Jason Matthews Palatul trădărilor Fratelui meu, William, cu admiraţie 1 Căpitanul Dominika Egorova din SVR, Serviciul de Informaţii Externe al Federaţiei Ruse, îşi trase în jos tivul rochiţei negre, pe când se strecura prin mulţimile de pietoni din îmbulzeala haotică, scăldată de luminile roşii ale neoanelor de pe Boulevard de Clichy, în Pigalle Tocurile ei negre răsunau pe trotuarul parizian în timp ce înainta cu bărbia sus, fără să scape din priviri capul sur al iepurelui pe care-l vedea în faţă – filajul individual al unei ţinte care se deplasa pe jos, una dintre abilităţile cele mai dificile în practica pe teren Dominika îl urmărea de la distantă, schimbându-şi succesiv tactica: ba mergea în paralel cu el pe insula despărţitoare din centrul bulevardului, ha rămânea în spatele pietonilor de la începutul serii, pentru a-şi ascunde profilul de filaj Bărbatul se opri să-şi cumpere un kebab, mai mult ars – în mod tipic din carne de porc în cartierul acesta creştin –, de la un vânzător care înteţea cărbunii din tava grătarului său mic cu o bucată de carton îndoit, trimiţând ocazional scântei în trecători şi învăluind strada în norişori de fum cu arome de coriandru şi chili Dominika rămase în urmă, în spatele unui stâlp stradal: era improbabil ca iepurele să se folosească de oprirea aceea pentru a-şi verifica spatele – în ultimele trei zile se dovedise complet indiferent la ceea ce se petrecea în jurul său pe stradă Cu toate acestea, nu dorea să fie observată prea devreme Destule alte personaje ale străzii o remarcaseră deja trecând prin mulţime – picioare de balerină, bust regal, ochi albaştri-electric – adulmecându-i parfumul, căutându-i atuurile sau slăbiciunile Din două priviri experte, Dominika cercetă grădina zoologică de chipuri, dar nu simţi pe ceafa fiorul care s-o anunţe începutul vreunei probleme Iepurele, un iranian, termină de smuls cu dinţii bucăţelele de carne şi aruncă ţepuşa scurtă în rigolă Se părea că musulmanul ăsta şiit nu avea scrupule să mănânce carne de porc – ori să-şi afunde capul între picioarele prostituatelor, de altfel Porni mai departe şi Dominika îşi reluă filajul Un tânăr neras şi oacheş de desprinse de lângă prietenii lui, rezemaţi de geamul aburit pe dinăuntru al unui local de tăiţei asiatici, se apropie de Dominika şi-şi trecu un braţ pe după umerii ei — Je bande pour toi, rosti în franceza stricată a magrebienilor Voia s-o agaţe Iisuse! Dominika nu avea timp pentru aşa ceva şi simţi cum impulsul ce-i mocnea în stomac îi năvăli în braţe „Nu Fii de gheaţă ” Îi scutură braţul, îi împinse faţa într-o parte şi-şi văzu de drum — Va voir ailleurs si j’y suis – caută-mă-n altă parte, rosti ea peste umăr Tânărul se opri instantaneu, făcu un gest obscen şi scuipă pe trotuar Dominika regăsi capul grizonant al iranianului tocmai când acesta ajungea în La Diva, trecând printre reclamele luminoase ce încadrau intrarea clubului de noapte Ea se apropie fără grabă de uşă, zări draperia de catifea groasă şi-i acordă o secundă în plus acestui bărbat micuţ care purta în minte secretele nucleare ale Republicii Islamice Iran Era prada ei, o ţintă a spionajului rus Dominika îşi trecu apăsat tăişul voinţei peste piatra de ascuţit a minţii Urma să fie o tentativă de racolare, o ambuscadă, un act coercitiv, o încercare de a convinge un străin să i se alăture, şi estima că avea cincizeci la sută şanse de a-l convinge în următoarea jumătate de oră În seara asta Dominika îşi purta părut castaniu despletit pe umeri, cu cârlionţii acoperindu-i un ochi, ca o dansatoare apaşă din anii 1920 Avea ochelari cu rame dreptunghiulare din baga şi lentile fără dioptrii, o Lois Lane pariziană ieşită noaptea la plimbare Totuşi, efectul de funcţionară era anulat de rochia neagră, mulată pe corp, şi de pantofii Louboutin cu toc Ca fostă balerină, avea picioare frumoase cu gambe musculoase, deşi umbla cu un şchiopătat aproape imperceptibil, deoarece laba piciorului drept îi fusese distrusă de un rival de la Academia de Balet, când Dominika avea 20 de ani Paris Dominika nu mai respirase aerul Occidentului după ce revenise în Moscova în urma unui schimb de spioni ce avusese loc pe un pod din Estonia cu luni în urmă Imaginile schimbului începuseră să se estompeze, sunetele paşilor ei de atunci pe podul umed, argintiu, erau tot mai înăbuşite, învăluite în ceaţa din noaptea aceea Când se întorsese acasă, trăsese adânc în piept aerul Rusiei; era ţara ei, Radina, patria-mumă, dar esenţa proaspătă a pădurilor de pini şi a pământului negru şi mănos era întinată de miasma corupţiei fluide, aidoma cadavrului unui rozător sub parchet Bineînţeles, fusese primită cu entuziasm, cu onoruri elaborate şi felicitări din partea unor oficiali stângaci Se prezentase imediat la sediul central al SVR – cunoscut pe scurt drept „Centrul” – dar revederea colegilor din Serviciu, turma de siloviki, elita „unsă”, îi prăbuşise moralul „La ce te aşteptaseşi?” se întrebase Situaţia ei era diferită acum Extrem şi periculos de diferită Fusese racolată de un ofiţer de caz din CIA – de care se îndrăgostise – apoi fusese evaluată, instruită şi trimisă la Moscova ca spion introdus în Centru Dominika învăţă să aştepte, să asculte, să pară o creatură complet pasivă a atmosferei fetide din Serviciu De aceea, refuzase când îi fuseseră oferite câteva funcţii idioate în sediul central – avea să aştepte un job cu genul de acces pe care-l dorea CIA S-a prefăcut interesată, ba chiar a şi participat la un curs scurt de psihologie operativă şi la un altul de contrainformaţii Îi va fi util pe viitor să ştie cum lucrau vânătorii de cârtiţe din Serviciul ei, cum vor suna paşii pe casa scării când vor veni după ea Dominika îşi aştepta momentul prielnic, privindu-le în adâncul sufletelor, deoarece se născuse cu calităţi sinestezice, astfel încât legăturile neurologice din creierul ei îi îngăduiau să vadă aure colorate în jurul oamenilor şi să citească astfel pasiuni, trădări, temeri sau decepţii La vârsta de cinci ani, sinestezia ei îi şocase şi îngrijorase pe părinţi – tatăl era profesor, iar mama muzicantă Ei îi ceruseră fetiţei să le promită că nu va destăinui niciodată, nimănui, însuşirea aceasta precoce, chiar pe măsură ce se acomoda cu ea La 20 de ani, Dominika era purtată pe valurile muzicii în Academia de Balet La 25 de ani, măsura pasiunea unui bărbat judecându-l după haloul său stacojiu Acum, abia trecută de 30 de ani, posibilitatea de a determina starea de spirit a celor cu care intra în contact i-ar fi putut salva viaţa Şi mai era ceva După ce fusese racolată, îi apăruseră des imagini ale răposatei ei mame, o himeră benignă care apărea lângă ea pentru a-i oferi încurajare şi susţinere Ruşii sunt sensibili şi emotivi, aşa că pomenirea strămoşilor nu era nici bizară, nici vreun semn de nebunie Cel puţin Dominika nu-şi făcea griji în privinţa aceasta şi, în plus, spiritul mamei o întărea după ce îşi reluase viaţa dublă, o mână ocrotitoare, ca un licăr pe braţul ei, când stătea în faţa intrării grotei întunecoase, simţind mirosul lighioanei dinăuntru, silindu-se să continue După revenirea din Occident, Dominika trecuse prin două şedinţe de verificare cu un bărbat scund şi unsuros de la contraspionaj şi o stenografa taciturnă Bărbatul o întrebase despre ubiiţa, asasinul din Speţnaz care aproape că o ucisese în Atena, apoi despre perioada cât a fost reţinută de CIA: cum fuseseră cei din CIA, ce o întrebaseră americanii, ce le spusese ea; Dominika o pironise cu privirea pe stenografa, care era învăluită într-o pâclă gălbuie – înşelătorie şi avariţie – şi răspunsese că nu le zisese nimic Ursul îi adulmecase încălţările şi încuviinţase din cap, aparent mulţumit „Dar ursul nu-i niciodată mulţumit”, îşi zise ea „Niciodată ” Aventurile ei, modurile cum scăpase şi contactul cu americanii proiectau suspiciuni asupra ei – aşa cum se întâmpla cu toţi cei care reveneau din serviciu activ în Vest – şi Dominika ştia că şopârlele cu ochii ca fierea din FSB, Serviciul Federal de Securitate, o observau, aşteptând cea mai mică abatere, urmărind un mesaj e-mail sau o carte poştală din străinătate, sau poate un apel telefonic criptic dintr-o suburbie a Moscovei, ori un contact confirmat cu un străin Nu existase însă nicio deviere Rutina ei era normală, nu puteau depista nimic De aceea au strecurat un instructor fizic atrăgător, care să-i facă avansuri în timpul cursului „obligatoriu” de autoapărare ce avea loc într-o vilă veche din Domodedovo, de pe Varşavskaia Uliţa, în apropierea centurii moscovite Casa veche şi dărăpănată, cu scări ce scârţâiau şi acoperiş din tablă coclită, era cuibărită într-o grădină botanică neîngrijită, ascunsă în spatele unui zid, pe care o plăcuţă strâmbă anunţa INSTITUTUL VILAR DE PLANTE MEDICINALE Câţiva participanţi la curs, plictisiţi – o femeie vameş roşie la faţă şi doi grăniceri vârstnici – fumau pe băncile de lângă pereţii serei din sticlă care servea ca sală de antrenamente Daniil, instructorul, era un rus autentic, înalt şi blond, de vreo 35 de ani, incredibil de zvelt, cu încheieturi robuste şi degete de pianist Trăsăturile îi erau delicate: osatura maxilarelor, a pomeţilor şi frunţii era fină, iar genele incredibil de lungi de deasupra ochilor albaştri somnoroşi puteau înfiora frunzele palmierilor din ghivecele aflate în capătul opus al serei Dominika ştia foarte bine că în SVR nu existau cursuri obligatorii de autoapărare şi că Daniil era probabil un şmecher trimis să pună cu nepăsare întrebări şi să smulgă până la urmă din partea ei, care n-ar fi bănuit nimic, mărturisirea colaborării cu servicii străine de spionaj sau divulgarea de secrete de stat ori seducerea a numeroşi parteneri imorali în cuşetele încinse ale unor trenuri de noapte ce goneau legănându-se pe şine Natura culpelor pe care le depistau ei era irelevantă Copoii de la contrainformaţii nu puteau defini trădarea, dar o recunoşteau imediat când o vedeau Bineînţeles, Dominika nu se aştepta să fie instruită în tehnicile de luptă corp la corp În prima zi, când razele soarelui străbăteau sticla murdară a plafonului serei, fusese interesată să vadă cum în jurul capului lui Daniil şi din vârful degetelor sale se învolbura o aură bleu-deschis de viclenie a minţii şi spiritului După aceea fusese surprinsă când el începuse s-o instruiască în Sistema Rukopaşnogo Boia, sistemul de luptă corp la corp rus, medieval, brutal, care se trăgea din tradiţia cazacă a secolului al X-lea şi avea legături cu Biserica Ortodoxă În mod normal, aşa ceva se preda doar personalului militar rus Dominika îl văzuse pe asasinul trimis de Speţnaz folosind aceleaşi mişcări în camera însângerată din hotelul din Atena, fără să le fi recunoscut, dar în acelaşi timp îngrozită de extraordinara lor eficienţă Daniil nu o cruţă deloc la orele de instrucţie şi femeia descoperi că-i făcea plăcere să se antreneze din nou fizic, amintindu-şi vechea disciplină din îndrăgita ei carieră de balerină, cariera pe care Ei i-o furaseră Sistema punea accent pe flexibilitate, viteză balistică şi cunoaşterea punctelor vulnerabile ale corpului omenesc Când Daniil îi demonstră blocaje de articulaţii şi prize pentru imobilizarea adversarului, cu faţa foarte apropiată de cea a Dominikăi, văzu în ochii infinit de adânci ai femeii ceva ce nu-şi dorea să răscolească inutil După două săptămâni, Dominika stăpânea lovituri şi aruncări pe care alţi elevi le-ar fi învăţat abia în câteva luni Iniţial, îşi dusese palma la gură şi râsese când văzuse mersul de maimuţă cu genunchii îndoiţi, utilizat pentru a te apropia de un adversar în luptă, ca şi răsucirea din umăr ce preceda o lovitură devastatoare cu mâna Acum însă îl trântea pe Daniil pe saltea tot atât de des pe cât o trântea el În lumina prăfuită a după-amiezii din sală, Dominika îi privea muşchii spatelui flexionându-se când bărbatul demonstra o tehnică nouă şi se întreba într-o doară ce hram purta După cum se mişca, ar fi putut fi un fost balerin sau gimnast Oare de ce ajunsese să practice artele marţiale? Făcea parte din Speţnaz, din grupul Vympel? Observase cu ochii ei de Vrabie – o seducătoare antrenată şi folosită de stat – că degetul inelar al lui Daniil era vizibil mai lung decât cel arătător Potrivit matroanelor acoperite de negi din Şcoala de Vrăbii, exista aşadar posibilitatea unei dotări sexuale peste medie Estimarea dimensiunilor unui bărbat nu era singurul lucru pe care Dominika îl învăţase la Şcoala de Stat nr 4, Şcoala de Vrăbii, academia secretă de sex şi spionaj care le instruia pe femei în arta seducţiei Nu uitase nici acum clasele şi amfiteatrele din vila cu pereţi scorojiţi, situată în pădurea de pini de pe malul Volgăi, în apropiere de oraşul Kazan Putea şi acum să audă lecţiile monotone şi seci despre sexualitate şi iubire Putea să revadă filmele enervante cu coit şi perversiuni Listele de tehnici sexuale, numerotate cu sutele, memorate şi practicate la nesfârşit – numărul 88, „Aripile fluturaşului”, numărul 42, „Şiragul de perle”, numărul 32, „Pioneza” – îi reveneau în minte, gânduri nechemate de zile amorţite şi nopţi păcătoase, şi totul stropit cu apă de trandafiri pentru a acoperi mirosul de masculi dezmăţaţi şi femele înspumate, şi mâinile cu unghii murdare ce-i strângeau coapsele, şi stropii de sudoare ce atârnau de pe nasurile cărnoase şi care, inevitabil, fatalmente, aveau să-i picure pe faţă Îndurase totul pentru a-i irita pe svini, porcii, pe toţi care credeau că va sta pe spate şi-şi va deschide picioarele Iar acum avea să le arate cât de mult se înşelaseră „Calmează-te”, îşi spuse Se lupta cu stresul de a se întoarce în slujba Rusiei, în îmbrăţişarea patriei-mumă, începutul unei existenţe teribil de riscante În plus, o chinuiau şi alte gânduri Nu ştia dacă bărbatul pe care-l iubea mai era viu Iar dacă el mai trăia, atunci iubirea ei era un secret pe care trebuia să-l păzească cu sfinţenie, întrucât exista un mic detaliu – el era un ofiţer de caz american din CIA Aşteptă provocarea vicleană, mult întârziată, a lui Daniil, plauzibilă după familiaritatea pe care o creează 14 zile de antrenamente fizice Trebuia să fie extrem de atentă – fără ademeniri, fără sarcasme – dar avea de asemenea ocazia pentru puţină dezinformare bine-venită, poate o aluzie şireată despre admiraţia ei pentru preşedintele Putin Tot ce avea să-i spună lui Daniil avea să ajungă la FSB şi apoi la Centru, unde urma să fie compilat cu celelalte fragmente din investigarea „primirii ei călduroase acasă”, pentru a se decide într-un final dacă Dominika avea să-şi păstreze statutul de operupolnom ocennîi, ofiţer de operaţiuni Pe de altă parte, Dumnezeule, genele acelea * Cu gâtul ei lung şi fin, privirea dreaptă şi capul sus, Dominika trecu de draperia din catifea parfumată şi intră în clubul La Diva Bodyguardul de la uşa interioară îi privi cu aprobare profesională rochiţa neagră, apoi aruncă o privire scurtă în poşeta din satin negru, în care abia dacă încăpea un ruj şi un smartphone subţire cât un biscuit Trase draperia grea într-o parte şi-i făcu semn să între „Nu are arme”, se gândi el „Mademoiselle Doudounes, domnişoara pieptoasă, e curată ” Căpitanul Egorova era de fapt perfect capabilă de acţiuni letale Rujul din poşetă era un elecktriceskîi pistolet, o armă electrică cu un singur foc, o actualizare recentă a laboratoarelor tehnice SVR, Direcţia T, o nouă versiune a unei arme venerabile din timpul Războiului Rece Rujul-armă de unică folosinţă trăgea cu precizie un glonţ exploziv Makarov de 9 mm până la distanţa de doi metri – glonţul avea miezul din pulbere metalică comprimată, care se dilata masiv în momentul contactului Împuşcătura nu se auzea decât ca un clic metalic Dominika examină interiorul cufundat în semiîntuneric al clubului, o sală mare, semicirculară, plină în mijloc cu mese ciobite şi cu separeuri ce imitau pielea, uzată, de-a lungul pereţilor Scena scundă, cu proiectoare de modă veche aflate la nivelul pardoselii, era întunecată şi goală Ţinta ei, Parvis Jamshidi, era singur într-un separeu central şi privea gânditor plafonul Dominika examină încă o dată rapid interiorul, concentrându-se asupra colţurilor îndepărtate Nu zări niciun fel de contrafilaj evident şi nici alţi bodyguarzi Se strecură printre mese către separeul lui Jamshidi, ignorând pocnetul din degete al unui grăsan care-i făcuse semn de la o masă să se apropie, fie pentru a comanda alt petit jaune, fie pentru a-i sugera să meargă împreună pentru 30 de minute la hotelul Chat Noir Design, aflat pe aceeaşi stradă Se simţea tensionată; senzaţia familiară a vânătorii, a contactului cu inamicul, i se ridica în gâtlej, îi strângea pieptul şi simţea o dogoare în stomac Intră în separeu şi-şi puse poşeta pe masă, în faţa ei Jamshidi continua să privească tavanul, ca şi cum s-ar fi rugat Era scund şi slab, cu barbişon despicat Mâinile ca desprinse dintr-un tablou de El Greco, cu degete prelungi, nemişcate, erau încrucişate pe masă Purta obligatoriul costum gri-perlat cu cămaşă albă fără guler încheiată până sus Un bărbat scund, un fizician, un expert în separaţia centrifugală, savantul de frunte din programul iranian de îmbogăţire a uraniului Dominika nu spuse nimic, aşteptându-l pe el să vorbească Jamshidi îi simţi prezenţa şi coborî privirea, evaluând-o – braţele subţiri, unghiile tăiate scurt, drept Ea îl privi fix, până când încetă să se mai uite la despicătura cu vinişoare albăstrui dintre sânii ei — Cât ceri pe oră? întrebă bărbatul pe un ton firesc Avea glasul ascuţit şi vorbea în franceză În aerul cu iz de mosc al clubului, cuvintele îi erau galben-lăptoase şi şovăitoare, numai minciună şi lăcomie Dominika observă cu interes că lumina ultravioletă din sală nu-i afecta capacitatea de a-i descifra culorile fetide Continuă să-l privească în tăcere — M-ai auzit? ridică glasul Jamshidi Ştii franceză sau eşti o putain din Kiev? Înălţă iarăşi ochii spre tavan, de parcă ar fi concediat-o Dominika îi urmări privirea Sub plafon era suspendată o pasarelă îngustă din plexiglas şi o femeie dezbrăcată, care purta doar pantofi cu toc, dansa exact deasupra capului lui Jamshidi Reveni cu privirea la barbişonul lui ridicol — Ce te face să crezi că-s o fată de pe stradă? îl întrebă Dominika în franceză, fără pic de accent * Jamshidi îşi întoarse capul spre ea, o privi în ochi şi râse În momentul acela, ar fi trebuit să audă foşnetul din iarba înaltă, secunda dinainte de a fi prins în gheare şi colţi — Te-am întrebat cât ceri pe oră, zise el — Cinci sute, răspunse Dominika şi-şi trecu o şuviţă de păr după ureche Iranianul se aplecă înainte şi făcu o sugestie obscenă — Asta te mai costă trei sute, spuse Dominika privindu-l pe deasupra ochelarilor Îi surâse şi împinse ochelarii înapoi pe rădăcina nasului Parcă primind o indicaţie regizorală, proiectoarele se aprinseră pe scenă şi apărură zece-douăsprezece femei care nu purtau decât cizme din plastic înalte până la jumătatea coapselor, şi chipiuri albe Filtrele reflectoarelor le împestriţară corpurile cu dungi roz şi albe, în vreme ce se roteau la unison pe un ritm de europop asurzitor Jamshidi fusese iniţial remarcat în Viena de către reprezentantul agenţiei guvernamentale ruse Rostehnadzor la Agenţia Internaţională pentru Energie Atomică (AIEA), care observase predilecţia iranianului de a-şi petrece timpul liber în compania fetelor cu picioare lungi ce sorbeau sherry în barurile de pe Gürtel Informaţia de la AIEA fusese transmisă rezidentului din Viena, care o raportase mai departe la Centrul din Moscova, sediul central al SVR din Iasenevo, în sud-vestul capitalei ruse În Centru urmase o dezbatere energică dacă Jamshidi ar fi fost sau nu o ţintă validă pentru racolare Unii susţineau că n-ar fi fost înţelept să urmărească un oficial dintr-un stat-client Alţii spuneau că n-ar fi funcţionat vechile metode ale şantajului şi constrângerii Iar alţii erau de părere că riscul unor efecte neprevăzute şi nedorite şi al afectării relaţiilor bilaterale era prea însemnat Un singur şef de departament întrebase cu glas tare dacă oportunitatea aceea nu părea suspectă Poate că era de fapt o provocare, o capcană de dezinformare pusă la cale de serviciile occidentale – CIA, Mossad, MI6 – pentru a discredita Moscova Această zagovoritsia, această indecizie, nu era neobişnuită în SVR Serviciul de Informaţii Externe modern era la fel de îngrozit de preşedintele Federaţiei – de privirile ca de raze X ale ochilor albaştri şi de represaliile din culise – pe cât fusese NKVD-ul de accesele de furie ale lui Stalin în anii 1930 Nimeni nu dorea să valideze o operaţiune care să meargă prost şi să comită greşeala supremă: să-l pună într-o lumină proastă pe scena mondială pe Vladimir Vladimirovici Putin Alexei Ivanovici Ziuganov, şeful Departamentului de Contrainformaţii al Serviciului, Direcţia KR, fusese primul, dar nu singurul, care considerase prea riscantă racolarea lui Jamshidi (în primul rând, fiindcă nu era cazul lui) Însă preşedintele, el însuşi fost ofiţer KGB (trecutul lui în serviciu, inclusiv un post călduţ în Dresda comunistă la sfârşitul anilor 1980, nu era niciodată discutat, (absolut niciodată), respinsese glasurile prea timorate din SVR — Aflaţi ce ştie savantul ăsta, ordonase Putin de la Kremlin directorului SVR din Iasenevo pe linia de înaltă frecvenţă vîsokoceastotnîi securizată Vreau să ştiu cât de departe au ajuns cu uraniul fanaticii ăştia iranieni Sioniştii şi americanii îşi pierd răbdarea Putin făcuse o pauză, apoi adăugase: Daţi-i misiunea Egorovei În mod normal era un compliment uriaş ca preşedintele Federaţiei să desemneze un agent anume din Serviciu pentru a conduce o operaţiune de racolare de mare răspundere – se mai întâmplase de câteva ori în trecut cu vechi favoriţi din KGB ai lui Putin – dar Dominika nu-şi făcea niciun fel de iluzii privind motivul pentru care fusese aleasă Ea nici măcar nu-l întâlnise vreodată pe preşedinte — Este o mare onoare, spusese directorul când o chemase în biroul lui s-o informeze despre instrucţiunile primite de la Kremlin „Prostii”, îşi zise femeia „Vor ca o fostă Vrabie să-l atragă într-o cursă sexuală Perfect, băieţaşi, aveţi grijă la degeţele!” Alegerea ei avusese însă şi o parte bună Dispăruse apăsarea palpabilă a reinvestigării de către contrainformaţiile FSB-ului Toate jocurile încetaseră: Peugeot-ul cu geamuri fumurii nu mai era parcat zi şi noapte în faţa apartamentului ei de pe Kastanaevskaia Uliţa, jovialele interviuri periodice cu cei din contrainformaţii încetară şi antrenamentele de Sistema cu surâzătorul Daniil luară sfârşit Dominika ştia acum că fusese reabilitată – cu certitudine, ordinul nerăbdător al lui Putin grăbise procesul, dar ea scăpase cu bine Savura ironia sorţii că tocmai preşedintele fusese cel care o băgase pe ea, vulpea, în coteţul găinilor În scurt timp însă ironia savurată se transformă în furie Situaţiile se precipitară după aceea, inclusiv repartizarea ei în Direcţia KR, la contrainformaţii Alexei Ziuganov o chemă şi, fără cea mai mică emoţie, o informă că se primise de sus decizia ca ea să se ocupe de operaţiunea împotriva lui Jamshidi din partea Direcţiei KR Atitudinea lui era acră, vocea dispreţuitoare, privirea indirectă Iar din spatele faţadei, în puţinele secunde de contact vizual direct, Dominika întrezărise paranoia dementă În timp ce vorbea, bărbatul era învăluit de o volbură neagră Mormăia ceva despre resursele Direcţiei lui care vor fi utilizate pentru a se asigura că planurile Dominikăi erau corecte şi că nu aveau să existe erori – aşa ceva n-avea să fie tolerat Adjunctul lui Ziuganov, Evgheni, un bărbat trecut de 30 de ani, încruntat, robust şi lat în spate, dur ca un diacon ortodox şi foarte oacheş, de la părut des şi aspru, la sprâncenele lânoase şi până la antebraţele de urangutan, stătea rezemat de cadrul uşii în spatele Dominikăi şi asculta, în timp ce-i măsura din priviri curbele feselor pe sub fusta ei strâmtă În realitate, Ziuganov era furios fiindcă nu avusese niciun cuvânt de spus în legătură cu ordinul de racolare a iranianului Veninosul şi măruntul Ziuganov – avea cu puţin peste 1,50 m – fusese de două ori rănit, deoarece cazul nu-i fusese încredinţat lui, ci Dominikăi Egorova, fusese de trei ori rănit că preşedintele Federaţiei Ruse ştia de existenţa unei simple femei căpitan, noua lui subordonată, şi că o urmărea cu atenţie Din ascunzişul minţii sale, ca un adăpost jilav de vânători de raţe, Ziuganov o evaluă pe această şliuha, această târfa antrenată Era una dintre rarele şi ridicolele femei operupolnom ocennîi din Serviciu, dar cu un pedigri şi o reputaţie impecabile Ziuganov auzise poveştile şi citise rapoartele strict secrete Printre alte realizări din scurta ei carieră, obţinuse informaţia care dusese la arestarea uneia dintre cele mai dăunătoare infiltrări din SVR, veteranul general-locotenent Vladimir Korcinoi – un trădător dirijat timp de un deceniu şi jumătate de americani – punând astfel capăt unei vânători de cârtiţe ce durase mulţi ani Ziuganov condusese o parte a tentativei de demascare a lui Korcinoi şi nu izbutise acolo unde reuşise femeia asta Apoi fusese rănită, capturată şi reţinută pentru scurt timp de CIA, după care revenise triumfătoare din Vest la Iasenevo, fusese răsplătită cu avansarea la rangul de căpitan şi acum se ordonase de sus să se alăture Direcţiei KR pentru a lucra la un caz din dosarul directorului Ziuganov, care-şi începuse propria carieră veninoasă în anii KGB-ului ca anchetator în beciurile din Lubianka, nu s-a putut opune numirii ei Îi făcu semn Egorovei că era liberă şi o privi ieşind, silită să se strecoare pe lângă Evgheni, care rânjea nemişcat în cadrul uşii Operaţiunea împotriva iranianului era prea importantă ca să eşueze, dar instinctele pe care Ziuganov şi le ascuţise în Lubianka îl înghionteau în altă direcţie Ar fi putut prelua el controlul şi culege laurii reuşitei pentru racolarea iranianului în cazul în care căpitanul Egorova ar fi dispărut din scenă Se lăsă pe spate în scaunul rotativ şi căzu pe gânduri, cu picioarele atârnând fără să atingă podeaua, apoi îl privi pe încruntatul Evgheni, provocându-i din priviri să spună ceva Vilami na vodepisano, viitorul este scris cu furca pe apa curgătoare Nimeni nu ştie ce se va întâmpla * După ce ieşiră din club, Dominika îl conduse pe Jamshidi, ţinându-i de mâna lipicios de umedă, prin pâclă densă a traficului de seară, pentru a traversa Place Blanche, după care coborâră ceva mai lent cam jumătate de stradă spre micul Hotel Belgique, cu copertină dungată în albastru deasupra uşii Din spatele tejghelei, un ubiiţa, un bodyguard cu braţe solide şi un tricou soios, îi azvârli Dominikăi o cheie şi un prosop Când Dominika intră în cameră, uşa se deschise 30 de centimetri, după care se izbi de cadrul metalic al patului Au trebuit să se strecoare pe lângă comoda crăpată În colţul camerei, toaleta mascată de un paravan era presărată cu stropi de rugină, iar deasupra căpătâiului patului atârna o oglindă mare, pătată şi afumată, suspendată de un şnur din catifea periculos de destrămat Jamshidi se duse la toaletă să se uşureze — Dezbracă-te, vorbi el peste umăr, stropind din belşug pe lângă vasul din porţelan Dominika se aşeză în partea opusă a patului, cu picioarele încrucişate, legănându-l pe cel de deasupra Pentru cinci copeici, era în stare să-i lipească rujul de frunte şi să apese trăgaciul Jamshidi îşi trase fermoarul şi se întoarse spre ea — Ce-aştepţi? Dezbracă-te şi-ntinde-te pe burtă, îi zise şi-şi scoase sacoul Îl atârnă de un cui bătut în uşă Nu-ţi face griji, o să te plătesc O să-i poţi trimite bănişorii mămicii tale din Kiev – asta dacă nu cumva prestează chiar în camera de-alături Dominika se lăsă puţin pe spate şi chicoti — Bună seara, domnule doctor Jamshidi, spuse ea Nu sunt din Ucraina Jamshidi ridică ochii auzindu-şi numele şi-i cercetă faţa Orice savant nuclear iranian care încalcă şaria şi-şi face de cap cu prostituatele din Montmartre adulmecă iute pericolul N-o întrebă de unde îl cunoştea — Nu-mi pasă de unde eşti „Atât de educat”, se gândi Dominika, „şi totuşi atât de idiot ” — Am nevoie de câteva minute din timpul tău, zise ea Te asigur că te va interesa Jamshidi îi studie chipul Cine era dama asta cu surâs de Mona Lisa? — Ţi-am spus să te dezbraci, rosti şi făcu un pas către ea Nu era totuşi sigur ce se întâmpla Pasiunea se scurgea din el ca nisipul dintr-o clepsidră spartă O prinse de încheietură şi o smuci, ridicând-o în picioare Îşi apropie mult faţa de a ei, inspirându-i parfumul Vent Vert, căutând să-i descifreze ochii din spatele ochelarilor nelalocul lor — A poil, dezbrăcarea, repetă O strânse de încheietură şi-i urmări chipul Nu văzu nimic Dominika îl privi în ochi şi în acelaşi timp îşi duse unghia degetului mare între articulaţiile primelor lui două degete şi apăsă Jamshidi tresări de durere şi-şi smuci mâna — Doar câteva minute, spuse Dominika, de data aceasta cu glas ceva mai apăsat, ca să-i ofere un indiciu, o pistă Vorbea nepăsător, de parcă nu i-ar fi ciupit, cu o secundă în urmă, nervul median al mâinii drepte — Cine eşti? întrebă Jamshidi, îndepărtându-se de ea Ce vrei? Dominika îşi puse degetele pe mâneca lui, depăşind limitele, tradiţia islamică a relaţiei dintre bărbat şi femeie Nu era o problemă reală cu iranianul ăsta educat care locuia în Europa, ticălosul ăsta căruia îi plăceau roşcatele — Vreau să-ţi propun un aranjament, zise ea Un aranjament reciproc avantajos Nu-şi luă mâna stângă de pe el Jamshidi o scutură şi se întoarse spre uşă Nu ştia despre ce era vorba, dar dorea să plece imediat Dominika păşi prompt în faţa lui şi iranianul îşi puse palma pe pieptul ei ca s-o împingă în lături Încet, aproape tandru, ea îi prinse mâna şi o apăsă pe sân cu degetele ei elegante, simţindu-i palma umedă pe piele O apăsă uşor în jos şi i-o răsuci – chipul lui Jamshidi se contorsionă de durere –, silindu-l să cadă pe aşternutul mizerabil — Insist să mă laşi să-ţi spun despre ce-i vorba, zise Dominika, dându-i drumul la mână Jamshidi se ridică în capul oaselor, cu ochii holbaţi Ştia tot ce trebuia să ştie — Eşti din serviciile secrete franceze? întrebă el, frecându-şi încheietura Când Dominika nu reacţionă, continuă să insiste: CIA, britanicii? Ea rămase tăcută şi Jamshidi se înfioră la gândul cel mai teribil: Mossadul? Dominika negă încet din cap — Atunci cine eşti? — Noi suntem prietenii şi aliaţii voştri Noi suntem singurii care stăm alături de Iran împotriva vendetei globale, sancţiunilor şi ameninţărilor militare Noi îţi susţinem activitatea, domnule doctor, în toate felurile — Moscova? se miră Jamshidi şi chicoti încet KGB-ul? — KGB-ul nu mai există, domnule doctor Acum este Slujba Vneşnei Razvedki, SVR Jamshidi scutură din cap şi răsuflă uşurat; slavă lui Allah, nu era o echipă de acţiune sionistă — Şi ce vrei? Ce-i aiureala aia despre o propunere? întrebă, simţindu-se din nou sigur pe el, cu galbenul mai intens „Jaba, broscoiule”, se gândi Dominika, apoi zise cu glas tare: — Moscova vrea să se consulte cu tine; am dori să ne consiliezi despre programul vostru Dominika se pregăti pentru răbufnirea de indignare — Consultaţii? Consiliere? Vreţi să-mi spionez propria ţară, propriul program, să compromit securitatea noastră? Jamshidi neprihănitul, Jamshidi patriotul — Nu va exista nicio ameninţare la adresa securităţii Iranului, îi răspunse Dominika sec Dacă Moscova va fi informată, ţara ta va fi protejată împotriva inamicilor ei Iranianul pufni — Eşti ridicolă, zise el Acum lasă-mă să plec, dă-te la o parte din faţa mea Dominika nu se clinti — Domnule doctor, spuse ea, am menţionat că propunerea mea va fi un aranjament reciproc avantajos Nu vrei să auzi în ce fel? Bărbatul pufni iarăşi, totuşi rămase locului — Trăieşti şi lucrezi în Viena, unde eşti acreditat la Agenţia Internaţională pentru Energie Atomică Călătoreşti frecvent la Teheran Eşti principalul expert al ţării tale în separarea centrifugală a izotopilor şi în ultimii ani ai condus asamblarea cascadelor de centrifuge de la Uzina de îmbogăţire a Combustibilului din Natanz Corect până aici? Jamshidi nu răspunse, dar o privi fix, continuând să-şi maseze mâna — O carieră strălucitoare, succes constant în program, în avantajul Liderului Suprem şi cu aliaţi în Consiliul de Securitate Soţie şi copii în Teheran Dar fiind un individ cu nevoi excepţionale, un bărbat care şi-a câştigat dreptul de a face ce-i place, ţi-ai făcut unele cunoştinţe – atât în Viena, cât şi în cursul acestor weekenduri ocazionale, neautorizate şi clandestine, la Paris Apreciezi femeile frumoase, iar ele te apreciază pe tine — Lua-te-ar naiba, mârâi Jamshidi Eşti o mincinoasă! — Cât de dezamăgite ar fi prietenele tale dacă te-ar auzi că le renegi, spuse Dominika şi se întinse către poşetă Îşi scoase telefonul şi-l ţinu relaxată în mână Jamshidi o privi — Mai ales prietena ta Udranka Ea are un apartament în Viena pe Langobardenstrasse, foarte aproape de biroul tău din AIEA Îl cunoşti foarte bine — Ruşi împuţiţi, zise Jamshidi — Nu, de fapt ea este sârboaică Ba chiar aş putea adăuga că-i o fată destul de inocentă Udranka e din Belgrad Ai văzut-o foarte des — Minciuni, se bâlbâi Jamshidi Nu există dovezi Dominika trecu un deget subţire de-a curmezişul ecranului pentru a porni înregistrarea video şi întoarse telefonul spre iranian — Vizita ta cea mai recentă, 23 august, spuse ea pe un ton monoton Tu ai adus o cutie cu bomboane de ciocolată Sissi-Kugeln şi o sticlă de Nussberg Sauvignon Ea a gătit friptură la cuptor Ai sodomizat-o la ora 21:45 şi ai plecat după 15 minute Aruncă telefonul pe pat, urmărind efectul cuvintelor ei brutale asupra iranianului în timp ce videoclipul rula în continuare — Poţi să-l păstrezi, dacă vrei Bărbatul mai privi o dată ecranul, după care îl împinse în lături — Nu, zise el Culoarea din jurul capului şi umerilor lui se estompase şi abia dacă era vizibilă Dominika ştia că el calculase deja ameninţarea nerostită Mullahii l-ar fi executat dacă i-ar fi aflat obiceiurile perverse, dacă ar fi ieşit la iveală modul libidinos în care folosise fonduri oficiale, dar mai ales dacă era adusă la lumină prostia lui de a fi şantajat — Nu, repetă Jamshidi „Ranşe seadeş, ranşe vîideş”, îşi zise Dominika, „cu cât intri mai repede, cu atât ieşi mai repede ” Se aşeză lângă bărbat şi începu să vorbească încet, ascunzându-şi dispreţul Tipul era un gândăcel într-o cutie de chibrituri, care nu avea unde să se ducă – Dominika nu-i îngădui să protesteze ori să simuleze ignoranţa În schimb, îi comunică ferm regulile: avea să răspundă la întrebările ei, aveau să se întâlnească discret, ea avea să-i dea „bani de cheltuieli”, avea să-l protejeze şi (cu o încuviinţare subtilă din cap) putea să-şi satisfacă în continuare plăcerile cu Udranka Ei doi aveau să se întâlnească în Viena, în apartamentul Udrankăi, peste şapte zile Jamshidi trebuia să-şi rezerve toată seara Dominika îl întrebă dacă era de acord, însă se ridică înainte ca iranianul să poată răspunde Acesta nu avea de ales Se duse la uşă, o întredeschise, după care se întoarse şi-l privi cum stătea, ghemuit şi tăcut, pe cearşaful pătat — Domnule doctor, zise ea, voi avea grijă de tine în toate privinţele Vii? Ieşiră din cameră şi coborâră scara îngustă, cu tapet scorojit pe pereţi şi trepte care scârţâiau la fiecare pas Ubiiţa apăru de după tejghea şi se opri la baza scării — Cincizeci de euro, rosti el cu braţele încrucişate peste piept Taxă de divertisment În jurul capului îi plutea o pâclă maronie: cruzime, violenţă, prostie Fără să înţeleagă, Jamshidi dădu să se strecoare pe lângă el, dar bărbatul îl ţintui de perete, înfigându-i sub bărbie un antebraţ masiv Cu cealaltă mână ridică un brici — O sută de euro, zise bărbatul ridicând ochii spre Dominika Taxă de prostituţie Pe jumătate strangulat, Jamshidi nu putu decât să se holbeze când ea coborî ultima treaptă şi se apropie de el Dominika era parţial conştientă de o uşoară nemulţumire pentru că era întreruptă, iritată de o intervenţie din exterior Vederea îi era perfectă, limpede ca gheaţa în centru, dar înceţoşată la periferie Îl mirosea pe bodyguard prin tricou, îi mirosea esenţa animalică maronie Fără să-şi încetinească pasul, se apropie de el, prin norul maroniu, şi-l prinse cu un gest drăgăstos de ceafa slinoasă Cu cealaltă mână îi atinse obrazul, cu degetul mare la articulaţia maxilarului Apăsă violent înăuntru şi în sus – simţi articulaţia temporo-mandibulară trosnind sub buricul degetului – iar capul brutei se ridică brusc şi bodyguardul urlă de durere, iar briciul îi căzu dintre degete Într-un nor de duhoare şi parfum, Dominika trase de părul urât mirositor şi-i smuci capul înapoi Un gând îi fulgeră prin minte: „Ce ar fi zis bratok, fratele mai mare, Gable, unul dintre ofiţerii ei de caz din CIA, despre manifestarea asta temperamentală?” Iar apoi, ca un fior electric, un al doilea gând: „Ce ar fi zis toţi americanii ei dacă ar fi văzut-o pe scara asta împuţită făcând aşa ceva?” Îşi reveni imediat şi-l lovi pe bodyguard o singură dată cu palma deschisă, extrem de rapid, în trahee Bărbatul icni şi Dominika îl împinse violent înapoi, lovindu-l cu capul de perete Se auzi trosnetul tencuielii, apoi bodyguardul căzu pe podea şi nu se mai mişcă Dominika se aplecă, ridică briciul şi-l închise, stăpânindu-şi impulsul de a-i trece apăsat tăişul peste beregata gorilei inconştiente Jamshidi lunecase şi el pe podea şi gâfâia Femeia se lăsă pe vine lângă el şi rochia i se ridică până la jumătatea coapselor, lăsând să se vadă triunghiul de dantelă neagră al lenjeriei intime, însă iranianul se holba doar la faţa ei luminoasă, cu o şuviţă de păr atârnându-i senzual peste un ochi Dominika vorbi încet, recăpătându-şi suflul, în timp ce-şi îndrepta ochelarii: — Ţi-am spus că noi ne sprijinim prietenii Eu te voi proteja mereu Acum eşti agentul meu Satay de porc Marinaţi fâşii subţiri de carne de porc într-un sos gros din ulei de susan, nucşoară, curcumă, usturoi zdrobit, ghimbir zdrobit, sos de peşte, zahăr brun şi zeamă de lime Frigeţi pe cărbuni încinşi, până când carnea devine caramelizată şi crocantă 2 Ora trei noaptea şi arondismentul 4 era întunecos şi tăcut Pantofii Louboutin o rodeau pe Dominika în timp ce mergea pe străduţele înguste din Marais, întorcându-se la hotelul ei elegant de lângă Place Sainte-Catherine Tant pis, ghinion, dar nu umbli desculţ pe trotuarele Parisului iubitor de câini Pe drum, Dominika îşi termină mesajul codat adresat lui Ziuganov, apoi făcu o scurtă recapitulare a situaţiei După ce păşise peste bodyguardul lipsit de cunoştinţă, Jamshidi se împleticise uluit în noapte, încuviinţând vag din cap când îi reamintise cu şoapte dulci de întâlnirea fixată peste o săptămână Pâcla gălbuie din jurul capului său devenise aproape complet albă din cauza şocului Dominika raportă cu modestie Centrului – şi lui Ziuganov, care fusese sceptic şi ranchiunos – rezultatul întâlnirii cu iranianul ca fiind un succes provizoriu Ca în orice operaţiune de racolare de agenţi, nu putea şti dacă Jamshidi era complet pregătit până când nu apărea, şi dacă apărea, în apartamentul Udrankăi din Viena, peste o săptămână, docil şi gata pentru debriefing Promisiunea continuării relaţiei cu sârboaica înaltă de 1,85 m, cu păr magenta, acum o Vrabie sub îndrumarea Dominikăi, avea să fie un imbold spre obedienţă Dominika empatiza cu Vrabia ei, bea ocazional câte un pahar de vin cu ea, o plătea bine – solidaritate între surori Dar ce era mai important, ascultase relatările inteligente despre Jamshidi făcute de Udranka şi fiecare detaliu contribuise la prinderea lui în plasa racolării Înaintând pe strada pustie, îşi verifică spatele împotriva oricăror filaje, improbabile la ora asta, traversând pe celălalt trotuar şi privind brusc vreme de o jumătate de o secundă într-o parte şi alta O însoţiră mai întâi una, apoi două şi în cele din urmă trei pisici vagaboande, cu cozile în sus, care i se strecurau uneori printre picioare Dominika se gândi că Şcoala de Vrăbii adusese o transformare esenţială Viaţa ei i se schimbase pentru totdeauna când fusese îndreptată împotriva unui agent american CIA – mai exact, Nathaniel Nash – pentru a-l subjuga, pentru a-l compromite, pentru a afla numele cârtiţei lui ruseşti Însă întreaga operaţiune se desfăşurase diferit decât plănuiseră superiorii ei din SVR Acum lucra cu CIA, spiona pentru americani şi făcea asta pentru că, îşi spunea Dominika, Rusia era putredă, era o cangrenă Şi totuşi, ceea ce făcea era pentru Rusia Ea se alăturase CIA, ea devenise cârtiţa Şi căzuse în patul lui Nate în pofida oricărei logici, în pofida oricărei prudenţe Închise ochii pentru o secundă şi-i şopti în gând: „Unde eşti, ce faci?” Una dintre pisicile pariziene întoarse capul şi se uită la ea de parcă i-ar fi răspuns quest-ce que j’en sais? De unde să ştiu eu? * În acelaşi minut, în sediul pustiu al Direcţiei KR, Ziuganov fumega în biroul său întunecat; lumina unei singure veioze de birou strălucea peste mesajul Egorovei, care raporta abordarea cu succes a lui Jamshidi în clubul de noapte parizian, ce-i fusese transmis cu câteva minute în urmă printr-un e-mail criptat Raportul scurt ce detalia episodul părea că se zgâieşte la el batjocoritor Egorova era o ameninţare directă pentru el, fiindcă modul facil în care gestionase operaţiunea îl făcea pe Ziuganov să pară lent şi demodat prin comparaţie Bărbatul rămase cu ochii pe paragraful scurt, cântărind riscurile şi beneficiile „Se descurcă bine lucrând de una singură, parvenita asta ţâţoasă”, îşi zise el Rezidentura pariziană fusese complet ocolită de operaţiunea asta – nu avea nevoie de alţi colegi, locali, care să se înghesuie alături de ea la troacă Îi reciti mesajul – concis, echilibrat, modest Ziuganov se foi în scaun, trecând de la invidie la enervare, apoi la o furie abia stăpânită, alimentată de teamă şi egocentrism Până în momentul acesta, operaţiunea Jamshidi fusese executată cu precizie, iar femeia lucrase cu o minuţiozitate implacabilă în timp foarte scurt „La naiba” îşi spuse Ziuganov Egorova se documentase în privinţa ţintei, o filase în Austria şi Franţa pentru a-i determina tiparele, apoi concepuse meticulos o clasică polovaia zapadnia, o capcană a seducţiei, utilizând o slavă cu picioare lungi ca mierea cu care să-l ademenească pe fizicianul cu barbişon în cursa unui cuibuşor vienez de nebunii cu tapet din creton, care-i ţinea hui într-o stare permanentă de anticipare nesigură Invaginirovaţia Jamshidi fusese întors pe dos ca o mănuşă Iar în seara asta Egorova regizase episodul din Paris – jucând rolul unei prostituate, desigur Ziuganov calculă: Egorova avea să revină a doua zi la Moscova Mintea lui de reptilă se înfierbântă în timp ce căuta numele hotelului prin hârtiile de pe birou Parisul putea fi un oraş periculos Un oraş foarte periculos Ziuganov ridică telefonul * Pisicile o părăsiseră Era ora trei şi jumătate noaptea şi o pasăre ciripea într-un copac de pe Rue de Turenne, când Dominika intră pe Rue de Jarente, slab iluminată Deasupra uşii hotelului Jeanne d’Arc ardea un singur bec; trebuia să-l sune pe portarul de noapte ca să-i deschidă Ajunsese aproape de intrare când auzi paşi venind din partea opusă a străzii înguste, din spatele maşinilor parcate pe trotuarul din dreapta Dominika se întoarse într-acolo şi în acelaşi timp se rezemă cu omoplatul pe butonul soneriei de noapte Se apropia un bărbat – voinic, cu păr negru, lung până la umeri în stil Fabio, şi cu haină de piele Din stânga Dominikăi, un al doilea bărbat ieşi de pe o stradă laterală şi se îndrepta către ea Era mai scund, însă mai masiv, chel şi purta o vestă vătuită peste o cămaşă de lucru Dominika zări în mâna lui stângă un baston scurt şi flexibil din cauciuc Amândoi o priveau cu încântare tâmpă, umezindu-şi buzele „Nu sunt profesionişti”, îşi spuse ea, „nu sunt din serviciile secrete Sunt nişte mardeiaşi ordinari, ameţiţi de absint şi iarbă ” Se rezemă din nou de sonerie, dar nu se auzi niciun răspuns din interiorul hotelului, nu se aprinse nicio lumină, nu se foi nimeni, şi Dominika se retrase încetişor de lângă intrare, cu pantofii Louboutin cu tocuri roşii scârţâind pe pavaj Rămase mereu cu faţa spre bărbaţi, care se întâlniseră acum şi mergeau umăr la umăr Dominika intră pe altă stradă laterală, Rue Caron, care ducea în micuţa Place Sainte-Catherine – pavată cu piatră cubică, mărginită de arbori, cu mesele şi scaunele cafenelelor strânse peste noapte, dormind în întuneric „Două lupte în aceeaşi noapte Îţi cam forţezi norocul”, se gândi ea Deoarece aveau mai mult spaţiu, bărbaţii se repeziră spre ea, întinzând mâinile ca s-o apuce de braţe, şi când bastonul de cauciuc se ridică, Dominika descărcă rujul-armă din poşetă, iar clicul metalic al pistoletului electric a fost înăbuşit de căptuşeala de satin care se dezintegră De la mică distanţă, ţinteşte şi trage Puful de gâscă se împrăştie când glonţul lovi vesta deasupra mamelonului drept al bărbatului scund şi miezul lui de praf metalic se extinse în interiorul cavităţii pieptului cu o viteză de trei ori mai mare decât a unui glonţ din cupru, vaporizând vena cavă, ventriculul drept, plămânul drept şi lobul superior al ficatului Bărbatul se nărui de parcă rămăsese brusc fără şira spinării şi bărbia i se izbi sonor de pavès ale piaţetei Bastonul negru de pe caldarâm semăna cu un rahat de câine „Un ruj-pistol cu două gloanţe ar fi fost grozav”, îşi spuse Dominika Fabio ajunsese acum lângă ea şi era cu un cap mai înalt Ochii injectaţi îi sclipeau sub lumina unui felinar stradal şi aerul din jurul capului său se unduia galben Când întinse braţul s-o înşface, Dominika simţi izul deloc neplăcut al hainei lui de piele Îl lăsă s-o apuce de încheietura mâinii, apoi îl prinse cu cealaltă mână şi se apropie iute de el, împingându-i spre spate, pe călcâie Îşi curbă uşor gamba îndărătul piciorului bărbatului şi-l îmbrânci cu umărul, îndoindu-i simultan genunchiul Fabio ar fi trebuit să cadă şi să-i lase timp Dominikăi să-l calce cu tocul pantofului în ochi, însă mardeiaşul se prinse de partea din faţă a rochiei şi o trase odată cu el când se prăbuşi, rupând materialul şi dezvelindu-i cupele din dantelă ale sutienului Căzură apoi amândoi, violent, după care Fabio o răsturnă pe Dominika pe spate, pantofii Louboutin îi zburară din picioare, iar el sui deasupra – îi simţea mirosul hainei de piele, dar şi izul stătut, rânced, al tricoului neschimbat de o săptămână Dominika îşi folosi mâinile căutând să ajungă la ceva, ochi, tâmple, ţesuturi moi, dar urmă o izbitură care-i ţiui în urechi şi poate că ar mai fi putut rezista la una, două din loviturile acelea, însă nu mai mult Greutatea corpului lui dispăru şi Fabio se sculă în picioare; Dominika se protejă, dar el îi trase un şut în coaste şi apoi se retrase, estimând distanţa pentru a-i zdrobi gâtul printr-o călcătură a bocancului masiv, când un măturător de stradă binecuvântat, ţinând un furtun de mare presiune conectat la o camionetă-cisternă deasupra căreia se rotea vesel un girofar portocaliu, apăru din celălalt capăt al piaţetei şi începu să spele caldarâmul Fabio îi mai trase Dominikăi o lovitură de bocanc în coaste, atingând-o însă doar tangenţial, după care dispăru în fugă Ea mai rămase întinsă o clipă, pipăindu-şi coastele în căutarea leziunilor, privind maşina de la salubrizare ce spăla capătul opus al piaţetei Întoarse capul şi zări corpul bărbatului pe care-l împuşcase, ghemuit şi cu faţa în jos într-o baltă de sânge întunecat „Măturătorii vor avea ceva mai mult de muncă aici”, îşi zise ea „Acum, şterge-o ” Stăpânindu-şi un icnet, se ridică în picioare, îşi recuperă pantofii şi ochelarii şi şchiopătă după colţ, spre hotelul ei, ţinându-şi cu cealaltă mână resturile rochiei Arăta groaznic Avea să-i spună portarului de noapte că era ultima dată când mai lucra cu participanţii la conferinţe naţionale – să-i ia naiba pe agenţii de vânzări de îngrăşăminte din Nantes! Lăsă aprinsă lumina din cameră şi intră în baie, îşi lepădă rochia ferfeniţită şi-şi examină vânătăile în oglindă – erau roşii acum, nuanţele violaceu-gălbui aveau să apară mâine O durea obrazul Îşi puse o cârpă udă şi rece pe ochi, apoi se lăsă încetişor şi gemând în cada plină cu apă fierbinte, gândindu-se la coincidenţa colosală de a fi tâlhărită în Paris tocmai când venise aici pentru a-l racola pe Jamshidi Şi la Ziuganov, desigur Iadovitîi, veninos Dintre toţi oamenii pe care-i cunoscuse vreodată, numai el şi un alt bărbat nu aveau nicio culoare, doar umbrele negre ale răului Ea bănuia că bărbatul trăda fără scrupule şi că, la rândul lui, se aştepta să fie trădat, de aceea era mereu cu ochii în patru Ştia foarte bine că Ziuganov avea să considere atenţia explicită pe care Putin o manifestase faţă de ea ca pe o ameninţare serioasă, ca şi cum Dominika l-ar fi pândit cu un pumnal în mână Iar succesul unei operaţiuni – aşa cum era racolarea lui Jamshidi – ar fi fost la fel de ameninţător pentru poziţia lui De aceea, dacă ea dădea greş sau dacă era rănită – să zicem, pe când era tâlhărită pe stradă – Ziuganov ar fi putut prelua conducerea operaţiunii şi ar fi dus personal rapoartele senzaţionale de informaţii la etajul patru din Iasenevo şi la Kremlin Era gustul familiar şi acru al dublei trădări, al trecerii tăişului peste beregată, iar Dominika îşi consolidă hotărârea îndârjită de a lupta cu ei, de a distruge Serviciul, de a le nenoroci vieţile Se gândi să reactiveze contactul cu CIA şi Nate chiar acum, în noaptea asta Repartizarea ei în Direcţia KR şi cazul Jamshidi aveau să-i ofere şansa unui acces extraordinar la informaţii incredibile CIA avea să se minuneze de realizările ei într-un timp aşa de scurt Se afundă până la gât în apa fierbinte Mai avea şase ore până la decolarea avionului spre Moscova De data asta nu era mama Marte fusese o colegă din Şcoala de Vrăbii – păr blond ca mătasea de porumb, ochi albaştri şi buze delicate – care, înnebunită de cerinţele desfrânate ale şcolii, se spânzurase în camera ei Dominika fusese foarte tristă atunci, apoi furioasă: alt suflet pârjolit de cuptorul Kremlinului Marte stătea pe marginea căzii şi-şi plimba degetele mâinii prin apă Mai târziu va fi timp destul pentru americani, zise Marte, acum trebuie să te-ntorci şi să pui laţul după gâtul Diavolului * Dominika plecă de la Paris spre Moscova cu o cursă Aeroflot de dimineaţă Avea dureri teribile prin tot corpul şi un ochi ca de raton, care-i pulsa O maşină o duse direct la Iasenevo şi, înainte de a-i putea raporta lui Ziuganov, un aghiotant care aştepta o conduse în lift, apoi direct la etajul patru, al directorului executiv, pe lângă galeria de portrete ale foştilor directori, cu sprâncene stufoase şi purtându-şi decoraţiile pe reverele costumelor Savile Row, cu ochi urduroşi ce urmăreau silueta familiară a Dominikăi Egorova care înainta pe coridorul cu mochetă crem Salut! Ai venit din nou! Nu te-au prins încă? o întrebară directorii când trecu pe lângă ei Ai grijă, maliutka, fii atentă, micuţo Intrând în apartamentul directorial, apoi străbătând secretariatul cu covoare groase şi mergând spre cabinet, o năpădiră amintirile vremurilor când fusese manipulată de unchiul ei, Vania Egorov, pe atunci prim director adjunct al SVR Dominika şi dragul ei unchi aveau un trecut comun destul de bogat: Vania o folosise ca momeală sexuală într-un asasinat politic, apoi o racolase în Serviciu şi o trimisese la Şcoala de Vrăbii – Şcoala de Prostituate – pentru instruire profesionistă în artele erotice Ea îi cunoştea prea bine haloul galben de înşelăciune şi lăudăroşenie şi nici măcar nu clipise când fusese îndepărtat de la etajul patru, demis din Serviciu şi nu căpătase dreptul la pensie Poveste veche Acum, când intră în cabinetul luminos, cu ferestre acoperind complet un perete, cu vedere spre pădurea de pini din jurul clădirii sediului central, directorul puhav şi confuz se ridică de la birou şi mormăi scurt spre ea să-l urmeze Ca să meargă la preşedinte Coborâră cu liftul în garajul subteran şi se urcară într-un Mercedes negru, imens, care mirosea intens a piele şi colonie cu aromă de lemn de santal Traversară Moscova spre nord, pe banda VIP contrasens, cu girofarul migalka albastru de urgenţă de pe bord luminând ochii negri ai Dominikăi, pe care directorul îi privea din când în când cu un vag interes Automobilul intră pe poarta Boroviţkaia – răsunând brusc de răpăiturile scoase de cauciucuri pe caldarâmul Kremlinului – pe lângă Marele Palat al Kremlinului, galben şi auriu, ocoli Catedrala Arhanghelului Mihail de culoarea fildeşului, apoi trecu pe sub arcadă în curtea interioară a clădirii Senatului cu cupolă verde În Mercedes, Dominika se înfioră Kremlinul! Clădiri maiestuoase, plafoane aurite, săli imense, toate ticsite până sus cu înşelătorie, lăcomie rapace şi cruzime Un Palat al Trădării Iar acum Dominika – un alt soi de trădătoare – sosea în palat, ca să surâdă şi să sărute chipul impasibil al ţarului Cu un gest scurt îşi trase rochia mai jos şi-şi aranjă o şuviţă de păr după ureche, în timp ce paşii lor ţăcăneau la unison pe coridor Aşteptară sub plafonul boltit din marea sală de recepţii a Senatului, atât de mare, încât colosalul covor Buhara de pe podeaua parchetată părea un covoraş pentru rugăciuni Dominika văzu cum în jurul capului directorului înflori o aură verzuie şi se miră că bărbatul era agitat, ba chiar speriat de întâlnirea cu preşedintele Şeful de cabinet al lui Putin ieşi printr-o uşă din partea opusă a sălii şi se apropie de ei cu paşi înăbuşiţi Costum maro, pantofi maro, aură maro Opac şi politicos, făcu o plecăciune discretă şi li se adresă: — Domnule director, nu vreţi să profitaţi de ocazia de a discuta cu domnul ministru? Ar fi încântat să vă primească în cabinetul său O altă uşă se deschise şi în cadrul ei apăru un alt aghiotant, în poziţie de drepţi şi cu călcâiele perfect lipite Mesajul era perfect clar: Putin avea să se întâlnească singur cu Egorova Directorul SVR-ului o salută din cap pe Dominika şi-i privi picioarele de balerină când ea traversă sala către uşile masive ale cabinetului privat al lui Putin „La fel ca în trecut”, gândi el, „cât timp îşi va păstra asta calitatea de favorită?” Aghiotantul lui Putin întinse protocolar braţul şi o conduse prin cabinetul lambrisat în tonuri calde al preşedintelui, spre altă uşă, în care ciocăni o singură dată, apoi o deschise Un salonaş, tapet cu motive florale albastre scăldat în razele de soare ale după-amiezii, covoare groase, o sofa de mătase azurie sub fereastră Dincolo de geam, turla din aramă a porţii Troiţkaia se întrezărea deasupra arborilor din grădinile Kremlinului Preşedintele străbătu camera şi-i strânse mâna Purta costum negru, cu cămaşă albă şi cravată de mătase bleumarin, care se asorta cu ochii aceia remarcabil de albaştri — Bună ziua, căpitan Egorova, rosti Putin, referindu-se cu subînţeles la noul ei rang – o promovare uluitoare după ce se întorsese în ţară Niciun zâmbet, nicio expresie, privirea care nu clipea Dominika se întrebă dacă îşi alegea cravatele special pentru a se asorta cu nuanţa ochilor Îi făcu semn să ia loc, iar brocartul de mătase suspină când femeia se aşeză pe sofa — Bună ziua, domnule preşedinte, spuse Dominika Şi ea putea să fie flegmatică, dacă era nevoie Bărbatul era scăldat într-o ceaţă albastru-turcoaz, culoarea emoţiei, a vocaţiei artistice, a gândurilor sinuoase Nu galbenul înşelăciunii, nici stacojiul pasiunii – era un ins profund, complex, indescifrabil, niciodată ceea ce părea Dominika purta un taior gri-închis cu cămaşă bleumarin, ciorapi negri şi pantofi fără toc – slavă cerului, fiindcă nu avea de gând să-l domine pe preşedinte cu înălţimea Părul castaniu îi era strâns în coc, stilul recomandat în Serviciu, şi nu purta bijuterii Stând în picioare, Putin continuă s-o privească, poate comparându-i adâncul ochilor albaştri cu propriii lui ochi Dacă îi observă vânătaia, nu se trădă în niciun fel Un aghiotant apăru silenţios pe o uşă laterală, cu o tavă pe care o aşeză pe o măsuţă dintr-o parte Preşedintele indică din cap spre tavă — Te-am chemat la Kremlin în timpul prânzului şi-mi cer scuze pentru asta Poate o gustare? O supieră superbă din porţelan Lomonosov, cu modelul de plasă de cobalt folosit pentru prima dată de Ecaterina cea Mare, conţinea un sote mătăsos de ciuperci cu verdeţuri, înotând în sos de muştar Linguri şi scobitori din argint Putin se aplecă şi luă cu lingura câteva ciuperci pe un triunghi micuţ de pâine prăjită şi i-l întinse, practic i-l oferi ţinându-i în palmă „Mănâncă, pisicuţo, nu vrei să guşti?” Dominika se gândi să refuze politicos, dar acceptă Preşedintele o privi mestecând – ciupercile aveau gustul lor specific, lutos, însă mult mai complex, iar sosul era fin şi bogat – ca şi cum ar fi evaluat felul cum mânca Îi turnă apă minerală Totul era ireal, nebunesc Pâcla albăstruie din spatele capului şi umerilor lui nu se schimba „Boje, Dumnezeule, mănânc aperitive în Kremlin”, se gândi Dominika „Ce va urma în continuare? O să-mi ofere poate periuţa lui de dinţi?” Îşi schimbă uşor poziţia, pentru a mai atenua durerea din coaste — Mă bucur că te-ai întors teafără din Estonia, spuse Putin şi se aşeză în cele din urmă lângă ea pe sofa Informaţiile pe care le-ai obţinut au fost decisive în demascarea trădătorului Korcinoi Te felicit pentru sângele rece şi curaj Generalul SVR Korcinoi spionase timp de 14 ani pentru americani, fiind cel mai bun agent rus din istoria Jocului Generalul fusese protectorul Dominikăi, un al doilea tată pentru ea atunci când intrase în Serviciu După arestarea generalului, CIA pusese la cale schimbul între el şi Dominika, salvându-l pe general şi în acelaşi timp introducând-o pe ea Ca noua supercârtiţă a CIA în Moscova Ceva însă nu mersese bine – Dominika nu ştia ce anume Cineva fusese rănit pe pod după ce ea trecuse de jumătatea lui şi revenise sub controlul ruşilor Prin ceaţa nopţii, zărise un corp pe pământ şi auzise răcnetul unui bărbat Să fi fost o monstruoasă dublă trădare? Iar cel care stătea acum lângă ea dăduse cu certitudine ordinul respectiv Era perfect posibil ca omul căzut pe pod să fi fost Korcinoi, după cum la fel de bine putea să fi fost Nate Da, poate că Nate era mort, iar Dominika se gândise întruna la el ca şi cum ar fi fost în siguranţă „Poate că e mort ” La gândul acela, se sili să ignore gustul dulceag al ciupercilor, apoi înghiţi sosul de muştar care-i rămăsese în gât — Spasiba, mulţumesc, domnule preşedinte, zise ea Nu mi-am făcut decât datoria „Nu prea mult zahăr”, se gândi, „doar o linguriţă ” Regret că izmennik, trădătorul, şi-a găsit refugiu în Occident, că n-a plătit pentru trădarea lui Haloul albastru al lui Putin îşi înteţi culoarea — Nu, a fost nimicit, replică sec, fără nicio inflexiune a glasului Primul lucru la care se gândi Dominika la auzul acelei veşti şocante a fost „Nate este teafăr” Apoi „I-au ucis pe general” Tăcere în camera scăldată în soare — Acum ştii un secret, zise Putin şi un colţ al gurii i se înălţă aproape imperceptibil Acest zâmbet à la Putin apăru la suprafaţă din adâncul sufletului său, rămânând totuşi o ameninţare letală, iar revelaţia amară o legă pe Dominika de acest nou ţar, de acest imperator, cu gâtul în laţ şi zăbala în gură Însă Putin tocmai confirmase: îl uciseseră pe Korcinoi pe pod, la câţiva metri de libertate Bătrânul general visase pensia, o viaţă fără riscuri, lipsită de temeri Dominika expiră pe nas şi se uită la chipul impasibil al lui Putin De undeva dintr-un colţ obscur al memoriei, îşi aminti că ameninţarea preferată a lui Hruşciov în timpul Războiului Rece fusese înjurătura ţărănească, grosolană Pokazat kuzkinu mat – O să ţi-o arăt eu pe mama lui Kuzka – ceea ce însemna o să te distrug „Ei bine, domnule preşedinte”, îşi zise ea în gând, „cheam-o pe mama lui Kuzka, fiindcă eu o să vă pedepsesc ” Dincolo de gustul metalic-amărui de cupru din gură, secretul sfidător care era mai presus decât orice, diamantul rece ca gheaţa din inima ei, era faptul că Dominika însăşi reprezenta noua infiltrare a CIA în propriul ei Serviciu Şi asta n-o ştia nici chiar pitonul acesta cu privire albastră — Puteţi fi sigur pe discreţia mea, domnule preşedinte, rosti ea întorcându-i o privire ce nu clipea Putin îşi cultivase imaginea unui clarvăzător, a cititorului ineluctabil al minţilor şi sufletelor oamenilor Putea oare să vadă şi în inima ei? — Mă aştept la rezultate excelente şi rapide în privinţa savantului iranian, zise el Operaţiunea din Paris a fost satisfăcătoare, iar debriefingul de săptămâna viitoare va fi crucial Doresc rapoarte regulate despre progresul misiunii din partea dumitale Evident, fusese deja informat Ziuganov „Piticanie cu ochi saşii”, gândi Dominika „I-ai spus lui Putin şi cum m-am ales cu ochiul ăsta învineţit?” Privirea preşedintelui nu se desprinsese nicio clipă de pe faţa ei — Desigur, rosti el, vei lucra sub îndrumarea directorului şi a colonelului Ziuganov Mesajul lui era cât se poate de limpede: îi ordona Dominikăi să lucreze în conformitate cu ierarhia Serviciului, dar în acelaşi timp voia să-i raporteze direct lui, o tactică de pe timpul sovieticilor menită să-i învrăjbească între ei pe subordonaţii ambiţioşi şi în acelaşi timp să-i transforme în informatori Norul azuriu de deasupra capului său strălucea în camera luminată de soare Frumoasa cârtită CIA din Serviciul de Informaţii Externe rus încuviinţă din cap şi-şi numără bătăile de inimă care-i zguduiau pieptul — Bineînţeles, domnule preşedinte, rosti ea Vă voi informa despre tot ceea ce întreprind Aperitiv de ciuperci kremlin Sotaţi în ulei la foc tare ciuperci tăiate în felii subţiri, până se rumenesc pe margini Adăugaţi legume (spanac, sfeclă sau varză) şi capere şi gătiţi până se înmoaie Condimentaţi, apoi adăugaţi muştar şi oţet şi lăsaţi să scadă, turnând întruna sos peste ciuperci şi verdeaţă Se servesc călduţe sau reci 3 Zumzetul permanent al traficului atenian de pe bulevardul Vasilissis Sofias se auzea prin ferestrele murdare ale Staţiei CIA, ale căror jaluzele şi perdele nu mai fuseseră schimbate din 1961, când birocraţii inauguraseră sediul Staţia din Atena, un labirint de birouri, holuri şi debarale interconectate, nu mai fusese zugrăvită de atunci: un aspirator Electrolux din anii 1960 zăcea uitat în fundul unui dulap pentru haine, alături de o chitară acustică Martin din 1970, fără corzi, despre care generaţii de agenţi presupuseseră că avea o ascunzătoare secretă pentru a transporta documente peste frontiere, dar pe care nimeni nu-şi mai amintea cum s-o deschidă Marty Gable, şeful adjunct al Staţiei, intră în camera ofiţerului de caz Nate Nash Acesta avea pe birou o jumătate de tiropita, o plăcintă triunghiulară cu brânză, pe care o cumpărase de pe stradă pentru micul dejun Când se ridică, îşi scutură firimiturile de pe pantaloni Gable se întinse pe lângă el şi luă ultima jumătate de plăcintă, o băgă pe toată în gură şi mestecă, în vreme ce privea prin noul birou al lui Nate Gable înghiţi, ridică o fotografie înrămată a familiei lui Nate şi o ridică spre lumină — Părinţii tăi? Nate încuviinţă din cap Gable lăsă fotografia jos — Frumos cuplu Înseamnă că tu eşti adoptat sau te-au scos cu forcepsul? — Mă bucur că sunt din nou în Staţia ta, Marty, zise Nate Îl respecta pe îndesatul Gable, poate chiar şi ţinea la el, dar nu intenţiona s-o spună cu glas tare Nate îşi începuse a treia detaşare în străinătate cu două luni în urmă în muşuroiul animat al Staţiei din Atena, revenind încântat sub aripa protectoare a sofisticatului Tom Forsyth, şeful Staţiei, şi a cinicului şi ireverenţiosului său adjunct În ultimii ani, cei trei formaseră o echipă eficientă care desfăşurase câteva operaţiuni de clasă mondială În Moscova, în prima lui detaşare în străinătate, Nate se ocupase de MARBLE, cel mai bun agent clandestin al CIA din Rusia, până când generalul fusese împuşcat în cursul schimbului de spioni pe care îl aranjaseră pentru eliberarea lui În a doua lui detaşare în străinătate, în Helsinki, Nate o racolase pe tânăra Dominika Egorova, ofiţer SVR – nume de cod DIVA – şi, împreună cu Forsyth şi Gable, pusese la punct întoarcerea ei la Moscova ca următoare cârtiţă a CIA în Serviciul de Informaţii Externe rus Pierderea lui MARBLE ca urmare a trădării Kremlinului îi afectase pe toţi, însă Nate se transformase cel mai mult dintre ei în seara când ţinuse capul propriului său agent în poală, privind cum sângele i se prelingea pe asfaltul umed de la ceaţa estonă, sclipind în lumina reflectată a proiectoarelor De obicei, Nate era agitat, deschis şi ambiţios, dar acum devenise mai sumbru, concentrat, mai puţin preocupat de viitorul carierei sale, de detractori şi competitori — La naiba cu „Mă bucur că sunt din nou în Staţia ta, Marty”, zise Gable Avem un musafir jos, tocmai ne-au anunţat puşcaşii marini Haidem! Pe când cobora grăbit scara alături de Gable, Nate începu să gândească rapid Un musafir, o persoană necunoscută care a venit de pe stradă Start! Cronometru! a pornit în clipa sosirii musafirului Puşcaşii marini din foaierul ambasadei îl verificaseră să n-aibă arme, îi luaseră orice obiecte avea asupra lui şi-l închiseseră în camera musafirilor, o încăpere pentru interviuri, fără ferestre, ticsită cu aparatură tehnică ultramodernă, cu echipamente de transmisie video, audio şi digitale Du-te! Un musafir putea fi oricine: un sonat care-şi căptuşea şepcile cu folie de aluminiu pentru a-l proteja împotriva undelor radio extraterestre, un exilat nedocumentat care implora o viză SUA, un colportor de informaţii care în dimineaţa aceea memorase un articol din ziar şi spera să-l ofere ca secrete ce preţuiau câteva sute de dolari Du-te! În acelaşi timp, un musafir putea să fie un voluntar real – un agent al unui serviciu secret, un diplomat sau un savant străin – cu informaţii extraordinare pe care era dispus să le transmită americanilor pentru bani, sau în urma unei crize de ideologie, sau pentru a se răzbuna pe un şef tiran, sau din ură pentru un sistem în care nu mai credea Du-te! Un voluntar bun înseamnă un racolat gratuit, cu accesul deja stabilit, cu informaţiile gata să fie culese De-a lungul anilor, voluntarii fuseseră cazurile cele mai bune, cele care rămăseseră dăltuite în piatră Du-te, du-te, du-te! Află cine este, fă o evaluare instantanee, adu-l de partea noastră, aranjează un contact viitor şi scoate-l cât mai repede din ambasadă Dacă-i rus, nord-coreean sau chinez, n-are timp de pierdut, deoarece copoii de la contrainformaţiile ambasadei lui vor nota cât timp a lipsit neanunţat Treizeci de minute, maximum La parterul ambasadei, Gable îl salută din cap pe puşcaşul marin care păzea uşa, apoi intrară Mirosul de sos de peşte al vomei îi lovi nemilos Aşezat pe un scaun din plastic la masa micuţă se afla un boschetar bătrân, cu costumul boţit udat de vomă, cu pantalonii pătaţi şi prăfuiţi Avea în jur de 60 de ani, era neras, cu ochi roşii şi urduroşi Ridică fruntea când intrară cei doi agenţi CIA — Dumnezeule! exclamă Gable De parcă am avea timp pentru rahaturi de-astea Scoate-l de-aici Arătă cu mâna spre uşă, semnalându-i lui Nate să-l cheme pe puşcaş Aveau să-l ducă pe bătrânul boschetar în garajul din subsol şi să-l scoată din ambasadă pe la rampa de încărcare Să oprească cronometrul Alarmă falsă Nate îl evaluă rapid pe bătrân Nu părea totuşi un boschetar grec: avea mâini puternice şi unghii tăiate îngrijit Pantofii, deşi murdari, erau scumpi Părul răvăşit era tuns după linia urechilor Când ei intraseră în cameră, îşi îndreptase spatele, nu cum ar fi procedat un beţivan În minte îi răsună încet un clopoţel de vânt: — Ia stai, Marty, spuse el Se aşeză pe scaun lângă bătrân, respirând pe gură ca să nu simtă mirosul de urină de pisici pe care-l emana — Cu ce vă putem ajuta, domnule? zise apoi în engleză Îl auzi pe Gable, foindu-se nerăbdător Bătrânul îl privi pe Nate în ochi — Nu bun engleză, rosti după aceea, dar glasul lui baritonal era puternic, sonor (Alt clopoţel de vânt ) Eu dau informaţii, continuă însă mai încet acum, de parcă rostirea cuvintelor i-ar fi cauzat suferinţă — Avem deja reţeta muscatului, replică Gable, încrucişându-şi braţele pe piept — Nu înţeles, spuse bătrânul — Cine sunteţi, domnule? întrebă Nate Bătrânul clipi iute şi ochii i se umplură de lacrimi — Pentru numele lui Dumnezeu, mormăi Gable Când bătrânul se şterse la ochi, Nate îi zări ceasul de la mână: curea din zale de oţel, carcasă masivă, iar pe cadranul întunecat scria Pobeda („victorie” în limba rusă) Un ceas militar sovietic? Îşi aduse aminte că veteranii ruşi din Afganistan purtau astfel de ceasuri Nate ridică o mână — Lasă-l un minut, ceru el — Fiu mort, Osetia, bombă Nate recunoscu acum cadenţa şi accentul – era deci un rus? — Fiică moartă, gheroin „Heroină” în rusă, îşi aminti Nate — Serviciul meu închis Venit în Grecia, izgnanie În rusă, asta însemna „exilat” Ce naiba? Gable nu mai comenta nimic de acum şi Nate se aplecă în faţă, uitând de duhoare — Cine sunteţi, domnule? repetă el — Govoriş po russki? zise bătrânul „Vorbeşti rusa?” Nate încuviinţă din cap şi privi peste umăr spre Gable — Ştii Glavnoe razvedîvatelnoe upravlenie, GRU? întrebă bătrânul în rusă Se îndreptase în scaun şi ochii lui treceau iute de la Nate la Gable — Poftim? făcu Gable Ce ai spus? — Eu sunt din Gheneralnîi Ştab GRU, GRU a Statului-Major — Ce direcţie? întrebă Nate, ridicând mâna pentru a-l opri pe Gable pentru o secundă — Directoratul Nouă din Serviciul Informaţii, condus de generalul-locotenent S Berkutov Bătrânul ridicase bărbia şi vocea lui răsunase acum sonor — Sfinte Sisoe, rosti Nate în colţul gurii, e din Directoratul Nouă GRU Gable se aplecă peste masă — Identificare, documente, zise el Bătrânul înţelese cuvântul documentî şi scoase un carneţel roşu-decolorat — Voennîi bilet, i se adresă lui Nate — Legitimaţia de militar, spuse Nate şi se uită la pagina cu datele biografice Fotografia în tonuri sepia era capsată pe pagină General-locotenent Mihail Nikolaevici Soloviov, citi el cu glas tare, accentuând rangul Născut în 1953 la Nijni Novgorod Dădu pagina Uite aici – Directoratul Nouă GRU Îi întinse carneţelul lui Gable Şeful său merse la un dulăpior din colţul camerei, îi descuie uşa şi activă echipamentul digital În următoarele 15 secunde legitimaţia bătrânului avea să fie copiată, iar imaginile aveau să fie codificate şi transmise la Langley De asemenea, Gable expedie un mesaj celor de la etaj să înceapă urmărirea – ei aveau să asculte în timp real interviul acesta — Ce-ai vrut să spui prin „exilat”? întrebă Nate în rusă Ochii bătrânului fulgerară — Am condus trei ani Directoratul Nouă, răspunse el şi cuvintele îi ieşeau acum la foc automat Ştii activitatea lui Nouă? Închise ochii şi recită: „Analiza capacităţilor militare străine Achiziţii clandestine de tehnologie pentru contracararea sistemelor de armament inamice Coordonare cu industria noastră de armament ” Nate îi traduse lui Gable — Bun, şi ce face acum în Grecia? întrebă Gable Bătrânul dădu din cap, bănuind ce fusese întrebat — În GRU există acum conflicte intestine Putin – practic scuipase numele acela – îşi plasează oamenii peste tot Sunt multe contracte de exploatat, multe ruble de sifonat Eu m-am opus schimbărilor în Directoratul meu, am demascat corupţia Glasul îi mustea de dispreţ Am fost repartizat la ambasada rusă din Atena În biroul ataşatului militar, subordonat unui colonel La fel de bine m-ar fi putut trimite în lagăr — Şi ai venit la noi, zise Nate, ştiind răspunsul — Mi-am dăruit 30 de ani din viaţă serviciului, patriei Soţia mi-a murit Fiul meu era în armată; a fost ucis acum şase luni, într-un război civil inutil Fiica mea a murit singură într-un apartament abandonat din Moscova, cu o seringă în braţ Avea 18 ani Acum stătea cu spatele perfect drept, de parcă susţinea o informare militară Nate nu se clinti şi-l lăsa să vorbească, pentru că pasul următor avea să fie cel crucial — Aseară am băut votcă şi am ieşit pe stradă Sunt general-locotenent Port Zolataia Zvezda, medalia Steaua de Aur Ştii ce-i asta? — Erou al Federaţiei Ruse, a înlocuit steaua Uniunii Sovietice, răspunse Nate Bătrânul îşi miji ochii, surprins — Şi Za Voennîe Zaslughi, medalia Meritul Militar, şi Orden Sviatogo Gheorghi Pervoi Stepeni, Ordinul Sf Gheorghe, Clasa întâi Se uita când la Gable, când la Nate, dorind să-i impresioneze — Am mintea plină cu informaţii culese timp de o viaţă, urmă el şi se ciocăni cu degetul în frunte Încă păstrez legătura cu mulţi ofiţeri loiali care lucrează în proiecte secrete la Moscova şi în alte părţi Îndatoririle mele mă autorizează să fac investigaţii, să solicit date Vă voi spune despre GRU, despre operaţiunile de achiziţii de tehnologie şi despre sistemele de armament ruseşti Nate traduse — Cere-i să ne zică de ce o face, rosti Gable încetişor Deşi nu înţelegea rusa, îl citea de acum pe bătrân la fel de bine ca Nate; ştia cât de aproape erau de racolare — De ce? Fiindcă ei mi-au luat totul: copiii, cariera, viaţa Mi-au ignorat valoarea şi mi-au neglijat loialitatea Acum eu voi lua ceva de la ei În glasul acela se simţea oţelul, determinarea În cameră se lăsă tăcerea; agenţii CIA îl lăsau să se descarce — Ştiu ce vă-ntrebaţi, pentru că-i aceeaşi întrebare ca la orice dobrovolet, orice voluntar Ce doresc în schimb? Răspunsul meu este simplu: nimic Voi sunteţi profesionişti şi-o să-nţelegeţi asta Păruse mai degrabă un ordin decât o solicitare Nate îi aruncă o privire lui Gable – răzbunare şi ego; controleaz-o pe prima şi alimentează-l pe al doilea Verifică ceasul: trecuseră 20 de minute Stabileşte o altă întâlnire, într-un loc sigur, un loc unde puteau fi cu ochii în patru după căpuşe Scoate-l pe uşă — Mă voi întâlni cu tine, spuse Soloviov şi arătă cu degetul spre Nate, peste două zile Veţi dori dobrosovestnost, dovezi de bună credinţă Vă voi transmite datele de performanţe ale lui Suhoi PAK FA, T-50, inclusiv noile dispozitive de pe bordul de atac al aripii – voi, în Vest, n-aveţi aşa ceva Iar după două zile, într-o seară ploioasă, pe o alee noroioasă din parcul Filothei, noul agent CIA infiltrat în GRU, care căpătase numele de cod LYRIC, se ţinu de cuvânt * În anii de când intrase în CIA, Nate ajunsese să înţeleagă ticăloşia Federaţiei Ruse şi a imoralului serviciu de informaţii externe, SVR, progenitura diformă a fostului KGB Cleptocraţia aceasta din Kremlin nu era alimentată, nu era motivată de refacerea Uniunii Sovietice, nici de reinstalarea fricii mondiale faţă de Armata Roşie şi nici de formularea unei politici externe bazate pe cerinţele naţionale de securitate Tot ce se întâmpla în Rusia contemporană avea rolul de a-i menţine în posturi pe nadzirateli, cei din vârf, de a le proteja puterea, pentru a continua să jefuiască patrimoniul ţării Nate dorea să distrugă inamicul, să-l răzbune pe MARBLE, să le ia puterea Nate era brunet – cu păr negru şi sprâncene drepte –, de înălţime medie şi zvelt după înotul pe care-l practicase în colegiu Prietenii şi colegii îi remarcau însă ochii căprui, aflaţi mereu în mişcare, care citeau chipuri, cântăreau gesturi şi se îngustau când sesiza ceva rapid Pe stradă, ochii aceia căprui scanau în faţă, cercetau în lateral şi detectau anomalii periferice înainte să se fi mişcat ceva În cursul exerciţiilor de filaj ca stagiar CIA, instructorii observaseră, iniţial cu scepticism, dar apoi cu convingere, că Nate era permanent alert El părea să simtă pulsul străzii – indiferent dacă era un bulevard din Washington sau o arteră animată din Europa – şi se contopea în mulţime, ceva ce nu puteau face stagiarii mai înalţi sau slăbănogi sau roşeaţi Teama lui iniţială de a nu da greş în cariera aceasta, în ciuda semnalelor de succes pe care le înregistrase de la bun început, îi însoţise hotărârea de a nu reveni în sânul familiei – tată, fraţi, bunic – din Richmond, statul Virginia Toţi aceştia erau avocaţi exclusivişti, grosolani, patriarhali, violent de competitivi şi invidioşi, care nu-l încurajaseră pe Nate când se înscrisese în CIA şi preziseseră că în câţiva ani tânărul se va întoarce la practicarea avocaturii, care era o tradiţie de familie N-ar fi existat o pilulă mai amară decât să plece de la CIA şi să se întoarcă acasă Dar în timp ce tăişul era şlefuit şi Nate acumula experienţă şi se concentra asupra operaţiunilor, persista o durere care nu se mai estompa Trecuseră mai bine de nouă luni de când DIVA se întorsese în Rusia; ea nu fusese de acord să reia operaţiunile cu CIA, furioasă fiindcă fusese manipulată în schimbul de spioni Nate agonizase în fiecare zi şi în fiecare săptămână, aşteptând un semn de viaţă din partea ei Cartierul General al CIA o aşteptase cu răbdare să se răzgândească, aşteptase alerta pe sistemul telefonic mondial SENTRY, pe care DIVA ar fi dat-o când se afla în afara Rusiei Apelul acela ar fi trimis instantaneu ofiţeri de caz să se întâlnească cu ea în orice oraş ar fi dorit Însă apelul nu sosise – nu primiseră nicio veste de la ea, nu ştiau nici măcar dacă lucra sau era la închisoare, dacă era vie sau moartă La scurt timp după racolarea DIVEI, Nate comisese o greşeală operaţională inimaginabilă, culcându-se cu ea Riscând totul Punând-o pe ea în pericol, punând în pericol viaţa agentei sale Riscând o carieră ce-i oferea împlinire şi independenţă, riscând activitatea care-l definea Însă fusese orbit de ochii ei albaştri, de temperamentul ei tăios şi de surâsul amar Corpul de balerină era fără pereche şi sensibil Pasiunea ei pentru ţara natală şi mânia faţă de cei care râvneau puterea îi treziseră admiraţia Şi încă putea să audă felul cum îi pronunţa numele – Neit Se iubiseră cu disperare, agăţându-se unul de celălalt cu patimă şi vinovăţie Amândoi erau agenţi de informaţii profesionişti şi ştiau cât de greşit se comportau Ca întotdeauna, Dominikăi nu-i păsa Ca femeie, îl dorea dincolo de limitele relaţiei agent-ofiţer de caz Nate nu putea să se dedice unui astfel de aranjament, pentru că îşi făcea griji legate de statutul său, de securitatea operaţională, de „meserie” Ambii erau perfect conştienţi de ironia situaţiei Pentru a alimenta pasiunea lor, rusoaica habotnică era mai dispusă să încalce regulile decât americanul neprotocolar şi flexibil Dar până ce DIVA avea să reapară, până ce Nate avea să ştie că era încă în viaţă, trebuia să se ocupe de un alt rus * Nate alunecă pe malul pietros, ridicând în aer un nor de praf În pantofi îi intră ţărână şi blestemă în gând Se afla în păduricea de pini şi tufe din zona rurală deluroasă din jurul complexului Meteora din Grecia, regiunea monoliţilor din piatră de o sută de metri, dintre care cei mai înalţi erau încununaţi de mănăstiri scunde Îşi privi busola-GPS din TALON, dispozitivul de dimensiunile unei tablete pe care Directoratul de Ştiinţă şi Tehnologie tocmai îl trimisese staţiilor din străinătate, apoi porni spre stânga printre copaci În toată lumea existau doar şase dispozitive TALON funcţionale, iar băieţii din Directoratul S&T îi trimiseseră una dintre primele unităţi ultrauşoare lui Nate, în Atena, din cauza agentului foarte delicat de care se ocupa După câteva sute de metri, ajunse la pârâiaşul montan – de un turcoaz lăptos şi curgând rapid –, în lungul căruia merse încă o sută de metri La un meandru strâns al albiei râului, zări bărbatul pentru care străbătuse 300 de kilometri din Atena, după ce urmase o rută incredibil de complicată de detectare a filajului Schimbase trei vehicule şi două deghizări până ce echipa lui de contrafilaj îl anunţase că era curat Cu ochii iritaţi de la lentilele de contact colorate, cu gingiile inflamate de la dilatatoarele de obraji, cu mâncărimi de la peruca Elvis, Nate înlătură ultima deghizare, abandonă maşina şi se îndreptă spre situl de întâlnire, străduindu-se să se concentreze Musafirul lor puturos, generalul-locotenent Mihail Nikolaevici Soloviov din serviciul de spionaj militar rus GRU, care acum purta numele de cod LYRIC, stătea pe malul opus, ţinând o undiţă Cu ţigara atârnându-i între buze, nu-l zări pe american şi continuă să-şi lanseze momeala Înjurând din nou şi simţindu-se ca un novice aflat la prima detaşare în străinătate, Nate căută un loc mai puţin adânc prin care ar fi putut traversa albia Se concentră să nu alunece pe pietrele umede LYRIC se opri din pescuit şi îl privea ţâfnos şi critic cum înainta Înalt şi cu spinarea dreaptă ca băţul, LYRIC avea capul rotund, cu frunte înaltă şi păr alb cu fir subţire, pieptănat cu grijă peste cap Gura ironică de sub nasul drept era mică şi cu buze subţiri, moale şi uşor ţuguiată, care nu se armoniza cu restul aspectului său de militar băţos După ce Nate traversă apa şi se căţără pe mal, generalul îşi scoase ţigara din gură, îi curăţă vârful de scrum incandescent şi-l strivi sub talpă Chiştocul rămas îl strecură în buzunarul hainei, un obicei născut din o mie de inspecţii pe terenul de instrucţie LYRIC îşi privi ceasul; ceva mai devreme, chiar îi sugerase lui Nate să-şi sincronizeze ceasurile, până când tânărul îi arătă dispozitivul TALON, care era sincronizat cu ceasul atomic din Boulder, statul Colorado, care afişa ora pe douăzeci şi patru de fusuri orare şi avea precizia de două secunde pe deceniu LYRIC pufnise, dar de atunci nu mai sugerase niciodată să-şi sincronizeze ceasurile — Dacă nu apăreai în următoarele cinci minute, vorbi el în rusă, eram pregătit să abandonez întâlnirea Glasul îi era baritonal şi răsuna din adâncul pieptului — Tovarişci general, mă bucur c-ai aşteptat, răspunse Nate într-o rusă fluentă, ştiind că va fi încântat de apelativul „tovarăş”, care continua să se folosească în armată Ştia, de asemenea, că agentul l-ar fi aşteptat şi jumătate de noapte Locul acesta îndepărtat îngreunează sincronizarea — Locul acesta oferă securitate excelentă, cu trasee admirabile de acces şi retragere, zise LYRIC şi puse jos lanseta El fusese cel care propusese să se întâlnească în situl Meteora — Konecino, bineînţeles, rosti Nate încercând să nu-l contrazică Dacă agentul este mulţumit, va începe să vorbească despre secretele pe care le ştie Apăsă discret ecranul TALON-ului activând dispozitivul de înregistrare — Mă bucur că ţi-ai făcut timp pentru întâlnire Îţi apreciem enorm cunoştinţele cu totul unice Orgoliul uriaş, de general, al lui LYRIC era de neclintit, alimentat de ani de fanfaronadă sovietică şi de certitudinea slavă că inamicul era la porţi şi că străinii complotau întruna împotriva Radinei Politica de resetare bilaterală a relaţiilor Washingtonului cu Moscova eşuase pe aceleaşi stânci xenofobe, lăsând la o parte faptul că Departamentul de Stat scrisese greşit cuvântul rusesc pentru „resetare” — Mă bucur că superiorii tăi găsesc utile informaţiile mele, mormăi LYRIC Uneori pare că le subestimează valoarea Era a nu ştiu câta oară când Nate observă că LYRIC ignora faptul că el fusese cel care venise voluntar la CIA, pe nepusă masă Lumina după-amiezii se diminuase printre pini Se aşezară pe malul pârâului şi priviră soarele care scânteia pe undele repezi Generalul, un vechi participant la campanii, scoase din raniţă un pachet şi-i desfăcu hârtia cerată, dând la iveală o duzină de cotlete de miel pe care le cumpărase de la o măcelărie dintr-un sat din apropiere Peste carne se aflau două rămurele de oregano sălbatic Nate privi fascinat, încântat, cum LYRIC strânse iarbă şi crenguţe uscate, scăpără o cremene micuţă şi porni un foc — Trusa de supravieţuire GRU, comentă el nepăsător, întinzându-i lui Nate amnarul Ăsta-i cel mai bun Magneziu Smulse frunzele de oregano şi legă cotletele de lemnişoarele rămase, apoi apăsă oregano în carne şi-i întinse un kebab – el îl numea şaşlâc – americanului Împreună fripseră după aceea carnea pe focul deschis, chicotind şi străduindu-se să nu-şi ardă degetele Când exteriorul cărnii se carboniză, căpătând o culoare maronie-închis – LYRIC examină cu ochi critic şaşlâcul lui Nate – tăie o lămâie pe care s-o stoarcă peste kebaburile ce sfârâiau şi pe care le mâncară cu ceapă verde — Aşa obişnuiam să gătesc pentru copiii mei când eram în permisie, zise LYRIC şi-şi întoarse frigăruia pe o parte, ca să muşte o bucată de miel Îmi place să mănânc cu tine, acum Privi flăcările focului Brusc, Nate înţelese că relaţia aceasta nu era alimentată doar de răzbunarea pentru bestialităţile ruşilor Ea însemna mai mult decât o operaţiune de spionaj, mai mult decât începutul unei infiltrări nepreţuite în vastul sistem moscovit de transfer de tehnologie militară Bătrânul acesta avea nevoie de contact uman, de atenţie binevoitoare, nevoi metafizice care trebuiau cumva satisfăcute în timp ce CIA îl storcea ca pe un burete „Oare va supravieţui”, se întrebă el, „sau va sfârşi precum Korcinoi?” Scrâşni din dinţi la amintirea aceea şi-şi jură în gând să-l ferească de orice pericol — Domnule general, este o onoare să mâncăm împreună Şi este un privilegiu să te cunosc, rosti el Activitatea noastră abia a început, dar este spectaculoasă — Atunci să trecem la treabă, spuse LYRIC îndreptându-se şi evitându-i privirea Deschide-ţi maşinăria aia infernală cât timp te informez Se aşezară pe un buştean şi LYRIC vorbi non-stop, o paletă de subiecte variate, reamintite cu exactitate, meticulos ordonate, cuvintele lui baritonale erau cântărite şi de neoprit Punctele importante erau semnalate de un deget ridicat, de o sprânceană arcuită Din când în când exista câte o digresiune personală, în care se întrezărea bătrânul singur şi îndurerat, după care generalul cu spinarea ca vergeaua puştii îşi relua informarea Nate era recunoscător pentru TALON-ul pe care-l ţinea pe genunchi; altfel i-ar fi fost imposibil să-şi ia notiţe scrise LYRIC continua să fie un agent nou, aşa că-l lăsă să vorbească; oricum, informaţiile acelea erau aur curat Operaţiuni de transfer de tehnologie, cercetări pentru vectori de acţiune, noul avion de vânătoare stealth PAK FH, radare cu determinarea ţintelor ale rachetei BUK SA-11 utilizată de separatiştii ucraineni Cerinţele militare explicite erau concepute împreună cu Pentagonul şi Nate trebuia să gestioneze cu atenţie mândria de oţel a generalului şi orgoliul nemăsurat atunci când va sosi momentul să-l direcţioneze spre colectarea activă de informaţii specifice — Superiorii tăi din Langley trebuie să plănuiască din timp, atenţionă LYRIC privindu-l pe Nate Îşi aprinse o ţigară, apoi închise cu un gest scurt capacul brichetei În clipa de faţă, ei exultă şi se desfată în potopul iniţial al informaţiilor mele Cei care tânjesc după laude se împăunează în faţa oglinzii Există surescitare, graba de a standardiza producţia de informaţii finalizate, dezbaterea inevitabilă despre felul cum trebuie condusă noua sursă Ridică ochii contemplativ şi făcu o pauză, ca şi cum ar fi ţinut o dictare — Tu şi şeful Staţiei din Atena trebuie să respingeţi aşa cum se cuvine orice tentativă din partea celor de la Langley de a prelua controlul cazului Dacă ai nevoie de muniţie, ai permisiunea mea de a le spune că agentul – că veni vorba, care-i numele meu de cod? – refuză ofiţeri de caz din Washington Să nu le spui că refuz să vorbesc cu oricine altcineva în afară de tine – ăsta-i unul dintre semnele clasice ale unui ofiţer operativ care născoceşte un caz Spune-le simplu că eu doresc doar ofiţeri de caz locali, care să cunoască perfect zona LYRIC se uită la Nate de parcă ar fi fost un funcţionar dintr-un birou contabil dickensian — Eu sunt ofiţerul tău de caz, zise Nate Şi l-ai cunoscut şi pe adjunctul şefului Staţiei, care poate acţiona ca rezervă — Păcat că el nu vorbeşte rusa, pufni LYRIC, apoi coborî privirea şi-şi scutură scrumul de pe mânecă — Sunt convins că Gable regretă că nu vorbeşte rusa la fel de mult pe cât tu regreţi că ştii prea puţină engleză, replică Nate Era timpul să calce uşor frâna şi să mai dezumfle orgoliul lui LYRIC Bătrânul îl privi tăios, fără un cuvânt, apoi zâmbi încet şi aprobă din cap Mesaj înţeles, o pagină întoarsă în carneţelul de dans al ofiţerului de caz, respect acordat şi primit — Şi numele meu de cod? întrebă LYRIC, redevenit spionul bădăran — BOGATÎR, minţi Nate, care nu avea nicio intenţie de a-i spune bombasticului LYRIC care era adevăratul lui nume de cod atribuit de CIA BOGATÎR, legendarul cavaler slav de pe stepele de lângă Nijni Novgorod, locul de naştere al lui LYRIC — Îmi place, comentă LYRIC, apoi îşi rupse ţigara şi strecură filtrul în buzunar — Ce naiba mai e şi asta? întrebă Gable El, Nate şi şeful Staţiei, Tom Forsyth, stăteau în CCA, camera controlată acustic, aflată în interiorul altei camere din Staţia Atena Erau aplecaţi în jurul mesei de conferinţe, iar TALON-ul lui Nate era conectat la un laptop la care se uitau Nate tradusese momentele cele mai importante ale celor două ore pe care le petrecuse cu LYRIC în pădurile din Meteora — BOGATÎR, zise Nate, a fost un soi de samurai rus El are o imagine de erou epic Am inventat numele pe loc Gable clătină din cap — Bine, zise Forsyth, aflat deja cu cinci paşi înainte Ţine-l fericit şi fă-l să vorbească întruna Un general poate fi dificil de manipulat Echilibrul este delicat Cartierul General ţine mult la cazul ăsta Verificările confirmă totul despre el: LYRIC este treabă serioasă, iar informaţiile pe care ni le-a dat până acum au băgat în fibrilaţii aviaţia Când Forsyth vorbea, Nate asculta cu atenţie Ştia că trecutul lui era la fel de spectaculos ca al lui Gable – dar diferit În timp ce Gable omora şerpi cu levierul, Forsyth bea vin în Varşovia cu o bine-cunoscută actriţă rusă care, printr-o coincidenţă, era amanta unui amiral din Flota Nordică sovietică şi care fotografiase planul de pregătiri şi desfăşurări din anul următor în toaleta biroului prietenului ei Forsyth îi dăduse cu luni în urmă aparatul Tessina de mărimea palmei şi ea trecuse prin vamă microcaseta cu film, învelită într-un prezervativ şi ascunsă acolo unde doar ginecologul ei s-ar fi gândit să se uite Forsyth o acceptase cu aplomb Gable şi Forsyth: agenţi înnăscuţi pentru operaţiuni şi ambii ştiau despre ce vorbeau Pentru ochiul perceptiv al lui Nate, relaţia dintre Forsyth şi Gable era o alianţă pragmatică, temperată de anii de lucru laolaltă Forsyth era şeful, dar nici prin cap nu-i trecuse vreodată să-i ordone lui Gable să facă ceva Gable ştia ce avea de făcut; dacă nu era de acord cu vreun aspect, o spunea răspicat, după care executa instrucţiunile Gable recunoştea că Forsyth îl considera uneori lipsit de diplomaţie, însă ambii ştiau că băiatul minune Forsyth avusese serioase necazuri birocratice, în diverse momente ale carierei sale, pentru că spusese exact ceea ce gândea; odată, în mod memorabil, o făcuse cu o membră a Congresului care venise să viziteze Staţia Roma într-un şir interminabil de delegaţii estivale, în perioada de vacanţă a Congresului – erau numite „deplasări de documentare în beneficiul contribuabililor” – când Forsyth îi atrăsese atenţia că întârziase cu trei ore la informarea Staţiei şi privise cu subînţeles cele şase-şapte sacoşe de cumpărături Fendi, Gucci şi Ferragamo, pe care i le căra şeful de cabinet Gable nu fusese prezent, slavă cerului, dar Forsyth fusese suspendat timp de un an Nate vedea respect reciproc, ştia că exista loialitate şi bănuia că exista şi afecţiune camaraderească Şeful Staţiei, SSt, şi adjunctul lui, SASt, îşi asigurau spatele unul celuilalt; fiecare simţea în mod firesc ce gândea celălalt şi mai ştiau şi ce prima: operaţiunile, care evaluau tot ce întreprindeau ei Absolut tot Nate n-o ştia, dar Forsyth şi Gable purtaseră o lungă discuţie în contradictoriu cu şeful contrainformaţiilor Simon Benford despre relaţia intimă dintre Nate şi Dominika În Agenţie aşa ceva constituia cel mai grav delict: era bine cunoscut faptul că şi alţi ofiţeri de caz se culcaseră cu agentele lor şi fuseseră excluşi din serviciu Dar chiar dacă Forsyth îl certase şi Gable îl ameninţase, iar Benford uriaşe, Forsyth îl convinsese pe Benford să închidă ochii faţă de tânărul Nash Nu pentru că Nate îi coordonase impecabil pe MARBLE, DIVA şi LYRIC; nu pentru că ei recunoşteau în Nash un excepţional talent pentru operaţiuni; în cele din urmă, experienţa veterană a cântărit că binele mai mare era slujit prin ignorarea pentru moment a culpelor mai mărunte Ei n-aveau să-i spună asta niciodată lui Nate Înregistrarea TALON-ului a fost brusc întreruptă de trei ţipete de femeie, ascuţite şi stridente, unul după altul — Ce naiba-i asta? exclamă Gable Ţipetele se repetară, acoperind glasul lui LYRIC — Păuni, răspunse Nate Au ieşit doi din pădure şi au început să se strige Am tras o sperietură de moarte — Păuni! Doamne Dumnezeule, comentă Gable Forsyth începu să chicotească — Ai grijă să informezi Cartierul General despre păsări când le trimiţi fişierul digital Şefii o să creadă c-ai adus o femeie pentru general la debriefing — Ideea n-ar fi fost rea, zise Gable, dar unde să fi găsit Nash o femeie? Îşi strângeau hârtiile când Gable îi spuse lui Nate să mai rămână puţin Forsyth stătea lângă uşa antifonică, aşteptând cu mâna pe clanţă N-aveau să discute despre LYRIC, n-aveau să se refere la el sau la caz, nici măcar să-i pomenească numele de cod în exteriorul acestei încăperi cu pereţii din plexiglas Fără excepţie Acestea erau Regulile Moscovei Cazul se afla deja în canalele compartimentate Acces Restricţionat din Cartierul General La Langley nu existau mai mult de 50 de persoane care să citească telegramele sosite despre LYRIC — Oricât m-ar durea s-o recunosc, zise Gable, vreau să ştii că sunt de părere c-ai făcut o treabă a naibii de bună când a sosit LYRIC Nate se foi uşor în scaun Gable nu era genul care să facă un compliment — Eu l-aş fi dat afară din cameră pe moşul ăla acoperit cu borâtură Tu ţi-ai urmat instinctele, ţi-ai exploatat bănuiala şi ne-am ales cu un caz de platină la activ O treabă bună De lângă uşă, Forsyth zâmbi — Acum însă vine precizia, concentrarea, urmă Gable Vreau să-l coordonezi pe agent la fel de precis ca o plasatoare de bar din Vientiane — Nu-s sigur c-am — O să-ţi explic după ce termini liceul, adăugă Gable — Abia aştept, încuviinţă Nate — Asta nu-nseamnă că poţi să tragi chiulul, urmă Gable, mai ales într-o etapă atât de timpurie De când ai venit aici n-ai făcut niciun rahat de unul singur Sunt cu ochii pe tine, Nash Forsyth chicoti — Nate, cred că Marty încearcă să spună că te place, rosti el, apoi apăsă pe clanţa CCA — Doamne Dumnezeule, replică Nate Un moment de tăcere, după care râsetul lui Forsyth bubui, reverberând pe hol * În cursul detaşării lor anterioare în Helsinki, Gable avusese grijă de tânărul Nate, îi trăsese şuturi în fiind şi-l învăţase lecţii valoroase: protejează-ţi întotdeauna agentul, să nu ai încredere în gaşca de bogătani din Cartierul General, ia deciziile operaţionale dure şi nu-ţi bate capul cu politica Gable avea cincizeci şi ceva de ani, un ofiţer de caz tuns periuţă, osos, cu faţa bătută de vânt, care purta un Browning Hi Power într-un toc Bianchi prins la centură şi care lucrase în toate capitalele uitate din Africa, America Latină şi Asia Racolase miniştri ecuatoriali, asudaţi şi palavragii, împărţind împreună o sticlă de whisky de Uganda în interiorul înăbuşitor al unui Land Rover Interogase un general din Burma cu o rolă de hârtie igienică în mână şi cu ochii-n patru după vipere cu solzi albaştri prin iarbă, în timp ce generalul stătea pe vine, suferind de dizenterie Iar Gable îşi scosese agentul din jungla Anzilor sub un potop tropical – prima infiltrare din istorie în Partidul Comunist Peruan, numit Cărarea Luminoasă – după ce cazul se înrăutăţise Cei trei – Forsyth, şef şi placid; Gable, care dădea cu farfuriile de pământ; şi Nate, mereu ferm – aveau grade şi temperamente diferite, dar în CIA, unde prin tradiţie gradele erau ignorate, formau o echipă, unită prin rigorile fostelor operaţiuni şi ale frăţiei nerecunoscute oficial a muncii împreună în lumea lor clandestină Iar acum, Nate fusese detaşat la Atena şi se reîntâlniseră Toţi, mai puţin Dominika, despre care nu se ştia nimic, cu care nu mai exista niciun contact În Helsinki, Gable îl îndrumase pe Nate în operaţiunea lui de racolare a Dominikăi, un succes spectaculos pentru un agent CIA inferior În acelaşi timp însă Gable simţise destul de repede că Nate şi agenta lui avuseseră relaţii intime — Ţi-ai pierdut complet minţile? urlase el la Nate Pui în pericol viaţa ei, viaţa agentei tale Nate încercase să bată în retragere, până ce Gable îl oprise — Să nu-ndrăzneşti să negi, îl avertizase el Unica ta sarcină este s-o protejezi, nu fiindc-o iubeşti, nu fiindcă aşa spun regulile O faci pentru că ea a fost de acord să-ţi furnizeze informaţii şi şi-a pus viaţa în mâinile tale ca să facă asta Iar tu o să sacrifici totul ca să te asiguri că ea rămâne în viaţă Nimic nu-i mai important Nate îşi amintea aceste cuvinte în timp ce se gândea la Dominika, aflată undeva în Moscova Şeful Staţiei de atunci, Tom Forsyth, tot în jur de 50 de ani, înalt şi zvelt, cu părul presărat de primele fire albe, mereu zbârlit de ochelarii ridicaţi pe creştetul capului, fusese atunci de acord cu adjunctul său Dar spre deosebire de şutul rapid în fund promis de Gable, Forsyth îl chemase pe Nate în cabinetul lambrisat cu lemn din Staţia Helsinki şi-i recitase timp de o oră un volum uriaş de reguli de coordonare a agentului, atât de nuanţat şi atât de sclipitor de limpede, încât Nate nici măcar nu se clintise în scaun Păstrarea fluxului de informaţii era datoria sa, îi explicase Forsyth; de aceea era un ofiţer de caz, iar dacă nu-şi putea controla pornirile personale, ei bine, poate că atunci trebuiau să poarte altă discuţie despre ce anume i-ar fi plăcut lui Nate să facă în afara Agenţiei Fără să îndrăznească să respire, Nate îşi privise mâinile Ridicase capul, cerând permisiunea să vorbească Forsyth încuviinţase în tăcere — Tom, dar dacă prezenţa mea alături de ea este ceea ce-şi doreşte? Dacă asta o face să fie o spioană mai bună? Forsyth îşi împinsese ochelarii pe creştetul capului — Nu este fără precedent să le dăm agenţilor ceea ce-şi doresc, răspunsese el Am alimentat dependenţa de heroină a unor agenţi pentru a-i determina să continue să raporteze Îmi amintesc de un ministru chinez care era dependent de pornografie şi care nu venea la întâlniri decât dacă rulau filme porno când intra în casa conspirativă Ca şi pantofii – cutii de pantofi pentru soţia preşedintelui indonezian Iisuse, ea a încercat absolut toate perechile, cu mine în genunchi, manevrând încălţătorul Însă acum nu vorbim tocmai despre aşa ceva Forsyth se rotise cu scaunul şi urmase: — Acum un milion de ani, în prima mea detaşare, am racolat o operatoare de cifru din ambasada cehă din Roma Era mititică, drăguţă şi timidă, şi nu putea ieşi singură din ambasadă Aceste spărgătoare de coduri, aşa le spuneau ei, trebuiau să fie însoţite permanent de o femeie mai vârstnică, o soţie din ambasadă Noi aveam un agent italian pentru diverse servicii – un tânăr, care vindea aparate stereo, dar arăta ca un star de cinema În şase luni, a sedus-o pe doamna mai vârstnică, astfel că de fiecare dată când cele două femei ieşeau în oraş sâmbăta după-amiază, însoţitoarea o ştergea pe Via Veneto ca să ajungă la apartamentul lui Romeo, lăsând-o singură pe micuţa noastră floare Iar eu eram acolo Au fost necesare alte şase luni, după care a început să aducă copii ale traficului de telegrame, detalii din serviciul de informaţii, note de contrainformaţii, corespondenţă cu Moscova, unele informaţii destul de bune din Blocul Răsăritean – pe atunci Cartierul General se dădea în vânt după aşa ceva Rahatul de Război Rece! — Şi cum ai racolat-o? întrebase Nate După tot ce ai povestit, părea îngrozită Forsyth se rotise înapoi cu scaunul — A durat o vreme; ne-am plimbat o grămadă prin parcuri Cred c-am auzit de o sută de ori despre fratele ei mai mare din armată A început să povestească despre viaţa şi despre visurile ei – avea 24 de ani, ce naiba! Când a-nceput să vorbească despre munca din ambasadă, despre caietele ei de cifruri, s-a terminat, era prima mea racolare Dar n-a durat Nate aşteptase; Forsyth nu terminase — Amândoi eram nişte puşti Ne-am culcat împreună, aşa am parafat afacerea, zisese Forsyth şi-l privise deschis pe Nate Nutream sentimente reale faţă de ea, dar în acelaşi timp mi-am spus că o fată îndrăgostită ar face şi mai multe pentru mine M-am implicat emoţional şi am scăpat din vedere ce era primordial Iar ea a încercat să şterpelească o rolă cu bandă criptată, ca să-mi facă o surpriză, şi a fost oprită la uşa ambasadei Prietena lui Romeo i-a povestit după aceea ce s-a întâmplat Cehii au prins-o şi au trimis-o acasă, poate la-nchisoare, poate şi mai rău N-am aflat niciodată Nate nu comentase nimic Pe bulevardul de afară, claxonau nişte automobile — Şeful meu din Roma nu m-a concediat, urmase Forsyth, iar după 20 de ani nici eu n-o să te concediez pe tine deocamdată Rămăseseră privindu-se ochi în ochi pentru zece secunde, după care Forsyth îi arătase uşa Pleacă şi începe să furi secrete Protejeaz-o pe DIVA Coordoneaz-o profesional În cele din urmă, este decizia ta Şaşlâc kebabul lui lyric Tăiaţi în cuburi carnea de miel şi marinaţi-o în zeamă de lămâie, oregano, ulei de măsline, sare şi piper Înfigeţi carnea pe ţepuşe şi frigeţi până devine crocantă şi rumenă Ungeţi cu iaurt gros Serviţi cu salată de ceapă şi castraveţi 4 Colonelul Alexei Ziuganov nu avea nici sofisticarea, nici, ca să fim sinceri, înclinaţia de a câştiga loialitatea Dominikăi Egorova Relaţiile personale nu erau importante Nimeni nu cunoştea trecutul lui; nimeni nu ştia nimic despre copilăria lui Tatăl, un aparatcic proeminent, dispăruse la începutul anilor 1960, la sfârşitul epurărilor ordonate de Hruşciov Mama lui era Ekaterina Ziuganova, un personaj bine-cunoscut în vechiul KGB Ekaterina făcuse parte din Comitetul Executiv al KGB-ului, apoi fusese ofiţer de legătură KGB în Secretariatul Comitetului Central şi în cele din urmă fusese membră a Colegiului KGB Scundă, mustăcioasă, pieptoasă şi cu un coc fantastic de înalt, Ekaterina etalase Orden Krasnoi Zvezdî, Ordinul Steaua Roşie, care-i fusese acordat pentru „contribuţii însemnate la apărarea Uniunii Sovietice în timp de război şi pace, ca şi pentru asigurarea securităţii publice”, până ce situaţia se schimbase şi nu mai era modnîi, la modă, să mai poarte decoraţia din ceramică roşie La 19 ani, Alexei fusese adus în Serviciu prin bona, protecţia maternă, dar nu izbutise să impresioneze în diversele misiuni de nivel inferior pe care le primise Temperamental, uneori iraţional şi predispus chiar la crize de paranoia violentă, Alexei nu avansa deloc în ierarhie Toţi o ştiau, însă instinctele de autoconservare ale superiorilor săi îi împiedicau să recomande excluderea lui Nimeni nu cuteza s-o înfrunte pe tovarăşa Ziuganova; Ekaterina îşi proteja fiul cu o determinare implacabilă Iar apoi Ziuganov dispăruse de pe coridoarele sediului central: mămica îi găsise în cele din urmă băieţelului o misiune pentru care avea calificări cu totul inegalabile Ziuganov a fost numit în unul dintre cele patru posturi de subcomandanţi ai închisorii Lubianka, o titulatură KGB oficială suficient de anodină pentru a descuraja atenţia opiniei publice, care nu necesita hârţogărie sau arhivare În realitate, el se alăturase grupului restrâns de anchetatori din Lubianka, experţi în cernaia rabota, munca neagră: lichidări, torturi şi execuţii Erau succesorii sinistrului departament Kommandatura al KGB-ului, care fusese instrumentul epurărilor lui Stalin şi care eliminase imigranţi ruşi albi, bolşevici vechi, troţkişti şi, în 28 de nopţi consecutive din primăvara anului 1940, 7000 de prizonieri polonezi în pădurea rusă Katyń După patru ani, Ziuganov devenise adjunct al călăului-şef din Lubianka, iar când acesta – care-i fusese susţinător şi protector – şovăise, el promovase în ierarhie, trăgându-i un glonţ în ceafa Ziuganov îşi găsise căminul Destrămarea Uniunii Sovietice în 1991 pusese capăt crimelor nerestricţionate O parte din KGB se metamorfozase în modernul SVR; celulele din Lubianka fuseseră închise şi clădirea aparţinea acum serviciului intern, FSB Ziuganov ar fi putut face o mişcare în lateral, în Departamentul V din SVR, care continua să fie numit colocvial Otdel mokrîh del, departamentul „afacerilor umede”, devenind unul dintre asasini, dar mama lui, Ekaterina, era mai prevăzătoare şi dorea să-i protejeze viitorul Între timp se retrăsese din ultimul post pe care-l deţinuse în Colegiu şi căpătase înainte de pensie o misiune călduţă, chiar dacă lipsită de importanţă, la Paris, ca zampolit, consilier politic al rezidentului Ultimul act al mamei din Sediul Central fusese plasarea lui Ziuganov ca al treilea şef în Direcţia KR, departamentul de contrainformaţii Alexei ar fi fost în siguranţă acolo şi putea să avanseze Era tot ce putea face pentru băieţaşul ei ucigaş * Psihopatia absenţei milei, combinată cu agresiunea înnăscută alimentată de sadism şi influenţată de inabilitatea totală de empatie faţă de emoţiile altora, se potrivise extrem de bine carierei lui Ziuganov în celulele din beciuri După trecerea anilor de tinereţe şi entuziasm de la Lubianka, unde un călău putea fi oricât de ocupat dorea, era postsovietică a reprezentat o dezamăgire evidentă Situaţia se îndreptase însă odată cu venirea la putere a preşedintelui Putin Operaţiuni spectaculoase în străinătate – Iuşcenko în Ucraina, Litvinenko şi Berezovski în Marea Britanie – potoliseră scandalul exilărilor gălăgioşi, iar jurnaliştii şi activiştii interni incomozi – Politkovskaia, Estemirova, Markelov şi Baburova – fuseseră eliminaţi Însă pentru fiecare dintre aceste acţiuni pe larg mediatizate existau zeci de gândaci mai mici care trebuiau striviţi discret: administratori provinciali independenţi, manageri de logistică militari care nu „cotizau” suficient la Moscova, oligarhi dispreţuitori cărora trebuia să li se reamintească noile reguli ale Rusiei Toţi aceştia şi mulţi alţii au ajuns până la urmă în aripile medicale subterane din penitenciarele Lefortovo sau Butîrka Acuzaţii erau trimişi colonelului Ziuganov după şedinţe prelungite în biroul procurorului, în care negaseră învinuiri neclare de fraudă, mită sau evaziune fiscală Iar din clipa aceea începeau necazurile Potrivit unor zvonuri şoptite în Iasenevo, după ce inhalase izul rigolelor sângerii din beciurile acelea disperate, Ziuganov se schimbase – literal şi figurat – insistând să preia şi să conducă personal interogatoriile, dar numai după ce-şi încheiase la toţi nasturii vestonul de luptă al Armatei Roşii pe care prefera să-l poarte când lucra: o haină acoperită de stropi cafenii, care se făcuse scoarţă de sânge şi duhnea a lichide pleurale, vitroase sau cerebrospinale, toate vărsate fără tragere de inimă de duşmanii Statului Aceşti oameni erau deja vinovaţi; Ziuganov ardea de nerăbdarea de a produce durere, o putea gusta de-a dreptul, şi primise instrucţiuni să extragă mărturisiri – prisvoenie, delapidare; vziatocinicestvo, mită; huliganstvo, huliganism; nizost, depravare; orice – printr-o creştere energică a nivelurilor de disconfort fizic: de la Unu la Trei Au existat câteodată şi accidente – când nu ascultau sau refuzau să se supună – iar vederea lui Ziuganov se limpezea la timp pentru a zări gardieni scoţând din sala de interogatorii trupuri frânte, pe tărgi rulante acoperite cu cearşafuri cauciucate Ziuganov n-avea ce să facă: uneori instrumentele alunecau, se atingeau artere şi se deplasau hematoame ce duceau la leziuni cerebrale Uneori, un deţinut devenea incomod din cauza potenţialului său real sau imaginat de compromitere, împotrivire, ameninţare, obstrucţionare sau conspirare împotriva preşedintelui Putin Colonelul Ziuganov primea atunci vechiul apel cu nume de cod „VMN”, pe linia Kremlovka a administratorului închisorii, direct de la cabinetul preşedintelui VMN, Vîsşaia Mera Nakazania, Gradul Suprem de Pedeapsă din vechiul articol 58 al Codului penal al lui Stalin Însemna că respectivul cetăţean trebuia să dispară şi că Ziuganov îşi putea face de cap în cursul interogatoriului Putea să rupă oasele picioarelor şi ale pelvisului unui deţinut cu un baston greu – barele flexibile de oţel armat erau cele mai bune – apoi să se îndrepte spre capul mesei, să se aşeze pe un taburet scund, să-şi apropie faţa şi să inspire gemetele tremurate, să privească ochii ce se rostogoleau în orbite şi să audă cum firul argintiu de salivă cădea pe pardoseala de gresie lunecoasă Cu un an în urmă existaseră probleme oficiale – acuzaţii – în timpul interogării a două Ciornîie Vdovi, două Văduve Negre cecene sinucigaşe Femeile fuseseră arestate când se urcau într-un autobuz în Volgograd; bombele pe care le purtau în jurul mijlocului nu detonaseră O directivă sosită de la secretariatul Kremlinului – practic de la preşedinte – scosese cazul de sub competenţa serviciului de securitate internă, FSB, şi-l desemnase nominal pe colonelul SVR Ziuganov, veteran KGB şi călău din Lubianka, responsabil pentru interogarea femeilor Inima mocirloasă a lui Ziuganov aproape că explodase de mândrie: el n-avea să înşele aşteptările preşedintelui Ca şef al Direcţiei KR, Ziuganov ştia că avea nevoie urgentă de acţiuni de contraspionaj: trebuiau identificate dispozitivele cecenilor, realizatorii bombelor artizanale şi casele conspirative din oraşe Nerăbdarea lui de a extrage informaţiile, mai degrabă pentru a-şi mulţumi conducătorul decât pentru a proteja patria-mumă, a împins în prăpastie sufletul lui aflat deja în echilibru instabil pe margine La începutul primei şedinţe, cea mai puternică dintre cele două fete – Medna, smeadă, subţire, plină de viaţă – a scuipat pe vestonul vechi al Armatei Roşii pe care-l purta Ziuganov Era o gravă infracţiune, o uriaşă impertinenţă Furia grosolană care sălăşluia în măruntaiele lui Ziuganov a răbufnit, ţâşnindu-i pe gură Înainte de a se putea controla, a împins maneta cu măciulie a scaunului cu spătar înalt de care fusese legată Medna cu un laţ în jurul gâtului, rotindu-l cu un tur complet, astfel încât mecanismul care o sugrumase lent până atunci i-a strivit traheea cu un trosnet, obstrucţionându-i căile respiratorii şi cauzând o moarte silenţioasă, cu învineţirea feţei, în 30 de secunde „La naiba”, şi-a spus Ziuganov – o potenţială sursă de informaţii tactice dispăruse Suka, javra, îl păcălise A doua prizonieră cecenă era în mod clar îngrozită Se numea Zareta şi se gândea la ziua în care o femeie de vârstă mijlocie venise în casa părinţilor ei din capitala Groznîi, vorbise în şoaptă cu mama ei, după care se închisese cu Zareta în dormitor pentru o oră de conversaţie fascinantă, copleşitoare, hipnotizantă „După-amiaza aceea de racolare a fost începutul”, s-a gândit ea, „iar acum acesta este sfârşitul ” Prin gluga mirositoare ce-i fusese trasă peste cap, a auzit tălpi de pantofi scârţâind pe gresia podelei, apoi cheul unei carabiniere care s-a fixat pe sârma ce-i lega braţele la spate Picioarele îi tremurau de frică şi gâfâia în ţesătura glugii S-a auzit ţăcănitul unui mecanism cu clichet şi braţele i-au fost ridicate în spatele corpului, mai sus decât talia, silind-o să se aplece înainte, iar tendoanele umerilor au plesnit Dacă ar fi fost un tip guraliv, Ziuganov i-ar fi putut spune Zaretei că strappado – spânzurarea de braţe – fusese utilizată de familia Medici în Florenţa încă din 1513 Dar Ziuganov n-avea timp de pălăvrăgeli Urlând în glugă, Zareta n-a putut identifica pe loc ce anume i se făcea – era suficient să ştie că tot corpul îi era cuprins de durere, o durere serioasă, care era primară, ascuţită şi electrică, sub piele, adânc în organele ei vitale Picioarele îi tremurau şi şi-a simţit urina pe podea sub tălpile desculţe Apoi au început întrebările în limba rusă; fiecare întrebare era repetată într-o cecenă cu accent de un glas feminin După 30 de minute, Zareta recitase bâlbâindu-se numele femeii care o racolase şi pe cel al şefului şi adjunctului celulei ei de instruire, ca şi poziţiile a două tabere de antrenament în Cecenia, una în Şatoi, la 70 de kilometri sud de capitală, la capătul lui P305, iar cealaltă la est de Groznîi, în Djalka, aproape de M29 Era infinit mai terifiant să nu poată vedea, să nu poată fi în stare să anticipeze fiecare asalt asupra sistemului ei nervos A zbierat numele tânărului care asamblase vestele pentru detonare în Volgograd, ca şi pe cel al băiatului care prinsese dispozitivul exploziv învelit în bandă în jurul mijlocului ei, sub sâni Băiatul îi zâmbise Dacă nu murise între timp, atunci tocmai îl omorâse acum Vocea feminină s-a auzit din nou, în cecenă cu accent ciudat, întrebând-o despre operaţiunile Văduvelor Negre în Moscova Zareta ştia un nume şi o adresă, totuşi era decisă să nu-şi trădeze acei ultimi colegi Glasul cecen a fost înlocuit de unul rusesc, ascuţit şi aspru – abia dacă părea uman Deşi era complet îndoită din mijloc, Zareta putea simţi persoana aceea imediat lângă ea Cineva a pălmuit-o violent peste ceafă A simţit nişte degete care i-au apucat gluga, apoi i-au smuls-o brutal Lumina albă din încăpere a făcut-o să se strâmbe, însă nu se compara nici pe departe cu ceea ce se afla la numai 30 de centimetri în faţa ei Zareta a urlat trei minute, aparent fără să tragă aer în piept Corpul Mednei era în scaunul cu spătar înalt Stătea regeşte, cu mâinile legate de braţele scaunului, cu capul ţinut vertical de o bandă ce-i înconjura fruntea Chipul femeii era o masă de vânătăi Se uita la Zareta printre pleoapele pe jumătate închise, cu gura abia întredeschisă Dârele de sânge uscat ce-i coborau din colţurile gurii şi din nări completau tabloul sângeriu Adevărata oroare, tuşa lui Ziuganov, era că Medna stătea în scaun cu picioarele delicat încrucişate, ca şi cum ar fi fost la teatru, iar degetul mic al piciorului apropiat de faţa Zaretei fusese retezat Ziuganov şi-a pus palma peste gura Zaretei, ca să înăbuşe paroxismul zbieretelor — Uită-te la ea, a spus Ziuganov Îţi spune că tu trebuie să trăieşti Şi-a înfipt degetele în părul negru al Zaretei şi i-a zgâlţâit capul Să trăieşti, să supravieţuieşti şi să te-ntorci la părinţii tăi Ai fost minţită şi manipulată de animalele astea Vreau de la tine doar un nume şi o adresă Iar după aceea noi doi am terminat Parcă pentru a-şi demonstra spusele, a coborât braţele Zaretei, până ce femeia a putut sta în poziţie verticală, deşi se clătina, a desprins funia cu care îi erau ridicate braţele şi i-a tăiat sârma ce-i lega încheieturile Ea a plecat capul, nereuşind să se uite la ruina în care fusese transformată prietena ei, nedorind să-şi contemple propria predare S-a uitat la Ziuganov, a ezitat, apoi a şoptit numele legăturii superioare din Moscova şi adresa unui apartament dintr-un bloc zgârie-nori din suburbia Ziablikovo din sudul capitalei Ziuganov a aprobat din cap, i-a prins cu o palmă faţa şi i-a strâns uşor obrajii într-un gest care dorea să transmită „aşa da, fetiţă cuminte” După aceea s-a dus la o masă din oţel inoxidabil, lipită de perete Zareta, gardiana pieptoasă care vorbea cecenă şi gardianul în uniformă dintr-un colţ l-au privit cum a luat o armă mare şi cenuşie de sub un prosop, s-a întors şi a venit lângă ei Ziuganov a ridicat revolverul – un MP412 REX, încărcat cu gloanţe 0,357 Magnum devastatoare – şi a împuşcat-o pe Medna, deja moartă, în tâmpla stângă de la nici jumătate de metru depărtare Zareta l-a privit pe Ziuganov cu neîncredere oripilată Gardianul şi-a dus mâna la gură Gardiana se întorsese, se strângea de stomac şi vomita pe podea Şocul hidrostatic al glonţului a răsturnat-o pe Medna cu scaun cu tot, iar sângele care mai rămăsese în corpul femeii s-a lăţit într-o baltă întunecată peste gresia albă, apropiindu-se încetişor de scurgerea centrală din podea „Normalno, firesc”, şi-a zis Ziuganov Ăsta era genul de spectacol al cruzimii care-i plăcea lui — Maică-sa îi poate băga ziare-n căpăţână, ca să-i umple kojuh, vălul, a zis el cu un glas ce părea cu câteva octave prea jos, ca şi cum diavolul însuşi începuse pe neaşteptate să vorbească Cu mâini tremurătoare, Zareta şi-a şters sângele de pe gene, apoi toată faţa pe care o simţea lipicioasă, văzând coarnele şi ochii galbeni de ţap şi copitele despicate şi s-a întrebat cum va putea şterge vreodată din minte amintirea acestei camere strălucitoare, cu gresie şi faianţă albă, sau a acestui ciort, acest demon pitic şi negru cu veston scabros, sau cum s-ar mai fi putut întoarce vie în Cecenia, unde ar fi trebuit să dea socoteală consiliului pentru trădarea ei şi părinţilor fiindcă-i făcuse de ruşine Le putea vedea feţele, dar avea să fie în viaţă, aşa că şi-a spus că dorea să trăiască Ziuganov i-a făcut semn gardianului – care era pământiu la faţă – s-o ia pe Zareta, iar când femeia s-a întors către uşă şi a început să-şi târşâie picioarele pe lângă el, Ziuganov i-a lipit ţeava revolverului în spatele urechii stângi şi a apăsat trăgaciul Zareta s-a năruit la podea şi a rămas cu faţa în jos, cu halatul de închisoare ridicat până la şolduri „În moarte nu există demnitate”, şi-a spus Ziuganov, „târfuliţă de provincie!” Gardianul a ţipat de spaimă – fusese împroşcat cu fragmente din craniul fetei – iar gardiana a început să vomite din nou Ziuganov a mai privit o secundă camera rozalie care şiroia de sânge, apoi a ieşit grăbit ca să-şi întocmească raportul de interogatoriu pentru serviciul intern – de fapt, pentru Putin Dorea să anunţe prompt succesul şi informaţiile vitale pe care le aflase După câteva zile, administratorii închisorii au depus o plângere scrisă, cerând sancţionarea colonelului Ziuganov pentru exces de brutalităţi şi acţiuni criminale, incluzând tortură şi homicid, dar plângerile s-au evaporat într-o singură clipire de ochi albaştri Preşedintele îi încredinţase o misiune, iar Alexei o executase perfect S-a spus că Putin le replicase oficialilor nemulţumiţi: — Delat iz muhi slona, nu faceţi din ţânţar armăsar * Tânărul Alexei s-a surprins pe sine, descurcându-se perfect în mlaştina neîncrezătoare a contrainformaţiilor SVR şi, în timp, a fost promovat şef Fibra lui paranoică se potrivea perfect cu activitatea Serviciului În anii de formare la Lubianka, Ziuganov învăţase multe – şiretenia îi acoperea pornirile temperamentale ucigaşe – deşi instinctele continuau să-i fie ferm înrădăcinate într-o zonă a jurasicului sovietic El înţelegea ceva mai bine politica Ducea dorul exceselor din anii URSS-ului, iar preşedintele era principala şansă a Rusiei de a reface măreţia şi puterea Uniunii Sovietice, de a restabili furia cu colţi roşii şi brutalitatea pumnului în gură şi a fălcilor rupte care-i făcuseră pe foştii inamici să tremure Foarte puţini dintre cei care lucrau în Direcţia KR ar fi putut defini în termeni clinici colcăiala de viermi şi năpârci din creierul şefului Alexei Ziuganov Poate că un psiholog din Biroul de Servicii Medicale al SVR-ului ar fi clasificat pornirile monstruoase ale lui Ziuganov ca o mostră de narcisism malign, dar era ca şi cum l-ai numi pe Dracula un voievod român melancolic Ziuganov era mult mai mult decât atât, însă subordonaţii lui trebuiau să ştie doar că înţepătura ca o lovitură de bici a miriapodului pitic putea sosi fără avertisment, furiile îi erau declanşate de o percepută eroare, o omisiune în muncă, o sarcină urgentă primită de la etajul patru sau, mai cu seamă, de oprobriul venit de la Kremlin – o nemulţumire din partea celuilalt narcisist scund care conducea din spatele zidurilor roşii Cei din Direcţia KR plăteau pentru orice greşeală care l-ar fi putut face pe şeful lor, chiar şi indirect, să pară incompetent în ochii preşedintelui Ziuganov îl adula pe Putin, aşa cum aztecii adulau soarele Adjunctul lui Ziuganov, Evgheni, lucra deja de trei ani în Direcţia KR, în general neobservat, când sosise piticul veninos Ziuganov pusese ochii pe el, nu căuta talent sau iniţiativă, ci doar loialitate absolută şi abjectă Adjuncţii excesiv de ambiţioşi erau un pericol: călăii tind să nu aibă încredere în cei care stau în spatele lor Ziuganov îşi testă potenţialul adjunct hirsut încă de la început, trimiţându-i momeli, indivizi care să-i propună oferte de angajare altundeva în SVR, ori să-l tenteze cu mite sau comisioane Testele cele mai importante au fost malenkie golubi, micii porumbei ce şopteau calomnii la adresa lui Ziuganov însuşi sau care propuneau comploturi împotriva sa Evgheni i le raportă pe toate lui Ziuganov, prompt şi fără omisiuni După un an de testări, momeli şi curse, Ziuganov se declară mulţumit şi-l promovă pe Evgheni ca adjunct al său în Direcţia KR Evgheni trudea cu sârg, îşi ţinea gura închisă şi nu-i păsa de predilecţia şefului său pentru beciuri, curele şi seringi * Acum Ziuganov stătea adâncit în scaunul lui din sala de conferinţe a Direcţiei KR şi o privea acru pe Egorova care – tocmai revenită de la Paris – îi prezenta raportul despre Jamshidi Femeia se străduia din răsputeri să nu facă nicio grimasă când se mişca, fiindcă îşi simţea coastele ca arse cu fierul roşu A trebuit să informeze patru manageri din SVR: şefii Direcţiilor X (informaţii tehnice), T (operaţiuni tehnice), R (planificare operaţiuni) şi KR (contrainformaţii) Direcţia X avea să pregătească datele ce-i interesau despre centrifugele iraniene pentru următoarea întâlnire cu Jamshidi de la Viena Dominika respinsese politicos sugestia Direcţiei X de a fi însoţită de un analist de energie nucleară la debriefingul acela Jamshidi nu era încă testat, susţinuse ea, şi ar fi fost prea speriat ca să accepte o figură nouă, atât de curând Îi asigurase pe şefii strânşi acolo că putea face faţă detaliilor tehnice iniţiale până ce cazul avea să fie utverdvuşiisea, pe deplin instituţionalizat, cu Jamshidi prins complet cu capul în jug Fără chef, ei acceptaseră să aştepte, de dragul operaţiunii Ziuganov o privi pe femeie şi evaluă, cântări, calculă Bineînţeles că ea dorea să-l controleze singură pe Jamshidi Monopoliza cazul; după aceea avea să dea fuguţa la Kremlin cu informaţiile, solicitând – asigurându-şi – favoarea lui Putin Contemplă situaţia delicată În esenţă, Egorova era intangibilă El trebuia să fie atent – ordonarea atacului eşuat din Paris, care ar fi trebuit s-o scoată din funcţiune, fusese o acţiune calculată, dar riscantă Dominika nu părea să fi fost prea afectată – în ciuda unui raport de la Paris care afirma contrariul – şi, de fapt, demonstrase că avea propriile ei gheare Ziuganov trimisese deja ordine pentru cauterizarea operaţiunii: de acum, Fabio plutea cu capul în jos pe Canal Saint-Martin, cu părul lung răsfirat peste dejecţiile canalizării Dominika văzu aripile negre de liliac cu gheare încovoiate desfăcându-se în spatele capului lui Ziuganov Îi simţea agitaţia; ştia că el evalua, cântărea, calcula Ar fi fost o prostie să-l asigure de loialitatea ei: bărbatul nu se aştepta la aşa ceva şi n-ar fi crezut, nici pe ea, nici pe altcineva Nu intenţiona să i se opună, deşi era convinsă că el ordonase atacul din Paris, despre care Dominika nu suflase o vorbă după întoarcerea la Moscova Arătase de ce era în stare Ziuganov, cât de departe era capabil să meargă Cât de puţin se schimbase Serviciul după epurările din anii 1930 şi 1950! În Direcţia KR nu exista un grup specific dedicat operaţiunilor ofensive – cazul iranianului Jamshidi era un exemplu în această privinţă – aşa că Egorova fusese ţinută convenabil la distanţă şi căpătase responsabilitate în mod implicit Ziuganov dorea să fie ocupată, să rămână în beznă Ea nu avea să fie inclusă în celelalte activităţi ale departamentului; el şi Evgheni urmau să aibă grijă în privinţa asta Nu avea să fie însă simplu s-o ţină în cuşcă Nu avea să fie deloc simplu Silo v meşke ne utaiş, „nu poţi ascunde o sulă într-un sac” Cu intuiţia vagă a paranoicilor sociopaţi, Ziuganov recunoştea că Dominika îl privea cu repulsie, însă asta nu-l deranja Dorea totuşi să-şi stabilească superioritatea de lup alfa De aceea, după informare, insistă ca femeia să-l însoţească la Lefortovo, ca să asiste la un interogatoriu — Trebuie să-nveţi munca asta, surâse el strâmb, ca să ştii atunci când îţi vei conduce propriile investigaţii — Bineînţeles, încuviinţă Dominika, decisă să nu trădeze panica pe care o simţea întorcându-se în Lefortovo Ea însăşi fusese închisă şi „interogată” acolo, dar nu mărturisise niciodată, nu cedase şi fusese eliberată după şase săptămâni de agonie Îndurase celulele reci ca gheaţa, şocurile electrice şi manipulările nervoase, dar în cele din urmă îşi privise anchetatorii în ochi, le citise culorile şi ştiuse că învinsese Urmă pâcla neagră a lui Ziuganov, care mergea prin acelaşi coridor din subsolul închisorii Lefortovo prin care fusese purtată şi ea anterior, cu aceleaşi cabine din lemn crăpat din fiecare colţ, în care erau vârâţi deţinuţii şi încuiaţi pentru a nu vedea cum treceau alţii, pentru a le înfometa sufletul şi a le refuza contactul uman Dominika îşi păstră expresia impasibilă – Ziuganov îi arunca priviri furişe – şi se sili să păşească, deşi îşi simţea picioarele inerte Piticul se grăbea cu nasul în sus ca un prepelicar într-o luncă Trecură pe lângă uşile familiare din oţel cu vopseaua exfoliată, care ascundeau rigolele de scurgere, cârligele şi ororile, şi dădură un colţ Ziuganov îi făcu semn unui gardian să deschidă o uşă din oţel separată, apoi continuară pe un coridor ce avea uşi masive pe ambele părţi Din spatele acestor uşi nu răzbăteau strigătele şi răgetele obişnuite ale deţinuţilor, de dincolo de fantele înguste pentru mâncare nu se zgâiau ochi hăituiţi Aici domnea o linişte totală Se opriră într-un final la ultima uşă de pe coridor şi Ziuganov bătu în ea cu pumnul O vizetă din oţel se deschise cu un zăngănit, se întrezări o pereche de ochi, apoi cineva trase un zăvor din oţel şi uşa se deschise Ziuganov dădu buzna înăuntru, salutând scurt din cap o gardiană dolofană, în uniformă prea strâmtă Dominika îl urmă şi auzi uşa închizându-se în spatele ei Era o cameră pentru interogatorii cum nu mai văzuse niciodată, care aducea mai degrabă cu o sală de operaţii chirurgicale Era luminată puternic de tuburile fluorescente albe de pe plafon, astfel că nu proiectau nici măcar o umbră Pardoseala era acoperită cu plăci ceramice albe, pătrate, cu latura de şapte-opt centimetri, ce suiau apoi pe pereţi până la tavan Aerul era plin cu vapori ce înţepau nările şi gâtlejul – faianţa de pe pereţi fusese spălată cu amoniac Ziuganov se răsuci spre ea ca să-i vadă reacţia; el unul respira de parcă s-ar fi găsit într-o grădină de trandafiri De-a lungul pereţilor se aflau mese din oţel inoxidabil, acoperite cu scule şi instrumente O masă mai mare se găsea în centrul încăperii, dedesubtul unei lămpi chirurgicale uşor înclinate De la un colţ al mesei, o ţeavă de scurgere dispărea în pardoseală Ziuganov îşi scoase sacoul şi-l aşeză pe spătarul unui scaun Luă apoi un veston cafeniu de pe un cârlig din perete şi-l îmbrăcă, încheind nasturii de jos, dar lăsând deschisă copca de sub gât Vestonul degaja un iz de ocol de vite Bărbatul îşi privi ceasul, apoi se întoarse către gardiană — Sună pentru tavă, înainte să-ncepem, rosti el Femeia se apropie de perete şi apăsă un buton; după un minut, la uşă se auzi un ciocănit şi apăru o a doua gardiană, purtând o tavă acoperită cu un şervet O aşeză pe masa de inox deasupra ţevii de scurgere pentru fluide corporale şi luă şervetul — Seliodka, căpitane, rosti Ziuganov, noi încă n-am luat prânzul Egorova, care se oprise lângă uşă imediat după ce intrase, simţi mirosul de heringi muraţi şi ceapă care acoperea izul amoniacului Clătină din cap şi se aşeză pe un scaun mai departe de masă Ziuganov era în culmea încântării — Adu-o pe musafira noastră, se adresă el gardienei, umplându-şi gura cu heringi Aşteptară două minute în tăcere, cu excepţia plescăiturilor scoase de Ziuganov în timp ce mânca Privind ceafa piticului, Dominika se concentră asupra adânciturii de acolo, imediat deasupra vertebrei cervicale, locul pe care ea l-ar fi ales pentru a înfige una dintre dălţile chirurgicale din oţel inoxidabil de pe masa alăturată Uşa se deschise şi gardiana trase înăuntru o femeie Avea mâinile încătuşate la spate şi purta doar un halat murdar de închisoare şi papuci din pâslă — Gospoja Mamulova, doamnă Mamulov, rosti Ziuganov şi se şterse la gură cu un şervet Gardiana împinse femeia într-un scaun metalic, care, observă Dominika, avea picioarele fixate în podea, şi se postă în spatele Mamulovei, ţinându-şi palmele pe umerii ei Ziuganov le făcu semn ambelor gardiene să se îndepărteze şi se întoarse către Dominika — Căpitane, vino aici şi ţine-o de umeri Dominika se gândi cu disperare la un pretext pentru a refuza, totuşi era decisă să nu şovăie în faţa lui O simţi pe femeia mărunţică tremurând sub palmele ei şi se întrebă ce făcuse Ziuganov îşi trase un scaun în faţa Mamulovei, aproape atingând-o cu genunchii, şi se aplecă înainte, până ajunse la câţiva centimetri de faţa ei Murdăria uscată de pe veston se crăpă cu un pârâit slab Dominika respiră pe gură pentru a evita mirosul şi se strădui să-şi reamintească de unde cunoştea numele Mamulov Cine era femeia asta? Irina Mamulova era soţia oligarhului din mass-media rusească Boris Mamulov, al cărui imperiu de comunicaţii includea publicaţii tipărite şi virtuale Mamulov sfidase în repetate rânduri Kremlinul: reporterii lui atacaseră cu asiduitate politica rusă, prezentând interviuri succesive cu disidenţi şi opozanţi politici, inclusiv cu membrele telegenice ale grupului punk-rock protestatar Pussy Riot, după ce fuseseră eliberate din închisoare În mod firesc, opoziţia publică a lui Mamulov faţă de realegerea lui Vladimir Putin declanşase o investigare a impozitelor sale şi a conturilor bancare din străinătate, care, la rândul ei, dusese la acuzaţii inevitabile din partea Procuraturii Moscovei de corupţie, evaziune fiscală şi furt Coada scorpionului cu ochi albaştri era rigidă, curbată înainte, aşteptând să se înfigă în carne Mamulov ştia ce se întâmpla cu cei care-l sfidau pe Putin – întemniţări, accidente rutiere, atacuri cardiace, tâlhăriri cu finaluri tragice – şi alesese să nu se mai întoarcă la Moscova după o călătorie de afaceri la Paris Îi trimisese un mesaj urgent soţiei sale, Irina, să-şi ia blana de zibelină şi bijuteriile şi să vină în apartamentul lor plin de antichităţi de pe Avenue Foch Irina fusese reţinută pe aeroportul internaţional Vnukovo cu 30 de minute înainte de a decola spre Orly şi dusă la Lefortovo într-o dubă fără geamuri Când fusese luată în evidenţa aripii pentru deţinuţi politici, nu se întocmise niciun fel de inventar al bunurilor pe care le deţinea Blana şi bijuteriile îi dispăruseră la fel ca inamicii anteriori ai preşedintelui Putin Putin îl apelase pe Ziuganov pe Kremlovka – linia directă din Kremlin – şi, pe un ton imperturbabil, îl instruise să-i ceară Mamulovei să aibă amabilitatea de a detalia proprietăţile soţului ei din străinătate, inclusiv numerele conturilor bancare, pentru a-l putea absolvi de acuzaţiile de corupţie Lui Ziuganov i s-a cerut de asemenea s-o determine pe Irina să-l convingă pe Boris să se întoarcă la Moscova cât mai curând posibil Putin îl asigurase pe Ziuganov că avea deplină încredere în capacitatea lui de a satisface în mod discret aceste cerinţe investigative Kremlovka nu trebuia să fie codificată pentru ca solicitările indirecte ale lui Putin să fie clare Irina era un ostatic, momeală pentru a-l readuce pe Boris în Rodina, iar dacă ochii învineţiţi, dinţii rupţi sau hematoamele – leziuni de Nivelul 1 – ale tinerei sale soţii nu-i grăbeau întoarcerea, se putea recurge oricând la Nivelurile 2 şi 3 Irina Mamulova trecuse cu puţin de 30 de ani şi avea păr negru, lung până la umeri Era de înălţime mijlocie şi subţire, cu pomeţi slavi şi ochi mari, căprui Îl cunoscuse pe Mamulov pe când ea avea 25 de ani şi lucra la unul dintre posturile lui de radio În ciuda noii ei vieţi cu avioane private, iahturi şi vile, tânăra şi drăguţa doamnă Mamulov era raţională şi receptivă Se afla de o săptămână în Lefortovo şi ştia ce se petrecea Era decisă să nu coopereze Soţul ei, Boris, nu trebuia să mai revină în Rusia Dominika stătea în interiorul culorii verzi din jurul capului Irinei – era îngrozită, anticipând suferinţă Aripile negre ale lui Ziuganov se suprapuseră peste culoarea ei când se aplecă mai aproape, suflându-i în faţă iz de hering murat — Am fost nerăbdător să vin azi şi să văd ce-i cu tine, rosti bărbatul Am auzit că soţul tău e destul de îngrijorat de soarta ta şi că se gândeşte serios să se-ntoarcă la Moscova pentru a soluţiona încurcăturile astea legale Capul Irinei se ridică şi cercetă chipul lui Ziuganov Ochii îi păliră când înţelese că minţea — Când monsieur Mamulov se va întoarce, acest interludiu neplăcut poate lua sfârşit, zise Ziuganov „Monsieur? Interludiu?” se minună Dominika, străduindu-se să-şi imagineze circuitele oxidate din creierul acestui om mărunt Ziuganov se mişcă puţin, astfel încât genunchii lor se atinseră, şi Irina se crispă Bărbatul ridică ochii spre Dominika, inexpresiv, de parcă ar fi vrut să verifice dacă ea se mai afla în cameră — Am auzit un banc ieri, spuse el după aceea pe un ton degajat O femeie vine la poliţie şi spune: „Vă rog, ajutaţi-mă, soţul meu a dispărut de acasă Uitaţi, fotografia lui şi datele personale Când îl găsiţi, spuneţi-i că maică-mea a decis să nu mai vină în vizită!” Se uită apoi din nou la Dominika, de parcă ar fi dorit să-i confirme că-i plăcuse gluma Irina îl privea nemişcată Ruşii fuseseră de mult programaţi să înţeleagă mesajul Următorul gât în laţ avea să fie al mamei Irinei — Ar trebui să-i spunem lui Boris că mama ta a decis să nu mai vină în vizită, şopti Ziuganov Poate că asta îl va linişti Se ridică, se duse la o masă alăturată şi reveni ţinând în mână un baston scurt din piele – pielea neagră era tighelită, iar bastonul era aplatizat şi greu la cele două capete Irina închise ochii Părul îi căzu de o parte şi de cealaltă a feţei şi vârfurile şuviţelor îi tremurau — Deschide ochii, rosti Ziuganov, iar când femeia deschise larg ochii limpezi, el îi lovi tibia piciorului drept cu o mişcare şfichiuitoare Mamulova dădu capul pe spate şi şuieră de durere, însă nu ţipă „A ales să li se împotrivească”, gândi Dominika ţinându-i umerii ce vibrau — Şi mai este amănuntul acela cu conturile bancare, spuse Ziuganov, numerele lor Îi lovi din nou tibia dreaptă, apoi se întinse şi o lovi fulgerător şi peste cea stângă Irina ţipă, apoi îşi muşcă buza ca să înceteze Capul i se plecă şi umerii tremurau sub palmele Dominikăi Ziuganov nu mai spuse nimic; avea să fie timp destul Se aplecă şi trase papucii de pâslă din picioarele femeii Piticul o privi pe Dominika, arcui o sprânceană, apoi ridică bastonul cu ambele mâini, cu un gest delicat — Tibiile şi tălpile, zise el cu aerul cuiva care poartă o conversaţie banală, sunt cele mai cunoscute zone de exploatat, însă eu am identificat şi altele, aşa cum sunt călcâiul şi spatele genunchiului, care sunt foarte eficiente Recent am obţinut rezultate excelente – ba chiar neaşteptate, aş putea adăuga – cu lovituri aplicate pe vârfurile degetelor picioarelor Se aplecă şi, ţinând bastonul paralel cu podeaua, izbi în vârfurile degetelor Irinei; fluierele picioarelor îi erau deja învineţite Ea ţipă şi-şi gârbovi umerii involuntar Picioarele îi zvâcniră spasmodic Ziuganov îi inhală gemetele ca şi cum ar fi avut în faţă o sticluţă de parfum Dominika îşi stăpâni greaţa Se gândi să ocolească scaunul, să-i smulgă din mâna dubinka de piele lipicioasă şi să-l lovească peste faţa lătăreaţă până i-o transforma într-o pastă Irina ridică fruntea plecată Obrajii îi erau uzi şi se uita prin Ziuganov „Este momentul să-i dau un semn lui Nathaniel; este momentul să reîncep lucrul cu CIA”, îşi spuse Dominika — Căpitane, rosti Ziuganov şi-i întinse dubinka Se aştepta ca ea să i se alăture în bătaia femeii Era un test: o împingea până la limită Dominika ştia că nu putea să refuze – ar fi fost în detrimentul ei să trădeze slăbiciune, repulsie Ocoli scaunul şi luă obiectul învelit în piele — Colonele, vorbi după aceea pe ton scăzut, apropiindu-se mult de el, nu pot spera să egalez nici pe departe modul dumitale expert de lucru Mi-a venit însă o idee care ar putea aduce rezultate, mai ales după ce eforturile dumitale preliminare i-au arătat deţinutei realitatea situaţiei în care se află Ziuganov o privi cu acreală — Ce idee? întrebă el — Mă întreb dacă mi-ai îngădui un mic experiment Dominika îşi stăvili furia în adâncul măruntaielor şi încercă să-şi controleze glasul Poţi să mă laşi singură cu ea cinci minute? — Potrivit regulilor, în cameră trebuie să fie permanent două persoane, răspunse bărbatul — Sunt convinsă că dumneata decizi regulile aici, replică Dominika Iar dacă putem obţine rapid rezultate, n-ar fi atunci un experiment meritoriu? Ziuganov se uită de la ea la Irina, care plângea cu capul plecat — Colonele, lasă-mă cinci minute Se întinse către Irina şi o strânse de faţă, scuturând-o uşor, mai mult pentru a-şi ascunde tremurul propriilor mâini Ne vom înţelege foarte bine împreună Ziuganov miji ochii Era atât bănuitor, cât şi destul de interesat Se întrebă la ce suferinţe sentimentale, ca între fete, se gândea Egorova I-ar fi plăcut să rămână, dar în acelaşi timp era intrigat şi ştia că putea să urmărească tot ce se întâmpla pe monitorul din camera gardienilor Încuviinţă din cap şi ieşi Uşa se închise, iar Dominika se întoarse şi reveni la Mamulova Din colţul încăperii o priveau acum două femei, prietenele ei: Marte, blondă ca o lăptăreasa, şi Marta cu ochii căprui, înaltă şi sculptată ca Iunona, Vrabie veterană şi confidenta ei în Helsinki, care sfidase Serviciul şi dispăruse fără urmă într-o noapte de iarnă Prietenele ei se uitară cum traversează camera, spunându-i din priviri să se grăbească şi să fie precaută Dominika îşi apropie faţa de a Mamulovei, o prinse de păr şi o trase înapoi, ridicându-i capul, şi-i şopti la ureche Risca absolut totul în secunda următoare — Sestra, surioară, dispui de trei minute ca să m-asculţi, rosti ea O să fii atentă? Mamulova o privi fix, neînţelegând Dominika lovi piciorul scaunului cu bastonul, sperând că pe monitorul video părea că o lovise pe femeie Irina căscă ochii, uluită Dominika o privi cu subînţeles şi izbi din nou piciorul scaunului, iar zgomotul scos de pielea care lovise oţelul semănă cu o împuşcătură de pistol Se aplecă după aceea peste ea şi-i prinse faţa cu o mână — Ascultă atentă, îi şuieră Te vor schilodi pe viaţă şi-apoi te vor arunca-ntr-un azil Mama ta va fi închisă într-o celulă congelată Îi împinse capul şi mai mult pe spate şi în acelaşi timp îi şopti la ureche: Spune-le numerele conturilor – nu-s decât nişte bani Te vor lăsa liberă pentru o vreme, ca să-ţi poţi contacta soţul, ca să-ţi poată asculta convorbirea În timp ce ei aşteaptă, tu vei putea fugi Împreună cu mama ta Irina o privi printr-o ceaţă verde care se rotea şi clătină încetişor din cap N-o credea Dominika şfichiui cu bastonul într-o parte, parcă pentru a o lovi în umăr, însă izbi doar spătarul scaunului Irina tresări şi icni – o reacţie destul de bună Coastele rupte ale Dominikăi ardeau parcă de durere în urma gestului acela brusc, dar se apropie din nou de femeie şi-i murmură: — Vrei să ai copii vreodată? Vrei să-l mai vezi pe Boris? Dă-le ce vor Dă-le totul Se aplecă şi mai mult peste Irina, imaginându-şi în acelaşi timp cum apărea pe monitorul video — Dă-le registrele soţului tău, cele cu numerele conturilor din străinătate Dă-le cheile de la cutiile de valori din băncile străine Arată-le unde-i seiful din casa voastră Promite-le că vei afla mai multe de la soţul tău Apoi fugi, împreună cu mama ta Poţi aranja asta? Irina şovăi, apoi încuviinţă printr-un gest scurt Nu era surprinzător – probabil că avea acces la avocaţii bine plătiţi ai lui Mamulov, la paşapoarte pentru alte ţări, la avioane private de afaceri Ieşirea din Rusia modernă ar fi fost relativ uşoară pentru ea dacă plănuia totul din timp de data asta — Tu eşti una dintre ei rosti Irina pe un ton nedumerit De ce? Sunetul zăvorului încăperii o făcu pe Dominika să se îndrepte şi, când Ziuganov băgă capul pe uşă, o pălmui brutal pe Irina, răsucindu-i capul şi spărgându-i buza Nimic ce nu putea fi reparat de nişte Baneocin în Paris „Nu sunt una dintre ei”, îşi zise Dominika după aceea Poate că într-o bună zi aveau să se întâlnească la un ceai în Paris, în Le Procope, cu poşetele de crocodil şi mănuşile din piele pe masă între ele, iar atunci i-ar fi putut explica totul Kogda rak na gore svistnet, când or fluiera racii pe munţi, când o zbura porcul — Spune-i, se răsti Dominika la Irina şi-i întoarse capul spre Ziuganov Spune-i! O privi pe femeie, în jurul căreia se rotea haloul verde al fricii şi nehotărârii Oare proasta avea să decidă să-şi salveze pielea? Ziuganov se uită de la ea, la Irina — O să-ţi o să-ţi dau numerele de conturi, vorbi Irina cu ochii plecaţi Impresionat, Ziuganov o privi pe Egorova, care ridică bastonul şi plimbă delicat un deget subţire în jurul muchiei sale laterale, aidoma unui dealer de antichităţi care examinează un obiect de artă — Poate că acum vei fi de acord că o femeie ştie cel mai bine de ce se teme altă femeie, spuse ea Mamulova nu vrea să-ţi mai pună răbdarea la încercare Felicitări, colonele Totul era o aiureală Dar chiar aşa să fi fost oare? Ziuganov se găsea acum în pragul celei mai interesante epifanii: poate că o femeie era capabilă să tortureze o altă femeie mai bine decât un bărbat – era vorba de a pătrunde una în mintea celeilalte, de a-şi cunoaşte propriile trupuri Cu certitudine, Egorova nu fusese îngreţoşată de scenă „Hm”, Ziuganov nu ştia ce să creadă, totuşi Egorova îi oferise un cadou, o victorie pentru preşedinte asupra lui Mamulov, ale cărui conturi aveau să fie secate într-o oră de jaf cibernetic Asta l-ar fi adus pe Ziuganov în fruntea listei favoriţilor lui Putin de Revelion Trebuia totuşi să existe şi o capcană pe undeva Un cadou de la Egorova era veninos, fiindcă avea să-l utilizeze împotriva lui; avea să găsească o modalitate de a profita, de a-l pune în inferioritate Iar preşedintele Putin avea să observe În timp ce Mamulova era scoasă din încăpere, Dominika îşi alungă din minte pereţii de faianţă albă, lămpile chirurgicale şi bastonul lipicios şi pufni cu putere, ca să-şi cureţe gura şi nările de mirosul de heringi marinaţi şi amoniac Înăbuşindu-şi emoţiile, realiză apoi că peste câteva zile trebuia să meargă la Viena, pentru întâlnirea cu iranianul Şi avea să-l revadă pe Nate Seliodka – Heringi marinaţi – Lefortovo Umpleţi o cratiţă adâncă cu bucăţi de hering, curăţate de oase şi piele, apoi acoperiţi cu oţet, ulei de măsline, zahăr şi mărar tocat mărunt Ţineţi câteva ore la frigider Serviţi pe pătrăţele de pâine integrală, acoperit cu feliuţe foarte subţiri de ceapă 5 Simon Benford era şeful Diviziei de Contrainformaţii a CIA Scund, burtos şi cu falei proeminente, cu părul cu şuviţe sure mereu zbârlit din cauza obiceiului de a-şi încleşta pumnii în smocuri în timp ce zbiera la subordonaţii care tremurau – sau la oricine din Directoratul de Informaţii al FBI-ului, sau din Agenţia de Informaţii a Departamentului Apărării, sau din Biroul de Informaţii şi Cercetări al Departamentului de Stat, sau din Biroul de Informaţii şi Analiză din cadrul Departamentului de Securitate Internă, sau din alte entităţi guvernamentale cu termenul „informaţii” în titlu ai căror factotum, delira Benford, nu ştiau nimic despre operaţiunile clasice de spionaj, întreprinse cu inşi prost instruiri şi nepregătiţi să strângă ori să analizeze informaţii străine şi care, mai abscons, „se masturbau cu mănuşi de bucătărie” Pe lângă faptul că era un enfant terrible şi un mizantrop, Benford cel cu ochi mari şi blânzi era un legendar vânător de cârtiţe, strateg, înalt preot al operaţiunilor şi savant, considerat spaima serviciilor de spionaj inamice: mai perfid decât SVR-ul rus, mai impenetrabil decât MSS-ul chinez, mai viclean şi mai rafinat decât DI-ul cubanez şi mai nervos decât RGB-ul nord-coreean În privat, agenţii CIA care-l cunoşteau cel mai bine îl descriau ca un „bipolar cu o genă sociopată”, dar în secret îl adulau Ofiţerii de legătură din serviciile străine aliate îl iubeau, îl urau şi-l ascultau Cu ani în urmă, Benford îi ajutase pe britanici să descopere o reţea clandestină coordonată de Moscova de 15 ani în Camera Comunelor, urmărindu-l, după cum explicase Benford scandalizatului Joint Intelligence Committee, „pe ultimul heterosexual din Parlament direct până la agentul lui rus de caz” Britanicii nu fuseseră amuzaţi Benford îi telefonase SSt din Atena, Tom Forsyth, pe linia securizată, pentru a-i felicita pe toţi pentru racolarea lui LYRIC Evaluarea preliminară a primelor informaţii furnizate de general fusese favorabilă şi Benford era de acord cu felul în care Nash gestionase cazul până acum — Aştept cu nerăbdare un semn de la DIVA, zise Benford — Şi noi la fel, Tom, îl asigură Forsyth Nash este gata să plece spre ea, imediat ce anunţă c-a ieşit din ţară Are deja bagajul făcut — N-a existat niciun raport despre statutul ei, nicio bârfa, nicio semnalare Niciun anunţ în Rossiskaia Gazeta Se referea la faptul că nu apăruse niciun ferpar, aşa cum observatorii străini din trecut descopereau în vechea Pravda — DIVA are resurse, rosti Forsyth E o tipă dură Decizia de a o trimite pe Dominika înapoi în Rusia îi aparţinuse lui Benford, iar Forsyth cunoştea prea bine sentimentul aşteptării unei veşti de la un agent care revenea în ţara de origine şi cu care nu mai puteai stabili o legătură Nu conta despre ce ţară era vorba: Cuba, Siria, Birmania, Moldova — Nu putem face altceva decât să aşteptăm, zise Forsyth — Da, Tom, încuviinţă Benford O ştiu foarte bine, la naiba Dacă Forsyth ar fi fost un civil din Cartierul General, lui Benford i-ar fi plesnit un vas de sânge, urlând în telefon, dar nu urli la un ofiţer superior, mai ales la Tom Forsyth — În clipa în care îşi arată un fir de păr, Nash este-acolo, îl linişti Forsyth Noi suntem ca răţuştele – calme şi nepăsătoare deasupra apei, dar pe dedesubt dăm întruna din labe Benford mormăi în telefon A doua zi dimineaţă după ce se întorsese de la Moscova, Dominika stătea, în lenjeria de corp, pe podeaua livingului micuţ al apartamentului din Viena de pe Stuwerstrasse, la câteva intersecţii de Dunăre şi la 500 de metri de elegantele turnuri curbate ale Agenţiei Internaţionale pentru Energie Atomică de pe malul estic al fluviului Ferestrele apartamentului erau deschise pentru a lăsa să intre briza verii Spre sud, roata gigantică din parcul Prater abia se distingea în ceaţă – seara, cabinele roţii erau tivite cu şiraguri de luminiţe albe Dominika făcea flotări în plan înclinat pe podea, pe care o atingea cu sânii la fiecare coborâre Expira la fiecare flotare lentă, cu picioarele suite pe un scaun Când pieptul îi cerşi milă, trecu la scaun, cu mâinile pe şezut şi picioarele ridicate pe o sofa micuţă şi continuă cu alte flotări lente – 20, încercând să ajungă la 30 – până când renunţă, epuizată Telefonul din chicinetă piui Gâfâind, femeia traversă camera ca să răspundă Recunoscu glasul răguşit al Udrankăi — Devuşka, salut, fată, rosti Dominika trăgându-şi răsuflarea Parola — Devcionka, stricato, răspunse Udranka în rusă Răspunsul la parolă, totul era normal — De ce gâfâi în telefon? Ce faci? E nouă dimineaţa Menţionarea orei: trebuie să ne întâlnim peste o oră Limbajul codificat al Vrăbiilor – golănesc, rapid şi fără cusur Un duş rapid şi şase staţii cu U-Bahn până la Hardegasse, apoi patru paliere de trepte suite pe scara imaculată a liniştitului bloc de apartamente Udranka deschise uşa înainte ca Dominika să fi ciocănit Apartamentul ticsit era o explozie de culoare: oglinzi pe pereţi, perne viu colorate pe sofa, dormitorul în roz de-a dreptul insuportabil – abajururi cu volănaşe şi franjuri – vizibil prin uşa deschisă Totul plătit de SVR, inclusiv dispozitive de înregistrare audio şi video în toate camerele Udranka îşi desfăcu larg braţele ca nişte aripi de albatros, cu aura stacojie strălucind, ca de obicei, aidoma unui jar de tăciuni „Nu-i o Vrabie clasică”, îşi spuse Dominika, îmbrăţişând-o Creatura aceasta nu era perfecta crăiasă a zăpezii slavă, obţinută prin împerecheri selective până la obţinerea anorgasmiei, cu sfârcurile sânilor sulemenite şi epilată pubian Nu, luate separate, părţile Udrankăi nu defineau frumuseţea lascivă Era slabă ca o sperietoare de ciori şi înaltă de 1,85 m, iar coatele, genunchii şi oasele şoldurilor îi erau pe măsură de ascuţite Sânii îi erau aproape plaţi şi nici prin cap nu-i trecea să recurgă la implanturi Avea o cicatrice abia vizibilă, subţire ca o linie trasă cu creionul, din colţul stâng al gurii până la urechea stângă, o amintire din copilărie lăsată de un paramilitar care folosise un bici pentru vite Mâinile aveau degete prelungi şi erau mereu agitate, cu unghii scurte, vopsite în roşu hibiscus Picioarele nesfârşit de lungi aveau labe mari, cu unghiile tot roşii În dimineaţa asta purta cercei micuţi, de forma unor picături, din coral portocaliu, şi un chimono scurt roz-aprins, care i se oprea periculos de sus pe coapse Părul magenta înfocat – nuanţa aceea ar fi trebuit să se numească „Rugină balcanică” – era tuns scurt Avea gura mare – plină cu dinţi laţi şi albi ca nişte bomboane – şi în permanentă mişcare: zâmbea, se bosumfla, umezea cu limba buzele pline, plescăia dezaprobator, râdea în hohote necontrolate Ochii mari ai Udrankăi erau verzi-deschis cu fulgi întunecaţi, aidoma îngheţatei cu bucăţele de ciocolată, şi puteau transmite, când i se dilatau pupilele, dorinţă sexuală ineluctabilă Udranka era o voluptuoasă înnăscută Observatorii din Şcoala de Vrăbii o recunoşteau când o zăreau; personalul de instruire se pricepuse să rafineze instinctele primare, iar agenţii operativi, ca Dominika, ştiuseră să aţintească tunul, să aprindă fitilul şi să se retragă Dominika nu mai văzuse niciodată aşa ceva – femeia aceasta îşi putea transforma personalitatea izbitoare, dar în mod clar nu incredibil de atrăgătoare, în ceva captivant, utilizându-şi corpul ca pe un stâlp de felinar pentru a-şi fascina, paraliza şi devora ţintele Cu un deceniu în urmă, sârboaica aceasta cu picioare lungi îşi umpluse un rucsac şi plecase la Moscova, o adolescentă în căutare de muncă, înaltă ca un pui de girafa cu un râset zgomotos Începuse să lucreze ca manechin pentru case de modă minore, în principal pantofi şi bijuterii Întreţinuse relaţiile obligatorii cu directori executivi din publicitate, miniştri şi un muzician, dar la 26 de ani, cariera ei în lumea modelelor luase sfârşit Întorcea capete când intra în vreun restaurant din Moscova, iar în cele din urmă se întorsese şi capul în formă de pară al ambasadorului italian (scund şi robust, un conte care se trăgea din familia Barberini di Palestrina), care fusese ispitit de zâmbetul ei electrizant, cu toţi dinţii dezveliţi, şi transfigurat de înălţimea ei Aşa mic de stat cum era, italianul nu mai făcuse niciodată dragoste cu o femeie foarte înaltă şi abia aştepta să vadă cum aveau să se potrivească Ambasadorul a fost generos, atent şi volubil, ferindu-se ca soţia să afle de relaţia lui cu Udranka În scurt timp, FSB-ul a identificat-o pe companioana secretă cu picioare lungi a contelui În mai puţin de un an, Udranka a fost racolată de FSB ca agentă de recrutare, apoi deturnată de SVR şi trimisă la Şcoala de Vrăbii Ea avea nevoie de bani; ei au ameninţat-o că o trimit înapoi la Belgrad, pe când aici ar fi avut apartamente confortabile în care să trăiască şi să facă dragoste De ce nu? Trei ani mai târziu, căpitanul Dominika Egorova, aflată în căutare de primanka pentru cazul Jamshidi – o momeală atât de extraordinară încât iranianul să uite de reguli şi de religia sa şi să-şi vâre singur capul în laţ – a dat peste dosarul Udrankăi, în care era clasificată printre cele mai bune Vrăbii ale SVR-ului, cu evaluări de „excelent” în cunoştinţe de specialitate şi chestionare, şi „expertă” în ceea ce Şcoala de Stat nr 4 numea „arta seducţiei” Udranka fusese repartizată pentru detaşări; Dominika a apreciat-o pe sârboaica aceea cu obrajii scobiţi ca fiind cinică, dură, plină de resurse, o supravieţuitoare Cele două femei se înţelegeau, mai ales pentru că Dominika o trata decent – ştia prea bine povara de a fi Vrabie Fusese suficient s-o pună să defileze prin faţa lui Jamshidi – prin intermediul unui mic scenariu transparent, în cursul căruia Udrankăi îi fusese furată poşeta de către un motociclist în faţa unui bar din Viena, iar iranianul fusese martor întâmplător Urmase acceptarea recunoscătoare a ofertei lui Jamshidi de a o conduce acasă cu taxiul, ca şi invitaţia sfioasă a Udrankăi de a sui la ea pentru o cafea Odată intrat în apartamentul ei caleidoscopic – acoperit discret de obiectivele şi microfoanele Direcţiei T – Jamshidi forţase lucrurile dincolo de şovăiala ei feciorelnică, triumfase în cucerirea ei emoţională finală şi savurase orgasmele ei în care tremurase din tot corpul – două simulate, unul real – în care cicatricea ei fină de pe obraz i se întuneca de roşeaţă Mintea abjectă a lui Jamshidi se întorsese apoi spre runda a doua şi variaţii mai bine cunoscute de catamiţii tunisieni Se aşteptase la împotriviri şi ţipete de durere din partea acestei girafe sfioase – ceea ce, la urma urmelor, reprezenta esenţa atracţiei – dar nu i-ar fi putut anticipa reacţia şi nici nu înţelese că trebuia să fi fost antrenată pentru a fi în stare să-l facă pe un bărbat să-şi piardă mintea în felul acela, aşa cum se întâmpla uneori cu Jamshidi în timpul numărului 73, „Intrarea în Kremlin pe poarta Nikolskaia” Din seara aceea, Jamshidi era prins în cârlig, la fel de sigur precum crapul-record din Volga care este agăţat dinainte în lanseta preşedintelui Putin — Intră, zise Udranka şi-i făcu semn Dominikăi spre măsuţa din bucătăria împestriţată de soare, cu faianţă galben-canar şi un ceainic verde-lime pe aragaz — Cum de nu orbeşti aici? o întrebă Dominika Cealaltă strânse din umeri — Belgradul a fost mereu cenuşiu pentru mine La fel şi Moscova Un bordel nu trebuie să fie monoton Haloul stacojiu i se extinse când izbucni în râs şi deveni incandescent Dinţii sclipiră între buzele pline — Ce-ţi face sîci, bufniţa? o întrebă Dominika — Mici progrese Poate chiar ceva important Udranka se ridică de la masă şi deschise un dulăpior suspendat, ajungând cu uşurinţă la o sticlă pătrăţoasă cu dop auriu Când se întinse, chimonoul se desfăcu puţin şi Dominika îi întrezări sânii, abia reliefaţi „Ai mei sunt mai mari”, se gândi ea şi imediat se simţi ridicol — Srpska Sljivovica, rachiu de prune din Sumadija, Serbia, zise Udranka şi umplu două păhărele „Dumnezeule”, îşi spuse Dominika, „este ora zece dimineaţa ” Ciocni păhărelul şi sorbi, în timp ce Udranka îl dădu pe al ei peste cap şi-l reumplu — Care-i treaba? întrebă Dominika Instinctele îi zvâcneau în acest cuibuşor de nebunii înecat în culori Se uită în ochii Udrankăi, o privi bându-şi rachiul, îi cercetă faţa — Domnul Sici a veni aseară la mine S-a purtat normal Nu era furios, dorea să facem sex Dominika o avertizase că era posibil ca Jamshidi s-o acuze pentru că-l atrăsese în cursă Nu era nicio problemă, replicase sârboaica; Vrăbiile erau antrenate să-şi proclame nevinovăţia în multe feluri — A zis ceva despre înscenare, despre videocamere în apartament? întrebă Dominika — Absolut nimic Se pare că nu mă învinovăţeşte pe mine Era foarte excitat, nerăbdător Bărbuţa aia ridicolă i-a tremurat în sus şi-n jos când i-am făcut „aripioare de colibri” Vorbea sec, ca o tehniciană lipsită de emoţii care discută aspecte profesionale — Numărul treizeci şi trei, rosti Dominika, amintindu-şi, repetând regulile demodate de tehnici sexuale ale Vrăbiilor, din epoca sovietică, pe care le memorase cu atâta timp în urmă, copleşirea terminaţiilor nervoase prin stimulare continuă — Exact, îţi aminteşti, zise Udranka pe un ton dezinteresat, de parcă n-ar fi vrut să discute despre asta Dacă duci dorul vechii tale vieţi, l-am putea băga în pat cu amândouă Dominika izbucni în râs Masa din bucătărie era scăldată de razele soarelui de vară, sticla de şliboviţă era cuprinsă de un foc de aur Udranka începu şi ea să râdă, apoi se opri, îşi muşcă uşor buza inferioară şi o privi pe Dominika Fără a mai zâmbi, aceasta se întinse peste masă şi-i strânse scurt mâna cu degete lungi, osoase, şi unghii roşu aprins Culoarea aurei ei, mereu strălucitoare şi vibrantă, păli şi se estompă — Ar trebui să-l încerci, rosti Udranka inexpresiv Îi place să muşte Vrea s-o facă numai într-un fel Îi place să mă facă să sufăr Sper că merită — Merită, încuviinţă Dominika, refuzând să-i spună cât de important era cazul Udranka o privi şi pufni Dădu capul pe spate şi-şi umplu din nou păhărelul Ambele rămaseră tăcute vreun minut — Chestia cea mai importantă, continuă Udranka Mi-a spus că vrea să folosească apartamentul pentru o întâlnire deosebită Peste două seri Apartamentul meu Impertinentul naibii Dominika aprobă din cap Asta era Jamshidi intenţiona să vină la debriefing — Bănuiesc că se va-ntâlni cu tine, urmă Udranka O să-l las să între, apoi o să plec — Nu, vreau să rămâi, în cazul în care el decide să nu mai vorbească Prezenţa ta îi va reaminti că trebuie să se supună — O să port ceva mulat pe corp, zise Udranka sec şi haloul stacojiu îi reapăru, înflăcărându-se Poate că bărbatul nu m-ascultă, dar chelul cu guler pe gât o face-ntotdeauna Dominika îşi stăpâni un hohot de râs Nu mai auzise expresia aceea după ce părăsise Şcoala de Vrăbii Udranka umplu ambele păhărele — După ce-o să se termine, îi promise Dominika, o să te scot din chestia asta Nu doar din Viena, ci complet – din tot — Bineînţeles c-o s-o faci, zise Udranka şi mai turnă un pahar Lumina soarelui în bucătăria galben-canar şi izul de caramel ars al rachiului în aerul nemişcat Ochii celor două se întâlniră — Nici măcar să mă-mbăt nu mai pot, şopti Udranka Dominika se ridică de la masă şi puse un braţ pe după umerii Vrabiei ei, femeia cu picioare lungi care distrugea bărbaţi, cu surâsul precum claviatura unui pian ce putea lumina o încăpere şi ale cărei lacrimi tăcute şi lente udară acum bluza ofiţerului ei de caz * Viena vara: parcuri umbroase şi clădiri de culoarea muştarului, purtând gravitatea imperiilor apuse în faţadele lor, acoperişuri ascuţite intersectându-se sub nenumărate unghiuri, şine de tramvai alăturându-se şi despărţindu-se, mânere de uşi din alamă lustruită, aroma nenumăratelor cafele şi zahărul pudră presărat pe prăjituri şi cozonaci de pe tăvile aranjate artistic în vitrine de cafenele cu litere aurite Iar în spatele viorilor lui Strauss din toate intrândurile dăinuia amintirea notelor de bas estompate acum ale şenilelor de tancuri din vremuri mai puţin fericite Viena Dominika revenise în Viena cu o servietă în care se aflau cerinţele nucleare ale Centrului, cu două rujuri-pistol şi cu inima în gât Apropiatul debriefing al lui Jamshidi urgenta acţiunea Era momentul să ia din nou legătura cu CIA – şi cu Nate Perspectiva de a-l revedea pe Nate îi umplea într-atât inima, încât abia mai putea respira Nu ştia dacă bărbatul avea să se comporte diferit, nu ştia cum avea să decurgă relaţia lor Mândria şi încăpăţânarea ei rusească o vor împiedicau din nou să facă prima mişcare Nu avea să sară pe el, nu avea să-l mai privească din nou retrăgându-se în spatele regulilor, a cerinţelor de securitate sau a unei conştiinţe vinovate Auzi glasul calm al operatorului SENTRY pe fir când repetă codul de securitate, îşi utiliză numele de identificare, preciză oraşul şi comunică parcul şi turnul cu ceas ca sit de întâlnire scurtă Acum era vorba de interese, interesele ei Nate avu nevoie de 12 ore ca să ajungă în Viena după ce sistemul SENTRY expedie automat o telegramă la Staţia din Atena pentru a informa că agentul rus GTDIVA cu sediul în Moscova telefonase pentru a declanşa procedura de contact Viena, turnul cu ceas din Stadtpark, începând de mâine, în fiecare zi la amiază Nate luă prima cursă aeriană până la München, apoi trenul spre Viena Se adăuga de fiecare dată o etapă cu trenul pentru a întări operaţiunile de securitate După ce intrai în Uniunea Europeană, unde graniţele comune erau permeabile, evidenţa datelor nu constituia un pericol, iar o deghizare superficială era suficientă pentru a înşela omniprezentele videocamere de securitate din gări Gable îl urmă prin Praga – el avea să fie rezerva lui Nate, întrucât era un ofiţer de caz în care Dominika avusese încredere – şi rezervară un apartament în Schick Hotel Am Parkring, la marginea parcului Din apartamentul lui, Nate privea Viena de sus prin uşile-ferestre, ştiind că Dominika se afla sub unul dintre acoperişurile acelea ţuguiate din ardezie Ea sunase; ieşise din ţară Părea că stătuse în Rusia, cu statut necunoscut, vreme de zece ani Nate simţea un nod în stomac în timp ce încerca să-şi ordoneze gândurile Cerinţe de informaţii, comunicaţii, acces, securitate, semnale, locuri – lista era interminabilă Ştia că acest contact cu Dominika era crucial; era prima dată când aveau să se întâlnească după ce fusese racolată Era adevărat că ea iniţiase contactul, dar era oare dispusă să continue? Ca ofiţer de caz, el ştia că legătura trebuia menţinută pe o bază profesională El avea să rămână profesional cu orice preţ Acesta era spionajul Ea nu apăru în prima zi – uşor îngrijorător – dar Nate intră în pielea ofiţerului de caz, privi situl de rendez-vous şi aşteptă În ziua următoare, din punctul lui de observaţie, o bancă în spatele unui gard viu scund, o zări mergând pe aleea cu pietriş mărginită de tei, cu familiarul şchiopătat imperceptibil Arăta aşa cum şi-o reamintea – poate cu câţiva ani în plus, abia perceptibili, cu trăsăturile mai dăltuite, însă cu aceiaşi ochi albaştri şi capul semeţ O lăsă să treacă, îi verifică statutul, apoi o lăsă să aştepte lângă balustrada de marmură ornată de la baza turnului Ea îşi privi ceasul de la mână o singură dată, scurt Nate rămase nemişcat, verificând un eventual filaj, asigurându-se că nu pândea nimeni în umbra copacilor îndepărtaţi După patru minute – perioada standard de aşteptare şi pentru SVR – Dominika părăsi locul de întâlnire, fără să se uite în mod vizibil după urmăritori, dar Nate ştia că femeia vedea totul Merse în spatele ei o vreme, la distanţă de filaj – nu se simţi urmărit, nu văzu pietoni reapărând – privindu-i părul strâns în coc şi picioarele puternice Dominika încetini ca să se uite la o statuie şi Nate trecu pe lângă ea, continuându-şi drumul spre clădirea masivă şi albă a hotelului, vizibilă deasupra copacilor Ea se întoarse şi-l urmă Erau singuri în lift, stând în colţuri opuse ale cabinei, privind numerele etajelor ce apăreau afişate pe display-ul de deasupra uşii Nate se uită la ea şi femeia îi întoarse privirea Haloul lui purpuriu era neschimbat, puternic şi constant Conform regulilor, în ascensoare nu trebuiau să vorbească, însă Nate trebuia să spună ceva — Mă bucur să te văd, se adresă ofiţerul de caz CIA agentei sale rusoaice Dominika îl privi şi ochii ei albaştri nu trădară nimic Ea nu scoase niciun cuvânt când uşile se deschiseră, iar Nate o luă înainte spre camera lor şi ciocăni uşor Gable deschise şi o trase pe Dominika în centrul încăperii – mochetă crem, sofa verde-închis, uşi-fereastră duble, deschise, prin care se zărea în depărtare turla de castel de nisip a Catedralei Sf Ştefan — Nouă luni, rosti Gable zâmbind Ne-ai ţinut să aşteptăm destul de mult Eşti bine? Şi vălul lui purpuriu era acelaşi, vibrant, aspru, circular — Zdravstvui, bratok, salut, frate mai mare, răspunse Dominika şi dădu mâna cu el Începuse să-l numească bratok după ce fusese racolată în Helsinki, un semn de afecţiune Se întoarse către Nate — Salut, Neit, zise ea, dar nu-i întinse mâna — Mă bucur să te văd, Domi, spuse Nate — Da, bun, ne bucurăm toţi să ne vedem unii pe alţii, interveni Gable Înainte de-a izbucni în lacrimi, s-auzim ce-ai făcut tu Cât timp ai la dispoziţie? Toată ziua? Bun! Dominika se aşeză pe sofaua capitonată cu velur, lângă Gable Nate îşi trase un scaun — Mai întâi să comandăm ceva de mâncare, zise Gable şi sări în picioare Nash, sună la room-service ba nu, dă-mi mie telefonul O privi pe Dominika în timp ce aştepta centralista, acoperind microfonul cu palma Ai cam slăbit Ai fost bolnavă sau ne-ai dus pur şi simplu dorul? Dominika surâse afectat şi se lăsă pe spate pe spătarul sofalei, începând să se relaxeze Evita să-l privească pe Nate Uitase cât de calmi şi de profesionişti erau bărbaţii ăştia din CIA, cât de mult ţinea la ei Erau liliachii şi stacojii şi albaştri, puternici şi de nădejde Gable comandă atât de multă mâncare, încât sosiră două măsuţe pe rotile: păstrăv afumat şi somon, salată de sfeclă, salată Olivier, carne de pui fiartă, maioneză proaspătă, Brie vâscoasă, Gouda, pâine cu coajă crocantă, unt la gheaţă, salată de castraveţi, şuncă feliată, două tipuri de muştar, kebab de miel, sos de iaurt, două ştrudele, clătite vieneze cu gem de caise şi coniac, o tavă de bomboane de ciocolată austriece, Alpquell rece ca gheaţa, Grüner Veltliner Sauvignon şi Ruster Ausbruch galben-auriu Stătură de vorbă patru ore O lăsară pe ea să vorbească; Dominika nu avu nevoie de îndemnuri Ştia ce era important, ce să includă, ce să lase pe dinafară Vorbea în engleză – uneori Nate trebuia s-o ajute la câte un cuvânt în rusă, totuşi femeia se exprima curgător Întoarcerea la Moscova Promovarea în rang de căpitan Repartizarea în Direcţia KR, sub un şef nou, Alexei Ziuganov Întrevederea cu Putin Interogatoriul Mamulovei în Lefortovo Puţinele informaţii concrete pe care le spicuise din KR – operaţiuni SVR peste hotare, piste de contrainformaţii – aveau să urmeze mai târziu — Stai aşa, o opri Gable Te-ai întâlnit personal cu Putin? Dominika încuviinţă din cap — De două ori M-a felicitat pentru demascarea generalului Korcinoi, rosti ea încet şi-şi privi mâinile Korcinoi a fost nimicit, aşa s-a exprimat Sunt sigură că el a dat ordinul Mi s-a părut că văzusem ceva pe pod, dar n-am fost sigură Este adevărat? — L-au împuşcat de peste râu, când a ajuns în capătul podului, răspunse Nate Ajunsese în libertate şi l-au împuşcat Glasul lui era monoton, lipsit de emoţii — Eu n-o să-l uit niciodată, zise Dominika Ochii îi sclipiră, umezi Rămaseră o vreme tăcuţi; doar zumzetul slab al traficului de pe Parkring răzbătea discret prin uşile-fereastră — De aceea v-am apelat, spuse ea într-un final Nu eram sigură dacă voi mai lucra vreodată cu voi Dar siloviki, şefii, nu s-au schimbat şi e la fel de rău ca-ntotdeauna Ba chiar mai rău ca-nainte — Noi ne bucurăm c-ai revenit, o încurajă Gable, întinzându-se după o farfurie Am ştiut c-o vei face Este-n sângele tău Scumpete, suntem din nou împreună „La naiba”, îşi spuse Nate şi-şi ţinu respiraţia — Ce-i „scumpete” asta? întrebă Dominika nepăsător, punând pe masă paharul de vin Era momentul acela când cineva strigă „Grenadă!” şi toţi se aruncă la pământ — E ca baloven, rosti repede Nate în rusă, ceva ce ar zice un frate mai mare „Pisicuţa mea”, aşa ceva Dominika clipi încet şi apăsat, crezându-l doar pe jumătate, împăcată doar pe jumătate Fără a-şi da seama de gafa, Gable întinse muştar pe o felie de şuncă Reveniră la misiuni Misiunile lui Nate: operaţiuni interne, ştiinţa, arta şi necromanţia întâlnirii cu agenţi în medii interzise, aşa cum erau Moscova, Beijing, Havana, Teheran Coordonarea agenţilor în cele mai periculoase state din punctul de vedere al contrainformaţiilor Întâlnirea cu spioni în astfel de ţări era similară cu mersul printr-o apă complet neagră, care-ţi ajunge până la brâu, dar care este plină de piranha – trebuie să dai dovadă de grijă şi atenţie infinită, încercând să nu tulburi ceea ce se află pe fundul apei În Helsinki, Nate se răzvrătise înaintea ideii de a o pune pe Dominika în pericol, coordonând-o în Rusia Acum, după episodul Korcinoi, îşi spunea că trebuiau să continue ce au început, indiferent care ar fi fost preţul, totuşi simţea cum i se accelerează pulsul când o vedea şezând pe sofa, cu picioarele încrucişate şi legănându-l pe cel de deasupra, aşa cum avea obiceiul — Domi, spuse el, trebuie să discutăm despre operaţiunile interne, despre felul cum vom comunica în Moscova Dacă poţi aranja să călătoreşti în străinătate, ne vom baza pe orice oportunitate de a ne întâlni, totuşi poate să apară ceva, un subiect care să se dezvolte rapid, sau o urgenţă, sau interdicţia de a mai ieşi din ţară, iar atunci vom avea nevoie de o modalitate pentru a ne întâlni în Rusia Dominika încuviinţă din cap — Avem comsec pentru tine, echipament de comunicaţii secrete, foarte rapid şi foarte sigur Tu poţi expedia mesaje abreviate, iar noi te putem direcţiona spre locuri noi, putem planifica întâlniri directe Ştii bine toate astea Prima problemă periculoasă este de a face să-ţi parvină comsec-ul Va trebui să-l punem într-o cutie poştală oarbă – nu-i bună o ascunzătoare pe termen lung Vrem să-l ridici de acolo într-o zi, maximum câteva zile, după ce l-am lăsat Nate nu-i precizase însă că viaţa ei depindea de abilitatea agentului din Staţia Moscova care avea să primească misiunea depunerii echipamentului în cutia poştală oarbă şi de perspicacitatea şefului Staţiei Moscova de a valida şi aproba planul operativ al agentului Dacă tânărul spion american nu-şi determina cu exactitate situaţia pe traseul de detectare a filajului, dacă dădea greş în cursa lui din acea viitoare seară înmiresmată, cu zgârie-norii Moscovei profilaţi pe cerul amurgului, avea să însemne sfârşitul Dacă echipa de supraveghere din FSB îl vedea lăsând un obiect într-un loc, avea să urmărească locul acela săptămâni, luni, un an, pentru a vedea cine o să ridice „coletul” Dominika n-avea să cunoască niciodată succesiunea de evenimente care dusese la moartea ei — Va fi posibil, rosti ea sec Direcţia KR are acces la toate misiunile şi orarul nadzor Voi putea afla echipele desfăşurate pentru filaj din tot oraşul: FSB, miliţie, servicii secrete, echipele noastre Primul schimb va fi periculos, dar se poate face — O s-o luăm încet, zise Gable O să luăm totul al naibii de-ncet N-are rost să-ţi trimitem un comsec, dacă n-o putem face în siguranţă totală Mai turnă vin în paharul Dominikăi — Mai ţii minte când am discutat în Grecia? o întrebă el În taverna aia mică de pe plajă? Eu am spus c-ar trebui să te instalezi într-un post, să nu te grăbeşti, să-ţi creezi reputaţie, să găseşti o misiune bună, iar apoi să-ncepi să-ţi foloseşti influenţa Dominika îi surâse — Bun, ai făcut toate astea, ba chiar şi altele pe lângă Sunt mândru de tine Lui Nate i se părea că Gable vorbea ca un tată care-şi lasă copilul la dormitorul internatului fără măcar să oprească motorul automobilului, dar Dominika ştia ce voia să spună Femeia îl bătu uşor cu palma pe braţ — Ei bine, bratok, rosti ea, am mai făcut ceva ce ar trebui să ştiţi Îşi ridică paharul de vin şi-şi plimbă vârful degetului pe buza lui umedă, scoţând o singură notă ascuţită — Am abordat un expert nuclear iranian; cazul este nou-nouţ Numele lui este Parvis Jamshidi şi se află aici, în Viena, în AIEA Agenţii CIA schimbară priviri; nu recunoscuseră numele, totuşi suna ca o ţintă care s-ar fi aflat pe o poziţie de vârf a listei — I-am dat nişte veşti proaste – cum ziceţi voi? compromiţătoare – şi l-am convins să coopereze, urmă Dominika Gable, o legendă în materie de racolări, veteranul colecţionar de scalpuri, îşi înclină într-o parte capul tuns periuţă Dorea să audă mai multe — Cum l-ai compromis? întrebă el Dominika îl privi cu răceala unui gin cu tonic — I-am trimis o Vrabie, spuse ea Degetul care dădea ocol marginii paharului se opri, lăsând nota să plutească în aer O lua pe ocolite, îi aţâţa — Care Vrabie? întrebă Gable — Vrabia mea Într-un apartament, la zece minute de aici, aproape de biroul lui din AIEA Femeia sorbi din vin — Şi cum l-ai convins să coopereze? insistă Gable — I-am arătat un videoclip cu el însuşi încălcând legile şariei Legănă mai repede din picior — Adică — Ramoner, zise Dominika în franceză Sodomii, tot timpul, un obsedat sexual Gable începu să râdă, fără a mai comenta — Şi ce anume, exact, a acceptat el să facă? întrebă Nate — A fost de acord cu o întâlnire, pentru un debriefing despre programul nuclear al ţării lui Este ostil, va încerca fără doar şi poate să ascundă unele detalii, dar până la urmă va coopera Dominika se întinse către o bomboană de ciocolată şi începu să-i desfacă staniolul — Un debriefing unde? o întrebă Nate Ambii americani se aplecaseră acum uşor spre ea — În apartamentul Vrabiei mele, răspunse Dominika şi băgă ciocolata în gură — Şi când va avea loc debriefingul ăsta? insistă Nate — Mâine seară — Mâine seară? repetă Nate — Da, încuviinţă ea, şi-o să vii şi tu — Doamne Dumnezeule, zise Gable Salată Olivier Fierbeţi cartofi, morcovi şi ouă Tăiaţi legumele, ouăle şi castraveţi muraţi în cuburi de o jumătate de centimetru şi puneţi-le într-un bol Tăiaţi la fel şuncă fiartă sau creveţi, ori ambele, şi adăugaţi-le în bol Adăugaţi mazăre dulce Condimentaţi bine şi adăugaţi mărar proaspăt, tocat fin Amestecaţi cu maioneză proaspătă 6 Gable a declarat ulterior că nu mai auzise niciodată de o asemenea tactică operativă: DIVA, o agentă rusoaică racolată, propunea ca Nate, ofiţerul ei de caz din CIA, să joace rolul unui analist nuclear rus din Direcţia KR şi împreună să se întâlnească cu sursa iraniană unilaterală a DIVEI Dacă reuşeau, CIA ar fi căpătat practic o copie secretă a tuturor informaţiilor generate de caz care erau expediate Centrului din Moscova, o imagine nepreţuită în interiorul programului iranian — Iisuse Hristoase, asta-i cea mai nebunească operaţiune cu steag fals de care am auzit vreodată, zise Gable aruncând haine în valiza sa Înaintase Staţiei din Viena un rezumat al propunerii Dominikăi, pentru a fi trimis la Langley, şi se întorcea imediat la Atena ca să vorbească cu Forsyth Ceea ce nu-i spuseseră ofiţerii CIA captivantei lor agente rusoaice era că intenţionau să examineze posibilităţi de acţiuni sub acoperire cu componenta supersecretă a Cartierului General numită Divizia Proliferare (PROD), ai cărei agenţi specialişti concepeau, dezvoltau şi executau operaţiuni pentru combaterea programelor de arme de distrugere în masă din toată lumea Era o divizie eclectică, populată de inşi excentrici – fizicieni, operatori, ingineri – dintre care unii erau relativ normali Extravertiţii din PROD erau cei care se uitau la pantofii tăi când îţi vorbeau În drum spre ieşire, Gable se opri în uşă şi se întoarse către Nate — Nu am autoritatea s-o fac, dar dau undă verde operaţiunii fără aprobarea Cartierului General Fără aversiune faţă de risc, fără politică, fără avocaţi Forsyth şi SSt din Viena mă vor susţine Dar asta-nseamnă să n-o dăţi mâine în bară Se întoarse şi-şi apropie chipul roşcovan de cel al lui Nate — Fii atent, Nash, trebuie să fii pe atât de bun pe cât ai sperat vreodată să fii Mâine seară Fără repetiţii Când o să intri în apartamentul ăla cu Dominika, jigodia aia de iranian trebuie să creadă că eşti un un rus Orice eroare şi va chiţăi alor săi despre al treilea personaj – analistul – din cameră, informaţia va ajunge la Centru în cinci minute şi Domi a dat de naiba Mai ţii minte ce ţi-am spus în Atena? Precis ca o plasatoare de bar din Laos Ţi-e neclar ceva din ceea ce tocmai ţi-am zis? Dominika se uită când la unul, când la celălalt — Întotdeauna vorbeşte aşa? întrebă ea Şi ce-i chestia aia cu Laos? Gable se răsuci către femeie — Ţi-am spus deja cât de încântat sunt să te văd Din prima, ne-ai adus pista asta pe care pui mâna o dată la zece ani Te-ai întrecut pe tine, dar nu vreau să devii neatentă Vreau ca-n următorii cinci ani să mănânc cu tine de la room-service — Mulţumesc, bratok Pentru organizaţia mea nu-i mare lucru, doar o simplă maskirovka, o amăgire Noi, ruşii, suntem pricepuţi la aşa ceva Gable se uită la Nate şi Dominika, apoi clătină din cap, ieşi pe coridor şi închise uşa în urma lui Dominika şi Nate stăteau în mijlocul apartamentului răvăşit, care arăta ca într-o dimineaţă de duminică de după petrecerea de sâmbătă noapte: peste tot teancuri de farfurii, şerveţele pe podea, sticle de vin răsturnate cu fundul în sus în frapiere în care gheaţa se topise — Ce-a vrut să spună bratok despre Laos? întrebă Dominika nepăsător, strângând farfuriile — Haide să ieşim de-aici, spuse Nate Să-i lăsăm să facă curăţenie Dominika ridică ochii şi-l privi calmă — Laos? — Nu-i niciun Laos, răspunse bărbatul Este vorba despre o operaţiune care să fie condusă atent, gândită din timp, fără greşeli — Cu plasatoare de bar? întrebă Dominika, punând farfuriile murdare pe măsuţa cu rotile — Nu, este o expresie care descrie coordonarea perfectă, ca atunci când strângi în braţe o fată Iisuse, Domi, nu-ţi pot explica acum — Eşti foarte mujlan, zise Dominika sec Cum spui asta în engleză? — Îmi pare rău, dar nu ştiu cuvântul ăsta, răspunse Nate „Pe cine face ea bădăran?” se gândi — Păcat că trebuie s-abandonez subiectul, spuse ea, dar trebuie să facem planurile pentru mâine seară Vreau să-ţi arăt cerinţele Direcţiei X Eu voi vorbi iranianului în franceză, dar tu trebuie să vorbeşti numai în rusă Probabil că el ştie şi engleza – majoritatea oamenilor de ştiinţă o ştiu — Câte pagini de cerinţe sunt? întrebă Nate Le-ai adus tu personal? — Sunt 40, dar unele sunt cu desene Bineînţeles că le-am adus personal N-o să le transmitem prin rezidentura din Viena; cazul ăsta e razdelnie, strict compartimentat Nate clătină din cap — Ai adus cerinţe de spionaj cu tine în avion? Nu-i foarte profesionist Dacă le pierdeai? Nu dorea s-o critice pe Dominika, dar era îngrijorat în privinţa oricăror scăpări Un singur accident şi posibilităţile de acţiune sub acoperire ale celor de la Langley ar fi fost pierdute Văzu însă cum se aprind ochii femeii; odată, Gable îi spusese lui Nate că în toată lumea nu există niciun agent de informaţii care să nu se burzuluiască dacă e acuzat de neprofesionalism N-ai decât să-i spui că lângă patului soră-sii este un automat care pontează parcarea, dar nu-i contesta abilităţile profesionale Glasul Dominikăi răsună mai rece decât chiciura de pe un geam din Siberia — Eu nu pierd documente, spuse ea Şi, domnule Neit, nu mă dăscăli în privinţa tehnicilor Profesionalismul agenţiei tale nu ne este superior cu nimic Nate îşi înghiţi replica „Cine pe cine a racolat?”, fiindcă ştia că nu era corect şi presupunea că era foarte posibil să-ncaseze o palmă „Coordonarea agentului, domnule Ofiţer de Caz”, gândi el, „nu mai insista” Însă Dominika nu terminase — Ruşii au inventat spionajul, flutură ea o furculiţă spre bărbat Ştii ce-nseamnă konspiraţia? Operarea în secret, fără a fi detectat, ceea ce voi americanii numiţi spionaj, a fost inventată de noi „Ei au inventat spionajul? Cum rămâne cu chinezii în secolul al VI-lea î e n ?” Nate ridică braţele, prefăcându-se că se predă — Bine, vreau doar să fim prudenţi Dominika îl privi pieziş, citindu-i haloul purpuriu, constant şi strălucitor, şi decise că (a) n-o subaprecia şi (b) îl iubea cu adevărat — Deci, vrei să studiezi notiţele? — Da, va trebui să memorez datele de la Direcţia X Gable nu va avea timp să trimită cerinţele până mâine seară, zise Nate şi se gândi: „Oricum, cerinţele nucleare ale Centrului în sine vor fi informaţii de aur pentru analiştii din Langley” — Avem multe de făcut, concluzionă Dominika O pauză — Şi nu putem fi văzuţi împreună pe stradă, spuse Nate Altă tăcere — Am putea utiliza apartamentul meu conspirativ, sugeră Dominika Pentru a continua planificarea operativă — Ar fi mai discret decât camera asta de hotel, încuviinţă Nate Ia-o înainte Eu vin după o jumătate de oră Care-i adresa? — Stuwerstrasse, numărul 35, apartamentul 6 Vino peste o oră — Ne vedem acolo, încuviinţă Nate cu un nod în gât — Sună de două ori scurt şi o dată lung, îl învăţă Dominika, abia simţindu-şi buzele — Confirmare, răspunse în mod idiot Nate în stilul piloţilor de testare Dominika deschise uşa, apoi îl privi — Şi, Neit, zise ea, nu contează dacă eşti bădăran * Dominika începuse să vadă culorile pe când avea cinci ani Cuvintele din cărţile ei aveau nuanţe roşii şi albastre, muzica viorii mamei era însoţită de măsuri maro şi purpurii, care se succedau, plutind prin aer, iar poveştile pe care tatăl ei, profesor, i le spunea la culcare în rusă, engleză şi franceză zburau pe aripi albastre şi aurii La vârsta de şase ani, un psiholog, coleg cu tatăl ei, diagnosticase – în secret – că deţinea calităţi sinestezice şi că avea, de asemenea, rara abilitate suplimentară de a citi emoţiile şi stările sufleteşti ale oamenilor după aurele colorate ce-i înconjurau Sinestezia o contopise cu muzica şi dansul, lansându-i cariera în Şcoala Academică de Coregrafie din Moscova şi pregătind-o pentru Baletul Bolşoi Un rival îi rupsese însă metatarsienele de la piciorul drept şi-i pusese capăt carierei în balet într-o singură după-amiază Vulnerabilă şi plutind în derivă, fusese racolată în SVR de unchiul ei abil, care era pe atunci director adjunct al Serviciului El o convinsese să se alăture Serviciului, în timpul parastasului pentru iubitul ei tată Cam atunci a început buistvo – furia, mânia, temperamentul care avea să răbufnească drept reacţie faţă de minciunile şi trădările Serviciului şi împotriva birocraţilor plini de sine care-i confiscaseră şi-i împovăraseră viaţa Dominika pierduse de mult idealismul patriotic al tinereţii Peste furie se suprapuneau tristeţea şi mâhnirea, aşa cum numai un rus putea jeli, vaste şi întunecate ca stepele, văzând cum succesorii sclerozatului Birou Politic sovietic – escrocii excluşi din KGB, oligarhii însetaţi, baronii crimelor şi preşedintele cu chip de pocherist, cu privirea lui piezişă – manipulau potenţialul Rusiei, vindeau viitorul şi risipeau patrimoniul magnific al lui Tolstoi, Ceaikovski, Puşkin şi Ulanova, cea mai mare balerină din toate timpurile, idolul copilăriei Dominikăi Totul avea loc în spatele multor cortine, sub mascarada unui guvern, a unui stat suveran, totul avea loc în spatele cortinelor Kremlinului Părinţii ei întrupaseră sufletul rus – tatăl era profesor de literatură, iar mama violonistă – dar fuseseră măcinaţi între piuliţa sovietică şi pisălogul lui Stalin, destăinuindu-şi gândurile cele mai intime doar unul celuilalt, departe de urechile micuţei Dominika, păşind cu grijă prin viaţă tot aşa cum cetăţenii merg acum pe străzile Moscovei, diferiţi şi totuşi la fel, mituind plictisiţi în stânga şi-n dreapta, fierbându-şi apa gălbuie de la robinet şi, în afara Moscovei, visând la lapte şi aşteptând să vină carnea şi păzindu-şi cu grijă preţioasa cutie cu caviar pentru masleniţa, sărbătoarea ce vestea sfârşitul iernii – o tradiţie la fel de veche ca Rusia însăşi – aducând cu ea promisiunea primăvăratică a soarelui, a căldurii, a hranei şi a schimbării, care nu soseşte niciodată Niciodată Când a urmat Academia SVR şi apoi a inhalat miasmele de dezinfectant din Şcoala de Vrăbii, după care a primit cea dintâi detaşare incitantă în străinătate, la Helsinki, sinestezia Dominikăi a devenit o calitate operativă Era capabilă să citească minciunile şi suspiciunile din propria ei rezidentura Când i-a întâlnit pe inexpresivii agenţi CIA care s-au ocupat de ea după ce fusese racolată, femeia a citit halourile constante – acelaşi purpuriu regal ca al tatălui ei – iar în cazul lui Nathaniel Nash, purpuriul luminos de pasiune Pasiune pentru CIA, pentru ţara lui şi, poate, pentru ea Cei doi îşi începuseră relaţia, împinşi unul în braţele celuilalt de stresul pe care i-l provoca spionajul Dominikăi şi de grija lui Nate pentru siguranţa ei Au făcut dragoste împotriva tuturor regulilor, împotriva raţiunii, ignorând absolut toate măsurile de securitate Dominika se convinsese că, întrucât comitea deja acte de spionaj, n-ar mai fi contat prea mult un al doilea glonţ în ceafa pentru că se culcase cu Principalul Inamic Când Nate şovăia, retrăgându-se în spatele regulilor, îngrijorat de posibilele efecte asupra carierei sale, furia şi mândria Dominikăi nu-l cruţau După aproape un an, situaţia se schimbase Dezgustul ei faţă de zveri, fiarele din Moscova, crescuse Ştia că Ziuganov mai degrabă ar lichida-o decât să-i arunce o privire, dar mai ştia că protecţia lui Putin îl va ţine pe director la distanţă, cel puţin o vreme Dominika se întreba destul de serios dacă va fi nevoită să-l omoare pe Ziuganov înainte ca bărbatul s-o ucidă pe ea Iar furia ei la gândul că bietul Korcinoi fusese împuşcat la numai câţiva metri de libertate i se învolbura nestăvilit şi fără încetare în piept Bănuia că reîntoarcerea la ofiţerii de caz din CIA fusese inevitabilă şi suspecta că profesioniştii aceia zâmbitori ştiau deja acest lucru Era mulţumită de reluarea contactului cu CIA şi cu Gable; acesta avea dreptate, îi lipsise jocul Şi se gândise de asemenea mult la Nate – ultimul lucru pe care i-l spusese înainte ca Dominika să se întoarcă în Rusia fusese că ţinea la ea Perfect, totuşi femeia nu avea să i se ofere din nou Se pieptănă în baie cu peria veche, cu mâner lung din baga, care fusese cândva a străbunicii ei, prababuşka, din St Petersburg Dominika o adusese la Academie, apoi la Şcoala de Vrăbii, ca şi în prima misiune de la Helsinki Era una dintre puţinele ei amintiri de familie Se uită la peria din mâna sa Mânerul curbat şi elegant o ajutase să-şi elibereze – să-şi descătuşeze – imboldurile adolescentine nocturne, fără să se ruşineze Pe măsură ce devenise femeie, Dominika observase emergenţa „sinelui ei tainic”, o altă parte a ei, erotic şi ţâfnos şi întrebător, care trăia discret în adăpostul antiuragan baricadat în adâncul ei – asta până când deschisese uşa Lăsă peria din mână şi se întrebă ce aşteptări avea din partea unei vieţi de spionaj pe muchie de cuţit, din partea Udrankăi care de-abia rezista, din partea lui Nate deschis şi sfâşiat de conflicte, din partea ei înseşi Interfonul din stradă bâzâi: piu-piu-piiiu * Lucrară până se înseră, apoi se opriră Masa era acoperită de hârtii Două pahare cu apă lăsaseră cercuri pe paginile cu cerinţele Direcţiei X din SVR privind temperaturile gradientului termic din rotoarele cu gaze ale centrifugelor iraniene din Natanz Dominika se sculă de la masă, îşi îndepărtă o şuviţă de păr din ochi, se trânti pe sofaua micuţă din colţul camerei şi-şi azvârli pantofii cât colo — Mâine avem o şansă excelentă de succes, comentă ea — Asta dacă Jamshidi nu se răzgândeşte, zise Nate de la masă — Nu se va răzgândi Nu-şi poate permite scandalul Şi nu-i poate rezista Udrankăi Patima lui este mai puternică decât frica — Dacă refuză să coopereze, o să-ţi pui în practică ameninţarea? întrebă Nate O să-l trădezi mullahilor? — Bineînţeles Nu pot fi văzută ca o persoană care recurge la cacealmale fără acoperire Femeia ridică din bărbie şi se uită la el Tu n-ai proceda la fel? Ce ai face, dacă Jamshidi ar refuza să coopereze? — Nu ştiu Aş încerca să-l conving, să apelez la raţiunea lui ca om de ştiinţă — Şi dacă tot ar refuza? — Atunci aş încerca să-l dau afară din AIEA pentru o acuzaţie măruntă — Ca să se întoarcă nestingherit la el în ţară şi să-şi continue munca distructivă? Dominika întinse picioarele şi îşi îndoi degetele — În CIA, răspunse Nate, noi nu eliminăm o ţintă dacă refuză racolarea Aşteptăm şi o urmărim, după care revenim, peste o lună sau un an sau cinci ani În plus, nu-i facem propunerea până nu suntem aproape siguri de rezultat Mişcările degetelor ei încetară — În privinţa mea, aţi fost siguri? Aţi ştiut ce voi răspunde înainte să puneţi întrebarea? — Eu n-am fost sigur; mi-am ţinut degetele încrucişate când am început să-ţi vorbesc despre o colaborare Am crezut că ştiu – am sperat că ştiu – care-ţi va fi răspunsul Nate începu să aranjeze hârtiile de pe masă Apoi lucrurile s-au complicat „Ar fi cazul să tac Iisuse!” Degetele ei de la picioare începuseră din nou să se mişte — Şi chestia cealaltă, întrebă Dominika, făcea parte tot din operaţiune, din racolarea mea? Buza superioară a lui Nate se umezise şi hârtiile i se lipeau de palme — Care „chestia cealaltă”? întrebă el — Tu despre ce crezi că vorbesc? Când am făcut dragoste — Şi tu ce crezi, Domi? exclamă bărbatul Mai ţii minte ce ţi-am spus în Estonia, înainte să traversezi podul şi să te întorci în Rusia? Am spus — Ai spus că nu avem timp suficient ca să-mi spui cât de rău îţi pare pentru ceea ce mi-ai reproşat, că nu avem timp să-mi spui ce însemn eu pentru tine, ca femeie, ca iubită, ca parteneră, că nu avem timp să-mi spui cât de mult îţi voi lipsi Se lăsă tăcerea, întreruptă doar de sunetul unui claxon pe stradă Dominika îşi coborî ochii spre propriile ei mâini pe care le ţinea încrucişate în poală — Mi-am amintit corect? întrebă ea şoptit — Ce noroc pentru noi că, în ajunul întâlnirii noastre cu Jamshidi, memoria ta bine cunoscută nu te-a abandonat, zise Nate Se opri din aranjatul hârtiilor şi o privi în ochi Tot ce am spus a fost purul adevăr, adăugă el Gura femeii zvâcni uşor, suprimând un surâs sau poate altă emoţie — Bun, spuse ea repede, e bine că lucrăm iarăşi împreună Bula se spărsese; amândoi o ştiau Era unica modalitate — Ţi-e foame? întrebă ea Vrei să ieşim pentru cârnaţii lor oribili cu varză? — Ce-ai cu cârnaţii? zise Nate Mie-mi plac — Protivno, dezgustător — Adică îţi place mai mult salo? Dominika se ridică în capul oaselor şi-şi îndreptă umerii — Salo este o delicatesă, rosti ea — Este pur şi simplu slănină, iar voi, ruşii, o mâncaţi rece şi netratată în niciun fel – cu cât mai grasă, cu atât mai bună Dominika suspină şi clătină din cap — Nevinnîi, spuse ea, cât de puţine ştii – aproape ca un copil — Poate că n-ar trebui să ieşim pe stradă — Ştiu un restaurant cu grădina acoperită, „Buna şi bătrâna balenă” – e-n parc Putem sta departe de centru, sugeră Dominika, văzându-l că şovăie Haide, duşka Voi sta cu ochii-n patru şi te voi proteja Ştia că era pricepută, dar ştia în acelaşi timp că Nate era de două ori mai bun decât ea în operaţiunile de stradă Bărbatul deschise uşa blocului de apartamente şi ieşiră pe trotuar Niciunul dintre ei nu înregistră în mod conştient că amândoi, simultan, cercetară trotuarul de vizavi, apoi ambele părţi ale străzii când se întoarseră ca să meargă spre Prater, traversând animata Ausstellungstrasse şi utilizând bulevardul cu două sensuri, pentru a se uita din nou în ambele părţi şi a se asigura că nu existau posibili agenţi de filaj Lăsară traficul în urmă şi merseră pe jos pe Zufahrtstrasse, mărginită de arbori, apoi intrară în parc, trecură pe lângă gherete şi căsuţe, ghirlandele de lumini şi roata uriaşă, permanent vizibilă deasupra vârfurilor copacilor, cu cabinele ca din turtă dulce, cu acoperişuri albe şi arcuite Dominika îl prinse pe Nate de braţ în timp ce se plimbau prin aromele de dulciuri, prăjituri şi fripturi, şi amândoi înregistrară mental feţele, hainele şi pantofii trecătorilor, pentru a le putea recunoaşte dacă aveau să reapară cumva Seara de vară era răcoroasă şi plăcută Braţul gol al Dominikăi era destins şi cald şi Nate simţi în gât nodul acela familiar – dorinţă, tandreţe, pasiune – şi privi profilul cu trăsături clasice al femeii, reflectat în o sută de lumini rotitoare, iar ea îl surprinse uitându-se la ea şi-l smuci uşor de braţ, ca să rămână concentrat, apoi îl trase spre mesele restaurantului de sub tei Se numea Der Gute Alte Walfisch – „Buna şi bătrâna balenă” – şi comandară chiftele din varză murată cu muştar, sauerbraten şi varză roşie pentru Dominika, Nürnberger Rostbratwurst cu sos de hrean pentru Nate şi o sticlă de Grauburgunder, însă femeia clătină din cap şi refuză să toasteze când el ridică paharul Nate puse paharul pe masă fără să soarbă din el — Ce s-a-ntâmplat? Dominika făcu un gest larg din braţ, arătând farfuriile de pe masă — Astea! zise ea În Rusia, singurii care mănâncă aşa sunt siloviki, motanii graşi care se ling pe labe şi torc când dragul nostru preşedinte îi scarpină după urechi Toţi stau în casele lor de vacanţă, în vilele lor şi în staţiuni de odihnă – ştii de palatul lui Putin de la Praskoveevka, la Marea Neagră? A furat fonduri de la spitale ca să-l construiască Nate îşi ridică iarăşi paharul — În cazul ăsta, beau pentru înfrângerea silovikilor, zise el Dominika Egorova îi va ţine treji nopţile, ca demonii din gospodăriile ruseşti – cum le ziceţi voi? – care trăiesc sub duşumele şi ciocănesc toată noaptea? Dominika îşi ridică paharul şi-l atinse de al lui — Barabaşki, zise ea, bocănitorii, spiriduşii răi, domovoi Nate sorbi din vin — Asta eşti tu – domovoi din palatul lui Putin, de sub podele Atât doar că el nu ştie că eşti tu — Mulţumesc foarte mult, răspunse femeia Domovoi miros urât şi sunt antipatici — Tu în niciun caz nu mirosi urât — Amuzant, comentă Dominika Toţi bărbaţii din familia ta sunt la fel de fermecători? Nate ridică o mână — Haide să nu ne-ndreptăm în direcţia asta Mai bine să discutăm despre bocănitori şi ciocănari — Poftim? se încruntă ea — Las-o baltă Dominika se aplecă spre el — Nu, nu poţi să refuzi Acum m-ai făcut curioasă — Haide să vorbim despre altceva, zise Nate şi turnă vin în ambele pahare Dominika îl privea fix în continuare, deşi bărbatul îşi feri ochii — Trebuie să te asiguri că agenta ta e mulţumită şi motivată Povesteşte-mi! Nate inspiră adânc — Nu-i nimic aşa de dramatic Am doi fraţi, ambii mai mari Parteneri în firma de avocatură a familiei Tata este avocat, bunicul a fost judecător Străbunicul a înfiinţat firma În statul Virginia, comitatul Dinwiddie, lângă capitala Richmond „Vechiul Sud” – ştii ce-nseamnă asta? Ea încuviinţă din cap — Războiul vostru civil Abraham Lincoln Filmul Pe aripile vântului, da, ştiu — Aşa-i, un film bun Nate o bătu uşor pe dosul palmei Pentru mine, copilăria şi adolescenţa au însemnat o concurenţă permanentă În şcoală, în sport, noi am fost mereu luptători, mai ales fraţii mei Lor le place să câştige, ca tatei şi bunicului; întregii familii îi place să discute în contradictoriu, toţi sunt avocaţi Unicul lucru la care am fost mai bun decât ei a fost înotul; într-o vară l-am tras până la mal pe fratele meu cel mare, după ce i se răsturnase barca cu pânze Am crezut că i-am salvat viaţa, dar când am ajuns pe uscat, a început să se lupte cu mine – eram mai mic –, m-a aruncat înapoi în lac şi s-a-ntors singur acasă Cred că nu s-a gândit nicio clipă să-mi mulţumească El trebuia să-nvingă Fraţii mei s-au însurat cu fete respectabile din familii sudiste vechi Ascultătoare şi afabile Totul aşa cum se desfăşurase de patru generaţii Mereu învingători Cumnatele mele epuizate făceau faţă doar cu pastile şi bourbon Am aflat că soţia fratelui cel mare se răzbuna pe el culcându-se cu membrii frăţiilor din Richmond I-aş fi putut-o trânti în faţă, drept răsplată pentru toate şuturile încasate, dar ar fi însemnat o înfrângere – pentru toată familia –, aşa că am renunţat s-o fac şi am plecat la universitate Tata dorea să urmez tot avocatura A fost o criză serioasă când am studiat însă rusa, după care am urmat altă carieră Ei au pus rămăşag c-o să dau greş şi în doi ani o să mă întorc acasă Femeia sorbi din vin — În schimb eşti acum aici, şi mă ai pe mine, iar noi suntem agenţi cutezători, impulsivi şi periculoşi, care salvăm lumea şi plănuim distrugerea răului — Imenno, exact, încuviinţă Nate Nu mai mănânci ultima chiftea? M-am plictisit să vorbesc despre mine — Ia-o Dar spune-mi ceva, Neit, tu nu-ţi urăşti familia, nu-i aşa? Nu trebuie să-ţi uiţi niciodată familia Ea va fi întotdeauna alături de tine, gata să te-ajute Aşa cum maică-mea este întotdeauna alături de mine când am nevoie de ea — Crezusem că mama ta a murit acum câţiva ani — Da, însă ea e mereu în apropiere — Te referi la amintirea ei? E normal să-ţi aminteşti părinţii, aprobă Nate Toţi ni-i amintim — Este mai mult decât o simplă amintire Uneori o pot vedea, îmi vorbeşte El se lăsă pe spate în scaun — Ca o fantomă? Trebuia oare să expedieze o telegramă la Cartierul General, ca să anunţe despre episoadele schizofrenice ale DIVEI? — Nu te mai uita aşa la mine, spuse Dominika Nu sunt sumasşedşîi, nebună Toţi ruşii simt o apropiere cu străbunii şi cu prietenii lor Noi avem o mistică aparte — Da, da Asta vine din sticla zilnică de votcă, zise Nate Mai vezi şi alte fantome? Păstrase glasul neutru — Mai e o fată din Şcoala de Vrăbii, care a murit, şi prietena mea din Finlanda, cea care a dispărut Dominika îşi coborî privirea spre propriile palme — Ea a fost Vrabia dinainte? întrebă Nate Dominika încuviinţă trist — Ştiu că Centrul a eliminat-o — Şi ele îţi vorbesc? Femeia se aplecă în faţă şi-şi rezemă bărbia într-o palmă — Nu te speria, doctore Freud, n-am luat-o razna Doar îmi amintesc prietenele Ele sunt alături de mine în spirit şi mă ajută să supravieţuiesc în zilele când tu nu eşti aici Pentru mine sunt ca rusalcele noastre, sirenele care stau lângă râu şi cântă — Am citit despre rusalce şi folclorul rus, zise Nate, dar nu cumva ele cântă bărbaţilor ca să-i atragă în apă şi să-i înece? — Par periculoase, este? spuse Dominika şi pe buze îi flutură o urmă de surâs Dar în seara asta ele nu-s aici, pentru că tu eşti aici Întinse mâna spre a lui şi i-o strânse O chelneriţă blondă cu dirndl, rochia tiroleză tradiţională, veni să debaraseze masa şi se aplecă pentru a strânge farfuriile şi tacâmurile, fără să se grăbească, privindu-l pe Nate când se întinse după recipientul cu muştar Decolteul tradiţional era adânc, iar bluza îi era bine întinsă pe rotunjimi Balansând farfuriile pe un braţ, izbuti să-şi tapeze uşor părul şi-l întrebă pe Nate în germană dacă mai dorea şi altceva Bărbatul zâmbi şi se mulţumi să facă semnul universal al semnăturii prin care cerea nota de plată Zâmbetul lui dispăru când reveni spre Dominika Era iritată Nemulţumită ca un cazac Scântei incandescente dintr-o sudură cu arc — Haide, ce naiba, zise el Crezusem că noi suntem agenţii periculoşi care salvează lumea — Mă iubeşti? întrebă Dominika în rusă — Poftim? Ce legătură are cu asta? Nu-i decât o ospătăriţă drăguţă — Să ştii că Dunărea nu-i foarte departe, zise femeia Eu le ştiu pe rusalce Te vor târî Se opri brusc şi privi peste umărul lui Nate Instruirea intrată în sânge îl opri să se întoarcă, dar se uită la faţa Dominikăi şi aşteptă — Doi bărbaţi, cu mâneci scurte, rosti ea cu glas scăzut Unul înalt, unul gras — Cel scund are o pălăriuţă tiroleză? Ochii ei îi scrutară chipul, impresionată — Foarte bine! Erau în faţa noastră când am străbătut parcul — Apoi s-au oprit la o gheretă cu mâncare, ca să ne lase să trecem pe lângă ei, urmă Nate — Şi au trecut pe lângă noi când ne-am aşezat aici — Ce fac acum? Dominika strânse din umeri — Se întorc pe alee, mâncând îngheţată — Trei intersectări E timpul să părăsim parcul, spuse Nate Plătiră şi, fără grabă, porniră în direcţia opusă, pe Messestrasse, se opriră în barul hotelului Messe ca să bea ceva, apoi ieşiră prin grădina hotelului, intrară în complexul Messezentrum exact înainte de închidere şi-l străbătură în sensul invers acelor de ceasornic, până ajunseră la ieşirea de pe Ausstellungstrasse, traversară în fugă strada, deşi semaforul arăta roşu, şi urcară treptele în cartierul Dominikăi Nu zăriseră niciun fel de mişcare extraordinară fată de mişcările lor provocator de agresive, niciun fel de filaj evident din spate sau paralel, nici din partea vreunor pietoni, nici a vreunor maşini De asemenea, nu-i zăriră pe Mutt şi Jeff cu pălăriuţa Se opriră iarăşi la un bar de şnapsuri pe Arnezhoferstrasse şi priviră afară pe fereastră, obosiţi şi gâfâind uşor, dar surescitaţi de pulsul străzii, de afrodiziacul sunetelor, mişcării şi eşapamentelor autovehiculelor Doza de adrenalină cauzată de posibilul inamic nevăzut se diluase Nu simţeau că ar fi urmăriţi, strada nu oferea absolut niciun indiciu Dominika se întrebă dacă bărbatul era la fel de „agitat” ca ea şi dacă avea să încerce să se culce cu ea Şi-o dorea aproape dureros, dar n-avea s-o sugereze ea prima — Eşti neliniştit pentru ziua de mâine? îl întrebă Umerii lor aproape se atingeau şi îi putea simţi căldura corpului prin cămaşă — Nu, cred că va fi bine Tu? întrebă Nate Haloul purpuriu din jurul capului său pulsa — Mă aştept ca iranianul să-ncerce s-o ia pe ocolite, dar nu ne poate refuza, zise Dominika Vrabia mea va fi în apartament Îşi va face apariţia pentru a reaminti că savantul Jamshidi a fost şalun, băiat rău — Te-ai gândit, o întrebă Nate, că dacă mica noastră operaţiune se poticneşte, dacă Jamshidi începe să chiţăie, Centrul va dori într-un final să ştie dacă Vrabia ta a făcut parte din operaţiunea asta cu steag fals şi cât de multe ştia? Dacă merge prost, o s-o taie-n bucăţele Dominika se întrebă câte bucăţele aveau să obţină din Udranka cea cu picioare lungi, înaltă de 1,85 m — Ea n-are unde să se ducă, îi răspunse N-are absolut pe nimeni — Cred că ar trebui s-o includem într-un plan de evacuare de urgenţă, dacă va trebui să o ştergem rapid Dominika îl privi pe Nate în semiîntunericul barului — Ai face aşa ceva? — Acum face parte din operaţiune Grija pentru fata ignorantă nu era însă totul, gândi Nate Dacă ei trebuiau să se retragă, expedierea Vrabiei într-un loc sigur ar fi cauterizat orice fisură Totuşi Dominika era vizibil mişcată, îi zâmbi Se priviră peste tăblia din plastic a măsuţei, cu jumătate din feţele lor slab iluminate de spoturile din spatele barului Nu se atinseră, nu vorbiră Dominika putea simţi electronii sărind prin spaţiul dintre ei, îi percepea în accelerarea bătăilor propriei inimi Ochii cercetară chipul bărbatului – gura lui, ochii, şuviţa de păr de pe frunte El o privea şi femeia îşi imagină atingerea pielii lui Îşi spuse că ea nu va iniţia nimic – nu va iniţia nimic – deşi avea nevoie de el Avea nevoie de el ca să-i uşureze povara ce însoţea noua ei viaţă de cârtiţă, o trădătoare a propriei ţări, aflată la un pas de camera de execuţie Dar nu va iniţia nimic Nate o privi şi-i văzu buzele tremurând În Helsinki, ar fi luat-o pe sus şi ar fi dus-o în pat Nu şi acum Ea reapăruse din Moscova, era dispusă să reia activitatea ca agent infiltrat al lui Nate nu avea să pericliteze o astfel de situaţie, nu avea să trateze cu lipsă de respect memoria lui MARBLE Privind părul Dominikăi, luminat din spate, Nate se gândi la tot ce trebuia făcut Aura lui purpurie, de obicei neclintită, constantă, pâlpâi pe neaşteptate în aerul nopţii Într-o străfulgerare, intuiţia remarcabilă a Dominikăi îi spuse că bărbatul continua să lupte împotriva disciplinei lui profesionale, chiar în vreme ce se împotrivea pasiunii pe care i-o putea citi în privire Ştia că n-avea să mai poată suporta din nou să vadă cum lumina îi păleşte din ochi în timp ce stăteau unul lângă altul în pat — Vom discuta despre măsurile de protecţie pentru Vrabia mea mai târziu, spuse ea În clipa de faţă, amândoi avem nevoie de somn — Vrei să stau cu tine peste noapte? o întrebă Nate, gândind operaţional Dominika ştia care era înţelesul acelei întrebări Seara îşi pierduse scăpărarea — Cred că nu, Neit, zise ea Achitară nota şi merseră pe străzi tăcute spre blocul Dominikăi Nate o privi şi ofiţerul de caz dinăuntrul lui înţelese ce decisese femeia şi motivul pentru care o făcuse Corect Prudent Sigur Dominika îl sărută superficial pe obraz, se întoarse şi intră fără să se mai uite în urmă În apartamentul ei, cu ochii închişi, Dominika stătea cu spatele lipit de uşa dormitorului, strângându-şi umerii cu palmele Ascultă sperând să audă vreun sunet pe stradă, bărbatul care suna la interfon, pentru ca ea să-i deschidă uşa şi să-l aştepte să urce treptele în goană, în braţele ei Îşi azvârli pantofii din picioare, îşi trase rochia peste cap şi se trânti pe singurul pat, afundându-se în cuvertura pluşată, încercând să nu se gândească la Nate, nici la ticăloşii din Centru şi nici la operaţiunea de a doua zi cu Jamshidi, atât de riscantă, ori la furnicăturile din pielea capului şi umezeala dintre picioarele ei, care nu mai dispărea Dominika se răsuci pe o parte cu un geamăt, şovăi, apoi se întinse după peria vechii ei prababuşka de pe noptiera de lângă pat Peria străbunicii ei O ţinu în mână, familiară, totuşi interzisă Ştia că în trei minute va tremura din tot corpul, cu ochii daţi peste cap sub pleoapele fremătând, iar după alte două minute va adormi Căută cu privirea vreuna dintre prietenele ei în colţurile întunecate ale camerei, dar în seara asta nu era nicio sirenă Doar amintirea lui Nate şi a expresiei lui sincere, îndurerate, când vorbea despre sine, a ochilor săi care alergau de colo-colo când mergeau pe străzi întunecate şi a feţei lui când o privea Cu un alt geamăt, azvârli peria, care zăngăni căzând undeva prin cameră, se întoarse pe burtă şi se pregăti pentru altă noapte de nesomn Chiftele de varză murată din parcul Prater Căliţi în unt ceapă şi usturoi zdrobit, adăugaţi şuncă tocată şi făină, şi ţineţi pe foc până se rumenesc Într-un bol, amestecaţi varză murată bine stoarsă, ouă, pătrunjel şi supă concentrată de vită Transferaţi amestecul în cratiţă şi lăsaţi să scadă, până se obţine o pastă densă Lăsaţi să se răcească Pregătiţi chiftele din amestecul obţinut, treceţi-le prin făină, ou şi pesmet, după care prăjiţi-le la foc iute, până se rumenesc 7 Nate avusese mare grijă cu deghizarea lui în analist nuclear al Direcţiei X din SVR Deghizarea pentru întâlniri de aproape este în aceeaşi măsură artă şi ştiinţă, mai puţin o chestiune de mustăţi false sau lentile de contact colorate, câteodată mai degrabă un număr limitat de detalii mărunte care, luate laolaltă, oferă o impresie, stabilesc imaginea vizuală care este preluată de mintea observatorului, completând iluzia În amurg se întâlniră în punctul de rendez-vous Dominika examină îndeaproape produsul final Ea aprobă tunsoarea pe care şi-o făcuse Nate în cursul dimineţii, scurt în părţi şi lung deasupra Sacoul simplu, cu trei nasturi, era în vogă din Alpi până în Urali Cravata pe care o alesese era însă complet greşită („Niciun moscovit n-ar purta vreodată aşa ceva”), ca urmare deciseră să-şi lase descheiată la gât cămaşa bleu cu guler cu colţuri lungi Pantofii erau polonezi, cu vârf pătrat şi aplatizat, cumpăraţi dintr-un magazin de reduceri („Scandaloşi”, comentă Dominika „Asigură-te că el îi va vedea ”), iar ochelarii aveau lentile fără dioptrii şi cu rame metalice aurii, ieftine Se declară mulţumită În după-amiaza aceea Nate se întâlnise cu un agent din Staţia Viena pentru 30 de secunde, ca să primească o trusă pentru deghizare rapidă de la Biroul de Servicii Tehnice Trusa BST conţinea o coroană dentară aurită, role din silicon care să ridice pomeţii, inserţii prismatice pentru un pantof, care să provoace un şchiopătat, pensule pentru colorarea părului, mustăţi şi adeziv, o aluniţă de obraz şi o sticluţă cu o substanţă chimică (cu rulou de aplicare), care să creeze temporar o pată roşiatică pe dosul palmei sau pe gât Nate decise s-o utilizeze doar pe ultima dintre acestea — Nimic nu distrage atenţia mai eficient ca un mic detaliu, îi explică Nate Dominika privea cu scepticism pata purpurie neregulată de pe dosul mâinii lui Voi aţi ratat glasnostul fiindcă trei ani de zile v-aţi holbat la fruntea lui Gorbaciov — Nekulturnîi, pufni ea, după care porniră spre apartamentul Udrankăi În mod automat, fără să se fi vorbit între ei, amândoi merseră pe un traseu ocolitor, privind într-o parte şi-n cealaltă a străzilor când traversau, găsind colţuri duble şi urmărind orice fel de reacţii, pentru ca într-un final să-şi facă semn mulţumiţi că nu erau filaţi Pe stradă, Dominika trebuia să fie mai vigilentă ca de obicei şi văzu, uşor invidioasă, că Nate acţiona de fiecare dată impecabil În timp ce urcau în tăcere scara întunecoasă din clădirea Udrankăi, Nate se întinse şi o prinse pe Dominika de încheietura mâinii O trase apoi cu faţa spre el, la jumătatea scării curbe Prin casa scării se auzeau zgomote slabe din spatele uşilor — Înainte de a intra, şopti el, vreau să-ţi spun cât de bine este să lucrez din nou cu tine Continua s-o ţină de mână Femeia nu spuse nimic, nesigură cum să reacţioneze, neînţelegând ce însemna totul — Operaţiunea asta cu iranianul, urmă Nate, este foarte inspirată Dacă vom supravieţui, vom putea schimba toată ecuaţia Îi zâmbi apoi ca un şcolar, iar haloul din jurul umerilor îi era purpuriu „Să-i pecetluiesc declaraţia cu o sărutare?” se întrebă ea Nu, n-avea să-şi mai calce peste mândrie — Şi mie-mi place să lucrez cu tine, spuse Dominika ridicându-i mâna şi privindu-i pata colorată, chiar dacă arăţi ca un napevat, un trol care trăieşte sub un pod Îşi eliberă mâna cu blândeţe Haide, mai avem o jumătate de oră până soseşte bufniţa noastră În apartament, Udranka îl evaluă în tăcere pe Nate cu o privire care îi observă silueta subţire, mâinile, linia maxilarelor O Vrabie care estima un viermişor Se uită apoi cu subînţeles la Dominika, de parcă ar fi întrebat-o: „Cum e-n pat?” Udranka purta o rochie mini de culoarea ruginii, mulată pe piept şi pe fese, şi pantofi negri cu toc ce o făceau să pară şi mai înaltă În timp ce Dominika meşterea în cofretul camuflat, pentru a dezactiva echipamentul audio şi video al Centrului, Udranka se aşeză lângă Nate pe sofa — Eşti din Moscova? îl întrebă în rusă — Da, am sosit aseară, răspunse Nate În dimineaţa aceea memorase orarul curselor Aeroflot, anticipând că Jamshidi ar putea pune aceeaşi întrebare — Şi ai mai lucrat cu Egorova până acum? continuă ea Udranka nu ştia că Nate era un ofiţer de caz american Era mai prudent ca ea să nu afle niciodată — Nu, asta-i prima dată Nate era gata s-o felicite pe Udranka pentru succesul avut cu iranianul, dar se opri la timp Un simplu analist SVR, care se concentra exclusiv asupra debriefingului ce avea să urmeze, nu ar fi cunoscut asemenea detalii operative Udranka îl privea de pe sofa Încrucişă picioarele şi muşchii coapselor ei unduiră; pe sub rochie se întrevedea începutul curbelor seducătoare ale feselor — Aş fi zis că voi doi vă cunoaşteţi dinainte, vorbi ea şi o privi pe Dominika, revenită între timp în cameră După felul cum aţi intrat împreună nu ştiu — Haide să lăsăm jocurile de-a ghicitul pentru altă dată, devuşka, prietena mea, zise Dominika zâmbind — Ei bine, să ştii că mie-mi place, spuse Udranka Are o faţă interesantă — Aşa crezi? făcu Dominika — Bineînţeles, nu eşti de aceeaşi părere? Nate trase fermoarul genţii sale, evitând ochii Udrankăi — Să fie însă el un expert studios din Moscova? continuă sârboaica, privindu-l pieziş N-aş prea crede — Gata cu vorbăria, zise Dominika Adu tava Udranka zâmbi şi dispăru în bucătărie Reveni cu o tavă pe care erau pahare şi o sticlă de scotch Se aplecă peste măsuţa joasă din faţa sofalei, ca s-o aşeze acolo, aruncându-i lui Nate o privire prelungă, desprinsă direct din manual Bărbatul înţelese brusc ce simţeau creştinii în Colosseumul din Roma antică, aşteptând leii Dominika văzu totul, ca de la o Vrabie la alta, şi se uită la Nate — Odată Vrabie, mereu Vrabie, zise ea, iar Udranka râse, apoi se îndreptă, se duse în dormitor şi închise încetişor uşa „Ruşii ăştia îşi ştiu bine meseria”, îşi zise Nate, „exploatând forţa asta primordială a naturii ” Îi mulţumi în gând lui Dumnezeu că în curând va începe operaţiunea Imediat după aceea se auzi un ciocănit uşor în uşă — Gotov, gata? şopti Dominika Nate încuviinţă din cap şi începu să examineze preocupat notiţele întinse pe masă * Lucrau de două ore Parvis Jamshidi stătea pe sofa, deschis la gulerul cămăşii, şi aplecat înainte, concentrat Lângă el se afla o servietă, nedeschisă Sosise mânios, iritat, indignat Fusese gata să facă o criză de nervi când îl zărise pe Nate, dar Dominika, din două fraze pricepute, îl asigurase că trimiterea unui analist era un compliment suprem, recunoaşterea de către Moscova a uriaşului său talent, iar iranianul acceptase complimentele fără să clipească Cu toate acestea, continuase să aibă o atitudine arogantă – rezultată din teamă – şi Dominika, aşezată pe sofa lângă el, începuse să preia controlul în mod mai dur Franceza lui Nate era de nivel elementar, însă văzu cum Dominika îl aduse pe savant de la resentimente la acceptarea vrând-nevrând a situaţiei, gâdilându-i orgoliul profesional Iranianul era de-a dreptul încântat şi vorbi despre cercetări ştiinţifice, despre inevitabilitatea succesului iranian în programul nuclear, despre ideile lui sclipitoare, împăunându-se încântat Dominika înţelese ce-l anima pe Jamshidi, îl jucă cu precizie şi-l prinse în mreje După primele 15 minute, căznindu-se cu termeni francezi de tehnică nucleară, Jamshidi se lăsă pe spate şi o privi pe Dominika — Vorbeşti engleza? o întrebă el — Da, bineînţeles, răspunse femeia — Şi tu? îl întrebă Jamshidi pe Nate Aşezat într-un scaun de cealaltă parte a măsuţei pentru cafea, Nate nu reacţionă şi continuă să scrie de zor într-un carneţel — Din păcate, spuse Dominika, colegul meu vorbeşte numai rusa „Ai grijă”, gândi Nate — Mă aşteptasem la aşa ceva, răspunse Jamshidi, uitându-se la femeie Ştiu pe cineva care-i poate trata pata aia de pe mână, rosti apoi pe neaşteptate, trăgând cu ochiul spre Nate Străduindu-se să-şi stăpânească mâna, Nate continuă să scrie — Să continuăm, vorbi Dominika în engleză Descriai sălile cu centrifuge din Natanz — Sunt trei săli separate, etichetate A, B şi C, zise Jamshidi Fiecare sală are suprafaţa de 25 000 de metri pătraţi Toate se află la 22 de metri adâncime şi au deasupra un acoperiş ranforsat şi pământ Dominika traduse „Astea-s prostii de enciclopedie”, gândi Nate, verificând cerinţele Direcţiei X şi regretând că nu avea notiţe de la PROD Era timpul să-l tragă pe Jamshidi de bărbuţă I se adresă Dominikăi în rusă — Ştim foarte bine care-i configuraţia uzinei de îmbogăţire a combustibilului, vorbi el repede, lăsând o undă de nemulţumire să i se strecoare în glas Ştim însă numai despre două săli Întreabă-l de a treia – e ceva nou Dominika întrebă Jamshidi se lăsă pe spate şi zâmbi — Sălile A şi B au, fiecare, în jur de 5000 de utilaje Doar o fracţiune din cascadele astea mari funcţionează cu regularitate Nate se sili să aştepte şi se prefăcu că-şi consultă însemnările până ce Dominika termină de tradus — Care sunt problemele cu cascadele mari? întrebă el Jamshidi înălţă din umeri — Noi am convertit utilaje pakistaneze mai vechi: P-1 şi P-2 Învăţăm din mers Propriile noastre centrifuge IR-1 sunt net superioare, totuşi am avut probleme când am operat cascadele pe durate prelungite Nate aşteptă traducerea, apoi tăcu şi aşteptă în continuare — Anul trecut, urmă Jamshidi, am avut o avarie fiindcă un tehnician a asamblat o maşină fără mănuşi sterile O privi pe Dominika Bacteriile de pe mâinile lui, care au fost transferate în tubul interior, au fost suficiente ca să perturbe mecanismul La viteza mare de rotaţie, tubul a cedat Cred că nu mai este nevoie să descriu efectul de domino al accidentului unei cascade de centrifuge Au fost însă şi alte probleme Aprovizionarea cu hexafluorură de uraniu, alimentarea neregulată şi alte dificultăţi de operare — Cum ar fi? insistă Dominika — Suntem asediaţi de probleme din exteriorul Iranului Embargouri asupra materialelor strategice Viruşi de computer de la sionişti şi Marele Satan Privi către Nate, ca şi cum ar fi suspectat ceva Acum trei luni, sabotori necunoscuţi au distrus cinci piloni de înaltă tensiune din deşertul din jurul uzinei — Şi ce-i cu a treia sală de centrifuge? întrebă Dominika Jamshidi se îndreptă de spate — Este proiectul meu personal, eu l-am conceput Sala e construită în secret absolut, după specificaţii foarte precise E separată de celelalte două printr-un tunel şi trei uşi antiexplozie Instalăm podele reactive la seisme Atmosfera e controlată şi filtrată E impenetrabilă Inspectorii AIEA habar n-au de ea Întinse bărbia înainte cu un gest de mândrie Nate nu reacţionă, nici chiar după ce Dominika tradusese „Astea sunt informaţii reale, începe să se încingă ” — Continuă, rosti el Descrie funcţionarea sălii Jamshidi se uită la ei, surâse şi aproape imperceptibil clătină din cap în semn de negaţie — Asta-i proiectul meu Mergi prea departe Nate văzu cum ochii albaştri ai Dominikăi fulgerară Glasul ei era miere, din care picura oţet — Domnule doctor, zise ea, am discutat deja aspectul acesta De acum nu te mai poţi opri, pur şi simplu Cooperăm foarte bine Noi suntem aliaţii voştri şi dorim să protejăm Iranul împotriva acelor forţe exterioare pe care le-ai descris, care ţi-ar anihila toată activitatea Dominika strecură o mână în buzunar şi-şi activă telefonul Jamshidi continuă, zâmbitor: — Dacă vrei să-mi ajuţi ţara, spuse el, atunci ar trebui să pui capăt acestei situaţii ridicole Îmi ceri imposibilul — Ce aş putea face ca să te răzgândeşti? întrebă Dominika Legăturile dintre ţările noastre sunt vechi şi statornice — Cum să nu! pufni Jamshidi Rusia şi-a băgat coada în Persia de secole Nate mai avusese parte de debriefinguri ale unor agenţi dificili în vederea obţinerii de informaţii Îl văzuse pe Marty Gable ridicând de revere un ataşat chinez mititel şi aşezându-l cu fundul pe poliţa şemineului dintr-o casă conspirativă, de unde picioarele i se bălăngăneau în gol, după care-l anunţase că nu va mai coborî de acolo până nu va reîncepe să coopereze Nu era tocmai o tehnică acceptată, însă trezise un necunoscut sentiment asiatic al ruşinii sau dorinţa de a salva aparenţele sau altceva, aşa că micuţul revenise în scaunul său în mai puţin de două minute, bând mao-tai cu Gable şi ciripind ca un canar Acum era însă altceva Toţi agenţii au bariere interne şi se părea că Jamshidi ajunsese la una dintre ele: era dispus să dea informaţii despre programul mai vast, dar nu şi despre proiectul său personal din cadrul programului Proiectul acela îl definea Uşa de la dormitorul Udrankăi se deschise şi sârboaica intră în cameră, radioasă, cu părul magenta, cu rochiţa mişcându-i-se ca o piele de şarpe pe trup Lui Nate i se păru că zări aerul tremurând de căldură deasupra capului ei Când Udranka trecu pe lângă el, îi simţi parfumul, Krasnaia Moskva, cunoscut în Europa ca Moscou Rouge – faimosul parfum Moscova Roşie creat în 1925, acelaşi an în care OGPU a lui Stalin trimisese familii întregi în primul gulag Jamshidi o privi vinovat, apoi îşi feri ochii „Va încerca o cacealma”, se gândi Nate Udranka ajunse lângă sofa şi trecu prin faţa iranianului, care refuza să se uite la ea Intră apoi în bucătărie, lăsând în urmă o dâră de coriandru şi iasomie Jamshidi continua s-o privească pe Dominika — Domnule doctor, zise Dominika, cu chip împietrit, suntem toţi oameni şi avem toţi dorinţe şi nevoi Eu nu emit judecăţi Mă tem însă că membrii comunităţii tale nu-ţi vor accepta atât de prompt toate activităţile Nu eşti de aceeaşi părere? Jamshidi nu-şi desprinse ochii de la ea — Şi cu atât mai puţin, urmă ea, bătrânii bărboşi şi destul de mărginiţi – nu vreau să dau dovadă de lipsă de respect – din Consiliul Suprem Şi gândeşte-te cât de dezamăgit va fi ayatollahul Şi cum te va pedepsi Şi ce vei pierde Jamshidi era palid la faţă Ca la un semnal, Udranka reveni cu pahare curate şi se aplecă să aşeze tava cu un zăngănit metalic Cumva nelalocul lor alături de scotch se aflau fursecuri aurii presărate cu stafide – shirini keshmeshi – pe care, la cererea Dominikăi, le cumpărase de la o cofetărie iraniană din oraş Jamshidi se holbă la ele Stătea aici în prezenţa unui ofiţer de informaţii rus care-l şantaja, dezvăluia secretele ţării sale, iar prostituata asta îl servea cu dulciurile copilăriei sale Udranka se aşeză în alt scaun, exact în faţa lui, şi-şi încrucişă picioarele Iranianul se smuci, refuzând să se uite, totuşi nu se putu abţine să nu arunce priviri furişe şi vinovate Nate se întrebă cum arăta oare situaţia din punctul lui de vedere — Gândeşte-te la agitaţia din biroul tău de la AIEA dacă Udranka, ducându-ţi dorul, ţi-ar telefona acolo în mod lipsit de înţelepciune şi ar cere legătura cu tine, folosindu-ţi prenumele, urmă Dominika Astfel de aspecte se rezolvă mult mai bine în locuri discrete, aşa cum este apartamentul ăsta mititel Udranka se aplecă, luă paharul lui Jamshidi şi turnă două degete de scotch Sorbi ea însăşi puţin, apoi întinse paharul bărbatului El se uită la urma de ruj portocaliu lăsată pe marginea de sticlă şi închise ochii Dominika văzu că aura lui galbenă era decolorată, diluată Manualul Vrăbiilor: Numărul 44 „Maximizarea impactului senzual prin şoc distonant, vizual, auditiv, olfactiv”, îşi aminti Dominika, uitându-se la Udranka Din spatele sofalei, sârboaica îşi trecu degetele uşor peste umerii lui Jamshidi Lăsând în urmă parfumul aidoma escortei unui distrugător, care camuflează totul într-o perdea de fum, femeia dispăru înapoi în dormitor, în ţăcănit de tocuri Nate se foi în scaun, examinându-şi preocupat notiţele „Dumnezeule, câtă iscusinţă”, se gândi el Tăcere în cameră Jamshidi se uită la Nate, apoi se întoarse către Dominika, clocotind, fulgerând, ameninţător Ochii de cobalt ai femeii nici măcar nu clipiră — Funcţionarea sălii C de centrifuge zise ea ca şi cum farmecele neîmblânzite ale unei Vrăbii SVR înalte de 1,85 m nu fuseseră fulgerate în faţa iranianului în ultimele 30 de secunde „De ce se teme el cel mai mult?” se întrebă Nate „De demascarea în faţa mullahilor sau de pierderea accesului la Udranka?” Gable îi spusese cândva că în engleză FEAR, „frică”, era acronimul de la „fuck everything and run” / „lasă totul naibii şi şterge-o” şi probabil că exact asta simţea şi Jamshidi acum — În general, îmbogăţirea se împotmoleşte la doi până la cinci la sută, vorbi Jamshidi cu glas inexpresiv Producţia până în prezent este de aproximativ 6000 de kilograme de uraniu 235 slab îmbogăţit Timp de patru ani, am insistat intens pentru etapa următoare a îmbogăţirii, ne-am dedicat toate resursele pentru a efectua saltul vital la 20 la sută Expertiza noastră tehnică inegală a constituit o piedică Asasinarea de către sionişti a unor savanţi esenţiali în program ne-a întârziat eforturile Am putut produce doar 110 kilograme de uraniu 235 îmbogăţit 20 la sută Se întinse către paharul de scotch, se opri o clipă să se uite la urma de ruj lăsată de Udranka, apoi trase un gât Expiră prelung în pahar, epuizat şi înfrânt Nate aruncă o privire către Dominika pentru a vedea dacă observase şi ea acelaşi lucru — Şi ce legătură are asta cu sala C? întrebă Dominika nemilos — Am primit aprobarea Consiliului de a asambla zece cascade – 1700 de centrifuge – într-o sală separată Sala C este o minune a tehnicii, minuţios proiectată Numai utilaje noi Asamblare de înaltă calitate, tehnicienii cei mai buni – totul în scopul obţinerii unei cascade modeste cu performanţe neîntrerupte şi perfect fiabilă Dominika repetă totul lui Nate — Întreabă-l care a fost motivul, zise Nate în rusă Altă sorbitură de scotch — Încercăm să ducem cantitatea noastră limitată de uraniu îmbunătăţit 20 la sută până la 90 la sută, chiar dacă ar ajunge doar pentru o singură bombă Când sala C va fi gata, vom spori producţia În termeni industriali, voi începe un asalt de producţie, un hojoom, pentru a îmbogăţi uraniul până la gradul de bombă Ridică fruntea şi barbişonul păru că o ţinteşte pe Dominika În timp ce lumea ne inspectează uzinele, iar Tel Aviv, Washington şi Londra calculează lunile şi anii necesari pentru ca amărâţii de iranieni să aibă vreun succes în programul lor, Jamshidi va produce în sala C deştul material pentru o bombă, poate chiar două, în timp foarte scurt, cu voia lui Allah Dominika îi traduse lui Nate şi el îi auzi timbrul glasului, neliniştit, silindu-se să păstreze controlul — Când începe asaltul? i se adresă Nate „Veştile astea vor da peste cap comunitatea de informaţii”, îşi zise el „Iar politicienii de la Casa Albă şi de la Capitoliu vor face pe ei de groază, calculând cu disperare consecinţele ” — Cascada hojoom va fi testată în etape: treapta primară, secundară şi terţiară Vom evalua caracteristicile individuale de performanţe ale noilor utilaje pe măsură ce vor fi activate, ca şi capacitatea lor comună de a opera la eficienţă maximă în cascadă pentru perioade extinse Asta înseamnă încă o lună sau două după terminarea construcţiei — Întreabă-l dacă are cifre curente de performanţe pentru fiecare utilaj, zise Nate Coborî privirea pe lista de cerinţe ale Direcţiei X, până aproape de capăt Ele sunt măsurate în tone pe unitate de lucru de separare, TULS — Nu ştiu cifrele pe dinafară, zise Jamshidi „Rahat”, gândi Nate „Orice savant – indiferent dacă-i iranian sau american – poate recita cifre din memorie ” — Domnule doctor, zise Dominika reluându-şi tonul aspru, ne poţi oferi o estimare? Jamshidi îi privi pe amândoi, cu chip întunecat şi presărat de pete Deschise servieta şi scoase un laptop subţire, îl aşeză pe masă şi-l porni — S-ar putea să am nişte cifre în fişierele mele, rosti el Laptopul bâzâi slab când intră în funcţiune „Mă întreb ce altceva se află pe hard diskul ăla”, se gândi Nate „Probabil că-i ticsit Poate c-ar fi momentul să recurgem la o şmecherie ” Fără ca nici chiar Dominika s-o ştie, TALON înregistra debriefingul din interiorul unei genţi extraplate de tip poştaş, atârnată pe spătarul scaunului său Langley dorea totul, informaţiile, vocile, cerinţele ruşilor, Vrabia, ba chiar şi cât de bine se descurca agenta lor DIVA în chestionarea unui informator racolat Nate se simţea uşor vinovat pentru că o înşela – mai ales pentru că debriefingul ăsta cu steag fals fusese ideea ei – dar asta era munca, ce naiba! Băgă mâna în geantă, ca şi cum ar fi scotocit după un pix, activă o funcţie a dispozitivului TALON şi puse apoi geanta pe masă, având grijă să-i orienteze fundul spre laptopul iranianului Dacă procedase corect, TALON avea să scaneze hard diskul şi să-l descarce prin intermediul unei benzi acrilice transparente la infraroşii din fundul genţii Fără a şti ce se întâmpla, Jamshidi urmărea ecranul laptopului şi mormăia ceva — Va trebui să colaţionez valorile TULS, nu le am rezumate în fişierele astea, vorbi el repede, neconvingător „Nu-i nimic, frăţioare”, îşi zise Nate, „le avem deja ” — Data viitoare atunci, spuse Dominika Nu vei uita, nu-i aşa, domnule doctor? Jamshidi clătină din cap — Bineînţeles că nu vei uita, accentuă Dominika Totuşi o să repet întrebarea Când va intra în funcţiune sala C? Haloul galben al bărbatului alterna între intens şi decolorat „Este sfâşiat de conflicte”, îşi spuse ea, „fiecare informaţie pe care o dezvăluie îi provoacă o durere fizică ” Nu-l mai puteau stoarce mult timp Era vlăguit Începu să se gândească la o a doua întâlnire — Eu nu voi începe operaţiuni complete în sala C fără o perioadă de testări, în care să integrăm toată cascada Cele 1700 de centrifuge sunt prea valoroase, sunt cea mai bună reţea-cascadă a noastră Pentru asigurarea unei podele stabile, va trebui să achiziţionăm echipamente structurale speciale Dominika traduse totul în rusă — Detalii, îi ceru Nate — Suntem abia în primele etape Agenţi de achiziţii din Organizaţia de Energie Atomică Iraniană investighează sursele din domeniu Nate întoarse capul spre Dominika şi-i văzu fulgerele din priviri — Cine sunt reprezentanţii ăştia ai OEAI? Ce ţări? În cât timp? întrebă femeia Jamshidi închise brusc capacul laptopului — Ajunge pentru seara asta, zise el Trebuie să culeg mai multe date, să adun informaţiile pe care le ceri „O amânare de temporizare, dar acceptabilă deocamdată”, se gândi Dominika Se uită la Nate şi încuviinţă din cap Un agent care acţiona sub ameninţarea compromiterii era delicat, fragil, mai ales în etapele iniţiale În seara asta, n-aveau să-l mai forţeze Nate înclină la rândul lui din cap Obţinuseră multe — Bine, domnule doctor, spuse Dominika Solicităm în mod specific această informaţie despre viitoarele achiziţii de echipament structural Ne vom reîntâlni peste şapte zile, în apartamentul acesta, la aceeaşi oră Este convenabil? Jamshidi făcu o grimasă şi mormăi: — Aşa cred Îşi puse laptopul în servietă şi se sculă de pe sofa Nate şi Dominika rămaseră la locul lor – niciun fel de respect, nicio consideraţie, menţine-l într-o postură înjositoare – când iranianul porni spre uşă Din nou ca la un semnal, Udranka ieşi din dormitor şi-l ajută să-şi îmbrace sacoul Dinspre intrare, Nate şi Dominika auziră glasul ei scăzut şi chicotitul ca o catifea lascivă, spunându-i într-o franceză siropoasă că-l aştepta mâine seară, să-l facă să uite chestia asta oribilă; aveau să joace unul dintre jocurile lui favorite, de acord? Alte râsete, un murmur Jamshidi spuse „noapte bună” şi auziră uşa apartamentului închizându-se, apoi ţăcănitul tocurilor sârboaicei care se întoarse în living Ea îşi turnă trei degete de scotch şi trase o duşcă zdravănă Îşi scoase un pantof, apoi pe celălalt, şi rămase desculţă în faţa lor, inexpresivă, cu picioare lungi şi elegante în postura unui model care pozează pentru fotografi Dacă ar fi fost un coş de fum, ar fi eliberat o coloană de abur pârjolitor — Ia ghiciţi, le zise ea lui Nate şi Dominikăi Cei doi o priviră — Voia să vină mai târziu în noaptea asta Vă puteţi imagina aşa ceva? — Cred că l-a excitat discuţia despre uraniul îmbogăţit, chicoti Dominika Fursecuri cu stafide Shirini Keshmeshi Amestecaţi bine făină, zahăr, unt topit, ulei vegetal şi ouă Adăugaţi şofran diluat în apă călduţă, stafide mici şi esenţă de vanilie Puneţi în blender şi amestecaţi bine După aceea aşezaţi grămăjoare de aluat în tava tapetată cu hârtie de copt şi coaceţi la foc mediu până se rumenesc 8 În dimineaţa următoare, Dominika plecă la Moscova, iar în cursul după-amiezii, Nate se întoarse la Atena După o zi, în Staţia din Atena, trei analişti agitaţi din PROD – niciunul trecut de 27 de ani – examinaseră descărcarea (reuşită) prin infraroşii a laptopului lui Jamshidi, alături de traducerea debriefingului SASt Gable, SSt Forsyth şi Nate stăteau în incinta protejată acustic a Staţiei, pe o latură a mesei, şi le ascultau comentariile preliminare — Unele chestii de-aici vor merge direct la Informarea Zilnică a Preşedintelui, rosti unul dintre analişti, pe nume Westfall; înghiţea în sec la aproximativ fiecare trei secunde şi mărul lui Adam i se legăna proeminent de fiecare dată Sunt multe informaţii: valori de producţie, rate de îmbogăţire, cifre privind materiile prime E clar pentru ISP Descărcarea laptopului a fost incredibilă — Informaţiile despre asaltul de producţie din sala C vor zdruncina evaluările noastre, de la Washington la Tel Aviv, zise Barnes, un alt analist Israelienii vor fi încântaţi Asta le susţine estimările Din buzunarul de la piept al cămăşii îi ieşea ambalajul unei acadele Îşi împinse ochelarii în sus pe nas — Am pregătit următoarele cerinţe, pentru întâlnirea de săptămâna viitoare, adăugă al treilea analist ţăcănind întruna din pix Era o femeie, pe nume Bromley, cu părul roşu şi ochii verzi „Ar fi drăguţică dacă n-ar purta aparat dentar”, îşi zise Nate Faţa ei strălucea de transpiraţie Gable se încruntă — Scumpo, zise el, vrei să-ncetezi cu pixul ăla? O să ia naibii foc dintr-o clipă-n alta — Scuze, zise Bromley şi se înroşi la faţă De lângă ea, Westfall înghiţi un nod şi spuse: — Claustrofobie — Poftim? se încruntă Gable — Teama de spaţii închise, explică Barnes — Ştiu ce-i claustrofobia, replică Gable — Lui Bromley nu-i plac incintele închise, spuse Westfall uitându-se la pereţii din plexiglas ai CCA Încăperea asta o agită Bromley întinse mâna după pix, dar se opri sub privirea lui Gable — Cum te descurci în toaletele avioanelor? întrebă Gable, privind-o Toţi cei trei analişti clătinară din cap — Nici vorbă, răspunse Bromley — Bănuiesc că asta anulează şi posibilitatea intrării în Mile- High Club, comentă Gable Analiştii schimbară priviri între ei — Nu contează, urmă adjunctul şefului Staţiei Forsyth răsfoi nişte hârtii — Puteţi evidenţia întrebările cele mai importante pe care trebuie să le pună Nate sursei? Care sunt piesele lipsă? — Fiabilitatea a 1700 de centrifuge care operează în cascadă, zise Barnes Asta-i cheia Rezultatele testelor de performanţe — Sau posibil curbele de îmbogăţire, odată ce cascada începe să opereze, completă Westfall — Posibil, încuviinţă Barnes, dar să nu uităm valorile TULS Nate îl simţea pe Gable enervându-se pe scaunul de alături — La naiba, în engleză, vă rog, zise Gable Westfall înghiţi un nod — Vă puteţi imagina o cascadă de centrifuge ca fiind o pădure deasă alcătuită din tuburi înalte de doi metri: mii de tuburi Fiecare centrifugă se compune dintr-o carcasă exterioară, al cărei interior se roteşte, perfect echilibrat, cu nu mai puţin de 17 000 de rotaţii pe minut Materia primă radioactivă, gazoasă, este pompată înăuntru, iar forţa centrifugală separă uraniul 235 mai uşor, care este pompat afară şi trimis în următoarea centrifugă şi tot aşa, mai departe, într-un proces de cascadă repetitiv, care-l purifică Astfel, cu cât uraniul 235 este mai pur, cu atât este mai îmbogăţit Într-o cascadă mare, procentajul de îmbogăţire a uraniului creşte constant, de la doi, la douăzeci, la optzeci la sută Îmbogăţirea de nouăzeci la sută este de grad militar, material ce poate fi utilizat într-un dispozitiv — „Dispozitiv” adică o bombă nucleară? întrebă Gable Barnes încuviinţă din cap — Întregul proces este niţel mai complicat, pentru că ai hexafluorură de uraniu şi uraniu 238 şi Gable ridică mâna — Stop! Am înţeles tot ce trebuie să ştiu — Aşadar, esenţială în sala C secretă a lui Jamshidi, concluzionă Forsyth, este rata de îmbogăţire pe care o poate obţine, da? — Nu, răspunse Bromley şi se aplecă înainte Părea că uitase de disconfortul anterior În sala asta există ceva special, ei o construiesc altfel decât pe celelalte Ceilalţi doi analişti o priviră şi aprobară tacit — El a menţionat un proiect avansat, zise Barnes — Vrea ca sala C să fie fiabilă, fără întreruperi de producţie, explică Westfall După cum a declarat sursa în timpul debriefingului, au inclus şi o podea seismică — Ce este podeaua seismică? întrebă Nate Analiştii schimbară priviri şi surâseră uşor, de parcă i-ar fi întrebat ce erau jocurile video — O sală pentru cascade trebuie să aibă o podea atât netedă, cât şi orizontală, cu abateri maxime de ordinul miimilor de milimetru pe o suprafaţă de mulţi metri pătraţi, răspunse Bromley De asemenea, cascada trebuie să fie izolată de vibraţiile cauzate de seisme — Natanz se află într-o zonă seismică, spuse Barnes — Falia Kazerun, completă Westfall Ne-am documentat — Este o falie seismică transcurentă, zise Bromley Asta înseamnă Gable ridică o mână — Aveţi cumva o reţetă pentru prăjitură cu vişine? Cei trei analişti se consultară din priviri, după care clătinară din capete — Continuaţi, zise Gable — După ce am citit datele descărcate de la Jamshidi, spuse Bromley uitându-se la Nate, am început să ne interesăm de podele industriale reactive, de tolerantă mare Sunt structuri destul de sofisticate, construite pentru laboratoare, silozuri de rachete şi fabrici cu maşini-unelte de precizie — Mai departe, îi îndemnă Nate — Ca să simplificăm, continuă Westfall privind pieziş spre Gable, este un cadru general, de tip schelet din grinzi de aluminiu, care se află sub o podea alveolară şi este controlat de mărci tensometrice piezoelectrice, care măsoară abaterea structurală Gable îşi trecu degetele unei mâini prin părul tuns scurt — Prăjitură cu vişine, oameni buni, zise el Cât mai simplu — Senzori computerizaţi detectează mişcările scoarţei terestre şi deplasează infim grinzile din aluminiu pentru a menţine podeaua orizontală, spuse Barnes Indiferent ce-ar fi, dilatarea solului cauzată de îngheţ, vibraţii minore sau seisme majore, podeaua se ajustează şi rămâne orizontală, iar cascadele din sala C nu se opresc — Cât va dura până ce Iranul va achiziţiona şi instala o podea ca asta? întrebă Forsyth — Depinde de multe lucruri, răspunse Bromley Trebuie să aflăm de unde cumpără iranienii – ei sunt pricepuţi să-şi ascundă activitatea de achiziţii – şi să identificăm compania care a fabricat podeaua Începu din nou să se joace cu pixul în timp ce se gândea În fabrică, probabil că vor trebui s-o asambleze şi s-o testeze, apoi s-o dezasambleze, s-o ambaleze şi s-o livreze Nate se uită la Gable şi se gândi că DIVA va trebui să încerce să afle informaţiile de care aveau ei nevoie — Cât de mare poate fi transportul respectiv? întrebă el — Expediţia trebuie făcută pe mare, răspunse Bromley Sala C va avea suprafaţa de 7500 de metri pătraţi, echivalentul a 25 de terenuri de tenis Plăcile podelei, grinzile, senzorii, cablurile va fi un container destul de mare Nu neapărat greu, cât voluminos — Bun, spuse Forsyth, deci să zicem că găsim compania care construieşte podeaua pentru iranieni Ce facem după aceea? — Îi împungem, rosti Bromley şi se uită încântată la colegii ei Un pufnet înăbuşit de râs răsună dinspre Barnes — Despre ce naiba vorbiţi voi? se încruntă Gable — Îi împungem, chicoti Bromley Împungem – înţelegi? – „prod” Ca în acronimul nostru, PROD, Divizia de Proliferare — Este o glumă a noastră, a celor din Divizie, explică Westfall, roşu la faţă Gable pufni — Asta înseamnă că ajungem la container în fabrică sau în depozit şi modificăm echipamentul înainte de a fi expediat spre Iran Îi împungem, zise Bromley şi zâmbi larg arătându-şi sârmele aparatului dentar — Mai exact ce înseamnă „modificăm”? insistă Forsyth — Este destul de tehnic, răspunse Bromley, ne-am gândit la ceva complicat Gable se aplecă spre ea — Iubire, există trei feluri de oameni: cei care se pricep la matematică şi cei care nu se pricep Fii cât mai simplă Nate îi privi pe tehnicieni ca să vadă cine va pune întrebarea inevitabilă Gable scosese pe masă vechiul truc conversaţional utilizat de ofiţerii de caz pentru a măsura rapiditatea minţii unui interlocutor — Şi care-i al treilea fel de oameni? întrebă Barnes Bromley îşi puse mâna pe braţul lui şi clătină din cap — Uite cum stă treaba, zise ea, începând cu sfârşitul anilor 1980, Iranul s-a deşteptat A încetat să mai cumpere computere fabricate în Occident Inspectează tot ce importă Iar ce nu poate fabrica pe plan local îşi procură indirect Începu iarăşi să ţăcănească din pix, fără să observe privirea ucigaşă a lui Gable Ochii lui Bromley luceau când îi opri pe un punct de pe perete deasupra capului adjunctului şefului Secţiei — Ei amplasează totul în subteran, unde-i imun la bombe, neafectat de telemetria sateliţilor sau de alte comenzi prin radio, urmă ea Sala C are uşi antiexplozie, aerul este controlat şi filtrat, 1700 de centrifuge zumzăie şi uraniul îmbogăţit curge prin ţevi Iar toate astea vor fi pe o podea din aluminiu, care aproape că este un organism viu, care se mişcă şi se modifică imperceptibil, menţinând cascada mereu perfect orizontală Acolo se fabrică o armă nucleară Se foi şi-l privi pe Gable, apoi clipi scurt din ochi Acolo se fabrică o armă nucleară Bărbatul miji ochii — Bine ai revenit, zise el Cum a fost călătoria? Bromley se holbă la el — Am priceput, interveni Forsyth, dar la ce v-aţi gândit voi? Westfall înghiţi de data asta vreo două noduri — Încă mai discutăm, dar ne gândim să înlocuim unele dintre grinzile lor de aluminiu de sub podea cu altele, ale noastre Am vrea s-o facem în fabrică, înainte ca totul să fie ambalat pentru expediţie — Câte grinzi să înlocuiri? întrebă Nate, care începu să se gândească imediat la aspectele logistice ale intrării într-un depozit — Va trebui să calculăm, zise Westfall Poate o sută din câteva mii Pentru o podea ca asta, fiecare grindă este lungă de un metru şi douăzeci şi foarte uşoară — Şi ce facem, întrebă Gable, le tăiem până la jumătate, iar grinzile noastre se îndoaie şi distrug podeaua? Westfall clătină din cap — Iranienii vor examina fiecare piesă, fiecare garnitură, fiecare senzor, cu raze X, spectroscoape, compararea greutăţilor Nu, grinzile cu care le vom substitui trebuie să fie identice Expresia lui arăta că tăierea grinzilor era, cu toată sinceritatea, jenant de primitivă, cumva chiar ca Gable — Discuţiile cu voi seamănă cu interogarea unui uigur într-o iurtă, comentă Gable care chiar interogase un uigur într-o iurtă Ne-aţi putea spune despre grinzile înlocuitoare în următoarele 40 de minute? Barnes mâzgălea pe o foaie de hârtie — Ne-am gândit să turnăm grinzile înlocuitoare dintr-un amalgam – asta înseamnă „amestec” – de aluminiu, scandiu şi fosfor alb, care să aibă aceeaşi greutate cu grinzile produse în fabrică Scandiul, ca să asigurăm aceeaşi densitate ca grinzile originale, iar fosforul alb, ca să declanşăm un incendiu — Fosfor alb? repetă încet Gable, care văzuse substanţa utilizată în Laos Barnes continuă să mâzgălească — Da, are un punct de aprindere foarte scăzut – aproape 30 de grade Celsius – şi în acelaşi timp degajează prin ardere 5000 de grade Privi în jurul mesei Aluminiul arde la 4500 de grade şi va acţiona drept combustibil după ce se va aprinde de la fosfor — O să fie necesar un fitil cam lung, comentă Gable — Scandiul va ridica punctul de aprindere al fosforului la niveluri mai sigure – în jur de 200 de grade – însă grinzile vor trebui aprinse fără comenzi din exterior, rosti Westfall Fără declanşator de la distantă, fără software sau altceva — Bun, spuse Forsyth, aşadar iranienii instalează podeaua după ce au inspectat-o Cine îi va da foc? — Undele S ale unui seism Detonatorul lui Dumnezeu, spuse Barnes — Mai încearcă o dată, dar cu silabe mai scurte, îi ceru Gable Westfall surâse strâmb — Am citit şi despre cutremure Vibraţiile seismice sunt fie unde primare, P, fie unde secundare, S În timpul unui cutremur, ambele sunt prezente, dar undele S sunt cele care zgâlţâie cu adevărat Trase cu ochiul la Barnes, care desena linii sinusoidale Seismografele care detectează activitatea seismică sunt în esenţă transductoare electrice Undele S le vor face să emită scântei – producând electricitatea care-i o parte normală din podeaua flexibilă, reactivă – dar în cele o sută de grinzi ale noastre fabricate din amalgam, scânteile vor declanşa aprinderea fosforului alb Iar după aceea tot aluminiul va deveni combustibilul care întreţine arderea, inclusiv rotoarele şi carcasele centrifugelor — Elementele de structură din oţel, cablajele, conductele, betonul, birourile, scaunele şi oamenii – totul va deveni combustibil pentru foc, zise Barnes şi lăsă pixul din mână — Sala C va deveni un cuptor a cărui temperatură va fi jumătate din cea a soarelui, adăugă încet Bromley Nimeni nu spuse nimic pentru un minut — Cum de v-a venit ideea asta? întrebă Forsyth Tehnicienii schimbară priviri — A fost practic ideea ei, răspunse Westfall uitându-se la Bromley — Rezultatul final este că interiorul sălii C va arăta ca un Jackson Pollock, spuse Nate — Care Jackson? întrebă Bromley — Ăla care se ocupă de bombele nucleare la Departamentul Energiei, zise Barnes — Pe ăla îl cheamă Johnson, nu Jackson, răspunse Bromley — E-n regulă, ajunge, zâmbi Forsyth — Eu propun să vă paraşutăm pe voi trei la Natanz, zise Gable Cred că Iranul se va preda în cel mult trei minute Analiştii părură încântaţi de complimentul venit din partea tipului ursuz de la operaţiuni Gable se uită la Nate — Înţelegi cât e de important? Programul nuclear al Iranului, da? Suficient uraniu îmbogăţit pentru ca într-un an să construiască o bombă Trebuie să afli de la ţapul ăla de unde-şi vor procura podeaua Asta-i primordial Nate aprobă din cap Barnes luă acadeaua din buzunar, îi scoase ambalajul şi muşcă Gable privi peste masă spre el — Voi trei aţi făcut o treabă bună Dă-mi şi mie o bucată Telegrama Acces Restricţionat de la Cartierul General spre Staţia Atena, scrisă de Simon Benjamin în stilul lui narativ caracteristic – un stil pe care un analist din Directoratul Informaţii îl descrisese odată ca „roman cu tuşe victoriene” – sosi la câteva zile după ce analiştii PROD reveniseră la Washington 1 Felicitări Staţiei şi ofiţerului de caz Nash pentru primul debriefing important al savantului iranian Jamshidi Informaţiile despre uzina nucleară Natanz şi planurile OEAI pentru accelerarea proiectului centrifugelor au fost înaintate factorilor superiori de decizie politică 2 Grăbiţi Staţia să estimeze graficele iraniene de construcţie şi să raporteze orice achiziţii internaţionale de podele reactive la activităţi seismice Sunt în curs de examinare oportunităţi pentru potenţiale acţiuni sub acoperire, iar tehnologiile disponibile sunt trecute în revistă Proiectul de acţiune sub acoperire a fost codificat BTVULCAN şi este compartimentat în canale Acces Restricţionat 3 Cartierul General este încântat de recontactarea GTDIVA Felicitaţi-o pe GTD pentru vigilenţa şi iniţiativa manifestate în recunoaşterea potenţialului operativ al BTVULCAN Deşi este imperativ ca DIVA să nu-şi – repet: să nu-şi – pericliteze securitatea, rapoartele ei despre actorii de nivel înalt din guvernul Rusiei (GUR), despre planurile şi intenţiile lor vor fi de interes crucial 4 Se anticipează informaţii pentru care factorul timp este esenţial, după ce DIVA capătă acces la decizii şi acţiuni GUR, ceea ce va necesita coordonarea ei internă în Moscova Întrucât DIVA va fi permanent prezentă în Europa săptămâna viitoare, şeful Diviziei Contrainformaţii solicită întâlnirea peste două zile într-un loc sigur din Viena cu agenta şi cu ofiţerii de caz Solicitaţi sprijinul Staţiei Viena * La trei zile după ce se întorsese la Moscova de la Viena, Dominika se afla într-un Mercedes oficial, care gonea cu viteză aproape de cea maximă, pe autostrada Rublevo-Uspenskoe, pornind din vestul capitalei Ziuganov stătea lângă ea pe bancheta pluşată din spate, umplând interiorul cu un nor negru ca funinginea de ranchiună şi fiere, care ar fi trebuit să iasă în fuioare pe geamurile maşinii ca şi cum tapiţeria ar fi luat foc Raportul preliminar al Dominikăi despre întâlnirea cu Jamshidi fusese primit cu entuziasm de savanţii din Direcţia X, care înaintaseră o sinteză Kremlinului, Ministerului Apărării şi specialiştilor nucleari de la Rosatom Întrucât nu exista nicio înregistrare a întâlnirii – toţi agenţii de teren cu experienţă ştiau că o sursă nouă poate fi speriată de aparatura de înregistrare, ascunsă sau nu – Dominika trebuia să prezinte rezultatele personal Grangurii de la Kremlin – miniştri, generali şi birocraţi – erau vrăjiţi de spioana cu ochi albaştri Impresia lăsată de ea fusese de-a dreptul senzaţională Ziuganov clocotea, deoarece Dominika fusese chemată de câteva ori în cabinetul directorului, iar o dată fără el După care sosise această convocare de la sekretariatul preşedintelui „Slavă Domnului că l-a inclus şi pe Ziuganov”, şi-a zis ea Putea simţi ranchiuna piticului mocnind ca o cărămidă fierbinte învelită în lână Condus de un ţărănoi tânăr cu urechile roşii, în uniformă, automobilul intră pe Rubliovka prin localitatea Barviha, trecu pe lângă porţile din fier ale faimosului sanatoriu, ridică nori de praf pe un drum de ţară de pe malul unui lac, depăşi după aceea vreo 20 de case de vacanţă din lemn, care se întrezăreau printre copaci şi încetini în cele din urmă la porţile Castelului Meyendorff, una dintre reşedinţele estivale ale preşedintelui Continuară apoi, mult mai încet, pe o alee pavată cu piatră roz, adumbrită de arbori, care ieşea din pădure şi ocolea o grădină oficială cu o singură fântână O burniţă slabă întuneca turnuleţele conice şi sure ale castelului – mai degrabă un conac, se gândi Dominika – atunci când se opriră la o intrare din baza unui turn În capul scării aştepta un majordom cu livrea albă În faţa castelului erau parcate cinci-şase maşini negre: Mercedesuri, BMW-uri, un Ferrari cu bot de rechin Ziuganov coborî cu gesturi meticuloase şi o invită în mod inutil „Haide!” când urcă treptele Aura neagră îi pulsa de surescitare Piticul purta un costum maro, care nu-i cădea bine, întrucât fusese croit de parcă ar fi vrut să ascundă o cocoaşă Cămaşa crem, cravata maro cu nod neglijent şi pantofii maro completau aspectul de hârciog Dominika mulţumi în gând cerului că ea nu purta nimic maro Optase pentru un taior bleumarin şi pantofi fără toc, ca un compromis fără riscuri „Nu ni se va cere să jucăm crichet”, îşi spuse ea Ca de obicei, avea părut strâns în coc Unica bijuterie era un ceas de mână subţire, cu brăţară neagră, îngustă Parchetul pe care mergeau era vechi şi scârţâia, coridorul, puternic luminat, dădea într-o mică sală pentru recepţii opulentă, cu un covor Kashan spectaculos, candelabru de cristal, pereţi lambrisaţi în lemn şi scaune grele, cu braţe masive, curbate, tapisate în brocart verde-bogat stropit cu aur „Podleţî”, se revoltă Dominika în gând, „ticăloşi; moştenitorii Rusiei moderne continuă să-şi decoreze palatele ca ţarii ” Aghiotantul care-i însoţise îi lăsă singuri, cu uşa spre hol deschisă Se auzi zgomotul altei uşi care se deschise în apropiere, apoi coridorul se umplu de murmur de glasuri bărbăteşti şi paşi Putin intră în cameră, urmat de un bărbat scund, în costum de mătase Tussar Preşedintele purta obişnuitul lui costum negru, cămaşă de un alb strălucitor şi cravată verde-albăstruie — Colonel Ziuganov, căpitan Egorova, rosti el şi le strânse mâna Aceeaşi aură albastră-îngheţată, constantă, spectaculoasă Nu-l prezentă pe celălalt bărbat, care avea guşă, nas coroiat, sprâncene negre şi păr cărunt ondulat Părea să aibă în jur de 60 de ani; costumul lui crem, perfect croit, reuşea să ascundă un pântec ce părea remarcabil Rămase tăcut într-o parte, cu mâinile la spate, cu o mantie galbenă subţire deasupra capului şi umerilor Prefăcătorie, avariţie, objorstvo Lăcomie — Ţi-am citit raportul despre debriefingul iranianului, se adresă Putin Dominikăi O primă întâlnire bună Dominika îl simţi pe Ziuganov foindu-se îndărătul ei — Mulţumesc, domnule preşedinte, rosti ea Îndrumările operative ale colonelului Ziuganov au fost decisive în extragerea informaţiilor Nu-l privi pe Ziuganov — Sunt convins, spuse Putin uitându-se la Ziuganov Vreau să continui operaţiunea cu acest savant în privinţa podelei speciale pentru sala secretă a centrifugelor — Începând de azi este o prioritate, domnule preşedinte, zise Ziuganov făcând un pas înainte Dominika se întrebă care era motivul pentru care preşedintele se implica în chestiuni pur operative de culegere a informaţiilor şi, mai interesant, de ce discuta detalii de asemenea natură în faţa unui străin Era însă de neconceput să-l întrebe Pe de altă parte, Ziuganov nu părea stingherit de prezenţa unui necunoscut — Direcţia KR va determina ce fel de echipamente solicită iranienii, zise piticul, şi cu cine negociază — Bineînţeles Vă pot spune că dorim să urmărim îndeaproape această activitate de achiziţie, declară Putin Dacă putem determina intenţiile iranienilor, poate că va exista o oportunitate comercială pentru Rusia Ocevidno, evident Dominika înţelese imediat Putin intenţiona să folosească informaţiile culese de SVR pentru a-i asigura un contract gras unui prieten – o cotă frumoasă din tranzacţie avea să fie transferată în unul dintre conturile străine considerabile ale preşedintelui Haloul lui albastru era constant Vinovăţia nu-i stânjenea calculele — Vi-l prezint pe gospodin Govormarenko, urmă Putin şi se răsuci pe jumătate spre bărbatul scund Este asociat la Iskra-Energetika Aş vrea, colonele, să-l ajuţi să stabilească o serie de contacte cu reprezentanţii OEAI Dominika recunoscu numele: fusese secretar de partid al Leningradului, un aliat al lui Putin, cu o avere actuală evaluată la 90 de miliarde de ruble Costum parizian, pantofi londonezi şi, fără doar şi poate, chiloţi pătaţi Ceaţa galbenă plutea în jurul lui ca fumul de ţigară într-o cameră închisă — Bineînţeles, domnule preşedinte, rosti Ziuganov şi îl salută din cap pe Govormarenko Putem stabili rapid legătura prin intermediul reprezentantului serviciului secret iranian la Moscova Am o relaţie directă în VEVAK — Procedează cum doreşti, îl expedie Putin, dar este esenţial să acţionezi prompt — Scuzaţi-mă, domnule preşedinte, zise Dominika Bănuiesc că nu mai este timp gospodin Govormarenko să satisfacă cerinţele iraniene pentru materiale sofisticate de construcţie Ei sunt foarte grăbiţi — Mulţumesc, căpitane, rosti Ziuganov şi făcu un pas înainte interpunându-se între ea şi Putin Sunt sigur că putem face evaluările acestea în Moscova — Şi dacă nu mai este timp să-i satisfacem pe iranieni, spuse Govormarenko privind-o pe Dominika, ce ai sugera? Glasul îi era răguşit şi aspru, corodat de decenii de amestecul de alcooli din votca de proastă calitate Ziuganov se încordă lângă ea – era răspunderea lui, cazul lui – şi femeia simţi fâlfâitul umed al aripilor lui negre de liliac Se uită scurt la omul mărunt care descoperise că lovirea vârfurilor degetelor de la picioarele unei femei cauza mai multă durere, al cărui chip strălucea acum unsuros cu graba nerăbdătoare a sicofantului, şi îşi dădu seama că şi el fusese implicat în asasinarea lui Korcinoi Într-o clipită, Dominika decise să nu-i cruţe Îl privi pe Putin cu un nod de gheaţă în gât, amintindu-şi ce-i povestise bunica ei că obişnuiau să-şi spună şerbii între ei: Da pozabîl tebe skazat, jena tvoia pomerla vesnoi, ah, am uitat să-ţi spun, nevastă-ta a murit primăvara trecută Nenorocirea te lovise deja – doar că nu ştii încă Inspiră adânc — Eu spun doar că iranienii nu vor aştepta ca echipamentele să fie fabricate în Rusia, zise ea Dacă pot afla locul de unde cumpără iranienii, atunci poate că Rusia ar putea achiziţiona echipamentul străin în numele lor şi apoi să-l transfere la Teheran Nu adăugă „cu un profit” Ziuganov se agită din cauza insolenţei ei Putin îi văzu încordarea şi, instinctiv, încercă să pună paie pe foc — Ce avantaj ar avea Iranul să cumpere echipament, să zicem german, din Rusia, în loc s-o facă direct? Se întoarse către Ziuganov, dar Dominika o luă înaintea răspunsului nesigur al şefului ei — Domnule preşedinte, spuse ea nonşalant, achiziţia poate fi ţinută în secret, ceea ce-i va încânta pe iranieni Echipamentul este redirecţionat în mod discret, sancţiunile internaţionale şi embargourile sunt ocolite – adică un element foarte atrăgător pentru iranieni, chiar dacă s-ar dubla costurile Iar Rusia – dumneavoastră, domnule preşedinte – va câştiga influenţă în Iran şi, prin extensie, în toată regiunea Dominika văzu haloul albastru al lui Putin rotindu-se ca o morişcă pentru copii făcută din raze de soare: ţarul întregii Rusii, stăpânul de necontestat al Tumirî Tenei, Turnirul Umbrelor, Marele Joc — Vezi, Vasia, zise Putin întorcându-se către Govormarenko şi dezvăluind, prin folosirea diminutivului, că prenumele bărbatului era Vasili Forţa şi utilitatea serviciilor de informaţii sunt incontestabile Serviciul nostru este fără egal Se răsuci după aceea către cei doi spioni Rămâne de văzut care dintre abordări ne va aduce rezultatele necesare: Ziuganov prin canalele oficiale, sau căpitanul Egorova prin mijloace clandestine O privi pe Dominika Un colţ al gurii i se arcui în sus şi îşi plecă uşor capul – o apreciere de seamă din partea preşedintelui Dominika îl auzi pe Ziuganov răsuflând apăsat pe nas În tot acel timp rămăseseră în picioare şi acum Putin le făcu semn către fotoliile masive din jurul unei mese bogat împodobite Un chelner aduse o frapieră din cristal cu patru pahare şi o sticlă de votcă Alături se afla un platou cu tartine de pâine prăjită, acoperite cu tapenade Ochii lui Govormarenko se luminară şi umplu repede paharele, după care toastă pentru succes Votca o arse pe Dominika pe piept Govormarenko băgă o tartină în gură şi mestecă viguros Dădu din cap spre Dominika, rânjind, făcându-i semn să încerce aperitivul, probabil pentru ca el să poată înfuleca mai mult Mâncarea îi rămăsese între dinţi Meşceanin vo dvorianstve Era un mujic stropit de noroi care devenise boiernaş Ea se întinse, luă o tartină şi gustă zacusca Vinete, bogate şi savuroase, cu un strop de dulceaţă, un strop de condimente Se uită apoi la bărbaţii aceia de sub candelabrul de cristal din camera cu lambriuri de lemn În momentul acesta, castelul era plin cu alţi amici ai lui Putin, uzurpatorii patrimoniului Rusiei, adunaţi aici sub drapelul preşedintelui pentru a urzi scheme noi care să le umple buzunarele şi pântecele, în vreme ce alimente perisabile – ouă, lapte şi carne – abia dacă se găseau în afara Moscovei Dominika văzuse ce posibilităţi existau în Vest O reuniune superbă: Govormarenko, deşertând votcă în ceaţa lui galbenă ca urina, Ziuganov, căruia îi plăcea să maltrateze femei, cu vălul negru pulsând, nescăpându-l din ochi pe preşedinte, ca un copoi care aşteaptă un fluier, şi preşedintele, lăsat pe spate în fotoliu, fără să bea, cu ochii pe jumătate închişi fixaţi asupra Dominikăi Era albastru şi glacial, ca votca abia atinsă din păhărelul din faţa sa Privirile lor se întâlniră şi colţul gurii lui Putin se ridică din nou imperceptibil „El ştie ce cred eu despre ei toţi”, îşi spuse Dominika „El ştie cum îl înnebuneşte pe Ziuganov, fluturându-i în faţă promisiunea recunoaşterii; ştie perfect ce face, asmuţindu-mă împotriva şefului meu ” Instrumentele lui erau haosul, gelozia şi trădarea Cortinele Kremlinului se despărţiră pentru o clipă: Dominika intui brusc că preşedintele blond şi cu ochi albaştri, lăsat pe spate în fotoliul din faţa ei era un animal de pradă – un şarpe care se încorda ca să-şi injecteze veninul în ceva mic şi îmblănit Apoi sosi o a doua epifanie, care o acoperi pe prima: „Putin jinduieşte” El vrea ce au alţii Iar pentru el delectarea supremă este să ia ceva de la cineva Racolarea ei ca agentă a CIA avea mai multe componente: opţiune personală, răzbunare, ascunderea secretului îngheţat în adâncul sufletului, respectul faţă de americani, dragostea pentru Nate Se opri „Dragoste pentru Nate”? Bănuia că aşa era Însă la acestea adăuga acum hotărârea reînnoită de a dejuca planurile acestor virodki, acestor degeneraţi, de a le băga beţe în roate Se uită din nou la preşedinte El continua s-o privească şi Dominika simţi un fior pe şira spinării Oare Putin ştia? Îi putea ghici secretul? Agenta CIA reactivată şi infiltrată în SVR în noua Federaţie Rusă – nume de cod DIVA – îşi legănă inconştient piciorul pe sub masă şi-l provocă în gând pe liderul Rusiei să reacţioneze Zacuscă de vinete Coaceţi vinetele la foc iute, până se înnegresc şi se înmoaie Scoateţi miezul şi tocaţi-l fin În ulei de măsline, căliţi ceapă tocată şi ardei roşu tăiat cubuleţe cu pastă de tomate, apoi adăugaţi oţet şi zahăr şi condimentaţi Amestecaţi vinetele tocate, adăugaţi ulei de măsline, apoi reduceţi focul şi lăsaţi să scadă până când compoziţia se îngroaşă şi devine translucidă Răciţi şi serviţi pe pâine prăjită unsă cu unt, presărând deasupra ceapă crudă tocată 9 În cursul carierei sale, Alexei Ziuganov nu obişnuise să ia masa cu oamenii lui de contact şi nici nu era foarte familiarizat cu nuanţele operaţiunilor comune cu serviciile secrete aliate ce colaborau cu SVR spre un ţel comun Acum însă simţea urgenţa misiunii care-l aştepta Practic, preşedintele dăduse startul în cursa dintre el şi Egorova pentru echipamentul iranian El trebuia să-l pună în legătură cât mai repede pe grăsanul oligarh Govormarenko cu reprezentantul OEAI la Moscova, pentru a obţine de la el cerinţele tehnice şi a pune la punct afacerea Prânzul de azi era primul pas esenţial Ziuganov clocotea Învingătorul avea să câştige atenţia şi favoarea preşedintelui Aici nu mai era vorba doar despre posibilitatea promovării sau poziţie El ar fi intrat în cercul apropiaţilor lui Putin; ar fi obţinut influenţă şi ar fi impus respect Ziuganov era cuprins de paroxismul necesităţii El trebuia să învingă Şi ştia exact cum va proceda Creierul lui viermănos zvâcnea când se gândea la îndrăzneala planului Se mai gândea şi la faptul că Govormarenko ar fi fost un protector util Dacă s-ar fi alăturat oligarhului, ar fi fost răsplătit În vreme ce majoritatea oamenilor evaluează o persoană nou cunoscută pe criterii de personalitate, aspect fizic sau sexualitate, Ziuganov le clasifica în secret după altă scară „În celulele de interogare, Govormarenko ar tremura de spaimă”, se gândi el, „cu o minimă suportabilitate a durerii şi teama perverşilor faţă de soarta părţilor lor intime ” Rupse o bucată de pâine şi începu să mestece Ziuganov stătea la o masă discretă din Damas, un restaurant mic de pe Maroseika Uliţa, la trei intersecţii de Piaţa Lubianka Salonul avea un decor desprins din Damasc, cu pereţi albi, plafon casetat şi scaune cu spătare rectangulare, cu inserţii de sidef Nu era aglomerat Mintea lui Ziuganov se limpezi în timp ce-i privi pe şeful sucursalei din Moscova a VEVAK – Ministerul Informaţiilor şi Securităţii iranian – Mehdi Naghdi traversând sala — Salam, pacea fie cu tine, spuse Naghdi într-o rusă aproape perfectă Lui Ziuganov i se părea neschimbat de când îl văzuse ultima dată: de statură medie, păr negru-sârmos tuns scurt, o umbră de barbă pe maxilare, sprâncene negre şi groase deasupra ochilor pătrunzători Purta un costum negru şi cămaşă albă, simplă, încheiată la gât Naghdi părea întotdeauna pe punctul de a izbucni într-un acces de furie, cu ochii de bazalt mereu în căutare de insulte sau blasfemii Ziuganov îl întâlnise doar de două ori până atunci, dar nu-i plăcea bărbatul acesta din sud, mereu gata să răbufnească — A trecut ceva timp de când te-am văzut, rosti el, temperându-şi dispreţul Eşti bine? Naghdi îl privi impenetrabil, fără să clipească — Da, destul de bine, rosti după aceea „Nici că-i pasă”, se gândi Ziuganov „Bine, cretinule ” — Autoritatea supremă mi-a cerut să te contactez în vederea începerii unor discuţii de mare importanţă strategică atât pentru Rusia, cât şi pentru Iran, îl informă Ziuganov Problema are un caracter de urgenţă Există, de asemenea, o latură comercială cu avantaje distincte pentru ambele noastre ţări — Ascult cu mare atenţie, zise Naghdi cu ochi sfredelitori „Ar fi nevoie de o săptămână întreagă să-l faci pe-ăsta să ţipe”, îşi zise Ziuganov „Ar fi cu adevărat o provocare Aş începe cu curentul electric, să-i stâng văpaia din ochii ăia furioşi ” Schiţă rapid propunerea: Govormarenko, o întâlnire cu reprezentantul OEAI la Moscova, poate participarea unor oficiali din Teheran şi experţi ruşi în energie nucleară de la Rosatom Naghdi ascultă în tăcere, după care întrebă: — Care ar fi scopul reunirii oficialităţilor noastre din domeniul energetic? — Experţii ar discuta despre achiziţia de echipamente specializate, răspunse Ziuganov Ar discuta despre metode prin care tehnologia supusă embargoului să ocolească sancţiunile, trecând prin Rusia spre Iran — În condiţii avantajoase pentru stăpânii tăi, desigur, completă Naghdi „Pios iob tvoiu mat”, se gândi Ziuganov, „mă-ta şi-a tras-o cu un câine ” — Avantajele ar fi importante pentru ambele părţi, rosti el cu glas obosit deja de natura indirectă a conversaţiei Afacerile astea cu iranienii erau enervante — Îmi poţi spune, tovarişci, zise Naghdi, cum se face că Federaţia Rusă şi SVR au ajuns să creadă că Iranul intenţionează să cumpere astfel de echipamente? „Perfect”, îşi spuse Ziuganov, era exact întrebarea pe care o aştepta „E momentul să punem angrenajul în funcţiune ” Ziuganov îşi formulase planul după întâlnirea cu Putin şi Govormarenko în Castelul Meyendorff din Barviha N-avea să fie întrecut de competenta şi glaciala Egorova; n-avea să îngăduie aşa ceva Egorova era foarte bună şi isteaţă Pentru ea, obţinerea de informaţii de la Jamshidi avea să însemne un simplu debriefing suplimentar El, pe de altă parte, trebuia să îndure tot acest vals interminabil şi sfios cu şoimii ăştia bărboşi care trebuiau aduşi să danseze cu ruşii lacomi şi încăpăţânaţi, toţi având agende de lucru concurente Timpul urma să fie de partea Egorovei Însă Egorova avea să sufere o piedică Iar zoofilul ăsta din faţa lui avea să fie fitilul bombei — Voi fi încântat să ţi-o spun în interesul asistenţei fraterne, rosti Ziuganov arătându-şi dinţii ascuţiţi la vârfuri ca nişte ţăruşi de cort Un chelner aduse un platou cu năut prăjit, aromatizat cu chimion şi usturoi, şi rămase în preajmă, aşteptând alte comenzi Ziuganov îi făcu semn să se îndepărteze, era un moment prea delicat ca să fie întrerupt — Noi ştim că Iranul este în căutare de echipamente supuse embargoului, mai precis pentru programul vostru nuclear — De ce aţi crede aşa ceva? întrebă Naghdi „Un amator”, gândi Ziuganov „Ce jocuri slabe! E momentul să ridicăm cortina ” Naghdi rămase neclintit — Cred că voi aveţi o problemă Avem indicaţii – surse care trebuie să rămână neidentificate pentru moment – că un serviciu secret inamic a compromis un membru de seamă al programului vostru nuclear Ziuganov ridică braţele şi zâmbi Da, ştiu cum îţi sună o asemenea afirmaţie, atât de neaşteptată şi făţişă, şi cât de îngrijorător este să descoperi un trădător în mijlocul vostru Toţi avem din când în când asemenea probleme Ochii iranianului nu părăsiră nicio clipă faţa lui Ziuganov — Asta-i tot ce-mi poţi spune? întrebă el Este o informaţie lipsită de valoare – mai mult chiar, inutilă Ziuganov zâmbi din nou — Îţi înţeleg frustrarea, zise el, parcă reconsiderându-şi poziţia Este ceva complet neoficial – rămâne între noi Interceptările noastre au aflat că peste trei zile va avea loc o întâlnire între serviciul secret inamic şi oficialul vostru — Altă informaţie lipsită de valoare, rosti Naghdi abia camuflându-şi furia Acest teeleh, acest pitic rus voia să-l joace pe degete Ziuganov îşi coborî privirea spre propriile mâini, ca şi cum ar fi reflectat dacă să încalce sau nu regulile şi să-i transmită un secret Ridică apoi ochii Ajunsese la o decizie — Rămâne strict între noi – ne-am înţeles? Amândoi ştiau că nu puteau exista confidenţialităţi, niciodată, totuşi Naghdi aprobă din cap, cu ochii scăpărând După care putem trece la stabilirea întâlnirii între oficialii noştri? Naghdi aprobă din nou Buzele îi tremurau şi Ziuganov se gândi să-l mai perpelească niţel, apoi hotărî să n-o facă — Ar fi bine să fiţi atenţi la Viena Se pare că unul dintre stimaţii voştri savanţi nucleari de acolo s-a abătut de la calea cea dreaptă Serviciul secret inamic este foarte priceput în compromiterea unor oameni altfel perfect onorabili Înţelegi ce vreau să spun — Sioniştii, scuipă Naghdi Ziuganov nu comentă nimic, ci lăsă cuvântul să plutească în aer Dacă iranienii erau îngroziţi şi obsedaţi de Israel, era strict treaba lor — Aş sugera să vă începeţi discret operaţiunea de contrainformaţii, îl sfătui Ziuganov De obicei inamicii se pricep foarte bine să detecteze problemele de securitate şi pericolele Pentru o clipă, visă cu ochii deschişi la un cleşte cu clichet care să zdrobească arătătorul lui Naghdi la articulaţia celei de-a doua falange — Nu trebuie să-ţi faci griji despre meseria noastră, răspunse Naghdi Se părea că dorea să plece fără să mănânce — Bineînţeles, încuviinţă Ziuganov, voi vă cunoaşteţi cel mai bine propriile metode Iranianul îşi împinse scaunul, îndepărtându-se de masă, îl salută din cap şi părăsi restaurantul Ziuganov se lăsă pe spate în propriul lui scaun Naghdi avea să urmeze pista pe care i-o sugerase, ca un fanatic ce era Adăugase detaliul cu interceptările pentru ca VEVAK să nu bănuiască o participare activă din partea SVR Predilecţia iranienilor de a presupune automat implicarea Mossadului avea să deruteze şi mai mult Într-un final, Egorova urma să-l aştepte zadarnic pe Jamshidi în casa aceea conspirativă – savantul avea să fie la bordul unui avion spre Teheran cu mult înainte de întâlnire, cazul avea să fie distrus şi fluxul de informaţii secat Avea să fie o scenă minunată: Dominika în faţa preşedintelui, explicând că agentul ei nu mai apăruse şi operaţiunea eşuase Din acel moment, câmpul operativ avea să fie liber şi putea să acţioneze Nate şi Dominika se întoarseră în Viena în aceeaşi zi După lăsarea serii, Nate se furişă în apartamentul femeii pentru a trece în revistă planurile şi a organiza cerinţele de spionaj pentru debriefingul din seara următoare Stăteau unul lângă altul pe sofaua din micul living, cu hârtii întinse în faţa lor pe măsuţa de cafea Nate citea noile cerinţe ale Direcţiei X primite de la Centru şi le copia în TALON Dominika stătea rezemată de spătarul sofalei şi-l privea lucrând Chipul lui era concentrat — Bănuiesc că de data asta ai propria ta agendă de la Langley, rosti ea Nate ridică ochii şi încuviinţă scurt din cap Un moment delicat; strict vorbind, DIVA n-ar fi trebuit să aibă acces la cerinţele spionajului american Ea era agenta care asigura informaţii Fluxul informaţiilor era unidirecţional Nate şovăi, apoi apăsă cu degetul pe ecran şi întoarse TALON-ul puţin, pentru ca femeia să poată citi Nu intenţiona să pericliteze operaţiunea asta doar pentru a-i ascunde întrebările sosite de la PROD Agentă sau nu, era parteneră în apropiata operaţiune cu steag fals Singura informaţie pe care ea n-avea s-o vadă, în niciun fel de circumstanţe, era acţiunea sub acoperire pentru modificarea podelei seismice destinate Iranului „În plus”, gândi Nate, „ce ar putea ea să facă – să se întoarcă la Moscova şi să spună c-a obţinut cerinţele spionajului american? De la cine? O să-ntrebe Centrul ” Dominika se aplecă puţin ca să citească — Mulţumesc că-mi arăţi cerinţele de la Langley, rosti ea încet, fără să-l privească Ştiu că-i împotriva regulamentului Ştiu că a fost nevoie de o mare tărie morală, fiind ofiţerul meu de caz Sunt conştientă că rişti totul făcând asta Chiar dacă înseamnă sfârşitul carierei tale, va fi util pentru mine când voi vorbi cu iranianul Îl privi cu coada ochiului Poţi avea încredere în mine, duşka, nu voi spune nimănui — Am încredere în tine, zise Nate Sesiză, printre notele ei de sarcasm, că femeia era într-o dispoziţie proastă — Ai încredere completă? întrebă Dominika Continuau să stea apropiaţi pe sofa Strălucirea purpurie a lui Nate îi cuprindea pe amândoi — Am încredere completă în tine, zise el, chiar şi când te-apucă turbarea — Cum adică? îl privi Dominika pe sub gene — Vspîşka gneva, răspunse Nate Pierderea totală a controlului — Vrei să vezi ce-nseamnă să m-apuce cu adevărat turbarea? întrebă ea Îi plăcea ideea asta Îşi imagină cum ar fi simulat amândoi o luptă corp la corp, încleştându-se, rostogolindu-se pe podea, cu fusta ei ridicată mult pe şolduri, cu gurile strivite laolaltă, o capitulare rapidă şi delicioasă „Opreşte-te”, îşi spuse — Ah, da, suspină Nate, familiara şi inevitabila pierdere a raţiunii Mai devreme sau mai târziu, apare bine-documentatul besnovatîi, demoniacul Îi privi gura, cu un aer foarte serios Femeia încerca să nu râdă Stăteau unul lângă altul, respirând pe nări, cu palmele umede, pulsurile crescute, Dominika îi privea haloul şi Nate îi privea albastrul ochilor, dar erau diferiţi acum – amândoi se cunoşteau atât pe sine, cât şi pe celălalt Calm! Aveau de lucru mâine, poate chiar şi în ziua următoare, după care Dominika avea să se întoarcă la Moscova pentru a-şi relua spionajul, iar Nate avea să revină la Staţia din Atena pentru a-şi continua bătălia personală împotriva Centrului, pentru a continua coordonarea lui LYRIC Şi avea s-o vadă pe DIVA o dată pe an, poate de două ori, iar Staţia din Moscova avea să preia responsabilitatea coordonării ei directe Nate se întoarse şi începu să închidă TALON-ul Dominika îşi îndreptă spatele — Stai, zise ea Am uitat să menţionez ceva Este important O să vrei să introduci în notiţele tale Arătă din bărbie spre TALON Voi nu sunteţi singurii interesaţi de cumpărarea de către iranieni a unor echipamente sofisticate Îi povesti lui Nate despre Putin, Govormarenko şi Ziuganov Ăştia vor să-şi bage ghearele în afacere Svini se gândesc numai la conturile lor bancare „Să fiu al naibii!” îşi zise Nate „La PROD şi Cartierul General va curge cu scenarii ” De exemplu, ruşii, care n-au habar, cumpără echipamente modificate de PROD şi le vând Iranului la un preţ exorbitant pentru a ocoli embargourile internaţionale La 12 luni de la livrarea făcută de Moscova, podeaua seismică – cadoul scump oferit mullahilor de preşedintele Putin – se autoaprinde şi cele 1700 de centrifuge din sala C se transformă în zgură radioactivă pentru următorii 25 000 de ani Teheranul va cere răspunsuri Moscovei, Putin va fi umilit, iar Ziuganov aruncat lupilor în Siberia „Să fiu al naibii!” Dominika îi citi gândurile — Ziuganov lucrează cu Govormarenko, spuse ea, pentru a propune afacerea celor de la OEAI Pentru a se înţelege cu iranienii, ei vor avea nevoie de mai mult timp decât ne va trebui nouă să stoarcem informaţiile de la idiotul ăla „Şi exact asta-i problema”, gândi Nate „PROD va avea nevoie de timp ca să înlocuiască aceste componente Dacă Dominika va transmite peste două zile informaţiile aflate de la Jamshidi, nu vom avea un avans suficient de mare ca să demarăm acţiunea sub acoperire ” — Nu vom stoarce aceste informaţii de la Jamshidi, sau cel puţin tu nu le vei raporta Centrului, rosti el încet, privind-o în ochi N-ar fi putut realiza această triplă înşelătorie fără ca ea să cunoască motivul, fără ca ea să fie conştientă de acţiunea sub acoperire Iar aşa ceva era imposibil Blasfemie! Interzis! O culpă care se pedepsea cu moartea Nu mai avea timp să telegrafieze la Cartierul General, iar să le telefoneze lui Gable şi Forsyth în Atena ar fi fost riscant din punctul de vedere al securităţii În plus, Gable i-ar fi spus să ia singur o decizie, să acţioneze, la naiba, şi să rişte consecinţele „Viaţa-i o scorpie”, îi spusese Gable cândva, „şi Viaţa are o mulţime de surori ” — Spune-mi, te rog, de ce anume, zise Dominika Tonul acela ca argintul viu care curge la deal Ea aştepta să se înfurie, de data asta cu adevărat Iar Nate îi relată tot, depăşind limitele, încălcând şase-şapte reguli Dominika ascultă cu atenţie şi rămase tăcută „Rahat! Tocmai i-am spus unei agente, un ofiţer rus din SVR, despre o acţiune sub acoperire ” Se gândea deja la discuţia cu Biroul de Securitate din Cartierul General — Accept, zise Dominika — Ce? — Planul tău Este ghenialnîi, ingenios Gândeşte-te la supărarea Conducătorului Suprem şi cât de stânjenit va fi Vladimir Vladimirovici Şi bietul Ziuganov va simţi gustul propriului său baston de cauciuc Năut prăjit Scurgeţi năutul dintr-o conservă şi uscaţi bine boabele cu un şervet de hârtie Prăjiţi-le în ulei încins (atenţie, pot stropi!) cu căţei de usturoi întregi şi frunze de salvie, până când năutul devine crocant şi usturoiul se rumeneşte Folosiţi iar un şervet de hârtie pentru a absorbi excesul de grăsime, după aceea amestecaţi cu ardei cayenne şi boia Serviţi la temperatura camerei 10 Amurg Nate şi Dominika sosiră separat la întâlnirea cu Jamshidi Veniră din direcţii diferite, verificând permanent dacă erau urmăriţi, folosindu-se de umbrele care se lungeau pe stradă pentru contrast şi pentru a depista pietonii ce reapăreau şi vehiculele ce nu-şi găseau rostul în peisaj Nate trebui să zăbovească în capătul opus al străzii Langobardenstrasse ca s-o aştepte pe Dominika – ea trebui să adauge o buclă suplimentară la traseul de detectare a filajului pentru a verifica o „posibilă” urmărire şi de aceea mai avu nevoie de încă o jumătate de oră Nate o privi apropiindu-se de la jumătatea străzii, cu TALON-ul într-o gentuţă pe care o purta pe un umăr Îi cunoştea pasul elegant, şchiopătatul aproape insesizabil, ţinuta verticală a capului, felul cum îşi strângea părut în coc Femeia nu privea în jur, dar el ştia prea bine că ochii aceia albaştri nu scăpau aproape nimic din ce se întâmpla pe stradă Nate era îmbrăcat la fel ca înainte – neutru şi greu de definit – însă ea purta o fustă neagră plisată din lână, cu sacou din tweed şi centură peste bluza neagră Avea cizmuliţe din piele întoarsă, negre, fără toc, înalte până la gleznă, deloc stilul ei obişnuit Bărbatul îi privi cizmuliţele când se apropie — Ce-i? întrebă Dominika, observându-i căutătura — Nimic, spuse Nate — Te uiţi la cizmuliţele mele Poate că era o spioană, o cârtiţă, o clarvăzătoare dotată cu calităţi sinestezice, dar cu siguranţă îi plăceau pantofii — Sunt drăguţe, spuse Nate — Cum adică „drăguţe”? întrebă Dominika Ce nu-ţi place la ele? — Sunt foarte stilate Era pur şi simplu suprarealist: doi spioni care se îndreptau către un debriefing clandestin cu un agent inamic, în care aveau să utilizeze constrângerea pentru a-l chestiona, iar ei stăteau pe trotuar şi discutau despre pantofi — Ah, dar văd că eşti un adevărat expert, zise Dominika Trebuie să ştii că sunt ultima modă Şi au fost modificate de Direcţia T — Receptează transmisiile TV? — Nevejda, ignorantule Au vârfurile din oţel Pentru autoapărare Să-ţi trag un şut, ca să vezi cum stă treaba? — Uite ce-i, sunt foarte drăguţe Şi tu arăţi foarte drăguţ Eşti sigură că nu ai fost urmărită? Dominika plecă ochii spre cizmuliţe, după care se uită la Nate şi aprobă din cap El îşi privi ceasul — Suntem în întârziere, haide Băiatul nostru poate să fi sosit deja Dominika porni alături de el — E-n regulă Udranka îl poate destinde înainte de sosirea noastră Intrară în blocul de apartamente şi urcară în tăcere scara în spirală, ambii păşind cu grijă, de la călcâi spre vârf pe toată talpa, pentru a trece silenţios pe lângă uşile altor apartamente Etajul unu, etajul doi Pe casa scării, se aprinseseră becuri mici în aplice murale, care proiectau umbre pe pereţii placaţi în marmură — Pur şi simplu, nu-mi vine să cred că nu-ţi plac cizmuliţele astea, şopti Dominika întorcându-se pe jumătate spre Nate, pe când urcau ultimul palier Băgă apoi cheia în broască şi intrară împreună în apartament: lămpile erau deja aprinse şi dinspre dormitor se auzea muzică în surdină Amândoi abordaseră feţe operative, dar renunţară la ele când văzură muştele de pe pereţi – o sumedenie de muşte, peretele era practic negru de atâtea muşte – şi balta de sânge care se lăţea dinspre bucătărie Dominika îl prinse de braţ pe Nate, se apropiară de uşa bucătăriei şi priviră înăuntru Jamshidi zăcea pe spate, pe jumătate întins sub masă, iar capul, rezemat vertical de perete, era stropit de sânge pe o suprafaţă întinsă Chipul iranianului arăta teribil: nu mai avea jumătate de ţeastă, care era o cavitate tivită cu păr însângerat Cealaltă parte a feţei era intactă, dar ochiul care-i rămăsese era plin cu sânge, într-o hemoragie oculară Din gură i se prelingea sânge pe bărbie, îmbibându-i barbişonul şi piepţii cămăşii Iranianul zăcea într-o băltoacă de sânge negru, pe lângă care se strânseseră zeci de muşte, bete de cât se îmbuibaseră Nate se aplecă peste Jamshidi Nu se punea problema să-i mai caute pulsul Îi deschise sacoul şi-i pipăi buzunarele Clătină din cap spre Dominika: nimic — Arme, şopti el şi femeia deschise silenţios un sertar din bucătărie şi luă dinăuntru două cuţite pentru carne cu mânere subţiri şi lame serate Înfipse unul în centura sacoului ei – ca un pirat cu ochi albaştri, gândi Nate – şi i-l întinse pe celălalt Nate se îndreptă şi Dominika îl atinse pe braţ, apoi arătă spre aragaz De sub el se întrezărea colţul unui obiect din plastic Dominika păşi peste sânge şi-l trase afară Era geanta laptopului lui Jamshidi Oare îl împinsese acolo când fusese împuşcat? Cei doi schimbară priviri Laptopul se afla înăuntru Oare iranianul adusese ceea ce-i ceruseră? Datele despre cascada din sala C? Planurile de procurare a podelei seismice? Acum n-aveau timp de verificat Dominika trecu repede cureaua genţii peste gât şi peste piept În apartament se auzea în surdină muzică; nici un alt sunet Dominika arătă din cap spre living şi dormitorul de după el — Udranka, murmură ea, cu ochii lărgiţi, temându-se de tot ce putea fi mai rău Nate îi făcu semn cu ambele palme spre podea – păşeşte încet – apoi traversară încet livingul şi priviră după colţ, în dormitorul neverosimil de roz Încremeniră şocaţi Dominika îşi duse o palmă la gură Songs for Swingin’ Lovers! susura dintr-un player aflat în colţul camerei Un ventilator electric mic, evident roz, oscila într-o parte şi-n alta, mişcând franjurile roz ale celor două abajururi ce aruncau o lumină la fel de roz pe pat şi peste corpul gol al Udrankăi Sârboaica zăcea pe spate, cu jumătatea superioară a corpului atârnând cu capul în jos, braţele pe podea şi ochii căscaţi spre peretele îndepărtat Curba graţioasă a gâtului îi era întreruptă de un şnur înnodat – Dominika recunoscu cordonul chimonoului acela roz ridicol – strâns cu forţă peste venele ieşite în relief, care-i învineţise faţa şi-i albise cicatricea Gura îi era foarte puţin întredeschisă şi dinţii ei remarcabili se vedeau parţial Când curentul de aer al ventilatorului ajungea la ea, cârlionţi răzleţi din părul ei ca boiaua se legănau uşor Sânii şi abdomenul îi erau acoperite de dungi roşii ce se intersectau; păreau arsuri, apoi Nate zări pe covoraş un umeraş din sârmă, care fusese depliat şi transformat într-o biciuşcă Răsuflarea Dominikăi se opri brusc când văzu fundul unei sticle de vin ce ieşea dintre picioarele larg desfăcute ale Udrankăi Se aplecă şi o trase afară Cu buzele strânse şi albe, azvârli sticla în colţul îndepărtat al dormitorului, unde ricoşă din perete, căzu pe covor şi se roti Slăbi cordonul din jurul gâtului sârboaicei, îndepărtă o şuviţă de pe fruntea ei împestriţată, însă mâinile îi tremurau şi nodul era strâns Ridică una dintre încheieturile Vrabiei — Neit, şopti ea, ajută-mă s-o pun pe pat „Nu-i bine deloc”, gândi bărbatul „Suntem într-o zonă roşie ” Îl împuşcaseră pe Jamshidi, apoi intraseră în dormitor, o torturaseră pe Udranka, o violaseră cu sticla, după care o ţinuseră cu forţa peste marginea patului şi o strangulaseră Ruşi? Nu Iranieni? Cine alţii? Cât timp o torturaseră pe ea şi pe Jamshidi? Ce întrebări puseseră şi ce răspunsuri căpătaseră? — Neit, şuieră Dominika, ajută-mă! „Cel mai important este unde naiba sunt ei acum?” se gândi Nate „Oare tocmai au plecat? Ştiu că lipseşte laptopul? Ştiu că mai sunt implicaţi doi agenţi de informaţii? Sau doar s-au retras şi aşteaptă runda a doua?” — Neit! strigă Dominika Ridic-o! Nate prinse o încheietură rece şi împreună o ridicară pe Udranka pe pat Capul sârboaicei se înclină moale spre Dominika, de parcă ar fi întrebat-o ce va urma, iar degetele tremurătoare ale Dominikăi traseră de nodul din jurul gâtului Desfăcu cordonul chimonoului şi acoperi trupul cu o pătură Unghiile roşii de la picioarele Udrankăi şi vârful ciufului ei de păr magenta ieşeau pe la cele două extremităţi Nate stătu în prag până ce Dominika ieşi din dormitor, cu ochii înroşiţi O ţinu în loc pentru o secundă, cu urechea întoarsă către uşă şi casa scării Nu ştia de cât timp dispuneau Îşi puse mâinile pe umerii ei — Ascultă-mă, îi zise Trebuie s-o ştergem de-aici Dominika îl privi absentă — Eu zic să-i aşteptăm, spuse ea Glasul îi era neregulat şi grunţuros ca un piston crăpat — Să-i aşteptăm cu nişte cuţite de bucătărie? întrebă Nate, ştiind că femeia vorbea serios — Se vor întoarce pentru asta, răspunse ea şi atinse cureaua laptopului lui Jamshidi — Şi-i vom lăsa să-l ia, zise Nate Copiem tot ce-i pe hard disk şi lăsăm laptopul unde l-am găsit Iranienii trebuie să creadă că nimeni nu le-a văzut planurile Noi avem nevoie de timp pentru operaţiunea sub acoperire Tu trebuie să te întorci cu mâinile goale Trebuie să-l laşi pe Ziuganov să câştige runda asta — Ziuganov repetă Dominika Asta a fost mâna lui El a ucis-o pe Udranka Cercetă chipul lui Nate, cântărindu-i dispoziţia pentru răzbunare Haloul lui purpuriu pulsa, dar nu după sânge, femeia o ştia El calcula, agitat — Dă-mi laptopul, rosti Nate Îl aşeză pe măsuţa pentru cafea, îl deschise şi orientă cititorul infraroşu al TALON-ului spre portul USB pentru control la distanţă de pe laptopul lui Jamshidi După 14 secunde, un led clipi pe TALON Nate puse laptopul înapoi în geantă, se duse în bucătărie, păşi peste balta de sânge şi-l vârî sub aragaz, atent să nu lase urme Muştele erau peste tot; le scutură de pe mâneca lui ca pe o zăpadă neagră-albăstruie sclipitoare Când ieşi, Dominika stătea în pragul dormitorului şi privea corpul Udrankăi Nate o prinse de umeri şi o întoarse cu fata la el — Acum trebuie să plecăm, îi spuse Ai nevoie să iei ceva de aici? Ea clătină din cap — O să ieşim împreună, continuă Nate Dacă totul ni se pare în regulă după o oră, ne putem despărţi Însă numai dacă nu suntem urmăriţi Nu luăm taxiul, nu luăm tramvaiul, ci mergem doar pe jos pentru a ne asigura Ai înţeles? Femeia încuviinţă din nou Nate o scutură uşor de umeri — Domi, concentrează-te! Am nevoie de tine când vom ieşi Nu ştiu cu ce ne confruntăm Dominika închise ochii şi inspiră adânc — Nu suntem pe malul bun, spuse ea Aici e Donaustadt; zona asta e parţial rezidenţială – case, blocuri, străduţe – şi parţial cu antrepozite industriale — Nu traversăm Dunărea până nu ştim că nu suntem urmăriţi, zise Nate Nu ne putem întoarce la apartamentul tău dacă n-am scăpat de căpuşe Iar dacă iranienii află cine eşti şi că la debriefing au participat două persoane, nu te mai poţi întoarce la Moscova Dominika privi din nou spre dormitor — Există un pod cu pasarelă, spuse ea pe un ton absent Însă lângă Dunăre sunt cum le spuneţi voi, balota? — Smârcuri? Asta e – va trebui să trecem prin ele — Voiam s-o scot de-aici după operaţiunea asta, zise Dominika Mâna care îndepărtase şuviţa de păr de pe frunte îi tremura — Ascultă, rosti Nate ignorându-i comentariul, este posibil să fie o echipă întreagă Vor dori să ne identifice — Ea nu le-a spus nimic, vorbi Dominika Era prea puternică Îşi aminti rachiul şi lacrimile I-ar fi dat naibii — În cel mai rău caz, spuse Nate, este posibil să nu le pese unde mergem Poate că nu doresc decât să termine ce au început aici Dominika se răsuci şi reveni în dormitor Ridică un colt al păturii şi se uită la chipul Udrankăi, apoi coborî pătura — Domi, trebuie să-i dăm drumul, o zori el Ea se întoarse spre Nate, care întredeschise uşa şi trase cu ochiul pe hol Dominika închise uşa — Înainte de a pleca şopti ea, apoi îl cuprinse cu braţele după ceafă şi-l sărută Gura i se strâmbă şi-şi îngropă faţa în umărul lui Nate După un minut, înălţă capul şi-şi şterse obrajii uzi — Dacă se apropie destul de mult, vor plăti Nate o îmbrăţişă din nou — Ascultă-mă Avem un obiectiv: să ieşim întregi de aici fără să fim filaţi — Două obiective, zise ea Bărbatul se întunecă la faţă şi haloul îi străluci O lipi cu spatele de uşă şi-i fixă braţele de-o parte şi de cealaltă a corpului Dominika nu-l mai văzuse niciodată aşa Glasul îi era stăpânit, dar nu era glasul lui — O să ţi-o spun o singură dată, rosti el Încetează să te mai comporţi ca o rusoaică şi comportă-te ca o profesionistă Poate că vom supravieţui nopţii ăsteia — Cum adică să-ncetez să mă mai comport ca o rus — Zatknis, murmură Nate Taci naibii Dominika îi văzu ochii; nu mai era nevoie să citească culorile Îşi înfrână furia şi încuviinţă, dându-şi seama că-l iubea chiar mai mult ca înainte * Parcă pentru a le anunţa plecarea, uşa blocului scârţâi când o deschiseră Amândoi folosiră căutături scurte, de câte o secundă, pentru a verifica ambele sensuri ale străzii „Sunteţi acolo, ticăloşilor? Noi ieşim ” După aceea cotiră imediat la dreapta şi merseră pe trotuar Nate îşi ţinu mâna pe braţul Dominikăi şi o împiedică să păşească prea repede Nimic nu declanşează mai rapid instinctul de urmărire în haită al unei echipe de filaj decât un mers rapid sau o alergare Mergi lent, cu pas egal şi ferm În aer se simţea răcoare – sau oare tremurau ei? – iar cerul nopţii era acoperit de nori pe care strălucirea blândă a luminilor Vienei îi decolora, conferindu-le culoarea cretei Era relativ devreme, străzile nu erau tocmai pustii; un automobil trecu şi câţiva ultimi pietoni se grăbeau spre casă Luminile de la ferestrele apartamentelor proiectau umbre ca din tuş între maşinile parcate una lângă alta de-a lungul ambelor trotuare Dominika îl strânse pe Nate de mână şi indică discret din bărbie către un bărbat care mergea la scurtă distanţă în faţa lor, pe partea opusă a străzii Nu se declanşă nicio sonerie de alarmă – în felul cum mergea, în ţinuta umerilor – şi Nate clătină uşor din cap „Un civil, ignoră-l ” Continuară să meargă în linie dreaptă, la adăpostul maşinilor parcate şi al blocurilor de apartamente pentru clasa mijlocie Nate dorea să meargă pe o linie dreaptă şi lungă – deocamdată fără coturi, fără schimbări de direcţie de o sută optzeci de grade – pentru a-i fixa pe urmăritori şi a se distanta de ei Gândurile îi alergau fără oprire Dacă fuseseră iranienii – şi ei trebuie să fi fost – atunci era o echipă de filaj specială, poate din Forţa Quds, ori din Unitatea 400, care executa propria variantă de mokroe delo, treburi umede, pentru mullahi Nu aveau să încerce nimic până nu verificau cine erau Nate şi Dominika, iar acela ar fi însemnat sfârşitul carierei DIVEI ca agent CIA infiltrat în SVR Îşi privi ceasul Aproape ora 23:00 Strada devenea tot mai tăcută şi numărul ferestrelor luminate din blocuri se reducea întruna Nate înainta, atent la orice zgomote de paşi pe trotuar în urma lor, la fâşâitul slab al unor roţi după colţul următor, la aprinderea indiscretă a unui chibrit în faţa lor Nimic O vedea pe Dominika, verificând în stânga şi în dreapta, priviri rapide executate fără a întoarce capul sau umerii Îi prinse căutătura; părea neliniştită Nate era îngrijorat Mergeau de 50 de minute şi nu văzuseră ceea ce profesioniştii de top numeau „anomalii” – nici măcar o singură eroare de comportament, nicio maşină surprinsă nelalocul ei, niciun grup de trei-patru indivizi fumând la un colţ de stradă care să se separe apoi brusc şi grăbiţi, ca şi cum ar fi fost nişte străini Îngrijorarea provenea însă din faptul că Nate şi Dominika ştiau foarte bine ce simţeau amândoi: exista supraveghere Şi doi oameni morţi în apartamentul acela ca o acadea, cu sânge şi muşte şi franjuri legănându-se încet în curentul de aer Şi secretele nucleare ale Iranului în tableta pe care Nate o purta după gât Şi rujul-armă de unică folosinţă al Dominikăi, eficient doar până la doi metri, inventat în 1951 din ordinul lui Stalin pentru asasinarea unui trădător est-german în Berlin Şi două cuţite ieftine de bucătărie Se apropiară de un colţ – Langobardenstrasse cu Hardeggasse – şi umbra unui bărbat ieşi din firida unei intrări şi merse în faţa lor, păstrând distanţa de o jumătate de stradă La următorul colţ, coti pe o stradă transversală şi dispăru O femeie cu haină lungă şi eşarfă pe cap trecu grăbită pe lângă ei pe trotuarul de vizavi, iar Dominika şopti fără să-şi mişte buzele că femeia nu avea nici poşetă, nici geantă, nici vreo sacoşă „Poate că ne-am distanţat niţel”, gândi Nate, „şi au trebuit să se mai apropie ” Aleseră o străduţă îngustă – Kliviengasse – care se sfârşea printr-un şir de trepte ce duceau la o potecă prin spatele unor curţi Nate o opri pe Dominika, strângând-o de braţ, şi rămaseră în umbră, ascultând Nimic Erau încordaţi, obosiţi din cauza stresului Vântul nopţii se înteţise uşor şi de pe veranda din spate a unei case se auziră clopoţei de vânt, un câine lătra şi o portiţă din lemn se legăna împinsă de briză, zăngănind ori de câte ori lovea cu limba zăvorului în broască Nate o privi pe Dominika şi ea strânse din umeri „Nu ştiu ” Se aplecă spre ea şi-i şopti la ureche: — E timpul să devenim provocatori Să iuţească pasul, să complice traseul, să-i oblige să aleagă între a rămâne în urmă, a păstra discreţia şi a pierde contactul vizual, ori a se apropia şi a-şi face cunoscută prezenţa — Cât de provocatori? întrebă ea Era o nebunie să flirteze acolo, cu o dihanie amorfa şi întunecată care-i urmărea, însă încordarea o stresa Haloul bărbatului străluci, nu de furie, observă ea, şi Nate o prinse de mână şi o trase Cotiră spre sud pe Augentrostegasse, se opriră pentru 30 de secunde, apoi alergară spre vest pe Orchisgasse, se ghemuiră pentru două minute în spatele unui gard, alergară din nou spre sud pe Strohblumengasse, străduţe înguste cu clădiri mai mici şi cu mai multe loturi de grădini La o cotitură, văzură silueta unei femei sub un arbore Cum? Noaptea era foarte tăcută, iar Nate şi Dominika trecură pe lângă o tabără pentru înot, dezafectată, cu o căsuţă din buşteni şi umbrele pliate – plaja de la Strand Stadiau era un petic de iarbă mizerabil pe canalul Dunării, însă becul gol de deasupra căsuţei proiectă umbra unui bărbat care stătea perfect nemişcat, doar vârfurile pantofilor săi zărindu-se de după colţ „Iisuse Hristoase”, gândi Nate, „timp de două ore am parcurs un traseu pietonal agresiv, cu scări, cotiri şi schimbări de direcţie, iar tipul ăsta e aici înaintea noastră ” Era tot mai rece Puteau simţi izurile Dunării, noroiului şi păcurii în smârcurile din faţă Merseră spre sud pe Kanalstrasse, apoi alergară spre vest pe Muhiwasserstrasse, îndreptându-se către luminile verzi şi roşii ale unui semafor feroviar aflat la vreo 800 de metri depărtare „Ia să ocolească ei un triaj”, îşi zise Nate, dar se simţea uşor nervos, uşor nerăbdător – nu-i panică decât atunci când începi să ţipi – şi grăbi şi mai mult pasul, fiind atent la paşi care alergau, sau la bâzâitul de bondar al unei motociclete, sau la pârâiturile întrerupte ale unui aparat de radio Trecură peste o pereche de şine, apoi peste două perechi, apoi peste cinci, alunecând pe traverse negre, date cu păcură, simţind puternic mirosul de diesel Coloane montante din triaj – conducte curbe ce ieşeau din balast – scoteau aburi şi vapori, care erau suflaţi în lateral de vântul ce se înteţea, iar ei alergară prin fuioarele cu iz acru şi peste alte şine, spre un şir de antrepozite În jurul antrepozitelor era noroi apos în care zăceau bucăţi ruginite de locomotive şi boghiuri răsturnate, pe ale căror părţi se vedeau roţi din fier fisurat; zăriră gura întunecată a uşii deschise a unui antrepozit, porniră în fugă în sus pe rampa aceea şi intrară, apoi se aşezară pe podeaua umedă de ciment, rezemaţi cu spinările de o ladă din lemn aşchiat, şi-şi odihniră picioarele care îi dureau Lui Nate îi era sete şi-şi reproşă că nu se gândise să aducă apă Printr-o gaură din acoperiş, apa de ploaie picura într-o băltoacă mare de pe podea, în ritmul unui metronom — Câţi sunt? întrebă Dominika, lăsându-şi capul pe spate, pentru a se destinde Cizmuliţele ei de designer erau înnoroiate şi zgâriate — Nu ştiu, răspunse el Mai mult de o duzină N-am mai văzut niciodată aşa ceva — Cum o să traversăm râul? zise Dominika Nate o privi şi se gândi nebuneşte să încerce să fugă spre poarta ambasadei americane Nu Imposibil Ar fi demascat-o pe Dominika şi ar fi însemnat sfârşitul cazului DIVA Cel puţin însă ar fi scăpat cu viaţă „Nu, Iisuse!” Deja îl putea auzi pe Gable urlând la el — Cândva Gable mi-a spus o chestie, zise bărbatul îndreptându-şi spatele Cum procedau iranienii în Beirut, ce i-au învăţat şi pe cei din Hezbollah Dominika era prea obosită pentru a întoarce capul spre el — Foloseau echipe de filaj pentru a dirija o ţintă într-o „pâlnie” – o stradă, o alee sau o piaţetă pustie –, unde puteau folosi luneta — „Luneta”? repetă Dominika, privindu-l acum — Un puşcaş, un lunetist aflat deja pe poziţie — Crezi că suntem mânaţi de la spate? zise ea Cum e posibil aşa ceva? — La fiecare cotitură pe care am făcut-o de când am ieşit din apartament, am întâlnit câte un urmăritor Ne-au pus agenţi în faţă, iar noi am reacţionat, ocolindu-i şi mergând în direcţia opusă Adică în direcţia în care doreau ei de fapt să mergem — Şi încotro crezi că ne-mping? De afară se auzi zăngănit de metale Dominika se sculă în picioare, privi către intrarea antrepozitului, după care îi făcu semn lui Nate, care o imită şi se lipi de perete, parţial în spatele unei conducte electrice ruginite Îşi ţinură respiraţia Era o noapte fără lună, totuşi o umbră slabă precedă silueta care sui pe rampă şi apoi se opri, cu mâinile în şolduri, ca să examineze interiorul scufundat în beznă al antrepozitului Purta blugi negri şi o jachetă greu de definit; silueta se întoarse direct spre Nate şi Dominika, practic invizibili în umbră, şi porni spre ei Nate se întinse către femeie, pentru a-i semnala să nu se clintească, dar când silueta ajunse în dreptul lor, braţul Dominikăi ţâşni şi lovi cu dosul palmei rădăcina nasului necunoscutului, răsunând ca bufnetul înfundat al unui bătător care izbeşte o halcă de carne Un icnet de surprindere se transformă într-un horcăit gâlgâit, când silueta se împletici câţiva paşi înapoi, apoi căzu greoi pe podea, ţinându-se cu ambele mâini de nasul distrus, care se umplea cu sânge şi se umfla Dominika se ghemui lângă bărbatul care pufăia apăsat, îşi înfipse o mână în părul lui şi-i întoarse capul pentru a-l privi direct în ochi Sub sprâncenele dese şi întunecate, ochii larg deschişi erau negri ca noaptea Bărbia îi era acoperită de sânge, gura deschisă pentru a răsufla Dominika se aplecă spre el — Hvatit, ajunge, zise Nate Dominika îl ignoră — O chema Udranka, răcni ea şi scutură capul bărbatului, ţinându-i de păr Bărbatul ştia asta O privi pe Dominika şi murmură Morder shooreto bebaran, blestemat fie cel care-ţi va spăla cadavrul, du-te în iad, apoi Dominika îl smuci violent de cap într-o parte, expunându-i beregata, şi înfipse vârful cuţitului de bucătărie în adâncitura dintre gât şi claviculă, ţinându-i capul nemişcat „Cam pe-acolo”, gândi Nate, „artera carotidă, patru secunde ” Ochii bărbatului se căscară, picioarele îi zvâcniră şi capul i se lăsă moale pe spate Dominika îşi desprinse degetele din părul lui şi-l lăsă să cadă înapoi pe podea, cu un bufnet După aceea se îndreptă şi se uită la Nate — Să nu-mi zici nimic, rosti ea Nu-mi pasă ce crezi Ochii necunoscutului priveau spre tavan — Udranka, zise Dominika şi-l privi Se aplecă şi-i trase fermoarul jachetei, o deschise şi cotrobăi prin buzunare Ridică un telefon pe care Nate îl luă, îl dezactivă şi-l aruncă în beznă Ei nu puteau vorbi sau înţelege farsi şi nici nu aveau nevoie să poarte un aparat care era practic un transmiţător pentru a-i urmări mai uşor Dominika scoase apoi un pistolet dintr-un buzunar interior şi i-l întinse lui Nate Un Walther german, cu magazia complet încărcată; părea să aibă calibrul 9 mm, ceea ce Gable ar fi numit „armă de poşetă”, însă Nate îi verifică siguranţa şi-l băgă în buzunarul de la pantaloni După aceea, regretând că întrerupea momentul acesta biblic, o prinse pe Dominika de umăr şi o trase într-o parte înainte de a începe să reteze capul iranianului cu un cuţit de bucătărie pentru a-l lua trofeu Ea îi împinse mâna cât colo şi-l privi încruntată Se strecurară afară din antrepozit printr-o uşă spartă din spate, ieşiră în curtea îngrădită şi se strecurară printre zeci de motoare stricate şi aruncate acolo, în noroi, semănând cu nişte zaruri uriaşe mânjite cu ciocolată topită Ultima clădire din şirul de antrepozite se afla în apropierea unei pădurici, iar ei trecură iute sub umbra arborilor, apoi se opriră şi ascultară Puteau auzi vuietul traficului de pe podul Praterbrücke care traversa Dunărea; de altfel, silueta podului uriaş se contura în spatele copacilor — Când îl vor găsi pe ăsta, zise Dominika, vor veni toţi după noi Era pământie la chip, însă decisă Nate privi cu atenţie în noapte, străduindu-se să distingă vreo mişcare Femeia întinse mâna şi-l mângâie pe obraz, o scuză nerostită El se străduia s-o protejeze şi ea îşi ieşise din minţi — Cred că va trebui să riscăm să traversăm podul, spuse Nate Crezusem că putem aştepta, însă nu putem sta aici pe întuneric Nu putem rezista aici Îşi trecu un braţ pe după umerii Dominikăi Trebuie s-ajungem în oraş Ea aprobă tăcută — O să ne strecurăm printre copaci, până la pod, îi sugeră Nate Zici că există o pasarelă pe dedesubt? Dominika încuviinţă din nou, apoi îl privi alarmată — Neit, nu Acolo ne vor împuşca Este o pasarelă dreaptă, pe sub pod Este luminată cu becuri cu neon Bineînţeles Este o zasada, o ambuscadă Ei pot să tragă din oricare capăt şi în timpul traversării nu vom avea nicio acoperire În clipa aceea auziră sunete de paşi trosnind pe pământ, apropiindu-se iute Oare îl găsiseră atât de repede pe cel din antrepozit? Veneau acum să-l răzbune Nate făcu un gest din cap şi amândoi începură să fugă printre copaci, ocolind pâlcurile de tufe şi lujeri încâlciţi, peste solul neregulat şi acoperit de vegetaţie Nate simţea întruna între omoplaţi un punct îngheţat unde ştia că-l va lovi glonţul Dominika era cu trei paşi în faţa lui şi alerga destul de bine, până când călcă direct într-o zonă mlăştinoasă şi căzu cu faţa în apa sălcie Se ridică, scuipând, şi era pe punctul de a prinde braţul întins de Nate când, pe neaşteptate, îi acoperi gura bărbatului cu palma şi-l trase în jos, printre ierburile înalte de la marginea smârcului Apa urât mirositoare le îmbibă hainele şi le intră în nări Dominika îşi ţinu rujul-armă cât mai sus, iar Nate îşi scutură în tăcere pistolul Un rateu i-ar fi ucis pe amândoi — Vin printre copaci, spuse Dominika Sunt doi Nate văzu două siluete care înaintau În seara asta existaseră o sumedenie de siluete, fantome peste tot în jurul lor – pe stradă, în spatele clădirilor, sub copaci – care-i mânaseră cu delicateţea cu care un collie dirijează o turmă de oi Ora era tot mai înaintată şi Nate ştia că se găseau în pericol considerabil Siluetele ce se apropiau păstrau o oarecare distanţă între ele Judecând după mărimea şi forma lor, estimă că erau o femeie şi un bărbat voinic, îmbrăcaţi în blugi negri şi jachete negre În mâna femeii se întrezărea o sclipire metalică Se apropiau decişi, producând destul zgomot ca să fie auziţi, privind într-o parte şi-n cealaltă, dar şi în urmă – ei erau cei care-i împingeau spre pod Nate ştiu că el şi Dominika nu mai prea aveau spaţiu de manevră – trebuiau să înceapă să se deplaseze în direcţia opusă, poate să rămână întinşi în apă, să-i lase pe cei doi să-i depăşească şi apoi să încerce să se furişeze prin spatele lor Soluţia tactică a Dominikăi era cumva mai barbară Îi şopti lui Nate la ureche: — O să-l elimin pe cel din stânga Îl poţi împuşca pe celălalt? Se uită apoi la el de parcă ar fi discutat despre reţeta unui chec cu stafide Nate îşi cântări pistoletul în mână, după care se uită la urmăritori, care ajunseseră la vreo doi metri, şi încercă să-şi reamintească principiile trasului cu arma Pistol de luptă, la distanţă, atenţia pe cătare, încordează încheietura, apasă trăgaciul, nu smuci Chiar înainte să acţioneze, Dominika se gândi în mod bizar la tatăl ei şi la Korcinoi; se întoarse, îl privi pe Nate, întinse braţul şi-l strânse scurt de mână El îşi ajusta poziţia pentru a-şi sincroniza săritura cu a ei – era încordat, palid, hotărât Aura purpurie îi pulsa în ritmul bătăilor inimii şi Dominika îşi promise că nu va îngădui să păţească vreun rău Femeia care se afla în faţa ei purta cască de motociclist şi Dominika se ridică din păpuriş, şiroind de apă Lin şi fără grabă, înaintă un pas, lipi tubul rujului de vizorul transparent al căştii şi apăsă pe piston Se auzi un clic şi instantaneu plasticul semăna cu recipientul unui blender care procesează tofu şi roşii Femeia se prăbuşi la pământ, cu lobul frontal de consistenţa unei gazpacho Între timp, Nate se sculă din iarba înaltă, ridică pistolul cu ambele mâini, puse punctuleţul alb al cătării pe şaua nasului bărbatului şi apăsă de trei ori consecutiv pe trăgaci Se auziră trei pocnete nedistincte; pistoletul nu-i zvâcni în mână şi Nate menţinu ţeava orizontală Se uită la iranian Bărbatul voinic scutură din cap şi un genunchi începu să i se înmoaie, dar o mână ridica în acelaşi timp un pistol automat mare şi urât, aşa că Nate privi din nou prin cătare şi-l mai împuşcă de două ori în frunte Bărbatul căzu pe spate, cu braţele întinse, şi apăsă în mod reflex pe trăgaci, de două ori, iar gloanţele se pierdură în cerul nopţii „Armă de cucoană”, ar fi spus Gable Nate se apropie de el, cu pistolul pregătit, dar individul era mort Grozav! Acum Nate avea o poveste pe care s-o relateze unui tânăr ofiţer de caz, tot aşa cum Gable îi relatase lui poveşti despre schimburile lui de focuri Faţa iranianului era marcată de patru punctişoare negre în mijlocul unor cerculeţe roşii – două într-un obraz şi două în frunte Lui Nate îi tremurau mâinile şi avea senzaţia copleşitoare că o dăduse în bară; ar fi putut executa mai bine TDF-ul [traseul pentru detectarea filajului], i-ar fi putut ţine pe indivizii ăştia departe de el, le-ar fi putut scăpa mai inteligent „Mai taci naibii din gură”, îi spuse Gable în minte Au trebuit să se apere; ăsta nu era un filaj de-a şoarecele şi pisica în Moscova sau Washington Noaptea asta ar fi trebuit să ia sfârşit cu Nate şi Dominika zăcând cu fetele în jos în apa smârcului, sau la baza stăvilarelor din aval, sau căzuţi pe spate, unul peste celălalt, pe pasarela de sub Praterbrücke Iar noaptea abia începuse Mai existau siluete ce se deplasau pe acolo şi un lunetist întins pe un covoraş de izopren, cu mâinile mirosind a ulei de armă, cu bărbia rezemată pe braţ, cu chipul verzui de la reticulul iluminat cu tritiu al lunetei sale Se întoarse spre Dominika şi o văzu zăcând cu faţa în jos pe pământ, cu braţele sub ea şi picioarele încrucişate în dreptul gleznelor Dezastru! O rostogoli pe spate, îi şterse noroiul de pe obraz şi-şi trecu palmele peste corpul ei, contururile familiare, curbele dulci, pipăind după răni, căutând sânge Nimic Capul îi atârna pe spate, moale, şi Nate o scutură uşor, apoi tot mai tare Femeia gemu Nate îi susţinu capul şi-i pipăi craniul, degetele i se umeziră şi când le privi erau roşii Rană pe scalp Glonţul de 9 mm îi crestase pielea, la un milimetru de moarte, grosimea cămăşii de metal a glonţului propriu-zis Contracţia instinctivă a degetului iranianului, deja mort, îi atinsese agenta, gladiatorul acesta cu ochi albaştri, femeia aceasta pasională cu un curaj neobişnuit şi cu temperament exploziv, femeia pe care el o iubea Ar fi putut fi moartă în braţele lui, dar avuseseră un dram de noroc şi el avea s-o ducă în siguranţă Îi ţinu capul în braţe şi-i şopti la ureche Un alt geamăt şi pleoapele ei zvâcniră, apoi deschise ochii — Domi, rosti Nate în rusă, repede şi apăsat, vstan, haide, trezeşte-te! Ea îl privi cu ochi goi, apoi privirea i se focaliză şi inspiră adânc Încuviinţă din cap — Ajută-mă, duşka, zise Dominika, însă cuvintele i se împleticeau în gură El o ridică cu grijă şi-i trecu braţul după gâtul lui, apoi se aplecă, îşi luă geanta cu TALON-ul şi-i puse cureaua pe umăr — Haide, spuse după aceea, putem să ne întoarcem şi să ne îndepărtăm de râu Dominika se încordă — Nu te apropia de podul mare, zise ea doar pe jumătate inteligibil Alt pod Înălţă un braţ moale şi arătă spre aval Cale ferată, la 500 de metri în aval Putem merge pe şine Putem ajunge la apartamentul meu Nu-i departe Pot să reuşesc Se poticni exact când spuse cuvintele acelea şi-i lunecă din strânsoare Stătea în patru labe, cu capul coborât, iar Nate se aplecă peste ea şi o ridică — Haide, fetiţo, rosti el în mod reflex Hotărârea înverşunată de a o salva îl copleşea cu o claritate excepţională Dacă n-ar fi fost rănită, l-ar fi mâncat cu fulgi cu tot pentru că-i spusese aşa Nate porni într-o direcţie oblică, îndepărtându-se de pod, totuşi paralel cu râul Înaintară printre arbori şi păpuriş, plescăind prin apa întunecată pe care nici n-o zăreau Când se opri să asculte, Dominika se rezemă moale de el, tremurând de şoc şi de aerul rece al nopţii pe care-l simţea prin hainele ude Nu mai vedeau siluete, nu mai auzeau trosnete de crengi – poate că ieşiseră din plasă sau poate că echipa iraniană se retrăsese, convinsă că iepurii se îndreptau spre pod şi intraseră deja în sticla căreia aveau să-i pună dopul în curând Nate continuă să înainteze cu dificultate, cu pistolul mare şi greu al iranianului la brâu TALON-ul i se izbea de şold Braţul Dominikăi era în jurul gâtului său şi el o ţinea de talie Era străbătută de accese de tremurături şi la răstimpuri se sprijinea cu totul de bărbat Nate o aşeză pe un petic de pământ uscat şi-i pipăi capul Părul continua să fie lipicios, însă rana nu părea să mai sângereze Dominika îşi ridică fruntea spre el; în lumina stelelor, buzele păreau negre şi tremurau — Neit, spuse ea, ia-ţi tableta şi du-te Trebuie să protejăm informaţiile Ne-ntâlnim în apartamentul meu Nate îi zâmbi şi-i îndepărtă de pe faţă o şuviţă de păr — Domi, mergem împreună Nu te părăsesc Dominika închise ochii o clipă, rezistând cu greutate — Informaţiile iraniene sunt prea valoroase, pronunţă ea neclar — Tu eşti prea valoroasă pentru mine, zise bărbatul Dominika deschise ochii şi-l privi Norul purpuriu din jurul capului său se învolbura şi se dilata — Ai o culoare minunată, şopti ea în rusă şi închise iarăşi ochii „Halucinează”, gândi el „Trebuie s-o usuc şi s-o încălzesc repede ” — Ce tot spui? întrebă el tot în şoaptă — Minunată, mormăi Dominika El o conduse prin alt tufăriş – trebuiau să ridice mult picioarele, ca să nu se agaţe în rădăcinile şi ramurile ce şerpuiau pe sol Smârcurile Dunării nu voiau să-i lase să scape Îi scoase Dominikăi haina de tweed udă leoarcă şi-i puse pe umeri jacheta lui mai subţire Mâna care-l ţinea după gât era rece ca gheaţa Trebuiau să iasă din păduricile astea Continuară prin tufişuri şi, pe neaşteptate, deasupra lor se ridică piciorul din blocuri de piatră al podului feroviar În timp ce îl priveau, un tren S-Bahn argintiu şi albastru, cu botul turtit, de pe linia S80, vui pe deasupra, iar arcurile electrice însoţite de pocnetele şi trosnetele liniilor catenare le iluminară feţele Ochii pe jumătate închişi ai Dominikăi abia dacă înregistrară vagoanele care treceau Nate o conduse în sus pe o pantă până la terasament, apoi o lăsă să se odihnească După aceea merse de unul singur puţin pe pod, în lungul şinelor Grinzile superioare curbate ale podului erau apropiate de linia dublă – de fiecare parte rămânea un interstiţiu de câţiva centimetri – şi doar o traversă structurală îngustă exista în exteriorul lor, deasupra apei Ei trebuiau să parcurgă întreaga lungime a podului, până la malul opus, înainte de trecerea altui tren; în caz contrar, trebuiau să iasă în exterior, pe traversa aceea presărată de nituri masive, deasupra fluviului întunecat, şi să rămână locului până trecea trenul Existau 50 la sută şanse ca Dominika, în starea actuală de ameţeală şi nesiguranţă, să cadă Iar dacă ar fi căzut în apă, ar fi dispărut definitiv, de parcă ar fi căzut peste bordul unui vapor, noaptea, în toiul unei furtuni în mijlocul oceanului Nate privi în amonte Praterbrücke bâzâia de traficul târziu al vehiculelor Pasarela pietonală de sub pod era o galerie ce strălucea slab – spre deosebire de malul stâng, împădurit şi întunecat, unde două cadavre înţepeneau în aerul nopţii şi unde un lunetist aştepta cu răbdare în ascunzătoarea sa ca ei să intre în arena ucigaşă scăldată în neon Pentru o clipă se întrebă dacă lunetistul putea acoperi ambele poduri dintr-o poziţie situată undeva între ele, totuşi asta ar fi însemnat să aibă de-a face cu ţinte aflate în mişcare dinspre un mal spre celălalt, nu cu o singură intrare pe un pod În tot cazul, nu avea alternativă: pentru ca Dominika să aibă şanse de supravieţuire, trebuia s-o ducă la interior şi la căldură Parcurseseră jumătate din lungimea podului, când grinzile cu secţiune pătrată începură să vibreze, iar liniile electrice de deasupra porniră să zumzăie – un zgomot similar cu cel pe care-l poţi produce când sufli peste gura unei sticle – şi reflecţia dintre farurile frontale mari goni spre ei în lungul şinelor strălucitoare ca un fitil cu ardere rapidă, accelerând Nate o ajută pe Dominika să stea sub o grindă cu zăbrele înclinată şi o echilibră pe traversă, ţinând-o cu o mână, în vreme ce se încleştase de oţel cu degetele îngheţate Călcâiele lor atârnau peste fluviul negru ca noaptea dinspre care se înălţa o notă de bas – milioane de litri de apă maronie din Dunărea fremătătoare ce se grăbeau spre Marea Neagră Oţelul din jurul lor se zgâlţâi şi Nate îşi spori strânsoarea în jurul ei când unda de presiune din faţa trenului îi izbi, iar apoi încercă să-i absoarbă, şi luminile ca de kinetoscop ale vagoanelor ce fulgerau pe lângă ei transformară chipul Dominikăi în cel al unei vrăjitoare sinistre, cu ochii fumurii, dar privirile lor se întâlniră şi bărbatul îi zâmbi, iar ea începu să râdă şi amândoi se ţinură strâns până când podul încetă să mai vibreze Luminile de caleidoscop ale Praterului din depărtare îi ademeneau, oferind acoperire şi securitate Aerul mai rece de deasupra Dunării păru s-o revigoreze pe femeie, însă la mijlocul podului Dominika se opri, prinse o grindă cu încheieturile degetelor albite de efort şi se aplecă peste apa care se rostogolea în întuneric Vomită în beznă, cu trupul dârdâind în accese bruşte Nate o ţinu lipită de el după aceea şi o ajută să străbată restul podului Ascultă cu atenţie pentru a se asigura că nu mai vine alt tren, însă în acelaşi timp începu să cerceteze cu privirea malul care se apropia şi drumul Handelskai paralel cu fluviul, uitându-se după orice siluete întunecate ce păreau că aşteaptă, după vehicule staţionate din ale căror ţevi de eşapament se înălţau fuioare alburii de gaze arse sau poate după scânteierea trecătoare a unei lunete de deasupra ţevii de oţel albăstrui a unei puşti Dragunov „Totul e în regulă până când nu mai este ” Trecură prin parc, pe Hauptalee, ca să se ţină departe de râu; Nate o conduse pe Dominika pe un traseu cât mai drept, ridicând-o atunci când picioarele ei se înmuiau Ajunseră la parcul de distracţii tocmai când se închidea – bărbatul avusese impresia că trecuse toată noaptea – şi auziră sirenele de pe malul opus al Dunării Merseră pe esplanadă, ocolind zonele puternic luminate de felinare, pentru ca nimeni să nu poată vedea sângele din părul şi de pe fusta Dominikăi, ascultând ritmuri de muzică şi simţind arome de mâncare Dominika se clătina Prea mult vin, gândeau bătrânele din gheretele şi tarabele cu mâncăruri Împleticeala camufla tremuratul, iar în urechi le vuia Marea Roată Gazpacho Puneţi în blender pâine de casă, roşii coapte şi castraveţi, cu puţin oţet de vin roşu, ulei de măsline, sare şi chimion Mixaţi până se omogenizează Treceţi apoi compoziţia printr-o sită medie, pentru a căpăta o consistenţă catifelată Răciţi şi serviţi cu ardei verde, castraveţi şi ceapă tăiate cubuleţe 11 Intrară în apartament şi Dominika se prăbuşi în patru labe, în timp ce Nate asigura uşa cu zăvorul cu clichet După aceea o ridică pe femeie de pe jos, o duse în baie şi-i scoase hainele ude Corpul îi era învineţit, iar spinarea, picioarele şi sânii erau reci ca gheaţa O sui în cadă şi răsuci robinetul; apa caldă începu să curgă maronie Ea rămase cu ochii închişi în timp ce bărbatul îi spălă trupul şi părul şi examină crestătura subţire a pielii scalpului Nu mai sângera Dominika deschise ochii doar o dată şi-l privi Tremura, deşi era afundată până la bărbie în apă fierbinte Suprafaţa apei murdare vibra uşor — Ziuganov a făcut asta, spuse ea, în timp ce Nate îi săpunea picioarele, inclusiv tălpile Era absolut, neaşteptat de firesc; Dominika era în pielea goală şi Nate o îngrijea – nu exista nicio urmă de stânjeneală — Adică a pus o echipă de asasini iranieni pe urmele tale? întrebă el — Nu, n-ar fi mers chiar aşa de departe Cred însă că l-a vândut deliberat pe Jamshidi iranienilor — Ce se va întâmpla când VEVAK va anunţa Centrul că în seara asta au urmărit doi anchetatori? se întrebă Nate Începuse de acum să conceapă în minte textul telegramei spre Cartierul General — Iranienii nu vor raporta nimic Centrului, răspunse Dominika clănţănind din dinţi Serviciile noastre nu-şi împărtăşesc informaţiile Ziuganov poate dezminţi fără să clipească Atunci când voi raporta ce s-a-ntâmplat, vor pune acţiunea pe seama unei investigaţii a contrainformaţiilor – iranienii au descoperit un trădător – dar Ziuganov va sugera că a fost o greşeală profesională din partea mea Îl cunosc — Mai rămâne viabilă operaţiunea sub acoperire? rosti Nate, gândind cu glas tare Femeia strânse din umeri — Ai voştri trebuie să acţioneze acum rapid O să v-anunţ ce se-ntâmplă la Moscova, zise ea, continuând să tremure sub apă Ajutată de el, ieşi apoi din cadă, iar Nate îi şterse cu multă grijă corpul şi părul cu un prosop pătat cu roz de la ultimele picături de sânge, o dirijă spre pat şi o băgă în aşternut Femeia tremura şi închise ochii Nate o acoperi şi mai rămase o clipă lângă pat, privindu-i faţa întoarsă într-o parte pe pernă, gâtul lung şi elegant După aceea reveni în living, activă TALON-ul şi începu să deschidă fişierele în germană şi engleză: Wilhelm Petrs GmbH; fabrică de asamblare, Berlin; Sistem Podea Izolare Seismică KT550G; viabil III-IV pe scara Mercalli; douăzeci de milioane euro, plus costuri cu echipa de instalare Ştiu că aveau ceea ce le trebuia celor din PROD Rândurile se derulau sub ochii lui într-o cascadă de date Ecran după ecran „Bingo!” Auzi un zgomot dinspre dormitor şi ridică privirea — Ai găsit informaţiile? întrebă Dominika în rusă, stând în prag Le-am obţinut? Bărbatul aprobă din cap — Cât cere Moscova pentru podea? întrebă el Dominika mimă un frison în loc să ridice din umeri — Cred că peste două miliarde de ruble Nu sunt sigură Nate tastă de câteva ori pe TALON şi clătină din cap — Peste 40 de milioane de euro Dublul preţului de achiziţie — Bineînţeles, încuviinţă Dominika, mulţi se vor îmbogăţi — Iar mullahii îşi vor construi bomba Nate îşi lăsă tableta deoparte — Atunci am încurcat-o, mormăi femeia împleticit şi se rezemă de canatul uşii Părul îi era încâlcit şi răvăşit, acoperindu-i jumătate de faţă Un acces de tremurături îi zgâlţâi tot corpul Nate închise TALON-ul şi se repezi spre ea Dominika se învelise într-o pătură, dar era desculţă Bărbatul o cuprinse în braţe pe sub pătură Avea pielea rece ca de mort – „n-a ieşit din starea de şoc”, îşi zise – şi o duse înapoi în dormitor Ea îl ţinea de încheietură, cu o strânsoare neaşteptat de puternică pentru degetele acelea graţioase — Tot tremuri, zise Nate — Hipotermie, răspunse ea cu un aer absent şi închise ochii — Urcă înapoi în pat O acoperi cu cearşaful, apoi cu o pătură şi puse şi cuvertura pe deasupra Femeia continua să tremure şi dinţii i se întrezăreau îndărătul buzelor vinete Nate îşi strecură o mână sub cuvertură şi-i pipăi mâinile, apoi picioarele Reci ca gheaţa Puse apă la fiert pentru ceai, adăugă patru linguriţe de zahăr şi o sili să-l bea Tremuratul Dominikăi nu înceta Nate nu mai ştia ce să facă Îşi descheie repede cămaşa şi dădu să-şi scoată braţele, dar trebui s-o pună la loc, fiindcă uitase să descheie mânecile După aceea îşi scoase pantalonii şi se băgă în pat, întorcând-o pe Dominika pe o parte şi lipindu-se de ea din spate, pe toată lungimea corpului Fesele femeii tremurau pe coapsele lui Ea întinse o mână înapoi, prinse braţul lui şi-l trase în faţă, peste mijlocul ei Întregul trup îi dârdâia şi-l simţea rece ca marmura „Rece ca marmura, ca MARBLE”, gândi Nate şi simţi el însuşi un fior Se concentră cumva să radieze căldura lui către femeie Adormiră amândoi în felul acela Nate se trezi după o oră, poate chiar două; nu ştia cât era ceasul Răsuflarea sacadată şi întretăiată a Dominikăi se domolise şi nici nu mai tremura El se mişcă foarte puţin şi femeia se trezi, se întoarse, cu faţa foarte aproape şi-l privi Era somnoroasă şi clipea încet Nate putea simţi că pielea i se mai încălzise O inhală, o sorbi Totul era diferit – ce fuseseră ei doi, ce deveniseră ulterior, ce erau acum Supravieţuirea acestei nopţi zguduise mozaicul relaţiei lor Nate ştia ce era corect, ce era sigur, însă acum încălcase cu seninătate toate regulile: împărtăşise informaţii, dezvăluise acţiunea sub acoperire, se culcase cu agenta sa De data asta însă era ceva mai important Când simţi în gât strângerea familiară, se strădui să nu se gândească la Gable şi la Forsyth Rămaseră amândoi întinşi şi se priviră Dominika era ameţită şi-i venea să vomite, însă corpul îi tremura încet – nu de frig acum, ci de dorinţă, şocul supravieţuitorului, nevoia ei de bărbat – şi-şi reamintea atingerea pielii lui Îşi strivi sânii de pieptul lui Nate şi-şi trecu un picior peste şoldul lui, îndepărtând cuvertura pe jumătate de pe ei Se întinse să-i scoată boxerii Îşi alungă din minte ceea ce stagnase între ei Ce avea să se întâmple mâine n-avea nicio legătură cu noaptea asta Îl simţi apropiindu-se; se sărutară apoi pe buze, pe ochi, pe gât, iar mâinile lui Nate o apăsau pe spinare, lipind-o de şoldurile lui Capul îi plutea – „idiotka”, îşi spuse, „probabil că ai o comoţie” – dar nu-i păsa Atingerile bărbatului îi expediau scântei prin şira spinării, până la baza creierului Nate se aplecă puţin şi-i muşcă uşor buza inferioară — Cum te simţi? întrebă el Eşti bine? Dominika se mulţumi să clipească din ochi — Să ştii că nu trebuie să te-ntorci, şopti el cu ton egal, prozaic; era greu să vorbească şi să o sărute în acelaşi timp Dominika îi cercetă ochii şi-şi strecură o mână sub ceafa lui, trăgându-l aproape pentru altă sărutare Haloul lui purpuriu îi cuprinse pe amândoi Femeia ştia că sinele ei sexual secret stătea în uşa deschisă a adăpostului antiuragan O să ieşi, oare, sau te vei retrage iute înapoi? — Crezi că nu mă voi întoarce la Moscova? zise ea Cuvintele îi erau uşor împleticite Duşka, acum mai mult ca oricând trebuie să mă-ntorc O ştii şi tu, o ştiu şi eu – amândoi trebuie să ne-ndeplinim misiunile — Eu spun că nu eşti obligată să te-ntorci, replică Nate Nu după cele ce s-au întâmplat în noaptea asta Amândoi încetară să se mai mişte Ochii bărbatului îi cercetară pe ai ei şi aura lui purpurie pulsă şi-i străluci în jurul capului — Nu mai vorbi despre muncă, rosti Dominika Şi înainte ca vraja dintre ei să se dezintegreze, îl împinse pe Nate pe spate, îşi trecu piciorul peste el şi-l încălecă, luptându-se cu ameţeala Închise ochii pentru a se concentra; o ajuta, de asemenea, să nu mai vadă cum se înclina ameninţător camera Nate ridică ochii spre ea, pe jumătate alarmat Gura femeii era uşor întredeschisă, cu dinţii parţial vizibili; răsufla în şuierături scurte Călare pe el, cu degetele mâinilor răsfirate pe pieptul lui, Dominika se ridică lent, înaintă, apoi se trase îndărăt, oferindu-i un trac al Vrăbiilor în care nu se foloseau mâinile, până ce îl prinse, întărit şi electrizat, iar umerii ei se aplecară puţin ca reacţie Începu să se legene – jangha vibhor, îi sosi în minte, poziţia erotică neplauzibil tradusă din sanscrită în rusă, pentru manualul Vrăbiilor dintr-un trecut îndepărtat Îşi dădu la o parte părul de pe faţă, mieunatul de pisoi ale efortului se înteţea, globii oculari se mişcau îndărătul pleoapelor închise Fiecare flexionare a şoldurilor îi răscolea măruntaiele; de fiecare dată când îşi trăgea muntele lui Venus peste pelvisul bărbatului, îşi simţea klitorul – „cum se zice în engleză?” – vibrând în sus şi în jos, aidoma unui comutator de lumină care se aprinde şi se stinge întruna Nate îşi puse palmele de o parte şi de cealaltă a mijlocului ei, ca s-o împiedice să cadă pe podea când începu să se clatine niţel Tocmai când încleşta dinţii şi-şi flexiona stomacul sub asaltul genital al Dominikăi, gândul îi zbură brusc, nebuneşte, la tableta din living, ticsită cu secrete din sălile subterane cu centrifuge ale iranienilor Lumina pătrunsă printre jaluzelele apartamentului proiecta dungi îndoite peste pieptul argintiu, gâfâind, al femeii şi Nate văzu tuburile de neon stroboscopic iluminând pasarela de sub pod, văzu corpurile întunecate întinse în pădurice Închise ochii şi zări ochii iranianului din antrepozit dilatându-se în clipa şocului, apoi pălind, sângele picurându-i din corp Flashbackuri Propriul lui şoc era năucitor „Iisuse”, îşi spuse, „concentrează-te ” Se întâmpla ceva şi bărbatul îşi îndreptă din nou atenţia la Dominika Ochii ei erau în continuare închişi – se legăna ca un copil satanic pe un căluţ de jucărie – dar acum ridicase braţele în faţa ei, cu degetele încleştate în pumni şi hiperventila Ochii i se deschiseră brusc şi bâjbâi grăbită după mâinile lui pe care le aşeză pe sânii ei grei Atârna pe marginea falezei, deasupra oceanului înspumat, cu roţile din spate rotindu-se în aer, cu şasiul pendulând într-o parte şi-n alta Senzaţia de bulă fierbinte dintre picioarele ei se dizolva, înălţarea ei transpirată, cutremurătoare, se oprea Epuizare, comoţie, hipotermie scoase un geamăt disperat — Pomoghi mne, ajută-mă „Ajută-mă?” se gândi Nate „Tu eşti Vrabia, eu sunt doar beţişorul tău de salcie jupuit de coajă ” Îşi aminti însă ce-i plăcea unei prietene frumoase din colegiu şi prinse între vârfurile degetelor sfârcurile Dominikăi, apoi le ţinu ferm şi trase, până o coborî spre el, cu gura lipită peste a lui Nu-i dădu drumul Fuziunea bruscă de plăcere şi durere o surprinse pe femeie când îşi strivi gura de a lui Nate, iar automobilul se aplecă în direcţia cuvenită şi lunecă peste marginea falezei, iar vibraţia familiară a membranei tobei începu în pântecul ei şi năvăli în jos de-a lungul flancurilor corpului până în tălpile picioarelor şi înapoi, iar vintrele i se încordară, trei pulsaţii serioase, apoi două mai mici, după care maşina care se rostogolea prin aer lovi stâncile de la baza falezei şi explodă, o detonaţie mai mare decât cele dinainte laolaltă Un geamăt adânc şi întretăiat se ridică din străfundul ei şi nu mai încetă Dintre ruinele fumegătoare ale vintrelor ei, Dominika înregistra amorţită cum braţele lui Nate o cuprinseră acum, iar respiraţia lui şuiera întretăiat în gura ei Mâinile bărbatului o strângeau mai puternic, muşchii abdomenului său vibrau, întregul corp îi tremura violent, ridicând-o pe ea cu totul Capul Dominikăi se legănă în sus şi-n jos, iar dinţii lor se ciocniră dureros Ea se ţinu cu putere şi călări corpul lui care se cabră, o dată, de două ori, de trei ori, hoje, de patru ori, moi, de cinci ori, Dumnezeule, şi, imposibil, începu din nou pentru ea, diferit de data asta, nu o explozie, ci o rezonanţă – şi bemol, două octave sub de de mijloc – care sui şi coborî şi sui din nou în interiorul femeii De data asta scânci în gura lui Nate – se auzi pe sine în propriul cap – şi-l ţinu strâns şi vibră şi aşteptă pe cineva să oprească tensiunea electrică Nu se clintiră apoi vreme de zece minute, ascultându-şi unul celuilalt bătăile inimii Dominika îşi îndepărtă părul de pe faţa bărbatului şi-l privi, apoi lunecă de pe el şi rămase întinsă alături, îi căută mâna şi o ţinu strâns în beznă Continua să fie ameţită, dar nu-i mai venea să vomite — Acoperă-ne, duşka, zise ea Mi-e frig din nou Nate trase cuvertura peste ei — Vrei apă? o întrebă după aceea Dominika scutură din cap — Am înghiţit destulă Dunăre în seara asta Se ţinură de mână pe sub cuvertură şi degetul lui mare îi dezmierdă palma, iar o dată se întoarse şi-i sărută tâmpla umedă Dominika stătea nemişcată şi cu membrele grele, simţindu-se plină de Nate în minte şi în inima care-i creştea întruna În seara asta el îi salvase viaţa, îi îmbăiase trupul, se întinsese alături de ea pentru a-şi împărţi căldura corpului În noaptea asta, când făcuseră dragoste, simţiseră că parcă nu fuseseră nicicând despărţiţi, parcă nu se luptaseră niciodată cu pasiunile lor O vibraţie imperceptibilă îi străbătu coapsele şi simţi mirosul bărbatului întins alături Gândurile ei plutiră de la trupesc la spionaj Mişcarea enorm de riscantă de a-l introduce pe Nate în operaţiunea cu steag fals împotriva lui Jamshidi se sfârşise aproape printr-un dezastru Avuseseră mult noroc Dominika se gândi la trădarea lui Ziuganov El era liber acum – cu creierii lui Jamshidi decorând bucătăria galbenă-canar a Udrankăi – să ocupe prima poziţie în afacerea lui Putin cu Iranul Haraşo, foarte bine Închise ochii şi gândurile i se rotiră prin minte Dar viitorul ei? Se gândi cum ar fi fost să lucreze în Serviciu ani, decenii la rând, atât timp cât va supravieţui Oare avea să sfârşească precum Udranka – o cuprindea tristeţea când se gândea la ea, la toate prietenele ei, rusalcele ei, victime ale sistemului, sirenele Kremlinului În cazul cel mai fericit, l-ar fi văzut pe Nate o dată sau de două ori pe an, iar în restul timpului ar fi operat singură, pe muchie de cuţit în interiorul Moscovei, furând secrete, sfidând şacalii din Kremlin şi Iasenevo, riscându-şi viaţa pentru a stopa hemoragia morală a Rusiei O făcea pentru tatăl ei, pentru general, pentru bărbatul care respira încet lângă ea, dar în primul rând o făcea pentru ea însăşi Ştia asta, chiar mai bine decât o ştiau intuitivii ei ofiţeri de caz din CIA Privi pieziş către Nate, iar el întoarse capul şi-i surâse Purpuriu intens Bărbatul avusese totală încredere în ea, îi arătase cerinţele interne de informaţii ale CIA, o implicase în operaţiunea sub acoperire şi încălcase reguli mult mai draconice decât protocoalele de non-fraternizare pe care ei le violaseră anterior În acelaşi timp însă Dominika vedea că Nate se schimbase: acum era dispus s-o lanseze pe scena interzisă a Rusiei, să-i atârne de gât povara coordonării impersonale Ea putea face faţă riscurilor şi primejdiilor, ştiind că el era decis Nate îşi simţea inima revenindu-i în poziţia cunoscută din interiorul pieptului, bătând mai lent, recăpătându-şi starea de normalitate Vârfurile degetelor de la mâini şi picioare îi erau parcă difuze, amorţite, şi percepea văpaia emanată de corpul femeii lângă el Îşi trecu degetul mare peste mâna ei dulce, observă că palma avea o textură mai groasă, ca de bătătură, ca şi cum ar fi tras de o funie groasă, şi prin el urcă un val de emoţie Dominika risca totul, însăşi existenţa ei, pentru el, pentru Agenţie Nu era o părere de rău pentru ea, cât mai degrabă o tandreţe ce-i umplea tot sufletul faţă de făptură aceasta curajoasă, înfocată, cu păr şaten şi ochi albaştri, şi cu un şchiopătat imperceptibil, încăpăţânată şi pasională ca o rusoaică Şi care avea bătături pe mâinile elegante Amândoi priveau tavanul Dincolo de fereastră, Praterul era întunecat şi liniştit Străzile erau tăcute, cu excepţia scârţâitului unui camion de salubritate din cartierul vecin, care golea pubele în vuietul unei cascade de cutii şi sticle Compresorul frigiderului din bucătărie se activă brusc, cu un ţăcănit Dominika mişcă uşor piciorul şi-l atinse pe al lui Nate îşi privi cadranul luminos al ceasului: ora 4 00 Compresorul frigiderului clănţăni din nou şi se opri Nu-şi aruncară nicio privire — Bineînţeles c-o să mă-ntorc la Moscova, rosti Dominika în întuneric * În dimineaţa următoare, Nate apelă Staţia din Viena şi ceru o întâlnire într-o cafenea la o stradă depărtare de Augarten Era surprins şi încântat să-l vadă pe Kris Kramer, un fost coleg de clasă din Fermă – încă din prima săptămână, ei îl porecliseră „Krispy Kreme” – mergând pe stradă, verificându-şi spatele, apoi intrând în cafenea şi în separeu Kramer era scund, brunet şi concentrat, fusese şef de promoţie în clasa lor, dar după absolvire nu se mai revăzuseră În zece minute, Nate povesti tot ce se petrecuse în seara trecută; Kramer luă notiţe pe un blocnotes cu spirală Hello Kitty care aparţinea fiicei lui — Eram acasă când ai sunat şi am luat primul lucru care mi-a căzut în mână, spuse el înainte ca Nate să poată glumi pe seama blocnotesului După ce Nate termină, Kramer îl privi pieziş — O seară destul de agitată, comentă el Nate strânse din umeri, îi înmână TALON-ul, îi spuse parola de acces şi-l rugă să transmită imediat la Langley informaţiile descărcate, cu o copie la SSt Forsyth în Atena — După ce expediezi fişierele, trimite, te rog, şi o telegramă operativă Spune-le doar că DIVA este bine şi că am lăsat laptopul pentru ca iranienii să creadă că secretele lor sunt intacte Mâine îi voi povesti din nou totul lui Benford Kramer încuviinţă din cap, ieşi din cafenea şi dispăru după un colţ La ora 20:00 se reîntâlniră în cafeneaua din atriumul hotelului König Von Ungarn de pe Schulerstrasse, în spatele catedralei Comandară bere şi un platou mic de crochete cu şuncă afumată şi brânză Gruyère Nate citi nota de la SSt din Viena, cu instrucţiuni de la Cartierul General, mai precis de la Simon Benford, şeful Diviziei de Contrainformaţii Benford avea să sosească în Viena a doua zi după-amiază şi Marty Gable venea din Atena – se găsea deja în avion Nota era eliptică, totuşi spunea că vor discuta paşii următori privind viitorul DIVEI şi exploatarea informaţiilor recent obţinute Nate o reciti Înregistră textura mătăsoasă a hârtiei şi se uită la Kramer care încuviinţă din cap Nate băgă hârtia solubilă în paharul lui cu apă Hârtia sfârâi şi bolborosi, iar într-o jumătate de secundă căpătă consistenţa păsatului Kramer îl privi peste halba sa cu bere — Ai fost ocupat după Moscova, comentă el Vârî o crochetă în gură şi trase un gât de bere Peste tot aud numai istorii despre Nash: că ai lucrat cu Simon Benford, cazuri Acces Restricţionat, racolări de proporţii, artificii la Atena, asasini care te-au urmărit noaptea prin Viena Iar acum această misterioasă descărcare de pe un laptop Bineînţeles, eu nu ştiu detaliile, dar în esenţă s-ar părea că zvonurile Moscovei despre decesul tău au fost mult exagerate — Nu chiar aşa de mult, răspunse Nate roşindu-se şi-şi dădu seama că stresurile profesionale din primii lui ani de carieră se încheiaseră şi fuseseră înlocuite de mize mai serioase Acum lucra la proiecte de care alţi ofiţeri de caz nu aveau să afle niciodată, participase la operaţiuni ce nu apăreau de obicei nici pe durata a cinci ani de activitate — Cred că vei fi încântat să afli că protectorul tău anterior Gondorf este bine, sănătos, rosti Kramer, percepându-i starea şi încercând să-l binedispună A plecat ca vai de el din Staţia Moscova, prea speriat ca să mai trimită pe cineva pe stradă I-au dat Divizia America Latină şi aproape c-a distrus-o: se spune că într-o vizită la Buenos Aires, în timpul unei recepţii pentru stabilirea de contacte cu generalii argentinieni care dau pe gât numai whisky, Gondorf a comandat o băutură din alea însorite de umbreluţe – nu-ţi revii după aşa ceva L-au trimis la Paris, unde se află şi acum, aparent insultând DGSE în franceza lui de liceu – ştii bine cum sunt francezii din Direcţia Generală de Securitate Externă Nate chicoti — Ar trebui să plec, zise Kramer, privind cu jind ultimele crochete Trebuie să deschid casa pe care o veţi folosi voi mâine Aşteaptă numai s-o vezi! Armata americană a folosit-o pentru debriefingul dezertorilor după război, iar acum Staţia o păstrează pentru urgenţe de pildă, pentru sosirea în oraş a marelui Nate Nash Trei niveluri şi cameră la etaj, totul acoperit de iederă, în Grinzing, mergi până acolo cu tramvaiul 38 — Krispy Kreme, mulţumesc pentru tot ajutorul tău, spuse Nate Ştia prea bine cum era să fii nevoit să ai grijă de case conspirative pentru colegii aflaţi în vizită — Nicio problemă, sunt bucuros să pot da o mână de ajutor Urmărindu-te pe tine cum operezi, mă bucur indirect de plăceri Tonul îi deveni serios Ai grijă de tine, da? Crochete vieneze Preparaţi un sos bechamel gros şi adăugaţi şuncă afumată (sau prosciutto) tocată cu maşina, brânză Gruyère rasă şi nucşoară, apoi încorporaţi-le bine Întindeţi amestecul pe o foaie şi daţi la frigider Din umplutura aceea întărită, faceţi biluţe pe care le treceţi prin ouă bătute şi apoi prin pesmet Prăjiţi crochetele astfel obţinute în ulei vegetal încins până se rumenesc Serviţi cu sos aioli preparat din maioneză, pastă de usturoi, zeamă de lămâie şi boia afumată 12 Spre începutul serii, Nate şi Dominika merseră repede de la penultima staţie de tramvai din Grinzing, spre parcul Heiligenstädter Plecarea tramvaiului din staţie nu scosese la iveală niciun pieton suspect, iar în traseul lor parcurs în zigzag – la un moment dat se despărţiseră, apoi descriseseră reciproc cercuri unul în jurul celuilalt pentru a observa reacţii – prin care se îndepărtaseră de staţie nu descoperiseră niciun vehicul care să se grăbească să ocupe poziţii Braţ la braţ, cei doi trecură de la „des” – animaţia din turisticul cartier central Grinzing – la „rar” – solitudinea parcului – şi-şi verificară statutul o dată, de două ori, de zece ori Merseră pe alee, pe lângă un şir de acacia printre frunzele cărora clipeau luminile felinarelor Totul era pustiu şi nemişcat când cotiră pe Steinfeldgasse: strada era îngustă, se curba foarte lin şi se termina la intrarea în parc Nimeni nu era pe urmele lor Vila era puţin retrasă, apropiată de copaci, masivă, gotică, complet acoperită de iederă, de la coloanele de la intrare, până la plăcile de ardezie neregulate de pe foişorul pătrat, care era lipit de o latură a clădirii Iedera fusese tăiată – grosolan – în jurul unora dintre ferestre Draperiile fuseseră trase şi doar o lumină se zărea la o fereastră de la etaj Nate se aştepta să audă muzică de Bach interpretată cu pasiune dementă la orgă de un monstru diform în foişor „Oare Agenţia foloseşte monştri diformi?” se întrebă el „Vreau să zic, în afară de cei care sunt diformi emoţional O să-l întreb pe Gable ” Se gândi la refugiaţii disperaţi, la soldaţii, informatorii, simpatizanţii şi dezertorii care priviseră probabil faţada aceasta înainte de a intra pentru a fi interogaţi de anchetatori din armata americană în lunile de după al Doilea Război Mondial, când Viena era un peisaj selenar de mormane de cărămizi înalte cât o casă cu etaj şi întregul oraş era scăldat în penicilină contrafăcută, toxică Acum, Nate şi Dominika se duceau să se întâlnească cu Simon Benford pentru a discuta viitorul, pentru a hotărî dacă Dominika ar supravieţui unei întoarceri la Moscova Niciunul dintre ei nu dorea s-o piardă, aşa cum îl pierduseră pe generalul Vladimir Korcinoi, trofeul care le fusese răpit de un singur glonţ de lunetist: „De la Putin, cu dragoste” Vila avea o curte plină de vegetaţie, gard scund din zăbrele ascuţite de fier şi trepte din granit la intrare, tocite, astfel că pe mijlocul lor se formaseră adâncituri line şi lustruite Uşa masivă din stejar avea de-a curmezişul vergele late, decorative, din fier forjat Nate şi Dominika rămaseră locului o clipă şi ascultară zgomotele străzii din spatele lor, apoi căutară să audă vreun zgomot din interiorul clădirii, după care schimbară priviri: o linişte perfectă Ciocăniră şi Gable deschise uşa, cu părul cărunt tuns recent foarte scurt şi ochi scânteietori; îi cuprinse cu braţele pe după umeri şi-i conduse înăuntru Livingul luminat era tipic pentru Austria anilor 1920 – tavane înalte, pragurile uşilor din lemn întunecat, covoare decolorate, un candelabru din sticlă lăptoasă şi fotolii din piele crăpată Draperii grele din catifea erau trase peste geamurile cu vitralii, oprind lumina portocalie a felinarelor stradale din parcul Heiligenstädter Pe un perete îndepărtat, sus, erau montate coarne de cerbi Un buştean trosnea în şemineul imens, alungând răcoarea serii De-a lungul unui perete lateral se întindea o servantă pe care erau băuturi şi o cutie căptuşită la interior cu hârtie cerată, în care se aflau pateuri Benford le arătă, specificând că erau umplute cu carne şi că erau delicioase În cameră se găseau doar ei patru Simon Benford, care vedea totul, pe care nu-l surprindea nimic şi pe care nu-l amuza absolut nimic, avea, ca de obicei, un aspect dezordonat, cu părul vâlvoi; stătea în unul dintre fotoliile masive şi sufla fumul ţigării spre şemineu, într-o încercare neconvingătoare de a-l împiedica să se răspândească prin încăpere Părea că dormise în costumul lui negru, banal Ochelarii îi erau ridicaţi pe creştetul capului; Nate ştia că după o vreme, în cursul serii, avea să înceapă să-i caute şi să blesteme Marty Gable, cu faţa lui pătrată, abia sosit de la Atena, se lăbărţase într-un fotoliu de piele identic, cu picioarele mult întinse în faţă Purta o vestă kaki, scurtă, cu fermoare şi buzunare Dominika se aşeză lângă el, se lăsă pe spate, cu picioarele încrucişate, şi începu să-şi legene pantoful fără toc al piciorului de deasupra – semnul ei caracteristic – nervoasă, surescitată, nerăbdătoare, poate necooperantă; trebuiau să aştepte ca să afle Purta o rochie bej din lână subţire cu centură lată din piele de şarpe, care se mula pe ea şi-i înmuia curbele în lumina difuză a lămpilor Chipul îi trăda oboseală şi urmele stresului din seara trecută, dar în spatele acelei oboseli Nate putea zări strălucirea intensă a emoţiilor de după noaptea lor de dragoste Trecuse aproape un an de când o văzuse Benford Dominika se comporta rezervat şi decent faţă de el, dar Nate văzu cum ochii ei se umplură de afecţiune când îl salută din nou pe Gable – bratok, fratele cel mare Nate era îngrijorat: Gable se uita la Dominika într-adevăr ca un frate mai mare „Al naibii Gable”, îşi zise el „Îi simte strălucirea postcoitală ” Gable îl privi pe Nate din celălalt fotoliu cu o privire scrutătoare Benford îşi azvârli ţigara în şemineu şi se aplecă puţin în faţă — Avem multe de discutat, rosti el, şi nu prea mult timp la dispoziţie Voi începe spunându-vă că sunt mai mult decât uşurat că aţi supravieţuit ambuscadei echipei iraniene Vă felicit! Îşi aprinse altă ţigară — Voi continua apoi spunând că activitatea Dominikăi a fost de calitate superioară şi că aşteptăm rapoarte viitoare nu numai despre serviciul ei, ci şi despre planurile şi intenţiile Kremlinului Factorii de decizie politică din Washington se străduiesc să înţeleagă anatomia Federaţiei Ruse şi impulsurile preşedintelui Putin Dominika, accesul tău tot mai mare la sursele de informaţii poate asigura un plus de înţelegere, în măsura în care suciţii de la Casa Albă şi de pe Capitoliu sunt capabili să înţeleagă ceva Scutură scrum de ţigară pe covor — Părerea mea personală este că preşedintele are o unică prioritate: să-şi păstreze poziţia şi să exploateze orice câştiguri care rezultă din funcţia lui Dominika privi spre Nate — Putin vrea să rămână preşedinte şi să continue să fure bani, zise el în rusă Ea aprobă din cap Benford ridică ochii spre tavan — Imaginea lui Putin pe plan intern este impecabilă, prosperând într-o atmosferă de ultranaţionalism şi slăbire a libertăţilor civile Totul este alimentat de apetitul destul de fermecător al ruşilor pentru teoriile conspiraţiilor despre un Occident duşman şi nu este câtuşi de puţin ameninţat nici de presa independentă, care este asediată, nici de mişcarea disidentă, care este zdrobită — Putin nu are opoziţie pe plan intern, spuse Nate în rusă către Dominika — De aceea, continuă Benford, atâta vreme cât el este suveranul popular al unei naţiuni inerte, accidentele nefericite petrecute peste hotare, finanţările sfidătoare ale unor state agresive şi intervenţiile militare – indiferent de rezultate şi fără a ţine seama de condamnările internaţionale – nu ameninţă ceea ce iubeşte el cel mai mult: păstrarea puterii — El poate face orice doreşte atâta timp cât ruşii nu se plâng, traduse Nate Dominika începu să legene mai agitat din picior — Gospodin Benford, zise ea, unicul lucru de care preşedintele se teme este ca populaţia furioasă să iasă pe străzi, ca în Georgia şi în Ucraina El nu vrea asta, cum ziceţi voi?, lihoradka în Piaţa Roşie — Agitaţii, traduse Nate El nu vrea să izbucnească un asemenea val de agitaţii — Mulţumesc, Dominika, zise Benford, fiindcă îmi confirmi suspiciunile Indiferent dacă va dura cinci sau cincisprezece ani, când ruşii obişnuiţi se vor sătura de el, îl vor da afară din Kremlin — Dvoreţ v izmene, murmură Dominika Benford se uită la Nate ridicându-şi o sprânceană — Palatul trădărilor, spuse Nate — Îmi convine, zise Gable — Apar acum două probleme, spuse Benford În primul rând, securitatea Dominikăi şi capacitatea ei de a opera în Moscova În al doilea rând, informaţiile din laptopul iranian, care sunt analizate la Cartierul General Este imperativ ca Dominika să nu ştie – nu poate să ştie – de a doua problemă — Ea ştie, rosti Nate Se simţi straniu de calm când Benford îl privi — Nathaniel, lăsând la o parte cunoştinţele tale de gramatică, ţi-am cerut să nu mai vorbeşti în criptograme Ce vrei să spui prin „ea ştie? — I-am spus despre acţiunea sub acoperire De asemenea, înainte de a ne întâlni cu Jamshidi, i-am arătat cerinţele pentru bomba nucleară Dominika încetase să mai legene piciorul şi-l privea pe Benford — Dominika, îmi cer scuze în avans, i se adresă Benford şi apoi se întoarse către Nate Ţi-ai informat agenta despre o operaţiune sub acoperire? — Da, domnule Trebuia să ştie Benford nici măcar nu clipi şi Nate simţi o ameţeală ca şi cum ar fi păşit în gol Mulţumită lui Domi, am fost prezent la întâlnirea cu Jamshidi şi amândoi trebuia să ne jucăm rolurile Ea cunoaşte detaliile despre planurile Moscovei de a cumpăra podeaua seismică pentru Teheran Ea face parte din planul acela; Putin i-a vorbit personal despre el Este o şansă spectaculoasă Am scris totul în raport Benford flutură din mână în semn de încuviinţare Nate continuă rapid, evitând deliberat să-l privească pe Gable — Centrul va afla despre asasinarea lui Jamshidi şi Dominika va trebui să explice motivul pentru care operaţiunea ei a fost dejucată Noi suspectăm, cu certitudine relativă, implicarea lui Ziuganov, totuşi Dominika are nevoie de o acoperire, să explice cum au înnebunit iranienii, şi-au ucis propriul savant şi au încercat s-o omoare şi pe ea În clipa de faţă, ea este pe muchie de cuţit Ziuganov este perfid A fost mereu cu ochii pe ea şi dacă află ceva de la VEVAK despre un al doilea anchetator misterios pe care ei l-au urmărit prin Viena, atunci e în mare pericol — Iranienii nu vor comunica defel cu Serviciul, zise Dominika, şi Centrul nu-i va căuta Ziuganov se va concentra asupra afacerii comerciale — Afacere comercială despre care noi trebuie să fim informaţi pentru ca PROD să poată înlocui grinzile podelei cu altele inflamabile, explică Nate Toţi ştim că este o ocazie imensă, continuă el transpirat Faţa lui Benford era o mască; nu trăda absolut nimic Eu am evaluat elementele şi am încercat să maximizez şansele Domi îşi riscă viaţa pentru noi şi am decis să-i aduc la cunoştinţă detaliile Trebuia să le ştie, pentru propria ei securitate În cameră se lăsă tăcerea O parte din buştean căzu de pe grătar cu o jerbă de scântei Gable se ridică, desfăcu capacul unei sticle de bere rece, reveni cu două pateuri şi oferi unul Dominikăi Erau runza, similare piroştilor ruseşti, colţunaşi umpluţi cu carne tocată şi condimentată, ceapă şi varză Piciorul ei se legăna în sus şi-n jos în timp ce mesteca, privindu-i pe cei trei americani, citindu-le culorile Nimeni nu scoase un cuvânt vreme de trei minute — Nathaniel, rosti apoi Benford, dai dovadă de o intuiţie neobişnuită Se ridică din fotoliu şi se apropie de servantă Sunt de acord — Asta-i tot? întrebă Nate Dominika îl privi cu ochii scânteind — Nu, nu-i deloc „tot”, răspunse Benford Miza este mai mare ca oricând Iar în faţa noastră a apărut o oportunitate unică Aşa cum poate ai ghicit, această procurare de către Moscova a unui echipament special pentru iranieni este de fapt o ocazie rară de a afecta masiv programul nuclear iranian, pentru că importurile de echipamente supuse embargoului din surse occidentale sunt frecvent ocolite de Teheran De aceea, tehnologia procurată de Moscova va fi acceptată fără ezitare sau suspiciune Îşi trecu palma peste o varietate de sticle, decizând din care să-şi toarne — Dominika, mă tem că te vei confrunta cu un pericol dublu, pentru că-ţi vom cere să raportezi despre preşedintele Putin, despre planurile lui de a cumpăra sistemul de podea german şi de a ocoli sancţiunile dictate de Vest împotriva iranienilor Implicit, asta va însemna că va trebui să comunicăm cu tine în interiorul Moscovei şi tu să transmiţi frecvent Se întoarse către Gable şi Nate — Am cerut ca un tehnician să ajungă aici, cel târziu mâine dimineaţă Dominika trebuie instruită în operarea comsec-ului, ca să poată comunica instantaneu Piciorul Dominikăi continua să se legene — Scuză-mă, gospodin Benford, zise Dominika, şi toţi ochii se întoarseră către ea Înţeleg nevoia pentru comunicare şi o voi face, totuşi n-aş dori unul din sistemele voastre prin satelit, de genul celui pe care l-aţi pus la dispoziţia generalului Korcinoi Korcinoi utilizase transmisii fulger prin sateliţi către Langley până în ziua când fusese arestat Tactica de a lăsa ca echipamentul să cadă în mâinile ruşilor făcuse parte din planul lui Benford de a da veridicitate capturării lui Korcinoi şi de a oferi, de asemenea, credit Dominikăi — Îngrijorarea ta este firească, dar lipsită de temei, răspunse Benford Sistemele acestea sunt extraordinar de sigure Vreau să-ţi dau unul ţie Cei doi ofiţeri de caz – Nate şi Gable – schimbară priviri Ei ar fi acţionat mai lent, mai cu blândeţe pentru a o determina să accepte Amândoi ştiau cum reacţiona Dominika în faţa unui gest de autoritate — Mojet bit, poate, zise ea, dar serviciul nostru pentru informaţii culese din semnalele de comunicaţii – FAPSI – vă examinează acum sateliţii şi caută modalităţi de a vă intercepta transmisiunile Ei experimentează, cum ziceţi voi?, treugolnik în Moscova Direcţiile T şi KR sunt concentrate pe aşa ceva Arestarea lui Korcinoi le-a convins — Triunghi? repetă Nate Vrei să zici că triangulează? Dominika aprobă din cap „Un alt sector compartimentat al contrainformaţiilor”, se gândi Nate, „contramăsuri în privinţa semnalelor de comunicaţii în Moscova metropolitană ” Din expresiile de pe feţele lui Gable şi Benford înţelese că amândoi se gândiseră la acelaşi lucru Benford se ridică şi începu să se plimbe prin living — Trebuie neapărat să putem comunica în mod sigur şi fiabil cu tine, rosti el şi tonul vocii i se schimbă Haloul albastru din jurul capului său era intens Dominika privi către Nate, căutând susţinere — Ce părere aveţi de comunicaţii cu agentul pe rază scurtă? zise Nate Domi poate expedia mesaje CARS către Staţia din Moscova, sau către o staţie de bază, sau către un senzor terestru de oriunde din oraş Criptare bidirecţională, rafale de trei secunde, consum redus de waţi Dacă procedăm corect, schimburile sunt imposibil de anticipat şi imposibil de detectat Ea trebuie doar să se afle în linie directă Benford făcu o grimasă, dar ştia că era o soluţie — Tu ce zici? întrebă, întorcându-se către Dominika Ai înţeles ce a zis Nate? Femeia strânse din umeri — Serviciul nostru are echipamente similare cu ceea ce voi numiţi CARS Ce nu-nţeleg o să-mi explice Neit Gable o privi atent, apoi se uită la Nate, receptând feromonii Al naibii Gable! — Bine, spuse Benford şi încuviinţă spre Gable Pune-i pe tehnicieni la treabă Va trebui să transpirăm niţel în Moscova, dar vreau ca ea să aibă CARS cât mai curând posibil — Am înţeles, îl asigură Gable — Încă ceva, spuse Benford Vreau să staţi toată noaptea dacă e nevoie, să lucraţi cu Dominika un plan de exfiltrare Mai dispunem de o zi întreagă, nu mai mult, după care va fi aşteptată înapoi la Centru Anunţă Cartierul General că vreau pentru ea o rută de exfiltrare sigură Să ne trimită dosarul pentru Ruta Roşie Doi Instruieşte-o, până o ştie pe dinafară Nu anticipez, şi nici nu voi accepta, posibilitatea unui pas operativ greşit, dar dacă se va petrece inimaginabilul, dacă ea trebuie să fugă, vreau să dispună de ruta cea mai bună pe care o avem Ridică o sticlă, îi studie eticheta, apoi se uită la Dominika — Iar tu, Dominika, avem nevoie de la tine de informaţii detaliate aşa cum n-ai mai raportat niciodată până acum Vrem să ştim despre finanţarea afacerii cu Iranul până la ultima zecimală Vrem să ştim cum şi când vor livra tehnologia asta Moscovei şi apoi Teheranului Ţi-am pregătit notiţe pe care să le studiezi, despre livrarea probabil sub acoperire a echipamentelor la Teheran Poate că vei avea ocazia să le foloseşti în faţa lui Putin şi să câştigi credit pentru tine Dominika legănă din picior — Gospodin Benford, nu este foarte dificil să ajungi în apropierea preşedintelui Se înconjoară de apropiaţi care nu-l contrazic Este însă mult mai dificil să-i câştigi încrederea Este suspicios şi invidios — Fascinant, zise Benford Dar tu o poţi face? — Cred că da Dacă ţineţi minte, am fost instruită în genul ăsta de activităţi înainte de a începe să lucrez cu voi, domnilor În capătul opus al încăperii, Gable îl privi pe Nate, care în mod evident nu se simţea confortabil, după care ţuguie buzele şi ridică enigmatic dintr-o sprânceană — Tu ce zici, Nash, e o idee bună? * Bucătăria casei conspirative era desprinsă tot din anii 1920, având în centru o masă masivă din lemn, carafe din porţelan greu pentru lapte pe blatul de lucru, o chiuvetă uriaşă din piatră gri şi gresie alb-negru Gable se asigură că uşa de legătură cu livingul era închisă — Simon, rosti el, vreau să discut o chestie cu tine Benford se spăla pe mâini în chiuvetă — Eu şi Nash suntem de acord, urmă el, la fel şi Forsyth Nu contează absolut deloc dacă ea este bună, sau dacă are sânge rece, sau dacă îi găsim locurile bune în Moscova Evitarea laţului pentru ea depinde integral de agentul din Staţie care va face livrarea Dacă vor trimite un ageamiu împotriva FSB-ului – sau mai rău, un idiot – o s-o pierdem în nici 30 de zile — Mulţumesc, Marty, zise Benford şi închise robinetul Înţeleg pe deplin toate aspectele situaţiei Gable îi aruncă un şervet de şters vasele şi spuse: — Mai bine l-aş deghiza pe Nash în turist finlandez şi l-aş trimite pe el să depună aparatul în cutia poştală oarbă — Chiar dacă poate vei fi surprins, să ştii că m-am gândit la varianta asta, zise Benford Nu ne putem totuşi asuma un asemenea risc cu conştiinţa perfect curată Va trebui să ne bizuim pe Staţia din Moscova să-i transmită echipamentul şi să gestioneze ulterior legătura CARS — Idiotul ăla de Gondorf nu mai e acolo, nu? întrebă Gable — A trecut la alte provocări şi-i chinuie pe francezi la Paris — Şi cine-i acum şef la Moscova? — Vernon Throckmorton, răspunse Benford sec Chipul îi rămase inflexibil Gable se rezemă îngrozit de masa din bucătărie — Glumeşti? întrebă el Ăla-i mai rău decât Gondorf E un nenorocit jalnic — Are de partea lui favorurile şefului de divizie şi l-a impresionat pe director suficient cât să primească postul — Simon, ăla-i un dezastru, rosti Gable; puţini oameni din CIA îl înfruntau pe Benford Lista eşecurilor lui e lungă de un kilometru Compromite cazuri înainte să se aşeze la micul dejun, dar partea cea mai groaznică e că habar n-are cât este de incompetent Se crede cel mai şmecher operator — Asta-i opinia ta şi poate fi perfect adevărată, totuşi el este noul şef al Staţiei din Moscova şi are autoritate finală asupra operaţiunilor lui, răspunse Benford privindu-l Asta primeşti, cu asta defilezi Exasperat, Gable încercă pentru ultima oară — Eu îl cunosc pe omul ăsta – va insista să coboare el personal pe stradă şi să depună pachetul pentru Domi N-ar sesiza că este filat nici dacă tipul ar sta pe bancheta din spate a maşinii lui Benford rămase impasibil Gable desfăcu larg braţele — Iisuse, Simon, o să-l prindă la trei metri după lovitura de-ncepere a meciului Cretinul are o faţă de zici că-i un buldog care linge urina de pe scaieţi Celălalt nici măcar nu clipi — Nu poţi s-o pui pe DIVA în mâinile lui, nu poţi! La fel de bine am putea s-o scoatem de-acolo şi s-o folosim altundeva Benford strânse din umeri — M-am gândit la o alternativă „De acum noi nu mai operăm în vremurile simple când istoria încă purta un trandafir, când politica încă mai dansa vals ” — Ce tot spui acolo? zise Gable — Prizonierul din Zenda, răspunse Benford Asta înseamnă că în vremuri disperate trebuie să recurgem la măsuri disperate — Grozav, clătină Gable din cap, după care se întoarse spre living Se opri în uşă Care-i alternativa? întrebă el — Nu voi periclita siguranţa DIVEI dacă nu va fi necesar; deja există prea multe riscuri Pentru a-i garanta maximum de securitate, intenţionez să-mi introduc propriul om în Staţia Moscova * Era deja târziu, iar Benford vorbea întruna, aşezat lângă Dominika pe sofa, cu un atlas enorm pe care-l ţinea deschis în poală Folosea o carioca al cărei vârf scârţâia, pentru a urmări o rută maritimă lungă de 5000 de kilometri, din Marea Nordului, prin interiorul Rusiei, via bazinul Volgăi, spre coasta de sud a Mării Caspice şi a portului iranian Bandar-e Anzali — Cred că preşedintele vostru va aprecia avantajele nu numai ale transportului pe apă, ci şi ale livrării secrete a echipamentului către clienţii lor, zise el Nate se ridică de pe sofa — Putin nu va fi suspicios? întrebă el De unde ştie Dominika despre canalele pentru nave? — E-n regulă, Neit, zise femeia Le voi spune că obişnuiam să mă uit la şlepurile de pe Volga când eram la Şcoala de Vrăbii În plus, toţi salivează când se gândesc cum să pună mâna pe mai mulţi bani pentru ei înşişi – nu se vor schimba niciodată Niciodată Se întoarse şi-l privi pe Benford Gorbatogo tolko moghila ispravit, zise ea zâmbind — Ce naiba înseamnă asta? întrebă Gable — „Doar mormântul îl va îndrepta pe cocoşat”, zise Dominika Gable izbucni în râs Benford plecă şi Gable ieşi, pentru ca să revină cu mâncare Lucrară toată seara Nate şi Dominika examinară pe TALON hărţi şi videoclipuri de pe străzile Moscovei Împreună, aleseră câteva situri ce puteau fi utilizate drept cutii poştale oarbe, în care ea putea primi echipamentul Oricum trebuia să le inspecteze personal, pe teren Aveau să parcurgă complicatul plan de exfiltrare – Ruta Roşie Doi – a doua zi dimineaţă, când urma să sosească dosarul cu hărţi, fotografii, rapoarte despre situri, frecvenţe şi sincronizări de rulare Pentru moment puteau alege situri provizorii pentru ridicarea aparatului Exfiltrare cu urmărire îndeaproape, posibilitatea de a fi ridicată direct de pe stradă — Extrem de periculos, zise Gable Nu adăugă ce se întâmpla cu agentul când un plan de evadare se prăbuşea Nate era frământat de ideea încercării ei zadarnice de a fugi din Moscova Îşi putea imagina farurile apropiindu-se şi maşinile oprite de-a curmezişul străzii, bărbaţii cu chipuri încruntate strângându-se în jurul ei Ecranul dispozitivului TALON era mic, aşa că stătură aproape unul de altul ca să privească imaginile Nate simţea căldura pe care o radia Dominika Îi simţea parfumul de săpun şi şampon Îi privea mâinile subţiri, care derulau imagini pe TALON înainte şi înapoi Era complet absorbită Când Dominika se duse la baie, Gable deschise două sticle de bere şi-i întinse una lui Nate — Arată bine tipa, rosti după aceea — Ce vrei să zici? întrebă Nate, strângându-şi centura de siguranţă; ştia foarte bine cum ataca Marty Gable subiectele — Vreau să zic c-arată bine după întâlnirea cu echipa iraniană în pădurile vieneze Gable trase o duşcă zdravănă de bere Ai făcut o treabă bună scoţând-o din încurcătură — Mersi, zise Nate Ştia însă că astea nu erau decât acordurile dinaintea simfoniei — În Moscova va trebui să fie ca un acrobat pe sârmă Afacerea asta-i serioasă — O poate face, zise Nate De aceea a ales-o MARBLE Ar fi fost mândru de ea Gable aprobă şi-şi termină berea — Atâta timp cât n-o s-o trimiţi înapoi cu SPV-ul tău Nate îl privi, apoi se uită la TALON — N-o să-i dăm începu el — Nu mă refeream la ăsta, ci la Sindromul Penisului Vinovat — Poftim ? Gable îl aţinti cu un deget — Nu! Să nu cumva să zici ceva! Am crezut c-am lămurit chestia asta — Iisuse, Marty, ştiu ce fac N-aş strica — Tu n-ai deosebi margarina de rahatul întins în strat subţire, îl apostrofa Gable Ce crezi – că dacă ea te iubeşte, ar face orice pentru tine? — Nu-nţeleg de ce te plângi, spuse Nate cu amărăciune Tocmai ai descris agenta perfectă — Da, aşa-i, încuviinţă Gable şi-şi luă altă bere Perfectă, până aflăm că şi-a mai asumat un risc pentru tine şi-a fost prinsă şi ei au băgat-o într-un tocător de lemne, cu picioarele înainte Tăcură amândoi când Dominika reveni în living, însă femeia zări cei doi nori-ciupercă purpurii de deasupra capetelor lor şi ştiu ce vorbiseră totul * Se opriră din lucru la ora unu noaptea Îi aştepta o altă zi plină, cu tehnicieni şi CARS şi planificarea exfiltrării Resimţind diferenţa de fus orar, Gable adormi pe sofa şi Dominika îl acoperi cu o pătură, iar Nate puse un lemn pe foc Suiră scara în spirală, până la etaj, după care rămaseră nemişcaţi în holul întunecat — E totul ok până acum? o întrebă Nate Dominika ştia că-şi făcea griji pentru ea şi era încântată — Konecino, bineînţeles, spuse ea Când o să mă întorc la Centru, le voi spune c-a trebuit să stau ascunsă o zi şi o noapte după ce l-am găsit pe Jamshidi şi am abandonat casa conspirativă Nu vor fi probleme Tăcu preţ de o clipă, amintindu-şi de Udranka — Mâine vreau s-asculţi cu multă atenţie spasitelnaia zateia, planul de exfiltrare Vreau să poţi fugi, dacă se-ntâmplă ceva rău — Da, şefu’, zise Dominika — Vorbesc foarte serios — Şi eu vorbesc serios, Neit Tu crezi că voi fugi dacă sunt în pericol? Îi atinse uşor obrazul cu palma, aproape simţindu-i haloul purpuriu din jurul capului Am multe de făcut Ei trebuie să dea socoteală pentru Korcinoi Nate se retrase un pas — Grozav, rosti el Ai pornit un jihad? — Trebuie să vorbim acum despre asta? Nate căscă — Bine E târziu Ar trebui să ne odihnim Dominika îl privi pe sub gene — Te sun dimineaţă sau mai bine îţi dau un ghiont direct din pat? — Domi, Gable e la parter — Vrei să-l chem şi pe el? zise ea şi chicoti încetişor — Fermecător, comentă Nate — Am să-ţi spun şi altceva fermecător Dominika se aplecă spre el, îşi atinse buzele de ale lui, apoi îşi apropie gura de urechea bărbatului Îi inspiră ceaţa purpurie — Vreau să faci dragoste cu mine, murmură ea, Împingându-l spre uşa dormitorului lui Gable era la parte şi sforăia încet din fundul gâtului Dar şi-ar fi dat seama, apoi şi Benford ar fi ştiut, şi Forsyth Dominika ridică mâna şi-i îndepărtă o şuviţă de păr de pe frunte Ceaţa purpurie a lui Nate pulsa şi femeia ştia că bărbatul se lupta din nou cu vechii săi demoni Nu-i păsa Noaptea trecută mintea ei se limpezise şi ştia ce dorea Îşi puse palma pe obrazul lui — Neit, eu sunt înăuntrul Centrului Eu fac parte din contrainformaţiile SVR Devin tot mai apropiată de preşedinte şi am acces la informaţii care decid una dintre cele mai importante operaţiuni încercate vreodată de serviciul tău Acum am revenit complet alături de tine Îţi voi raporta din Moscova Ştiu ce să fac şi ştiu cum să fac Cunosc riscurile Ştiu cum să operez El o privi fix — Ce s-a întâmplat ieri cu noi, urmă Dominika, atunci când am supravieţuit noaptea trecută, şi ulterior, cu tine, m-a făcut să descopăr ceva ce-mi lipsea până atunci Cum spui la ravnovesie? — Echilibru, răspunse Nate Vedea încotro se îndreptau lucrurile şi asta îl speria, fiindcă şi el gândea la fel — Da, echilibru Balanţă Până acum n-am simţit aşa ceva, dar acum o am Am nevoie de ea Îşi puse mâinile pe umerii lui şi-şi înfipse uşor unghiile Îl privi cu sfială Am nevoie de tine — Astă-noapte Astă-noapte a fost minunat zise bărbatul, însă tu nu poţi lucra dinăuntru, dacă noi doi avem o relaţie Trebuie să ne putem concentra, să putem calcula, trebuie să avem mintea limpede — Boje, o, Doamne, spuse Dominika Am o relaţie şi nu pot să mă mai întorc Gore mne, vai şi-amar de mine! — Vorbeşte mai încet, pentru numele lui Dumnezeu, o atenţionă Nate — Duşka, ascultă-mă Ceea ce avem noi doi face ca totul să fie mai puternic, mă face pe mine mai puternică Nu-i nimic rău în asta Bratok greşeşte, voi toţi greşiţi — De unde ştii tu ce gândeşte bratok? — Pentru că ea e deşteaptă şi tu eşti un idiot, rosti Gable, care stătea lângă ei în semiîntuneric, cu o pătură în jurul lui, aducând cu un indian din prerie Amândoi tresăriră Niciunul nu-l auzise când urcase treptele care scârţâiau — Şi n-am dreptate în legătură cu ce gândeşti tu, bratok? întrebă Dominika, nestingherită, întorcându-se spre el şi aranjându-i pătura mai strâns în jurul umerilor „Exact aşa cum ar face o surioară mai mică”, se gândi Nate — Tu ştii ce gândesc eu, iar voi amândoi ştiţi motivele pentru care gândesc aşa Nimeni nu poate să opereze cu maximum de randament dacă are un ataşament emoţional faţă de agenta lui – Gable îl indică pe Nate din bărbie – sau faţă de ofiţerul ei de caz Mai ales într-o zonă interzisă cum e Moscova Mai gândiţi-vă amândoi la chestia asta Îşi trecu o mână prin păr, apoi se întoarse pe coridor spre camera lui Se opri brusc şi reveni la ei — Vreau ca amândoi să fiţi pregătiţi pentru zilele negre ce vor urma, poate chiar pentru ziua cea mai neagră din vieţile voastre Nash, vreau să fii pregătit pentru ziua în care o vom abandona pe Domi în terminalul unui aeroport, sau pe un peron de gară, sau la un punct de trecere a frontierei, înconjurată de FSB, fără să aruncăm măcar o singură privire în urmă, pentru că aşa trebuie să procedăm, pentru că există mize mai mari Iar tu – şi se întoarse spre Dominika – să fii pregătită pentru ziua în care, în mod conştient, să-l laşi pe Elegiacul ăsta de aici să cadă într-o ambuscadă de filaj din capitala vreunei provincii şi să fie aruncat 20 de ani la închisoare, pentru că există altcineva mai important decât Nash care poate fi în pericol şi tu nu-l poţi dezvălui — Bratok, cum i-ai spus? întrebă Dominika — Elegiacul, repetă Gable Dominika se uită la Nate — Grustnîi, melancolic, rosti Nate şi clătină din cap Dominika izbucni în râs Pâclele purpurii ale lui Nate şi Gable pluteau în lumina slabă de pe hol, puţin asemănătoare, totuşi diferite Ceva din casă trosni Gable îşi trase pătura mai sus pe umeri — Vreau să fiţi pregătiţi pentru ziua în care unul dintre voi sau amândoi vă veţi da seama că nu vă veţi mai revedea niciodată, pentru tot restul vieţilor voastre Dominika oftă — Bine, bratok Mulţumesc că eşti un prepeatstvie – cum se spune? — Un obstacol, traduse Nate — Vrei să zici că stau în calea fericirii voastre, spuse Gable Nu pot decât să sper — Iisuse, Marty, n-am plănuit nimic, s-a-ntâmplat pur şi simplu de la sine, încercă Nate să-i explice Se simţea idiot şi neputincios Gable clătină din cap — N-am zis că era vina voastră, ci am zis că vă învinuiesc Dominika se întoarse, deschise uşa dormitorului ei, îi mai privi o dată pe cei doi bărbaţi, apoi intră Lăsă uşa puţin întredeschisă, un mesaj în sine: Eu sunt aici, alegerea îţi aparţine — Vino să bem un coniac, rosti Gable Arătă cu capul spre uşă Dup-aia poţi să faci ce vrei * Gable îşi aruncă pătura de pe umeri, mai puse un lemn în focul muribund şi turnă coniac în două pahare Îşi privi ceasul, un Transocean Breitling masiv, şi-şi frecă faţa cu palmele După aceea scoase două trabucuri negre şi groase din buzunarul cu clapă al cămăşii de safari, vârî unul în gură şi-l aruncă pe celălalt lui Nate Reteză cu dinţii capătul trabucului, îl scuipă în foc – sau destul de aproape de acesta – şi aprinse trabucul cu o brichetă Ronson din oţel inoxidabil ponosită, învăluindu-şi aproape imediat capul şi umerii într-un norişor de fum Îi azvârli bricheta lui Nate, care observă că era ştanţată cu emblema unui vârf de suliţă — Da, zise Gable pufăind şi privind scrumul, logoul OSS din al Doilea Război Mondial Unui birocrat surescitat din Cartierul General i s-a părut că ar fi romantic şi l-a adaptat pentru logoul serviciului nostru clandestin Ar fi trebuit să mai rotunjească niţel vârful suliţei şi să facă un dop anal Nate îşi aprinse trabucul, care, în ciuda culorii întunecate, era surprinzător de slab Experienţa lui cu ţigările de foi era limitată şi spera că nu va cădea pe spate după al treilea pufăit Niciunul nu spuse nimic vreme de două minute — Ştiu că Forsyth ţi-a povestit despre rahatul ăsta, spuse Gable Şi eu însumi am obosit să te mai bat la cap Nate ştia că nu trebuia să spună nimic În următoarea oră, treaba lui în camera asta era să-şi ţină gura — Nash, persoana cea mai importantă din aşa-zisa ta viaţă profesională în clipa de faţă se află la etaj, în dormitorul ăla, făcându-şi exerciţiile kugel sub pătură, aşteptându-şi amantul ofiţer de caz să se furişeze pe uşă Nate suflă fumul spre tavan, la fel cum făcuse şi Gable mai devreme Relaxat — Marty, kugel este o mâncare evreiască pe bază de tăiţei Cred c-ai vrut să zici „exerciţiile Kegel” Gable îl privi fix, cu trabucul strâns între dinţi, şi Nate decise să nu mai vorbească decât dacă era întrebat — Ea este lucrul cel mai important, repetă Gable La un nivel, este un bun preţios, o sursă a şmecherilor din CIA, cu acces aproape nelimitat, şi noi trebuie să protejăm această sursă şi să ne asigurăm că ea este productivă, pentru că aici este vorba despre securitatea naţională La alt nivel, este o femeie inteligentă şi dură, pornită în misiunea de a-i distruge pe toţi pungaşii ăia care i-au făcut rău Este rusoaică şi puţin temperamentală, toţi o ştim, dar e dedicată Acolo la etaj e un obuzier cu autopropulsie şi, dacă eşti iscusit, poţi să-i valorifici – ba nu, să-i exploatezi – motivaţiile Pufai de două ori şi scutură scrumul în direcţia generală a şemineului în care trosnea focul — MARBLE a fost cel mai bun, iar Domi poate fi chiar mai bună dacă supravieţuieşte Iar supravieţuirea ei – care înseamnă menţinerea concentrării, luarea deciziilor corecte, păstrarea motivaţiei – este periclitată de fiecare dată când vă daţi jos chiloţii şi treceţi la treabă ca două cămile furioase într-un microbuz Nate se strădui din răsputeri să rămână nemişcat — Noi începem o etapă nouă a operaţiunii şi DIVA va trebui să acţioneze în direcţii pe care puţini agenţi ruşi le-au încercat vreodată Un acces fără precedent! îţi poţi imagina un agent apropiat de Stalin? Niciodată Dar Domi i-a atras atenţia lui Putin şi noi vrem să ştim ce are nenorocitul ăla sub unghii Iar dacă putem da peste cap programul nuclear iranian, atunci miza creşte şi mai mult Gable se sculă, îşi mai turnă un pahar de coniac, după care ridică sticla Nate clătină din cap şi Gable se aşeză înapoi — Să zicem, aşadar, că Domi se-ntoarce şi ne raportează că Putin s-a dat la ea şi că vrea să petreacă împreună un weekend într-o dacea din aia Ce-o instruieşti tu, ofiţerul ei de caz, să facă? Ia spune-mi Nate îl privi fix Elementele de plumb din coniac şi trabuc i se urcaseră la cap şi încercă să-şi ordoneze gândurile — Gura! se răsti Gable când Nate dădu să spună ceva O să-ţi zic eu ce-o să-i spui agentei tale O să treci în revistă cu ea cerinţele de informaţii, ca ea să ştie ce să-i ceară în pat O laşi să citească profilul lui Putin întocmit de psihologii din OMS, ca să ştie câte bucăţele de zahăr îi plac în ceaşca de ceai în dimineaţa de după Şi o să ai grijă să aibă o pereche de chiloţi de rezervă, pentru cazul în care primii o să-i fie rupţi Bău o duşcă de coniac, trase din trabuc, după care se aplecă înainte şi coborî vocea: — Iar când ea se întoarce acasă cu mirosul aftershave-ului lui în păr şi cu ochii umflaţi după trei zile cu Vladimir, tu vei fi acolo ca s-o descoşi şi să-i spui ce treabă bună a făcut, fără cea mai măruntă urmă de ironie, sau judecată, sau inflexiune, pentru că ea şi-a făcut treaba, şi tu îţi faci treaba, şi mai sunt multe de făcut, aşa că vă pregătiţi pentru ceea ce urmează Gable se lăsă pe spate în fotoliu şi pufăi — Seamănă cu ceea ce vrei tu să faci – profesional, vreau să zic? Nate închise ochii — Bănuiesc că dragostea nu joacă niciun rol pe-aici Gable surâse larg — Cu un agent valoros nu poate fi vorba de aşa ceva E şcoala veche, Nash – un fost şef de divizie, un jupân adevărat, mi-a spus odată că ofiţerii de caz nu trebuie să se-nsoare niciodată, că aşa ceva îi distrage prea mult — Tu nu te-ai însurat niciodată? — N-am zis asta — Adică – te-ai însurat sau nu? Gable înălţă din umeri — Da, m-am însurat, pentru scurt timp Nate puse jos pocalul de coniac — Şi-o să-mi povesteşti şi mie cum a fost? — Pe naiba că nu, răspunse Gable — Ai zbierat la mine de când te-am cunoscut Ce-ar fi să-mi arunci un oscior acum? Haide, zi Doi manipulatori înnăscuţi, care se convingeau reciproc Gable privi în focul din şemineu — Ne-am căsătorit de tineri, amândoi, şi am crezut că ea putea face faţă vieţii, călătoriilor, nopţilor pierdute, dar a fost prea mult pentru ea N-a înţeles că jobul te-nghite cu totul – curios, fiindcă era pianistă şi muzica însemna toată viaţa ei Eu nu fac deosebirea între Liszt şi Listerine, însă muzica era ok, când nu ne certam A doua mea detaşare a fost în Africa şi pianul îi era mereu dezacordat, asta până am ridicat capacul şi am găsit înăuntru o cobră regală Ea dorea să locuiască la Paris şi Roma, dar eu am târât-o la Manila şi Lima, şi cu siguranţă nu-i plăcea detectorul de metale de pe uşa dormitorului sau carabina din debara Ne dondăneam ca doi scorpioni într-un pahar, încercând să ne înţepăm unul pe celălalt, până când şi-a făcut bagajele şi a plecat, iar eu n-am mai beneficiat de o a doua şansă, pentru că, după ce s-a întors acasă, a derapat pe gheaţă şi a căzut de pe şosea într-un râu Avea 25 de ani, îmi plăcea s-o aud cântând Chopin şi, la două seri după ce a murit, m-am întâlnit cu un asasin din Sendero Luminoso în districtul portuar din Lima, dar idiotul a venit cu un cuţit la o înfruntare cu pistoale şi l-am tras pe linie moartă Iar pe când îi scotoceam prin buzunare, un aparat de radio dintr-o fereastră de undeva a început să cânte Chopin, aşa cum obişnuia ea, şi am rămas lângă mortul ăla şi a trebuit s-aştept vreo două minute până mi s-au limpezit ochii, dar n-a fost decât o coincidenţă, fiindcă nu mă mai gândesc prea mult la ea „Marty Gable, Chopin şi Sendero Luminoso”, se gândi Nate „Iisuse!” — N-am ştiut despre asta, Marty Îmi pare rău Gable ridică din umeri — Asta a fost demult, eram cam cum eşti tu acum Atâta doar că eu n-am avut un nenorocit de mentor sensibil aşa cum ai tu Acum, tot ce trebuie să faci este să asculţi sfaturile mele afurisit de înţelepte, să-ţi vină mintea la cap şi s-acţionezi ca un profesionist de top — Ce se-ntâmplă cu doi scorpioni într-un pahar? întrebă Nate Gable aruncă trabucul morfolit în foc şi-şi termină coniacul — Din cauza sticlei, nu există tracţiune, aşa că se pun faţă în faţă, se strâng în cleşti şi se înţeapă întruna Sunt însă imuni la propriul lor venin E o metaforă a naibii de potrivită pentru căsătorie Runza Căliţi ceapă tăiată peştişori şi usturoi zdrobit, până se înmoaie Condimentaţi, adăugaţi mărar proaspăt şi seminţe de fenicul (sau chimen) Adăugaţi carne de vită tocată şi rumeniţi, apoi adăugaţi varză tocată, acoperiţi şi gătiţi până se înmoaie varza Amestecul trebuie să fie destul de scăzut Pregătiţi o foaie din aluat de pâine, pe care o tăiaţi în pătrate cu latura de 10–12 cm, aşezaţi umplutura în mijloc, suprapuneţi colţurile opuse şi presaţi marginile Coaceţi în cuptor la foc mediu, până se rumenesc 13 Dick Spofford, directorul Serviciului Naţional Clandestin, stătea la biroul lui de la nivelul al şaptelea din Cartierul General al CIA Prin ferestrele înalte cât peretele se vedeau vârfurile coroanelor bogate ale arborilor ce mărgineau George Washington Memorial Parkway şi, în spatele lor, râul Potomac Încăperea era modestă – toate birourile superiorilor de la ultimul etaj erau surprinzător de mici – cu o sofa şi două scaune pe un perete, o bibliotecă încorporată în spatele biroului banal şi o masă pentru conferinţe, mică şi rotundă, într-un colţ opus Al treilea cel mai important om din CIA, DSNC – pronunţat „dosnic” – conducea Serviciul Clandestin şi toate operaţiunile de peste hotare Biroul îi era decorat cu litografii relativ ieftine, în majoritate afişe turistice din epoca de aur a croazierelor pe vapoare cu aburi, regiunea lacurilor din Italia şi serviciul de dirijabile dintre New York şi Berlin, care funcţionase în 1936 O notă distonantă o reprezenta totuşi colecţia de animale mici din pluş – pinguini, maimuţe, stele-de-mare, zimbri, leoparzi, căţeluşi, o caracatiţă saşie – din biblioteca aflată în spatele lui Spofford nu conştientizase privirile sceptice, schimbate pe furiş de partenerii CIA din alianţa de spionaj Five Eyes – Australia, Marea Britanie, Canada şi Noua Zeelandă – când văzuseră prima dată menajeria aceea care părea desprinsă din dormitorul unei fetiţe Spofford se lăsă pe spate în scaunul directorial ergonomie – un Aeron, modelul conceput pentru rangul SIS-4 şi superior din Senior Intelligence Service – şi închise ochii Asistenta lui specială, Imogen, era ghemuită în spaţiul deschis de sub birou, îngenuncheată între picioarele lui, şi-şi deplasa braţul cu o mişcare ce amintea de tragerea unei frâne de mână Spofford îşi privi ceasul: peste 15 minute avea o şedinţă cu comitetul de conducere După cum avea să se dovedească, nu s-a mai putut bucura de acel timp În cursul unei mişcări deosebit de energice, umărul lui Imogen lovi partea de dedesubt a tăbliei biroului – mai exact, butonul pentru urgenţe de sub sertar, care declanşă o alarmă silenţioasă în camera de comandă apropiată a Biroului de Securitate, ducând la apariţia imediată în biroul DSNC a trei ofiţeri de protecţia securităţii (OPS) şi a unei echipe de două persoane din Serviciile de urgenţe medicale (SUM) Cei trei ofiţeri îşi băgară armele în tocuri când Imogen ieşi de sub birou, frecându-şi energic cucuiul Femeia de la SUM se gândi în sinea ei că frâna de mână a domnului Spofford ar fi putut beneficia acum de atingerea electrozilor defibrilatorului din trusa ei medicală Caracatiţa saşie rânjea de pe un raft * Pensionarea precipitată a lui Dick Spofford („munca noastră nu s-a încheiat; voi fi alături de voi în spirit”) declanşă o cursă silenţioasă pentru poziţia de DSNC printre ofiţerii superiori care puteau fi consideraţi în mod rezonabil drept candidaţi: principalii concurenţi erau cei trei directori adjuncţi asociaţi (DAA) – pentru Operaţiuni, Afaceri Militare şi Afaceri Congresionale DAA/O Borden Hood avea propriile lui probleme de relaţii cu publicul, deoarece recent lăsase însărcinată o tânără funcţionară stagiară în cursul unei vizite de inspectare a staţiilor din străinătate Directorul CIA împinse la o parte dosarul lui Hood DAA/Mil, Sebastian Claude Angevine (fiind de origine franceză, numele se pronunţa „Onjevin”, dar aproape toţi subordonaţii îi ziceau „Anghină”), era înalt şi slab, cu cap enorm, păr ondulat şi nas coroiat, în lungul căruia obişnuia să privească Ajunsese în Serviciul Clandestin prin intermediul filierei de securitate; începuse ca operator de poligraf, un detaliu al carierei sale pe care Seb Angevine se străduia din răsputeri să-l tăinuiască Afirmaţia pe care o făcea frecvent, că ar fi absolvit Academia Navală, era suspectă Conducea Afacerile Militare destul de prost – Pentagonul abia îl tolera Arogant, egocentric, neatent, răzbunător şi antipatizat, se aştepta să fie promovat ca DSNC: era un post care i se cuvenea * Directorul CIA intră grăbit în sala de conferinţe, cu un dosar în mână Asistentul lui executiv îl urmă, închise uşa exterioară şi se aşeză pe un scaun lângă perete Directorul privi în jurul mesei şi-şi studie echipa: adjunctul, directorul executiv, directorii-adjuncţi ai direcţiilor – cunoscuţi ca DA, ce includeau Operaţiuni, Informaţii, Ştiinţă, Administrativă – şi ceilalţi DA de programe de la Afaceri Congresionale, Afaceri Militare şi Afaceri Publice — Îmi cer scuze pentru întârziere, rosti el şi deschise dosarul Angevine stătea aproape de capul mesei şi avea grijă ca butonii lui de aur ştanţaţi cu logoul CIA – un cadou primit anul trecut de la director – să fie vizibili dincolo de mânecile costumului său — Deoarece Dick Spofford a ieşit la pensie, urmă directorul, trebuie să ne mişcăm repede pentru a determina cine îi va lua locul Scaunul Operaţiunilor nu este unul pe care să-l putem lăsa gol nici chiar pentru scurt timp Ridică o foaie din dosar, ca şi cum ar fi consultat nişte însemnări „Acum urmează”, îşi zise Angevine După ce directorul avea să termine de anunţat că el, Angevine, urma să fie noul DSNC, avea să spună doar cât de mult aprecia oportunitatea, că înţelegea încrederea ce-i era acordată, că abia aştepta să colaboreze cu toţi pentru a duce la bun sfârşit misiunile importante ce-i aşteptau Sau ceva de felul acela Privi de cealaltă parte a mesei, spre Gloria Bevacqua, DAA pentru Afaceri Congresionale (AC), şi rânji în gând Ce mai combinaţie: costum cu pantalon, pătat cu salată de varză asiatică, în culori primare, cu o imitaţie de eşarfa Hermes, purtată ca şal Labele picioarelor îi ieşeau umflate din pantofii Mary Jane cu tocuri pătrate Picioarele păreau ale unui pian Steinway Prăjiturelele erau nelipsite de pe o servantă laterală în secretariatul AC „Asta şi DSNC, cum să nu!” În sala de mese a executivilor de la nivelul şapte se vorbea că femeia se lăuda deja că va fi numită DSNC, dar nu te puteai baza pe zvonurile care circulau în SME Bujia asta supraponderală nu avea experienţă în CIA, cu atât mai puţin în operaţiuni Directorul o adusese la Langley cu un an în urmă de la Capitoliu Te umfla râsul să te gândeşti că ar fi putut conduce Serviciul Naţional Clandestin — Jobul conducerii SNC-ului a evoluat, rosti directorul „Vrea să spună că are nevoie de mine, un administrator cu experienţă”, îşi spuse Angevine în gând — DSNC-ul trebuie să aducă laolaltă toată comunitatea serviciilor de informaţii: armata, NSA şi NGA „Se referă la activitatea mea în Departamentul Apărării”, se gândi Angevine — Iar gestionarea Congresului şi a comisiilor de supraveghere este fără doar şi poate una dintre componentele cele mai importante ale postului, zise directorul „Despre ce naiba vorbeşte?” — Ca atare, deşi toţi cei din jurul acestei mese sunt foarte calificaţi şi au fost cântăriţi cu cea mai mare atenţie, sunt încântat să vă anunţ că Gloria va prelua conducerea Operaţiunilor Sunt convins că Borden o va susţine în toate privinţele, aşa cum sunt sigur că veţi face cu toţii Bevacqua privi în jurul mesei şi îi salută din cap pe rând, pe toţi Vorbi puţin, spunând că abia aştepta „E mult prea mult”, îşi zise Angevine Continua să stea nemişcat în scaun, cu o expresie calmă pe chip, cu ochii pironiţi asupra trădătorului ăluia nenorocit de director, care-l înjunghiase pe la spate Nu ştia că fusese ocolit pentru că directorul – el însuşi un hibrid, fostul şef de cabinet al unui senator – considera că nivelul de nemernicie şi nesimţire al lui Angevine era prea ridicat, chiar şi pentru postul de DSNC „Jobul DSNC era al meu”, se gândi Angevine „Eram perfect pentru el ” Fizic şi psihic, nu putea să accepte că directorul nu se gândise că Angevine era perfect pentru poziţia aceea În următoarea jumătate de oră, nu văzu nimic, nu auzi nimic; în gură simţea doar gust de zinc Şedinţa se încheie şi Angevine se întâlni la uşă cu Gloria Bevacqua Se opri, pentru a o lăsa să iasă prima – oricum, n-ar fi avut loc să treacă în acelaşi timp pe uşă — Felicitări, murmură el Gloria purta un clips pentru păr pe o parte a capului Părul îi era blond-spălăcit, cu rădăcini ce păreau făcute din turbă — Mersi, Seb, zise ea şi zâmbi afectat cu un colţ al gurii Într-o clipită, Angevine înţelese că totul fusese aranjat de la bun început – că ei ştiuseră de săptămâni mişcarea asta Se simţea şi mai trădat — Aş vrea ca în lunile următoare, spuse Gloria, să strângi legăturile cu secţia HUMINT din Direcţia de Informaţii a Apărării „De ce nu le duci tu un tort de-al tău cât roata morii?” se gândi bărbatul — Da, sigur că da, rosti el cu glas tare Gloria ştia că mesajul real era „Du-te naibii!”, dar anii petrecuţi la Capitoliu o învăţaseră cum să-i trateze pe frumuşeii recalcitranţi — Uite care-i treaba, spuse ea, ştiu că ţi-ai dorit jobul ăsta, însă James a vrut să mergem în altă direcţie „Aşadar, directorul este acum James”, se gândi Angevine În mintea lui, el avea o direcţie clară pentru ei toţi — Ce chestie grozavă pentru tine şi James, exclamă el Simţea cum clocoteşte furia în el şi o privea pe Gloria cu superioritate şi dispreţ Femeia văzu asta şi decise să-l expedieze pe lunganul afectat acolo unde-i era locul — Uite ce-i, Seb, rosti ea şi surâse ironic, nu te ambala prea mult fiindcă ai fost trecut cu vederea Gagicile te plac Angevine încremeni, realmente încremeni la insulta aceea incredibilă din partea acestei acestei sagouine, şleampete, asudate Femeia se îndepărtă pe coridor Angevine se aşeză la biroul său şi privi în jurul încăperii împodobite cu tablouri, diplome şi premii – avea un întreg perete dedicat vanităţii Acum însă se părea că exponatele înrămate îşi băteau joc de el Examină în minte, foarte lent, ura lui faţă de Bevacqua Ceilalţi pèdès, poponari, de la nivelul şapte nu însemnau nimic Directorul îl trădase, dar o făcuse aproape sigur cu încurajarea lui Bevacqua Iar acum ea avea să conducă Serviciul Clandestin? Ea avea să conducă operaţiuni de spionaj şi să gestioneze acţiuni sub acoperire? În săptămâna următoare, furia lui Angevine bolborosi şi se înăcri ca un Chianti ieftin într-o sticlă de plastic Ar fi vrut să le facă rău, să zgârie cu degetele glazura de pe neprihănitul tort de nuntă, să calce apăsat pe cimentul proaspăt turnat Simţea că de acum nu mai datora nicio loialitate Agenţiei – de parcă ar fi simţit vreodată o astfel de loialitate –, iar spiritul lui meschin şi motivele josnice îl împinseră să se gândească să facă ceva monumental, cu adevărat zguduitor Avea să urmeze şi o zi a socotelilor – una foarte mare! * Christine, răposata mamă a lui Seb Angevine, lucrase în Departamentul de Stat american ca diplomată de carieră specializată în servicii consulare, expertă în legislaţia consulară a SUA, care reglementa, printre altele, eliberarea de vize cetăţenilor străini care doreau să călătorească, să muncească ori să emigreze în Statele Unite Tipic pentru majoritatea funcţionarelor de carieră din Afacerile Consulare, Christine era sinceră şi stângace şi cunoştea talmudicul Manual al Afacerilor Externe (MAE), de parcă l-ar fi întocmit chiar ea Era scundă şi slăbuţă, cu încheieturile mâinilor ca nişte oscioare de pasăre şi păr şaten şi rar, strâns cu modestie într-un coc Făcea parte din categoria fetelor bătrâne permanente; în esenţă, renunţase la bărbaţi Christine se apropia de 50 de ani când fusese numită consul general la Ambasada SUA din Paris Secţia consulară avea un personal numeros pe care ea îl conducea cu competenţa introspectivă ce o caracteriza Tinerii ei subordonaţi îi recunoşteau şi-i acceptau cunoştinţele şi le părea cumva rău pentru ea, dar în acelaşi timp nici n-o plăceau în mod deosebit Farmecul Franţei nu o lăsa rece pe Christine, însă nu reuşea să-şi găsească iubirea Mandatul ei de doi ani era aproape pe terminate; revenirea la Washington era iminentă Într-o după-amiază ploioasă de toamnă, în cursul unui prânz oficial al Corpului Consular – eveniment lunar plictisitor ce se desfăşura în restaurante elegante şi la care participau consuli generali străini hedonişti – l-a cunoscut pe Claude Angevine Acesta era ocupat să conducă diplomaţii care soseau la locurile lor, să despăturească şervetele şi să înmâneze meniurile, când privirile li s-au întâlnit Claude a făcut o plecăciune şi a zâmbit – o tonă de farmec galic Christine a dat din cap şi s-a gândit că momentul fusese ca „desprins din Emily Brontë” Gândurile lui Claude s-au îndreptat mai degrabă în direcţia unei vize K-3 (pentru partenerul străin al unei cetăţene americane) Claude era burlac, se apropia de 50 de ani, înalt şi cu aspect spectaculos, un ectomorf cu cap mare, degete lungi şi nasul ca o cârmă de corabie Îşi trecea degetele prin părul imposibil de ondulat în timp ce vorbea în engleză cu un accent extrem de sexy A urmat o curte intensă; au existat câteva momente iniţiale stângace pentru Christine, implicând dormitorul şi sexul, dar bărbatul a fost fermecător, atent şi i-a spus c-o iubeşte După trei luni, Christine şi Claude s-au logodit La scurt timp după aceea, s-au căsătorit, au plecat în Statele Unite şi Christine a rămas însărcinată Fiul lor, Sebastian, a crescut înalt şi foarte asemănător cu tatăl său; ca urmare a exemplului oferit de acesta în privinţa nasului purtat pe sus, a început să se comporte tot mai mult ca el În tată şi fiu deopotrivă, narcisismul francofil se combina cu proastele maniere perseverente, preocuparea faţă de bani şi convingerea de nezdruncinat că viaţa le datora multe Tatăl îi vorbea fiului în franceză, mai potrivită pentru ironii la adresa altora Delicata Christine nu făcuse faţă dispreţului superior al soţului ei şi suferise în tăcere din cauza lipsei de respect tot mai pronunţate a adolescentului Sebastian; tatăl îşi învăţase bine fiul Apoi Claude îşi abandonase familia şi se întorsese în Franţa, fiind acum cetăţean american expatriat – Sebastian avea 20 de ani – iar Christine se retrăsese din Departamentul de Stat şi se veştejise treptat, până murise Fără susţinere materială sau un loc unde să trăiască, Sebastian a absolvit colegiul şi s-a înrolat în marina americană, a trecut cu mari chinuri prin perioada de instrucţie şi apoi s-a sustras serviciului pe mare, înscriindu-se la Serviciul Naval de Investigaţii Criminale (SNIC) Acolo a constatat că se descurca bine în depistarea cecurilor cu probleme, investigarea cazurilor de viol şi urmărirea efectelor militare furate Ţinea mult la portvizitul din piele cu emblema SNIC pe care-i plăcea s-o bage în nasul oamenilor După aceea a apărut un post vacant şi a profitat de ocazia de a învăţa să opereze un poligraf al SNIC; în felul acela se putea făli cu calificări suplimentare de specialist O detaşare la Annapolis, la personalul de securitate, în care a condus şedinţe cu poligraful pentru studenţii din anul I al Academiei Navale, i-a oferit prilejul de a susţine că „trecuse prin Annapolis” – fără să poarte tocmai inelul de absolvent, totuşi destul de aproape Apoi s-a decis că marina era pentru rataţi şi, după ce a părăsit-o, s-a înscris la Directoratul de Susţinere al CIA, la Biroul de Securitate şi la divizia poligraf Avea 25 de ani Şi mai mult prestigiu: întâi Annapolis, acum Langley – nu conta că se ocupa de verificări de securitate CIA era un vârf Până şi numeroasele eufemisme utilizate în interiorul Agenţiei pentru poligraf erau grozave A început prin „uşuirea” noilor candidaţi pentru CIA După aceea a aplicat periodicele „îmbârligări” de reinvestigare ale ofiţerilor de caz În cele din urmă, a primit o misiune în străinătate pentru a „împacheta” un agent recent racolat Îi invidia pe laconicii şi sarcasticii ofiţeri de operaţiuni pe care-i cunoscuse în străinătate Râvnea la faima ataşată operaţiunilor şi operatorilor de peste hotare, dar în acelaşi timp dorea să evite misiuni riscante şi incomode în alte ţări Începu cu grijă să plănuiască o schimbare de carieră sigură şi profitabilă în Serviciul Clandestin Mai întâi, un transfer la munca de birou, simplă hârţogărie administrativă; apoi, certificarea ca asistent de sprijin pentru operaţiuni, ocupându-se de dosarele agenţilor; după aceea, asistent special al unui şef de divizie, organizându-i programul; apoi, o incursiune în Afaceri Publice, unde a învăţat arta de a spune lucruri neimportante; după aceea s-a agăţat de pulpana unui director asociat, tot muncă administrativă, dar respirând aerul de la nivelul şapte; iar apoi în Afaceri Congresionale, unde întâlneşti viitori directori; până ce, într-un final, protectorul lui fusese confirmat ca director, iar Sebastian Angevine, în vârstă de 40 de ani, veteran de 15 ani al administraţiei CIA, care activase în marina SUA, a fost numit noul director adjunct asociat în cadrul CIA pentru Afaceri Militare şi promovat în rang de la GS-15, la SIS-3, cu o creştere a salariului de bază anual de la 119 554 de dolari, la 165 300 de dolari Biroul lui de la nivelul şapte se înălţa deasupra vârfurilor copacilor Telefoanele de pe masa lui erau negru, gri şi verde Poziţia îi aducea un şofer particular şi un SUV negru ca noaptea pentru deplasarea la şedinţele din Pentagon În mai puţin de un an, Seb Angevine deveni bine cunoscut la nivelul şapte de la Langley, în jurul meselor de conferinţe de la Pentagon şi în Consiliul Naţional de Securitate, deşi mai puţin bine cunoscut în nivelurile operative şi diviziile geografice din Cartierul General al CIA, pe care le vizita rareori Ambiţiosul ofiţer de securitate se metamorfozase într-un director federal de nivel mijlociu cu aere Purta cravate de mătase Ermenegildo Zegna, bretele de satin Aldridge şi butoni de cămaşă Carrington de epocă, din scoici Îşi trecea degetele lungi prin părul leonin îngrijit cu multă atenţie, pentru a-i ţine firele sure departe de tâmple Flirta cu femeile din secretariat – pe la spate era considerat mai degrabă şters şi unsuros decât interesant şi sofisticat Aşa cum învăţase în anii de formare, nu trebuie să transpiri la muncă, fiindcă aceasta curge cumva în jurul tău, numai şedinţe, vorbărie şi sarcini pentru subordonaţi care erau delegate pe scara ierarhică Celelalte sarcini proveneau direct din manualul managerului superior: o dată pe an, fie propui un nou „program” amorf, fie închizi un program existent, într-o etalare de eficienţă şi corectitudine fiscală; ai grijă ca în fiecare trimestru să concediezi unul sau mai mulţi subordonaţi care se zbat, pentru a dovedi că eşti şef; şi să fii conştient că nu există limite ale servilismului şi măgulirilor când ai de-a face cu superiorii Era chiar destul de uşor Restul era ciubuc: acces şi privilegii Documente confidenţiale îi treceau pe birou – trafic operativ CIA, informaţii brute şi prelucrate Acela nu era decât începutul Angevine cunoştea sutele de programe compartimentate ale Departamentului Apărării, îndosariate toate; CIA şi Departamentul Apărării împărtăşeau multe reciproc În comunitatea serviciilor de informaţii, seriozitatea unui birocrat era măsurată prin numărul emitenţilor de autorizaţii de securitate: cu cât lista aceea era mai lungă, cu atât avea popol mai mare şi Seb deţinea peste o duzină de asemenea autorizaţii, inclusiv pentru compartimentul excepţional Tratamente Speciale/Tehnici de Informaţii Pe scurt, Angevine era un om informat De acord, salariile bugetarilor nu erau grozave şi asta era dureros El dorea lucruri frumoase, poate un apartament în Watergate, noul model de Audi, o prietenă cu care să poată discuta în franceză Îi plăcea să frecventeze restaurante şi baruri, ba chiar să se distreze în cluburi de striptease, ca Good Guys de pe Wisconsin Avenue Însă toate astea costau şi banii nu ajungeau, în mod clar Ar fi putut renunţa la salariul federal călduţ în schimbul unor cifre cu adevărat mari în sectorul privat, totuşi nu era deocamdată pregătit pentru aşa ceva – în plus, acolo se aşteptau performanţe şi rezultate (Mulţi şefi cu rang înalt din Serviciu obţinuseră posturi importante după pensionare, dar majoritatea fuseseră demişi după numai trei ani În sectorul privat, nu poţi să fii alunecos, mai ales cu o etică a muncii de tip federal ) Soluţia era să mai rămână un timp în CIA Aşa că, atunci când Dick Spofford fusese surprins cu asistenta lui sub birou, Seb Angevine zărise viitorul Urma să avanseze în postul de DSNC; directorul era aliatul lui şi avea să-l confirme Acum însă totul se schimbase Salată de varză asiatică Amestecaţi sos de soia, sos de peşte şi zahăr şi reduceţi pe foc până căpătaţi o glazură închisă la culoare Adăugaţi apoi maioneză, pentru a obţine un sos gros Turnaţi-l peste varză roşie tăiată fin, ceapă verde tocată, ceapă roşie, coriandru tocat mărunt şi morcov ras Condimentaţi cu ulei de arahide şi susan, oţet de vin de orez, ardei uscat şi pisat şi seminţe de susan prăjite 14 O măsură a patologiei lui Seb Angevine a fost faptul că decizia lui bruscă şi explozivă de a vinde secrete ruşilor nu intra în conflict cu noţiunile de loialitate faţă de ţară sau de trădare Îşi ieşise din minţi pentru că fusese ocolit – aşa ceva nu putea să i se întâmple lui Încercă fără entuziasm să-şi justifice că transmiterea de secrete (şi astfel egalizarea terenului de joc al informaţiilor) va aduce calmul la Kremlin, îl va linişti pe Putin şi va face politica externă rusă mai puţin predispusă spre aventurism global „Da, poate”, gândi Angevine, je m’en tamponne, mă doare-n cot ” Alunecarea pe panta spre spionaj avea două motivaţii umane clasice: bani şi orgoliu Dorea bani, foarte mulţi bani Aflase, din diverse sinteze de contrainformaţii pe care le citise, că ruşii plăteau mult mai bine decât obişnuiseră s-o facă Iar orgoliul lui lezat şi exacerbat era însetat de dorinţa de a se răzbuna pe director, pe toţi adjuncţii împăunaţi, pe morue, târfa aia de Bevacqua, şi pe toată CIA fiindcă îi distrusese viaţa Dispreţul amar pentru colegii lui anulase orice sentiment de vinovăţie pe care l-ar fi putut simţi – dar n-a simţit nimic – şi-i concentrase atenţia pe ceea ce dorea cu adevărat Ceea ce-l preocupa pe Seb era cum să transmită informaţii secrete ruşilor fără să fie prins În cursul instruirii sale, fostul operator al poligrafului de la SNIC aflase multe despre cazuri de spionaj americane din trecut – Pollard, Ames, Hanssen, Pelton, Walker – şi ştia de ce fuseseră demascaţi până la urmă toţi: neglijenţă în acţiuni, o fostă soţie ranchiunoasă sau un complice idiot Dar fără îndoială, dacă erai un american care le vindea secrete rusnacilor, era foarte probabil să fii dat în vileag de către un ofiţer SVR racolat şi coordonat în Rusia de CIA, un agent de infiltrare, care avea să raporteze către Langley că Centrul coordona un spion american – putea fi furnizat sau nu şi un nume – iar asta era tot ce-i trebuia FBI-ului ca să înceapă o investigaţie Hanssen, de pildă, fusese isteţ De la primul contact, încercase să rămână anonim pentru ruşi: refuzase orice întâlniri directe şi se identificase doar ca „Ramon” Dar ruşii fuseseră la rândul lor isteţi şi înregistraseră una dintre convorbirile lui Ramon cu ofiţerul lui de caz Înregistrarea audio fusese furată din dosarul din Centrul moscovit de un agent CIA care se infiltrase în SVR şi trimisă la Langley Uluiţi, colegii lui Hanssen din FBI îi recunoscuseră glasul; acesta a fost condamnat la închisoare pe viaţă în penitenciarul de maximă siguranţă ADX din Florence, statul Colorado De aceea, problema critică era să găsească un canal sigur spre ruşi care să nu poată fi legat de persoana lui Seb îşi petrecu weekendul gândindu-se la această problemă, epuizat şi iritat, dar nu-i veni nicio idee La cină mestecă absent nişte lumpia – pacheţele de primăvară filipineze – pe care menajera lui, Arcadia, le lăsase în frigider Seb reflectă de unul singur Apoi îşi aminti de briefingul agentului dublu BIS din agenda sa * Biroul de Investigaţii Speciale al Forţelor Aeriene, cunoscut ca BISAF sau mai simplu BIS, era, la fel ca SNIC, mai degrabă o agenţie pentru aplicarea legii dedicată urmăririi delicvenţilor din Forţele Aeriene O mică secţie de contrainformaţii urmărea pistele, însă dacă unul dintre cazurile acelea se încingea cu adevărat, prelua FBI-ul din blocul J Edgar Hoover sau intervenea CIA, dacă era un caz din străinătate Mai rămâneau de încercat doar cazurile controlate Seb Angevine ştia că operaţiunile cu agenţi dubli erau un anacronism care scârţâia, perpetuat din Războiul Rece Generarea (şi aprobarea) de materiale informative autentice care să fie transmise inamicului era o sarcină nesfârşită şi copleşitoare În plus, serviciile de spionaj din toată lumea erau obişnuite cu ameninţarea pe care o reprezentau provocările unui voluntar trimis în calea lor; toate se fripseseră la un moment sau altul De aceea, cerinţele inamicului pentru informaţii bona fide erau extrem de exigente; informaţiile explozive, din genul celor care puteau fi considerate cu adevărat o pierdere de date pentru securitatea naţională, erau testul standard pentru orice agent Dacă furnizarea de informaţii era sărăcăcioasă sau inconsecventă sau nu putea fi coroborată, voluntarul nu era aprobat În calitate de DAA/Mil, Angevine putea să ceară şi să primească informări detaliate şi secrete despre orice operaţiuni cu agenţi dubli şi îşi apelă contactele din Pentagon pentru a se implica mai mult şi a se pune la curent cu noul proiect BIS Seb ascultă cu atenţie descrierea făcută operaţiunii cu numele de cod SEARCHLIGHT Ca agent dublu fusese pregătit maiorul Glenn Thorstad din Forţele Aeriene, un luteran cu păr roşu şi ochi verzi din statul Minnesota; „un adevărat cap pătrat”, se gândi Angevine A fost surprins să afle că Thorstad luase deja legătura cu ambasada rusă din Washington, strecurând un plic sub ştergătorul de parbriz al maşinii unui diplomat rus, la Naţional Arboretum, pe New York Avenue * Când intră în sala de informare BIS din Pentagon, Seb îl văzu pe Simon Benford aşezat într-un scaun lângă perete Angevine îl cunoştea vag pe Benford – lumile lor profesionale se intersectau rareori Ştia că era şeful Diviziei Contrainformaţii din CIA şi copilul teribil al comunităţii de informaţii În rest, Angevine era doar vag conştient că universul lui Benford era populat de cârtiţe şi spioni, o lume obscură de indicaţii, indicii şi scurgeri de informaţii Angevine nu-l plăcea; în ultimul an de şedinţe la nivel înalt de la etajul şapte, simţise ochii lui Benford aţintiţi asupra sa, îi auzise dispreţul din glas când vorbea Pe de altă parte însă, Benford se comporta aşa cu toţi Angevine ştia că ofiţerii veterani de operaţiuni din serviciu (ca Benford) îl desconsiderau Ei ştiau că Angevine nu-şi câştigase poziţia de director adjunct asociat în CIA conducând operaţiuni peste hotare Ironia sorţii era cu atât mai dulce, cu cât Angevine avea un rang mai mare decât ei – deşi, desigur, n-ar fi putut abuza de putere în faţa niciunuia În serviciul secret bizar de egalitarist, şi în ciuda rădăcinilor lui patriciene, până şi ofiţerii inferiori îi tutuiau pe cei superiori Ce căuta Benford la această şedinţă BIS relativ neimportantă? Angevine se aşeză lângă el, singurii ofiţeri CIA din încăperea plină de uniforme albastre şi fireturi — Salut, Simon, rosti el privind drept în faţă — Salut, Sebastian, răspunse Benford concentrat asupra peretelui îndepărtat — Ce cauţi aici? Nu-i sub sfera ta de competenţă? — Acelaşi lucru l-aş putea spune şi despre tine, replică Benford Niciunul dintre ei nu-l privise măcar o dată pe celălalt — Încerc să mă implic într-o varietate de operaţiuni, zise Angevine viclean — Bineînţeles, încuviinţă Benford, doar eşti DAA/Mil şi toate alea Angevine ignoră sarcasmul — Şi tu? Benford se răsuci spre el — Ştii care-i părerea mea despre operaţiunile cu agenţi dubli, îi zise Consumatoare de timp, lente, neconcludente Niciun serviciu serios nu mai cheltuieşte pe ele mult capital Angevine se întoarse către el şi-l privi Dar tu ştii toate astea, nu-i aşa, Sebastian? — Atunci de ce ai mai venit aici? întrebă Angevine — Dumnezeu să binecuvânteze BIS, răspunse Benford Sunt agitaţi, entuziaşti şi se căznesc Iar operaţiunea asta a lor – SEARCHLIGHT, mi se pare că i-au spus – pare să-i fi momit pe bolşevici Chiar remarcabil! — Bolşevici? repetă Angevine — Pentru tine, „ruşi” Rezidentura din Washington a răspuns la nota pe care maiorul ăla tinerel din Forţele Aeriene a lăsat-o pe o maşină de-a lor L-au direcţionat spre un sit din Maryland Cu totul extraordinar, fiindcă de obicei îi resping pe voluntari Este posibil ca rezidentul să fie supus unor presiuni ale Centrului de a fi mai productiv — Interesant, spuse Angevine Cine-i şeful lor în prezent? Se gândea cu un pas înainte: obţinerea numelui rezidentului putea fi utilă pe viitor — Este de fapt o şefă, preciză Benford „Şi mai interesant”, gândi Angevine — Cum o cheamă? — Iulia Zarubina, răspunse Benford şi înclină capul Numele ei îţi spune ceva? Un fior de vinovăţie străbătu şira spinării lui Angevine — Nu De ce ar trebui? — Bunica Iuliei a fost Elizaveta Zarubina, detaşată la Washington în 1940 În timp ce FBI-ul lui Hoover îl urmărea pe soţul ei prin oraş, ea a racolat pentru Moscova jumătate din spionii americani consideraţi „părinţii bombei atomice”: Oppenheimer, Gold, Hall, Greenglass A fost o legendă, lăudată de Stalin personal — N-am auzit niciodată de ea, recunoscu Angevine — Istorie veche Iulia şi-a păstrat numele de familie, probabil ca să continue pedigriul — Aşadar, ai venit aici ca s-o priveşti mai îndeaproape — Exact Este o raritate în SVR Femeia cu rangul cel mai înalt din serviciul lor – are vreo 55 de ani Puţine sunt ca ea A urmat etapele obişnuite din Institutul de Limbi Străine şi Academia Diplomatică a Ministerului Afacerilor Externe A moştenit genele bunicii: vorbeşte zece limbi, este cultă şi pragmatică Detaşări în străinătate la Paris, Tokio şi Stockholm ca rezidentă Putin a trimis-o la Washington ca rezidentă, parte din ofensiva farmecului Zarubina noastră are însă şi o altă latură Ăsta-i motivul pentru care mă interesează spectacolul ăsta BIS — Ia zi, spuse Angevine simulând dezinteresul şi privind prin sală — Iulia Zarubina se ocupă de racolări Are un talent special în privinţa asta O sursă a raportat o dată că este numită şveia, croitoreasa, fiindcă îşi îmbrobodeşte ţintele „E bine de ştiut”, îşi zise Angevine „Benford tocmai mi-a făcut temele pentru acasă ” — Dacă ea va veni să joace cu maiorul nostru în Maryland, urmă Benford, ne-ar plăcea s-o vedem mai îndeaproape — Nu ţi se pare niţel cam melodramatic? Benford înclină din nou capul — Depinde ce înţelegi tu prin dramă, Sebastian Angevine ascultă jumătate din informarea BIS despre SEARCHLIGHT, după care ieşi pe furiş din sală, atrăgându-şi privirea lui Benford pe sub pleoapele pe jumătate lăsate Auzise suficient În fiecare lună, ofiţerii de caz BIS, o comisie de examinare a producţiei şi directorul adjunct al A-2 (Informaţii, Supraveghere şi Recunoaştere) compilau şi treceau în revistă pachetul digital propus şi asamblat de BIS pentru a fi transmis ruşilor Lui Angevine operaţiunea aceea i se părea idioată şi transparentă Totuşi ideea de a fotografia documente cu o cameră digitală era interesantă – poate că el ar fi putut manipula aşa ceva Avea să anexeze secretele reale la sfârşitul deşeurilor BIS Şi-i imagină pe ruşi cu gurile căscate, pentru că ajunseseră la sfârşitul firimiturilor lui Thorstad şi găsiseră imagini suplimentare din altă sursă, fotografii explozive, secrete bombă Fără întâlniri personale, fără expunere – el avea să zboare sub radar, utilizând un canal aprobat Iar noua sursă – Seb trebuia să-şi inventeze propriul nume de cod, care să fie amuzant – avea să fie necunoscută şi imposibil de urmărit până la el la Langley Dacă apăreau orice suspiciuni, vânătorul de cârtiţe Benford trebuia să cearnă prin miile de dosare personale ale acelor angajaţi USAF care aveau acces la informaţii secrete şi abia apoi să înceapă să caute în alte direcţii Mai rămâneau de făcut două acţiuni subtile: el avea nevoie de acces la cardul de memorie BIS şi trebuia să-şi încaseze banii Se gândi intens Avea să insiste ca Afacerile Militare ale CIA să examineze cardul înainte de a pleca spre ruşi, chipurile pentru o verificare de contrainformaţii – iar asta avea s-o facă el personal Cât despre bani: fără conturi bancare, în ţară sau peste hotare Anchetatorii din contrainformaţii le puteau descoperi într-o singură după-amiază Nu, banii urmau să fie transmişi prin intermediul clasicelor cutii poştale oarbe Dar în felul acela îşi asuma riscuri: FBI-ul îi urmărea pe ofiţerii de informaţii ruşi prin tot Washingtonul, aşteptând exact acest gen de activităţi – încărcarea şi descărcarea cutiilor poştale oarbe Ofiţerii SVR din Washington atrăgeau prea multă atenţie Cu excepţia, poate, a sofisticatei şi eficientei Iulia Zarubina, simbolul lui Putin pentru îmbunătăţirea relaţiilor bilaterale Poate că avea să meargă * Curierul de la Pentagon sosi cu portofoliul încuiat şi sigilat, luă o copie a procesului de recepţie semnat de secretara lui Angevine şi plecă Avea să revină să ia cardul pentru SEARCHLIGHT a doua zi dimineaţă, după examinarea finală cerută de CIA, în mod specific de directorul adjunct asociat pentru afaceri militare După ce CIA aproba conţinutul, cardul avea să fie dus direct maiorului Thorstad, care avea o întâlnire cu ruşii în seara aceea Angevine introduse cardul de memorie într-un laptop fără legături externe, aflat pe bufetul din spatele biroului său, şi frunzări materialele pregătite de Forţele Aeriene pe care Thorstad avea să le transmită în seara următoare „Rahaturi”, gunoaie Ridicol! Cu o seară înainte, în biroul său încuiat, utilizase un Nikon superuşor pentru a fotografia o telegramă secretă de trei pagini de pe ecranul computerului său din Agenţie – fără exemplare fizice, fără înregistrări ale accesului la imprimantă, o fotografie anonimă şi imposibil de urmărit Angevine alese o telegramă operaţională ce raporta racolarea recentă a unui ataşat militar rus în Venezuela Telegrama Staţiei din Caracas era detaliată, conţinea nume şi enumera informaţiile transmise de ataşat Frumuseţea acţiunii era că Angevine nu avea nicio legătură cu Divizia America Latină sau cu operaţiunea; el avea pur şi simplu acces la traficul de telegrame din toată lumea Angevine ştia că pentru ruşi nu existau informaţii bona fide, ca, de exemplu, dezvăluirea unui caz de spionaj care implica un om al lor Plăcerea lor era să-şi prindă propriii trădători Până în 1994, Ames încasase aproape cinci milioane de dolari pentru numele a 12 sovietici aflaţi pe statele de plată ale CIA, o sumă imensă pentru Moscova care era de obicei zgârcită Alături de informaţia aceea, Angevine scrisese, de asemenea, şi fotografiase o scrisoare de introducere de o pagină, a patra imagine din Nikon Transferă cele patru imagini de pe camera sa foto pe cardul de memorie BIS şi examină rezultatul Manualele Forţelor Aeriene, apoi trei pagini ale unei telegrame operaţionale CIA, apoi scrisorica lui de amor Imaginile lui Angevine arătau cu totul altfel – metadate distincte şi fişiere Dox – însă era perfect: evidenţia misterul Scrisoarea era simplă, viguroasă, stil profesional Ruşii aveau să încremenească atunci când o citeau: Eu îmi spun TRITON [Angevine fusese încântat de numele acela de cod] În schimbul unor fonduri, vă propun să asigur informaţii ce vor fi interesante pentru Serviciul vostru Ca mostră, următoarele trei pagini detaliază o operaţiune CIA în America Latină care vă lezează interesele Nu mă voi identifica şi nici nu-mi voi descrie posibilităţile de acces sau poziţia Solicit plata promptă în dolari pentru această informaţie şi ca bună credinţă pentru informaţii viitoare pe care le voi transmite tot prin acest canal Lăsaţi un pachet în ambalaj impermeabil cu 100 000 de dolari în locul descris mai jos [Angevine desenase harta pentru situl unei cutii poştale oarbe în Rock Creek Woods din nord-vestul Washingtonului] în termen de trei zile, timp suficient pentru a-mi verifica informaţia Voi şti instantaneu dacă Serviciul vostru încearcă să mă identifice sau dacă informaţii despre oferta mea se scurg din Centrul vostru, caz în care voi întrerupe definitiv contactul TRITON * Ora 21:45 „La naiba”, se gândi maiorul Thorstad, „prima întâlnire cu ruşii se dovedeşte un dezastru ” Se temea să nu fi înţeles greşit îndrumările primite: la ora nouă seara mergi pe Traseul Capital Crescent, neiluminat, lung de un kilometru şi jumătate, din Bethesda, statul Maryland, între Massachusetts Avenue şi MacArthur Boulevard Fostul terasament Baltimore-Ohio fusese transformat într-o potecă asfaltată pentru drumeţii şi ciclism, dar la ora 21:00 nu exista niciun drumeţ, iar pădurile dese aflate de ambele părţi ale traseului erau întunecate şi imposibil de străpuns cu privirea Thorstad parcursese de două ori poteca – aproape bâjbâind, într-atât era de întunecoasă – şi se apropia de gura căscată a tunelului Dalecarlia, construit la sfârşitul secolului şi căptuşit cu cărămizi, care trecea pe sub lacul de acumulare din apropiere Un bărbat se desprinse din umbrele de lângă gura tunelului, cu chipul şi mâinile abia vizibile sub razele slabe ale lunii Thorstad se apropie încet de el — Tor-stud? rosti insul, stâlcindu-i numele Maiorul încuviinţă din cap — Apropie-te, spuse bărbatul cu un accent care lui Thorstad i se părea rusesc Maiorul făcu un pas înainte — Nu ştiam dacă am venit în locul potrivit A trecut aproape o oră de la ce aţi — Faţa la perete, zise bărbatul şi ridică braţele lui Thorstad, astfel încât palmele i se rezemară de cărămizile aspre În interiorul tunelului era frig; apa din sol se scurgea din plafonul curbat de cărămizi, pic-pic, creând ecouri seci Bărbatul îl percheziţionă expert pe Thorstad, insistând fără să se grăbească asupra zonei dintre picioare, atât în faţă, cât şi în spate Se ridică şi trecu bagheta unui detector de metale în jurul pantofilor lui şi al exteriorului jachetei Bărbatul era îndesat, cu chip aspru şi respira pe gură Duhnea a alcool – Thorstad bănui că era votcă – dar se ţinea bine pe picioare Mormăi când termină percheziţia şi maiorul se întoarse spre el Rusul scoase dintr-un buzunar o minilanternă şi o aprinse şi o stinse de două ori, în ambele direcţii ale tunelului Nu primi niciun semnal sau alt răspuns, însă Thorstad înţelese brusc că nu erau singuri, că lupii ruşi îl supravegheaseră pe el, poteca şi pădurea din clipa când sosise acolo Se cutremură în sinea sa la gândul unor oameni înarmaţi în pădurile transformate în cartiere rezidenţiale de lux din Bethesda — De ce ne-ai contactat? întrebă bărbatul cu glas gros Thorstad dorea să lase o impresie bună, iar BIS îl instruise să fie comunicativ şi cooperant — Aşa cum am scris în biletul pe care vi l-am lăsat, rosti el, am nevoie de ajutor financiar Adică de bani — De ce nu te duci la bancă, dacă ai nevoie de bani? îl ironiză bărbatul De ce ai venit la noi? — Am nişte informaţii care vă pot interesa, răspunse Thorstad pe un ton jalnic — Arată-mi Thorstad scoase din buzunar cardul de memorie şi-l ţinu în palmă, ca şi cum ar fi oferit o bucăţică de zahăr unui cal Bărbatul îl lua, îl răsuci între degete, ca şi cum n-ar fi ştiut ce era, apoi duse mana sub haină şi-l băgă într-un buzunar al cămăşii Un val de miros de corp nespălat, amestecat cu izul votcii răbufni dinspre el când se mişcă Rusul vârî mâna în alt buzunar şi-i întinse lui Thorstad o carte de vizită cu indicaţii şi o schiţă a următorului sit de întâlnire — Pentru data viitoare, rosti el, apoi se întoarse şi se topi în beznă, mergând spre sud prin tunel Thorstad privi în urma lui Rusul – un securist solid al SVR-ului din rezidentura – ştia doar că, dacă bazându-se pe informaţia americanului, Centrul decidea că voluntarul era un dvuruşnicestvo, agent dublu, nimeni n-avea să se mai prezinte la al doilea rendez-vous Iar cartea de vizită, făcută din carboximetilceluloză de sodiu, avea să absoarbă umezeală din mediul înconjurător şi, într-o lună de zile, avea să se descompună lent într-o pastă umedă „Un simplu mitocan”, îşi zise Thorstad, apoi puse cartonaşul în buzunar şi porni pe potecă spre nord, ieşind din păduri, spre luminile de pe Massachusetts Avenue Privea atent doar înainte, concentrându-se să nu vadă sclipirile nocturne ale ochilor slavi în copacii întunecaţi ce-l mărgineau * — Şi după aceea ce s-a întâmplat? întrebă Benford Roşcovanul maior Thorstad bău o gură de apă din carafa aflată în mijlocul sălii de conferinţe Trei ofiţeri BIS luau notiţe copioase, spre iritarea evidentă a lui Benford Cei din BIS jubilau şi nu le păsa: stabiliseră un contact cu SIR, Serviciul de Informaţii Rus În suburbiile Washingtonului Prima întâlnire după trei ani Propria lor operaţiune AD Avea să fie punctul cel mai fierbinte din raportul lunar de activitate pentru şefii Forţelor Aeriene Filfizonul din CIA, care stătea acolo, n-avea decât să-i pupe în fiind — Ei bine, povesti Thorstad, pot zice că individul a fost destul de prost crescut Benford se foi în scaun şi doar în ultima clipă îşi aminti că Morcoveaţă ăsta nu era un subordonat şi ca atare, teoretic vorbind, nu putea să urle la el — A întârziat 45 de minute la întâlnire, continuă Thorstad Am parcurs poteca de drumeţie de două ori Ridică două degete pentru a-i clarifica lui Benford Cei din BIS notau fiecare cuvinţel — Probabil că aveau în păduri oameni cu ochelari de vedere pe timp de noapte, care te-au urmărit mereu, ca să ştie dacă eşti cu adevărat singur, explică Benford Thorstad pocni din degete — Da, domnule Benford, să ştiţi că aveţi dreptate Individul a aprins şi a stins o lanternă către ambele capete ale tunelului Era un fel de semnal Benford îşi stăpâni un geamăt — Sunt încântat că eşti de acord, spuse el, dar tonul cuvintelor sale îi scăpă lui Thorstad, care se străduia să-şi amintească alte detalii Benford se întrebă dacă maiorul se gândise măcar vreo clipă că un semnal diferit al lanternei ar fi putut duce la decesul lui, prăbuşit pe cărămizile umede ale tunelului — A luat cardul, urmă Thorstad, şi mi-a dat cartea asta de vizită, pe care este următorul sit de întâlnire Peste două săptămâni, în Georgetown Benford luă cartea de vizită şi citi Simţi între degete textura satinată şi o împinse către cei din BIS aflaţi la capătul mesei — Hârtie solubilă în apă, zise el Copiaţi instrucţiunile verbatim şi puneţi-o într-un plic din pergamin Dacă n-o feriţi de efectele atmosferei înconjurătoare, se va descompune în trei săptămâni Ofiţerii BIS schimbară priviri, nesiguri de „verbatim” şi „pergamin” Benford se întoarse către Thorstad — Ei bine, zise el, bănuiesc c-a mers pe cât de bine ne putem aştepta Individul ăla grosolan — Am uitat să spun că duhnea – absolut duhnea – a alcool, pe lângă proasta lui creştere, îl întrerupse Thorstad — Da, poate că are şi el probleme acasă, comentă Benford Thorstad păru uşor vinovat că fusese incorect: nu se gândise că şi bărbatul acela putea să aibă necazuri personale Benford se uită cu interes clinic la expresiile ce se succedau pe chipul maiorului Unde-l găsise BIS pe bărbatul ăsta copilăros? — În mod aproape sigur, continuă el, era un cadru inferior de securitate de la ambasadă, poate din rezidentura Centrul n-ar fi riscat să trimită la întâlnirea asta unul dintre ofiţerii lor operativi activi sub acoperire Thorstad aprobă din cap Benford se întoarse spre cei din BIS — Recomand reţinere în raportarea acestui contact şi prognozarea unui progres ulterior, zise el Probabilitatea altei întâlniri este extrem de redusă, ţinând seama de faptul că materialele transmise sunt învechite Ruşii caută informaţii excepţionale Dacă nu le capătă, vor decide că maiorul a fost un voluntar trimis în mod deliberat şi vor pune capăt pur şi simplu operaţiunii Oamenii din BIS îl priviră încruntaţi — Anticipez că vei fi lăsat să aştepţi la următorul rendez-vous, i se adresă Benford lui Thorstad Să nu fii surprins dacă nu va apărea nimeni Se ridică şi părăsi sala Un ofiţer BIS îi arătă degetul mijlociu pe la spate Thorstad îl fulgeră cu privirea — Pe loc repaus, sergent, spuse el Nu aşa procedăm noi în Forţele Aeriene Lumpia Arcadiei Tocaţi varză, morcovi, ceapă, ceapă verde şi usturoi şi căliţi-le în ulei cu sos de soia Rumeniţi pe foc carne de porc tocată şi amestecaţi-o cu legumele Înfăşuraţi strâns umplutura în foi subţiri de clătită, speciale pentru lumpia sau wonton Prăjiţi în ulei vegetal până se rumenesc şi devin crocante 15 Încuiat în biroul lambrisat în lemn al casei sale, Seb Angevine termină de transferat cele nouă cadre digitale pe care le fotografiase direct de pe ecranul computerului său din Agenţie pe stickul SEARCHLIGHT care era pregătit pentru al doilea contact cu ruşii BIS încărcase 23 de cadre atent editate cu documente privind parametri de performanţe pentru F-22 Raptor, un program de avion stealth de vânătoare, care fusese abandonat din cauza depăşirii bugetului alocat şi a disputelor dintre contractori Analiştii CI din Forţele Aeriene susţineau că informaţiile ar fi fost atrăgătoare pentru ruşi şi ar fi menţinut mingea în joc Angevine abia se uitase la materialele BIS Cele nouă cadre ale lui aveau să fie felul principal, iar „scrisorica de amor” din al zecelea cadru digital de la sfârşit cerea depozitarea a încă 100 000 de dolari în Rock Creek Woods Nu se îndoia că ruşii aveau să plătească El ridicase prima plată din ascunzătoare într-o dimineaţă de duminică, fără niciun fel de probleme, deşi, nervos, le acordase ruşilor o zi suplimentară dacă ar fi avut nevoie de mai mult timp Se îngrijorase însă degeaba Pădurea era deasă de-a lungul Oregon Avenue NW, iar în cartierul Barnaby Woods existau destule străduţe liniştite pe care să-şi parcheze maşina fără probleme Ziua era frumoasă şi aerul era blând Nu circula nicio maşină, iar pădurea era pustie Deşi convins că ruşii nu-şi vor periclita noua sursă prin încercarea de a supraveghea ascunzătoarea, Angevine ţinu ochii larg deschişi, fiind atent nu doar la suspecţii plimbăreţi matinali, ci şi la locurile probabile în care ruşii ar fi putut monta videocamere activate de senzori de mişcare Ei nu ar fi riscat aşa ceva, totuşi avea să fie precaut Cărarea luminată de soare ducea în mod convenabil la un stejar masiv, dărâmat de uragan, al cărui ghem de rădăcini crea un buzunar natural, din care Angevine, cu mâini tremurătoare, extrase un pachet de mărimea unei pâini, înfăşurat perfect în bandă adezivă albastră Greutatea pachetului era impresionată O sută de miare Un Porsche Carrera Ceasul acela Rolex GMT-Master II Aşa că le ceruse ruşilor să-i mai bage o sută de miare Probabil că fierbeau în rezidentura lor, pe Wisconsin Avenue, întrebându-se cine naiba era TRITON, ce fel de şmecher era şi unde lucra Cineva anexase pachetului cu bani un bileţel scris la maşină, care i se adresa ca „dragă prietene” şi preciza un număr de telefon dacă dorea să stea de vorbă „Da, cum să nu, va t’en fair foutre, daţi-vă naibii”! Angevine observă cu ruşii fuseseră, bineînţeles, rezervaţi şi precauţi în mesajul lor de salut şi în privinţa unui viitor contact Ei tot nu ştiau ce era cu TRITON, dar informaţia despre racolarea din Caracas era o dovadă incontestabilă că aveau în mâini o sursă colosală TRITON: stăpânul mărilor Anonim Monumental Ruşii aveau să fie răbdători, atenţi Erau încrezători că, aşteptând, aveau să afle până la urmă despre cine era vorba „Nicio şansă”, îşi zise Angevine TRITON avea să iasă din spuma mării, să-şi fluture tridentul şi să cheme o furtună vijelioasă, după care să dispară iar sub valuri, de neatins Iar pouffiasse aia, javra de Bevacqua, n-avea decât să stea în spatele biroului ei şi să se întrebe ce se-ntâmpla cu Serviciul ei Clandestin Ruşii aveau deja primul lui material: pista de contrainformaţii din Caracas Acum era momentul să le dea ceva şi mai bun, şi mai exploziv: nouă imagini a două telegrame separate Acces Restricţionat, trimise de la Staţia din Atena la Langley, care raportau două sesiuni lungi de debriefing despre programe de cercetare-dezvoltare militară rusă secrete, conduse de un ofiţer de caz CIA vorbitor de rusă cu o sursă identificată doar ca LYRIC * Ora 22:00 Maiorul Glenn Thorstad stătea în întuneric în mica grădină publică ornamentală de pe Grace Street NW, aproape de Wisconsin Avenue, cu vedere spre C&O Canal Purta haine civile, o jachetă peste cămaşa descheiată la gât Avea o pălărie de piele întoarsă cu boruri late şi bandă de piele, nu tocmai de cowboy – care ar fi fost prea bătătoare la ochi – aducând mai degrabă cu cea a lui Indiana Jones, pentru a-i acoperi părul roşu Îşi privi ceasul pentru a cincea oară în ultimele 30 de minute Dacă nu punea la socoteala contactul cu gorila din securitatea rusă care avusese loc în tunel, aceasta avea să fie prima lui întâlnire faţă în faţă cu un ofiţer de informaţii rus, ceva ce nu visase niciodată în toată cariera sa în Forţele Aeriene Thorstad lucrase în Transcomm – Comanda Transportului, o rotiţă esenţială în maşinăria Forţelor Aeriene – şi promovase printr-o serie de joburi importante în coordonare, programare şi finanţe Fusese remarcat şi recrutat de BIS pentru accesul lui demonstrabil la un domeniu imens de informaţii secrete Căpătase toate autorizaţiile de securitate cu foarte mare uşurinţă, fiindcă nu avea nimic de ascuns – ce naiba, nici măcar nu bea Iniţial Thorstad fusese măgulit că BIS îl abordase cu sugestia de a juca rolul de agent dublu, iar şedinţele de informare şi practică erau surescitante şi diferite Dar acum, pe stradă, aşteptând SVR-ul, nu mai era la fel de sigur Fusese instruit ce să spună, ce întrebări îi vor pune ruşii pentru a-l testa BIS îl învăţase că ruşii vor presupune că el era un agent dublu până când, şi dacă, avea să le dovedească opusul – prin informaţii impecabile şi comportament autentic — Ce înseamnă „comportament autentic” pentru un agent dublu? îşi întrebase Thorstad instructorii Aceştia se uitaseră unii la alţii – până atunci nimeni nu-i mai întrebase aşa ceva Un glas iritat răsunase din colţul încăperii, din partea unui bărbat cu haine mototolite, păr ciufulit şi intonaţia unui profesor de latină care tocmai suferise o criză de gută — Nu există aşa ceva, aşa că nu pierde timpul gândindu-te că ar putea exista, spusese Benford care venise neinvitat la informarea lui Thorstad din ajunul primului său potenţial contact real cu SVR-ul Comportă-te exact aşa cum simţi: speriat, vinovat, neîncrezător Eşti un maior al Forţelor Aeriene care-şi trădează ţara Thorstad înghiţise un nod „Iar a venit tipul ăsta incomod?” — Aşa este, urmase Benford, eşti un trădător, iar ruşii îţi vor lua informaţiile şi-ţi vor da nişte bănuţi, iar când accesul tău încetează sau te prinde FBI-ul, Moscova va ridica din umeri şi va dispărea până ce în pragul său va apărea următorul maior Thorstad Thorstad se holbase la Benford, care se ridicase de pe scaun şi începuse să se plimbe prin sală — E-n regulă să te simţi de rahat, ruşii vor vedea asta şi se vor linişti Benford se răsucise şi-i privise pe cei din BIS, care se foiseră stânjeniţi Maiorul Thorstad îşi reaminti acele cuvinte în timp ce stătea în întuneric şi aştepta să apară omul lui de legătură Îşi închipuia că va veni o altă brută de doi metri în haină de piele, care să-l întoarcă, să-l lipească cu faţa de zidul din cărămidă al grădinii şi să-l percheziţioneze cu bruscheţe în căutarea vreunor dispozitive de înregistrare Nu ştia la ce să se aştepte Verifică pentru a unsprezecea oară cardul de memorie din buzunar: F-22 Raptor A doua livrare de informaţii către inamic De peste zidul scund al grădinii, pluteau în văzduhul serii sunete de petrecere de pe o barjă care înainta încet pe canal Thorstad coborî privirea spre luminile de pavoazare ce se reflectau în apă Ar fi preferat să fi fost acolo, jos, decât aici Un glas încet care se auzi imediat lângă el îl făcu să tresară — Tu eşti Glenn? Era un glas feminin grav Thorstad se întoarse O femeie cu păr blond stătea cu mâinile în buzunarele unui trenci deschis la culoare Părea să aibă în jur de 55 de ani, era scundă şi cumva îndesată Luminile de la clădirile de pe celălalt mal al canalului dezvăluiau un chip rotund, cu ochi căprui inteligenţi şi gură ridată în colţuri Îşi purta părut strâns în coc Îi surâdea politicos Bibliotecară, consilier în serviciul personalului, administrator de spital Nici măcar nu semăna a rusoaică Vorbea fluent, cu o voce uşor legănată, cu o urmă de accent străin, poate olandez sau norvegian Thorstad nu ştiu ce să răspundă — Maiorul Thorstad din Forţele Aeriene? Femeia zâmbi şi se apropie cu un pas Născut în 1979, în Farmington, statul Minnesota? Thorstad înghiţi un nod şi încuviinţă din cap Judecând după nume, aş spune că familia ta este suedeză — De-a treia generaţie, murmură Thorstad I se păru că sunase ca un idiot — Talar ni svenska? se interesă ea Vorbeşti suedeza? — Doar câteva cuvinte — Charmerande, fermecător, urmă femeia Îmi amintesc cu plăcere de călătoriile mele în Suedia Gillar du kroppkakor, îţi plac găluştele cu cartofi? Uşoare şi delicioase Thorstad nu putea decât să se holbeze la matroana aceasta veselă, care bătea câmpii despre mâncăruri suedeze — Bănuiesc totuşi că ar trebui să vorbim în engleză, nu? Thorstad încuviinţă din nou — Vrei să te plimbi niţel cu mine? întrebă femeia Se apropie de el şi-şi trecu mâna pe după braţul lui, ca şi cum ar fi fost o mătuşă care ieşise pentru o plimbare de duminică, după cină — Mă numesc Iulia, zise ea după ce începură să meargă pe strada îngustă şi întunecată Pe ambele trotuare se ridicau clădiri din cărămidă, închise şi tăcute Ajunseră la o stradă mai mică – tot îngustă şi pavată cu cărămizi – ce cobora spre Potomac şi parcul de pe marginea apei, în jur nu se zărea nicio mişcare şi paşii le erau înăbuşiţi când Iulia coti pe aleea întunecoasă – Cecil Place NW – trăgându-l cu blândeţe de braţ în direcţia în care dorea să meargă Dacă Thorstad ar fi avut instruire de stradă, poate că ar fi observat o siluetă care-i privea nemişcată din capul străzii Altă siluetă se găsea lângă un felinar la piciorul aleii şi-i urmărea apropiindu-se La jumătate de stradă depărtare, pe Water Street, în umbra autostrăzii supraterane Whitehurst, un chip nedesluşit se uita prin parbrizul unei dube parcate Periodic, bărbatul arunca priviri în oglinzile retrovizoare Iulia Zarubina, rezident SVR în Washington – şveia, croitoreasa – îşi adusese băieţii în seara asta — Mă bucur că m-ai contactat, rosti ea continuând să-l ţină pe Thorstad de braţ, dar privindu-şi picioarele Mi-ar plăcea să te ajut cu orice aş putea Thorstad nu ştiu nici acum ce să spună – BIS îl pregătise pentru o tiradă punctată de salivă din partea unui mardeiaş masiv — Povesteşte-mi câte ceva despre tine, Glenn, zise Iulia şi se uită la el „Dumnezeule”, se gândi maiorul, „deşi este din SIR e politicoasă” Nu simţea cum cusăturile buclate ale croitoresei începeau să-l înfăşoare În decurs de două minute, Zarubina determină spre propria ci satisfacţie că Thorstad era exact ceea ce crezuse ea – nevinnîi, inocent – şi că, în mod aproape cert, nu fusese autorul „materialului suplimentar” de pe primul stick Surâse din nou şi începu să-şi clădească propria ei maskirovka, camuflare Îl chestionă cu blândeţe pe maior despre informaţiile învechite din primul card de memorie — Programul Raptor, Glenn, pentru numele lui Dumnezeu, n-ai putut găsi ceva mai recent? La urma urmelor, te afli într-o poziţie foarte importantă Eu am speranţe mari pentru noi Thorstad era surprins, deoarece nu la aşa ceva i se spusese să se aştepte — La ce te gândeşti? întrebă el, amintindu-şi în ultima clipă că echipa BIS îi ceruse să smulgă informaţii şi cerinţe de la ruşi Exact, să smulgă Zarubina privea spre Potomacul învăluit în noapte, spre lampioanele din Rosslyn şi spre copacii cufundaţi în beznă de pe insula Roosevelt — Chestiile astea sunt foarte tehnice, rosti ea şi-l strânse uşor de braţ în timp ce se plimbau alene în lungul apei Întoarse capul spre el, îi prinse căutătura şi zâmbi, o bunicuţă care se pregătea să-i dea o reţetă pentru prăjituri Ar fi totuşi grozav dacă mi-ai putea aduce orice informaţii – diagnoze curente, date din zborurile de testare, analize de design – despre problema instabilităţii aripii la F-35 Aşa ceva ar fi cu adevărat minunat Îl privi pe Thorstad şi ochii i se încreţiră în colţuri — Treizeci şi cinci? repetă el Se părea că femeia ştia o grămadă de lucruri — Da, mi se pare că voi îi spuneţi Lightning II Sper că vei putea găsi ceva Am fost extrem de incitată când m-ai contactat Zarubina folosea rareori cuvintele „Centru”, „Moscova” şi „Rusia” şi menţinea mereu relaţia personală Avea să vină şi momentul când relaţia avea să devină utverdivşiisea, instituţionalizată de Centru, atunci când avea să fie prea târziu ca sursa să se mai oprească Din fericire, americanii erau predictibili Ea se baza pe faptul că acest american naiv va reveni la ofiţerii lui de caz – presupuse, în mod corect, că era o iniţiativă BIS – şi va raporta că ruşii erau interesaţi, cu adevărat interesaţi, şi că operativul AD începuse cu dreptul Implicarea personală a Zarubinei certifica acest lucru şi femeia spera că ofiţerii CI din Forţele Aeriene vor fi de acord Ea trebuia să continue să se întâlnească cu această creatură Thorstad, să simuleze interesul şi răbdarea, să continue să ceară informaţii pe care Forţele Aeriene n-aveau să accepte niciodată să le transmită Indiferent cine ar fi fost necunoscutul TRITON, el avea nevoie ca acest canal să fie menţinut deschis şi activ Zarubina se gândi că puteau exista unele oportunităţi de aktivnîe meropriatia, măsuri active, dezinformări, în cerinţele de informaţii adresate lui Thorstad Cândva, ea îi ceruse unui ataşat militar francez – alt agent dublu – manualele de operare pentru Mirage 2000N, volumele 1–12 şi 15–22 Când francezul cu ochii căscaţi cât cepele o întrebase de ce nu şi volumele 13 şi 14 (cele care descriau ASMP – Air-Sol Moyenne Portée, racheta nucleară de croazieră aer-sol – de trei kilotone, din dotarea aparatului 2000N), Zarubina îşi aranjase părul şi ignorase întrebarea – ca şi cum n-ar fi fost interesată de ceva ce avea deja – declanşând în Ministerul Apărării francez o vânătoare de cârtiţe care durase doi ani, plus o criză constituţională la Palatul Élysée cu privire la viabilitatea politicii franceze de descurajare nucleară Măsura aceea activă fusese inspirată Mintea excepţională a femeii gonea pe această a treia direcţie, chiar în timp ce-i vorbea lui Thorstad pe tonuri liniştitoare Cu o ureche, îşi asculta echipa de contrafilaj care se desfăşurase în jurul lor, în casca de pe partea capului opusă lui Thorstad Avea în buzunar stickul de memorie al americanului şi era nerăbdătoare să vadă dacă misteriosul TRITON mai anexase ceva Zarubina intuia că acesta era începutul unui caz major Când îşi terminară plimbarea, se uită după Thorstad cu ridicola lui şliapa cu boruri late urcând încet pe Thirty-First Street NW spre luminile de pe M Street Zarubina spera că TRITON era inteligent N-o liniştea faptul că-şi alesese singur numele de cod – putea fi indicaţia îngrijorătoare a orgoliului unui megaloman de proporţii Pe lângă stăpânul mării, „triton” însemna în rusă şi „salamandră” „Nu chiar criptonimul cel mai eroic pentru un agent”, se gândi ea, „dar poate că autodenumirea după un amfibiu agitat se va dovedi inspirată ” * — A fost politicoasă şi atentă, relată Thorstad Se afla la o masă dintr-o sală de conferinţe din Pentagon, înconjurat de agenţi BIS şi doi ofiţeri din A-2 Benford stătea tăcut în capătul mesei şi privea tavanul, de parcă se gândea ce să comande pentru cină — Mi-a pus întrebări despre mine I-am spus că am nevoie de bani, aşa cum am repetat Am recunoscut că-mi plac jocurile de noroc, adăugă Thorstad — Şi ce a răspuns ea? întrebă Benford Agenţii BIS nu ascultau, pentru că erau toţi ocupaţi să noteze – al doilea contact cu SIR, contact cu şeful SVR din Washington, cerinţe specifice despre F-35 Operatorul lor AD, nume de cod SEARCHLIGHT, era pe cai mari Aveau să propună un alt element important în următorul raport lunar – ba nu, un memorandum separat, adresat secretarului Forţelor Aeriene, poate chiar secretarului apărării Acum se uitară la Benford Fraierul ăsta de la Langley spusese că ruşii nu vor mai continua legătura Mare expert! — Că uneori toţi trecem prin dificultăţi, zise Thorstad A fost, cum să zic? chiar înţelegătoare Fără chestii tehnice sau dure, absolut nimic de genul ăsta „Bineînţeles”, se gândi Benford, „a fost doar o plăcută plimbare de seară cu o doamnă vârstnică, o şveia, o croitoreasă ” Însă cele trei decenii în care Benford se târâse prin jungla de oglinzi îi spuneau că ceva nu era în regulă În cazurile de culegere de informaţii, ruşii erau – şi fuseseră dintotdeauna – lacomi, zgârciţi, rapaci, suspicioşi, nerăbdători, avari, specialişti în extorcări, brutali Însă niciodată proşti Benford cunoştea senzaţia aceea, simţea ghemul familiar din gât de care avea parte când contempla o acţiune încă necunoscută a ruşilor Cu timpul, planul avea să devină clar, aidoma unei căpăţâni de miel care se ridică de pe fundul oalei cu ciorbă, cu ochi sticloşi şi dinţi dezgoliţi Însă atunci avea să fie prea târziu Găluşte cu cartofi Kroppkakor Prăjiţi carne sărată de porc şi ceapă până se rumenesc Fierbeţi cartofii şi zdrobiţi-i După ce s-au răcit, amestecaţi-i cu ouă, piper negru, nucşoară şi făină şi frământaţi, obţinând un aluat Tăiaţi aluatul şi formaţi din el bile Scobiţi-le şi umpleţi cu amestecul porc/ceapă Închideţi găluştele pe margini prin presare şi fierbeţi în supă de vită până se pătrund bine Serviţi cu smântână 16 Vern Throckmorton, dificilul şef al Staţiei, stătea încruntat în spatele biroului său din cămăruţa pe care o ocupa în sediul din Moscova Deşi uşa pliantă din laminat era deschisă, spaţiul cât o debara nu avea scaune, aşa că Hannah Archer trebuia să stea în picioare, stângace, sub privirea de avocado a lui Vern Hannah era cel mai nou ofiţer de caz din Moscova – sosise în Staţie de trei zile – şi acum era prima dată când fusese chemată de Throckmorton sau când acesta îi recunoscuse existenţa — Metrică, rosti şeful Ştii ce înseamnă metrică? Vern era un bărbat voinic, cu umeri laţi şi pântec proeminent, cu bărbie dublă, sprâncene stufoase şi păr şaten rar pe care-l pieptăna cu cărare şi-l dădea cu fixativ de-a curmezişul capului său strălucitor ca o minge de plajă Hannah îşi imagina că dacă cineva ar fi putut strecura cu delicateţe o unghie sub o margine a părului întărit, acesta s-ar fi ridicat de pe ţeasta bărbatului aidoma capacului unei cutii de biscuiţi — Nu ştiu, şef, răspunse ea Nu-i un fel de scară pentru măsurarea lucrurilor? Hannah avea 25 de ani şi abia terminase instruirea OpI – „beţe şi hârleţe”, o numeau ei – operaţiuni interne pentru coordonarea agenţilor în zone interzise ca Moscova Hannah era drăguţă şi cam slăbuţă – îi plăcea silueta ei de fată naturală – cu păr blond cârlionţat şi buze pline Ştia că ochii reprezentau trăsătura ei cea mai atrăgătoare, ba chiar neobişnuită: verdele luminos al Caraibelor, presărat de punctuleţe aurii în jurul pupilei Purta ochelari de hipster cu rame negre, o fustă şi o bluză simple În liceu şi colegiu practicase lacrosse, de aici şi picioarele ei subţiri, dar puternice Ştia că oamenii o considerau ireverenţioasă – asta se datora faptului că fusese singura fată dintre toţi fraţii – dar încercase să se abţină de la replici caustice în cursul instruirii Acum stătea nemişcată, cu excepţia unui picior care bătea nervos din vârful pantofului, însă în afara razei vizuale a şefului Avea prea multă energie nervoasă – trebuia să lucreze în direcţia asta SSt Moscova o privi cu atenţie Puştoaica radia intensitate, şi inteligenţă, şi siguranţă pe sine, la naiba! În telegrama de evaluare scria că fusese printre cei mai buni în instruirea OpI: putea să detecteze zona de acţiune acoperită în teren ca un instructor, mirosise o echipă de urmărire a FBI-ului de 20 de maşini în cursul exerciţiului final, efectuase o LMM chiar sub nasurile lor Vern pufnise Livrarea din maşină în mişcare – una dintre cele mai periculoase metode de schimburi agent-ofiţer de caz din manual „Isteaţă foc”, îşi zise el Mai exista şi o altă complicaţie Înainte de sosirea în Staţie a acestei fete de aur, Throckmorton primise o telegramă „strict secret” de la Divizia Contrainformaţii – direct de la Simon Benford – care-i ordona în esenţă lui, SSt Moscova, să numească pe ofiţerul de caz Hannah Archer, care urma să sosească în scurt timp, ca ofiţer de acţiune pentru amplasarea reţelei CARS de susţinere a unei agente delicate, GTDIVA Telegrama menţiona superficial doar că Archer fusese instruită suplimentar în asemenea sisteme „Prostii”, îşi spuse Vern „Eu ar trebui să fiu cel implicat în acest caz compartimentat ” Răspunsese imediat telegramei, anunţându-şi intenţia de a se ocupa personal de DIVA, dar primise un telefon pe linia criptată de la Gloria Bevacqua, noul DSNC, care îi spusese să tacă şi să execute ordinele El continua să fie iritat — Nu, zise Throckmorton şi se lăsă pe spate în scaunul său rotativ Metrica este ceea ce folosesc eu ca să-i trimit acasă pe ofiţerii de caz când nu au rezultate Aşteptă o clipă ca să descifreze chipul lui Archer, care era impasibil; puştoaicei nu-i tresărea nici măcar un muşchi — Am primit o telegramă care te desemnează ca ofiţer de acţiune pentru DIVA Ca atare, mă aştept să te ocupi de asta, sub conducerea mea Şi dacă tu crezi că nu sunt calificat, poţi să renunţi la ideea aia, pufni Vern Nu suflă nicio vorbă despre faptul că el evitase instruirea OpI înainte de a veni la Moscova în calitate de şef; declarase cu superioritate că era prea ocupat cu alte pregătiri, dar în realitate nici prin cap nu-i trecea să rişte să nu absolve cursul acela diabolic de exigent – în mod tradiţional, 25 la sută dintre participanţii la curs nu-l duceau până la capăt Se lăsă pe spate în scaun, dincolo de biroul modular Pe colţul acestuia era o grenadă falsă, montată pe un soclu din lemn Plăcuţa de pe soclu anunţa DEPARTAMENTUL RECLAMAŢII PENTRU SERVICII MAI RAPIDE, SCOATEŢI CUIUL Fusese lăsată de un fost SSt Moscova, de acum uitat, însă lui Throckmorton îi plăcea, mai exact îi plăcea mesajul pe care-l trimitea — Prima mea detaşare a fost la Bucureşti, rosti el, observând că puştoaica Archer îl privea drept în ochi Eu sunt unul dintre specialiştii iniţiali în zone interzise Aruncam plicuri din maşină sub nasul urmăritorilor şi vreau să-ţi spun că tipii ăia de la Securitate erau nişte animale — Epoca de aur a operaţiunilor interne, rosti Hannah fără nicio inflexiune în glas, după care regretă instantaneu că vorbise „Taci naibii din gură, isteaţo!” SSt nu păru să bage în seamă replica, ba chiar lăsă impresia că-i plăcuse „Specialist în zone interzise”, gândi Hannah Benford îi spusese că în anii 1970, una dintre aruncările din maşină prost executate de Throckmorton pe şoseaua care trecea prin Pădurea Pantelimon, un ansamblu de pini şi stejari de lângă Bucureşti, fusese observată de Securitatea română O echipă de securişti aşteptase trei săptămâni în ploaie, ba chiar doborâse patru plopi de-a curmezişul şoselei – doi în faţă şi doi în spate – utilizând explozibile, pentru a bloca orice posibilitate de fugă când agentul apăruse cu maşina lui în sit „Unul dintre specialiştii iniţiali”, îşi zise Hannah Un instructor îi spusese că ea judeca oamenii bine – un aspect la care nu te gândeşti până nu treci printr-o afurisită de şcoală de spionaj şi ţi se zic nişte aiureli despre propria-ţi persoană – şi ea adulmecase orgoliul SSt-ului acestuia, născut clar din invidie, şi-i văzuse, de asemenea, suspiciunea cronică, alimentată fără doar şi poate de îndoiala de sine Şi ce mai povară trebuia să fie pentru capul acela supradimensionat să intre într-o cameră Sau să îmbrace un tricou * Hannah inspiră adânc şi privi în lungul Staţiei Moscova, pustie acum: în esenţă, un trailer izolat fonic, mai mare ca un container de transport Nu avea ferestre, doar o uşă de intrare, care îţi crea senzaţia de claustrofobie Pereţii erau acoperiţi cu panouri din pâslă albastră groasă, iar pe jos exista o mochetă durabilă de aceeaşi culoare De ambele părţi ale coridorului central îngust, şase birouri modulare se înşiruiau în lungul pereţilor, iluminate de lămpi încastrate, ce proiectau pete de lumină pe fiecare tăblie, deasupra căreia era suspendat un dulăpior, unicul loc în care puteai depozita obiecte personale Pentru a citi traficul sau pentru a întocmi ciorne de telegrame, ofiţerii de caz trebuiau să se aşeze la orice birou era disponibil Sub birouri se aflau seifuri din oţel butucănoase, cu două sertare, gri-metalic şi ponosite „În Boeingul 777 cu care am venit era mai mult spaţiu Asta-i casa ta pentru următorii doi ani”, se gândi Hannah Staţia Moscova Adevăratul Oţel Jocul cu J mare Uşa principală se deschise cu un ţiuit hidraulic şi garnitura din alamă lată cât degetul care înconjura cadrul masiv – şi garanta integritatea acustică în jurul uşii – sclipi în lumină Irene Schindler, adjuncta şefului Staţiei, intră în trailer Fără să privească, lovi cu palma butonul roşu mare de pe perete, care închise uşa greoi, cu un şuierat Irene avea 35 de ani şi era înaltă, cu pielea cenuşie, obrajii scofâlciţi şi părul tuns scurt în maniera prinţului Valiant Creştetul capului îi atingea plafonul scund al trailerului când o privi în tăcere pe Hannah, aţintind-o cu nasul ei subţire şi coroiat, apoi se întoarse către capătul opus al incintei şi deschise altă uşiţă Biroul adjunctului Irene intră în spaţiul mic şi închise uşa cu un clic În urma ei rămase un iz uşor astringent „Iisuse Hristoase”, îşi zise Hannah, „prima mea detaşare şi am nimerit în plină Familie Addams, strivită între doi mizantropi ” La care se adăugau vreo 3000 de spioni ruşi pe străzi, care salivau, aşteptând-o să iasă pe stradă ca să înceapă Jocul Plus DIVA, care o aştepta pe Hannah să-i livreze vesta de salvare * Hannah fusese obişnuită cu o viaţă de normalitate: crescuse într-o familie mare, de oameni stabili şi fermi, Biserica Episcopaliană, statul New Hampshire, practicase lacrosse toamna şi primăvara, navigaţie cu vele vara Părinţii o învăţaseră să-şi câştige singură banii, aşa că în vacanţele şcolare fripsese hamburgeri şi prăjise scoici Spune ce faci şi fă ce spui Spune adevărul şi apără lucrurile în care crezi Flirturi cu băieţi arşi de soare, cu ochi veseli şi pistrui; bere cu lămâie, băută din cutiile de tablă pentru mingi de tenis; opturi leneşe descrise la volanul unui jeep, dezbrăcată până la brâu, pe o luncă scăldată de razele lunii Gustase Sudul bine-crescut în cei patru ani petrecuţi la Universitatea Washington and Lee, apoi alţi doi ani la Virginia, pentru lucrarea de diplomă în filosofie şi ştiinţe cognitive, deşi Virginia i se păruse sub nivelul facultăţii W&L Era interesant, dar Hannah dorea altceva; trebuia să meargă mai departe în viaţă După care, cu toată seriozitatea, înscrierea pentru CIA fusese un angajament important: servire, sacrificiu, contribuţie Nu tocmai patriotism, însă apărarea ţării se apropia destul de mult de sentimentele ei Hannah a fost acceptată şi a mers la Langley Acolo a coborât din lumea mahonului lustruit într-o mlaştină adâncă până la şold de apă stătută – din care se înălţau bule puturoase de metan şi al cărei fund îţi aluneca sub tălpi Agenţia Centrală de Informaţii, CIA A întâlnit oameni despre care nu avusese habar că existau şi care păreau să aibă structura ADN identică cu a peştilor antediluvieni, ce se târâseră afară din oceane, inspiraseră oxigen, horcăind, şi-şi dezvoltaseră picioare Dumnezeule, ăsta era un adevărat atelier de lucru pentru ştiinţele cognitive, această adunătură; sceptici caraghioşi, dependenţi de stări conflictuale, egoişti bipolari, insensibili gata oricând să intimideze – anchetatorii şireţi care se delectează provocând suferinţă, tot aşa cum un gurmand se delectează cu un sos mousseline Şi înainte ca Hannah să fi ajuns la concluzia că intrase din greşeală prin uşa din spate a unui azil, începuse să descopere persoane pe care le considera Merituoşii: managerii, tehnicienii, analiştii şi asistenţii cu inimi bune şi suflete blânde, care-şi dedicau vieţile misiunii şi ţării lor şi care păreau să creadă că principala moştenire a serviciului era de a îndruma, dezvolta şi susţine subordonaţi, de a lăsa în urmă viitori lideri care, la rândul lor, aveau să devină mentori pentru alţii (Ulterior, ea s-a întrebat dacă Simon Benford era un Merituos sau pur şi simplu un dement extaziat ) Când instruirea a început cu adevărat, Hannah, bună observatoare, a început să-i cunoască pe cei de la operaţiuni – agenţii de teren, bărbaţi şi femei – care înfăptuiau acte de eroism din umbră, care furau secrete inaccesibile, evitau pericole fizice şi manipulau şansele şi care, în anonimitatea lor, primeau rareori credit pentru succesele tăinuite, în schimb, invariabil, purtau povara învinuirilor pentru eşecurile publice Mintea decisă a fetei ştia cine era ea şi ştia ce dorea să fie: un agent de operaţiuni A tras din greu în Fermă, a absolvit cu note maxime şi s-a aşteptat să fie luată de Divizia Africa sau America Latină; era pregătită pentru asprimea şi duritatea operaţiunilor din Lumea a Treia care o atrăgeau Însă un manager de nivel mediu cu fruntea teşită şi mandibula proeminentă a unui neandertalian insistase, pentru nici un alt motiv decât faptul că o putea face, ca Hannah să fie repartizată în Divizia Europa, unde el era ofiţer executiv (EXO) al şefului Ca atare, Hannah a primit ordin să se prezinte la Divizia EUR O vizită respectuoasă la biroul lui ca să pledeze pentru o reconsiderare a repartizării n-a făcut decât să-l irite pe EXO, care a amânat prompt prima detaşare în străinătate a lui Hannah şi a exilat-o până la alte înştiinţări în secretariatul Iberia, printre nesfârşite separeuri sub tuburile cu neon zumzăitoare Ursuz, bărbatul a anunţat-o că se va ocupa de depistări de nume şi întocmirea de note informative cu puncte pentru discuţii – în felul acela, avea să înveţe o lecţie despre contestarea autorităţii sale În timp ce se gândea să-şi dea demisia din CIA, să găsească o goeletă, să se angajeze ca bucătar şi să navigheze în jurul lumii, Hannah zări un chip care o privea peste peretele despărţitor al separeului vecin — Bănuiesc că abia ai ieşit din Fermă, rosti un glas de femeie Îi erau vizibile doar creştetul capului şi ochii albaştri Vocea îi era lentă şi domoală — Şi am ajuns în subnivelul trei, răspunse Hannah dezumflată Crezusem că voi căpăta o misiune, dar EXO a avut altă idee — Da, EXO, zise femeia încet E ca o livadă plouată — Ca o livadă plouată? repetă Hannah, derutată — Umedă Urât mirositoare Dezagreabilă Ochii femeii o cercetară, îi priviră pantofii, apoi separeul, catalogând totul Hannah nu se îndoia că femeia aceasta putea după aceea să scrie din memorie tot ce văzuse înainte de a clipi ultima oară din ochi — Tu de cât timp eşti în ramură? zise ea — Eşti Hannah Archer, aşa-i? întrebă femeia şi ocoli peretele despărţitor Întinse o mână caldă şi uscată, cu o strângere surprinzător de puternică Eu sunt Janice, Janice Callahan — Bună Spune-mi Hannah De unde-mi ştii numele? — Nu vrei să facem câţiva paşi? o întrebă Janice — Ba da, sigur Auzi, Janice, tu întotdeauna răspunzi la o întrebare prin altă întrebare? — Tu ce crezi? Janice era trecută de 50 de ani, cu păr roşcat-galben ca mierea, ciufulit şi pieptănat băieţeşte cu cărare pe o parte, cu ochi albaştri cu mici cute în colţuri, nas ascuţit şi bărbie puternică Gura îi părea fixată într-un zâmbet permanent, ca şi cum ar fi ştiut răspunsul înainte să fie întrebată Când surâdea, făcea gropiţe în obraji Purta un blazer din mătase turcoaz-închis cu nasturi chinezeşti peste o fustă neagră mulată pe şolduri; indiciile siluetei voluptuoase erau neîndoielnice „Oricine ar fi”, îşi zise Hannah, „regalitatea tocmai a întâlnit senzualitatea ” Luară prânzul împreună într-un colţ al cantinei, apoi se plimbară prin clădirea Cartierului General Janice umbla iute, cu pas uşor, şi ochii i se mişcau întruna „Are ochi saşii, de parcă ar fi un cameleon”, îşi spuse Hannah „Poate să vadă simultan în două direcţii diferite ” Ocoliră bazinul ornamental cu peşti, apoi trecură pe sub masivul avion de spionaj SR-71 Blackbird, care era fixat pe un suport, astfel încât părea în plin zbor, moştenirea lăsată de un fost director din armată care contopise nepăsător 50 de ani de spionaj american cu un muzeu al aviaţiei După aceea trecură pe lângă cele trei plăci de beton din Zidul Berlinului – o latură cu graffiti occidentale în culori vesele, cealaltă latură curată şi neatinsă de mâini omeneşti Janice îşi trecea frecvent degetele prin părul neîmblânzit, poate mişcată de amintiri de foşti spioni şi amanţi Glasul ei dulce ca nugaua le învăluia pe amândouă în vreme ce-i povestea lui Hannah despre cariera ei Doar cei cu vechime şi-o mai aminteau acum, zise ea cu destulă indiferenţă, iar mulţi dintre aceia şi-o aminteau excepţional de bine Janice iubea operaţiunile şi se bucurase de distincţia – unică în CIA – de a fi avut detaşări succesive în toate capitalele est-europene în timpul Războiului Rece Nici un alt bărbat sau femeie nu mai înregistrase un asemenea palmares Niciodată măritată, Janice, dulce ca nectarul, trecuse dintr-un post în următorul, învingând pe rând şapte servicii secrete străine – cu colţi roşii şi gheare roşii, toate vasale ale sovieticilor: SB polonez, Stasi est-german, StB ceh, AVH maghiar, SDB sârb, Securitatea română, SD bulgar Voluptuoasă şi tulburătoare, Janice s-a dovedit mai şireată decât cele mai dure organizaţii din Europa Centrală timp de 20 de ani Ea coordonase surse, alimentase cutii poştale oarbe, copiase documente ale Tratatului de la Varşovia şi exfiltrase agenţi sortiţi pieirii, trimiţându-i în siguranţă dincolo de o Cortină de Fier roşie ca rugina, presărată de la Marea Baltică la Marea Neagră cu pungi de plastic, fulare şi căciuli din lână agăţate în sârma ghimpată şi fluturând în vânt Hannah ascultă cu atenţie fascinată — Te simţi ca şi cum tocmai ai desenat cercul cel mai perfect din toate timpurile, zise Janice, descriindu-i sentimentul unui act operativ executat cu succes în timp ce erai filat, începând cu startul şi continuând cu scăparea de „cozi”, cu întâlnirea cu agentul şi obţinerea informaţiilor – un ciclu sublim de acţiune Ochii ei scânteiau când îşi reamintea Oare asta o interesa? Hannah era intrigată şi o rugă pe Janice să-i povestească mai multe Femeia nu se mulţumi cu atât A doua zi o duse să i-l prezinte pe Simon Benford, şeful Diviziei Contrainformaţii DCI era un spaţiu ca un labirint, lipsit de ferestre, cameră după cameră, toate închise şi cu încuietori cu cifru la uşi Într-un colţ îndepărtat, încăperea lui Benford era o vizuină slab iluminată, ticsită de hârtii, dosare şi ziare Benford stătea în spatele unui birou şi avea în faţă un spaţiu complet gol cu suprafaţa cam de treizeci pe treizeci de centimetri În spaţiul acela, Hannah văzu un biblioraft portocaliu de la Personal, cu numele ei tipărit pe eticheta laterală de identificare Benford îl parcurgea cu atenţie Hannah se uită la Janice, care încuviinţă uşor din cap, ca şi cum ar fi zis „ai grijă pe unde calci şi pe ce pui mâna” — Se pare că ai excelat în instruirea de bază, rosti Benford în cele din urmă, fără să-şi ridice privirea din dosarul deschis Glasul îi era moale, tonul mâhnit şi nerăbdător Ai obţinut note bune mai ales la exerciţiile de teren Evaluările tale sunt de vârf „Poftim?” îşi spuse Hannah Părea ca şi cum i-ar fi examinat backgroundul, ca şi cum Janice ar fi fost o căutătoare de talente Strânse din umeri — Mi-au plăcut toate antrenamentele, rosti ea Nu vreau altceva decât să ies din livada asta plouată Se gândise că expresia aceea de jargon va suna şmecher Janice o privi cu un zâmbet care spunea „nu” — Sunt convins, spuse Benford, care acum ridică ochii Era nepieptănat şi o şuviţă de păr îi căzu peste frunte O să-ţi fac o propunere Ascultă cu multă atenţie, deoarece răspunsul tău ţi-ar putea afecta direcţia şi natura restului carierei, indiferent cât de lungă sau de scurtă se va dovedi Hannah nu se clinti — Există o nevoie urgentă, urmă bărbatul, ca un ofiţer, special instruit în operaţiuni în zone interzise şi comunicaţii sub acoperire, să fie detaşat în străinătate pentru a susţine un caz aflat în plină desfăşurare, foarte delicat, care produce informaţii remarcabile Sunt în căutarea unui ofiţer de caz aflat la prima lui detaşare, astfel încât să nu fie cunoscut inamicului Caut un ofiţer cu intuiţie, nerv, judecată, imaginaţie, putere de calcul şi curaj pentru a opera sigur pe sine împotriva presiunii considerabile a inamicilor de pe stradă Aş dori să te am pe tine în vedere pentru această misiune de operaţiuni interne Închise dosarul lui Hannah şi o privi — N-o să-ţi spun unde şi cu cine vei lucra până nu vei termina complet şi cu succes instruirea OpI Dacă o vei face, vei urma o instruire suplimentară, o parte din ea cu Janice aici prezentă – e cea mai bună care a existat vreodată – dar şi instruire de natură tehnică Dacă până atunci nu ţi-ai stâlcit niciun degeţel, noi doi vom discuta despre alte detalii delicate ale acestei prime misiuni, a cărei natură include probabilitatea însemnată de a viola reguli CIA interne şi care te va face în mod aproape cert subiectul unor acţiuni disciplinare, dacă nu chiar al unui proces civil — Şi care-i aspectul negativ? întrebă Hannah Deşi stătea lângă ea, Janice n-o privi „Vederea periferică a şopârlelor arboricole”, se gândi Hannah „Nu-şi întoarce capul ” — Străduieşte-te să nu fii isteaţă până când, şi dacă, îţi spun eu să fii, o lămuri Benford Hannah roşi — Vreau să înţelegi foarte clar cum stau lucrurile, continuă el Propun ca tu să devii o specialistă în operaţiuni interne, aşa cum este persoana care stă lângă tine Arătă spre Janice cu o mişcare apatică din braţ După această misiune curentă, vor mai fi şi altele similare Există întotdeauna şi altele Până atunci vei fi deviată de la cariera normală a unui ofiţer de caz care lucrează în Serviciul Clandestin Alegerea de către tine a misiunilor în străinătate poate fi afectată, la fel ca şi viteza promovării tale Poţi să pui asta în balanţă cu posibilitatea de a aparţine unui grup mic de ofiţeri de elită, care pot face chestii la care nici un alt ofiţer obişnuit din Serviciul Clandestin n-a visat nici măcar pe departe De sub genele coborâte, o evaluă pe tânăra cu – aşa cum tocmai atunci observase – ochi verzi pal, care-i fixau pe ai săi Ea îl privea fără să clipească — Dacă ai nevoie de timp ca să reflectezi — Accept, spuse Hannah Lui Benford i se păru că o poate percepe vibrând ca un diapazon * După plecarea lui Hannah, Benford se lăsă pe spate în scaun şi-şi ridică picioarele pe un coş de hârtii răsturnat Mişcă de la locul ei lampa de birou curbată şi prăfuită şi clipi către Janice, care izbutise să deplaseze teancuri de dosare de pe canapeaua mică, atât cât să-şi facă loc să se aşeze — Ce crezi? întrebă femeia Benford ridică din umeri — Simt determinare şi spirit, rosti el Pe hârtie, este mai bună decât celelalte opţiuni ale noastre Puştiul ăla musculos de la Universitatea Delaware Clătină din cap Oricum, mie-mi place această Hannah Archer Ai făcut treabă bună, ai ales bine Janice se lăsă pe spate şi-şi întinse picioarele, o mişcare care ar fi distras bărbaţii normali — Va trebui să-nveţe să-şi controleze insolenţa, comentă ea — Prostii, zise Benford Locul ăsta are nevoie de cât mai multă insolenţă Se jucă absent cu un creion Crezi că are curajul necesar? — Nu poţi să ştii asta niciodată până nu se lovesc cu capul de perete Am văzut studenţi eminenţi la cursurile de instruire care au clacat într-o operaţiune reală Aş răspunde totuşi afirmativ — Şi eu cred la fel, spuse Benford şi aruncă creionul pe masă — Şi faptul că-i o femeie? întrebă Janice, trecându-şi degetele prin păr, mai mult răvăşindu-l decât pieptănându-l Un nasture chinezesc al blazerului se deschisese Benford era indiferent la furtuna solară ce clocotea la nici doi metri de el şi care, la rândul ei, nu încerca nici pe departe să flirteze — Nu-nseamnă nimic S-au dus anii de acoperire ca gospodină; ruşii îi suspectează acum pe toţi FSB-ul va încerca s-o zgâlţâie Pregăteşte-o pentru chestiile dure, Janice Roşcata aprobă din cap — Când îi vom spune despre DIVA, vreau ca ea să se conecteze cu agenta Cu ajutorul Domnului, nu vor trebui să se-ntâlnească niciodată faţă-n faţă, însă vreau ca ea să simtă că face schimb de comunicări secrete cu soră-sa Vreau ca-ntre ele să existe o legătură de sânge — O legătură de sânge, repetă Janice — Sunt convins că m-ai auzit Haide să ne-asigurăm Adu-l imediat aici pe Nash să-i fie mentor în timpul instruirii Sos Mousseline Puneţi o crăticioară la foc mic în bain-marie şi bateţi gălbenuşuri, adăugând treptat unt topit, până obţineţi un sos gros, spumos Adăugaţi zeamă de lămâie şi sare, apoi turnaţi smântână neîndulcită Serviţi imediat 17 Hannah avea un instructor de filaj pe nume Jay, cu ţăcălie, în vârstă de 60 de ani, vioi şi isteţ, un guru din vârful muntelui, care-i arăta cum să găsească singură răspunsurile Sub ochii lui Nate, Jay şi Janice o instruiau pe Hannah pe străzile din Washington, câte 12, 14, 15 ore pe zi Au pus pe urmele ei echipe de cinci, zece, o duzină de maşini – ea trebuia să le identifice şi să comunice după aceea numerele de înmatriculare Fata târa după ea echipe de filaj pietonal, alcătuite din doisprezece, cincisprezece, douăzeci de oameni prin Washingtonul metropolitan, pe alei, pe scări, peste pasarele I se cerea să-şi calculeze cu precizie poziţia pe stradă, fără erori, fără îndoieli Trebuia să identifice şi să-şi reamintească feţe Benford îi monitoriza progresul din grota lui din Cartierul General Moscova avea să fie de o mie de ori mai dificilă, de un milion de ori mai letală Jay ştia la ce se referea Hannah când îi povestea despre furnicăturile de pe braţe şi de pe dosul palmelor, despre felul cum simţea aerul mai rece pe ceafa când i se zbârleau firişoarele de păr, când simţea filajul înainte de a-l zări şi începea să numere automobilele, reţinând chipuri O ajută să-şi rafineze înzestrările ei naturale pentru a completa ştiinţa Dumnezeule, seara era ruptă de oboseală şi începu să viseze despre filaj, despre cele două minute înainte de a ajunge într-un sit, despre zgomotul în rafală şi privirea îndreptată doar înainte când acţiona în pauză – intervalul acela de numai trei secunde în care filajul nu-i putea zări mâinile Prezenţa tânărului ofiţer de caz care-i supraveghea instruirea o neliniştise iniţial Hannah ştia cine era Nash; la Fermă îi auzise numele şi zvonurile despre el Pe stradă, în timpul traseelor de detectare a filajelor, apărea întotdeauna în faţa ei, observând în mod clar cum gestiona opririle pentru sincronizare, cum intra în situri, cum utiliza colturile duble Ca instructor-evaluator, îi cunoştea traseele planificate, totuşi Hannah putea percepe uşurinţa cu care Nash se descurca pe stradă Prima dată când vorbise cu adevărat cu el fusese în cursul unui debriefing, la sfârşitul unui exerciţiu care durase opt ore Echipa de filaj formată din zece automobile se retrăsese pentru noapte În parcarea unui supermarket de pe Wisconsin Avenue, Jay examina un traseu pe o hartă întinsă pe botul maşinii sale Janice răsfoia paginile unui blocnotes boţit, iar Nate stătea pe aripa automobilului său, cu părul transpirat şi lipit de scalp În Washington fusese o seară de vară ca o saună, ore de epuizare şi Hannah simţea cum o mănâncă pielea pe sub cămaşă O sută de fluturi de noapte se lansau în atacuri kamikaze către felinarele cu vapori de mercur din parcare, proiectând umbre şerpuite pe parbrizele vehiculelor Toţi tăcură o vreme, nu se auzea decât foşnetul paginilor frunzărite de Janice, a cărei cămaşă uşoară din dril era udă între omoplaţi şi sub braţe Îşi prinsese părul într-o coadă la spate, dar câteva şuviţe neastâmpărate i se lipiseră de gât Fusese prima dată când Hannah greşise în timpul unei simulări Evaluase incorect o maşină parcată la un capăt al unei belvederi spectaculoase spre GW Parkway ca fiind „civilă”, nu de filaj, bazându-se în primul rând pe faptul că perechea dinăuntru se săruta aprins Obosită, nerăbdătoare şi decisă să termine plasarea în cutia poştală oarbă, ea îşi ignorase firişoarele de păr ce-i tremuraseră pe ceafa, se aplecase peste zidul scund de piatră înconjurător şi pusese pachetul pentru agent în cavitatea lăsată de absenţa unei pietre din zid Cei doi amorezi o filau şi văzuseră totul Un traseu deconspirat — În Moscova, zise Nate, ei ar fi rămas pe loc până după plecarea ta, ar fi montat videocamere pe belvedere şi ar fi aşteptat – o săptămână, o lună, un an – apoi ar fi obţinut numărul de înmatriculare al agentului când venea să ridice pachetul Nu fusese acuzator, nu fusese critic, ci prezentase, simplu, un fapt Hannah se plimba în sus şi-n jos — Nu mi-a plăcut maşina aia de la bun început, zise ea „Un comentariu stupid; mai bine, ţine-ţi gura ” Nate îşi privi ceasul, un Luminox negru cu curea cauciucată – cadranul strălucea în lumina slabă — Acum 20 de ani, ruşii l-ar fi arestat imediat pe agent şi l-ar fi executat în Lubianka, îi explică el În prezent îl folosesc împotriva ta încă vreo 12 luni, identifică mai mulţi ofiţeri din Staţie, situri şi agenţi, şi termină prin regizarea unei ambuscade spectaculoase pentru televiziunea rusă Abia după aceea îl împuşcă Hannah îşi stăpâni furia Accepta mustrări din partea lui Janice sau a lui Jay, dar individul ăsta nu era cu mult mai în vârstă decât ea — Ştiu, rosti ea mai apăsat decât ar fi fost nevoie Am înţeles Jay înălţă capul când îi auzi tonul vocii — De aceea se numeşte instruire, rosti el cu blândeţe Ai învăţat ceva în seara asta Pe teren, chiar dacă ai fost fără „coadă” timp de 16 ore, dacă este cineva în sit când ajungi acolo – un beţiv, doi puşti care şi-o trag în tufişuri, o turmă de lame – abandonezi livrarea şi o încercăm în altă seară în situl alternativ Poate că agentul tău e frustrat, dar rămâne în viaţă — Tu trebuie să procedezi bine în sută la sută din cazuri, vorbi Janice încet Inamicul trebuie să procedeze bine doar o singură dată Hannah se opri şi o privi — Zi clar, Janice Când e următorul meu test? Poimâine? O să fiu gata Jay şi Janice plecară în aceeaşi maşină „Mă-ntreb dacă şi-o trag”, îşi spuse Hannah Nate continua să stea pe aripa automobilului, privind-o — Eşti bine? întrebă el În ultima clipă Hannah decise să nu fie iritată de aerul acela superior — Da, sunt bine, spuse ea Niţel obosită — Vrei poate să bei un păhărel, să te destinzi puţin? o întrebă Nate şi-şi privi ceasul District Two Bar e ceva mai sus pe stradă şi ţine deschis până la două noaptea — E destul de târziu, răspunse Hannah, dându-şi seama că ar fi dorit să meargă — Când am urmat eu cursul nu puteam niciodată să adorm după un exerciţiu — Da, ştiu asta Arcul încă nu s-a destins complet — Pe atunci Jay obişnuia să spună că volantul nu s-a oprit deocamdată din rotaţie O observaţie de om din interior împărtăşită de colegii unui club exclusivist Hannah simţi asta La bar, comandară amândoi bere şi împărţiră o farfurie de cartofi prăjiţi cu dressing rusesc, nu tocmai în stilul Bruxelles, dar corect, notă Nate Hannah îşi scoase jacheta uşoară; purta o bustieră şi bărbatul îi remarcă braţele bronzate, apoi degetele lungi şi subţiri, când îşi trecu o mână prin părul blond şi cârlionţat Ochelarii de hipster îi erau pătaţi Hannah nu a mai dorit a doua bere, însă îl lăsă pe Nate să-i toarne în pahar puţin din sticla lui — Am greşit prosteşte în seara asta, zise ea, apoi continuă repede: Nu cerşesc simpatie, nu trebuie să spui nimic Felul în care rostise „nu trebuie să spui nimic” îi reaminti lui Nate de Dominika — Uite cum stă treaba, spuse el, nimeni nu trece prin cursul ăsta fără să greşească o dată sau de două ori Mai bine aici, decât acolo Hannah clătină din cap — Nu, a fost o prostie Benford o să mă radă când o s-audă — Benford nu-i aşa În plus, Jay şi Janice au văzut ceva în seara asta Hannah aştepta — Nu ai clacat, n-ai invocat scuze şi le-ai arătat că doreai să te-ntorci imediat la treabă ca să demonstrezi ce eşti în stare Asta contează mult Ea vârî un cartof prăjit în gură — De unde ştii tu ce au văzut Jay şi Janice? — Pentru că am văzut şi eu acelaşi lucru * Iadul continuă Nevăzutul personal de instruire sparse maşina lui Hannah, apoi apartamentul ei, ca să hărţuiască şi să perturbe, ca să încerce s-o frângă pe blonda insolentă care le depista echipele de filaj seară de seară S-o pregătească pentru chestiile dure, spusese Benford, s-o lase să simtă cum va fi în Moscova Aşa că începură micile şicane: ulei de anşoa pe blocul motor fierbinte al maşinii, vaselină pe ştergătoarele de parbriz, lănţişorul delicat din aur al mamei ei, scos din sertarul comodei şi înnodat cu cruzime, frigiderul scos din priză timp de 12 ore, cu conţinutul picurând şi scurgându-se pe podea, un memento scârbos lăsat să plutească toată ziua în vasul de closet, o urmă murdară de talpă de bocanc pe pernă Hannah conduse cu geamurile coborâte, miji ochii prin parbrizul unsuros, spălă gresia din bucătărie, se ţinu de nas şi trase apa peste lebăda maro, întoarse perna pe dos şi se prăbuşi în pat, epuizată, dar bine dispusă Nate intrase odată cu echipa în apartamentul de la demisol al lui Hannah, pentru a observa şi a verifica provizoriu dacă nu lăsase la vedere hărţi de trasee sau notiţe, o eroare uzuală printre cursanţi în timpul instruirii Toţi ştiau că ruşii îi vor răscoli pe furiş locuinţa din Moscova În timp ce echipa „aranja” interiorul, Nate se oprise în pragul dormitorului şi se rezemase de canat, privind cu atenţie, fără să se clintească Înăuntru mirosea a citrice Jaluzelele erau coborâte la unica fereastră a odăiţei Patul fusese făcut, totuşi nu cu multă tragere de inimă, o cămaşă atârna pe spătarul unui scaun din răchită în colţ, cu doi pantofi negri cu toc dedesubt Ordonat, dar fără fanatism Uşa unui dulap mic era parţial deschisă şi de un cârlig atârna ceva negru şi dantelat Într-un colţ era rezemată o crosă pentru lacrosse, cu mânerul înfăşurat cu bandă adezivă, înnegrită de transpiraţie Nate rezistă impulsului de a intra şi a scotoci prin sertarele celor două noptiere ale patului – cu asta avea să se ocupe echipa de efracţie Spre sfârşitul cursului, Nate văzu că femeia acţiona sigură pe ca; eroarea din prima săptămână nu fusese uitată, dar fusese depăşită, demonii fuseseră îmblânziţi Hannah se transforma într-un profet, un proroc; simţea strada Ba încă şi mai bine, îşi extindea puterea, se întindea şi pătrundea în minţile membrilor echipei Începuse să ştie ce vor face şi unde vor fi, înainte chiar ca aceştia să acţioneze Era aşadar momentul exerciţiului final – momentul să se confrunte cu FEBEII Echipa de filaj a contrainformaţiilor străine din FBI – numită neprotocolar G şi cea mai bună din domeniu – era pregătită să-i dea o lecţie spioanei ăsteia blonde, şmechere şi impertinente La începutul exerciţiului de 12 ore, masiva echipă FBI se desfăşurase în jurul lui Hannah, singură în maşina ei micuţă – al cărei interior continua să duhnească a anşoa prăjit – dirijată perfect de un avion de spionaj aflat pe orbită cu un obiectiv imens, un monocular stabilizat giroscopic care o putea menţine pe femeie în vizor oriunde s-ar fi dus, nevăzut şi neauzit Nimeni din FBI nu-i spusese lui Jay sau echipei sale că puneau un avion pe urmele lui Hannah decât după începerea exerciţiului, când ea rămăsese pe cont propriu Înconjurat de instructori FEBEI care rânjeau, Nate ascultă, cu dinţii încleştaţi, conversaţiile radio ale urmăritorilor, rugându-se ca al şaselea simţ al femeii să funcţioneze Nu trebuia să-şi fi făcut griji Rânjetele din camera de control care mirosea a aftershave Aqua Velva dispărură când spioana blondă conduse în mod deliberat în jurul aeroportului Naţional Washington, silind avionul-spion să se îndepărteze pentru a nu perturba traficul avioanelor de pasageri, ceea ce făcu ca îndepărtata echipă de FEBEI să rămână temporar fără „ochi” După aceea, Hannah traversă rapid podurile de la Fourteenth Street şi South Capitol şi dispăru în sud-estul Washingtonului Echipa G îi găsi maşina puţind a peşte – fixaseră un transmiţător pe ea – după o oră, în apropierea casei memoriale Frederick Douglass în cartierul istoric Anacostia Hannah dispăruse de mult, pe jos şi deghizată În cele şase ore ce rămăseseră din exerciţiu, ea reuşi să încarce o cutie poştală oarbă, să golească o alta şi să se întâlnească pentru debriefing cu un agent FBI special – unul dintre ai lor – care juca rolul unei cârtiţe infiltrate în FBI Ironia respectivă nu le scăpă federalilor FEBEII au fost furibunzi, apoi supăraţi, apoi colegiali, făcându-i cinste cu bere şi pizza lui Hannah în seara aceea Benford susţinu că el nu mâncase niciodată calzone şi comandă una cu praz şi ciuperci Aşezaţi la capătul opus al mesei lungi, Benford, Nate, Janice şi Jay o priviră pe Hannah înconjurată de G-i tineri, bătută cu palma pe spate şi bătând cuba cu ei La un moment dat, în mijlocul veseliei generale, Hannah se uită la Benford şi încuviinţă scurt din cap; pentru o clipă, cei doi erau singuri, laolaltă, în lumea lor cu plase de păianjeni „Satisfăcător”, îşi zise Benford * Nate preluă conducerea pe perioada rămasă din programul ei de instruire Începură prin trecerea în revistă a dosarului DIVA Nate descrise agenta pe care Hannah avea s-o coordoneze şi pentru a cărei viaţă avea să fie responsabilă Examinară împreună baza de date masivă de situri impersonale de comunicare din Moscova – numită GOLD NUGGET – care conţinea rapoarte de observare despre cutii poştale oarbe, situri pentru aruncarea de pachete din maşini aflate în mişcare, ascunzători, situri pentru transfer de materiale prin intersectare, situri pentru transfer de materiale din maşini aflate în mişcare, situri pentru întâlniri foarte scurte şi situri pentru lăsarea de semnale ce datau încă din anii 1960, când agenţi ca Popov şi Penkovski salvau lumea de războiul atomic După prăbuşirea Uniunii Sovietice, GOLD NUGGET fusese deconectată, ştearsă şi abandonată într-un acces de reforme la modă, deoarece, potrivit optimistului şef al Diviziei Operaţiuni Ruseşti (DOR), ruşii erau „acum prietenii noştri” Câţiva anarhişti secreţi din DOR salvaseră un disc cu o copie de rezervă a datelor şi, întrucât Rusia revenise inevitabil la modelul anterior, reconstituiseră baza de date, acum imens extinsă, interactivă şi funcţionând cu iuţeala sinapselor Lucrau într-o sală de conferinţe dezafectată din DCI – dezafectată, deoarece clandestinii lui Benford din contrainformaţii nu se reuneau niciodată în şedinţe Asta se datora pe de o parte faptului că lucrau la cazurile respective în izolare, dar în principal fiindcă vânătorii de cârtite din contrainformaţii nu se simţeau în largul lor în mulţimi Inexpresivă, Hannah evaluă cunoştinţele uriaşe ale lui Nate despre Moscova – cum ar fi putut ea spera vreodată să-l egaleze – şi-i notă fără comentarii devotamentul pentru agenta DIVA Lui Hannah nu i se spusese încă numele real al acesteia, dar ea vedea cu ochi de femeie că Nate îi era devotat Nu exista alt termen Devotat — Te vei afla sub conducerea şefului Staţiei Moscova, îi spuse Benford lui Hannah Aşa cum vei descoperi, tipul are o personalitate puternică şi poate fi exigent şi inflexibil În mod bizar, este un politician expert şi a câştigat aprobarea directorului Benford îl privi pe Nate şi amândoi se gândiră la un fost SSt din Moscova, Gordon Gondorf, un manager de o incompetenţă legendară, care acum era instalat confortabil ca SSt la Paris — Mă doare să-ţi spun, continuă Benford, că în chestiuni operaţionale actualul SSt din Moscova este un cârpaci, un încurcă-lume cronic, care, prin neatenţie, ignoranţă, încredere în sine deplasată şi imbecilitate a lăsat în urma lui o dâră fumegândă de eşecuri, ambuscade, expuneri de contrainformaţii şi, potrivit calculului meu, vieţile a doi sau chiar trei agenţi Tu nu vei repeta asta niciodată — Probabil că mănâncă plăcinta cu cuţitul, rosti Hannah amintindu-şi una dintre expresiile favorite ale mamei ei, codul statului New England pentru un ţărănoi greu de cap, apoi îşi reaminti: „Of, Doamne, ţine-ţi gura!” Benford dădu ochii peste cap spre ea, dar din capătul opus al mesei Nate ridică privirea încântat: păr blond cârlionţat, ochelari, isteaţă, insolentă – atrăgătoare — Da, zise Benford Chiar aşa Aspectul cel mai îngrozitor al carierei sale – pe lângă faptul că evită în mod inexplicabil responsabilitatea pentru propriile greşeli – este că nu-şi dă seama de propria incompetenţă Nu-şi conştientizează deficienţele El este domnul Broscoi instalat la volanul unui automobil — Domnul Broscoi? repetă Nate — Vântul prin sălcii, chicoti Hannah Abia făcuse duş, părul îi strălucea, chipul îi radia fiindcă absolvise instruirea OpI şi era îmbujorată de surescitare, pentru că simţea că-i câştiga încrederea lui Benford Îi plăcea să lucreze cu Nate, simţea că făcea parte din clubul lui, îi plăcea maniera degajată a bărbatului şi era fascinată de ceea ce ea numea în privat fanatismul lui controlat faţă de operaţiuni în zone interzise şi faţă de DIVA Hannah purta un costum gri-perlat şi pantofi negri cu toc („are o ţinută prea bătrânească”, se gândi Nate, „ar trebui să poarte ceva mai neprotocolar”), nu avea bijuterii, ci doar un ceas sport cu coroană şi brăţară demodată din zale metalice Îi plăceau ochelarii ei cu rame groase – inteligenţa ascunsă în spatele hublourilor Pentru prima dată, îi remarcă nasul drept şi ochii verzi, iar ea îl surprinse privind-o şi-i zâmbi, iar bărbatul îi răspunse la zâmbet Hannah purta gloss de buze roz, natural Benford începu din nou să vorbească — Deşi aparent vei lucra sub comanda SSt, de fapt vei lucra pentru mine Ştii care sunt cerinţele şi priorităţile Făcu o pauză — Cum adică? întrebă Hannah — Ce voi spune acum, răspunse Benford, rămâne între pereţii ăştia Atâta timp cât SSt nu-ţi modifică sau nu-ţi gestionează parametrii de misiune – perfect În clipa în care îţi periclitează, indiferent în ce fel, obiectivele, trebuie să-i ignori ordinele şi să procedezi potrivit angajamentelor pe care ţi le-ai luat — Iisuse, Simon, zise Nate Benford ridică mâna, cerându-i să tacă — Dacă situaţia devine imposibilă, mergi la comunicatorul Staţiei şi-mi trimiţi o telegramă pe canalul privat JOLT, fără autorizarea SSt — Iisuse Hristoase, Simon, zise Nate Ce faci, o împingi spre revoltă? Ea este agenta ta ilegală infiltrată în Staţie? — Nu voi permite ca DIVA să fie supusă unor riscuri inutile şi cu atât mai puţin unor riscuri letale născute din stupizenie Hannah îi va livra cu succes DIVEI echipamentele de comunicaţii Vernon Throckmorton n-o să strice operaţiunea asta Benford se întoarse către Nate Aşa că poate bine cunoscuta ta grijă protectoare faţă de Dominika nu este acum chiar aşa de exagerată În sală se făcu linişte Fusese rostit numele adevărat al agentei Asta nu se mai întâmplase până acum — Este un nume frumos, spuse Hannah şi surâse, dorind să întrerupă tăcerea „Tipii ăştia sunt implicaţi în feluri pe care eu nu le voi şti niciodată”, se gândi ea „Aşa că acum şi eu sunt implicată Ea se numeşte Dominika Salut, surioara!” Tânăra nu avea cum să ştie că circumvoluţiunile cerebrale ale lui Simon Benford n-ar fi făcut o asemenea greşeală accidentală şi nici n-ar fi putut bănui că Benford procedase aşa în mod deliberat pentru a începe să creeze legătura metafizică între această micuţă gladiatoare blondă şi fosta balerină rusă, aflată acum la 8000 de kilometri depărtare * În dimineaţa următoare, Benford dori să mai stea de vorbă — Evaluările pe care le-ai primit pentru ultimele două săptămâni de instruire tehnică au fost satisfăcătoare, zise el, la fel ca şi cele din ultimele trei luni de instruire pe stradă Te felicit Hannah se jucă stânjenită cu degetele şi se îmbujoră Exersase plasarea de senzori pentru comunicaţii pe rază scurtă cu agenţii (CARS) – erau numiţi RAPTOR – pe insula Cane, în Rezervaţia Costală Santee, 80 de hectare de teren păduros de coastă aflat undeva la sud de Georgetown, statul Carolina de Sud, sub îndrumarea unui tehnician înalt şi slăbănog pe nume Hearsey, pe care Hannah îl asemuia cu un senator cowboy din statul Montana Senzorii – cu diametrul de 20 de centimetri, uşor convecşi, făcuţi din fibră de sticlă sură şi destul de grei – aduceau cu nişte pălării supradimensionate de ciuperci şi trebuiau îngropaţi la câţiva centimetri sub pământ Ei aveau să recepteze rafalele de transmisii CARS ale Dominikăi şi să le stocheze şi puteau fi examinaţi după aceea de un ofiţer al Staţiei aflat în trecere pe acolo La rândul lor, puteau fi încărcaţi în avans cu un mesaj al Staţiei pentru DIVA, care avea să fie schimbat printr-o „strângere de mână” de două secunde, atunci când agenta acţiona un senzor cu unitatea ei portabilă În esenţă, erau căsuţe poştale electronice, care erau umplute şi golite de la depărtare — Evident, rosti Hearsey, tărăgănând cuvintele, în cazul echipamentului RAPTOR din Moscova, amplasarea trebuie efectuată în lunile de vară, când poţi să sapi în sol Cântări în palmă mini-hârleţul special construit, care dintr-o singură mişcare excava scobitura de mărimea unei farfurii întinse pentru senzor, permiţând ca pământul sau iarba să fie după aceea puse înapoi şi bătătorite — Poţi căra trei senzori în rucsacul ăsta, zise Hearsey şi-i întinse o raniţă micuţă cu curele din nailon Este căptuşit cu plăci de aluminiu tratate cu sulfat de bariu — Stop, spuse Hannah De ce-i căptuşit rucsacul? Hearsey păru rănit — Senzorii funcţionează cu o sursă mică de stronţiu-90, zise el În Moscova nu există pe tot parcursul anului suficientă lumină solară pentru energie fotovoltaică – adică solară – aşa că am construit un mini-generator termoelectric cu radioizotopi, care să-i alimenteze Durata de înjumătăţire este de 89 de ani Nepoţii agentei tale vor utiliza jucărioarele astea când — Stop, din nou, îl opri Hannah Expresia asta – „durata de înjumătăţire” – îmi aminteşte de acei zombi nucleari din filmele apocaliptice — Senzorii ăştia sunt perfect siguri, rosti Hearsey şi-şi trecu degetele prin părul nisipiu — Hearsey, zise ea Bărbatul evită s-o privească în ochi — Sunt etanşaţi şi total ecranaţi Totuşi — Totuşi? repetă ea — Nu-i purta sub nivelul taliei, în apropierea trompelor uterine sau aşa ceva De ce să rişti? Îi zâmbi La sfârşitul instruirii, Hannah rămase uimită când Hearsey se aplecă, o îmbrăţişă şi zise: — Să ştii că-mi pare rău că nu pot să vin cu tine, să te ajut * — Eşti gata să începi, o încurajă Benford Misiunea ta este de a amplasa senzori pentru comunicaţii cu agentul pe rază scurtă RAPTOR pentru GTDIVA în situri selectate din Moscova Cunoşti cerinţele: mai întâi, pachetul pentru agentă este plasat într-o cutie poştală oarbă pe termen scurt Nu trebuie să-ţi reamintesc că etapa asta este o operaţiune esenţială, de viaţă şi moarte După aceea trebuie să amplasezi receptoarele-relee – câte sunt? da, trei – şi să pregăteşti staţiile de bază principale şi mobile Nate se uită la Hannah — Acea primă cutie poştală oarbă pentru DIVA – dacă o ratezi, ai omorât-o, rosti el foarte serios Purta un blazer bleumarin, pantaloni gri, cămaşă cu dungi bleu şi cravată albastră cu dunguliţe roz subţiri „În vacanţa de primăvară de la şcoala pregătitoare”, se gândi Hannah Îşi înghiţi replica „Zi-mi ceva nou” care-i sosise automat pe buze şi aprobă din cap În seara trecută, în timp ce mânaseră hamburgeri, el îi vorbise despre Moscova, despre munca sub acoperirea de diplomat american, despre ambasadă, oraş şi pulsul său Hannah recunoscuse tonul „Eu am trecut prin astea” şi ascultase cu atenţie — Ai fost instruită până aproape de nivelul expert în sistemul RAPTOR, zise Benford Eu nu-ţi pot spori cunoştinţele în privinţa asta Nash va continua să te informeze despre filajul FSB-ului şi despre DIVA – vreau să-ncepi să-i înţelegi viaţa, predilecţiile, particularităţile Ca şi importanţa ei vitală şi lipsită de ambiguitate pentru Statele Unite Se ridică şi porni spre uşa sălii de conferinţe — O să te văd mâine şi vom trece rapid în revistă tot ce am discutat, după care te voi trimite la Moscova Punct! Îi salută pe amândoi din cap şi ieşi Calzone cu praz şi ciuperci Tăiaţi ceapă, usturoi şi praz în cubuleţe, apoi căliţi-le împreună cu ciuperci shiitake, cremini şi bureţi negri, până se pătrund şi devin translucide, Adăugaţi spanac şi gătiţi până se înmoaie Compoziţia trebuie să fie scăzută Aşezaţi-o pe o foaie de aluat pentru pizza, adăugaţi cubuleţe de brânză feta şi seminţe de fenicul Împăturiţi marginile foii de aluat şi presaţi Coaceţi în cuptor la foc tare, până se rumeneşte 18 Au mers să cineze pe Colina Capitoliului, la Hawk’n’Dove, pe Pennsylvania Avenue, aproape de apartamentul lui Hannah — DIVA este temperamentală, dar loială, o avertiză Nate, ciugulind dintr-o bucată de somon A trecut prin multe A văzut lucrurile cele mai rele din sistemul ei Hannah sorbi din vin şi-i cercetă expresia feţei — Din cauza asta a vrut să iasă, urmă Nate Situaţia a devenit destul de urâtă Iar apoi, când MARBLE a fost împuşcat – a fost ca un tată pentru ea – a înnebunit practic de furie şi s-a întors singură în jug Iar după un an, ne-a adus afacerea asta cu Iranul Hannah ascultă Citise într-un final toate cele opt volume ale dosarului DIVA — Povesteşte-mi despre ambuscada din Viena, îi ceru ea Nate îşi lăsă privirea-n jos — Nu-i mare lucru de spus Am avut noroc A fost însă ireal – o vânătoare de oameni în Viena modernă — Nu ştiu cum aş reacţiona eu, zise Hannah şi mai sorbi din paharul cu vin Voiam să te-ntreb ceva din dosar Tu ai scris telegrama operaţională despre Viena, despre noaptea aceea Ai spus că DIVA „s-a luptat să-şi păstreze controlul” în antrepozitul acela Nate clătină din cap — Da, aşa-i Domi şi-a ieşit din minţi din cauza asasinării Vrabiei ei, sârboaica „Domi”, gândi Hannah „Hm, diminutive între ofiţerul de caz şi agentă ” Sesiza că bărbatul nu spunea tot — „S-a luptat să-şi păstreze controlul” „şi-a ieşit din minţi” – ce-nseamnă astea exact? întrebă ea — Detaliul pe care ţi-l voi spune acum nu l-am mai raportat Ea l-a executat pe unul dintre urmăritorii iranieni, zise Nate repede I-a retezat artera carotidă cu un cuţit de bucătărie Hannah lăsă furculiţa jos Nate se aşteptă să-şi ridice palmele la faţă, să murmure şocată, să pălească, însă ea nici nu clipi — Şi eu as fi făcut la fel, rosti Hannah fără cea mai mică emoţie Nate o privi pătrunzător, reevaluând-o pe fata aceasta naturală şi blondă Ochii ei verzi îl priveau fără să tremure — A fost o chestie de viaţă şi de moarte: era o echipă de filaj uriaşă Ei au continuat să acţioneze, împingându-ne spre un pod şi probabil spre arma unui lunetist Nu voiam decât s-o scot de acolo, rosti el „Este protector”, se gândi Hannah „Ţine la ea ” — Asta pot înţelege — Da, e important să-i garantez siguranţa, spuse Nate „Ţine cu adevărat la ea”, gândi femeia Achitară nota şi se uitară la ceas Era prea devreme ca să meargă acasă Plecară pe jos pe Pennsylvania Avenue, câteva clădiri mai departe, la un bar din apropiere, se instalară în două fotolii masive capitonate cu piele, în partea din spate a încăperii, şi continuară să vorbească – despre Moscova, filaj, cercetarea siturilor, DIVA După două pahare de fiecare, ajunseră să discute despre misiuni, cariere, Agenţie, viaţă Conversaţia se desfăşura firesc, totuşi Hannah o păstră instinctiv departe de viaţa lor sentimentală I se părea că Nate era circumspect şi puţin timid; în acelaşi timp, lui Nate i se părea că Hannah era receptivă şi spirituală Se plăceau reciproc – în calitate de colegi şi de oameni – şi împărtăşeau o viaţă unică, o vocaţie cu totul aparte În ultima vreme, petrecuseră mult timp împreună Era un sentiment ciudat, dar în acelaşi timp plăcut Ieşiră din bar, traversară Pennsylvania Avenue, ocoliră Seward Square şi merseră apoi pe Sixth Street SE, spre apartamentul lui Hannah: un demisol subînchiriat într-un şir de case lipite între ele, la o stradă distanţă de Eastern Market Ultimele două ginuri cu tonic ale femeii îi amorţiseră nasul şi ea păşi cu grijă pe trotuarul neregulat În mod similar, ariergarda paharelor de bere îl ajunse din urmă pe Nate, care se apucă să-i spună lui Hannah – pur şi simplu trebuia s-o facă – un banc cu Putin, mai întâi în rusă, dar apoi în engleză, când Hannah îl prinse de braţ şi-l smuci, spunându-i că ea nu înţelegea rusa Putin îl visează pe Stalin care-i spune cum să conducă Rusia „Distruge-i fără milă pe toţi democraţii, apoi elimină-i pe părinţii lor şi spânzură-le copiii, apoi incinerează-le rudele şi prietenii şi omoară-le animalele de companie şi zugrăveşte-ţi în albastru cabinetul din Kremlin”, îi spune Stalin „De ce în albastru?” întreabă Putin — Nu m-am prins, zise Hannah — Haide! făcu Nate Adică singurul lucru pe care-l întreabă Putin, singurul lucru care-l intrigă este culoarea cabinetului său? Hannah pufni, după care amândoi începură să hohotească şi ea se ţinu de Nate ca să nu se împiedice şi să cadă După un timp se opriră, se priviră ochi în ochi, apoi, în mod conştient, cercetară trotuarul opus – reflexul spionilor Brusc, Hannah părea serioasă — Pot să-ţi spun ceva? întrebă ea Nate clipi prin pâclele berii şi se strădui să se concentreze — Sigur că da — Mi-e puţin frică de ce va urma N-am cutezat să-i spun lui Benford, dar mă-ngrijorează această primă misiune din Moscova Vreau să zic voi avea curajul necesar? Voi detecta filajul dacă e pe urmele mele? Un val de tandreţe alcoolizată se ridică în pieptul lui Nate „Biata fetiţă, e singură-n lupta asta ” Se apropie cu un pas de ea şi-i prinse capul între palme — Este firesc să fii speriată Eşti însă o tipă cu calităţi naturale, una dintre cele mai bune pe care le-am văzut Toţi cred asta, altfel nu te-ar trimite la Staţie Prima dată, orele imediat înainte de ieşire sunt groaznice Însă odată ce ai ieşit pe stradă, vei începe să simţi vibe-ul şi nu vei fi prinsă Hannah sughiţă — Shakespeare, tu chiar îmi ţii capul în mâini? Chicoti Bărbatul se înroşi la faţă şi-şi retrase mâinile, iar ea se gândi că-l pusese într-o situaţie stânjenitoare Felinarele stradale răspândeau o ceaţă vaporoasă, filtrată prin frunzele arborilor ce străjuiau trotuarul Încordarea şi oboseala instruirii dădeau în clocot şi Hannah se apropie de el – „nu te opri acum, idioato” – îl cuprinse stângaci cu braţele pe după gât şi apoi se sărutară, bălăbănindu-se uşor, totuşi femeia simţi braţele lui în jurul mijlocului ei şi pulsul i se acceleră, şi continuară să se sărute, iar ea îşi coborî încet palmele pe spatele lui Nate Când Hannah îl sărută, Nate a fost cu adevărat surprins Femeia aceasta talentată absolvise, potrivit tuturor consemnărilor, cu calificative maxime cel mai dur curs de operaţiuni al Agenţiei Dejucase, cu aplomb, manevrele întregului aparat de contrainformaţii al FBI-ului din Washington, pe propriul său teren Fusese aleasă de exigentul şi irascibilul Benford pentru a alimenta cutiile poştale oarbe şi a gestiona transmisiunile comsec din Moscova, pentru susţinerea celui mai important agent CIA de infiltrare în Rusia – DIVA Mai mult încă, ei doi se înţeleseseră în cursul acestor ultime zile de instrucţie – se înţeleseseră cu adevărat bine, fără a se încăiera ca două pisici care-şi marchează teritoriul, reacţii uzuale între doi ofiţeri de operaţiuni – şi Nate îi sărbătorise sincer succesul Iar acum, cu excepţia cazului în care porţiunea aceasta din Sixth Street SE nu era distrusă în următoarele două minute de o armă termobarică, părea mai mult ca sigur că ei doi aveau să facă dragoste Capul i se învârtea, în timp ce Hannah – care avea gust de lime şi de tonic – îl sărută din nou şi, aidoma unui căţeluş vinovat care nu se va uita la stăpânul ce-l dojeneşte, Nate îşi ascunse gândurile despre Dominika în spatele draperiei Hannah era inteligentă şi curajoasă şi dulce şi sigură pe ea şi atrăgătoare şi receptivă şi spirituală, iar ei doi erau parteneri, cumva, în această acţiune plină de riscuri Şi, la naiba, avea el oare s-o respingă în ajunul misiunii ei, care necesita cu adevărat curaj, sânge rece şi echilibru nervos? Nate era pregătit să justifice aşa la nesfârşit dar braţele ei îi înconjurau ceafa şi gura ei era moale şi elastică şi, dacă nu cumva pe trotuar era altcineva îndărătul lui, acelea erau probabil mâinile lui Hannah care se mişcau; limba ei îi atinse buzele şi apoi se treziră în interiorul apartamentului ordonat, spartan şi eficient, cu câteva cărţi pe poliţă, două perechi de adidaşi aranjaţi lângă uşă, şi Nate era gata să spună că el fusese deja aici, dar se opri la timp Braţele femeii îi înconjurau din nou gâtul Oh, Doamne, brusc Hannah simţi că se umezise toată Se sărutară iarăşi, fără grabă, profund, şi femeia închise ochii şi simţi un ghem în stomac – „Ce faci, ai înnebunit?” – apoi îşi trase puloverul peste cap şi-i trase lui Nate puloverul peste cap, amândoi pe patul ei, pe cuvertura albă cu albastru făcută de mama ei – „te gândeşti acum la mama?” – şi continuau să se sărute, fără vreun cuvânt, aruncându-şi pantofii din picioare şi scoţându-şi hainele, şi Hannah îşi puse ochelarii pe noptieră şi-şi simţi pielea arzând, lipită de pielea lui, şi în timp ce îl săruta întinse mâinile după membrul lui – „Dumnezeule, o să creadă că sunt o adevărată târfa” – şi-l călăuzi în ea, dulce şi plin, iar el se mişcă ritmic, înainte şi înapoi ca o placă tectonică sexy, înainte şi înapoi şi înainte, cu coapsele înfierbântate de frecare, cu ochii fixându-se unul pe celălalt, cu gurile deschise, şi Hannah simţi ceva mişcându-se – iubea acel prim tremur ce se acumula în pântecul ei – şi-şi scoase picioarele tremurătoare de sub el şi-l cuprinse în jurul mijlocului, înfigându-şi călcâiele în şalele lui – „Dumnezeule, ar fi trebuit să-mi fi dat cu cremă hidratantă pe tălpi am alergat prea mult” – şi-l ţinu de umeri şi-l trase spre ea în timp ce-şi afundă capul în pernă, şi bărbatul îi sărută gâtul arcuit, iar tremuratul slab deveni o succesiune de tremurături până la orgasm, „Doamne, ce bine e, trecuse prea mult timp”, şi simţi valul de umezeală sub ea, iar Nate continua să se mişte şi senzaţia era minunată, şi Hannah deschise ochii, îşi puse degetele pe buzele lui şi le trase spre ea, şi-l sărută în vreme ce el se mişca întruna, „Să nu te opreşti tocmai acum”, şi femeia nu voia ca el să se oprească Nate se gândi că Hannah avea o altă notă decât Dominika, oarecum mai puţin primară – Hannah era un topaz cu tonuri de miere, pe când Dominika era un safir cu adâncuri infinite; tăcuta Hannah vibra, pe când vocala Dominika se cutremura, iar cârlionţii blonzi arătau altfel pe pernă decât buclele castanii – avea să înnebunească dacă mai gândea aşa După aceea simţi floarea fierbinte şi umedă a orgasmului lui Hannah, diferit faţă de – „Taci naibii!” – şi femeia îşi apăsă gura peste a lui şi-l strânse mai puternic, dar în tăcere, şi se sărutară iarăşi, cu o intimitate mai tandră decât în urmă cu 20 de minute, amanti acum, şi Nate rămase întins pe pata umedă de pe cuvertura albă cu albastru, în timp ce moţăiau unul în braţele celuilalt Era tot întuneric şi razele felinarelor stradale pătrundeau pieziş pe fereastră când Hannah se sculă şi aduse două pahare cu apă Nate o privi cum traversă încăperea semiîntunecată, până la chiuvetă, apoi revenind, şi nu se putu opri să nu remarce că era mai scundă şi că avea fesele mai plate, şi picioarele mai slabe şi sfârcurile de pe sânii mici mai întunecate, iar între picioare avea un puf blond – „Opreşte-te naibii, în niciun caz nu trebuie să ţi le imaginezi una lângă alta” Ea îl văzu privind-o şi puse jos paharele cu apă şi o luară de la capăt, iar Hannah vibră şi de data asta gemu încet numele lui cu o voce tremurândă şi amândoi se prăbuşiră, adormind în cele din urmă pe pata umedă şi mult lăţită de pe cuvertură Când cerul începu să se lumineze prin fereastra cu zăbrele – Hannah şopti în urechea bărbatului că, pentru mahomedani, deosebirea dintre noapte şi zi este momentul în care poţi să deosebeşti un fir negru de unul alb – ea îşi puse bărbia pe pieptul lui şi-l privi Ochelarii ei erau puţin strâmbi Prin păr parcă-i trecuseră paletele unui mixer, iar şuviţele răzleţe reflectau lumina care începuse să crească în cameră Nate îi putea distinge acum irisurile verzi – aceea era pentru el deosebirea dintre noapte şi zi Hannah continuă să-l privească fix — O să am grijă de ea, rosti femeia încet Nate îi privi ochii — O iubeşti, nu-i aşa? urmă Hannah Pe DIVA Vreau să zic pe Dominika Nate nu-şi clinti capul — Nu-mi pot imagina cum e, urmă ea Să fii îngrijorat Să nu ştii ce se-ntâmplă Bărbatul nu ştia ce să-i răspundă Ea tăcu câteva secunde — Mă bucur că am făcut asta, spuse după aceea zâmbind Mă bucur că te cunosc Şi n-o să las să i se întâmple nimic Nate simţi cum în adâncul lui crescu un val de afecţiune pentru ea, înlocuind pentru o clipă remuşcările ce-i blocau gâtlejul Hannah se ridică şi se aplecă pentru a-l săruta, însă el ţâşni în sus de pe pernă şi o prinse de umeri — Ce faci? zise femeia, privindu-l cu ochi mari — Ce avem azi? întrebă Nate cu chip alarmat — La ora zece, întâlnire cu Benford pentru trecerea în revistă a instruirii Ce-ai păţit? — Ia vino-ncoace O trase din pat şi o purtă de-a curmezişul încăperii spre cuierul cu oglindă de lângă uşă O împinse în faţa oglinzii şi-i răsuci maxilarul într-o parte — E prea cald ca să porţi o bluză pe gât? o întrebă — Fir-ar a naibii, murmură Hannah, observând o vânătaie de pe gâtul ei care avea forma aproximativă a Republicii România * Relaţia dintre ei încărca aerul ca o furtună care se adună deasupra unui lan de grâu nemişcat, momentul acela cu un huruit gros şi prelung dinaintea potopului când lăcustele de pe firele de iarbă nu mai ţârâie Zilele lor împreună se apropiau de sfârşit, ceea ce dăduse naştere unei urgenţe palpabile Acum petreceau zile nervoase, în numărătoare inversă, trecând în revistă dosarele, studiind fotografiile, stând împreună la lecţiile de limbă rusă de primă necesitate, organizate în grabă, astfel încât Hannah să poată descifra măcar inscripţiile rutiere Trucurile amanţilor erau pripite şi ridicole, dar pur şi simplu nu se puteau abţine: spionii din ei refuzau să se uite la ceasurile de pe perete, în mod premeditat nu stăteau la aceeaşi masă în cantină, fluturau teatral din braţ când plecau din Cartierul General şi se îndreptau spre maşinile pe care le lăsaseră în capetele opuse ale parcării West Lot Vibrau în anticiparea amurgului şi a momentului când uşa din faţă se deschidea, în anticiparea plăcerii de care îi despărţea o eternitate – de fapt, cam 12 ore Se împerecheau ca iepurii în toate locurile din apartamentele lor – bucătărie, living, debarale, pervazuri de ferestre – şi stăteau de vorbă până în zori, când unul dintre ei trebuia să plece; simţeau de parcă s-ar fi cunoscut unul pe celălalt de o veşnicie, iar secretele pe care le împărtăşeau îi uneau Nate îi dădu un cadou sentimental – o brăţară bleu împletită, pe care Hannah o băgă în apă fierbinte, ca să se strângă perfect pe încheietură El nu vorbi despre asta, dar Hannah ştia instinctiv ce însemna Dominika pentru Nate şi decise ca, într-un fel, să fie ofiţer de caz pentru ambii Misiunea ei era s-o protejeze şi s-o susţină pe DIVA în Moscova Avea să facă asta cu fiecare fărâmă a vieţii ei Avea de asemenea să-l adore pe Nate atât de mult şi atât de profund pe cât putea Ştia că nu avea niciun motiv pentru care să se aştepte la un happy-end ca-n basme Deocamdată însă savura atât provocarea uriaşă de a opera în Moscova, cât şi suferinţa dulce a iubirii pentru Nathaniel Nash Iubirea lui Hannah Archer îl afectă pe Nate într-un fel la care nici nu se aştepta şi pe care nici nu-l putea explica în mod adecvat Dominika însemna viaţa lui, indiferent dacă era sau nu o agentă CIA; pasiunea ei, curajul şi determinarea în toate privinţele îl subjugau Dar, aşa cum explicase elegant Forsyth de-a lungul anilor, şi mai puţin elegant Gable, viitorul lor urma să fie o serie de tuneluri lungi şi întunecate din care trenul ieşea periodic la lumina soarelui înainte de a se afunda în alt tunel Şi mai ameninţător, Gable avertiza că relaţia lor reprezenta un pericol pentru securitatea Dominikăi, atât din punct de vedere emoţional, cât şi practic Dominika ignora acest pericol, dar Nate nu era la fel de sigur Iubirea lui o putea ucide El nu ştia ce să creadă şi începu să se întrebe cum ar fi fost viaţa trăită alături de Hannah, o colegă ofiţer de caz Cupluri de felul acesta – perechi ce lucrau în CIA – acţionau împreună şi se acopereau reciproc Nate se scutură din tot corpul, aidoma unui câine Viaţa fără Dominika era inimaginabilă Un traseu de detectare a filajului cu Hannah ar fi fost ca şi cum la clape ar fi cântat doi Beethoven În minte îi reveni profilul de Partenon al Dominikăi în luminile Parcului Prater, care se metamorfoză apoi în degetele răcoroase ale lui Hannah trecând prin ciuful ei de păr în timp ce râdea „Iisuse!” Furtuna izbucni în ziua în care Hannah era ocupată cu analizele medicale dinaintea primirii misiunii „Un medic îşi poate da seama oare dacă o femeie a făcut dragoste în noaptea trecută pe o măsuţă pentru cafea?” Benford îi ceruse lui Nate să ia prânzul împreună în sala de mese a executivilor (SME), la nivelul şapte din Cartierul General, un spaţiu lung şi îngust cu vedere panoramică peste Potomac, frecventat în principal de avocaţi de grad superior din Agenţie, de specialişti în relaţiile cu Congresul şi de membri ambiţioşi ai personalului cu cravatele pătate de sos Caesar Benford – cunoscut, temut şi dispreţuit – trecu pe lângă feţele albe de masă şi clinchetele de pahare, ignorând tentativele de salut ale altor meseni, şi se îndreptă spre o măsuţă aflată în capătul îndepărtat al încăperii Nate simţi ochi aţintiţi asupra sa când merse în urma lui şi-şi aminti mai vechiul raport al Dominikăi despre prânzul ei într-un salon privat din Centru Dominika În Moscova era aproape miezul nopţii „Somn uşor ” Benford refuză meniul cu un gest scurt din mână şi-i ceru chelnerului să aducă două holuri cu crab bisque, după care se întoarse către Nate şi-i spuse fără să se scuze că supa cremă de crab cu creveţi din SME era excelentă — Trebuie să fie cu adevărat excelentă, zise Nate Benford rupse o chiflă între degete şi începu să mănânce pâine goală — Unele lucruri, spuse el, supa chowder, bisque, operaţiunile din zone interzise trebuie pregătite perfect, altfel mai bine nu le faci deloc Aici s-ar putea include şi chili con carne — Sunt de acord cu tine, Simon, spuse Nate jucând rolul rafinatului ironic, inclusiv chili — Atunci de ce te culci cu Hannah Archer în ajunul plecării ei la Moscova unde va prelua sarcini de coordonare pentru DIVA, pe care tot tu o regulezi? Benford rupse altă bucată de pâine Crezi că ăsta-i modul de a prepara o bisque corespunzătoare? Chelnerul sosi şi aşeză în faţa fiecăruia câte un castronaş cu supă cremă groasă şi cremoasă Nate duse o lingură la gură cu o mână tremurândă Nu simţi niciun gust; lăsă lingura jos — N-o să-ncerc să mă scuz, rosti el Cu Dominika a fost racolarea, cu Hannah a fost instruirea – faptul că am lucrat atât de aproape Benford sorbi zgomotos din bisque — Şi tu ai vrut să le sprijini pe amândouă? Nate plecă fruntea, inspiră adânc şi începu să-i vorbească lui Benford, care se concentra asupra supei, dar îi asculta fiecare cuvinţel Îi povesti despre conflictul lui intern pe care i-l provoca dragostea pentru Dominika, despre discuţiile purtate cu Forsyth şi Gable, despre ambuscada de coşmar din Viena şi urmările ei Revenit acum în Washington, ca mentor al lui Hannah în timpul instruirii OpI, se întâmplase ceea ce se întâmplase Benford se întinse şi-i luă supa, punându-i în faţă castronaşul său gol Continuă apoi să mănânce bisque şi Nate îi povesti despre gândurile lui negre, despre gândurile lui ruşinoase, despre contemplarea vieţii alături de Dominika sau de Hannah Benford îşi şterse bărbia cu un şervet şi se lăsă pe spate — Nash, rosti el, eşti destul de dus cu capul, totuşi am empatie faţă de tine — Ţie nu ţi s-a întâmplat niciodată aşa ceva — Dă-mi voie să continui munca sisifică de extindere a vocabularului tău Manifeşti empatie faţă de cineva când ai trecut prin aceleaşi stări; manifeşti doar înţelegere când n-ai trecut — Tu? se miră Nate — Nu te aştepta din partea mea să-ţi relatez o povestioară smiorcăită, care să se termine cu o morală jalnică Ceea ce vreau să auzi este că ai fi fost îndepărtat din serviciu de mult dacă nu i-ai fi coordonat competent pe MARBLE şi DIVA, doi agenţi de clasă, şi acum pe LYRIC, care este enorm de important, şi pentru motivul că eşti un ofiţer excelent în chestiunile pe care le gândeşti cu creierul, şi nu cu alt organ Forsyth şi Gable te-au susţinut şi te susţin continuu, totuşi bacanala asta trebuie să ia sfârşit Benford se împinse în marginea tăbliei, îndepărtându-se de masă — A fost un prânz foarte plăcut Vreau ca acum să te duci şi să te gândeşti la asta, după care să te-ntorci şi să-mi spui ce vrei să faci Unicele mele cerinţe sunt să n-o distrugi pe DIVA ca agentă şi nici să nu-i frângi inima lui Hannah în ajunul numirii ei în post Nenorocitul ăla de SSt din Moscova o va face el însuşi în scurt timp Supa de crab Bisque a lui Benford Căliţi ceapă şi morcovi tocate mărunt, până se înmoaie Separat, amestecaţi unt şi făină, pentru a face un rântaş uşor, apoi adăugaţi supă concentrată de pui şi bateţi, pentru a obţine un sos velouté Adăugaţi ceapa şi morcovii şi lăsaţi la foc mic Încorporaţi smântână, sherry, zeamă de lămâie, sos Worcestershire, piper cayenne, sare, piper negru şi carne de crab mărunţită Garnisiţi cu smântână şi arpagic 19 Cadranul cu tritiu al ceasului pe care-l purta Hannah arăta cinci minute după miezul nopţii Fusese pe străzile Moscovei de 13 ore şi-şi mobiliza rezervele tot mai slabe, în timp ce mesteca un baton energetic Se afla în parc, în punctul stabilit pentru încărcarea ultimului senzor Lumina verii ţinea până târziu în Moscova – la apogeul solstiţiului, nu exista niciodată întuneric deplin Hannah efectuase un traseu complicat de detectare a filajului; TDF-ul fusese planificat meticulos, până la ultima cotitură şi ultimul minuţel SSt Throckmorton privise tot timpul peste umărul ei, cu nasul lui ca un nap porcesc la doar câţiva centimetri de urechea femeii, şi nu rostise niciun cuvânt când ea terminase de întocmit planul în Staţie Nate avusese dreptate – în clipa în care ieşise pe stradă, într-un aparent şi ostentativ tur al magazinelor, cu rucsacul pe un umăr, simţurile i se aprinseseră şi mersese sigură pe ea Îşi făcuse bine tema de acasă; cunoştea străzile Moscovei ca şi cum ar fi locuit acolo de ani buni Avusese impresia că fusese urmărită în prima oră după ce părăsise ambasada, dar timpul şi distanţele îndepărtaseră succesiv „posibilul” filaj O buclă spre nord, dincolo de şoseaua de centură în micuţa şi drăgălaşa ei Skoda fabricată de cehi – izul de maşină nouă era net superior celui de anşoa – se termină printr-un viraj spre vest şi o serie de mişcări provocatoare premeditate, care culminaseră prin ascunderea maşinii în uriaşa parcare subterană de sub mallul comercial Vremena Goda Parcarea în subteran fusese o precauţie: semnalul oricărui transmiţător plasat de către FSB pe maşina ei n-ar fi răzbit pe stradă de sub clădire Ea nu văzuse niciun semn perceptibil de filaj: nici pietoni alergând, nici priviri ferite în grabă, nici motoare ambalate, nici portiere trântindu-se repede, nicio senzaţie de apăsare din lateral, din spate sau din faţă Nu poţi fi niciodată sigur sută la sută – atunci instinctele şi sângele rece preiau conducerea – dar odată cu apropierea amurgului, Hannah Archer simţea strada şi ştia că era „curată” Stătea în crepusculul parcului, rezemată de trunchiul unui copac, cu părul blond vârât sub gluga unei jachete uşoare din nailon, ţinând rucsacul între picioare Purta jeanşi negri, o bustieră antitranspiraţie pe sub jachetă şi pantofi cu talpă moale În afară de rucsac, nu avea multe asupra ei: o busolă, o lanternă tactică de cinci centimetri cu lentile roşii, o unealtă mică multifuncţională şi hârleţul lui Hearsey Jacheta neagră avea cealaltă faţă bleu şi îi modifica uşor profilul Noaptea de vară era răcoroasă O durea tot corpul, picioarele îi pulsau, lentilele ochelarilor îi aburiseră în jurul ramelor şi văzu că mâinile îi tremurau de oboseală când desfăcu ambalajul ultimei jumătăţi din batonul energizant Îşi simţea pielea lipicioasă din cap până-n picioare şi ducea dorul unui duş Mintea însă îi era limpede, creierul îi procesa totul, simţurile îi erau alerte Acum era momentul să asculte Parcul era complet nemişcat, absolut pustiu, într-o beznă totală Aştepta scârţâitul fin al pantofilor ieftini, trosnetul scurt al unei intervenţii radio Hannah făcea parte din noaptea rusă; era una dintre silfidele rusoaice care pluteau prin văzduh, era „De ce nu te zbengui prin parc, atunci, împrăştiind pulbere de stele, idioato? Concentrează-te ” Îşi lipi din nou capul de trunchiul copacului şi închise ochii „Mi-a mai rămas o jumătate de sticlă de apă”, calculă ea „Termin-o şi du-te la situl pentru semnale Am un grafic şi ar trebui să mă întorc la maşină când mallul se deschide la ” Tresări brusc, se îndreptă şi îndepărtă rapid rucsacul dintre picioarele ei, punându-l într-o parte „Hristoase, stronţiu-90 şi tu ţi l-ai lipit de uter; n-o să mai ai nevoie niciodată de lămpiţă de veghe ” Ideea că tocmai îşi iradiase vaginul o împinse să se gândească la Nate, apoi la femeia fără chip care avea să depindă de senzorii pe care îi căra ea în rucsac Ei aveau să fie cordonul vital al DIVEI cu Agenţia Îşi reaminti fulgerător imagini ale frumosului Nate, nud, în razele de lumină piezişe pătrunse în micul ei apartament din Washington Ultimele zile petrecute cu Nate în Washington fuseseră stranii El păruse îndepărtat şi tulburat Intuiţia ei de fată naturală simţea că bărbatul se lupta cu relaţia lor în raport cu Dominika Egorova, femeia pe care ea ştia că o iubea Nate Cu stăpânirea de sine a Noii Anglii, Hannah nu se impusese cu forţa asupra lui, ceea ce fusese chiar păcat – plănuise să-l istovească în pat în fiecare noapte până când va pleca în Rusia Ca să-şi umple rezervorul, îşi spusese, deoarece se aştepta ca Moscova să fie o lungă perioadă secetoasă în materie de zbenguiala în pat pentru o femeie nemăritată în ambasada SUA, unde se aplica strict regula non-fraternizării – diplomaţii americani nu puteau să se culce cu persoane non-NATO În ultima lor noapte împreună în micul ei apartament, Hannah făcuse friptură la cuptor, Nate preparase salata şi deschiseseră o sticlă de vin Hannah aranjase masa cu o vază de flori, aprinsese o lumânare – cam siropos, totuşi arăta frumos în apartamentul întunecat – apoi redusese volumul sonor la „How Low” cântată de José González – exact cum se simţea ea – în timp ce mâncau şi se priveau Fusese un eşec, fiindcă amândoi se simţeau inconfortabil – „să nu începi să-mi plângi” – şi ea îşi pusese mâinile în poală, pentru ca bărbatul să nu le vadă tremurând Disecarea în continuare a operaţiunilor din Moscova părea o stupizenie şi era exclus să vorbească despre Dominika, iar discutarea relaţiei lor părea crudă şi inutilă Hannah observase că Nate încerca să-şi controleze emoţiile – ofiţerii de caz pot citi feţele – şi se ridicase să-i toarne restul de vin care rămăsese în sticlă, iar el o cuprinsese cu braţul după mijloc, mai degrabă ca un frate mai mare decât ca un iubit Femeia încercase să se desprindă, dar el o trăsese înapoi şi o sărutase, apoi o sărutase din nou Ca o idioată, ea continuase să stea cu sticla goală în mână, iar Nate i-o luase, o pusese jos şi o împinsese cu spatele spre dormitor – „chiar aşa, serios?” – iar ea se auzise repetându-i numele în beznă, iar şi iar Scutură din cap „Haide”, îşi spuse Se afla la marginea Parcului Gorki, o imensă zonă împădurită, care se întinde de-a lungul râului Moscova în okrugul administrativ central, la capătul de sus al unei pante ierboase ce se întindea de la copaci până la un şir lung de trepte ce suiau dinspre râu Felinare cu globuri de sticlă erau distribuite la intervale regulate în lungul scării Pe latura sudică a parcului, traficul asurzitor de pe TTK (Tret Transportnoie Kolţo), o autostradă supraterană cu opt benzi, ieşea dintr-un tunel şi traversa podul Andreevski Panta lui Hannah era vizibilă din vehicule de pe toate benzile, care circulau în ambele direcţii, şi exact acolo avea să îngroape al treilea senzor Aflată într-o maşină, DIVA avea să aibă linie directă spre senzor pentru cele două secunde necesare şi avea să poată, iniţia o rafală CARS nedetectabilă în timp ce şofa În mod similar, un automobil al Staţiei putea să încarce şi să recupereze mesaje pentru şi de la DIVA în timp ce mergea pe TTK Hannah mai privi o dată, apoi se lăsă în jos pe jumătate din lungimea pantei ierboase, în beznă, o ninja invizibilă în hainele ei negre Ştia exact unde anume să îngroape senzorul pentru ca receptorul/transmiţătorul său să fie în bătaia electronică a autostrăzii, care la ora aceea era doar pe trei sferturi ticsită de maşini de mare viteză, autobuze ce lăsau în urmă nori de fum şi camioane încărcate până la refuz Hârleţul special al lui Hearsey tăie lin în iarbă şi ea trase de brazda ierboasă, o ridică de parcă ar fi fost un scalp, scoase senzorul numărul trei din rucsac – „adio, blestematule, sper ca nu tocmai tu să fii cel care să mă procopsească cu o tumoare” – şi-l aşeză în cavitatea săpată Puse deasupra brazda, o apăsă ferm, fixând-o – Hearsey îi explicase că uşoara lui convexitate va împiedica senzorul să se afunde vizibil în timp, pe măsură ce pământul se lăsa în jurul dispozitivului – şi dintr-un pacheţel de mărimea unuia de zahăr presără un amestec de seminţe granulare verzui împrejurul brazdei decupate, pentru a impulsiona creşterea ierbii Prima ploaie avea să ducă la încolţirea ierbii – cercetată şi dezvoltată de cercetătorii din Departamentul Agriculturii SUA pentru a se potrivi perfect cu pirul rus indigen din parc – care să camufleze total conturul acelui petic Hannah urcă înapoi panta şi se strecură printre copaci Rămase nemişcată două minute, ascultând după scrâşnetul unui chibrit, o tuse înăbuşită, nota muzicală aproape imperceptibilă a ochelarilor pentru vedere pe timp de noapte Sau gâfâitul şi schelălăitul înfundat al unui copoi Tăcere Asta era O făcuse Acum ştia la ce se referise Janice prin „cercul perfect” al unei acţiuni operative Îşi imagină faţa lui Benford când avea să-i primească telegrama care anunţa că „toate pachetele au fost amplasate” Spera ca el să fie mulţumit; poate că avea să-l anunţe şi pe Nate în Atena Hannah spera ca şi Nate să fie impresionat El avea să înţeleagă ce simţea Peste câteva luni urma să beneficieze de o permisie de o săptămână poate în Atena? În mod inexplicabil, Hannah se gândi la familia ei şi la cât de mândri i-ar fi fost părinţii dacă ar fi ştiut ce făcea fiica lor, cum ar fi scânteiat ochii mamei, cum ar fi surâs larg tata, cum ar fi bătut-o pe spate cei doi fraţi gălăgioşi Dar nu le putea spune nimic din toate astea, niciodată Scutură din cap, alungându-şi visul Mai avea încă destule de făcut: un semnal pentru DIVA, să-şi recupereze maşina, apoi să reapară la complexul ambasadei de parcă ar fi venit niţel mai târziu la muncă în dimineaţa aceea Cele trei locuri în care Hannah amplasase senzorii în noaptea asta lungă – aflate în cartiere diferite şi îndepărtate între ele, unde fuseseră îngropaţi cu iscusinţă în preajma unor artere rutiere cu trafic important – se găseau, iar asta era cel mai important, departe de orice instalaţii diplomatice occidentale (care erau, la rândul lor, înconjurate cu detectoare de transmisii electronice în rafală, ce puteau alerta FSB-ul că tocmai avusese loc un schimb CARS cu un agent) Depunerea cea mai importantă într-o cutie poştală oarbă – pachetul cu echipamentul CARS pentru DIVA – fusese prima acţiune operaţională, cu o săptămână în urmă În noaptea aceea, TDF-ul lui Hannah durase nouă ore şi fusese executat sub averse de ploaie însoţite de vânt puternic din est Picăturile grele erau potopul de lacrimi al furiei impotente dinspre spectrele vechiului Birou Politic, care vedeau cum o femeie – blondă, americană, neînfricată – spiona în Moskva lor, numele străvechi, „oraşul apelor negre şi umflate” Dacă Hannah ar fi ştiut că o priveau, ar fi fluturat din braţ spre ei şi le-ar fi spus să stea calmi Pachetul cu echipamentul pentru DIVA – livrat în districtul textil din sud-estul Moscovei – era îngropat într-un părculeţ de sub podul autostrăzii care purta Volgogradskii Prospekt peste Liublinskaia Uliţa După ce Hannah raportase la Cartierul General că ascunzătoarea fusese încărcată, locul a fost monitorizat timp de şapte zile prin sateliţi, pentru a determina dacă în jurul parcului se desfăşura vreo activitate neobişnuită, dacă apăruseră urme noi de roţi pe sol, dacă în apropiere fusese instalată vreo rulotă pentru întreţinere care nu-şi găsea rostul Sau dacă vreo echipă FSB avea să ţâşnească din adăposturi individuale camuflate perfect când Dominika trecea pe sub pod Benford luă decizia finală, spre iritarea agitată a SSt Throckmorton Îndreptându-şi spre ea nasul globoid, Throckmorton îi citise lui Hannah telegrama lui Benford, fără să-i îngăduie s-o citească ea însăşi Ascunzătoarea era sigură Continuaţi În seara asta cei trei senzori fuseseră amplasaţi Continuaţi Benford o instrui pe Hannah s-o anunţe pe DIVA: „am încărcat” – ultima dată când mai trebuiau să recurgă la semnale fizice Oboseala îi afecta puţin vederea, însă Hannah merse încet pe jos spre nord-vest, către districtul Dorogomilovo, lângă apartamentul de stat al DIVEI de pe Kastanaevskaia Uliţa Pe stradă nu era nimeni; bulevardul lat era pustiu Utilizând un spray mic, Hannah împroaşcă trei bare ale unui gard din fier din spatele adăpostului unei staţii de autobuz Substanţa chimică respectivă era un sistem de marcare cu acţiune întârziată, pe scurt SMAI, incoloră şi nedetectabilă, dar care peste câteva ore avea să reacţioneze la ultravioletele din razele solare matinale, devenind ruginie în câteva minute, o dâră insesizabilă de vopsea pe bare, vizibilă doar pentru cineva care ştia unde să se uite Gardul şi staţia de autobuz se aflau pe traseul DIVEI spre muncă şi în fiecare dimineaţă şi seară ea putea verifica dintr-o privire un semnal „am încărcat” După două zile, senzorul numărul 2 a fost interogat automat de SASt Schindler, pe când se deplasa prin Moscova, aparent pentru a vizita diverse magazine de antichităţi Schindler reveni în Staţie şi cu o mână tremurândă – după-amiaza mirosea a gin – puse receptorul CARS pe biroul lui Hannah şi se îndepărtă Hannah conectă un cablu, ecranul computerului pâlpâi şi apăra rafala mesajului DIVEI scris în engleză MESAJUL 1 PACHET PRIMIT ECHIPAMENT SATISFĂCĂTOR PREŞED INSISTĂ PT AFACERE IRAN REZIDENT Z DIN WSHG VINE CURÂND, MOTIV NECUNOSCUT, ZVONURI VOLUNTAR AMERICAN NOU INFO COMPARTIMENTATE ÎNSĂ ADJUNCT ŞTIE DETALII REVIN Olga Hannah notă că „Olga” fusese scris cu literă mică şi urmat de un punct, adică detaliile prestabilite prin care DIVA anunţa că nu fusese silită să expedieze mesajul din beciurile închisorii Butîrka din nordul Moscovei, înconjurată de tehnicieni SVR, cu mâini unsuroase de salam apăsând-o uşor pe ceafa „Totu-i bine, surioară”, se gândi ea Nate îi spusese lui Hannah că DIVA alesese personal pseudonimul Olga pentru mesajele ei, inspirându-se de la Olga Prekrasna, Cea Frumoasă, de Kiev, războinica ţarină medievală care distrusese o capitală inamică eliberând sute de vrăbii ce aveau picioruşele înfăşurate în sforicele îmbibate cu sulf În amurg, păsările se cuibăriseră prin tot oraşul – sub streşini, în poduri, în grajduri şi în clăi de fân – iar sulful mocnit luase foc într-un final şi declanşase simultan sute de incendii, incinerând oraşul „Vrabia care aduce foc şi distrugere”, se gândi Hannah Olga Prekrasna, Cea Frumoasă * Ziuganov, şeful Direcţiei KR, coborî cu liftul de la nivelul patru al sediului SVR din Iasenevo mormăind în barbă Tocmai îl informase pe director despre apariţia noii surse americane, identificată doar prin numele de cod pe care şi-l atribuise singur, TRITON Ziuganov pufnise: Triton, o salamandră Primul raport al lui TRITON, care demasca racolarea de către CIA a unui rus, fusese ingenios şi adânc ascuns la sfârşitul unui material informativ transmis de un ţărănoi de agent dublu din Forţele Aeriene SUA, teribil de transparent Era tot ce-i trebuia Direcţiei KR Tânărul ataşat din Caracas, care în urmă cu câteva luni fusese de acord să spioneze pentru americani împotriva propriei sale ţări, a fost rechemat la Moscova sub un pretext administrativ Nu urmase niciun interogatoriu, cel puţin deocamdată Ofiţerului i se repartizase un job banal şi era ţinut sub observaţie – în trecut, ar fi fost împuşcat în beciul Lubiankăi, în camera cu cârlige şi rigole, al cărei perete îndepărtat era căptuşit cu trunchiuri masive de pin pentru a împiedica ricoşeurile gloanţelor Această sarcină administrativă era un Potiomkinskaia derevnia, un sat Potemkin, o faţadă falsă, concepută exclusiv în scopul protejării noii surse, TRITON Ulterior, după trecerea câtorva luni, sentinţa avea să fie aplicată Tânărul perebejcik, trădătorul, era deja mort şi nici măcar n-avea habar Nici CIA nu avea habar Faptul că Direcţia KR putuse pune mâna pe un trădător cu asemenea iuţeală, cu asemenea eficientă nemiloasă, era o bilă albă pentru Ziuganov Idiotul de director nu înţelegea efectele salutare ale existentei unei maşini de contrainformaţii omnisciente, care să plutească deasupra Serviciului: nimeni n-avea să cuteze să trădeze Centrul dacă Ziuganov era la conducere Nu, acest politician devenit director n-avea să înţeleagă niciodată niuans, nuanţa Jocului, totuşi exista cineva care o înţelegea, un fost ofiţer de informaţii, cineva infinit mai important decât directorul Preşedintele Putin avea să înţeleagă Ziuganov se afla într-o poziţie excelentă: îl cauterizase pe trădătorul din Caracas, lucra la afacerea nucleară cu Iranul în numele preşedintelui, iar el şi Zarubina aveau să-l coordoneze pe TRITON (care lucra cu certitudine în Casa Albă, NSC sau Langley) Avea să fie colosal După aceea avea să urmeze protecţia generoasă a lui Putin Viitorul era roz În mod aproape universal, Zarubina era considerată viitoarea directoare SVR după întoarcerea de la Washington, prima femeie director din toate timpurile Iar cu Zarubina exista înţelegerea nerostită ca Ziuganov să urce în vârful ierarhiei în urma ei Un parteneriat inedit: Croitoreasa şi Călăul Singurul prepeatstvie, impediment, în planurile lui de carieră îl reprezenta subordonata Egorova Cu intuiţia unui anchetator, Ziuganov ştia că Putin era interesat de ea, ştia că ea putea fi o ameninţare la adresa succesului său Dominika nu fusese afectată deloc de eşecul cazului cu iranianul Era relativ simplu: Ziuganov putea lăsa lucrurile să se deruleze pentru o vreme şi să se încreadă în propriile lui abilităţi Sau, ca alternativă, putea să aranjeze alt accident A doua opţiune era infinit mai atrăgătoare, nu numai pentru că era maliţioasă şi violentă, ci şi pentru că Ziuganov făcuse recent o descoperire importantă Unica activitate cât de cât mondenă pe care şi-o îngăduia mizantropul Ziuganov era vizita ocazională la Departamentul V din SVR, departamentul „afacerilor umede”, pentru a ţine legătura cu o mână de ofiţeri pe care-i cunoscuse în anii petrecuţi în Lubianka – ultimii supravieţuitori ai unui batalion de „misiuni speciale”, format din asasini şi sabotori, dintr-o epocă mai fericită Acasă se simţea marginalizat printre profesioniştii aceştia sobri şi inexpresivi, dintre care unii se apropiau de pragul pensionării, pe când alţii erau mai tineri şi încercau să se afirme În tot cazul, de ei era mai apropiat decât pe noul lot de diletanţi SVR din Sediul Central, care vorbeau engleza şi ştiau cum să comande vinuri în restaurante Nu, „băieţii umezi” erau oamenii lui Ziuganov stătea în recepţia Departamentului V, când o femeie s-a apropiat de el, a rămas în poziţie de drepţi, cu călcâiele lipite, şi l-a întrebat în şoaptă dacă puteau vorbi Era de înălţime mijlocie, de vreo 40 de ani, păr scurt, vopsit blond, corp îndesat, fără să fie supraponderal, cu umeri masculini Nasul lat şi turtit se termina deasupra gurii ce semăna cu o despicătură de cuţit şi a bărbiei foarte hotărâte În mod normal, Ziuganov n-ar fi avut chef să vorbească cu cineva care solicita atât de clar favoruri, dar îi atraseră atenţia ochii cenuşii din spatele ochelarilor cu rame din metal, ochi de un cenuşiu atât de pur, încât păreau artificiali Erau congestionaţi şi susţineau privirea lui fără să clipească Un detector primordial din străfundul creierului său începu să pâlpâie, un sociopat care simţea un suflet-pereche Femeia era îmbrăcată într-o rochie de bumbac ieftină, cu mâneci lungi, tot cenuşie, încheiată la gât Braţele prea lungi ieşeau din mâneci Nişte proeminenţe nedesluşite sugerau fie nişte sâni substanţiali, fie burete îndesat pe dedesubt Mâinile nervoase pipăiau întruna cusăturile laterale ale rochiei şi Ziuganov observă că degetele erau pătate în galben — Ce-i? scuipă el Observă că femeia nu tresărise, ci continua să-l privească — Aş vrea să lucrez pentru dumneata, spuse femeia tot în şoaptă — Imposibil Cum poţi să ceri aşa ceva? Selecţia în Direcţia KR este foarte competitivă Îşi întoarse privirea de la ea, anunţând că terminase conversaţia Femeia nu se clinti — Nu mă refer la Direcţia KR, zise ea Dincolo Tocmai când Ziuganov flutură din mână, concediind-o, îşi făcu apariţia şeful Departamentului V, iar femeia, după ce-i aruncă altă privire lupească, se întoarse şi părăsi recepţia Şeful Departamentului V nu-l agrea pe Ziuganov, nu-i plăcea când îi vizita departamentul, nu-i plăcea trolul mic şi găunos şi nici reputaţia lui viermănoasă El era un reformator, un carierist, nu un vechi palaci, un călău — De ce vorbeai cu Eva? întrebă şeful — Nu vorbeam cu ea, răspunse Ziuganov — Atunci ascultă-mi sfatul şi ţine-te departe de ea — Cine este? Şeful umplu un pahar cu ceai fierbinte dintr-un samovar care şuiera pe o măsuţă laterală, întrebându-se cum să descrie o bestie unei alte bestii — Evdochia Buchina, prietenii îi zic Eva – dacă are vreun prieten – a început în calitate de caporal în St Petersburg, a fost transferată la Moscova, apoi a căpătat o funcţie administrativă aici, în Departamentul V Departamentul meu A trecut un an şi încerc să scap de ea de când a sosit Ziuganov se strădui să nu pară interesat — Ce-i în neregulă cu ea? — Nu mare lucru, răspunse şeful Sancţionată disciplinar pentru agresiuni la locul de muncă Transferată pentru abuzare de deţinuţi Urechile lui Ziuganov se ciuliră — Cum adică „abuzare de deţinuţi”? — Adică au fost omorâţi în bătaie în celulele lor Unul în St Petersburg, unul în Moscova — Accidente se mai întâmplă, comentă Ziuganov Şeful ridică din umeri — Vrei s-o transferi? Minunat! O să-ţi transmit dosarul ei personal Nu cunosc nici jumătate din termenii folosiţi în profilul ei medical Ziuganov fusese rezervat Eva spusese că dorea să lucreze „dincolo” El se întrebă acum dacă nu era posibil să fi descoperit o persoană specială Dosarul ei abunda în cuvinte interesante, iar pe unele a trebuit să le caute în dicţionar: Androgină Pansexuală Schizotipală Un interviu personal avut cu Eva nu a fost conclusiv: ea a răspuns monosilabic, a clătinat din cap şi a mormăit Însă ochii aceia de culoarea cimentului ud nu au părăsit nicio clipă faţa lui Ziuganov Urmându-şi instinctele, el o luă într-o seară la închisoarea Butîrka, pentru a asista la interogarea unui activist întemniţat, membru al grupului de spectacole artistice politice Voina, care, în cursul unei demonstraţii stradale de protest împotriva politicii lui Vladimir Putin, aruncase o cutie cu vopsea verde pe un ofiţer SVR sub acoperire Spre ghinionul tânărului rocker, acest caz fusese transferat automat la Departamentul pentru Protecţia Sistemului Constituţional, ceea ce însemna, în esenţă, că avea să-i dea socoteală lui Alexei Ziuganov şi, într-o apariţie de debut, Evdochiei Buchina Femeia îi rupse şase degete, îi dislocă umărul stâng, îi zdrobi metatarsienele piciorului drept şi-i fractură procesul condilian al mandibulei, totul înainte de miezul nopţii Ziuganov privi, fascinat, cum lucra Eva, metodic, iute, răbdător, graţios, puternic, cu respiraţie egală, aruncându-i priviri, dulăul căutând aprobare, cu ochelarii de învăţătoare scânteind sub plafoniere Era ca şi cum ar fi stat în cabinetul de muzică al lui Brahms şi l-ar fi urmărit compunând Ziuganov îşi găsise izvergul, Belialul, monstrul Să-i facă rău Egorovei Să taie aripile Vrabiei Ziuganov înmagazină această idee în creierului său sec Nu, pentru moment, el decise să blocheze accesul Egorovei la informaţii privind afacerea cu Iranul, să compartimenteze dosarele KR relevante astfel ca ea să nu se strecoare, să-i fure atuurile şi să intervină În plus, trebuia s-o încarce cu muncă inutilă; avea nevoie de o otvlekaiuşcii manevr, o distragere, o pistă falsă În dimineaţa următoare, norocul îi surâse Hirsutul Evgheni îi înmână o telegramă nouă de la rezidenta Zarubina din Washington, care anunţa cea mai recentă întâlnire nocturnă cu maiorul Thorstad din Forţele Aeriene americane Şi de data aceasta, la sfârşitul informaţiilor de doi bani ale agentului dublu se afla ascuns un alt raport-bombă de la TRITON: 15 cadre Salamandra anonimă fotografiase trei telegrame ce detaliau un schimb între Cartierul General CIA şi Staţia CIA din Atena despre o sursă de informaţii cu numele de cod LYRIC, care recent avusese un debriefing despre operaţiunile agenţiei de informaţii militare externe a Rusiei (GRU) pentru obţinerea de tehnologie militară americană Sprâncenele lui Ziuganov se arcuiră Potrivit sintezei, informaţiile transmise la CIA proveneau în mod cert de la o persoană importantă din GRU, o sursă cu acces direct „Pust Asta e Alt spion de depistat”, se gândi el, „altă găluşcă de înhăţat ” Se părea că în ultima vreme americanii erau neobosiţi în racolarea de ruşi Iar dintr-o singură lovitură, TRITON avea să le neutralizeze câştigurile Privi telegrama Zarubinei şi căzu pe gânduri LYRIC trebuia să fie o persoană aflată în serviciu activ în Moscova, care ocupa o poziţie importantă, cu acces constant şi solid, nu un funcţionar repartizat în vreo ambasadă Faptul că debriefingul se petrecuse în Atena avea o importanţă secundară, decise el Grecia era o destinaţie de vacanţă estivală populară şi deloc scumpă pentru ruşii ahtiaţi după soare Probabil că trădătorul ofiţer GRU plecase în vacanţă cu familia, contactase acolo CIA, fusese chestionat şi plătit, apoi îşi încheiase concediul şi probabil că revenise deja în Moscova Ar fi fost vorba despre vânarea directă a unei cârtiţe chiar aici, în capitală, o chestiune de verificare a concediilor militarilor şi a bazelor de date cu călătorii internaţionale Aveau să fie triaţi o mână de probabili candidaţi GRU, avea să urmeze o serie de interogatorii şi predatei svinia, porcul de trădător, avea să fie depistat Alte interogatorii Ziuganov îşi umezi buzele cu vârful limbii; căpătase un trefin pentru cornee de la unitatea oftalmologică SVR, pe care dorea să-l încerce pe cineva Apoi îi sosi ideea: putea să folosească Grecia ca pretext pentru a o trimite pe Egorova la Atena, într-o „inspecţie de contrainformaţii”, să-i chestioneze pe ofiţerii din rezidentura şi ambasadă Dominika şi-ar fi tocit pantofii acolo timp de două săptămâni într-o vânătoare inutilă, timp în care el ar fi demascat cârtiţa din Moscova Îşi privi încruntat adjunctul, care-l fixa la rândul său din cadrul uşii Îi dădu instrucţiuni Să-i spună căpitanului Egorova că în Grecia exista o pistă de contraspionaj Să nu amintească de Zarubina sau de raportul lui TRITON despre LYRIC Ea trebuia să plece la Atena şi să chestioneze discret personalul din SVR, GRU şi ambasadă şi să depisteze dacă era ceva ieşit din comun sau anormal; nu trebuia să se întoarcă până nu-i chestionase pe toţi, peste două săptămâni sau mai mult — Să-i chestioneze pe toţi? repetă Evgheni Pe ce bază? Cum să explicăm rezidenturii din Atena? Îşi cunoştea bine şeful; nu trebuia să insiste prea mult Oricum, Egorova avea să fie foarte ocupată — Spune că-i o inspecţie de rutină Spune că toţi trebuie s-o facă, răspunse Ziuganov Acum dispari Şi fă-mi legătura cu Zarubina pe linia securizată * Evgheni Pletnev privi peste birou către căpitanul Egorova şi primul lui gând a fost că în viaţa lui nu văzuse ochi atât de albaştri, apoi estimă greutatea şi senzaţia sânilor ei sub bluza aceea, după care, transportat, se imagină cu ea în pat Se scărpină sub braţ Îi transmisese instrucţiunile colonelului Ziuganov în biroul ei din Direcţia KR, în timp ce femeia îl asculta inexpresiv El o privi cu atenţie, curios – Egorova era deja un membru legendar al Serviciului Evgheni era singurul ofiţer din Direcţia KR, cu excepţia lui Ziuganov, care avea acces la toate activităţile departamentului, iar în ierarhia bătută în cuie a SVR-ului nu-l avea ca superior decât pe Ziuganov Totuşi faima Egorovei îl intriga: îi adulmeca influenţa, îi evalua detaşarea nepăsătoare Astăzi era îmbrăcată într-un taior închis la culoare, cu o bluză albastră-deschis, părul strâns în coc, şi nu purta nicio bijuterie, doar un ceas micuţ cu o curea îngustă din catifea Ochii ei albaştri îl fixau ca şi cum l-ar fi citit Mâinile graţioase se odihneau pe mapa de birou din piele Trăsăturile ei clasice erau senine Părea diferită; bărbatul nu ştia la ce să se aştepte Evgheni era obişnuit cu explozii înveninate din partea unor sociopaţi invidioşi — Mulţumesc, Evgheni, spuse Dominika, o să mă pregătesc pentru plecare Ca o ironie a sorţii, Ziuganov credea că o izola, dar tocmai îi oferise o fereastră de două săptămâni ca să se întâlnească cu CIA – şi să-l revadă pe Nate Nu şi-ar fi putut imagina că vor fi din nou împreună atât de curând după Viena Începu să întocmească mental mesajul CARS pe care avea să-l expedieze în seara asta O oportunitate de aur Se uită la haloul galben-murdar din jurul capului lui Evgheni, a cărui intensitate se înteţea şi pălea Sicofantul lui Ziuganov era un linguşitor complotist, însă care avea informaţiile necesare ei Şi nu prea expert în femei, indiferent cât de mult ar fi visat cu ochii deschişi la fuste Dominika privi creatura aceasta stranie şi se înfioră Udranka stătea pe un fişet cu dosare, picior peste picior Haide, fă-o – nu trebuie să-ţi placă, trebuie doar s-o faci * Evgheni Pletnev fusese recrutat în SVR după ce absolvise Universitatea din Moscova cu o diplomă banală în informatică, rezultatul patronajului unui unchi care era deputat în Duma de Stat, camera inferioară a Parlamentului Federaţiei Ruse, şi şeful Comisiei de susţinere legislativă pentru lupta anticorupţie Dar influenţa unchiului se oprise în faţa uşilor impunătoare din Iasenevo şi noul angajat – pe atunci avea 25 de ani – fusese trimis în sectorul administrativ al Serviciului: personal, logistică şi suport Nu trecuse mult până ce bărbatul hirsut să calculeze că avansarea putea fi obţinută mai sigur prin evitarea directoratelor de operaţiuni, murdare şi periculoase politic Evgheni a petrecut în serviciul personalului plictisitorii ani obligatorii până când s-a eliberat un post de asistent administrativ în Direcţia KR, biroul tenebros care se ocupa de contrainformaţii şi filajul cetăţenilor ruşi peste hotare În ciuda avertismentelor primite de la colegi, Evgheni a întrezărit o oportunitate şi s-a înscris pentru acel post Trei ani petrecuţi în secretariatul Direcţiei KR, timp în care a îmbunătăţit reţeaua arhaică de computere şi a făcut curăţenie prin fişiere, i-au atras atenţia minusculului şi oribilului şef al Direcţiei KR, Alexei Ziuganov, care i-a ordonat să-şi mute obiectele personale, mai întâi în anticameră, apoi ca asociat de şef de cabinet, apoi ca aghiotant personal, pentru ca, de anul trecut, să devină adjunctul său Evgheni ştia că era foarte riscant – sinucigaş – ca măcar să se gândească să atârne de pulpana lui Ziuganov Ciort poberi, să se alăture diavolului Totuşi Evgheni, în vârstă de 35 de ani pe atunci, calculase că Ziuganov era puternic, de neînlocuit şi într-atât de temut, încât se vorbea în şoaptă despre el Ba încă, şi mai bine, reputaţia înfricoşătoare a şefului său avea să se răsfrângă şi asupra lui — Postul acesta este delicat, îi spusese Ziuganov în prima zi a numirii lui Evgheni ca adjunct şi-l privise pieziş, ca o broască ţestoasă Vei vedea tot ce văd eu, vei citi tot ce citesc eu Vei avea acces la fişierele mele Loialitatea şi discreţia sunt imperative Ţi-am apreciat activitatea de când ai sosit în Direcţia KR, dar orice abateri de la aceste standarde vor duce la acţiuni disciplinare imediate Cu alte cuvinte, eu personal te voi duce în beci şi te voi lega de masă Am fost destul de clar? Evgheni încuviinţase din cap şi timp de un an lucrase câte 14 ore pe zi Era modelul eficienţei, un simbol al discreţiei Începu să anticipeze stările de spirit ale şefului său, începu să recunoască debutul zilelor negre, bezumîie, nebunia, şi văzu cum vizitele în beciuri îi alungau proasta dispoziţie, cum fruntea i se însenina când revenea în birou purtând mirosul de cuşcă de câine pe haine, în păr şi în respiraţie Vreme de şase luni, piticul sociopat rămase suspicios, dar în cele din urmă se obişnui cu obedienţa perfectă şi servilă a lui Evgheni În cele din urmă, Ziuganov decise că putea să acorde încredere tânărului hirsut – până la un punct Singura fiinţă umană căreia îi acordase complet încrederea sa – singurul om care căpătase un astfel de acces – era mama lui În tot cazul, Evgheni era adjunct de şef şi aveau lucruri importante de făcut Trebuiau să prindă o cârtiţă Nap porcesc la cuptor Amestecaţi smântână grasă, usturoi zdrobit, zeamă de lămâie, tarhon şi brânză Gruyère rasă şi condimentaţi În compoziţia aceasta adăugaţi felii groase de nap porcesc (topinambur) curăţat de coajă Turnaţi totul într-o caserolă Deasupra presăraţi pesmet şi brânză rasă, stropiţi cu ulei de măsline şi daţi la cuptor la foc tare, până ce napul se înmoaie şi crusta se rumeneşte 20 Era începutul remarcabilei, periculoasei şi îndrăzneţei operaţiuni de racolare a Dominikăi – Nate şi CIA şi-ar fi ieşit din minţi dacă ar fi ştiut ce făcea – prin coruperea adjunctului şefului ei pentru a se infiltra în propriul departament SVR Şi dispunea de timp limitat pentru a face asta, înainte de a pleca spre Atena Nicio operaţiune nu poate fi devansată, fiindcă ar însemna să rişti o catastrofa, o eroare şi demascarea Ea nu avea însă alternativă Dominika ştia că trebuia să-l seducă pe Evgheni şi să fure de la el secretele din propriul ei birou – Direcţia KR Trebuia să afle despre progresele înregistrate de Ziuganov cu iranienii şi despre faimoasa rezidentă Zarubina din Washington, care cocea ceva; poate că racolase o sursă din Washington, o persoană despre care CIA ar fi vrut să afle neapărat La asta se adăuga investigaţia CI din Atena Avea nevoie de detalii pentru Nate Îşi înăbuşi o reacţie de repulsie când se gândi la utilizarea trucurilor Şcolii de Vrăbii asupra blănosului Evgheni – o întoarcere de coşmar într-un capitol al vieţii ei profesionale ce-i fusese impus cu sila Auzea în minte avertismentul lui Gable, putea să vadă expresia de pe chipul lui Nate Când nu era Udranka, atunci Marta era cea care stătea la piciorul patului, aranjându-şi părul şi suflând fum spre tavan, spunându-i Dominikăi s-o facă odată, aşa că-şi înghiţi nodul şi strânse din dinţi La început, Evgheni o observase pe doamna căpitan Egorova doar când stătea în faţa biroului lui Ziuganov sau când mergea pe coridorul din Direcţia KR Aşa cum proceda şi cu alte femei din birou, lui Evgheni îi plăcea să se deplaseze în lateral, ca s-o poată admira pe Dominika din profil, coborându-şi privirea de la gâtul şi bărbia elegante spre pieptul proeminent, apoi spre curba netedă a feselor şi în final spre picioarele şi gleznele perfect modelate Dominika ştia când se holba la ea micuţa nevăstuică, deoarece floarea galbenă îi pulsa, dar nu se trădă în niciun fel Evgheni nu-şi dădu seama că, în următoarele zile, căpitanul Egorova începu să aranjeze tot mai multe întâlniri cu el: îi aducea o notă informativă pentru nivelul patru, stătea lângă el la masa de conferinţe, se ciocnea de el în cantină sau afară, pe terasa însorită în timpul prânzului, mergea printr-o coincidenţă norocoasă cu metroul nr 6 de la Iasenevo, apoi se transferau împreună pe linia nr 3 în majoritatea serilor, Egorova până la staţia Park Pobedi, Evgheni mai departe spre Strogino — Strogino, spuse Dominika într-o seară, ţinându-se de un mâner în vagonul de metrou care se legăna şi care era aproape pustiu la ora aceea târzie (Conversaţiile erau sigure ) Acolo locuia Korcinoi, continuă ea pe un ton nepăsător Evgheni o privi şi căscă ochii Îşi umezi buzele cu vârful limbii — Korcinoi ăla? şopti el Dominika îi privi licărul galben-canar din jurul capului şi al umerilor — E cale destul de lungă de la Strogino la podul ăla mizerabil din Estonia, zise ea posomorâtă O cale lungă ca s-o parcurgi pentru a-i plăti trădarea O durea fizic să vorbească în felul acela despre Korcinoi, să-i dezonoreze memoria Îşi înăbuşi furia din gâtlej Evgheni se aplecă spre ea — Am auzit despre caz Există un dosar vechi, incomplet, redactat Tu ştii cazul dinăuntru Ai fost acolo la schimb O să-mi povesteşti cândva? — Kremlinul a fost foarte mulţumit, zise Dominika şi ridică din umeri Am fost capabilă să obţin informaţia care l-a demascat pe Korcinoi Preşedintele m-a felicitat călduros, totuşi e cam stânjenitor — Am auzit poveştile, încuviinţă Evgheni Preşedintele te place, eşti zolotoi, fata de aur O studie cu multă atenţie Ai în mod clar o poziţie foarte bună Dominika îi surâse — Am ajuns la staţia mea, zise şi se duse în faţa uşilor Ne vedem mâine la serviciu Evgheni privi în urma ei prin panourile din sticlă Îşi făcură obiceiul ca în majoritatea serilor să stea de vorbă în anonimatul relativ al vagonului de metrou Cu Evgheni nu te puteai gândi la camaraderie, la dezvoltarea vreunui soi de prietenie Egorova era ursuleţul de pluş din vitrină pe care el ar fi vrut să-l smotocească şi gândurile bituminoase ale bărbatului se întindeau de la tălpile ei moi, acoperite de linii, până la gura destul de severă, pe care ar fi vrut s-o audă cerşindu-i iubirea sau aşa ceva Evgheni îi era loial lui Ziuganov şi ştia că Egorova nu trebuia să cunoască secretele Direcţiei KR, totuşi visurile lui de a fi cu ea în pat nu intrau în conflict cu asta În plus, el dorea să afle povestea trădătorului Korcinoi şi a femeii care-l demascase Trebuia să afle despre legătura ei cu Putin Era ceva irezistibil Era ca o viespe ce zboară bâzâind deasupra unei farfurioare cu apă îndulcită — Cum e preşedintele? o întrebă el într-o seară, în metrou — Tot ce-ai auzit e adevărat, răspunse Dominika enigmatic Am ajuns la staţia mea Îşi calculase conversaţia exact pentru acel efect Evgheni se aplecă să privească prin geamul murdar al metroului, frânele vagonului scârţâiră şi apăru eleganta staţie Park Pobedi, superbă, cu pereţii curbaţi din granit ocru şi candelabre strălucitoare Chipul bărbatului strălucea nervos — Auzi, zise Evgheni, dacă nu eşti ocupată, aş coborî şi eu cu tine Poate bem ceva? Vagonul se opri şi uşile se deschiseră — O să-ţi pierzi metroul, răspunse Dominika, atentă la semnalul sonor care avea să avertizeze închiderea uşilor Evgheni îşi trecu peste umăr cureaua servietei — Circulă toată noaptea, spuse el Semnalul sonor răsună — Haide atunci, zise ea şi-l trase jos din vagon, tocmai când uşile şuierară şi se închiseră Evgheni rămase pe peron, încordat, răsuflând pe nas, cu buzele arcuite într-un semi surâs Obţinuse ceea ce dorise; atâta doar că nu ştia că se afla la niciun metru depărtare de o capcană acoperită cu frunze * După câteva zile, ploaia bătea în geamul dormitorului Dominikăi, iar iedera din jurul cadrului ferestrei se zbătea sub vânt În bucătărie şuieră un ceainic — E ridicol, zise Dominika şi puse pe ea un capot scurt, ca să se ducă după ceai Sursa asta neidentificată cum i-ai zis ? Intră în bucătărie Marta stătea la masă şi fuma Te descurci bine Brutală în pat, blândă cu mintea lui, îi zise Dominika îi făcu semn să tacă — El îşi spune TRITON, răspunse Evgheni somnoros din dormitor Semăna cu un cimpanzeu, cu părul de pe braţe pierzându-se în smocurile groase de la subsuori; stătea cu mâinile încrucişate la ceafă Pieptul şi abdomenul îi erau şi ele acoperite cu păr negru şi des, la fel ca picioarele Membrul îi atârna flasc pe o movilă de păr pubian, ca un şoarece pe o mănuşă de bucătărie Când îl văzuse prima dată pe Evgheni dezbrăcat, Dominika se gândise că în toată Rusia nu exista destulă ceară ca să-i epileze părul de pe corp Două nopţi consecutive după orele de program fuseseră suficiente ca să pună temelia, să stabilească legături rudimentare de încredere, să-i arunce un oscior prin descrierea activităţilor de peste hotare, după care să-l determine să vorbească despre el însuşi Evgheni nu era prost, aşa că Dominika trebuia să acţioneze cu grijă, dar nici chiar cea mai introspectivă minte nu poate rezista tentaţiei de a vorbi despre sine Racolarea, seducţia, convingerea, toate începeau prin ascultare, prin privirea buzelor acelora groase mişcându-se, mai întâi înhăţând mâncarea, apoi devenind mai încrezătoare, apoi apropiindu-se inexorabil, apoi atingerea lor neplăcută pe propriile ei buze – femeia îşi amintea atingerea buzelor lui Nate – şi şinele ei secret era baricadat în adăpostul antiuragan, cu uşa triplu zăvorâtă Iar apoi Boje pomoghi mne, Doamne-ajută-mă, fuseseră noţiunile lui Evgheni despre sex, care pluteau undeva între cabalin şi porcin Nimic nou pentru o Vrabie, însă Dominika trebui să-şi separe ferm mintea de corp, să blocheze senzaţia permanentă a atingerii pieptului său păros de sânii ei, ca şi cum o cascadă de păianjeni mititei s-ar fi târât peste ea Strânse din dinţi şi începu să-l facă să uite regulile şi să-l determine să vorbească Nu-şi putea întoarce faţa într-o parte; nu-şi putea feri ochii sau astupa urechile de icnete Era mlaştina infernală, oribilă şi în acelaşi timp familiară în care ei o aruncaseră cu mult timp în urmă, iar ea îşi jurase că-i va face să plătească, dar acum revizita aceeaşi mocirlă din propria ei voinţă, de dragul americanilor şi pentru Nate Nu se gândi nici măcar o clipă la infidelitate; Evgheni nu regula acelaşi corp pe care ea îl dăruise iubitului ei – nu, nu, câtuşi de puţin acelaşi — Dar cum putem noi fi siguri că el nu face parte din operaţiunea controlată de americani? strigă Dominika din bucătărie Aşteptă două secunde, în timp ce amestecă dulceaţă de căpşuni – un vechi obicei rusesc pentru îndulcirea ceaiului – în două căni din ceramică decorate cu păsări în motive folclorice „Ceştile mele de Vrabie”, se gândi ea Conversaţia continuă Adjunctul şefului Direcţiei KR, care tocmai se culcase cu frumoasa lui subordonată, vorbea acum probleme de serviciu Nimic nu putea fi mai natural — Rezidenta crede că-i autentic! strigă Evgheni din dormitor Dominika reveni, aducând cele două căni Zarubina nu va face nicio greşeală Este decisă s-ajungă director după detaşarea la Washington Bărbatul se propti într-un cot şi luă cana În plus, TRITON a demascat deja cazul Caracas Americanii n-ar fi niciodată dispuşi să-şi distrugă un agent abia racolat Dominika se gândi la viaţa ei dublă „Niciodată să nu spui niciodată”, îşi zise ea Se aşeză turceşte pe pat lângă Evgheni, sorbind amândoi din ceai Dominika îşi plimbă degetele, încinse de la cana fierbinte, în lungul coapsei păroase a bărbatului Numărul 45 „Aplicaţi variaţii extreme de cald şi frig, pentru a amplifica răspunsul terminaţiilor nervoase ” Evgheni o privi pe sub sprâncenele groase El încă încerca să cuantifice norocul de a o fi sedus pe superba Egorova – nu s-ar mai fi putut uita niciodată la ea la serviciu fără să vadă corpul nud de balerină din ultimele 36 de ore — Într-un caz ca ăsta sunt esenţiale autentificările, zise ea trasând cercuri fierbinţi pe piciorul lui Ploaia şuiera pe sticla ferestrei, răsuflarea lui Evgheni îi şuieră în gât, iar şoarecele se foi pe mănuşa de bucătărie Femeia ridică iarăşi ochii — Eşti atrăgător când vibrezi în felul ăsta Îşi auzi propriul glas, îşi văzu propria reflexie în geamul tot mai întunecat „Vorobei, spion, koneţ Vrabie, spioană, târfă Gura! Concentrează-te!” — Validarea operaţiunii este esenţială, continuă ea pe un ton conversaţional, ca şi cum n-ar fi jupuit creierul lui Evgheni ca pe coaja unei roşii opărite Zarubina a-ncercat probabil să-l identifice pe TRITON, nu? Se aplecă înainte şi-şi sprijini bărbia în palme, ca să-i ofere bărbatului o doză de ochi albaştri şi parfum Micul ei chimono se întredeschise doar puţin Evgheni clipi — Nu, deloc Ea şi colonelul nu vor să-l sperie, zise el cu glas tremurător Îl consideră prea valoros Trase cu ochiul spre femeie care-l privea printre gene ca şi cum ar fi fost o prăjitură poloneză cu rom Zarubina va continua farsa asta cu agentul dublu pentru a menţine canalul deschis pentru TRITON — Eu tot aş fi îngrijorată, doar puţin, că TRITON este un maskirovanie, un camuflaj pentru ceva mai mare, insistă Dominika Serviciul nostru nu-i singurul care poate juca jocul ăsta CIA are şi ea marii ei maeştri — Eu nu sunt un ofiţer de operaţiuni ca tine, căpitane, totuşi — Evgheni, zise femeia, ţinând seama de circumstanţe, cred că în privat îmi poţi spune Dominika Evgheni se luptă cu supraîncărcarea — Voiam să spun că, deşi nu sunt un ofiţer instruit ca atare, mi se pare că al doilea raport de la TRITON este dovada incontestabila a autenticităţii lui El ne-a transmis până şi numele de cod CIA pentru altă sursă LYRIC — Pista din Grecia? întrebă Dominika — Nu în Grecia Aici în Moscova Colonelul crede că scurgerea este de aici, de la cineva cu acces Se uită vinovat către ea Dominika se apropie mai mult, cercetându-i faţa cu ochii, de parcă ar fi vrut să identifice caracteristica singulară care-l făcea atât de irezistibil pentru ea şi pentru – ei bine, da! – toate femeile Îi prinse bărbia ţepoasă în palmă şi etală o expresie de prefăcută seriozitate — Atunci, spune-mi, te rog, Jenia, întrebă ea, deja convinsă că ştia răspunsul, de ce merg eu în Grecia? Folosirea diminutivului plin de afecţiune al prenumelui său sporea tandreţea — Nu ştiu, răspunse bărbatul „Spune adevărul”, se gândi Dominika Poate că haloul lui galben indicase pasiune carnală galopantă, carierism şi caracter îndoielnic, dar constanţa lui sugera că acest izvraşceneţ, pervers îmblănit, spunea probabil adevărul — Iniţial am crezut că domnul colonel ia în calcul pur şi simplu toate posibilităţile şi de aceea te trimite la Atena, ca să investighezi Dar după aceea mi-a spus în mod specific să nu-ţi pomenesc de TRITON, LYRIC sau Zarubina Îşi sfârşi fraza şi rămase privind-o în ochi Dominika zări o umbră fulgerându-i peste chip, simţi o tremurătură prin tot corpul lui Aura galbenă îi pâlpâi, se diminuă Ştia că Evgheni tocmai înţelesese enormitatea infracţiunilor pe care le comisese (spunându-i secrete oficiale), pe care le comitea chiar acum (se culcase cu ea), ca şi posibilele ramificaţii (mânia lui Ziuganov şi beciurile) Slavă Domnului că nu înţelesese lucrul cel mai grav: tocmai îi oferise material pentru raportul ei către Nate şi Gable „Felicitări, iubitule”, îşi zise Dominika, „primul tău raport către Langley ” Acum ea trebuia să-i dea niţel mujestvo, curaj Altfel ar fi trebuit să-l lovească în gât cu ceainicul şi să-l îngroape în grădină Această etapă următoare – „ancorarea” lui – era extrem de periculoasă — Ascultă-mă, îi spuse ea fără să-i dea drumul bărbiei Ştiu la ce te gândeşti, dar scoate-ţi gândurile alea din minte M-ajuţi pe mine şi te ajuţi şi pe tine Ziuganov nu recompensează loialitatea; el este incapabil de recunoştinţă Tu eşti expus riscului lucrând pentru el, indiferent ce ai face, indiferent cât de loial i-ai fi Eu sunt la fel de expusă riscului Este doar o chestiune de timp până când ne va strivi pe amândoi Aşa că vom lupta amândoi şi vom supravieţui Ne vom ajuta unul pe celălalt, ne vom asigura spatele unul celuilalt Da? Evgheni nu se clinti Coardele de iederă hârşâiră pe geamul ferestrei – sau era una dintre rusalce, prietenele ei sirene? — Jenia, gândeşte, urmă Dominika şi-l trase uşor de lobul urechii Unicul lucru la care ţine el este cariera lui Ascunde informaţii de mine şi mă trimite în Grecia, fiindcă se teme de inevitabil: că Putin mă preferă pe mine în aceste chestiuni, aşa cum a făcut-o şi în cazul cu Iranul Eu văd cum îl priveşte preşedintele Îi displace, are repulsie faţă de trecutul lui din beciurile închisorii „Să fiu sinceră”, se gândi Dominika, „probabil că ochi-albaştri îl admiră exact pentru asta ” — Mâine, urmă ea, o să vin cu voi doi la Kremlin Va fi acolo şi directorul, miniştri şi diverşi oficiali din domeniul energetic Fruntea lui Evgheni era acoperită cu broboane de sudoare — Aşa c-o să vezi şi singur cum îl tratează Putin pe micul colonel Îi şterse cu vârfurile degetelor transpiraţia de pe buza superioară Şi o să vezi şi cum mă salută Putin pe mine, iar după aceea o să te hotărăşti Evgheni chicoti încet la auzul acelor cuvinte Dominika ştia că el îi raporta invariabil lui Ziuganov orice bârfă, disensiune, scandal sau intrigă Acum însă Evgheni însuşi se făcea vinovat de infracţiunea majoră de a se fi cuplat cu o subordonată, exact acea subordonată pe care Ziuganov îi ceruse s-o ţină pe linie moartă Haloul galben al lui Evgheni pulsa; evalua consecinţele Dominika înghiţi un nod când se aplecă înainte ca să-l sărute şi păianjenii micuţi îi gâdilară braţele şi picioarele Oare cât aveau să-l ţină nervii? Majoritatea racolărilor, cu câteva excepţii monumentale, necesitau o consolidare constantă Ei bine, asta va face, îl va atrage de partea ei Evgheni avea să vadă cum va reacţiona Putin faţă de ea în cursul întâlnirii de la Kremlin; avea să vadă că ea ar fi fost un aliat mai bun Dominika intenţiona să manipuleze rezultatul a doua zi, dar ar fi fost riscant Monstruos de riscant, la câteva niveluri Era pregătită să utilizeze planul lui Benford, cel pe care-l discutaseră în Viena În seara trecută, cel mai recent mesaj CARS – evident, de la gospodin Benford – validase planul Benford o împingea spre Putin, femeia ştia asta, încercând s-o strecoare sub pielea preşedintelui Dar în privinţa lui Evgheni, trebuia să fie cu ochii-n patru Siguranţa ei finală se afla acum undeva între inima şi testiculele bărbatului — Deci ne protejăm unul pe celălalt, de acord? întrebă Dominika Haloul lui galben tremură Şi înaintăm împreună Evgheni se întinse şi o mângâie pe păr „Eşti o femeie extraordinară, ştii asta?” se gândi Dominika — Eşti o femeie extraordinară, ştii asta? zise Evgheni Vrabia izbucni în râs — Mă duc s-aduc nişte cuburi de gheaţă de la bucătărie Nu te clinti * Sala de reuniuni a Consiliului de Securitate Rus se afla în clădirea nr 1 – Clădirea Senatului – din citadela Kremlinului Aproape de cabinetul de lucru privat al preşedintelui, sala de mărime medie era opulentă, copleşitoare, imperială Semicoloane din marmură neagră erau dispuse de-a lungul pereţilor, iar capitelurile lor corintiene aurite reflectau lumina puternică a masivului candelabru din cristal cu două etaje Sala era scăldată în lumină; Dominika observă că pe parchetul strălucitor nu se proiecta nicio umbră Masa uriaşă se afla în centru; mape din piele erau perfect aliniate cu laturile, iar prin mijloc trecea o bandă din lemn cu suporturi pentru microfoane Pe fiecare latură a mesei erau câte o duzină de scaune din lemn cu spătar drept, decorate cu incrustaţii de fildeş de forma unor săgeţi, fiecare cu reazeme capitonate pentru braţe Pe lângă pereţii crem se înşiruiau scaune pentru asistenţi şi stenografi În capul mesei se afla un scaun larg – un tron, cu spătarul mai înalt decât celelalte – acoperit cu mătase moarată În spatele tronului, pe perete, se găsea o tapiserie superbă şi un scut stacojiu cu vulturul bicefal auriu al Federaţiei Ruse Dominika rămase în prag, în timp ce oficialităţile guvernamentale – erau zece – se plasară pe laturile mesei „Vulturul bicefal al Romanovilor a fost negru”, se gândi Dominika „Ce ironie a sorţii că ruşii moderni nu sunt cu nimic superiori şerbilor ţarului Ivan Groznîi, cel Groaznic ” Parcă dând curs unei indicaţii regizorale, preşedintele Putin intră în sală printr-o uşă laterală, urmat de doi asistenţi Bărbaţii din jurul mesei rămaseră în picioare, până când preşedintele se aşeză, apoi se prăvăliră pe scaunele lor Dominika ştia că era o şedinţă de planificare dedicată Iranului, nu o şedinţă a Consiliului de Securitate Consiliul acela îşi pierduse influenţa şi statutul în cursul primelor două mandate ale lui Putin – era acum un cimitir al elefanţilor pentru oficiali din armată şi spionaj care urmau să iasă la pensie, actualul director SVR fiind unul dintre ei De aceea, Zarubina din Washington se poziţiona cât mai bine pentru a-l detrona Întrucât avea rangul cel mai mic dintre participanţi, Dominika stătea la capătul îndepărtat al mesei, alături de Ziuganov, care era extrem de agitat Directorul SVR, membru plin al Consiliului, stătea nemişcat la mijlocul mesei Dominika privi celelalte chipuri, crispate în gulerele strâns încheiate ale cămăşilor, cu sacourile costumelor întinse peste pântece, şuviţe de păr sur lipite pe frunţi strălucitoare Cercul interior al lui Putin, noul Birou Politic În jurul capetelor lor se roteau aure galbene, maro şi albastre, o paletă de rapacitate, lene, mândrie, patimă şi invidie Şi de lăcomie Govormarenko de la Iskra-Energetika se afla la jumătatea mesei pe latura opusă şi se scobea în dinţi Dominika o recunoscu pe singura femeie de la masă – Nabiullina, una dintre aliaţii cei mai apropiaţi ai preşedintelui, care fusese numită în mod surprinzător la conducerea băncii centrale ruse – sobră şi severă, imediat în stânga lui Putin, înconjurată de o pâclă galbenă-murdar Şi apoi se întâmplă Putin cercetă cu privirea chipurile din jurul mesei şi ochii lui albaştri-mentol se fixară pe Dominika Era îmbrăcat în costum negru, cămaşă albă şi cravată acvamarin, care sclipea pur şi simplu sub luminile ca de platou de filmare ale sălii — Căpitan Egorova, rosti el şi vocea îi tăie ca un cuţit peste masă, vino şi stai aici Arătă apoi scaunul din dreapta sa Pe nişte cioturi amorţite care cu numai o secundă mai devreme fuseseră picioarele ei, Dominika se ridică, trecu prin aripile negre şi desfăcute de liliac ale demenţei lui Ziuganov şi pe lângă Evgheni care îngheţase cu spatele la perete şi un blocnotes ţinut în echilibru pe genunchi Ochii o urmăriră în sala amuţită, surâsuri cu subînţeles pe feţele celor mai informaţi dintre ei — Iniţiativă Talent, rosti Putin, privind în jurul sălii în timp ce Dominika se aşeză Talentul a fost esenţial în cazul achiziţiilor iraniene Şi iniţiativa Serviciul nostru de informaţii a adus la lumină această oportunitate; căpitanul Egorova şi colonelul Ziuganov au fost decisivi Îşi plecă uşor capul în direcţia lui Ziuganov, dar piticul putea la fel de bine să fi stat într-o staţie de autobuz din Kazahstan — Iar acum ne găsim în etapa finală Fondurile sunt disponibile, continuă preşedintele şi se uită la Nabiullina care mişcă imperceptibil din cap Iar podeaua seismică este asamblată conform contractului Govormarenko ridică trei degete pătate — Asamblarea va fi terminată în trei luni, preciză el „Asta va fi prima propoziţie în mesajul CARS de diseară” se gândi Dominika — Iar germanii vor livra echipamentul potrivit contractului, continuă Putin Toate astea nu erau întrebări, ci decrete — Containerul va fi încărcat pe un cargobot Sovkomflot în Hamburg, rosti un bărbat cu sprâncene stufoase Descărcarea se va face la Bandar Abbas, în golful Persic, după aproximativ o lună Ochii albaştri ai lui Putin nu clipeau „Perfect, Benford, aşa cum am discutat ” Dominika trase neauzit aer în piept, apoi rosti: — Pot să fac o observaţie? Putin se întoarse spre ea şi încuviinţă din cap, fixând-o cu ochii — Nu ştiu absolut nimic despre transportul maritim sau despre utilaje grele, dar ofiţerii din Serviciul nostru se pricep foarte bine la alte lucruri Nu îndrăznea să se uite la feţele din jurul mesei, mai ales la Ziuganov şi la director — Acoperire, continuă apoi imediat Securitate Camuflare În sală nu se auzea niciun sunet — După cum am înţeles eu tranzacţia, iranienii au fost de acord cu propunerea noastră pentru că vor primi podeaua – echipamentul supus embargoului – în secret Pentru ei, aceasta este partea cea mai atractivă a transferului, pentru care sunt dispuşi să plătească dublu Putin continua s-o fixeze cu privirea — Pentru ca un cargobot rus să ajungă din Hamburg în Iran va trebui să treacă prin Canalul Mânecii, prin strâmtoarea Gibraltar, Marea Mediterană, Canalul Suez şi Marea Roşie, golful Oman, apoi prin strâmtoarea Ormuz în golful Persic — Corect, zise bărbatul din Sovkomflot — O rută care include unele dintre cele mai strict monitorizate ape internaţionale de pe planetă — De asemenea, corect, zise cel din Sovkomflot — Iar vaporul va fi descărcat în portul Bandar Abbas — Da — Aş fi surprinsă dacă forţele maritime occidentale n-ar afla rapid de sosirea unui vapor rusesc cu echipamente masive, ca să nu mai amintesc de acoperirea cu sateliţi a principalului port iranian, explică Dominika — Inevitabil, răspunse bărbatul din Sovkomflot, iritat că i se dădeau lecţii în meseria sa — Inevitabil nu înseamnă acceptabil, rosti Putin, întorcându-se către el Iranienii vor şti toate astea şi se vor plânge Tranzacţia poate fi periclitată Guvernul acesta va fi pus într-o situaţie stânjenitoare „Vrei să spui că tranzacţia ta poate fi periclitată”, se gândi Dominika „Şi nimeni nu-l pune pe preşedinte într-o situaţie stânjenitoare”, transmise ea spre oficialul ignorant — Şi cum altfel ai aduce o încărcătură de atâtea tone din Germania în Iran? pufni bărbatul din Sovkomflot „Benford, să dea Dumnezeu ca datele tale să fie corecte”, se gândi femeia, apoi spuse: — Aşa cum procedăm noi în Serviciu Nevăzuţi, prin uşa din spate — Acum vorbim în cimilituri începu să replice bărbatul, dar se opri când Putin ridică mâna — Spune-ne, rosti el — În loc să meargă spre sud, zise Dominika, cargobotul nostru va pleca spre nord, de la Hamburg la St Petersburg şi va descărca echipamentul Un transport de rutină şi nevinovat După aceea, containerul va fi dus prin Rusia până la un port iranian minor de pe coasta sudică a Mării Caspice — Improbabil, interveni bărbatul din Sovkomflot Transportul terestru va necesita un trailer masiv Vorbim aici despre un container mare cât o casă, greu peste 40 de tone Nici armata nu are utilaje pentru aşa ceva Câţiva oficiali vorbiră mai mult pentru a participa decât pentru a fi de ajutor — Ar putea fi modificat un transportor-lansator de rachete balistice începu un bărbat chel — Ar dura luni de zile, zise altul, şi calitatea drumurilor nu este grozavă cu cât înaintăm spre sud — Eşti nebună? exclamă cel din Sovkomflot Prin inima tării? — Trebuie ţinut seama şi de vreme, rosti Govormarenko continuând să se scobească în dinţi Putin îşi ridică mâna Morişti albastre-regal de lumină străluceau în spatele capului şi umerilor săi Nu se uită la cârdul său de gâşte adunat în jurul mesei Dominika văzu că el ştia că ea avea răspunsul; atât doar că nu ştia că acesta provenea de la Simon Benford — Căpitan Egorova? o îndemnă Sala se scufundă în tăcere — Aseară m-am uitat pe o hartă, răspunse Dominika şi mi-a venit o idee Dinspre capătul mesei se auzi un murmur, pe care Putin îl ignoră Dominika nu cuteza să-şi desprindă privirea de la el — De la St Petersburg, prin lacuri, Ladoga şi Onega, peste lacul de acumulare Rîbinsk în canalul Volga, spre Volga şi apoi la vale prin delta de la Astrahan, după care spre sud pe Marea Caspică până la portul Bandar-e Anzali din nordul Iranului Se uită în jurul mesei, după care reveni la Putin Nimeni dintre cei prezenţi n-avea să zică nimic până când preşedintele însuşi nu le spunea ce ar trebui să creadă despre propunere — Totul pe apă şi livrat discret în Iran direct din teritoriul suveran rus, continuă Dominika Ruta este deja existentă: canale, lacuri, mări interioare pe care circulă şlepuri motorizate ce au capacitatea de a transporta greutăţi de trei ori mai mari Ele cară deja cherestea, oţel, cărbune şi pietriş, inclusiv pe întuneric şi indiferent de condiţiile meteo Colţul gurii lui Putin zvâcnea Iar Teheranul plăteşte, secretul este păstrat şi, odată cu el, reputaţia Rusiei va creşte de asemenea „Adică poziţia preşedintelui Vladimir pe scena mondială va fi sporită, la fel şi, deloc accidental, contul lui din bancă ” Nabiullina cea cu chip pătrăţos se lăsă pe spate în scaun Se spunea că era scânteietoare, aliată a lui Putin, protectoare Avea 50 de ani, păr roşu-castaniu lung până la umeri şi ochelari cu rame din metal de forma unor aripi de pasăre Purta un sacou ruginiu peste o bluză înflorată cu papion Vocea ei suna ca îngheţata topită — Aşa cum ai zis, căpitane, rosti ea, nu ai deloc experienţă în expediţii sau transport de mărfuri Cum se face că ai venit cu acest plan cu adevărat remarcabil? Cum de te-ai gândit la sistemul nostru interior de canale şi fluvii? De acord, ofiţerii din Serviciul dumitale trebuie să fie imaginativi şi flexibili, dar asta este o performanţă cu adevărat remarcabilă Mesajul din spatele cuvintelor ei era: E niţel mai complicat decât să-ţi scuturi ţâţele, domnişoară; aici este Kremlinul şi ăsta-i preşedintele care tocmai a avut o erecţie prezidenţială Nabiullina îşi încrucişă braţele şi surâse către Dominika, iar aceasta îi răspunse tot cu un surâs „Mulţumesc, Benford”, îşi zise Dominika, „pentru că ai fost aşa de isteţ ” El anticipase provocarea şi sugerase răspunsul corect — M-am gândit la fluviu, explică ea, pentru că mi-am amintit că am văzut trafic comercial pe Volga, în apropiere de Kazan, când am urmat Institutul Kon Poate că aţi auzit de Şcoala de Vrăbii? O privi pe Nabiullina fix, luptându-se cu mânia pe care o simţea în gât Era înfiorător să pomenească subiectul acela în public, dar Benford prezisese efectul — Noi eram aduse la institut pe râu cu un hidroglisor şi obişnuiam să ne plimbăm pe lângă Volga între şedinţele de instruire Am văzut mereu şlepuri pe fluviu Aşa mi-am amintit Răspunsul trebuia citit ca: Am propriile mele calificări, sestra, surioară, şi nu cred nici măcar o clipă că n-aş putea să mă descurc cu economiste dure sau cu stoiakul lui Vladimir Nabiullina o privi fix pe Dominika pentru o clipă, descifrând replica, recunoscând provocarea psihică Putin era încântat de schimbul acela de replici şi colţurile gurii sale ameninţau să se ridice într-un surâs Se ridică în picioare, indică din mână spre reprezentantul Sovkomflot, ca şi cum i-ar fi spus „dă-i drumul”, apoi îi salută din cap pe toţi cei prezenţi în jurul mesei A fost suficient Toţi participanţii se ridicară şi aşteptară la locurile lor ca preşedintele să părăsească sala Putin se opri o secundă, o salută din nou pe Dominika, apoi ieşi, urmat de Nabiullina şi de cei doi asistenţi Uşa laterală se închise cu un clic şi oamenii începură să iasă din sală Directorul îşi şterse faţa cu o batistă şi clătină încetişor din cap Evgheni evită s-o privească pe Dominika; în tot cazul, fusese martor la scenă şi văzuse viitorul Ziuganov se prelinse până lângă femeie şi-şi mişcă gura într-un rictus de furie abia stăpânită — Foarte bine lucrat, căpitane, zise el Preşedintele a fost realmente impresionat — Mulţumesc, colonele, răspunse ea privind parabolele negre ce i se arcuiau din spatele capului Preşedintele acordă tot creditul Serviciului Este binemeritat Contactul stabilit între oficialii noştri şi iranieni – ai făcut multe în timp scurt Acesta este proiectul tău Ziuganov o privi şi înclină uşor capul într-o parte, de parcă ar fi decis de unde să înceapă să lucreze pe ea cu dermatomul, să-i jupoaie fileuri de piele de pe spinare şi de pe pântece Paşii lor treziră ecouri pe pardoselile din marmură ale coridorului din Clădirea Senatului, apoi fură înăbuşiţi când coborâră scara mare, cu covor gros Evgheni asculta, foarte aproape în spatele lor — Aş fi preferat să mă fi informat din timp despre propunerea ta, rosti Ziuganov şi o privi direct „Normal că ai fi preferat, ploşniţo”, îşi zise Dominika şi se imagină punându-i o mână pe spate şi călcându-l pe pantof Ar fi căzut cu faţa în jos pe scară — Nu m-am aşteptat însă la invitaţia destul de stânjenitoare de a mă aşeza în capul mesei Crede-mă, colonele, nu m-aş fi aventurat niciodată să sugerez — Când pleci în Grecia? o întrebă Ziuganov Pe buza lui inferioară se zărea un strop de salivă — Peste câteva zile, răspunse femeia M-aş bucura să-ţi aud opiniile şi îndrumările privind această investigaţie — Evgheni îţi poate da ce vrei, rosti Ziuganov şi se întoarse spre adjunctul lui ca să vadă dacă acesta auzise Faţa lui Evgheni strălucea de transpiraţie „Oho, şi încă cum”, se gândi Dominika — Mulţumesc, colonele, zise ea cu glas tare Atena Din nou cu prietenii ei Din nou cu CIA Dominika avea să fie încântată să-i povestească lui bratok Gable despre întâlnirea asta – decisese că, afişând o figură serioasă, îi va propune să-i facă cunoştinţă în scopuri romantice cu Nabiullina Tăcut şi înţelept, Forsyth avea să se concentreze asupra tranzacţiei cu Iranul Desigur, Benford va dori să discute despre TRITON, LYRIC, Zarubina Avea să fie încântat de noile informaţii, de piste În seara asta va expedia mai multe mesaje CARS, ca trailere promoţionale Apoi, înghiţind un nod uriaş, Dominika se întrebă cum avea să-i explice lui Nate „racolarea” lui Evgheni În maşină, pe când se întorceau la Iasenevo, Udranka stătea pe bancheta din spate a limuzinei, lăsată mult pe spate, cu picioarele ei lungi întinse şi cu mâinile încrucişate la ceafă Eu nu i-aş spune, rosti ea, indiferent cât de mult ai vrea ca el să te ierte Tu ştii ce ai făcut şi de ce ai făcut-o De ce să nu poţi avea şi tu un secret? Prăjitură poloneză cu rom Babka Rumowa Bateţi bine unt şi zahăr până obţineţi o cremă aerată şi uşoară Adăugaţi făină, praf de copt, lapte şi vanilie şi amestecaţi bine Turnaţi compoziţia într-o formă de copt guguluf şi coaceţi la foc mediu în cuptor, testând cu o scobitoare până ce aceasta iese curată După ce prăjitura se răceşte puţin, turnaţi peste ea sirop din zahăr, apă, coajă de lămâie şi portocală, vanilie şi rom, îmbibând-o complet 21 Staţia Atena Gable şi Forsyth stăteau tăcuţi în CCA, aşteptându-l pe Nate Era ridicol – ba nu, tulburător – să stea aşa, la nici jumătate de metru distanţă fără să vorbească, însă nu vorbeai când uşa era deschisă, niciodată După un minut, Nate intră în camera securizată acustic, purtând o tavă metalică, plină cu bibliorafturi Închise uşa cu clanţa făcută din plexiglas transparent, ca absolut toate componentele trailerului lung de şase metri Urechile li se înfundară când etanşeizarea uşii blocă orice circulaţie liberă de aer între CCA şi exterior În scurt timp, aerul avea să fie încărcat şi să miroasă a cafea — Cum a fost LYRIC aseară? întrebă Forsyth — Ca şi cum ai împinge un bolovan la deal, spuse Nate Ca de obicei, şi-a scos orgoliul la înaintare Începu să ia bibliorafturi din tavă şi să le pună pe masă — A adus documentaţia pentru bugetul Directoratului Nouă? se interesă Forsyth Ne-a întrebat Departamentul Apărării — E timpul întocmirii bugetelor la Washington, zise Gable Mahării vor să-şi justifice propriile bugete — Nu, spuse Nate Când am întrebat, LYRIC a zis c-a adus ceva şi mai bun Deschise un biblioraft şi scoase din el o cărţulie groasă de peste doi centimetri pe care o împinse spre Forsyth — Ce naiba-i aia? întrebă Gable Forsyth începu s-o răsfoiască — Un raport secret despre achiziţia clandestină a Directoratului Nouă GRU a tehnologiei pentru cupola fără cadru pentru carlingă a avionului stealth de vânătoare chinez J-20, citi Nate titlul în rusă de pe copertă LYRIC a spus că forţele aeriene ruseşti o vor utiliza la avioanele lor T-50 Vizibilitate mai bună, afişaj HUD mai bun, ejectarea pilotului supravieţuitor la viteză mai mare Forsyth îl privi pe Gable — Air Force o să fie în culmea încântării, comentă el şi împinse cărţulia înapoi Nu vom refuza genul ăsta de informaţii — E un semn bun faptul c-a adus asta acum, îi zise Gable lui Forsyth — Cum adică „un semn bun”? întrebă Nate, uitându-se de la unul la altul — Nici o altă problemă, nici o altă dilemă? întrebă Forsyth Nate simţi o furnicătură în ceafă — Despre ce vorbiţi voi aici? — Aseară DIVA a expediat trei mesaje CARS separate Au sosit târziu, după ce terminaseşi TDF-ul pentru LYRIC Îl ştii pe ofiţerul de caz de-acolo? întrebă Forsyth şi-i întinse telegramele sosite de la Moscova — Da, încuviinţă Nate, Hannah Archer E solidă Hannah goală, cu părul răvăşit, cu picioarele pe umerii lui, da, solidă Trei mesaje? — Cu totul, cinci Această Hannah ne-a telegrafiat că diseară vor mai fi două rafale CARS de la DIVA, spuse Gable Ni le va telegrafia imediat ce le recuperează şi revine în ambasadă Gable îşi trecu mâna prin părul tuns periuţă Două misiuni în două nopţi Tipa asta cu aer de cowboy are curaj Ar trebui s-o luăm în Staţie când termină la Moscova „Iisuse”, se gândi Nate, „ar fi chiar perfect”, şi nu ridică privirea, adâncindu-se preocupat în citirea telegramelor Însă după ce parcurse jumătate din prima, se opri — Centrul ştie de LYRIC? rosti el Ce-a zis Benford? — Avem un şobolan în canalizare, răspunse Gate — Ruşii vorbesc cu cineva cu numele de cod TRITON, care a aflat despre LYRIC, răspunse Forsyth Scrie în a doua telegramă În mod normal, nu ni s-ar spune despre un caz CI de acasă, dar pentru că DIVA a generat informaţia, Benford vrea să ştie şi Staţia Clătină din cap — Prin urmare, Benford are o problemă, concluzionă Gable, iar rusnacii ştiu că ei au o problemă, iar acum noi, sau, mai precis, tu ai o problemă Un agent Acces Restricţionat, agenta ta, este luată în vizor — Divizia Rusia este îngrijorată, adăugă Forsyth Benford mi-a spus că este posibil să fi pierdut un alt caz Un rus a fost rechemat acasă din America de Sud — Porcăriile astea se-ntâmplă de obicei câte trei odată, încuviinţă Gable Am văzut-o de un milion de ori — Şi DIVA poate fi în mare pericol, continuă Forsyth Ea a fost frecvent subiectul unui trafic spectaculos de telegrame, din Atena, Viena, Langley Dumnezeu ştie câţi au citit despre ea — Iar depistarea acestei a treia urechi, a nenorocitului ăstuia de TRITON, nu va fi simplă Cartierul General trimite materialele lui LYRIC doar la vreo mie de cretini cu gura spartă, zise Gable şi arătă din bărbie spre cărţulia pe care Nate o colectase în noaptea precedentă Pentagonul, Forţele Aeriene, contractori, Casa Albă, Comisiile — Benford va fi foarte ocupat, spuse Forsyth — Trebuie să-i scoatem pe amândoi, rosti Nate aflat deja cu trei paşi mai departe, încercând să se calmeze, deşi nu dorea decât să sară în maşină şi să plece după LYRIC Pe general îl putem scoate din Atena, chiar aici, chiar acum Scoaterea lui Domi din Moscova va fi mai — O să vină la Atena într-o săptămână, zise Gable M-am gândit să-ţi spun, ca să te mai tunzi şi tu Nate răsfoi prin telegrame şi ajunse la scurta menţionare făcută de DIVA despre Direcţia KR şi călătoria ei pentru contrainformaţii la Atena — A făcut o treabă spectaculoasă de când s-a întors acolo, spuse Forsyth Informaţii strict secrete din Kremlin, cârtiţe, piste de contrainformaţii, toată afacerea cu Iranul — Trebuie să vorbim totuşi cu ea şi despre riscuri, zise Gable privind uşoara vibraţie a telegramei pe care Nate o ţinea în mâini Judecând după varietatea rapoartelor ei, bănuiesc că racolează sub-surse din propriul ei directorat, care au acces în alte sectoare Mă-ntreb cu câţi se culcă E a naibii de îndrăzneaţă Nate îl privi şi râse slab — Îi putem face cunoştinţă lui LYRIC cu DIVA în avion, sugeră el După aceea pot învăţa împreună despre creşterea cailor în Wyoming — Uşurel, îl domoli Forsyth Deocamdată nu ştim ce avem DIVA este în Direcţia KR şi se pare că are deja cel puţin o sub-sursă O să reluăm totul cu ea, cu grijă, să vedem ce există Benford vine săptămâna viitoare, ca să discute cu noi şi cu ea — Şi LYRIC? întrebă Nate El este expus Rapoartele lui sunt foarte specifice — Ei cred că LYRIC acţionează din Moscova Atâta timp cât nu-l recheamă, mai putem aştepta niţel, răspunse Gable Totuşi, pregăteşte-te pentru expresul de la miezul nopţii, dacă va fi nevoie să-l exfiltrăm Situri, case conspirative, semnale de siguranţă — Toate astea sunt pregătite Am totuşi o problemă — Pe lângă aspectul tău răvăşit? întrebă Gable Nate îl ignoră — Problema mea este că i-am cerut lui LYRIC să-mi aducă documentele de buget Asta-i a treia întâlnire în care i le-am cerut Şi nu că nu le-ar avea – el e ditamai ataşatul GRU din ambasadă — Vrei să-i spui c-o să-i tragi un şut în fiind data viitoare? zise Gable — Exact, şi tot restul Încrederea CIA-ului în el, amintirea copiilor lui, răzbunarea pe Putin El înţelege toate astea — Crezi că l-au mirosit deja? întrebă Gable — Nu, moşul continuă să aducă materiale în pungi de târguieli, spuse Nate E al naibii de productiv Şi-i tot mai bun de la o întâlnire la alta Atâta doar că face ceea ce vrea şi când vrea — Ai un agent rus cu rang de general, îl calmă Forsyth S-a obişnuit să facă lucrurile aşa cum vrea el A venit la noi în plină criză, dar acum tu eşti viaţa lui; ai făcut o treabă bună cu relaţia dintre voi, iar el înfloreşte din nou şi se simte plin de viaţă Controlează-l, mai ales acum — Asta-i problema, spuse Nate Are un orgoliu mare cât Piaţa Roşie; parcă a uitat cât de căzut era când l-am racolat Nu sunt sigur că va fi de acord să fugă dacă-i cerem să dezerteze — Păi, începe uşurel, zise Forsyth Nu-l speria, dar în acelaşi timp pregăteşte-l — Un lucru e sigur, spuse Gable, căscând şi întinzându-şi braţele deasupra capului Dacă ei îl recheamă la Acvariu – aşa numesc Sediul Central GRU – pentru orice motiv, de pildă consultări, sau numirea într-o funcţie nouă şi prestigioasă, sau ca să facă parte dintr-o comisie pentru promovări, sau pentru că mătuşă-sa Nataşa tocmai a căzut pe scări, iar el intră în Acvariu, nu-l vom mai revedea niciodată * Două seri mai târziu, Nate se plimba alături de LYRIC pe o alee pavată cu marmură din modestul cartier Glyka Nera pe versantul estic întunecat al muntelui Himet, departe de traficul din centrul Atenei şi foarte departe de zonele unde ar fi putut locui sau târgui vreun oficial rus Urcară o pantă lină, prin cercuri de lumină proiectate pe marmură de felinarele stradale cu globuri albe, şi trecură pe neaşteptate printr-o trâmbă nevăzută de tămâie, ce răzbătea prin uşa deschisă a micuţei Biserici Schimbarea la Faţă Şi-au continuat drumul tăcuţi, în sus pe poteca pustie, printre pini, iar izul de tămâie lăsă loc unei pâcle aromate de oregano sălbatic LYRIC purta un costum negru, cămaşă albă şi cravată neagră, un contrast faţă de pantalonii largi, negri, şi canadiana de nailon a lui Nate În seara asta Nate parcursese un traseu de detectare a filajului mai lung ca de obicei – fusese zguduit de informaţiile DIVEI că Centrul ştia acum de existenţa unui agent CIA cu numele de cod LYRIC Era decis să ajungă „curat” la întâlnirea neprogramată cu generalul şi spera că apelul neprevăzut nu-l speriase pe bătrânul militar Aşa ceva era totuşi improbabil cu LYRIC Nate aşteptase pe o bancă între pini, privind printre ramuri ca să-i observe sosirea La ora aceasta târzie nu erau pietoni, nici maşini staţionate, pline cu siluete întunecate şi vârfuri roşii-vişinii de ţigări Era „curat” Acum se putea ocupa de afaceri În timp ce mergeau, paşii silenţioşi ai generalului nu şovăiră nici măcar o jumătate de secundă când Nate îi spuse că Centrul putea să ştie de existenţa unei surse care raporta la CIA, o sursă GRU cu acces la informaţii despre achiziţii militare de tehnologie străină LYRIC îşi înclină capul spre Nate şi îşi aprinse o ţigară — Mai precis, ce anume ştiu? întrebă el — Peste câteva zile, vom afla mai multe, răspunse Nate În clipa de fată credem că identificarea nu are detalii Ştia că suna destul de jalnic — Nu există informaţii specifice despre directorat sau rang? întrebă LYRIC Ţinea mâinile încrucişate la spate, cu ţigara în gură Ieşit la o plimbare — Nu, zise Nate, nu există informaţii specifice despre directorat sau rang, însă Centrul ştie că Atena este un loc posibil Asta ar putea restrânge căutarea, apropiind-o periculos de mult LYRIC flutură din mână indiferent — Kto slujit v armi ne smeieţia v ţirke, cine a servit în armată nu râde la circ Sunt foarte familiarizat cu clovnii de la contrainformaţii din GRU Ăştia n-ar putea prinde nicio capră priponită Suflă ostentativ fum în sus, în văzduhul nopţii — Dar FSB-ul sau SVR-ul? întrebă Nate Ele ar fi implicate într-o investigaţie? LYRIC strânse din umeri — SVR-ul poate, dacă trebuie să investigheze peste hotare, opină el FSB-ul – dacă e în Moscova Totuşi, GRU se va împotrivi oricăror încercări de a i se fura rolul principal Toţi se zbat să capete avantaje, toţi ciugulesc după orice firimituri, sunt ca un stol de porumbei Ajunseseră în capătul aleii şi priviră în sus Culmea Himet se contura pe strălucirea luminilor oraşului aflat de cealaltă parte a muntelui Se întoarseră să coboare fără grabă panta – acum nu exista limita de şapte minute pentru întâlnirile personale Nu existau Regulile Moscovei – încă În acelaşi timp însă existau la fel de multe pericole care pândeau de după colţ Aroma uleiului fierbinte al peştilor prăjiţi crocanţi şi skordalia – mujdei – dinspre o tavernă nevăzută de la poalele pantei se înălţa printre pini, brusc intensă, apoi diminuându-se — Generale, aş vrea să te gândeşti la posibilitatea plecării în America, dacă investigaţia dă semne că se apropie prea mult de tine, zise Nate LYRIC îl privi pieziş — Adică să dezertez? Să fug în Vest? Se opri şi-l privi pe Nate Aerul cu iz de usturoi părea încremenit; nimic nu se clintea prin vârfurile pinilor — N-am început toată chestia asta cu voi ca să fug, urmă el În plus, este sigur, ai să vezi Nate îşi puse mâna pe braţul lui — Nu m-am gândit la fugă Mă refer la o retragere onorabilă la pensie La o viaţă confortabilă şi liniştită — Nici nu poate fi vorba de aşa ceva, replică LYRIC şi îşi aprinse a patra ţigară — Noi ţi-am preţui în continuare experienţa şi vei continua să ne consiliezi în probleme militare şi ştiinţifice, îl asigură Nate, încercând să-l convingă de planul de retragere Mai târziu avea să adauge privilegiile unei cabane la Fontainebleau în Miami — Voi ajuta şi voi consilia organizaţia ta, indiferent de locul unde mă voi afla Am fost mulţumit de colaborarea noastră şi am fost mulţumit de profesionalismul tău Foarte mulţumit Încrederea exagerată în sine şi orgoliul lui LYRIC erau de nezdruncinat Lui Nate îi venea să înţepe bula aceea de săpun — Nu vom putea continua dacă vei fi în Ciornîi Delfin, Delfinul Negru, rosti încetişor Nate Menţionarea în treacăt a celei mai teribile temniţe din Rusia, închisoarea Federală nr 6, de lângă graniţa kazahă, îl făcu pe LYRIC să tresară Nate ştia că nu mai trebuia să adauge că viaţa în închisoare avea să fie cea mai mică dintre suferinţele la care se putea aştepta LYRIC — Generale, te rog să te gândeşti la ceea ce-ţi spun Deocamdată nu este cazul unei alarme nejustificate, dar amândoi trebuie să ne pregătim pentru necesitatea unei vieţi noi, a unui start nou Nimic dezonorant în asta LYRIC îl privi şi ridică din umeri „Oricât de valoros ar fi”, îşi zise Nate, „el nu-i MARBLE Lui nu-i voi spune niciodată diadia, unchiule ” — Mă voi gândi la ceea ce ai spus, rosti LYRIC, însă nu doresc să fug din ţara mea Deoarece ei vor plăti pentru ce au făcut, eu continui să rămân loial Rodinei, patriei mele Nate tăcu – aceasta era o justificare clasică a agenţilor, un balsam pentru conştiinţa torturată care contemplă trădarea în orele încremenite dinaintea răsăritului LYRIC îşi respectă rutina familiară: stinse ţigara şi băgă în buzunar chiştocul Se apropiau de capătul potecii, unde trebuiau să se despartă Nate se gândi obosit la cele alte câteva ore de TDF, mergând pe jos şi schimbând trei autobuze, pentru a ieşi din zonă şi a se îndrepta către locul unde-şi lăsase maşina LYRIC se opri şi se întoarse spre el — Când vei raporta acordul meu de a continua să operez cu tine, vreau de asemenea, te rog, să transmiţi Cartierului tău General dezamăgirea mea faţă de această breşă de securitate Totuşi vom continua — Mulţumesc, generale, zise Nate, uşor sătul de agentul său vedetă Mai ai numărul local prin care să soliciţi o întâlnire de urgenţă? LYRIC aprobă din cap — Ţii minte procedura, da? Suni de la un telefon „curat”, dintr-un hotel, un restaurant ori un bar Şi nu spui nimic — Ţin minte ce mi-ai spus Voi ciocăni în receptor cu un creion Asta înseamnă că Soloviov – LYRIC se atinse uşor pe piept – nume de cod BOGATIR, solicită o întâlnire urgentă Trebuie să spun că metoda este destul de primitivă Pentru comunicarea cu sursele lor, ofiţerii GRU utilizează telefoane mobile avansate, care schimbă frecventele — Prostota, generale Simplitatea – linii telefonice terestre şi semnale nonverbale – este securitatea cea mai bună „Prietene”, se gândi Nate, „GRU al tău ar face-n pantaloni dacă ar şti cum le iau urma FBI şi NSA pe frecvenţele alea schimbătoare ” — Poţi să suni indiferent pentru ce motiv, zise el şi-şi puse mâna pe umărul lui LYRIC pentru a-l determina să se concentreze Eu voi fi acolo la ora obişnuită, şi timp de trei seri consecutive, aşa cum am stabilit LYRIC aprobă din cap — Şi, generale, te rog să nu te joci cu asta Fii precaut Pentru mine Orice chemare la Moscova, pentru orice motiv, anunţă-mă imediat Da, generale? LYRIC îl bătu uşor pe mână Nate nu şi-o retrase şi-l privi în ochi — Da, generale? repetă el — Da, ladno, zise LYRIC, am înţeles deja Nate îi strânse mâna — Stupai s Bogom, spuse el, mergi cu Domnul, apoi se întoarse către stradă — Podojdite minutu, stai o clipă, rosti LYRIC şi scoase un plic din buzunarul hainei CD-ul cu bugetul Directoratului Nouă, aşa cum mi-ai cerut Îi zâmbi Un punct în timp, legănarea pendulului; voinţa agentului recunoscând pentru moment autoritatea ofiţerului de caz Dar pentru câtă vreme? Cod prăjit cu skordalia Mixaţi în blender miez de pâine înmuiat în apă, mult usturoi zdrobit şi transformat în pastă, piper măcinat, ulei de măsline şi oţet de vin roşu, până obţineţi un sos gros Serviţi alături de bucăţi de cod prăjit la foc iute, tăvălit prin făină, ou, bere, oţet alb şi o picătură de ouzo 22 Mai avea puţine ore până să plece la Atena Însă în dimineaţa asta pe coridoarele Direcţiei KR din Iasenevo se întâmpla ceva Ofiţeri inferiori intrau şi ieşeau agitaţi din sala mare de conferinţe din capătul holului Dominika privi înăuntru Masa din lemn de mesteacăn prăfuită şi zgâriată era ştearsă, iar pe mijlocul ei fuseseră aşezate patru scrumiere masive din sticlă Carafe din aluminiu oxidat erau aranjate pe o servantă Pereţii sălii erau căptuşiţi cu pâslă albastră-cenuşie murdară, o mochetă albastră tocită acoperea podeaua, iar plăci acustice pătate de apă se înşiruiau pe tavan „Sala de conferinţe a Direcţiei KR este cu adevărat o mizerie”, îşi zise ea Nu avea izolare fonică electronică precum eleganta sală de conferinţe a directorului de la nivelul patru şi în niciun caz nu avea măreţia amfiteatrului oficial de la parter, imediat lângă holul de la intrare şi recepţia din Iasenevo Dar săliţa aceasta neîngrijită avea propria ei istorie Dominika ştia că cei 11 ofiţeri SVR ilegali, care fusese arestaţi în Statele Unite şi apoi expulzaţi – care îşi construiseră vieţi cu acoperire solidă, din Seattle, până la New York şi Boston – fuseseră chestionaţi în încăperea aceasta, după revenirea lor umilitoare la Moscova După aceea se prinseseră toţi de mâini împreună cu Putin, care era pe atunci prim-ministru, şi cântaseră cântece patriotice în timp ce-şi contemplau restul carierelor şi vieţilor lor artificiale în sânul Radinei Privind în jurul sălii, Dominika se întrebă în treacăt dacă aceasta avea să fie moştenirea ei: să fie reamintită ca o trădătoare demnă de tot dispreţul, care fugise în Vestul inamic, condamnată în contumacie la 25 de ani de închisoare pentru trădare şi dezertare – unii continuau s-o numească Stalinski cetvertak, sfertul de secol al lui Stalin – sau poate că avea să sfârşească precum alţii înaintea ei, într-un mormânt fără semne de identificare Un ofiţer inferior o zări în prag şi luă imediat poziţia de drepţi, cu călcâiele perfect lipite Nimeni din Direcţia KR n-o văzuse prea mult pe noua femeie căpitan cu ochi albaştri, deşi în Iasenevo circulau zvonurile obişnuite: operaţiuni în străinătate, documente nepreţuite furate de la americani, arestată în Atena şi o eliberare exaltată din ghearele CIA Alte poveşti ce circulau în şoaptă erau mai sumbre şi nu puteau fi discutate deschis: ucisese bărbaţi, ruşi, dar şi străini, urmase Institutul Kon – misterioasa Şcoală de Vrăbii – fusese închisă, însă supravieţuise interogatoriilor din Lefortovo Zvonuri sau nu, nu te jucai cu laserele acelea albastre — Ce se-ntâmplă? întrebă Dominika La auzul glasului femeii, alţi doi ofiţeri inferiori se opriră din ceea ce făceau şi se întoarseră spre ea — Bună dimineaţa, căpitane, rosti primul ofiţer O lumină verde se învolbura în jurul capului său, verdele neliniştii îmbibate de frică Dominika înregistră în mod vag – nu pentru prima dată – că oamenii se temeau de ea Asta le făcuse lor, tuturor, regimul lui Putin, negru ca smoala Cât de mult se degradase Rusia ei! — Bună dimineaţa, zise Dominika Cei trei tineri nu clipeau Niciunul nu spuse nimic Dominika se uită la ei, apoi la masa de conferinţe, după care reveni la primul ofiţer Îi prinse privirea şi ridică o sprânceană Tânărul tresări, de parcă ar fi fost curentat — Ah, scuze, căpitane Colonelul ne-a instruit să pregătim sala pentru o şedinţă la amiază Dominika nu avea să-l întrebe pe acest subaltern cu cine urma să aibă loc şedinţa De altfel, nici nu conta, deoarece ea ştia deja, mulţumită lui Evgheni Remarcă iritată că Ziuganov nu-i spusese nimic despre asta Salută din cap ofiţerii, părăsi sala şi merse pe coridorul zugrăvit în galben-deschis; în lungul plintelor se vedeau trei decenii de urme de dâre negre, lăsate de rotilele cărucioarelor cu corespondenţă şi echipamente Ciocăni o singură dată, energic, la uşa cabinetului lui Ziuganov, apoi o deschise Bărbatul ridică ochii de la hârtiile de pe birou Evgheni stătea pe un scaun într-o parte, într-un halo galben de obsedat sexual satisfăcut, care se înteţi când Dominika intră pe uşă Noaptea trecută cu el fusese o adevărată piatră de încercare: după plecarea lui, fusese nevoită să-şi scuture cearşafurile pe fereastră, ca să scape de firele de păr cârlionţat Văzându-l pe infatuatul Evgheni răstignit în scaun, Dominika simţi cocteilul familiar de resentimente care-i strângea pieptul, pulsând, urcând şi fixându-i-se în gât Ceea ce făcea cu Evgheni ar fi fost altfel de neconceput pentru ea – pentru orice femeie cu voinţă liberă – care iubea cu patimă, din toată inima Siloviki, şefii, o învăţaseră foarte bine, o instruiseră să-şi astupe urechile la nările şuierătoare, să-şi astupe nasul înaintea mirosului acru de murdărie din spatele urechilor lui, să-şi acopere ochii cu un văl şi să ignore firul argintiu de salivă ce atârna de pe buzele cărnoase O învăţaseră să se afunde în cloacă fără cel mai mic plescăit Nu era iubire, nu era nici sex şi nu era împerecherea trupească ameţitoare cu un amant nebunatic Nu, ci era rabota – muncă, trudă, un job, datorie Dominika făcu un pas spre scaunul lui Evgheni şi-l izbi cu pumnul în tâmplă, ţintind un punct aflat la doi centimetri în interiorul craniului El dădu ochii peste cap şi se nărui într-o parte Fără să-şi încetinească pasul, ea ocoli biroul şi-şi înfipse unghiile în urechile ca nişte toarte de ceainic ale lui Ziuganov, apoi îi strivi faţa de tăblia biroului, o dată, de două ori, după care îi împinse capul puţin într-o parte, pentru a-l lovi cu ochiul în colţul din lemn al biroului Un lichid ocular ţâşni peste mapă Dădu drumul urechilor şi faţa distrusă a lui Ziuganov lunecă sub birou — Bună dimineaţa, colonele, rosti Dominika, limpezindu-şi mintea şi netezindu-şi sacoul El privi hârtiile de pe birou, apoi ridică iarăşi ochii la femeie În dimineaţa asta ceva nu era în regulă cu părul lui Ziuganov Se părea că-l dăduse cu pomadă şi era pieptănat cu cărare Cu acuitatea unui sociopat bipolar, Ziuganov o văzu pe Dominika privindu-i capul Aripile negre de liliac se dilatară o fracţiune Evgheni continua să rânjească — Salut, zise el Nimic altceva — Colonele, am observat pregătiri în sala mare E programată vreo şedinţă azi? Ziuganov rămase nemişcat şi o privi, parcă hotărând dacă să răspundă Evgheni se foi uşor în scaun În noaptea trecută el îi spusese pe scurt despre întâlnire şi despre participanţi Însă Dominika trebuia să se arate interesată – nu putea sugera că ştia detaliile şi nici nu putea simula în mod plauzibil dezinteresul Ziuganov se jucă cu o daltă pentru os, lungă de 15 centimetri, din oţel inoxidabil – unul dintre mai multele fleacuri răspândite pe biroul său — Rezidenta din Washington vine azi la Centru, spuse el în cele din urmă, fără chef A sosit azi-noapte „Iulia Zarubina, Şveia, Croitoreasa”, se gândi Dominika Operatoarea legendară şi rezidenta din Washington, un produs al Institutului de Limbi Străine şi al vechiului KGB, educată, multilingvă, un hibrid cu legături prea sus-puse pentru ca vreun nadziratel, vreun şef din Kremlin, să-i poată pune beţe în roate Decenii de succese operaţionale spectaculoase, agenţi-ţinte racolaţi, cusuţi strâns ca sacii pentru cadavre utilizaţi în satele din Urali, prin cusături mici, precise Anul trecut, Putin o trimisese la Washington Funcţia de director era acum la vârful degetelor ei „Şi s-a întors în Moscova ca să discute un caz nou ” — Şi şedinţa? insistă Dominika Este vreo problemă pentru departamentul nostru? — Zarubina va prezenta un raport despre rezidentura din Washington Va trece în revistă atmosfera din contrainformaţii şi va oferi o evaluare a evoluţiei politice Afurisitul de pitic era evaziv Niciun rezident senior nu se întorcea la Centru pentru briefinguri banale El intenţiona să nu-i spună nimic Dominika se uită la Evgheni Vezi cine-i şeful tău? îi telegrafie Evgheni îi evită ochii — La ce oră începem? întrebă ea, provocându-i s-o excludă — La amiază, răspunse Ziuganov — Mulţumesc, colonele, zise Dominika Zarubina Rezidentura Washington, Direcţia KR „Forsyth şi Benford vor fi interesaţi”, îşi zise ea Iar după aceea se gândi la Nate şi la cât de mult îi ducea dorul * Toate feţele de la masă erau întoarse către uşa sălii de conferinţe Direcţia R (analiză), Direcţia T (suport tehnic), Direcţia PR (politic), departamentul pentru cele două Americi (vechiul fief al generalului Korcinoi), toţi erau prezenţi Ziuganov era în uşă, frecându-şi mâinile şi arătându-şi dinţii Rezidenta Zarubina intră în sală, îi salută din cap pe toţi şi ocoli masa, strângând mâinile celor pe care-i ştia, prezentându-se celor pe care nu-i cunoştea Dominika o privi în timp ce înainta pe lângă masă Femeia părea să aibă în jur de 50 de ani, era scundă şi pieptoasă Avea păr galben ca paiul, strâns la spate în coc de matroană, care încadra chipul rotund, cu riduri în colţurile ochilor şi gurii Ocazional i se întrevedeau dinţii neregulaţi şi închişi la culoare, tipici pentru generaţia ei Faldul de piele de sub bărbie şi începutul de guşă atenuau imaginea generală Ochii căprui aveau pleoape grele, mereu pe jumătate închise – probabil că strămoşii ei sosiseră din stepe – şi scânteiau de intuiţie În zece secunde, Dominika văzu cum Zarubina privea fix persoana căreia i se adresa, cu un uşor surâs dulce pe buze, dar la fiecare trei secunde ochii i se repezeau într-o parte sau alta, ori peste umăr, mai atentă decât orice căprioară dintr-o pădure de conifere siberiană Se apropia acum, vorbea cu cineva, dar o fixa cu ochii pe Dominika Mai aproape O undă de presiune pneumatică o preceda, apoi lumina aurie a nimbului Zarubinei o învălui pe Dominika, galbenă, mai mult decât galbenă, bogată, catifelată, mărginită cu vârtejuri pulsând de toxine, înşelătorie, subterfugiu, zasada, ambuscadă, zahvat, prindere în capcană Acum ochii o priviră pe ea, îi cercetară faţa pentru o milisecundă, calculând, cântărind „Mă adulmecă”, se gândi Dominika, „încearcă să prindă mirosul de ruskii duh, izul de duşman al Rusiei Dacă există cineva care să poată spune că eu citesc culorile, atunci e această Baba Iaga, vrăjitoarea asta ” — Ce mai faci? o întrebă Zarubina şi-i luă mâna Vocea îi era blândă şi joasă, parcă desprinsă dintr-o bucătărie cu o tocăniţă fierbând molcom în oală Palma îi era moale şi caldă — Am auzit despre dumneata, căpitane Te felicit pentru un început strălucitor de carieră Împotrivindu-se vechiului impuls rus de a-şi face cruce, Dominika zâmbi şi-i mulţumi, simţind încleştarea familiară din gât „Acelaşi lucru, atâta doar că ea este o lupoaică în altă blană Care-i proiectul tău, Croitoreaso?” se gândi ea „Ce coşi? Haide, bunicuţo, spune-mi secretele tale ” Apoi o pauză şi un declic în mintea Dominikăi „Poţi ghici povestea mea? Ştii cine sunt, ce se ascunde în inima-mi îngheţată?” Chiar şi numai a te gândi la astfel de lucruri de la asemenea apropiere era o nebunie Ziuganov se apropie şi mormăi ceva despre începerea şedinţei, iar Zarubina se întoarse şi-l urmă după ce placa fotografică de raze X din spatele ochilor ei înregistră o ultimă imagine a Dominikăi Se aşeză în capul mesei Cu glas moale, cu ochi hipnotici, Zarubina îi informă pe cei din jurul mesei despre mediul operaţional din Washington: străzile erau degajate, cu acoperire doar intermitentă; FBI-ul era îngrijorat Administraţia americană se zbătea să regleze relaţiile bilaterale cu Moscova; factorii de decizie de la toate nivelurile doreau să aibă propriile lor contacte în ambasada rusă De aceea, ofiţerii de caz ai Zarubinei aveau agendele pline de operaţiuni aflate în dezvoltare Mai important încă, îngheţarea salariilor bugetarilor – inclusiv ale celor din CIA, FBI şi armată – genera frustrări şi crea oportunităţi pentru tentativele SVR-ului de a racola ofiţeri americani nemulţumiţi În cele din urmă, rezidentura era angajată în aktivnîe meropriatia, măsuri active, propagandă publică pentru a se asigura că administraţia de la Casa Albă nu se va gândi iarăşi la stabilirea unui scut antirachetă în Europa de Est, ori la susţinerea protestelor democratice din Baltică până în Ucraina Desigur, Zarubina nu aminti detalii operative prea specifice – nu era necesar pentru cei prezenţi să le cunoască Ea avea nevoie de sprijinul lor în producţie, analiză şi suport tehnic Se întoarse către Ziuganov — Şi cele mai bune analize de contrainformaţii ale Direcţiei KR Ziuganov încuviinţă din cap — Mă voi ocupa personal de cerinţa asta Dominika văzu că el se imagina deja ca prim director adjunct al SVR sub femeia aceasta cu voce blândă Zarubina îşi puse mâinile durdulii şi acoperite cu pete pe masa de conferinţe, în faţa ei Degetele îi zvâcneau din când în când, unicul semn exterior de extazieri interioare Ceaţa galbenă-aurie din jurul capului ei părea o diademă Vorbea încet, solicitând atenţia totală a celor din jurul mesei, care îşi puteau simţi pulsurile sincronizându-se treptat cu al femeii Tovarăşi, lucrurile merg bine Moscova e puternică; politicile Kremlinului şi obiectivele globale sunt sincopate; succesele străine neîntrerupte sunt în derulare Serviciul de informaţii rus continua să fie cel mai bun, invidia altor naţiuni şi – o încuviinţare din cap spre Ziuganov – spaima serviciilor inamice Nu aminti deloc zilele de glorie ale Uniunii Sovietice – „nici nu trebuie”, îşi spuse Dominika Cuvintele acestea aveau să-i fie de asemenea pe plac ţarului Vlad când aveau să-i fie reproduse digital Chipurile din jurul mesei, dintre care unele cu adevărat înţelepte, erau transfigurate de cuvintele mieroase Aşezat vizavi de Dominika, Evgheni se holba la bunicuţa blândă care avea să fie următorul director O simţi pe Dominika privindu-l şi întoarse capul Evgheni se concentră lent pe faţa ei şi Dominika îi citi instantaneu privirea Norul galben-murdar al patimii sale carnale fusese zdrenţuit de Zarubina; acum era spălăcit, dublat de îndoieli, de vinovăţia celor întâmplate, de panica informaţiilor destăinuite Dominika simţi un fulger de alarmă, teama că un Evgheni pocăit putea să facă un pas înainte şi să mărturisească totul Nu era o dovadă copleşitoare a spionajului ei pentru americani, dar până la concluzia aceea avea să fie doar un salt scurt din partea unor minţi ca ale lui Ziuganov şi Zarubina Dominika sesiză cu interes că nu se simţea totuşi înspăimântată de posibilitatea necazurilor, ci foarte determinată – Korcinoi simţise probabil acest fior de adrenalină al mersului pe sârmă la mare înălţime până în ultima clipă a vieţii sale Ea trebuia să încerce să-l liniştească pe Evgheni Altfel ce? Nici chiar la Şcoala de Vrăbii nu le instruiau pe fete cum să facă dragoste cu cineva până îl omorau Zarubina privi chipurile din jurul mesei şi pe faţă îi apărut un surâs plăcut Ziuganov se ridică în picioare — Asta va fi tot deocamdată, zise el Direcţia OT, vă rog să rămâneţi pe loc Ofiţerii începură să iasă din sală, inclusiv Dominika Evgheni rămase pe scaunul său din stânga lui Ziuganov, luând notiţe Zarubina flecărea amabil cu un ofiţer de cealaltă parte a mesei, însă Dominika îi văzu ochii plimbându-se prin sală, către personalul care ieşea, verificând resentimente fată de excluderea de la următoarea şedinţă, catalogând chipuri, evaluând expresii, adulmecând necazuri Haloul ei auriu era constant şi puternic; era o făptură fără îndoieli, fără ezitări Unicul ei apetit era pentru vânătoare, ucidere şi hrănite Indiferent ce anume plănuia pentru rezidentura ei din Washington – prezenţa ofiţerilor tehnici din Direcţia T sugera că Croitoreasa intenţiona să sporească coordonarea agenţilor pentru noua ei sursă, TRITON – detaliile acelor planuri aveau să fie enorm de importante pentru CIA Resemnată, Dominika îşi spuse că va trebui să mai îndure o noapte cu Evgheni înainte de a pleca la Atena Marta şi Udranka stăteau în biroul ei când se întoarse acolo Marta fuma, ca de obicei Încetează să-ţi mai jeleşti soarta, Vrabio, zise ea Cincisprezece minute cu urangutanul ăla între picioare şi vei avea cel mai bun cadou posibil pe care să-l aduci frumosului tău iubit * Dominika pleca la Atena a doua zi dimineaţă Îşi spuse că ar fi trebuit să întocmească şi să transmită un alt mesaj CARS sau să-şi strângă lucrurile, în tot cazul să-şi ordoneze gândurile pentru inevitabilul debriefing maraton al CIA şi să verifice o hartă a străzilor pentru a ajunge la prima întâlnire cu bratok şi Nate la o casă conspirativă, a cărei adresă îi fusese trimisă prin CARS În schimb, stătea în faţa oglinzii aburite din baie, ştergându-şi sânii cu prosopul Evgheni avea predilecţii obositoare În stilul clasic al Vrăbiilor, Dominika se întâlnise din întâmplare cu Evgheni ceva mai târziu în cursul zilei, îi prinsese privirea, îi răspunsese la zâmbetul strâmb, îşi colorase faţa cu o îmbujorare stânjenită în faţa sugestiei lui, inevitabilă şi lugubră, pentru o partidă de sex de rămas-bun care să-i ajungă pentru cele două săptămâni cât va lipsi ea Cel puţin fusese scutită de cochetăria obositoare de a o sugera ea însăşi Îl hrănise, îi turnase votcă pe gât – din păcate, nu destulă – şi fusese nevoită să se întindă alături de el, să-l privească asudând, şoptind ugovarivanie, încurajându-l, ajutându-i corpul să-şi urmeze mintea şi torcând convingător când, într-un final, se prăbuşise peste pieptul ei, cu umerii vibrând Apoi următoarea jumătate de oră, care-i zbârlise pielea, ţinând în braţe omida îmblănită, cu fetele la doar câţiva centimetri una de cealaltă, cu huile de Venus al lui – „uleiul lui Venus” îi spuneau ele la Şcoala de Vrăbii – uscându-se pe pieptul ei, şoptindu-i despre secretul lor comun, despre viitorul lui, despre promisiunea de aur a unei cariere cu Zarubina aflată la conducerea Serviciului Acum Dominika jucă rolul sobru, ţinându-i între palme obrajii nebărbieriţi: Mă gândesc doar la binele tău, n-ai de ce să te simţi vinovat în privinţa asta Nu da cu piciorul la tot Dezvăluirea în public – şi mai ce? mărturisirea – ar fi însemnat sfârşitul, o abatere de neiertat în ochii lor Ar fi însemnat, de asemenea, sfârşitul acestei relaţii şi sfârşitul nostru Zâmbetul îi apărea mai des, zăbovea mai mult timp pe buzele lui Evgheni era liniştit Mâna lui – unghiile îi erau doar aproximativ curate – cobora încet pe pântecul ei „Ni huia sebe, nici prin gând să nu-ţi treacă”, îşi spuse Dominika obosită şi-l prinse de încheietură Apoi coborî propria ei mână şi-l privi pe bărbat în ochi, care se lărgiră, după care se lărgiră încă şi mai mult „Asta vrei?” gândi Dominika decisă, mişcându-şi mâna „Este suficient? Numărul 96, «Beţişoarele preşedintelui Mao» ” După ore de practică la Şcoala de Vrăbii, nu mâna sau încheietura ceda, ci în umăr apărea o durere electrică până când nu mai puteai ridica braţul, până nu te mai puteai uita la alt castravete dat cu vaselină Dominika nu mai putea nici acum să se apropie de Okroşka, supă rece de castraveţi Buza inferioară a lui Evgheni tremură, ca şi cum ar fi fost gata să plângă Dominika trebui să-şi încetinească mişcarea mâinii abile, pentru ca bărbatul să poată vorbi — Dumnezeu ştie, rosti el, concentrându-se Madam Zarubina a cerut să discutăm despre utilizarea unui agent ilegal în coordonarea lui TRITON Aruncă-i osul în direcţia greşită — Interesant, dar ilogic, pufni Dominika De ce ar vrea Zarubina să folosească un „ilegal”? Repede, apoi lent Evgheni închise ochii şi răsuflarea i se opri în gât — Zarubina crede că-l va putea identifica pe TRITON în viitorul apropiat şi că el va fi de acord să fie coordonat personal A zis că va fi inevitabil, indiferent dacă peste o săptămână sau o lună Când va sosi momentul acela, se va întâlni cu el şi va regla problema Apoi însă coordonarea pe termen lung trebuie atribuită unui ofiţer, nu unui diplomat rus Aşa va fi mai sigur Răsuflarea reţinută era slobozită acum într-un suspin prelung — Un „ilegal”? se miră Dominika şi era cât pe ce să se ridice în capul oaselor, uitând de bărbatul excitat Nu cred că se pot gândi să utilizeze o persoană fără acoperire diplomatică pentru cineva cu un potenţial aşa de valoros ca al lui TRITON — De ce te-ai oprit? întrebă Evgheni visător şi coborî ochii spre mâna ei Dacă ar fi avut un topor sub pat, Dominika l-ar fi folosit — Zarubina gâfâi Evgheni, vrea ca iniţial să se întâlnească ea cu TRITON Da, aşa-i mai bine nu te-opri Zarubina a spus că vrea ca un „ilegal” anonim – un expert în operaţiuni în interiorul Americii – să preia coordonarea Toate urmele cazului vor dispărea atunci „Şi Benford nu va avea nicio şansă să-l prindă”, se gândi Dominika — Cadrele de „ilegali” au fost decimate după dezertarea adjunctului Direcţiei SS, a „ilegalilor”, zise Dominika, gândind rapid, făcând mai multe lucruri deodată Identităţile celor mai mulţi din Direcţia S au fost descoperite de americani Dulapul e gol Evgheni clătină din cap Vorbi cu un efort vizibil: — Zarubina a spus că mai există o şcoală de „ilegali”, nu cea principală de la Tepli Stan, ci alta, nici măcar o şcoală în sine, ci doar un program, foarte mic, cu doar unu sau doi studenţi pe an Nu era sub conducerea Direcţiei S, aşa că n-a fost compromisă Aparţine Kremlinului „Ce lovitură grozavă ar fi să intru în programul ăsta”, se gândi Dominika, „să-i identific pe «ilegali» chiar înainte să fie trimişi în America ” — Şi ce crede Kremlinul despre conducerea unor asemenea operaţiuni? îl întrebă ea, cunoscând deja răspunsul Preşedintele pe viaţă al Rusiei, cu ochi albaştri şi fost agent KGB, dorea să se păstreze implicat în Joc, dar nu să dezvăluie geometria clandestină a trimiterii de spioni şi sabotori, care să-i impună planurile vizând lumea Toţi servitorii lui Putin erau dispensabili pentru el Nu, asta era o altă etalare a mujestvennost a Maiestăţii Sale Ţarul, a virilităţii sale ruseşti Evgheni făcu o grimasă – probabil că în furia ei, Dominika îl manipulase prea violent — Zarubina pare să ştie multe chestii, zise ea, încetinind ritmul — Habar n-am de unde ştie toate astea — Poate că ea va fi mentorul noului agent ilegal, spuse Dominika aproape pentru sine, întocmind deja în minte alt raport, de data asta pentru Benford Fiind mentorul unuia dintre horki lui Putin, dihorii cu ochi arzători, Zarubina avea să fie răsplătită – cu funcţia de director al SVR — Zarubina nu-i mentorul nimănui, zise vag Evgheni, privind mâna Dominikăi pe sub pleoapele aproape complet închise Nu te-opri Când va fi trimis noul agent ilegal în America? Au identificat o persoană anume? Cât de avansată este instruirea primită? E bărbat sau femeie? În ce oraş va locui? Cu ce se ocupă? Care-i este acoperirea? — E bine? întrebă Dominika, privind cum se dilată nările păroase ale bărbatului — Zarubina e posedată, zise Evgheni închizând ochii şi Dominika se gândi că avea dreptate, dar că nu ştia prea multe Insistă pentru securitate absolută Se va întâlni cu TRITON pentru cât mai scurt timp posibil, apoi i-l va repartiza pe „ilegalul” ăsta, ca să acopere totul Direcţia T cercetează comunicaţii sigure Operaţiunea se va desfăşura în afara Direcţiei KR Nimeni nu trebuie să ştie, nici chiar tu Ordinele lui Ziuganov Dominika îi zâmbi — Nu voi spune nimănui din Centru Îşi mişcă mai repede braţul – martellato, ca şi cum ar fi avut un ciocănel în mână — Ştiu, zise Evgheni distras Începuse să respire mai precipitat — Ce sexy eşti aşa, exclamă Dominika, gândindu-se că ironia era firească în dormitor Evgheni începu brusc să tremure Căzu pe spate, apăsându-se puternic cu ceafa în pernă, gemând Trecură 30 de secunde înainte să redeschidă ochii şi să-şi domolească respiraţia — Astea două săptămâni departe de tine vor fi interminabile, icni el Două săptămâni vor trece fără să-ţi dai seama, zise Udranka din colţul dormitorului — Două săptămâni vor trece fără să-ţi dai seama, îl linişti Dominika Okroşka – supă rece de castraveţi Dăţi prin blender castraveţi curăţaţi de coajă şi de seminţe, ceapă verde, ouă fierte tari şi tăiate bucăţi, mărar proaspăt, smântână şi apă, pentru a obţine o supă cu consistenţă granulată Opţional, adăugaţi cubuleţe de costiţă prăjită Condimentaţi, daţi la frigider şi serviţi cu mărar sau mentă 23 Hannah Archer fusese ocupată În patru zile neconsecutive din săptămâna trecută, efectuase trasee de detectare a filajului de câte cinci, şase, patru şi respectiv trei ore, nu numai pentru a-şi determina statutul – adică dacă era urmărită în ziua respectivă – ci şi pentru a evalua cu propriii ei ochi şi cu instincte tot mai ascuţite de munca pe teren ce fel de urmăritori putea să aibă În mod cert, continua să ocupe o poziţie inferioară pe lista de priorităţi a FSB-ului, dar după ce sosise observase o uşoară creştere a filajului Probabil că vreun birocrat din FSB îi luase dosarul şi-l aruncase în teancul „de verificat activitatea” din cutia „străini” Spre iritarea SSt din Moscova, Hannah telegrafia cu regularitate la Cartierul General descrieri detaliate a ceea ce vedea pe stradă Vern Throckmorton considera că el ar fi trebuit să transmită rapoartele, în condiţii de maximă securitate, dar Hannah îl ignora respectuoasă şi îi trimitea telegrame săptămânale lui Benford, în conformitate cu instrucţiunile sale SSt reflectă nemulţumit la această situaţie, dar o acceptă ca atare, temându-se de temperamentul exploziv al savantului Era lipsit de importanţă, deoarece atât Benford, cât şi Hannah ştiau că activitatea de filaj era un barometru delicat al pericolului contrainformaţiilor – indiferent dacă ruşii ciuliseră urechile, dacă erau pe urma mirosului, dacă trăgeau sforile din umbră – iar Benford era preocupat acum de soarta DIVEI Chiar dacă acţiunea ei operaţională dintr-o zi însemna pur şi simplu să conducă automobilul pentru a încărca/descărca unul dintre receptoarele CARS pe care le îngropase personal prin Moscova, trebuia să ştie ce fel de căpuşe o urmăreau, ce spaţiu de manevră îi lăsau, dacă erau obosiţi şi plictisiţi, sau iritaţi şi surescitaţi Trecerea prin dreptul unui CARS invizibil în timp ce erai filat nu aducea nici pe departe cu întâlnirea faţă în faţă cu o sursă, dar, Iisuse, tot trebuia s-o faci perfect, tot trebuia să ţii spatele drept, să priveşti fix înainte, să-ţi verifici scurt oglinzile retrovizoare şi apoi să declanşezi rafala precis cronometrată, cu o mână strecurată indiferent în poşetă, amintindu-ţi să nu accelerezi după ce trecuseşi pe lângă sit şi era preferabil să nu izbeşti bara din spate a maşinii moscovite din faţa ta – mici amănunte la care erau atente echipele de filare experte şi experimentate, aflate pe o bandă paralelă şi cu trei maşini mai în spate, care-ţi scrutau cu binoclul interiorul vehiculului Dumnezeule, lui Hannah îi plăcea pe stradă, se desfăta în ritmurile ei, îşi ţinea geamurile coborâte în ciuda frigului pentru a-i auzi sunetele În câteva seri simţise ceea ce Jay, instructorul de operaţiuni interne, îi spusese că se întâmpla sporadic la ofiţerii de caz aflaţi sub urmărire: o stare de graţie, în care ea devenea una cu bărbaţii încruntaţi, nebărbieriţi şi nespălaţi din maşinile cu radiouri încinse sub torpedouri În serile acelea, spiritul ei transportat călătorea neauzit pe bancheta din spate, care mirosea a bou moscat, alături de ei, asculta clicurile şi scârţâiturile de frână, auzea comentariile vulgare în surdină şi înţelegea cum o urmăriseră Într-o seară ceţoasă, auzi scrâşnetul cauciucurilor unei filări paralele, întrezări stopurile laterale de maşini pe străzi din flancuri ţinând pasul cu ea În altă seară, îi văzu – ba nu, îi simţi – sărind şi mintea ei răsfoi iute catalogul care creştea întruna: „Ăştia-s Oscar şi Mustăciosul, ai stins farul stâng, şmechere, camioneta cu pâine pe care am văzut-o săptămâna trecută, băieţi, ştergeţi dungile când scoateţi portbagajul de pe acoperiş, ne apropiem de intersecţie şi iată-te, Idolul Matineelor, ar fi trebuit să aştepţi în spatele autobuzului, nu contează, vă iubesc, băieţi, haideţi, în seara asta mă duc mai devreme acasă, să vă puteţi odihni şi voi ” Cel mai rău era în serile în care ei nu erau acolo, când băieţii o abandonaseră pentru alt iepuraş, iar Hannah se simţea agitată şi singură Acelea erau zilele în care strângea volanul: „Aşa, nenorocirilor, deşi utilizaţi Manevra Apocalipsei atât de perfect, că nimeni nu poate deduce cum procedaţi, nimeni n-o poate desluşi, ca s-o dejoace, şi-ncercaţi s-o prindeţi pe DIVA şi s-o ucideri, pe ea şi tot ceea ce se opune ca feţele voastre slave teşite şi nerase să-şi afunde mandibulele în agentă, în agenta mea, este pedala acceleraţiei mele şi oglinzile înguste şi în ape din maşinuţa asta mică şi piuitoare şi păsărica mea fortificată de stronţiu, iar voi, băieţi, nu puteţi pune mâna pe ea, asta nu se va-ntâmpla ” Hannah ştia că mizeriile astea, neeliberate, îţi creau o stare de iritabilitate Era suficient să te uiţi la Janice şi Benford şi Cartierul General Ea observase în acelaşi timp că Nate nu era deloc nervos, cel puţin nu în sensul rău al cuvântului Se gândea tot timpul la el, dar nici nu se punea problema să-i expedieze un e-mail prietenos, nici măcar un mesaj intern securizat Ar fi fost un gest care aducea prea mult cu al unei foste iubite, prea lesne de a fi greşit înţeles Avea nevoie de un prieten Potrivit regulamentului, trebuia să te ţii departe de ceilalţi ofiţeri din Staţie – pentru păstrarea acoperirii, evitarea contaminării şi compartimentarea propriilor activităţi individuale Existau câţiva colegi de muncă din State, la jobul ei consular sub acoperire din ambasadă, dar nu şi prospecte sociale reale Moscova era o detaşare unde nu se practica fraternizarea, aşa că, exceptând cazul în care dorea o partidă de sex cu un puşcaş american de 18 ani din paza ambasadei, îşi petrecea serile în complexul de locuinţe din ambasadă, aşezată pe pernuţe chilim în jurul unei măsuţe pentru cafea, mâncând brânză şi crackers cu şase secretare serioase de gradul III din Departamentul de Stat, ascultând noul CD comemorativ Joni Mitchell şi întrebându-se care era motivul pentru care gazda, o absolventă de studii internaţionale de la Mount Holyoke, în vârstă de 37 de ani şi excesiv de teatrală, pe nume Marnie, purta o salbă rustică cu un M din lemn mai mare decât restul mărgelelor „Termină!” Mai rămăseseră 18 luni din detaşarea asta la Moscova, cu un catâr de SSt într-un capăt al trailerului-birou şi o SASt cherchelită şi saturată de nicotină ca Schindler, atârnată cu capul în jos din plafon în capătul opus Şi zeci de „băieţi” de la FSB cu ochi de lincşi aşteptând-o să iasă ca să se joace împreună pe stradă Hannah reuşise ceea ce-i ceruse Benford: DIVA avea CARS şi putea vorbi cu CIA pe o linie securizată din Moscova, un triumf important, chiar dacă riscant La sfârşitul primului an, Hannah avea să beneficieze de concediu legal Odihnă şi relaxare într-un loc pe care-l putea alege singură Cu siguranţă acasă, în New Hampshire, dar poate şi altundeva, să spunem în Grecia, pentru un pic de soare şi de mare Şi un pic de Nate? — Bună, tată, rosti Hannah stând în apartamentul ei întunecat, scăldată în lumina ecranului de computer Imaginile sacadate ale mamei şi tatei în bucătăria lor însorită din New Hampshire îi răspunseră la zâmbet Acasă, în Moultonborough, era dimineaţă — Ce faci, Hannah? întrebă mama E frig pe-acolo? — Sunt bine, mamă, răspunse ea Mi-am cumpărat o căciulă mare de blană E groaznică – din bizam (Bizamul (Ondatra zibethicus), denumit şi ondatră, şobolan mirositor, şobolan moscat, şobolan de apă (deşi e incorect, există o specie diferită numită astfel), şobolan bizam, şobolan de mosc este un mamifer rozător mic semiacvatic (din familia Cricetidae, subfamilie Arvicolinae) răspândit în mlaştinile, lacurile puţin adânci şi pâraiele din America de Nord şi care au fost introduse şi în Europa ), mi se pare – dar călduroasă — Mănânci bine? o întrebă mama Luna trecută îi trimisese o cutie cu prăjiturele — Nu-ţi face griji, o linişti Hannah La magazinul nostru au de toate: unt de arahide, mortadella, brânză topită Velveeta Îşi înfipse unghiile în palmă Conversaţia asta forţată era tot ce putea face Înainte de a pleca la Moscova le ceruse părinţilor ca sub nicio formă să nu se refere la jobul ei ori să întrebe despre el Niciodată! Ei ştiau unde lucra fiica lor O priviseră, nefericiţi şi îngroziţi, când Hannah îi avertizase că ruşii ascultau permanent În seara asta, tehnicienii FSB aveau să privească aceleaşi imagini ale părinţilor ei şi aveau să audă aceeaşi conversaţie Însă dacă n-ar fi folosit Skype, aşa cum făceau toţi cei din ambasadă (fără reţineri), ar fi fost inexplicabil şi interpretat doar într-un singur fel: Este o spioană; supravegheaţi-o mai îndeaproape — Acolo nu sunt restaurante? întrebă tata, şi Hannah zâmbi El juca rolul ţărănoiului prostovan din Noua Anglie „Ai grijă, tată”, se gândi ea — Ba da, cum să nu! Suntem mai mulţi care ieşim si-ncercăm specialităţi locale E foarte amuzant Au o mâncare făcută cu carne de miel şi vinete, numită ceanahi, care-i destul de bună Hannah se întrebă dacă cei care îi transcriau conversaţia aveau să observe că tocăniţa georgiană fusese favorita lui Stalin — Pare o mâncare grea, comentă mama Dumnezeule, Hannah îşi dorea din, tot sufletul să-i poată spune tatei ce făcea, cum fusese selectată şi instruită ca să-l păcălească pe Urs în propriul lui bârlog, ca şi tot ce realizase Ştia că el o iubea şi era mândru de ea, dar nu-şi putea sărbători triumfurile — Obişnuieşte-te cu asta, îi spusese Benford înainte de plecare Altruismul dezvoltă caracterul Habar n-avea ce voise să spună prin asta — Ar trebui să mă opresc de acum, zise Hannah E destul de târziu aici Degetele ei zvâcniră pe mouse pentru a da clic pe pictograma de deconectare — Sper că dormi suficient, zise mama Ai nevoie de ceva, de-o cămaşă de noapte caldă, de nişte papucei pufoşi? Mocofanii cu guri căscate şi căşti pe urechi aveau să facă glume mâine despre papuceii pufoşi — Nu, zise Hannah, am tot ce-mi trebuie Ne-auzim săptămâna viitoare Mama îi trimise o sărutare, apoi se ridică şi ieşi din obiectivul videocamerei Tata rămase locului, uitându-se la ea de pe ecran „Ai grijă, tată”, îi telegrafie Hannah — M-am bucurat să vorbesc cu tine, fetiţă, spuse el Ai grijă ce faci pe-acolo Te iubesc — Pa, tată, zise Hannah „Asta înseamnă «fă-i praf»”, îşi zise ea după aceea „Exact aşa voi face, tată ” * În Cartierul General, Benford citi telegramele lui Hannah, impresionat, dar fără să se trădeze Ştia că ea se descurcase bine, iar sistemul CARS al DIVEI funcţiona minunat, la toţi parametrii Hannah alimentase situri foarte bune, traseele ei de detectare a filajului erau aproape perfecte şi era stăpână pe stradă Atât de naturală, atât de calmă, de fapt, încât se părea că echipa de filaj a FSB-ului apreciase că era o funcţionară măruntă din ambasadă, un post inferior în cadrul personalului, şi de aceea o filau cu totul sporadic, de „control” În majoritatea serilor era „curată”, era sigură de asta Şi, slavă cerului, dobitocul de SSt nu se amestecase în activitatea ei Benford trebuia să fie foarte atent la Throckmorton Rapoartele DIVEI (prin rafale CARS) despre cârtiţa TRITON şi încercările ruşilor de a descoperi identitatea lui LYRIC îndepărtaseră lemnele putrezite şi dezvăluiseră sub ele o masă de termite Probleme mari pentru EI Benford se uită din nou, dispeptic (Sindromul dispeptic este definit de către experţi ca fiind o serie de simptome clinice care apar atunci când golirea gastrică este încetinită, ca urmare a prezenţei unor afecţiuni digestive, dar şi a altor afecţiuni Cauzele frecvente ale dispepsiei sunt cele de natură organică ), la telegramele sosite de la Moscova Dacă TRITON se afla în interiorul Agenţiei, nu trebuia să vadă rapoartele acestea de la DIVA; Benford crease rapid un compartiment dedicat, pentru a limita distribuirea lor la câteva persoane, el, trei ofiţeri din DCI şi noul şef DOR, Dante Helton Cu păr nisipiu, ochelari cu rame de metal şi privirea amuzat-ironică a unui savant desfrânat, Helton era relativ tânăr pentru un şef de divizie şi-şi începuse cariera în Europa de Est comunistă ca ofiţer stagiar Cândva îi povestise lui Benford că operaţiunile din fostul Bloc Răsăritean în zilele Vestului Sălbatic erau din toate punctele de vedere egale Moscovei, la care se adăuga dimensiunea suplimentară a faptului că adversarii din ţările gazdă – de la şefii şi strategii serviciilor de informaţii, coborând ierarhic până la personalul de filaj – erau moştenitorii unor patrimonii naţionale strălucitoare din Polonia (Chopin), până în Cehoslovacia (Freud) şi din Ungaria (Teller), până în România (Vlad Ţepeş) Erau diabolic de inteligenţi şi în acelaşi timp dedicaţi Helton operase în Varşovia sub o presiune ucigătoare; în cele din urmă, scoşi din minţi de permanentele lui manipulări perfecte, membrii echipei care-l fila îi distruseseră Polski Fiatul 125 într-o noapte de decembrie 1987, lovindu-i acoperişul cu lopeţi până îl turtiseră la nivelul portierelor În seara următoare el i-a păcălit din nou Benford stătea în biroul lui ticsit împreună cu Helton şi Margery Salvatore, o expertă entuziastă din DCI, dintre ai cărei strămoşi sicilieni Benford era convins că făcuse parte şi soţia pescarului din Palermo, care, în 1588, susţinuse că zburase călare pe capre alături de vrăjitoare locale Margery putea să clarifice aspecte complicate, iar Benford dorea să-i afle părerea O convocase, de asemenea, şi pe Janice Callahan, care, spre iritarea lui, încă nu apăruse — Dacă n-aveţi nimic împotrivă, vă voi oferi comentarii preliminare până soseşte Janice, începu Benford, apoi urlă prin uşă spre secretara lui, cea căreia i se zbătea o pleoapă: Spune-i lui Callahan să vină imediat Dac-a pornit deja, spune-i s-o ia la fugă Privi spre Dante şi Margery, căutând vreun semn de dezaprobare sau stânjeneală, însă nu văzu niciunul Benford ştia că era cunoscut ca un excentric temperamental, dar era nesigur în privinţa asta — Peste câteva zile voi pleca la Atena ca să mă consult cu Staţia şi să particip la debriefingul DIVEI, îi anunţă el Îşi trecu degetele nervoase prin părul sur şi răvăşit, creând fără să vrea o creastă modificată de mohican pe o latură a capului Desigur, Dante şi Margery nici nu clipiră — Doar câţiva agenţi – toţi retraşi sau morţi – din panteonul operaţiunilor ruseşti au fost în stare să raporteze cu sfera de cuprindere şi potenţialul de care dă dovadă DIVA Mă aştept ca apropiata oportunitate neprevăzută a unei întâlniri personale să ofere o abundentă de detalii Uşa se deschise şi intră Janice, calmă şi nepăsătoare, într-o rochie mulată cu imprimeuri de leopard şi pantofi Jimmy Choo negri cu toc Benford se încruntă când o văzu — De ce a durat atâta? o întrebă Janice privi în jur, căutând un loc unde să se aşeze – Dante şi Margery goliseră de ziare şi cutii două scaune jerpelite Unicul loc pe care se mai putea sta – o sofa micuţă cu spătar rabatabil – era înţesat de alte dosare — Simon, rosti ea absent, trecându-şi o mână prin păr şi privind în jur, dacă alerg, îmi cade rochia, iar pantofii ăştia îmi zboară din picioare Uit de fiecare dată când vin la tine să-mi aduc un scăunel pliant Benford o privi cum îşi făcea loc să se aşeze O mică avalanşă de dosare căzu pe podea Femeia se aplecă să le ridice şi decolteul i se dezvălui cu generozitate Helton îşi feri grijuliu privirea — Cum spuneam, reluă Benford, DIVA este un succesor potrivit pentru MARBLE, ca şi un testament al viziunii lui, Dumnezeu să-l odihnească În cameră se făcu tăcere Absolut toţi avansaseră în ierarhie citind antologia MARBLE — Acum trebuie să examinăm câteva chestiuni, reluă bărbatul În clipa asta nu voi discuta despre contribuţia DIVEI la acţiunea nucleară iraniană sub acoperire şi nici despre succesul ei în obţinerea unei atenţii favorabile din partea preşedintelui rus — Acum c-ai menţionat-o, camaraderia cu preşedintele este un sport de contact, spuse Margery I-am putea periclita accesul şi propria siguranţă dacă preşedintele îşi va pierde interesul faţă de ea şi o va trage pe o linie secundară Până şi soţia lui Vladimir, Putina, a fost expediată până la urmă — Posibilitatea ca DIVA să devină o confidentă favorită a preşedintelui este enormă, replică Benford — „Confidentă favorită”, repetă Dante Ce vrea să-nsemne asta, Simon? Vrei ca DIVA să-l seducă pe preşedinte? — Calmaţi-vă, spuse Benford Vom exploata ceea ce putem, acordând grija cuvenită protejării sursei noastre clandestine de rapoarte Privi încruntat în jurul biroului mic De aceea îi plăceau ofiţerii ăştia – îl criticau Începu din nou să vorbească, mintea lui ca un mecanism de ceasornic rotindu-i fără pauză pinioanele, cheiţele şi dispozitivele cu clichet din creier — Să mai trecem totul încă o dată în revistă Unu: ştim că rusii au început să primească rapoarte trunchiate de la cineva cu numele de cod TRITON Doi: ruşii nu cunosc deocamdată identitatea lui TRITON Trei: TRITON a raportat Centrului că CIA a racolat o sursă GRU cu informaţii militare/ştiinţifice şi a comunicat şi criptonimul nostru intern: LYRIC Patru: Rezidenta SVR Iulia Zarubina continuă să se întâlnească cu un agent dublu transparent al Forţelor Aeriene, pentru a permite schimburile de informaţii cu TRITON Cinci: o sursă SVR recent racolată a fost brusc rechemată din Caracas Statutul agentului respectiv este necunoscut Se opri şi privi în jurul încăperii — Există persoane din exteriorul CIA care să cunoască criptonimul LYRIC? întrebă Margery Criptonimele interne erau sacrosancte, dar toţi ştiau că ele erau menţionate frecvent în întâlniri inter-agenţii — Ţinând seama de numărul mare de cititori ai rapoartelor lui LYRIC şi de frecventele întâlniri ale comunităţii pentru a discuta informaţiile parvenite de la el, răspunse Benford, este posibil, poate chiar probabil, da, ca numele LYRIC să fie cunoscut în exteriorul acestei clădiri — Şi DIVA a raportat că acest TRITON utilizează operaţiunea cu agent dublu a Forţelor Aeriene drept canal spre Zarubina? întrebă Helton — Corect, încuviinţă Benford Când o să vorbim cu ea, sper să aflu mai multe despre cum anume se procedează — Bine, zise Helton Totuşi asta înseamnă că TRITON ar putea fi în armată, aici în Langley, în Casa Albă, în NSC sau pe Capitoliu, sau pur şi simplu un contractor aerospaţial din California — De asemenea, corect, spuse Benford Vânătoarea pentru această cârtiţă va începe în mod necesar pe scară mare Limitările cauzate de forţa de muncă reprezintă un factor de care trebuie ţinut seama — Am putea lucra la asta luni de zile, interveni Margery Îşi imagină grupurile operative, evaluările de daune, examinarea producţiei O porcărie — Ani, preciză Benford Helton se uită la Margery — Şi ăsta nu-i lucrul cel mai rău, zise el Dacă rechemarea agentului din Caracas s-a datorat lui TRITON, asta ar sugera că el se află în interiorul acestei clădiri Racolarea este prea recentă; cazul acela n-a fost cunoscut în exteriorul Cartierului General — Se pare că nu vom şti până nu auzim că agentul nostru din Caracas atârnă de un cârlig pentru carcase în închisoarea Butîrka, spuse Margery — Şi nu beneficiem de luxul timpului, adăugă Benford jucându-se cu un creion de pe birou Dacă TRITON se află printre noi, şi este bine poziţionat şi citeşte materiale din multe domenii diferite – militare, politice, ştiinţifice, geografice – el ar putea afecta grav întregul directorat de operaţiuni — Şi ar putea duce la distrugerea a zeci de agenţi, adăugă Margery În primii ani, ea lucrase în operaţiunile din China şi cunoştea pe dinafară liste de agenţi care „n-au revenit, n-au contactat, probabil compromişi” Din când în când, tot se mai gândea la unii dintre ei Toţi se gândeau Benford privi peste umărul lui Helton către Janice Callahan, care stătea tăcută, cu picioarele ca de mahon încrucişate, cu braţele întinse în lungul spătarului sofalei — Ai ceva de adăugat? o întrebă el — Evident, spuse femeia, trebuie să-l găsim pe acest trădător scârbos cât mai repede cu putinţă Tăcerea clocotită a lui Benford era mai înspăimântătoare decât obişnuitele lui explozii verbale, când se înroşea la faţă — Mulţumesc, Janice, zise el cu ironie fină Şi cum vom proceda? Tăcere de tic-tac în birou, secunda dinaintea aprinderii norului de vapori termobarici Janice ridică un picior şi-şi examină pantoful — Ar putea fi mai uşor decât credem, anunţă ea Benford îşi înfrână impulsul de a se ridica din spatele biroului, de a-şi înfige mâinile în păr şi a se învârti în cerc În mod instinctiv, era ceva mai înţelegător cu Janice şi cu toţi aceşti prieteni ai săi; Janice umblase şi ea pe străduţe ude din oraşe ruginite, cu sunete de paşi răsunând în urmă — Cum Vom Proceda? întrebă el — Hrăneşte răceala şi înfometează febra, zise Janice privindu-l pe sub gene şi arborând zâmbetul ei definitoriu Ceanahi – tocăniţa georgiană a lui Stalin Într-un ceaun de fontă (sau tagină marocană), rumeniţi cubuleţe de carne de miel, care au fost frecate cu sare, piper, ulei, boia şi ardei iute pisat Adăugaţi ceapă şi usturoi tăiate julien şi căliţi până se înmoaie, apoi adăugaţi busuioc, pătrunjel şi mărar tocate, după aceea roşii fierte, zeama lor şi oţet de vin roşu Adăugaţi vinete şi cartofi tăiaţi cubuleţe, apoi turnaţi apă cât să acopere tocana Puneţi capacul şi fierbeţi la foc mic, până când carnea devine fragedă, legumele se înmoaie şi sosul se îngroaşă Garnisiţi cu pătrunjel verde tocat 24 — „Hrăneşte răceala şi înfometează febra?”, repetă încet Benford Eşti drăguţă să-mi explici şi mie de ce ai citat această maximă populară medicală? Helton se întoarse în scaun şi surâse El intuise mesajul şi o aşteptă pe Janice să explice — Simon, dacă TRITON nu poate utiliza AD al Forţelor Aeriene pentru a-şi transmite informaţiile Zarubinei – adică îi înfometăm febra – el va deveni atât de agitat în privinţa banilor sau a orgoliului lui rănit sau a ceea ce-l motivează – noi hrănim răceala aia – încât va trebui să rişte să se întâlnească cu Zarubina faţă în faţă — Şi noi vom avea ocazia de a-l vedea, completă Margery — Zarubina nu-i vreo amatoare, le atrase atenţia Helton Va fi greu de urmărit pe stradă — Va fi totuşi mai uşor decât a încerca să-l găsim pe TRITON după ce i se va repartiza un coordonator ilegal, opină Janice Am citit toţi mesajul CARS al DIVEI Ruşii se pregătesc să-i aloce un agent ilegal curat După aceea nu-l vom mai găsi niciodată Se uitară unii la alţii Un agent ilegal ar fi însemnat într-adevăr necazuri majore Încă de la începuturile spionajului, un spion străin cu acoperire civilă, pozând în cetăţean nativ al ţării-gazdă, cu un trecut fals pregătit cu meticulozitate, care vorbeşte fluent şi colocvial şi care duce o viaţă complet banală, cu un job oarecare, fusese soluţia anonimă perfectă pentru a coordona o sursă delicată în teritoriu inamic Fără statut oficial Fără acoperire diplomatică Fără conexiuni cu serviciile secrete Nu exista niciun profil pe care să-l caute vânătorii de cârtiţe Şi toţi cei din cameră ştiau că ruşii erau maeştrii recunoscuţi ai pregătirii şi amplasării spionilor ilegali — Janice are dreptate, zise Helton Opreşte operaţiunea agentului dublu al Forţelor Aeriene Vor urla din răsputeri, dar tu poţi să treci peste capul BIS şi să pui un general s-o termine — Iar băiatul nostru se va găsi într-o dilemă, completă Margery Fără operaţiunea AD, TRITON are trei opţiuni: să găsească altă modalitate anonimă prin care să trădeze, să înceteze să mai spioneze ori să iasă din ascunzătoare şi să trateze cu Zarubina, personal, pe stradă — Iar noi o facem pe doamna aceea bătrână şi drăguţă din rezidentura să iasă şi să joace, îi creştem un pic ritmul cardiac şi vedem ce iese, zise Janice — Asta o voi face chiar eu, spuse Benford, gândindu-se deja la posibilităţi Forţele Aeriene vor fi foarte nefericite Iar maiorul Thorstad nu va mai trebui să îndure rigorile spionajului Va trebui să se mulţumească serile cu vizionarea colecţiei lui de videocasete cu filme Janice se ridică de pe sofa şi-şi netezi rochia, aranjând-o — Simon, spuse ea, acum se poartă Blu-Ray şi video streaming VHS-urile au dispărut — Au dispărut? făcu Benford Ce tot spui acolo? * Seb Angevine stătea în SUV-ul negru care se îndrepta spre Cartierul General după o şedinţă de la BIS al Forţelor Aeriene, ţinută în Quantico, statul Virginia Era pierdut în gânduri în timp ce vehiculul gonea spre nord pe George Washington Memorial Parkway, iar arborii înmuguriţi ce se înşiruiau pe Potomac se transformaseră într-o pâclă Acum o oră trebuise să-şi stăpânească reacţia de panică atunci când un colonel cu buze subţiri din Air Force îl informase că SEARCHLIGHT, operaţiunea agentului dublu care-l avea în centru pe maiorul Thorstad, fusese încheiată din ordinul adjunctului şefului serviciului de informaţii al statului-major USAF Colonelul explicase că, în ciuda startului promiţător al operaţiunii şi a rezultatelor substanţiale în angajarea serviciilor secrete ruseşti, decizia încheierii operaţiunii AD fusese luată pentru că cerinţele SVR impuse maiorului Thorstad se apropiaseră tot mai mult de programe şi tehnologii strict secrete, care nu puteau fi aprobate sub nicio formă ca materiale informative Potenţialele câştiguri tactice ale contactului cu ruşii erau eclipsate de potenţialele pierderi de informaţii importante Maiorul Thorstad urma să înceteze contactul şi să respingă orice tentative ale SVR de recontactare Strategii BIS de la nivel operativ şi ofiţerii de contrainformaţii fumegau: operaţiunea lor de aur AD fusese anulată, exista o aversiune tot mai mare faţă de orice risc Un blocnotes fusese trântit de podea şi cuvântul „fricoşi” fusese murmurat de o persoană care ieşise în trombă din sală Roşcatul maior Thorstad se ridicase să le spună colegilor că, deşi decizia Pentagonului (el folosise sintagma „casa mare”) era dezamăgitoare, consideraţiile strategice aveau întâietate Fusese o onoare să fie implicat în operaţiune şi era convins că eforturile colective continue ale Forţele Aeriene şi Forţelor Terestre SUA vor apăra pe viitor securitatea ţării Se aşezase, când un glas neidentificat rostise: — Mai du-te naibii, Morcoveaţă! Ieşind din sală, Angevine îi salutase din cap pe ofiţerii BIS, păstrându-şi calmul Era o catastrofa Fără schimburile periodice de firimituri, el nu dispunea de niciun mod prin care să transmită informaţii SVR-ului Iar dacă nu le putea transmite informaţii ruşilor, aceştia nu-l plăteau Iar el avea nevoie de bani Şi în acelaşi timp mai avea şi o socoteală de încheiat: în timpul şedinţelor comitetului executiv trebuia să se uite la goinfre aia, la purcica de Gloria Bevacqua, noul şef de operaţiuni, clocotind de furie şi indignare că-i furase jobul Jobul lui! Trebuia să decidă cum va acţiona Trebuia să echilibreze riscul extrem de a ieşi pe stradă pentru a se întâlni cu Zarubina şi nevoia lui continuă – şi crescătoare – de bani Încântat de cele trei plăţi ale ruşilor, Angevine intrase deja în banii aceia şi-şi cumpărase un Audi S7 nou (57 000 de dolari) şi un ceas de mână Breitling Chronomat 41 (12 000 de dolari) şi făcuse rezervare pentru o vacanţă de scufundări în Belize (5000) Salariul lui de bugetar de nivelul SIS-3 n-avea să facă pur şi simplu faţă Merde! A ajunge la ruşi era ca şi cum ar fi mers pe un câmp minat Nu putea să intre în clădire sau să arunce un pachet peste gard Ambasada din piatră albă a Rusiei de pe Wisconsin Avenue şi consulatul rus cu patru niveluri de pe Tunlaw Road erau încontinuu supravegheate de FBI, din puncte strategice împrăştiate în toată zona Nu putea nici să telefoneze: liniile telefonice ruse – zeci de linii – erau monitorizate non-stop Angevine nu putea nici să ciocănească la uşa unui apartament Doar anumiţi diplomaţi ruşi de rang înalt – printre care se număra şi Zarubina – locuiau în afara complexului ambasadei, însă apartamentele acelea erau supravegheate, inclusiv vila în stil arhitectural beaux arts a ambasadorului rus din centru, pe Sixteenth Street NW Atunci poate o ciocnire, un contact întâmplător pe stradă? Într-un supermarket, o librărie, un restaurant? Prea riscant Ofiţerii SVR cunoscuţi şi suspecţi erau urmăriţi în mod aleatoriu de FBI, care se rotea de la o ţintă la alta, astfel încât era greu de planificat ceva Angevine ştia că acoperirea aceasta rarefiată se datora reducerilor din Agenţie efectuate în cursul anualei drame bugetare din Congres Divizia de Contrainformaţii Străine (CIS) a FBI-ului putea executa pe teren doar filaje reduse şi altfel trebuia să depindă de mijloace tehnice limitate pentru a stabili care ofiţeri ruşi de informaţii erau activi, când erau operaţionali şi cu cine interacţionau În adâncul sufletelor, experţii CIS ştiau cu tristeţe că SVR-ul era perfect conştient de oponenţa slabă cu care se confruntau pe stradă; Moscova putea citi în ziare ştirile despre bugetul SUA Ruşii ştiau cu exactitate cât de slabi erau americanii Un uşor avantaj pentru el Şi totuşi, se gândi Angevine, nu puteai prezice când sau pe cine va fila CIS De aceea, încercarea de a stabili un contact în public cu orice rus era practic o ruletă rusească Se simţi deprimat tot restul zilei, apoi merse în centru la Good Guys Club de pe Wisconsin Avenue, ca să se uite la dansatoare, să bea o bere şi să încerce să-şi adune gândurile Din stradă, clubul era însemnat cu o reclamă din neon pe faţada din cărămidă altfel banală a unui şir de case înguste şi lipite între ele, construite în anii 1820 – se mai păstrase doar o vagă amintire a fostei sale faţade federaliste elegante – într-un cartier comercial decadent, populat de pizzerii care vindeau la felie şi sushi pentru acasă, băcănii şi saloane de manichiură Când intră în club, lăsă în urmă lumea asfaltului şi a porumbeilor, abandonându-şi pentru moment dilema carierei împotmolite de cârtiţă rusă Clubul cu o singură sală – „Pe cine păcălesc?” se întrebă Angevine „E un local de striptease ” – era îngust, dar adânc Angevine îi făcu un semn cu capul gorilei aşezate pe un taburet lângă uşa din faţă şi se îndreptă spre partea din spate a sălii Interiorul era ticsit chiar şi peste săptămână: toate cele trei scene pentru dans, mici şi ridicate faţă de podea, erau în acţiune Angevine se strecură printre mesele şi banchetele lungi ce umpleau sala Fiecare scenă ridicată avea podeaua din plexiglas, iluminată de jos în lumină albă, discretă – umbre din Berlinul Weimar decadent erau proiectate pe corpurile fetelor – o bară verticală din plexiglas, care refracta lumină pe toată înălţimea ei, iar pe perete o oglindă de înălţimea unui om Celelalte surse de lumină din club erau spoturile pe şine de sub plafon, roşii, portocalii şi alb-orbitor Scenele erau luminate mai intens decât orice decor cinematografic, iar numele dansatoarelor se derulau la nesfârşit pe o bandă de leduri deasupra barului Mai multe difuzoare umpleau clubul cu muzică rock pentru striptease din anii 1980 şi 1990 Angevine se aşeză aproape de peretele din spate şi comandă o bere şi unul dintre sandviciurile mici disponibile la happy hour, primi un hamburger pe pâine prăjită surprinzător de bun Una dintre dansatoarele lui favorite termina pe scena 2 şi avea să treacă apoi pe scena 3, cea mai apropiată de el Ea îl văzuse din depărtare, cu agerimea tuturor fetelor care dansează dezbrăcate în faţa necunoscuţilor Angevine o admiră sub luminile spoturilor pentru a suta oară – îl atrăgea cumva, cu ochii aceia verzi Şi nici corpul nu era de lepădat La masa de lângă Angevine stătea un bărbat trupeş cu capul mare şi părul pieptănat spectaculos peste cap, transpirând într-un costum fără formă – probabil vreun GS-15 inferior din Departamentul de Sănătate şi Servicii sau din Departamentul Locuinţelor şi Dezvoltării Urbane – însoţit de un tânăr care clipea nervos Gâtul grăsanului se revărsa peste gulerul cămăşii albastre ieftine, cu imprimeul unor palmieri miniaturali „În mod clar, DSS”, îşi zise Angevine Luminile din plafonul de deasupra scenei 3 dezvăluită luciul de uzură al umerilor şi coatelor sacoului său negru când îl atârnă pe spătarul scaunului Dansatoarea lui Angevine (îi plăcea să-şi imagineze că-i aparţinea), al cărei nume de scenă era Felony, se urcă pe scena 3 şi susţinu un adevărat spectacol jucându-se cu oglinda înaltă din spatele ei, curăţând-o cu o sticlă de spray şi un prosop de hârtie, ţinând picioarele perfect drepte şi aplecându-se din talie pentru a şterge partea de jos a sticlei Teatru Kabuki preliminar pentru toate fetele noi: după fiecare spectacol, oglinzile erau acoperite cu amprente palmare şi urme de ruj de sărutări Porcuşorul de la masa de alături râse la faza cu ştergerea oglinzii executată de Felony şi arătă spre fesele şi tanga ei Inacceptabil „Mai rău ca DSS”, se gândi Angevine „Ar putea fi chiar de la Agenţia de Administraţie Fiscală ” Porcuşorul îşi înghionti tovarăşul mai slab când răsună „Hotel California” şi Felony se căţără pe stâlpul din plexiglas, până la jumătatea înălţimii sale, după care se lăsă să lunece cu capul în jos spre podea, lent, infinit de lent, şi lin ca orice lift mecanic Revenită pe sol, Felony începu să danseze pentru Porcuşorul care încetase să mai arate cu degetul şi să rânjească şi acum se holba şi înghiţea în sec Angevine îi privi chipul strălucind sub lumini când Felony se roti la bară şi răspândi un nor de parfum – colonie White Shoulders Spre sfârşitul numărului ei, se auzi un alt cântec al formaţiei Eagles, „James Dean”, şi Felony încinse atmosfera la maxim Uluit, Angevine îl văzu pe grăsan ridicându-se şi începând să danseze ca Boris Elţîn, încovoind umerii şi scuturând pumnii încleştaţi Începu după aceea să zbiere ceva ce aducea cu „Ceimi Diiin” Bodyguardul de la uşă, aflat tocmai în capătul opus al clubului, dădu să se ridice de pe taburet, însă Felony îi făcu semn să stea liniştit Tovarăşul mai tânăr al Grasului îl trase de braţ şi el se aşeză După ce-şi termină numărul, Felony îşi puse corsetul în stil „Văduva Veselă”, aranjându-şi discret sânii ca să umple cupele, şi merse la cei doi, instalându-se între ei Dansatoarele aflate în pauză se amestecau întotdeauna printre clienţi pentru a-i fermeca în vederea unor bacşişuri mai mari la numărul următor Angevine văzu că bărbatul tânăr vorbea cel mai mult, însă Felony ţinea o mână cu unghii lungi pe interiorul coapsei Grasului, destul de sus deasupra genunchiului Femeia simţise instinctiv care era mai important dintre ei După durata maximă de cinci minute de „prezentare” şi după un bacşiş nu tocmai discret sub forma unei bancnote împăturite îndesate de Porcuşor între sânii ei, cei doi se ridicară, îşi îmbrăcară sacourile şi ieşiră din club Felony veni la Angevine, care se ridică în picioare, şi-i strânse mâna – lumea stripteuzelor era reglementată de un protocol idealizat de respect şi cavalerism (şi de cerinţa ca bărbaţii să stea cuminţi cu mâinile) Angevine îi cumpără o bere cu ghimbir la preţ de şampanie şi-i zâmbi — Un dans excepţional, ca de obicei, o complimentă el Ştia că fetele acceptau rareori să se întâlnească cu clienţii, aşa că nu exista nicio presiune În plus, ea nu putea sta prea mult timp la o singură masă — Tipii ăia doi erau ruşi, spuse Felony indicând cu o mişcare scurtă din cap De la ambasada lor de pe Wisconsin Grasul nu vorbea prea multă engleză, aşa că l-a adus pe-ăla micuţ Mi-a dat 20 de dolari Angevine o privi cu atenţie — De unde ştii că erau ruşi? rosti el cu glas tare, ca să acopere muzica Complexul ambasadei ruse se găsea la vreo 300 de metri distanţă pe Wisconsin, după prima intersecţie Brusc, pe Angevine începu să-l furnice pielea capului Felony băgă mâna în jartieră şi-i întinse o carte de vizită: S V Loganov, consilier ministerial, Ambasada Federaţiei Ruse — Ăsta-i cel gras – l-ai văzut dansând? zise ea, arătând cartea de vizită cu unghia degetului mic Pe asta mi-a dat-o ăla mic, dar parcă nu era sigur ce să facă – să mi-o dea sau nu Ridică ochii spre banda de leduri Trebuie să mă duc să mă schimb Mai rămâi? Angevine o privi fără s-o vadă, pierdut în gânduri De câteva zile îşi storcea creierii căutând o modalitate prin care să ia legătura cu SVR-ul şi acum cârnatul ăsta gras şi transpirat îi căzuse în poală Dintre toate locurile în care s-ar fi putut ciocni de un rus fără să fie observat de FBI, nu se gândise niciodată la Good Guys Club Dar nu, era imposibil, nesigur – putea fi văzut de cineva La naiba, era chiar posibil ca în seara asta să se afle aici agenţi FBI speciali, care-i filau pe ruşi şi care ar fi luat apoi la întrebări orice persoană care stătuse de vorbă cu ei Angevine îşi spuse că acesta nu era modul optim prin care să ia din nou legătura cu rusnacii Dacă ar fost abordat printre stripteuze, muzică şi alcool, Grasul ar fi suspectat o provocare FBI sau CIA, o ambuscadă în vederea şantajării; s-ar fi temut de o posibilă înscenare în orice plic sigilat pe care l-ar fi primit Dar ce altceva ar fi fost posibil? O tentativă disperată pe stradă? Dacă o dădea în bară, atunci ar fi încurcat-o la fel de sigur ca în cazul în care ar fi apărut la poarta din faţă a ambasadei ruse, purtând la rever un ecuson pe care scria „Salut, mă numesc TRITON” Ce serait mauvais Aşa ceva n-ar fi fost bine Felony ieşi din cabină într-un costum roz de fetiţă, jartiere şi pantofi cu toc şi talpă-platformă, îi făcu cu ochiul lui Angevine şi se strecură printre mese, îndreptându-se către scena 1, aflată în partea opusă a sălii Se oprea ca să salute clienţi familiari, cu mâinile în permanentă mişcare, bătând pe obraji, ciufulind păr, atingând umeri Toate celelalte dansatoare procedau exact la fel Angevine râse în sinea lui „Dieu pourvoira, Domnul se va milostivi”, se gândi el * A fost începutul operaţiunii combinate de racolare şi acţiune sub acoperire a lui Sebastian Angevine Se grăbea, aşa că avea să fie rapid şi murdar El nu era implicat în operaţiuni, dar ştia multe şi citea multe, iar doamnelor le plăcea întotdeauna stilul lui – îi admirau butonii de argint bătut de la manşetele cămăşilor şi-i pipăiau reverele sacoului din caşmir Ideea era s-o racoleze pe Felony ca intermediar – dacă ar fi ştiut mai bine lexiconul ofiţerilor de caz, ar fi spus „canal de comunicare” – pentru a-i contacta pe ruşi chiar acolo, în Good Guys Dacă bătrânul Loganov, excitat, sinuos şi asudat, venea cât de cât regulat în club, Felony îi putea strecura un bilet pentru a fi transmis la rezidentura, anunţând că TRITON era gata pentru reactivare, sau oricum i-ar fi zis ei, şi stabilind un sit de întâlnire Şi, tovarăşi, aduceţi bani Şi ce dacă FBI-ul îl urmărea pe Loganov în seara aceea? Băieţii aveau să stea la o masă mai retrasă, în semiîntuneric, cu sacourile sport strânse în poală ca să le acopere erecţiile, privind spectacolul, trăgând periodic cu ochiul ca să se asigure că niciun SUBNE – subiect necunoscut – nu avea vreun contact cu Grasul Dar dansatoarele? Ele circulau peste tot, stăteau cu toţi, îşi îndesau întruna bancnote în sutiene sau în jartiere, puneau mâini parfumate pe braţele sau umerii clienţilor – Felony i-ar fi putut livra lui Loganov un ditamai prăjitorul de pâine, fără ca FEBEII să vadă ceva Iar Angevine nici măcar nu trebuia să fie acolo Mai exista detaliul racolării rapide a lui Felony Ea îi acceptă invitaţia la cină – mult simplificată datorită potrivirii norocoase a recentei ei despărţiri de ultimul prieten, o persoană la care se referea doar ca Fernandez, predispus la accese de depresie cauzate de o disfuncţie erectilă cronică provocată de inhalarea de pelicanol După şase luni, Felony îl dăduse afară din apartamentul ei cu trei camere de pe Benton Street N W , în Glover Park Acum era pregătită pentru un prieten care să fie un gentleman adevărat Sprâncenele lui Angevine se arcuiră când Felony menţionă adresa la care locuia Era, incredibil, la 800 de metri de zidul din spate al ambasadei ruse, într-un cartier cu arbori cu coroane bogate, căsuţe şi blocuri scunde cu apartamente Cu puţin noroc şi abilitate, apartamentul lui Felony putea deveni un sit sigur pentru întâlniri, sau o cutie poştală sincronizată temporal, sau un sit pentru lăsat semnale, sau o cutie poştală electronică, neştiut de federali şi lipsit de orice legătură cu Angevine Acum, racolarea dansatoarei era de trei ori mai importantă pentru el La sfârşitul primei lor întâlniri, femeia îi spuse că numele ei real era Vikki Mayfield Vikki avea 29 de ani, cam mult pentru o stripteuză, dar muşchii abdomenului şi picioarelor îi unduiau când suia pe stâlp Era înaltă şi avea păr blond tuns pixie – aprecia că o întinereşte –, ochi verzi atenţi şi o linie poate cam fermă a maxilarului Era uşor straniu şi uşor sexy s-o vadă în haine de stradă, deoarece Angevine o văzuse de o mulţime de ori fără să aibă măcar un fir de aţă pe ea Folosea spray autobronzant pentru că liniile de bronz erau şcoală veche Avea implanturi Memorygel High Profile, pentru că sânii masivi ca mingile de volei pentru plajă nu mai erau standardul industriei Dansa de opt ani, cunoştea meserie şi-i putea depista pe cei care lăsau bacşişuri grase – putea evalua instantaneu bărbaţii care aveau să dea un „fin”, un „dub” sau, uneori, un „yard” Îi explicase jargonul (cinci, douăzeci, respectiv o sută de dolari) lui Angevine, care se arătă încântat Lui Vikki i se părea că era un bărbat sofisticat şi bine îmbrăcat, şi decisese că-l plăcea În seara următoare era liberă, aşa că Angevine insistă pentru o altă cină, în cursul căreia înregistră un progres vizibil Vikki era isteaţă, văzuse viaţa şi cunoştea diferenţa dintre un bădăran şi un peţitor dintr-o metropolă Îi plăcea să vorbească, iar Seb era dispus să asculte Era originară din Virginia costieră, nu din sărăcie, totuşi trebuia să lucreze serile Începuse colegiul – obţinuse o bursă la stat, la Universitatea din Virginia, dar abandonase (prea mulţi „băieţaşii lui mama” care-şi dădeau drumul în pantalonaşi) şi încercase la Haverford College, mai sus în Pennsylvania, însă plecase şi de acolo (prea mulţi poeţi sensibili şi plângăcioşi) – după care coborâse treptat spre miazăzi, până la Washington Începuse să danseze nud, fusese uluită de banii câştigaţi – cu ghiotura – şi locuise cu o succesiune de inşi care o bătuseră sau voiseră să vândă droguri pentru ei, ori să lucreze şi ca escortă feminină, iar ea se săturase şi-şi găsise propriul apartament Tot mai avea de-a face cu nişte rataţi de prieteni, însă cel puţin acum îi putea da pe ei afară din apartament Pe Seb îl văzuse de multe ori în club şi i se păruse un tip înstărit La început se aştepta să afle că era un bărbat de vârstă mijlocie excitat sexual şi interesat de masaj Nuru şi sex anal Însă Sebastian, care vorbea franceza, era un ascultător bun, se pricepea să comande vin, lucra pentru Departamentul de Stat sau aşa ceva, nu încerca s-o pipăie pe fund şi era amuzant când dorea să fie După a treia lor întâlnire (ea dansa două zile consecutiv şi apoi avea trei zile liber), îl invită în apartamentul ei pentru cină şi începuseră să se sărute, însă el băuse prea mult vin, aşa că Vikki îl acoperi cu o pătură şi se duse să se culce singură după ce-l privi cum dormea pe canapea El o trezi dimineaţă cu o ceaşcă de ness, foarte drăguţ şi aşa mai departe, şi au făcut duş împreună, apoi au aterizat înlănţuiri pe podeaua din living, ascultând vecinii care tropăiau pe scară, mergând la muncă Ziua a şasea Era clar că Vikki continua să aibă o reţinere ascunsă faţă de iubiţi, dar Seb aduse o sticlă de vin şi ea găti cina: friptură, piure de cartofi irlandez aşa cum făcea bunica ei şi plăcintă cu mere cumpărată de la magazin El vorbi puţin despre jobul lui; era un fel de şef pe-acolo, în Departamentul de Stat, un fel de diplomat şi specialist sau aşa ceva în Rusia, nu era clar exact Au făcut din nou dragoste, de data asta în pat, şi Vikki a avut primul orgasm neajutat de vibrator după ani de zile, un semn foarte bun, se gândi ea Sigur, Seb putea fi cam tontălău, cam arogant cu chelnerii şi petrecea o mulţime de timp pieptănându-se, totuşi era mai bine decât lanţul de motocicletă al fostului ei prieten Darryl, care zăcuse toată săptămâna într-o găleată cu kerosen în faţa uşii Ca să-i mulţumească pentru cină şi sex, Angevine îi dărui o brăţară de argint de la Eve’s Addiction Fusese comandată prin poştă, însă Vikki n-avea de gând s-o refuze În dimineaţa următoare, Seb stătea rezemat de măsuţa de toaletă din baie şi o privea pe Vikki cum se epila pe marginea căzii Dintr-odată, rosti nepăsător că dorea să se ocupe de chiria ei, care ajungea la 2700 de dolari pe lună — De ce ai vrea să faci asta? îl întrebă Vikki Vreau să zic că-i foarte drăguţ din partea ta, dar câştig destul Angevine zâmbi — Vreau să fac ceva pentru tine, spuse el Dorea să progreseze şi să-i contacteze pe nenorociţii de ruşi Toată chestia asta dura prea mult — Îmi placi cu adevărat, Vik — Şi eu te plac, răspunse femeia Poate că el dorea pur şi simplu să fie drăguţ Angevine se împinse în măsuţa de toaletă şi se aplecă s-o sărute — Îmi place să mă uit la tine cum te razi, îi zise străduindu-se să găsească ceva incitant de spus — Ce-ar fi să te aşezi şi să mă laşi să te rad? întrebă ea — Poftim? — Haide, zise Vikki E foarte sexy — Nu ştiu, rosti Angevine imaginându-se la duşurile sălii de gimnastică din Cartierul General cu vintre epilate şi couilles ca-n palmă E altfel pentru bărbaţi — O să am grijă, spuse ea şi întinse mâna Îl privi jucăuş Dacă mă laşi, o să fac orice vrei tu Şi Angevine s-a asigurat că aşa a fost Loganov reveni la Good Guys abia peste o săptămână, iar Vikki îl sună pe Angevine cu sufletul la gură, ca să-l anunţe că rusul apăruse şi că ar fi fost bine să-şi mute fundul acolo În ultima clipă, Angevine decisese să fie prezent când Vikki transmitea biletul Nu exista niciun pericol ca el să poată fi identificat în sala aglomerată şi nu dorea nici să-i lase plicul lui Vikki, care l-ar fi putut deschide şi citi un mesaj inexplicabil, semnat de misteriosul TRITON Aşa însă îi descrisese totul ca fiind ceva amuzant Născocise o poveste despre un „program de contactare” al Departamentului de Stat pentru anumiţi diplomaţi ruşi, pe care-i invita la întâlniri private în care urmau să fie discutate subiecte globale de mare importanţă Angevine îi explicase că invitaţiile trebuiau să fie discrete – de pildă, livrate de o stripteuză pe jumătate dezbrăcată într-un club pentru bărbaţi – astfel ca oficialii ruşi să nu fie „pedepsiţi” de Moscova dacă participau Aiureli absolute, bineînţeles, iar Vikki îl privise sceptic şi spusese că nu dorea să facă nimic ilegal (ceea ce Angevine înregistră fără plăcere ca fiind probabilul ei refuz de a fi total cooptată ca subagentă), totuşi se aşeză lângă Loganov, scoase micul plic din mâneca largă a chimonoului ei din satin negru şi-l strecură în buzunarul de la cămaşă al rusului, în timp ce se aplecă spre el, strângând din nas când dădu de damful de transpiraţie-varză-gătită-şi-pantaloni-puturoşi Din partea opusă a clubului, Angevine nu putea detecta absolut nimic Vikki fusese precisă şi insesizabilă ca o profesionistă de top Mai exista şi un alt motiv pentru care dorea să fie acolo Angevine voia să vadă reacţia rusului când simţea că Vikki îi strecurase ceva în buzunar Din fericire, rusul nu reacţionă – poate că nici nu simţi pliculeţul pe pectoralii lui ca nişte sâni – dar poate că fusese instruit să nu reacţioneze faţă de biletele ce-i erau înmânate Expresia chipului său avea să fie totuşi de nepreţuit atunci când, întors în ambasadă, avea să deschidă plicul în care se afla un al doilea plic pe care scria PENTRU ZARUBINA Niciun angajat al ambasadei ruse din Washington – nici chiar ambasadorul însuşi – n-ar fi şovăit o clipă să transmită plicul acela Mingea fusese pusă în joc Angevine era în al nouălea cer în seara aceea, au ciocnit cupe de şampanie în apartamentul lui Vikki, a ridicat-o în braţe şi a dansat cu ea prin living, în timp ce postul de radio Soft Rock 97 difuza „You Wouldn’t Know Love” de Michael Bolton, de pe albumul lui Soul Provider Banii ruşilor aveau să curgă din nou; el avea deja informaţii suplimentare pentru Zarubina, despre debriefingurile unui ofiţer GRU ce continuau în Atena Se uită în ochii lui Vikki şi o sărută Poate că dacă va avea mai mulţi bani, va întâlni pe cineva cu mai mult savoir faire, dar în seara asta, acum, corpul musculos de dansatoare era lipit de al lui, şi ea îi răspunse la sărutare, ţinându-i cu braţele după gât Corpul lui se înfioră, dar tuleiele reîncepuseră să-i crească între picioare şi trebui să se oprească din vals, ca să se scarpine * Noaptea era neagră ca interiorul unei mine de cărbuni când Angevine se aşeză pe o bancă din lemn şi aşteptă Porţiunea de pădure din Parcul Little Falls îl învăluia, bloca strălucirea oraşului şi înăbuşea zgomotul traficului de pe apropiatul Massachusetts Avenue Bărbatul stătea gârbovit, cu stomacul plin de lingouri de plumb, şi închise ochii, ascultând trosnetele slabe şi foşnetele ce se aud prin păduri chiar şi la miezul nopţii Printre arbori clipeau câteva luminiţe de la casele din Westmoreland Hills Slavă Domnului că era prea târziu pentru ca vreun locuitor să-şi scoată câinele la plimbare „Tu es con”, îşi spuse, „eşti un idiot ” Se uită la ceas Angevine îi aştepta pe ruşi în locul pe care-l indusese în bilet, pe care-l inspectase când se pregătise pentru reluarea carierei sale strălucitoare de agent operativ cutezător Stătea într-o depresiune ierboasă puţin adâncă, parte dintr-un fort de artilerie numit Battery Bailey, unul dintre zecile de astfel de locuri din vremea Războiului Civil, năruite şi acoperite de vegetaţie, care presărau Washingtonul şi pe care natura şi vremea le transformaseră în coline domoale sau pajişti întinse, pe unele dintre ele existând pancarte ce anunţau SIT ISTORIC, dar majoritatea anonime şi uitate El ştia că ruşii vor aprecia lanţul de forturi vechi pentru ceea ce erau: 65 de miniparcuri, oaze micuţe de întuneric şi tăcere în interiorul capitalei animate, care nu erau înconjurate de garduri şi nu erau niciodată închise şi nici patrulate de poliţie, care aveau nenumărate căi de acces şi evadare în grila geometrică de cartiere liniştite pe care o protejaseră în 1864 împotriva atacului Confederaţilor Iar acum, după începerea noului Război Rece, devenise locul perfect pentru întâlniri clandestine în suburbiile Washingtonului — Alo? se auzi un glas încet din bezna din spatele valului de pământ acoperit de gazon Este cineva acolo? Angevine se ridică, merse până la una dintre ambrazurile pentru tunuri şi privi în întunericul ca tuşul O femeie scundă stătea ceva mai jos, pe o potecă din pământ care şerpuia în jurul bazei exterioare a zidurilor bateriei, abia vizibilă Ea ridică ochii spre Angevine — Am luat-o pe cărarea greşită şi acum nu mai pot ajunge sus la dumneata Purta un fulgarin uşor şi o pălărie de ploaie, de parcă s-ar fi aşteptat să plouă dintr-o clipă în alta „Ce naiba mai e şi asta?” se întrebă bărbatul „Asta-i Zarubina? Altfel cine naiba ar putea fi noaptea pe-aici?” Ridică braţul şi şopti: — Stai acolo, cobor eu Merse până la deschiderea din capătul opus al zidului, găsi poteca îngustă şi abruptă şi peste câteva secunde stătea lângă ea, în semiîntuneric — Domnul Triton? rosti doamna bătrânică şi drăguţă Numele meu este Iulia Mă bucur tare mult că ne întâlnim în cele din urmă Colcannon – piure de cartofi irlandez Curăţiţi cartofii şi fierbeţi-i până se înmoaie Zdrobiţi-i, adăugând unt, şi bateţi-i până devin cremoşi Separat, căliţi în unt usturoi, praz tăiat mare şi varză tocată, până se înmoaie legumele Condimentaţi cu sare şi piper Amestecaţi legumele cu piureul şi serviţi cu unt topit deasupra 25 Spre sfârşitul după-amiezii, averse de ploaie biciuiau copertinele magazinelor de pe strada Arkadias, transformând stratul fin de praf de marmură ce acoperea permanent străzile şi trotuarele din Atena într-o pastă lipicioasă de culoarea oţelului Un al doilea val de averse se abătu asupra oraşului, înlocuind izul de pământ ars de peste zi cu aerul dulce al amurgului şi, pentru nările Dominikăi, cu o urmă de lavandă Femeia stătea sub tenda hotelului ei, Lovable Experience 4, din Ambelokipi, districtul comercial atenian, aflat la o distanţă aproape egală faţă de ambasada Federaţiei Ruse din înverzitul Psychiko şi casa conspirativă TULIP a CIA din stilatul district Kolonaki, unde urma să se întâlnească cu Nathaniel şi Gable în seara asta Dominika îşi privi ceasul şi mai aşteptă un minut, ca să se oprească şi ultimii stropi de ploaie Nu avea umbrelă şi oricum n-ar fi folosit-o; nimeni în Atena nu utiliza aşa ceva Traficul serii începuse să se înteţească şi se aprindeau luminile Calculă că traseul de mers pe jos prin cartierele prăfuite Nea Filothei şi Gkizi, pentru a verifica dacă era urmărită, avea să dureze minimum 90 de minute – şi mai mult, dacă descoperea ceva Zona respectivă era plină de scări lungi, străzi cu sens unic şi scurtături; pe străzile acelea lăturalnice, ar fi remarcat orice echipă ce utiliza vehicule, iar dacă recurgeau la urmărirea pe jos, avea să vadă tranziţia şi putea să abandoneze În mod premeditat, purta un pulover gri-închis şi fustă bleumarin, pentru a evita petele de culori care să ajute urmăritorii s-o zărească de la o distanţă prudentă Dominika nu lua nimic de la sine înţeles: atât colegii ei ruşi, cât şi coordonatorii ei americani erau perfect capabili s-o fileze, deşi din motive diferite şi cu rezultate potenţiale radical diferite Americanii puteau decide să-i acopere apropierea de TULIP pentru a-i verifica statutul Dominika ştia că validarea unui agent nu înceta după racolare CIA testa, în diverse feluri, loialitatea şi veracitatea surselor sale, ba chiar mai asiduu Filajul rezidenturii ambasadei ruse era altceva: rezidentul – un ofiţer superior cu multă experienţă şi realizări, cunoscut în Serviciu ca iubocinik, fustangiul – putea s-o urmărească din motive CI generale Nu era însă deloc exclus, se gândi femeia încruntându-se, ca Ziuganov să fi ordonat supravegherea discretă a Dominikăi în Atena pentru a vedea dacă nu făcea ceva ce putea folosi ulterior împotriva ei Călătoria aceasta la Atena era o oportunitate rară şi de nepreţuit pentru a se întâlni cu americanii; agenţii interni din toate zonele interzise visau la asemenea şansă de a restabili legătura cu serviciile secrete care-i coordonau Însă predispoziţia permanentă a propriilor ei compatrioţi de a se suspecta reciproc sporea gradul de pericol al recontactării CIA * Aroma pinilor de pe colina Likavitos era împrospătătoare, mai ales după ceaţa gazelor de eşapament pe care o inhalase la nivelul străzii în Filothei Printre arborii întunecaţi, Dominika putea întrezări salbele de lumini din vârf, ca şi Mănăstirea Sfântul Gheorghe, puternic iluminată Traseul ei de detectare a filajului nu evidenţiase nimic – nici reapariţii, nici erori de comportament, nici dovezi de salturi sau filări de pe străzi paralele Se întunecase şi ea ieşi de pe drum, se opri şi ascultă cu atenţie Nu trecu nicio maşină, nu bâzâi niciun scuter O adiere uşoară prin vârfurile pinilor se întrepătrundea cu zumzetul slab al oraşului de dedesubt Era în grafic şi avea timp suficient ca să coboare liniştită şi nepăsătoare în scumpul şi colinarul cartier Kolonaki, pentru a se îndrepta spre casa conspirativă Îşi netezi părul cu un gest nervos, imaginându-şi cum se va deschide uşa apartamentului, cum va revedea chipurile familiare radiind în momentul vederii ei Se întoarse pe drum, coti pe Koniari, apoi pe Merkouri Străduţele înguste şi întortocheate erau slab iluminate, iar străfulgerările albastre-electric ale televizoarelor din apartamente erau vizibile pe tavanele din interior Printr-o fereastră deschisă răzbătea muzică de pian Dominika traversă strada şi-şi verifică spatele, fără să se concentreze imediat îndărătul ei, ci uitându-se la o intersecţie din depărtare, distanţa de filaj Se folosea de numeroasele automobile parcate de-a lungul străzii Kleomenous ca de un paravan, înaintând lin, continuând să privească după orice capete şi umeri care s-ar fi legănat Simţi brusc arome de scorţişoară şi vinete – cineva gătea musaca Pulsul i se înteţi uşor când coti la dreapta şi începu să urce, pe Marasli, apoi făcu la stânga şi parcurse jumătate din Distria Doras, ajungând la ultimul bloc de apartamente înainte de a da din nou de pădurea de pini, după care aşteptă preţ de o bătaie de inimă în umbră, ascultând Se uită în sus, către linia acoperişului profilată pe cer, apoi la cea de pe partea opusă a străzii, după care examină cu atenţie ferestrele întunecate Nicio mişcare, nicio sclipire de lentilă, nicio draperie întredeschisă Uşa din faţă scârţâi când intră în bloc După o zguduitură scurtă, cabina îngustă a liftului porni să urce, gemând, şi se opri cu un zăngănit la ultimul etaj Exista un palier scurt şi o singură uşă, cu aspect solid Casa conspirativă TULIP Dinăuntru nu răzbătea niciun sunet Becul din plafonul palierului se stinse, acţionat de temporizator, lăsând-o în beznă totală, şi Dominika nu găsi comutatorul ca să reaprindă lumina şi nu văzu niciun buton de sonerie cu led de veghe Îşi trecu palma peste perete, orbeşte „Idiotka”, îşi spuse, „bate la uşă ” Dar oare acesta era apartamentul cu pricina? Oare aceasta era strada corectă? Pipăi prin întuneric până la uşă şi-şi lipi urechea de ea, străduindu-se să distingă un glas, un zăngănit de farfurii, muzică Nimic Becul din plafon se aprinse şi Gable era în spatele ei, cu chipul lui masiv la nici 30 de centimetri depărtare Dominika nu-l auzise şi nici nu-i simţise prezenţa în beznă Se stăpâni din răsputeri să nu sară de spaimă — Bratok, da’ te mişti binişor pentru unul de vârsta ta, şopti ea Se îndreptă, cu pumnii în şolduri, întrebându-se dacă să-l pocnească cu punga în care avea pantofii Înainte să se fi decis, sau înainte ca Gable să-i poată oferi obişnuita lui îmbrăţişare de urs, încuietorile apartamentului începură să ţăcănească – una, două, trei – apoi uşa se deschise şi Nate apăru în prag, o lampă slabă din interior conturându-i silueta — Văd că l-ai întâlnit pe portar, rosti el — Totdeauna se furişează aşa în spatele oamenilor? întrebă Dominika — N-are încotro, răspunse Nate Altfel ar lua-o la fugă dacă l-ar vedea apropiindu-se Femeia intră, urmându-l pe Nate în apartament Îl auzi pe Gable încuind la loc cele trei zăvoare Merseră pe un coridor scurt – pe ambii pereţi erau miniaturi englezeşti de vânătoare Livingul era alb, discret, cu pardoseală din marmură gri şi alb O canapea mare bej, în formă de L, şi fotolii din acelaşi material formau un grup central în mijlocul încăperii Lumina aurie difuză provenea de la câteva veioze ceramice mari, dispuse pe măsuţe, în capete Era livingul decorat cu bun gust al unui avocat bogat, bancher sau personalitate TV, se gândi Dominika Se întoarse şi observă că draperiile bej de pe doi pereţi se trăgeau automat, dezvăluind uşi culisante din sticlă, înalte cât peretele, care dădeau pe o terasă enormă ce se întindea pe tot acoperişul Canapele, scaune şi ghivece cu plante erau aranjate şi afară, vag iluminate de becuri îngropate în ziduri Dominika ieşi pe terasă ca să privească peste reţeaua de lumini nocturne a Atenei şi spre colina îndepărtată şi luminată a Acropolei, care se înălţa din oraş precum un vapor pe o mare liniştită În spatele ei, în celălalt colţ al terasei, pădurea de pini Likavitos suia pieptiş spre vârf Îl auzi pe Nate venind după ea, îi simţi mâna pe umăr Se întoarse şi bărbatul o sărută, buzele dulci familiare, gustul lui „Dumnezeule, chiar aici?” Dar n-ar fi vrut să se oprească Nate se retrase, zâmbind — Gable este în bucătărie, dar va ieşi într-un minut Vrei ceva de băut? Ea clătină din cap — Mi-ai lipsit, zise Dominika Îşi puse mâna pe braţul lui şi Nate o acoperi cu propria sa palmă În clipa aceea lipsită de orice alte cuvinte, amândoi se întoarseră în timp în momentul în care se despărţiseră Marta se rezemă de balustrada terasei A meritat aşteptarea; întotdeauna merită — Ai fost ocupată, vorbi Nate Benford, Forsyth, noi toţi suntem impresionaţi Rapoartele tale au fost remarcabile ca şi tine, încheie în şoaptă Dominika îi cercetă chipul, citi floarea purpurie din jurul capului său, ca să fie sigură în privinţa lui, apoi râse — Ştii cum să complimentezi o femeie, duşka Am multe să vă povestesc Ea decisese de mult să nu le spună coordonatorilor ei – nici lui Nate, nici altuia – despre seducerea lui Evgheni Nu făcuse nimic de care să-i fie ruşine; era jobul ei şi ar fi întreprins orice acţiune necesară – absolut orice – dar în ciuda deciziei pe care o luase, nu căuta aprobarea lor şi nu dorea să aibă de-a face cu privirile lor cu subînţeles Avea să spună doar că Evgheni se temea de Ziuganov şi nu avea încredere în el şi că ei doi încheiaseră o alianţă Dacă reuşea s-o prezinte ca pe o conspiraţie tipic rusească, ei aveau să dea din cap şi să accepte Atâta doar că poate intuitivul bratok, sau înţeleptul Forsyth, sau magul Benford, sau inima lui Nathaniel i-ar fi citit sufletul în mai puţin de trei secunde — Cât poţi să stai în seara asta? o întrebă Nate Gable aducea pe terasă un cărucior din oţel inoxidabil cu rotile, încărcat de băuturi — Locuiesc la Lovable Experience Patru, răspunse femeia În ciuda numelui cu totul remarcabil, este acceptabil Ambasada nu ştie hotelul Am preferat anonimatul, comportându-mă ca un inspector tipic din Direcţia KR venit în investigaţie Ziuganov ne-a făcut o favoare trimiţându-mă în Grecia Dispunem de toată seara, aproape toate serile timp de două săptămâni, atâta timp cât nu trebuie să fiu în rezidentura Ziuganov crede că scurgerea de informaţii din GRU este în Moscova şi a vrut să mă îndepărteze ca să se poată ocupa singur de caz Gable şi Nate nu comentară nimic; coordonatorii nu discutau niciodată cu agenţii despre alte surse de rapoarte — În seara dinaintea plecării mele, Zarubina a trimis un raport din Washington Ziuganov nu ştie că eu ştiu ce conţine Dominika luă un pahar de la Gable şi-l ridică: Zdorovie, sănătate! — Ce a spus Zarubina? întrebă Nate Ofiţerii CIA detestau răspunsurile pe care le puteau ghici O briză uşoară mişcă vârfurile pinilor — A stabilit contactul cu sursa TRITON Trebuie să fie cineva din interiorul serviciului vostru — Ce scria în telegramă, Dominika? se precipită Nate Ea văzu haloul purpuriu pulsându-i de agitaţie — Ei suspectează acum că sursa pe care voi o numiţi LYRIC se află aici, în Atena Răspunsul cel mai prost cu putinţă Un zgomot din interiorul apartamentului o făcu să se întoarcă Benford ieşi pe terasă; era în bucătărie când sosise ea Era îmbrăcat într-un costum negru, cu cravata strâmbă, cu un prosop de bucătărie atârnat peste umăr Purta un platou cu dolma, sărmăluţe în foi de viţă umplute cu orez savuros, care sclipeau de ulei de măsline Îl aşeză pe căruciorul cu băuturi şi Dominika îi strânse mâna — Mă bucur să te văd, îi spuse Benford Eşti bine? Gable umplu alt pahar cu vin — Domi tocmai ne spunea — Da, am auzit Benford se răsuci spre Dominika Zarubina a descris cum a contactat-o TRITON? „Pentru că nu mai dispunea de canalul agentului dublu”, se gândi el, „TRITON trebuie să fi găsit alt mod de restabilire a contactului Băiatul nostru este plin de resurse şi flămând ” — Nu ştiu, răspunse Dominika N-am văzut telegrama Ştia ce va urma — Şi cum ai obţinut informaţia? întrebă Benford Toţi trei bărbaţii o priviră — Mi-a spus Evgheni Pletnev, adjunctul lui Ziuganov Fără să ştie că era nemilos, Benford continuă nemilos: — În unul dintre mesajele tale CARS – cred că al şaselea – ai scris că Ziuganov te ţine în beznă Memoria lui infernală îşi amintea totul În mod cert, adjunctul lui ar respecta dorinţa şefului ca să nu-ţi spună nimic — Dar l-am convins să-mi spună, rosti Dominika pe un ton nepăsător Evgheni se teme de Ziuganov şi l-am convins că ne-am putea proteja reciproc Ştia că suna jalnic Norul albastru al lui Benford era neschimbat Femeia nu îndrăzni să-l privească pe Nate — De asemenea, urmă ea, Evgheni a fost martor la impresia favorabilă pe care i-am făcut-o lui Putin, mai ales după ce am recomandat ruta de livrare în Iran pe căi acvatice, pe care ai sugerat-o tu, gospodin Benford El şi-a ales tabăra; vrea protecţia mea Toţi ruşii ştiu vîslujiţia, cum ziceţi voi? — Pupat în fond, zise Nate O privea pieziş — Ţi-ai asumat un risc racolându-l pe amantul ăsta, spuse Gable Te expune un pic — Nu-i amantul meu, răspunse Dominika prea iute — Nu, zise Gable Vreau să spun că ţi-ai asumat un risc racolându-l pe individul ăsta — Nu va mărturisi nimic, nimănui, insistă Dominika Deja mi-a spus prea multe Se teme Doamne, e groaznic, feţele lor n-arată nimic, culorile le sunt neschimbate, dar ochii lor văd totul Udranka râse, dezvelindu-şi dinţii Nu le datorezi nimic, nicio explicaţie, nicio scuză — Bine, rosti Benford Vom discuta ulterior despre securitate Vă rog să intraţi şi să vă aşezaţi; sunt multe de făcut Dominika îşi scosese discret pantofii Oxford şi-i pusese pe cei cu toc, dar acum îi scoase şi pe aceştia Ea şi ofiţerii CIA se instalară în jurul măsuţei pentru cafea cu tăblie din marmură, întinseră hârtiile în faţă şi lucrară la lumina veiozelor Dacă s-ar fi uitat afară, ar fi văzut secera lunii ridicându-se peste muntele Himet, spre est Pentru un observator din exterior, cei patru puteau fi colegi de serviciu, care lucrau la o campanie de vânzări sau la un plan de relaţii cu publicul Dominika era sursa rusă racolată, dar se metamorfozase în membra unei echipe fără nume, toţi specialişti, lucrând, în ciuda greutăţilor, pentru a realiza imposibilul, pentru a obţine acces la inaccesibil, pentru a triumfa asupra a ceea ce părea inatacabil Bărbaţii din CIA luară notiţe Conversaţia purtată cu voci scăzute degaja aerul de business, dar era cordială Din când în când se auzea un chicotit Nate înregistră totul pe TALON Benford le prezentă tot concertul, inclusiv informaţiile curente despre operaţiunile SVR şi rapoartele CARS; îi reaminti Dominikăi că trebuia să menţină numerotarea mesajelor Discutară despre Ziuganov, actualizări ale afacerii cu Iranul, preşedintele Putin, Zarubina şi descoperirea identităţii lui TRITON Femeia ascultă când ei îi povestiră despre cazul suspect al rechemării ofiţerului militar din Caracas şi le spuse că va încerca să afle detalii Nate îi pomeni despre posibilitatea adăugării şi de alte situri CARS pentru flexibilitate geografică şi examinară o hartă pentru a găsi situri de rezervă pentru întâlniri personale în cazul unor urgenţe Întâlnirile personale – o agentă rusă care să se întâlnească cu un ofiţer CIA în Moscova – reprezentau riscul suprem Ca sit pentru o întâlnire scurtă, Dominika propuse parcul împădurit de pe meandrul Lujniki al râului Moscova – Vorobiovî Gorî, Colina Vrăbiilor – de pe care se vedea toată Moscova Era accesibil, aproape de animata Universitate de Stat din Moscova şi avea o mie de căi de acces, pentru intrare şi ieşire „Colina Vrăbiilor”, se gândi Nate „Nu puteai să inventezi aşa ceva ” Gable scoase dosarul cu Ruta Roşie Doi, planul de exfiltrare pentru Dominika, dacă trebuia să fugă din Rusia Îl studiată o oră şi ea memoră grafice temporale, trasee şi locuri Ruta Roşie Doi avea de asemenea o trusă cu echipamente pe care Gable o deschise şi i-o arătă Dominikăi – urmau să i-o livreze personal în situl de întâlnire de pe Colina Vrăbiilor, după validarea locului respectiv Nate asudă gândindu-se că un necunoscut ofiţer de caz va bâjbâi prin pădurile acelea cu viaţa Dominikăi în joc, până îşi aminti că avea să fie Hannah Archer, cea cu mintea ca briciul, care era ofiţerul de acţiune Hannah Clipi, stânjenit, şi se foi Benford se lăsă pe spate pe canapea, cu ochii pe jumătate închişi, ascultând-o pe Dominika, în timp ce ea vorbea şi briza nopţii mişca draperiile După primele două ore, Nate se duse la bucătărie cu Gable ca să mai aducă pahare — Ea-i cu totul altceva, zise Gable Majoritatea agenţilor au un raport complet şi părţi dintr-un al doilea Ea ne inundă cu informaţii — Dacă are dreptate, atunci tocmai i-a salvat şi viaţa lui LYRIC Generalul trebuie să m-asculte acum Trebuie să-l scoatem de-aici — Eu ce-ţi tot repet? spuse Gable Cea mai bună securitate operaţională provine din infiltrarea în rândul inamicului — Miraculoasă obţinerea aia de informaţii de la Evgheni, rosti Nate şi se rezemă de masa din bucătărie, privindu-l pe Gable — Eşti ţâfnos acum? Ea a fost instruită cum să obţină informaţii de la bărbaţi Tu ce vrei de la ea? — Nimic Atâta doar că şi-a asumat un risc prea mare amestecându-l în povestea asta — Vrei s-o-ntrebi dacă s-a culcat cu el? Tu eşti ofiţerul ei de caz, ar trebui să cunoşti totul despre ea – ce ştie, cum a obţinut informaţiile, ce poziţie îi place mai mult Nate îl pironi cu privirea — Marty, dacă-ncerci să mă scoţi din sărite, să ştii că te descurci foarte bine — Mda, sper totuşi că Evgheni nu i-a dat vreo boală — Să te ia naiba, se răsti Nate — Ce ţi-am zis eu, bobocule? Dacă intri într-o relaţie cu ea, investeşti capital emoţional şi va veni o zi neagră în care unul dintre voi – sau ambii – va trebui să vă faceţi treaba – poate aşa cum a făcut-o chiar ea în Moscova Da’ tu nu m-asculţi niciodată Gable ridică tava — Hotărăşte-te dacă vei fi ofiţerul de caz perspicace care-şi coordonează agenta cu sensibilitate şi iscusinţă sau puştiul nătăfleţ care-şi muşcă buza de jos Nate îl urmă pe uşă — Dumnezeule, Marty, după cum prezinţi tu lucrurile, chiar că-i greu de-ales Sarmale dolma reci Amestecaţi bine orez alb, pătrunjel, mărar, mentă, ceapă fin tocată şi stafide aurii Cu o linguriţă din amestec umpleţi foaia de viţă opărită Căptuşiţi fundul unui ceaun de fontă cu frunze de viţă, apoi aşezaţi sărmăluţele în straturi strânse Turnaţi apă până acoperiţi, stropiţi cu ulei de măsline şi puneţi câteva bucăţele de unt Aşezaţi o farfurie grea peste sarmale, puneţi capacul şi daţi la cuptor la foc mediu în jur de o oră, până se găteşte orezul Serviţi reci, cu lămâie 26 Ora 21:00 şi Ziuganov stătea pe bancheta din spate a unei Lada Niva, un vehicul utilitar mic ce aparţinea poliţiei din Moscova Un poliţist îmbrăcat în haine civile fuma la volan şi lângă el stătea noua protejată a lui Ziuganov, Evdochia Buchina, nemişcată, privind drept înainte pe strada întunecată, spre o uşă vag luminată aflată cam la o intersecţie în faţa lor Eva purta un hanorac uşor şi pantaloni, iar pe dedesubt un tricou alb cu mâneci scurte, întins la maximum pe bustul ei de mezzosoprană Sergentul de la volan îi oferise Evei o ţigară mai devreme în cursul serii, însă ea nu-l privise şi nici măcar nu-i răspunsese, aşa că şoferul nu mai insistase, simţind ceva în neregulă la femeia aceasta masculină Dacă ar fi ştiut ce clocotea sub rădăcinile întunecate ale părului ei, sau în spatele ochilor de granit, sau între coapsele de atletă, ar fi coborât imediat din jeep şi ar fi fumat lângă bara din spate Ziuganov îşi privi ceasul Încă cinci minute, după care aveau să intre pe uşă şi să urce scara îngustă a clădirii ponosite cu patru niveluri din districtul Golianovo din nord-estul Moscovei, spre apartamentul în care Madeleine Didier, secretar II pentru afaceri culturale al ambasadei franceze – în realitate, şefa Staţiei de trei persoane a Direction Générale de la Sécurité Extérieure (DGSE), serviciul de spionaj extern al Franţei – se întâlnea cu un rus care lucra în departamentul programare al Sevmaş, cea mai mare companie rusească de construcţii navale DGSE îl folosea de un an pe tânărul moscovit, dar nu pentru a fura secrete militare despre viitoarea generaţie de submarine balistice din flota Rusiei, aşa cum era de aşteptat, ci mai degrabă pentru a culege informaţii comerciale despre Sevmaş, care să-i poziţioneze mai bine pe constructorii de nave francezi, cum ar fi STX Europe, pentru a vinde Moscovei nave de război franceze în termeni avantajoşi Pista CI începuse mărunt, ca întotdeauna, apoi crescuse Într-o după-amiază ploioasă, FSB-ul o urmărise pe imprudenta Didier la o întâlnire cu angajatul Sevmaş, care avusese loc într-un restaurant, apoi la următoarea, şi la următoarea FAPSI interceptase telegrame DGSE ce documentau progresul operaţional cu ţinta, care, la momentul acela, fusese înfăşurată în vată – filaj total şi permanent – acasă, la muncă şi la distracţie Ziuganov nu avea niciun fel de consideraţie pentru nuanţele spionajului comercial El ştia doar că un serviciu de informaţii străin spiona în Moscova şi că preşedintele Putin apelase la contrainformaţiile Direcţiei KR a SVR-ului şi la el, pentru a rezolva situaţia Într-o înălţătoare discuţie personală de zece minute (Ziuganov îşi făgăduise că în viitorul său vor mai exista multe interacţiuni personale cu preşedintele), Putin îi spusese că dorea ca problema să fie abordată într-o manieră specifică, pentru a le expedia francezilor mesajul că Rusia nu era proastă, că dintr-o lovitură de labă ursul le putea face praf operaţiunea şi, mai ales, că nu se aplica vechea şi respectata convenţie dintre serviciile de spionaj de a nu utiliza violenta între ele Putin îl instruise să creeze soc şi frică şi să distrugă aroganţa cu iz de usturoi a francezilor, astfel ca aceştia să vină la masa tratativelor pentru a vinde nave potrivit condiţiilor Rusiei, ceea ce însemna practic potrivit condiţiilor lui Putin, ceea ce însemna mai departe un comision la semnare depus într-un cont protejat Ziuganov încetase să mai asculte după ce auzise „şoc şi frică” şi făcuse aranjamente pentru a surprinde în flagrant următoarea întâlnire clandestină plănuită de DGSE Eva evoluase promiţător după performanţa ei de debut din beciul închisorii, totuşi Ziuganov dorea s-o testeze în atmosfera mai fluidă a străzii, să vadă cum va proceda în faţa unui inamic care nu era legat de un scaun sau răstignit pe o masă — Eva, rosti el încetişor, şi femeia îşi deschise portiera, coborî din jeep şi ocoli vehiculul ca să ajungă lângă el, cu ochelarii de bunicuţă reflectând lumina felinarelor stradale Ajunseră la uşa blocului cu apartamente, intrară şi suiră silenţios scara slab iluminată Eva mergea în faţă şi Ziuganov, fără vreun gând indecent, observă cum i se flexionau muşchii gluteali pe sub treningul din lână Femeia lăsa în urmă o dâră de primordialitate animalică, de cai, fân şi grajd Palierul de la nivelul trei era aproape complet întunecat, dar Eva se apropie fără zgomot de uşa apartamentului de lângă capătul holului şi acolo îşi îndreptă ţinuta Privi către Ziuganov, care aprobă din cap, după care ciocăni încet de două ori Ziuganov încuviinţă, fusese ciocănitura discretă a unui vecin care vrea să împrumute nişte unt, nu bubuitura agresivă a miliţiei Uşa se întredeschise şi apăru chipul unui bărbat — Trebuie să dau un telefon, rosti Eva în rusă, cu un glas tremurând de emoţie, aproape gata să izbucnească în plâns Bărbatul nu avu timp să răspundă, deoarece Eva izbi cu umărul în uşă, smulgând lanţul din lemn şi lovindu-l pe individ în faţă cu muchia ei Ziuganov o urmă imediat, la timp ca s-o vadă ridicându-l pe bărbatul ameţit de pe podea, păşind în spatele lui, punându-i o mână pe frunte şi pe cealaltă pe bărbie şi apoi rupându-i violent gâtul şi lăsându-i să cadă pe podea ca o cârpă udă Un alt bărbat ieşi din bucătărie; purta haină peste cămaşă şi băgă mâna după o armă, însă Eva îl îmbrânci, îi prinse încheieturile şi-l împinse cu spatele în bucătărie Ziuganov auzi farfurii spărgându-se şi un urlet, după care Eva ieşi de acolo cu sânge pe faţă şi scuipând pe covor Ziuganov aruncă o privire în bucătărie şi-l zări pe bărbat pe jos, ţinându-se de gât, cu sângele ţâşnindu-i printre degete până în cealaltă parte a încăperii, pe peretele opus Lângă el, pe podea, se afla un cuţit cu lamă scurtă şi curbată mult la vârf, astfel încât aducea cu un cioc de pasăre Ziuganov nici măcar n-o văzuse pe Eva scoţându-l din buzunar Se terminase cu bodyguarzii francezi care asigurau paza întâlnirii Intraseră în apartament de zece secunde Ochelarii Evei scânteiară când îşi scoase hanoracul stropit de sânge şi-şi şterse faţa cu el Ziuganov observă cu detaşare că femeia nu răsufla mai precipitat, dar că sfârcurile i se întăriseră sub tricoul întins pe corp Întinse mâna, puse un deget sub linia maxilarului femeii şi simţi un puls egal Ridică apoi braţul – Încetişor, după mine – şi înaintă în vârful picioarelor pe coridorul mic De sub uşa dormitorului răzbătea lumină Ziuganov scoase un pistol automat MP-443 Grach dintr-un toc de piele de la spate Când apăsă clanţa, un glas întrebă în franceză dinăuntru: — Quest-ce qui a fait ce bruit, ce a fost zgomotul ăla? Ziuganov împinse uşa şi o deschise Madeleine Didier, în cămaşă albă şi fustă bleumarin, stătea pe un scaun cu spătar drept lângă pat şi scria pe un blocnotes Rusul era pe pat, rezemat de căpătâiul său Amândoi încremeniră când văzură intrând pe uşă perechea sinistră de păpuşi Petruşka – un trol cu un pistol mult prea mare pentru mâna lui şi o matroană de la şcoala de corecţie, cu ochi cenuşii şi sfârcuri cât butoanele Eva se duse fulgerător în spatele franţuzoaicei, îi trecu iubitor un antebraţ în jurul gâtului, o ridică şi o ţinu nemişcată Ziuganov se apropie de rus, îi puse o pernă pe faţă şi-l împuşcă în cap, trăgând prin pernă Împuşcătura amortizată nu se auzi deloc, dar perna începu să fumege din cauza temperaturii gazelor de la gura ţevii Didier se uită îngrozită cum perna căzu şi dezvălui privirea goală a sursei ei şi peretele din spatele capului său pe care se prelingea un lichid ca sucul de mere După ce condamnarea la moarte a trădătorului fusese executată, Ziuganov trecu la pagina următoare a programului preşedintelui Putin: amplificarea şocului, violarea înţelegerii tacite dintre spioni şi expedierea unui mesaj lipsit de ambiguitate către francezi Încuviinţă din cap spre Eva, care-l privise în timp ce continua să exercite o apăsare uşoară, dar constantă pe gâtul franţuzoaicei Intraseră în apartament de 90 de secunde Madeleine Didier avea 46 de ani, era căsătorită şi avea doi copii Avansase în ierarhia administrativă a unui DGSE care nu se ruşina să-şi declare misoginismul printr-o combinaţie de isteţime, frumuseţe şi dorinţa de a contesta croasanţii îmbuibaţi din serviciul ei, care încercau s-o împingă pe o linie secundară, să-i refuze promovarea ori să-şi pună mâinile lor albe ca laptele pe genunchii ei Cu trăsături perfect conturate, ochi căprui limpezi şi păr negru lung până la umeri, ea primise pe neaşteptate detaşarea la Moscova şi era decisă să-şi lase amprenta în lumea operaţională, aşa cum o făcuse şi în management Cazul Sevmaş îi incitase pe analiştii din La Piscine (porecla sediului DGSE din Paris din cauza proximităţii sale cu bazinul cu dimensiuni olimpice al federaţiei de înot) şi Madeleine ştia că obţinerea de informaţii de la sursa ei urma să-i asigure şi mai multă influenţă politică peste un an, atunci când avea să se întoarcă la Paris Chiar şi în timp ce era silită să stea în vârful picioarelor de creatura aceasta de carnaval, eleganta madame Didier nu înţelegea pe deplin că aventura ei ameţitoare în lumea sclipitoare, cu bule de şampanie, a spionajului şi intrigilor internaţionale fusese întreruptă de două lighioane satanice, aşa cum puţini oameni din lumea care se scălda în soare îşi puteau imagina că existau Moscova brutală era pe o planetă prea îndepărtată pentru Madeleine Didier şi DGSE De aceea se simţi copleşită de neîncredere şi o indignare franceză tot mai mare că fusese trântită cu faţa în jos pe pat, după care în mod brutal, incredibil, i-au fost smulse cămaşa, fosta, sutienul şi culottes (Chantelle), apoi pantofii Saint Laurent din piele autentică model Escarpin (460 de euro) i-au fost traşi din picioare şi azvârliţi într-un colţ al camerei Franţuzoaica se alarmă cu adevărat când mâinile i-au fost legate la spate Sub ochii lui Ziuganov, Eva o ridică pe Didier în picioare şi-i trecu peste cap un laţ cu nod din cablu electric, pe care-l strânse imediat, punând capăt protestelor ce se transformară rapid în ţipete scurte de panică şi, pe măsură ce laţul se strângea, în horcăieli disperate după aer Eva o împinse pe Didier lipind-o cu spatele de uşa dormitorului, o cuprinse cu un braţ pe după şolduri şi o ridică cinci centimetri de la podea Cu mâna liberă, Eva azvârli capătul liber al cablului electric peste marginea de sus a uşii şi-l înfăşură pe după clanţa din partea opusă După aceea îi dădu drumul lui Didier Cablul se întinse, ţâţânile scârţâiră sub greutatea suplimentară şi clanţa pârâi în semn de protest, dar tălpile Madeleinei Didier se aflau acum la peste doi centimetri deasupra podelei şi călcâiele ei începură să se izbească de uşă, mâinile legate zgâriau lemnul tăbliei şi cablul îi intră în gât, înclinându-i capul sub un unghi pieziş, în timp ce saliva i se prelingea printr-un colţ al gurii deschise Eva rămase lângă ea şi privi prin ochelarii cu rame din sârmă cum picioarele şi umerii începură să tremure, iar ochii Madeleinei încetară să mai clipească şi se căscară în oroarea uluită că aşa ceva i se întâmpla tocmai ei, şefa serviciului francez din Moscova, într-o lume civilizată, cu soţul aşteptând-o acasă şi cu pantofii ei scumpi, calzi încă, aruncaţi în colţul camerei Trecuseră patru minute de când Ziuganov şi Eva intraseră în apartament Într-un final, convulsiile involuntare se opriră şi Madeleine nu se mai clinti Eva înclină capul şi privi chipul vânăt şi inert, după care se întoarse către Ziuganov, care strângea blocnotesul şi telefonul lui Didier După aceea îi goli poşeta pe podea, pentru ca poliţia să-i găsească actele, se mai uită o dată la rusul mort şi îi făcu semn Evei să-l urmeze Corpul lui Didier se legănă când deschiseră uşa, care se închidea, încet, de la sine, din cauza greutăţii suplimentare, şi o şuviţă de păr îi căzu pe faţă Păşiră peste monsieur Gât-rupt din camera din faţă, iar Ziuganov, evitând băltoaca de sânge din bucătărie, ridică puţin capacul unei oale calde de pe aragaz Era supă rusească de linte roşie, favorita lui, aşa că duse oala şi două linguri la canapea, unde mâncară pe rând „E bună, dar n-are destul chimen ” Eva, maşinăria lui de răzbunare deformată genetic, cu lingura ridicată deasupra oalei, aşteptă respectuos ca Ziuganov să mănânce primul — Haide, spuse el patern, mănâncă-ţi supa * Ziuganov trecu în revistă primul raport al Egorovei din Atena Ea chestiona metodic ofiţeri din toate departamentele ambasadei ruse şi-şi expedia rapoartele anodine prin canale codificate de la rezidentura „Poate s-o frece cât vrea prin Grecia”, se gândi Ziuganov, „în timp ce eu reduc numărul suspecţilor de aici, din Moscova, şi pun mâna pe trădătorul din GRU care vorbeşte cu americanii ” Treaba mergea bine şi cu iranienii: Ziuganov adusese laolaltă de câteva ori magnaţi din sectorul energetic, ca Govormarenko, şi reprezentanţi nucleari iranieni posomorâţi din OEAI, care puseseră la punct detalii privind cumpărarea, transportul şi livrarea podelei seismice Ziuganov era sigur că progresul acesta îi era raportat lui Putin, sporindu-i meritele La o întâlnire din Moscova, el îl trăsese deoparte pe reprezentantul serviciului secret iranian, Naghdi, şi-i schiţase ideea sa despre transportarea mărfii pe căi navigabile din interiorul Rusiei şi apoi pe Marea Caspică, pentru asigurarea secretului Prezentă planul ca şi cum el l-ar fi conceput, spunând doar că alţi ofiţeri îi „discutaseră fezabilitatea” Iranianul se încruntase, dar păruse impresionat Ziuganov şi-o imagină pe Eva făcându-i iranianului bărbos un masaj în profunzime cu o teslă de dulgher Eva Şi Egorova Asta da înfruntare Ziuganov examină în minte ideea de a o trimite pe Eva la Atena ca să aranjeze un accident Ştia că el n-o putea lichida pe Egorova în mod direct; femeia îi plăcea lui Putin şi era atent în privinţa ei Însă Eva ar fi putut s-o împingă în trafic, s-o trântească pe o scară ori să-i rupă gâtul într-o cadă alunecoasă De asemenea, o idee grozavă ar fi fost dacă Egorova dispărea complet, întrucât atunci tocmai Direcţia KR ar fi investigat posibilităţile: răpire, înec accidental, dezertare El putea păstra aparenţele ani de zile Uciderea Egorovei continua totuşi să fie foarte riscantă, mai ales pentru că Putin îi acorda o atenţie sporită Desigur, el n-avea să discute asta cu părosul lui adjunct Pletnev, care părea tot mai atras de Egorova – cel puţin în prezenţa ei saliva mai mult decât în prezenţa altor femei din secţie „Nu”, hotărî Ziuganov, „nu cu Evgheni ” Apăsă o tastă a telefonului Eva apăru în două minute Purta obişnuita rochie cenuşie de şcoală de corecţie, ciorapi maţi din nailon şi pantofi negri butucănoşi, cu şireturi şi tocuri groase Părul blond îi era aproape lipit pe cap Avea platfus şi când mergea se apleca puţin înainte, de parcă ar fi fost gata să o ia la fugă după următorii paşi Intră în biroul lui Ziuganov şi rămase cu călcâiele lipite, uitându-se ca de obicei la el, aidoma unei foci dresate, atentă la peştele din mâna dresorului Ziuganov se lăsă pe spate în scaun — Ia loc, rosti el sobru Ea se aşeză pe scaunul din faţa biroului, dar rămase cu spatele drept, ţinând în poală mâinile cu degete îngălbenite — Am fost mulţumit de activitatea ta, Eva, foarte mulţumit, rosti Ziuganov Eva încuviinţă din cap, însă nu spuse nimic; ochii nu-i erau vizibili din spatele scânteierii lentilelor ochelarilor — Ai fost vreodată în afara Rusiei? întrebă Ziuganov Ea clătină din cap, „nu” Boje, Dumnezeule, parcă vorbea cu o primată prin intermediul unei tastaturi cu simboluri — Este posibil ca în viitor să fii nevoită să mergi într-o ţară din apropiere Deocamdată nu-i nimic sigur, dar am vrut să te anunţ Eva încuviinţă iarăşi din cap — Pot fi gata să călătoresc când ai nevoie de mine, rosti ea Unde vrei să plec? — Deocamdată nu-i nimic sigur, repetă Ziuganov precaut N-ai familie de care să ai grijă? adăugă după aceea, imaginându-şi ora cinei în gospodăria Buchin Eva clătină din cap — Vreun bărbat în viaţa ta? Vreun prieten? se interesă Ziuganov Putea la fel de bine să afle câte ceva despre obiceiurile ei patrupede — Am cunoscut cândva un bărbat, zise ea vag Era neclar dacă făcuse cunoştinţă cu un bărbat sau avusese o relaţie intimă cu el sau pur şi simplu mâncase unul Se foi imperceptibil în scaun, poate mişcată de amintirea aceea — Bun, mai ai destul timp să-ţi faci noi prieteni, spuse Ziuganov şi se întrebă pentru o clipă ce avea să facă cu ea după ce devenea director adjunct al Serviciului Mulţumesc O să te anunţ dacă va fi cazul Eva se sculă şi-şi netezi rochia cu un gest aproximativ feminin — Sunt gata să călătoresc când doreşti, repetă ea şi ieşi din cabinet Dacă avea să lanseze ghiuleaua asta preistorică la vale pentru a o distruge pe Egorova, unicul regret al lui Ziuganov ar fi că nu era de faţă s-o vadă murind Îşi notă în gând să exploreze modalităţi de a filma asasinatul cu o videocameră staţionară Ah, şi ar fi vrut şi o probă audio la imaginile acelea! Supă rusească de linte roşie Căliţi ceapă tocată, usturoi zdrobit şi caise tăiate cubuleţe până se înmoaie Adăugaţi linte roşie, chimen, oregano, roşii tăiate cubuleţe, miere, sare şi piper şi acoperiţi cu supă de pui Lăsaţi să clocotească, după care continuaţi la foc scăzut până obţineţi consistenţa dorită Serviţi caldă sau la temperatura camerei, cu mentă şi smântână 27 Pentru a doua întâlnire din casa conspirativă TULIP, Nate o luă pe Dominika în amurg de la un sit PCM – preluare cu maşina – din Ambelokipi, după propriul lui TDF lung de o oră Îşi controlă ceasul ca să se asigure că ajungea în fereastra de patru minute, apoi privi în lungul străzii Fokios – nu era nici urmă de filaj – când încetini să cotească pe Levadias O maşină parcată la intersecţie avea roţile din faţă întoarse către exterior, semnul unui vehicul de supraveghere, dar o bătrânică încărca sacoşe în portbagaj şi Nate nu zări nicio reacţie când trecu pe lângă ea Când încetini ca să intre pe intersecţia în Y cu Levadias, Dominika ieşi de sub o copertină verde din faţa unei farmacii şi, cu graţia şi forţa unei balerine, lunecă pe scaunul de lângă şofer al maşinii care nu oprise, închizând portiera când Nate se îndepărtă Se aplecă, scotoci sub scaun şi scoase de acolo o perucă blondă cu părul lung şi o pereche uriaşă de ochelari de soare În patru secunde, frumuseţea slavă elegantă cu părul prins în coc se transformase într-o blondă oxigenată cu gusturi dubioase în privinţa modei, care se îndrepta spre cină alături de iubitul ei Nate o privi când îşi prinse centura de siguranţă — Nu mi te-am imaginat niciodată blondă, rosti el Arăţi foarte sexy Fusese gata să o tachineze şi să spună „târfuliţă”, dar din fericire creierul îi funcţionă mai iute decât gura de data asta Cuvintele lui Gable din seara anterioară continuau să atârne în aerul încins din maşina prăfuită Dominika netezi puţin peruca şi râse, privindu-l, verificând Purpuriu constant — Mulţumesc, Neit Poate c-o să mă vopsesc blondă Nimeni din ambasadă nu m-ar recunoaşte — Ei nu se întreabă ce faci în fiecare seară? — Nu Peste câteva zile voi participa la un party la locuinţa rezidentului, iar săptămâna viitoare la un concert de seară la ambasadă Va fi suficient În plus, nimeni n-o să întrebe pe căpitanul Egorova din Direcţia KR ce face prin Atena — Ei bine, mă bucur că doamna căpitan Egorova din Direcţia KR îşi va petrece timpul cu noi, zise Nate În seara asta vor fi toţi la apartament Benford a petrecut toată ziua cu Forsyth şi Gable Cloceşte ceva — Tu n-ai fost acolo? întrebă Dominika Glumea pe seama lui, cu toate acestea, trebuia să-i ofere un răspuns evaziv Nate încercase să se întâlnească cu LYRIC, să-l pregătească să dezerteze, dar generalul nu cooperase Militar bătrân şi încăpăţânat Dar nu-i putea povesti Dominikăi despre el — A trebuit s-ajut toată ziua în secţia politică Trebuie să ne comportăm frumos cu colegii noştri din ambasadă Nate înregistră sec interşanjabilitatea conceptelor „poveste-paravan” şi „minciună” — Crezi că va fi o seară lungă? întrebă ea — Probabil că da Am adus ceva pentru cină Pe bancheta din spate erau pachete cu alimente De ce? Trebuie să te întorci devreme? — Nu, eram doar curioasă Nate coti pe bulevardul Alexandros cu şase benzi, ca să înceapă o rută prin spatele Colinei Likavitos şi prin Neapoli, să parcheze într-un loc liniştit şi de acolo să meargă pe jos restul drumului — Mă întrebam când ne putem aştepta să fim singuri, rosti Dominika şi-l privi Se aflau în mijlocul unui segment lat de patru benzi şi lung de zece maşini, care aştepta schimbarea luminii semaforului Motociclete se legănau printre şirurile de automobile, pentru a se aduna în faţă, sub lumini, ca nişte colonişti ce se aliniază la start pentru goana după teren Instinctiv, Nate îşi verifică oglinzile retrovizoare, apoi se aplecă aproape de chipul femeii — Singuri? întrebă el La ce te-ai gândit? Dominika îşi îndepărtă din ochi o şuviţă de păr blond din perucă şi-şi trecu degetele peste chipul lui Nate se aplecă şi mai mult, aproape atingându-şi buzele Dominika închise ochii — Instruire CARS suplimentară, spuse ea Asta înseamnă comunicaţii cu agentul pe rază scurtă, nu? — Cât de scurtă? zise el, atingându-i buzele — În tot cazul, nu prea scurtă, spuse Dominika, întorcând capul şi lipindu-şi gura de a lui Lumina semaforului se schimbă şi noaptea irupse într-o isterie ateniană de 40 de automobile care claxonau, fiecare spre malaka, idiotul din maşina din faţă, ca să pornească odată * Forsyth, şeful Staţiei din Atena, deschise uşa casei conspirative, o prinse pe Dominika de încheietură şi o trase înăuntru Schimbară cele trei sărutări ruseşti obligatorii pe obraji alternativi, apoi bărbatul îşi trecu braţul pe după umerii ei şi o conduse în living, lăsându-i pe Nate să jongleze cu o grămadă de pachete cu alimente, să încuie uşa şi să tragă zăvoarele Ceilalţi erau în living, aşezaţi în jurul căruciorului cu băuturi Echipa ei Familia ei Nate veni din bucătărie Şi iubitul ei Încă îi simţea gustul pe buze, încă simţea furnicăturile Se întâmplase ceva rău În timp ce Dominika zâmbi, strânse mâini şi acceptă un pahar, mintea ei sinestezică examină scena Încăperea era încărcată de aure Umerii ofiţerilor de caz CIA erau rigizi Erau tăcuţi şi degajaţi, chiar prea tăcuţi; cu greu îşi putea da seama că se întâmplase ceva rău, atât de pricepuţi erau toţi Forsyth, în costum gri-deschis, cu cravată bleumarin, scăldat în ceaţa lui albăstruie artistică, îşi trecea degetele prin părul sur; bratok, dragul frăţior Gable cu halo purpuriu pasional, cu mânecile cămăşii suflecate pe antebraţele groase, o privea aşa cum obişnuia s-o facă profesoara ei de balet; Benford, cu cravata strâmbă, cu părul răvăşit şi costumul negru mototolit, era la mii de kilometri depărtare, scânteind în atelierul albastru-intens al maestrului ceasornicar, reglând rotiţe, şurubele şi mecanisme, schimbându-le infim poziţiile; iar Nate, în blazer şi cămaşă descheiată la gât, zvelt şi zgârcit În mişcări, bărbatul pe care îl iubea, prepara o băutură, acelaşi purpuriu, constant şi luminos – pasiunile lui o includeau pe ea Ridică ochii şi surâsul lui era relaxat Dominika era îmbrăcată într-o rochie simplă din bumbac bleumarin şi pantofi negri fără toc Părul îi era strâns în vârful capului şi purta doar un gloss de buze în nuanţe deschise De obicei nu avea bijuterii, dar în seara aceasta îşi pusese un şirag de perle Se aşeză la un capăt al canapelei, încrucişă picioarele şi începu să-l legene pe cel de deasupra din al cărui pantof îşi scosese călcâiul Bărbaţii din CIA sorbiră din pahare — O să mă reped pe terasă şi-o să fug printre pini dacă nu-mi spuneţi ce se-ntâmplă, rosti ea uitându-se la Benford, apoi şi la ceilalţi, pe rând Gable stătea cel mai aproape de ea pe canapeaua în formă de L — Asta-i fata mea, zise el şi se întoarse către Forsyth Ţi-am zis eu? În primele cinci minute — Dominika, spuse Benford şi se aplecă în faţă în fotoliu, vreau să aplaud activitatea remarcabilă pe care ai avut-o de când te-ai întors în Moscova Am discutat între noi despre confluenţa informaţiilor pe care le-ai generat Este o furtună perfectă de piste valoroase de contrainformaţii, un cadou neaşteptat de informaţii pozitive şi o oportunitate precară, dar potenţial epopeică, de acţiune sub acoperire Toate astea mulţumită ţie Gable se aplecă spre ea şi-i strânse braţul în semn de felicitare — Ascultă-mă-n continuare, zise el, şi vei fi o stea Dominika îl privi inexpresiv şi clătină trist din cap, de parcă nu mai nutrea nicio speranţă pentru el — În mod inevitabil, spuse Forsyth, toate aceste mişcări operaţionale multiplică riscurile cu care te confrunţi tu, Domi Va trebui să echilibrăm securitatea ta cu exploatarea acestor deschideri Vrem să-ţi propunem ceva care-ţi va amplifica statutul şi-ţi va îmbunătăţi securitatea — Forsyth, zise Dominika, deşi se auzi mai degrabă „Fioresite”; utilizarea numelui de familie al bărbatului era felul ei de a se apropia cât mai mult de folosirea cu afecţiune a patronimicului de către ruşi Ştiţi foarte bine că voi cântări riscurile şi voi juca împotriva sistemului, sistemul pe care-l ştiu cel mai bine Dar nu mă voi opri — Cu un şef ranchiunos şi barbar ca Alexei Ziuganov, te confrunţi cu un inamic redutabil, vorbi Benford Vrem să-ţi întărim poziţia în faţa lui Eşti prea valoroasă pentru noi — Şi există o oportunitate, chiar acum, dar este un pic cam delicată, spuse Forsyth — O poate face, rosti Gable Nate se foi pe locul său, neştiind ce va urma Dominika încercă să stea liniştită, dar piciorul continua să i se legene — Ce este? întrebă ea Spuneţi-mi — Îl ştii pe generalul-locotenent Mihail Nikolaevici Soloviov din GRU? o întrebă Benford Dominika simţi toţi ochii aţintiţi asupra ei Într-o străfulgerare, Nate înţelese ce voia Benford Altfel, el n-ar fi dezvăluit niciodată, dar niciodată, identitatea unui agent faţă de alt agent — Lucrează în biroul ataşatului militar din ambasadă, răspunse Dominika Un general, fost cadru de conducere, expediat din Moscova şi trimis pe un post de ofiţer inferior L-am chestionat, este un militar de şcoală veche, plin de venin, îl urăşte pe Putin, un adevărat dinozaur Dominika se opri şi-i privi pe bărbaţii din CIA În living domnea tăcerea absolută — Soloviov este LYRIC? şopti ea — Asta-i fata mea, rosti Gable şi se sculă ca să despacheteze mâncarea Trecură din mână în mână farfurii cu salată de vinete, brânză feta, cârnaţi la grătar, zucchini fierţi în oţet, plăcintă din foitaj umplută cu spanac, fasole grecească şi chifteluţe înfipte în scobitori Dominika bău ouzo cu gheaţă şi apă, împreună cu Gable, pe când ceilalţi au băut vin Moscofilero alb, sec Benford avea pe cravată firimituri de foitaj — Mulţumită ţie, spuse el, ştim că LYRIC a fost identificat, însă incomplet, de TRITON Ultimul raport al lui TRITON către Zarubina dezvăluie pentru prima dată că LYRIC raportează din Atena, nu din Moscova, şi putem anticipa că Ziuganov se va mişca rapid Ca o ironie a sorţii, el te-a trimis aici ca să te scoată din joc, dar fără să ştie te-a trimis direct la ţintă Dominika lăsă farfuria din mână şi-l privi fix pe Benford Forsyth o urmărea cu atenţie — Prin urmare, se pare că-l vom pierde destul de devreme pe LYRIC ca sursă activă, continuă Benford Tu te afli într-o inspecţie de contrainformaţii pentru Direcţia KR Dacă, bazându-te pe chestionarea pe care i-ai făcut-o generalului Soloviov, vei expedia Centrului o telegramă în care vei raporta comportamentul lui contradictoriu, răspunsurile evazive şi atitudinea ranchiunoasă şi vei recomanda rechemarea lui la Moscova pentru interogatorii bazate pe suspiciunea de spionaj, vei descoperi altă cârtiţă CIA Nate estimă că tăcerea care urmă în încăpere dură 20 de secunde nesfârşite — N-o s-o fac, se împotrivi Dominika încet Nu voi mai fi niciodată responsabilă pentru moartea unui om decent care luptă singur împotriva ciudovişcia, monştrii din ţara mea N-o s-o fac — Calmează-te, zise Benford În ziua când telegrama de rechemare în ţară va sosi de la sediul central al GRU din Moscova, LYRIC va dispărea, dezertând în Occident şi validând întâmplător recomandarea ta CI de a fi investigat — LYRIC se va retrage în siguranţă, iar tu, Domi, te vei alege cu altă bilă albă, îi explică Forsyth Ziuganov nu va fi în stare să ţi se mai pună în cale — Îl veţi scoate pe Soloviov din Grecia şi-l veţi duce în Statele Unite? întrebă Dominika, privindu-le chipurile Forsyth încuviinţă în tăcere — Trebuie să fiu sigură în privinţa asta, rosti ea, încleştând maxilarele — El nu va mai călca niciodată în Acvariu Va dispărea, o asigură Benford Nathaniel a făcut toate pregătirile — N-o speria, pentru numele lui Dumnezeu, spuse Gable * Deasupra muntelui Himet, luna era portocaliu-sângerie de la pâcla de gaze de eşapament de deasupra oraşului, deşi trecuse de miezul nopţii Toţi părăsiseră casa conspirativă, mai puţin Dominika şi Nate, care aveau să plece ultimii, tot cu maşina Ceilalţi îşi alternaseră ieşirile, îndepărtându-se în direcţii diferite, pentru a evita contaminarea lui TULIP în eventualitatea improbabilă că ar fi fost observaţi de supravegherea inamică – securitate rusă, poliţişti greci, militanţi din Hezbollah care căutau orice posibilitate de a crea necazuri Atena era un oraş periculos, neomogen: parţial Balcani, parţial Mediterana, parţial Beirut Nate stinse luminile din living, apoi trase draperiile spre terasă şi ieşiră afară, unul lângă celălalt în noaptea ateniană, simţind aroma pinilor întunecaţi de pe colina din spatele lor Dominika stătea cu capul plecat, adâncită în gânduri tulburi; încheietoarea şiragului de perle se distingea perfect pe spatele gâtului ei graţios Nate ştia că femeia se lupta cu ideea de a pune laţul în jurul gâtului lui LYRIC Ea nu-l cunoştea deloc pe generalul Soloviov, dar sărutul lui Iuda îi crea repulsie Nate ştia că Dominika avea încredere că ei îl vor exfiltra la timp, dar nu-i plăcea ideea de a-l denunţa Se apropie mai mult din spatele ei şi-şi trecu braţele în jurul mijlocului femeii Ea îi acoperi mâinile cu propriile palme, însă nu se clinti — Ştiu că eşti îngrijorată, vorbi Nate încet, dar el va părăsi ţara la două ore după ce vom iniţia planul de evadare Dominika îl bătu uşor cu palma, parcă pentru a linişti un copil, apoi se întoarse către el — De Boga visoko, de Ţaria daleko, Dumnezeu e sus şi ţarul e departe, şopti ea Se poate întâmpla orice şi nu există niciun remediu — Bineînţeles că ţarul e departe, zise Nate Există vreo situaţie pentru care ruşii să n-aibă un proverb? O trase şi mai aproape, strivindu-i corpul de al său Ea surâse, se relaxă puţin şi-l prinse cu braţele pe după gât, dar în realitate nu exista niciun leac pentru gheaţa care i se acumulase în suflet, pentru oboseala cu care doar cei mai buni agenţi pot trăi an după an Se uită în ochii bărbatului şi văzu volbura purpurie din spatele capului său care nu se schimba niciodată Ştia că Nate era îngrijorat în privinţa ei Iar el îi putea citi stările sufleteşti la fel de bine pe cât ea îi putea citi culorile Îl dorea, avea nevoie de el şi aveau la dispoziţie toată noaptea într-un apartament anonim, izolaţi de pericol Intrară înapoi şi se aşezară pe canapea, care încă mai păstra mirosul lui Gable La naiba cu Gable! Moleculele deodorantului său se învârteau în jurul lor; nici chiar când se sărutau, Gable nu-i lăsa singuri — Nu-mi pasă, spuse Dominika, intuiţia spunându-i că Nate al ei era cuprins de îndoieli Indiferent ce s-ar întâmpla, noi ne avem unul pe celălalt Nimic altceva nu-i important Nu ce fac eu, nu ce faci tu Nu ce vom face noi Amândoi aveau propriile lor gânduri sfredelitoare: Evgheni-Hannah, Hannah-Evgheni Udranka şi Marta, aşezate pe două scaune, aplaudară Căraţi-vă, ştoarfelor, le spuse Dominika Însă sirenele ei rusalce rămaseră locului, privind şi fumând Dominika şi Nate stăteau aproape, văzându-se pentru prima dată cu adevărat unul pe celălalt Trăiau mereu acelaşi sentiment – o descoperire ameţitoare, mai degrabă startul a ceva primordial decât o continuare Dominika îl absorbi: văzu că băiatul ei cu membre mlădioase se schimbase în ultimii doi ani Era mai robust în umeri, mai înţelept în privire Aura purpurie continua să-i strălucească constant; nu se schimba niciodată Îi luă mâinile în ale ei şi-i sărută dosul palmelor Şi mâinile acestea se schimbaseră – erau mai puţin delicate, cumva mai aspre Îi sărută apoi palmele şi se aplecă pentru a-şi strivi gura peste a lui, respirând pe nări când el îi cuprinse sânii în palme Se desprinse când Nate începu să bâjbâie la fermoarul rochiei şi se ridică în picioare în faţa lui — Terpenie iest dobrodetel, şopti ea, răbdarea este o virtute Îşi trase fermoarul rochiei şi o lăsă să-i cadă de pe trup Sub razele lunii, Nate îi privi curbele şi contururile corpului subţire, de parcă n-ar mai fi văzut-o niciodată până atunci, rotunjimile sânilor în sutien, dilatarea lentă a cutiei toracice când respira, cicatricea diagonală argintie-strălucitoare de pe coapsă, dintr-o bătălie veche Chipul îi era mai conturat, mai elegant ca oricând, cu doar o sugestie de stres în jurul ochilor şi în colţurile gurii Femeia se uita la el cum o cerceta şi nu-şi desprinse privirea din ochii lui când îngenunche între picioarele lui, îşi trecu palmele peste coapsele lui şi-l împinse înapoi când el vru să se ridice — N-ai permisiunea să te mişti, zise Dominika, fără să-şi ia privirea de la faţa sa, chiar în timp ce-i scoase cureaua din jurul şoldurilor, apoi trase în jos mai întâi fermoarul, apoi pantalonii kaki şi-i arătă, lent, o fărâmă din numărul 17, „stamine şi pistiluri”, cu ochii albaştri fixaţi asupra lui, cu o şuviţă de păr atârnându-i peste faţă Era lacomă după mirosul şi gustul lui, şi-i ridică cu o mână cămaşa şi-şi trecu unghiile peste două cicatrice similare, strălucitoare, parcă ceroase, care i se încrucişau pe abdomen din aceeaşi bătălie de demult Ceea ce-i făcea acum îi pervertea mintea – chiar dacă Nate stătea cu capul lăsat pe spate şi ochii închişi – şi Dominika îşi duse mâna liberă, nevăzută, între picioare Îşi aminti fulgerător numărul 51, „Battre les blancs en neige, bateţi albuşul până se întăreşte”, şi în scurt timp pleoapele ei începură să se zbată, apoi le închise şi gemu, şi-şi încetă mişcările, cu faţa parţial acoperită de părul care-i căzuse în ochi Când raţiunea îi reveni, clipi spre bărbat, îşi şterse buza superioară şi chicoti: — Sunt nekulturnîi, fiindcă nu te aştept? — Mai rău decât necultivată, zise Nate Am renunţat să-ncerc să ţin pasul cu tine Niciun bărbat nu poate spera s-o facă Dominika începu să-l mângâie din nou, cu palmele alăturate, ca şi cum ar fi ţinut mânerul unui topor, insidios, persistent — Nu-ncerca să ţii pasul, rosti ea pe un ton conversaţional Ăsta-i sfatul pe care ţi-l dau Îşi continuă mişcările şi picioarele bărbatului începură să tremure Nate simţi în el încordarea familiară a tendoanelor Dominika îl urmărea, privea haosul pe care-l crea, de parcă ar fi fost o spectatoare Muşchii inghinali ai Nate vibrau de acum şi se întăreau tot mai mult — Duşka, şopti Dominika îndemnându-i Duşka, duşka, duşka Apoi canapeaua începu să se rotească şi pereţii căzură şi ferestrele înalte din podea până în tavan explodară, iar acoperişul se prăbuşi Dominika clipi şi-l privi cum îşi recăpăta cunoştinţa — Les rubiat, şepki letiat, şopti ea, când tai lemne, sar aşchii Gemând, Nate se îndreptă în capul oaselor şi se sărutară Bărbatul îndepărtă o şuviţă de păr de pe colţul gurii Dominikăi şi ea îşi şterse faţa cu palma Vechea replică îi sosi în minte — De ce nu mi-ai spus că te iubeam? zise Nate Dominika începu să râdă Udranka şi Marta, aşezate vizavi de ei, schimbară priviri şi îşi dădură ochii peste cap * Purtând cămaşa lui, Dominika se cocoţă cu fundul pe blatul din bucătărie şi-l privi pe Nate care, radiind purpuriu şi purtând doar boxerii, tocă o ceapă şi usturoi şi le căli în ulei de măsline verzui, aromat Tăie ardeii copţi în fâşii subţiri şi-i adăugă de asemenea în tigaie Deschise o cutie cu roşii descojite şi le stoarse bine în sucul dinăuntru, pentru a nu face mizerie Roşiile stoarse sfârşiră tot în tigaie – cu puţin zahăr – şi începură să fiarbă cu restul Nate ţinu o crenguţă stufoasă de oregano uscat deasupra fierturii şi sfărâmă cu grijă câteva frunzuliţe înăuntru Se întinse spre o cutiuţă pătrată în care se afla boia — Boia, rosti el arătând cutia Ai gustat vreodată? — Ce cuvânt ciudat, „boia”, zise Dominika, cu chip inexpresiv Nu, noi n-avem aşa ceva în satul meu, unde dormim în aceeaşi cameră cu porcii Nate zâmbi şi presără boia în cratiţă — Alt cuvânt ciudat este „tupiţa”, continuă femeia Îl ştii? Nate ştia că însemna „cretin” Clătină din cap că nu înţelegea, dar Dominika ştia că adevărul era altul Cratiţa fierbea înăbuşit şi Nate aprinse cuptorul şi puse felii de pâine de ţară pe grătarul superior Când deveniră aurii, frecă toate feliile cu un căţel de usturoi — Probabil că usturoiul ăsta îţi reaminteşte de sat, zise Nate fără s-o privească Dominika se strădui să nu zâmbească Nate făcu trei adâncituri în ghiveciul care fierbea şi sparse trei ouă în ele Băgă cratiţa în cuptorul încă fierbinte, până când ouăle se închegară, apoi o scoase şi o duse pe terasă Dominika îl urmă cu pâinea prăjită şi cu două sticle de bere rece Se aşezară pe pardoseala terasei – marmura era încă uşor călduţă de la soarele după-amiezii – puse cratiţă aburindă pe o măsuţă scundă între ei şi înmuiară pâinea prăjită şi frecată cu usturoi şi se înfruptară din ardeii, roşiile şi gălbenuşul semilichid La prima îmbucătură Dominika ridică ochii spre Nate, întrebătoare — Pipérade, spuse el, din partea bască a Franţei — Tu unde ai învăţat s-o găteşti? — În Europa, în vacanţa de vară de după colegiu Nate mai întinse pâine prin pipérade — Foarte romantic, comentă Dominika — Da, aşa sunt eu — Tu eşti suporterul tău cel mai devotat, remarcă femeia şi se aplecă spre el Îl sărută uşor pe gură Pot să te-ntreb de cea pe care Benford vrea s-o trimită să se-ntâlnească cu mine? O cunoşti? Nate încuviinţă din cap, decis să nu se simtă, să nu acţioneze ori să pară vinovat — Este tânără, dar e unul dintre cei mai buni operatori de stradă pe care i-am văzut vreodată Şi Benford e de aceeaşi părere Dominika observă că haloul lui purpuriu pulsa — Am asistat la cea mai mare parte a instruirii ei E incredibilă, zise Nate Şi mai multe pulsaţii purpurii Era conştient doar că-şi expunea susţinerea prietenoasă pentru Hannah Archer — I-ai spus despre mine? întrebă Dominika într-o doară, înmuind o bucată de pâine Nate ştia că atunci când o femeie îl întreabă pe un bărbat pe un ton nepăsător dacă el a descris-o altei femei, există un considerabil pericol iminent: primele rafale ale unui vânt fierbinte precum cuptorul, înainte de începerea vijeliei; cele 20 de urechi ciulite ale grupului de lei îndreptate spre Land Roverul pe care-l urmăresc; foşnetele aripilor maimuţelor în copacii de pe marginea drumului spre Oz Un considerabil pericol — Ţi-a citit dosarul, îi dădu el un răspuns neutru Ştie despre activitatea ta Te admiră Faptul că femeia aceea îi citise dosarul şi „o admira” o irită pe Dominika „Controlează-te”, îşi spuse „Nu eşti o şcolăriţă geloasă ” Totuşi haloul lui Nate continua să pulseze — Cum o cheamă? întrebă ea, strângând sticlele goale şi feliile de pâine nemâncate Nate duse cratiţă cu pipérade în bucătărie — Hannah, răspunse el, auzind umbra din glasul Dominikăi — Hanna, zise ea cu „h” gutural E un nume bun, un nume vechi Îl avem şi noi în Rusia Rămase la chiuvetă, dădu drumul la apă şi turnă detergent Goli cratiţa, o afundă în chiuvetă şi începu s-o frece, cu capul plecat, cu umerii rotunjiţi Nate se opri în spatele ei şi-i cuprinse mijlocul cu braţele — Domi, îi şopti, ea este contactul tău pe stradă Ea ţi-a instalat toţi senzorii CARS Are 27 de ani Este ofiţer din agenţia noastră — Ţie-ţi place ca persoană? schimbă Dominika subiectul — Da, e excelentă Mai important, o să-ţi placă şi ţie Simţi umerii Dominikăi coborând un centimetru, destinzându-se „Iisuse”, se gândi el, „ce capacitate de percepţie are, de parcă ţi-ar ghici gândurile ” — În plus, urmă bărbatul, ar trebui să fii mai atentă cum speli cratiţă asta Împroşti apă peste tot Dominika se întoarse şi-l stropi pe piept Nate îşi întinse mâinile pe lângă ea, şi le afundă în apa cu detergent şi-i udă cămaşa Amândoi continuară să se stropească până când cămăşile lor erau ude leoarcă şi transparente, cu sânii femeii vizibili prin ţesătură Nici boxerii lui nu se găseau într-o stare mai bună Dominika se întoarse la chiuvetă şi începu din nou să frece — N-am terminat cu cratiţa asta, zise ea — Nici să nu te opreşti, spuse Nate Îşi scoase boxerii, apoi ridică partea din spate a cămăşii ei Mişcarea lui iniţială o împinse în faţă pe Dominika, iar aceasta se propti cu coatele de fundul chiuvetei pline cu apă şi detergent Mişcările ulterioare au creat o succesiune de vălurele, care, pe lângă sincopa de plescăituri, le udă complet picioarele la amândoi Ceva mai târziu, păreau a fi ultimii oaspeţi la o orgie a lui Caligula, stând pe podeaua bucătăriei într-o baltă de apă, cu spinările rezemate de dulapuri, aşteptându-şi inimile să încetinească Cămaşa lui Nate era un ghemotoc ud în mijlocul camerei, iar boxerii îi ajunseseră sub măsuţa îndepărtată Din când în când, câte o picătură de apă de pe blatul din jurul chiuvetei le cădea pe umeri Pieptul Dominikăi era alburiu de la spuma de detergent uscată şi o şuviţă de păr îi atârna peste faţă — Mersi că m-ai ajutat la spălatul vaselor, zise Nate * Nate o duse cu maşina pe Dominika spre casă în zori, prin Atena pustie, gonind prin intersecţii colorate de pâlpâirile semafoarelor Roţile automobilului şuierau prin apa de pe străzi rămasă de la echipele de măturători ce curăţau trotuarele noaptea cu furtunurile Nate avea s-o lase la câteva intersecţii de hotel, de unde putea să meargă pe jos — O să-ţi trimiţi repede raportul spre Centru? o întrebă el Vocea îi răsună straniu în propriile urechi, de parcă ar fi vorbit altcineva Era obosit — Voi recomanda ca generalul Soloviov să fie chemat la Moscova pentru investigare, răspunse Dominika, aşa se procedează Ei vor scrie că au nevoie de el la Acvariu pentru ceva banal, care să nu-l alerteze: consultaţii, o comisie de promovare, participarea la un comitet de consiliere — Cât de repede va sosi scrisoarea asta după recomandarea ta? se interesă Nate — Foarte repede Trebuie să ai grijă să-l scoţi imediat din Grecia Ziuganov va dori să-l readucă iute, ca să-i pună într-o situaţie neplăcută pe cei din GRU şi să câştige influenţă la Kremlin O să-i raportez lui Hannah prin CARS cum va reacţiona el faţă de dezertare Femeia zâmbi Şi câte medalii îmi vor da Amintirea în treacăt a lui Hannah, devenită, brusc, un accesoriu al vieţilor lor profesionale, vibră prin aer Nate era sigur că Dominika o menţionase deliberat — Abia aştept s-o întâlnesc, adăugă ea Nate dorea ca femeia să se concentreze — Ziuganov va fi furios pe tine pentru că i-ai luat-o înainte cu identificarea trădătorului, zise el Dominika ridică din umeri — Şi ce poate face? — Ai uitat ultima oară când a fost nemulţumit pe tine? Am fost de faţă şi-mi amintesc un asasin Speţnaz, un cuţit foarte urât şi o sumedenie de bandaje — Acum e altceva, răspunse ea Ziuganov nu poate risca jocuri de-astea Îşi puse mâna pe braţul lui Tu ai grijă să-l faci scăpat pe general Nu-mi înşela aşteptările * Mesajul fulger şi prioritar al Dominikăi de la rezidentura din Atena, prin care solicita rechemarea imediată la Moscova a generalului-locotenent GRU Mihail Nikolaevici Soloviov suspectat de spionaj lovi Centrul ca o bombă Puţini ofiţeri superiori de pe lista foarte scurtă care, cu câteva zile în urmă, citiseră cel mai recent raport TRITON ştiau că Egorova – care nu avea autorizaţia respectivă şi care nu citise raportul TRITON – avea perfectă dreptate şi, ca urmare, reuşise o lovitură de contrainformaţii extraordinară Beneficiul suplimentar era că Soloviov fusese demascat în urma unei investigaţii CI, ceea ce proteja automat sursa TRITON Toţi susţinuseră că excepţionalul căpitan Egorova era un erou şi nimic mai puţin Directorul, miniştrii şi preşedintele Putin personal doreau toţi s-o primească atunci când se întorcea şi începură să circule zvonuri despre promovarea la rangul de maior Egorova avea să mai rămână câteva zile în Atena ca să-şi termine chestionările În realitate, motivul era de a-l supraveghea pe Soloviov şi de a crea iluzia unei investigaţii de rutină care se apropia de final, astfel ca generalul să răspundă rechemării fără să bănuiască nimic După ce avea să fie închis în Moscova, Egorova putea primi laudele oficiale Ziuganov se concentra cu greu asupra unei copii imprimate a telegramei Egorovei, deoarece hârtia îi tremura în mână Statutul lui profesional se aflase în creştere, relaţia lui cu Kremlinul devenise tot mai puternică pe zi ce trecea, mai ales în privinţa afacerii cu Iranul Iar Putin îi telefonase personal pe linia codificată Kremlovka după acţiunea împotriva francezilor Văzuse fotografiile pe care medicii legişti ai poliţiei le făcuseră doamnei Didier, trădătorului rus şi celor doi bodyguarzi DGSE în apartamentul distrus Preşedinţia franceză, în stare de isterie, depusese un protest vehement şi DGSE îşi retrăsese agenţii din Moscova Flegmatic, Putin şuierase un singur cuvânt în receptor, molodeţ, bine lucrat Ziuganov se umflase de mândrie ca un broscoi Însă strălucirea acestor succese recente era acum eclipsată de triumful Egorovei în Grecia, un triumf care diminua în mod specific statutul bărbatului Nimeni din Sediul Central nu vorbea decât despre prostituata gonflabilă În confidenţialitatea cabinetului său, Ziuganov fusese cuprins de un paroxism de furie tăcută, convins că Egorova era pornită să-l ridiculizeze, să-l denigreze şi să-l batjocorească Era convins că dorea să-i ia postul şi în acelaşi timp să-i distrugă şansa de a deveni director adjunct Sufletul de liliac de peşteră al lui Ziuganov era bântuit de gânduri de crimă Clocotea la biroul său, studiind diverse planuri Un accident, chiar dacă ar fi fost regizat cu maximă atenţie, ar fi însemnat în clipa asta o coincidenţă prea mare Ideea ca Egorova să dezerteze la un serviciu secret occidental a doua zi după ce demascase un trădător ar fi fost ridicolă Dacă ea dispărea pur şi simplu, dacă nu mai revenea la Moscova, teoriile, zvonurile şi supoziţiile s-ar fi multiplicat de zeci de ori După care îi veni altă idee, o idee care se târâse ca o râmă de sub un buştean putred şi care purta cu ea promisiunea haosului, înşelării şi inducerii în eroare, care să-l ferească de posibilitatea de a fi învinuit şi de mânia lui Putin Apăsă butonul de pe aparatul telefonic Eva se aşeză pe scaunul din faţa lui, aşa cum făcuse şi înainte Ziuganov împinse peste birou dosarul personal al Egorovei Fotografii, trecutul în Serviciu, instruirea în lupta corp la corp Sistema, Şcoala de Vrăbii Eva inhală paginile, cu nările dilatate, memorând totul Termină de citit, închise dosarul şi i-l restitui Nu avea nevoie de însemnări; n-avea să uite nimic Ziuganov împinse după aceea către ea o altă fotografie, mai mică, de mărimea unui paşaport Era fotografia pentru viză a Madeleinei Didier Se aplecă peste tăblie, privi fix în ochii Evei şi şopti: — Sugrum-o şi lasă poza sub corp Fără pistol, fără cuţit – foloseşte o sârmă Şi ia-i hainele Evei îi căzu fisa şi făcu imediat conexiunea Moartea Egorovei ar fi părut o acţiune a francezilor ca răzbunare pentru Didier Se uită la Ziuganov ca să-i confirme că înţelesese corect El aprobă din cap Pentru Ziuganov, un soi de monstru, a fost extrem de interesant s-o vadă pe Eva, o monstruozitate derivată, lăsând capul pe spate şi râzând, cu sunetul unui sac plin cu satâre, care se rostogolea în jos pe treptele unei scări Voshititelnîi, delicios Pipérade – ghiveci basc de ardei Căliţi în ulei ceapa şi usturoiul tocate, până se înmoaie Adăugaţi fâşii subţiri de ardei roşii copţi şi roşii curăţate de pieliţă şi zdrobite, condimentaţi cu sare, piper, oregano şi boia şi fierbeţi la foc mic până se încorporează toate ingredientele Spargeţi ouă deasupra ghiveciului şi daţi la cuptor până când ouăle sunt făcute, dar cu gălbenuşul moale Serviţi cu pâine de ţară prăjită sau ca garnitură 28 Benford călătorise incognito la Berlin ca să contacteze SBE, Spezialle Bundestatigkeiten-Einheit, Unitatea Federală pentru Activităţi Speciale, o organizaţie civilă discretă formată din 12 ofiţeri care raportau direct cabinetului prezidenţial Nimeni din afara cabinetului preşedintelui german nu ştia de existenţa SBE, care era însărcinată cu operaţiuni fie atât de delicate, fie atât de riscante din punct de vedere politic, încât era preferabil să nu fie implicate serviciile secrete federale mari, ca BND sau BfV Simţind aromele pâinii coapte pe când traversa plăcutul cartier Mitte spre Robert Koch Platz, Benford intră prin uşa din faţă, nepăzită, în Bibliothek der Akademie der Künste, Biblioteca Academiei de Arte, şi sui cu liftul ce vibra din toate încheieturile până la nivelul patru dezafectat, unde ofiţerii din SBE erau ascunşi în spatele unei uşi simple, care purta enigmatica plăcuţă „Werkzeug”, Utilitare A fost primit de Herr Dieter Jung, şeful SBE, un bărbat de înălţime mijlocie, cu părul rar, nasul mare şi ochelari rotunzi, care era sceptic, ager şi enorm de amuzant la cei 50 de ani ai săi Pentru Benford era, de asemenea, clar că Herr Jung era un politician desăvârşit Au urmat prezentări superficiale ale câtorva ofiţeri SBE – printre care două femei atrăgătoare de vreo 30 de ani – iar Benford a fost servit cu cafea şi prăjituri Fără niciun preambul, Benford îşi prezentă solicitarea şi-i ceru lui Herr Jung să ajute o echipă tehnică să obţină acces fără escortă în fabrica Wilhelm Petrs de pe Puschkinallee în Alt-Treptow, în sud-vestul râului Omise majoritatea detaliilor tehnice, totuşi preciză că operaţiunea avea potenţialul de a da cu cinci ani înapoi programul nuclear iranian Nepăsător, Benford adăugă că avea nevoie de o escortă discretă până la fabrică şi înapoi — Sunt convins că ai nevoie, chicoti Jung într-o engleză fluentă Îşi aprinse o ţigară, apoi culese delicat un firicel de tutun de pe vârful limbii Dar e cu totul exclus Benford insistă, invocând bunele relaţii euroatlantice şi alianţa NATO Cu braţele încrucişate peste piept, Herr Jung era imaginea detaşării olimpiene Benford continuă, adăugând Blocada Berlinului, John F Kennedy, Marlene Dietrich şi pe David Hasselhoff Tăcere împietrită, totuşi o uşoară ezitare Se prefăcu apoi că se ridică de pe scaun, după care se opri la jumătatea gestului şi sugeră discret că ar fi fost dispus să împărtăşească unele rapoarte despre activitatea spionilor ruşi în Germania — Informaţiile respective ar putea prezenta un oarecare interes, comentă Jung cu un aer distras şi privind pe fereastră Benford ştia că, în ciuda statutului protejat al SBE, Jung avea mereu nevoie de succese operaţionale pentru a justifica bugete, a-şi păstra favoarea preşedintelui şi a-şi îmbunătăţi şansele de promovare, astfel încât să părăsească podul acestei biblioteci şi să capete un cabinet în minister Se aplecă spre german şi sintetiză un raport ce detalia recenta racolare de către SVR a unui membru al Bundestagului din Partidul Verzilor, o racolare bazată în principal pe predilecţia parlamentarului spre weekenduri cu saune aburite şi nuiele de mesteacăn — O pistă interesantă, zise Jung răsucind un creion între degete, dacă-i adevărată Benford ştia că-l prinsese în cârlig Cele două agente SBE atrăgătoare au fost repartizate ca ofiţeri de legătură pentru echipa care era formată din Hearsey, cel subţire ca un băţ, şi cei doi ingineri din PROD, Bromley şi Westfall A fost inclus, de asemenea, Marty Gable, în primul rând pentru a gestiona capitalurile operaţionale, ceea ce însemna, practic, că avea să coordoneze agentele SBE, Ulrike Metzger şi Senta Goldschmidt, pentru a se asigura că nu se vor comite erori În primele ore ale unei dimineţi friguroase de toamnă, agentele SBE au transportat cu un minivan echipa CIA la poarta din spate, încuiată, a fabricii Petrs şi l-au privit pe Hearsey care s-a aplecat peste încuietoarea ei, a meşterit vreo două minute, după care s-a îndreptat şi a deschis-o Un semn din braţ şi agentele germane au dispărut – aveau să aştepte după colţ, în minivan, până când echipa anunţa că era gata de plecare În 90 de secunde, Hearsey deschise uşa prin care angajaţii aveau acces în clădirea principală a fabricii şi cei patru străbătură în tăcere holul de la intrare Bromley şi Westfall purtau rucsacuri şi fiecare trăgea şi câte un troler mare din prelată neagră — Videocamere? întrebă Gable Hearsey clătină din cap — Sindicatul naţional german a câştigat în instanţă dreptul ca în cantine şi grupuri sanitare să nu fie amplasate videocamere de securitate Legislaţia UE privind protecţia vieţii private Nu-i rău — Paznici, alarme? continuă Gable în şoaptă — Există o alarmă doar la uşa biroului principal Nici măcar un paznic O podea de izolare seismică nu reprezintă cine ştie ce secret Merseră pe un coridor, pe lângă o cantină pustie, care încă mirosea a cafea şi chifle, şi se opriră când ajunseră la colţ — Lasă nepăzită hala fabricii? întrebă Gable — Nu tocmai, răspunse Hearsey Asta-i obstacolul final Îşi apropie buzele de urechea celuilalt şi murmură: Ultima porţiune de coridor înainte de hală are în capăt senzori pentru detectarea mişcării Gable privi cum Bromley şi Westfall scoaseră din rucsacurile lor o serie de tuburi telescopice din plastic, din care construiră rapid un cadru de jumătate de metru pătrat, pe care întinseră o ţesătură subţire şi opacă, fixând-o la intervale pe ramă — Staţi cât mai apropiaţi, şopti Hearsey, ţinând de o latură a cadrului în faţa sa, iar Westfall ţinea de latura opusă Surâzând larg, Bromley se apropie de Gable, îl cuprinse cu braţul pe după mijloc, îl trase aproape de ea şi se lipiră de spatele celorlalţi doi Gable înţelese că ei mai făcuseră asta Strânşi laolaltă, cu braţele pe după umeri, ca într-o grămadă de rugbi, aplecându-se în spatele barierei străvezii, dădură colţul şi înaintară încet pe coridor, ca nişte trupe de asediu medieval apropiindu-se de zidul unui castel prin văzduhul plin de săgeţi — Încet, şopti Hearsey către Westfall — Bariera absoarbe infraroşiile, microundele şi ultrasonicele Scapi de Doppler dacă te mişti încet, murmură Bromley strângându-i pe Gable peste coaste şi zâmbindu-i „Ăsta-i aproape ca un preludiu sexual pentru tehnicieni”, se gândi Gable Apoi trecură de senzori şi intrară în fabrica propriu-zisă Era o sală de asamblare cavernoasă, slab iluminată de becuri portocalii de securitate, aflate în colivii din sârmă, sus pe tavan Pe deasupra capetelor se zărea un pod rulant colosal, nemişcat pe şinele sale Înăuntru nu exista niciun sunet, nicio mişcare Ocazionalele raze ale farurilor vreunui vehicul ce se deplasa pe Puschkinallee – la ora două noaptea nu circulau prea multe – traversau ferestrele termopan înalte din podea până în tavan, care se întindeau pe toată lungimea peretelui vestic al halei Becurile proiectau cercuri difuze de lumină în fabrica altfel întunecată Secţiuni de panouri de tip fagure se găseau pe suporţi în centrul încăperii – podele ce erau montate şi testate Mai departe, pe lângă pereţii din cărămidă zugrăviţi în alb, se găseau blocuri groase de polimeri, suspendate de cadre pătrate din aluminiu prin intermediul unor arcuri groase – amortizoare de şocuri În capătul sălii, pe rafturi din oţel inoxidabil ce sclipeau sub luminile portocalii de sus, se aflau nenumărate tăvi de plastic numerotate În fiecare tavă erau câte cinci traverse de aluminiu lungi de 1,20 m, fiecare având la capăt o celulă piezoelectrică micuţă Trecură tăcuţi, în şir indian, pe lângă tăvile din plastic, comparând numerele loturilor, căutând etichetele cu codul de proiect şi beneficiarul ce le fuseseră trimise de DIVA din Moscova Rotilele trolerelor bufneau silenţios în fabrica tăcută Bromley fotografie rafturile cu o cameră digitală miniaturală, care utiliza un bliţ infraroşu invizibil Traversele de aluminiu din tăvile imaculatei fabrici germane aveau într-un final să susţină podeaua de 7500 de metri pătraţi a sălii cu cascadele de centrifuge din uzina de îmbogăţire a uraniului îngropată în deşertul iranian din umbra munţilor Natanz Gable ridică una dintr-o tavă — Nu pare cine ştie ce, comentă el Bromley scoase una identică din troler — Facem schimb Asta a mea e chibritul dracului: 40 la sută fosfor alb Începură să despacheteze materialele aduse După o oră, Gable şi Hearsey făcură ultima verificare de securitate Era de-a dreptul nepământean că un asemenea loc nu genera niciun zgomot: nici bâzâit de maşinării, nici clicuri de metal care se răcea, nici ticăit de ceasuri Hearsey îl bătu pe Gable pe braţ şi înaintă încet în penumbră, atent mereu la semnele din bandă vărgată de pe podeaua imaculată, care delimitau culoarele sigure pentru mers prin cimitirul elefanţilor de componente, utilaje, materiale şi recipiente cu piese Bromley îşi strângea trolerul — Ai terminat totul? o întrebă Hearsey Ea încuviinţă din cap — Westfall şi cu mine am decis să menţinem traversele înlocuite laolaltă, nu să le răspândim Văzându-le pe toate, ne-am convins să concentrăm fosforul Vrem să creăm de la bun început o zonă fierbinte mare — Dar focul nu poate fi stins după ce izbucneşte? întrebă Gable Probabil că iranienii au măsuri împotriva incendiilor Westfall clătină din cap — Fosforul alb arde şi sub apă, iar după ce va lua foc suficient aluminiu, în tot Iranul nu există destulă spumă să-l stingă — Iar mullahii vor alerga de colo-colo ca nişte ratoni într-o discotecă plină de globuri stroboscopice, zise Gable Cei doi tehnicieni se uitară unul la altul, încercând să-şi amintească dacă în Iran trăiau ratoni Westfall mai controlă o dată traversele pe care le înlocuiseră pentru a verifica potrivirea numerelor Privind fotografiile făcute, Bromley se asigură că tăvile erau aliniate exact aşa cum fuseseră la sosirea lor Hearsey îşi privi ceasul — Am terminat cu zece minute mai devreme Să aşteptăm lângă uşă Rotilele trolerelor uruiră uşor în aerul nopţii când se întoarseră Echipa se aşeză pe jos, cu spinările rezemate de perete, aşteptând zgomotul dubei care avea să tragă în faţa porţii Gable îşi dorea mai mult ca orice să fumeze o ţigară, dar ştia că trebuia să mai aştepte — Un singur lucru mă nelinişteşte, îi spuse el lui Hearsey Să zicem că tipii montează podeaua, dar că, înainte să fi instalat şi centrifugele, are loc un seism şi grinzile noastre se aprind şi totul se declanşează prea devreme Nu putem amplasa un temporizator în panoul de comandă, pentru că iranienii l-ar găsi Nu putem meşteri nici software-ul, fiindcă ei vor rescrie oricum codul Nu putem controla declanşarea, aşa că ce facem, sperăm doar că vom avea noroc? — Mda, în esenţă ne asumăm riscul ăsta Înainte de plecare, am discutat mult despre chestia asta, spuse Hearsey Dacă are loc prea devreme un cutremur mare, se vor alege cu un incendiu într-o sală pustie Sigur că da, vor fi întârziaţi, dar nu va fi nimic mai grav decât să excaveze altă groapă pentru Sala D — E totuşi o posibilitate reală, zise Westfall, şi am încercat să calibrăm pentru această eventualitate Mărcile tensometrice nu vor face scânteie la vibraţii şi nici chiar la seisme minore în intervalul de două-trei grade pe scara Mercalli Pentru aşa ceva este nevoie de un eveniment mai mare, cu unde S susţinute Gable lăsă capul pe spate şi se uită la luminile slabe de securitate de deasupra — Bun Dar ce se-ntâmplă dacă timp de cinci ani nu va fi niciun cutremur? Iranul construieşte bomba? — E improbabil în regiunea asta a globului, răspunse Westfall Pe plan naţional, media zilnică este de cinci seisme – mici Statistic vorbind, un eveniment cu unde S mari are loc la fiecare 17 luni De aceea îşi doresc podeaua şi ăsta-i intervalul nostru de aşteptare Bromley se uită către Gable, ştiind ce gândea bărbatul şi simţind nevoia să ia apărarea acţiunii sub acoperire — Nu-i perfect, spuse ea Nimeni nu zice asta, dar n-avem altă cale prin care să strecurăm ceva în programul lor Dacă funcţionează, ne alegem cu distrugerea cascadei de centrifuge şi colaps nuclear Tot ce se găseşte între gardurile de la Natanz va fi radioactiv pentru următorii 25 000 de ani Pentru aşa ceva, merită riscul Cel puţin, eu aşa consider Gable îi privi faţa sinceră şi aparatul dentar care scânteia când vorbea sub lumina ce răzbătea de sus Puştoaica avea curaj Şi suferea de claustrofobie Şi născocise o operaţiune tehnică prin care să introducă fosfor alb în Iran Era grozavă * După încă cinci minute ieşiră în linişte din hală Aşteptară în curtea interioară a fabricii, lipiţi de ziduri în umbra pe care streaşina clădirii o proiecta înaintea zorilor În mod straniu – cel puţin aşa părea pentru o echipă tehnică CIA istovită – o pasăre ciripi într-un copac undeva dincolo de zidurile fabricii Sunetul unui motor se auzi mai tare, un vehicul se opri lângă poarta metalică glisantă şi uşa pietonală se deschise Agenta SBE Ulrike Metzger îşi băgă capul pe uşă şi le făcu semn să vină Avea părut blond-cenuşiu şi era îmbrăcată de parcă tocmai îşi părăsise colţul ei Favorit de pe Oranienburger Strasse, purtând ciorapi-plasă, pantofi cu toc cui şi o jachetă mulată, cu imprimeuri de leopard, sub care se puteau întrezări o dungă neagră şi cupele de satin ale bustierei Cerceii mari din aur sclipiră în lumina felinarelor stradale de deasupra zidului curţii Le făcu semn din nou să se grăbească Se înghesuiră toţi într-un VW Routan negru, care aştepta lângă trotuar cu motorul la ralanti şi doar cu luminile de poziţie aprinse Bromley şi Westfall se aşezară pe al treilea rând de scaune din spate, după ce mai întâi împinseseră înăuntru trolerele cu scule Gable şi Hearsey ocupară scaunele din mijloc, iar Ulrike închise portiera din spate şi urcă lângă Senta Goldschmidt, şoferul, altă blondă îmbrăcată la fel de excentric ca prima Din spate, Gable îi putea vedea jacheta purpurie din mătase thailandeză brută, cu gulerul ridicat peste care atârnau cercei candelabru de modă veche, cu pietre de ametist În interiorul vehiculului se învolburau trei-patru arome concurente: parfumurile femeilor, unul de lemn de santal, celălalt de trandafiri; gelul de duş cu mentă al cuiva; şi odorizantul de brad ce provenea de la un dozator din plastic lipit de bord Gable o putea auzi pe Bromley - care era alergică la orice – hârâind pe bancheta din spate Coborî doi centimetri geamul din partea lui Zorile începeau să răsară pe cerul estic când minivanul îi lăsă pe Hearsey şi ceilalţi doi tehnicieni la hotelul lor, după care Ulrike şi Senta îi spuseră lui Gable că-l puteau duce până la propriul lui hotel, Cosmo, lângă Checkpoint Charlie, sau, dacă dorea, li se putea alătura la katerfrühstück, un mic dejun revigorant după noaptea de nesomn, în Café Viridis în Kreuzberg, dincolo de râu Fetele fuseseră treze toată noaptea, aşteptând pe stradă ca ofiţerii CIA să termine, şi erau înfometate Gable acceptă invitaţia; îi plăceau fetele acestea cowboy din SBE, îndeajuns de tinere ca să-i fie fiice, le aproba familiarismele degajate şi le aprecia profesionalismul Ele urmau instrucţiunile cu exactitate, îşi parcurgeau traseele cu precizie şi examinau strada ca profesioniştii Ochiul lui exersat estimă că aveau pistoale în poşetele foarte mari, de prostituate Şi nu întrebaseră absolut niciodată de ce SBE permisese în mod secret intrarea pe furiş la ora unu noaptea a patru americani cu truse de scule, neînsoţiţi, în uzina ultramodernă în care rămăseseră trei ore Senta îl inspectă pe Gable cu coada ochiului când parcară şi porniră spre cafenea Gable o simţi studiindu-l Instinctele lui operative erau în alertă – un ofiţer de caz nu le decupla niciodată – şi nu putea fi vorba de un serviciu de legătură prietenos Doamnele din SBE comandară cafele, coniac şi Obatzda, o brânză bavareză afumată tartinabilă, condimentată cu boia şi chimen Se aşezară toţi pe o canapea din piele uzată în colţul cafenelei, Gable aflându-se în mijlocul unui ciclon de parfum, cercei care se legănau şi ciorapi din plasă Cele două vorbeau non-stop, adesea în acelaşi timp, şi nu erau deloc provocatoare Gable le evaluă şi le privi mâncând, căutând semnele şi ticurile pe care oamenii le dezvăluie când se hrănesc Exuberante, lăudăroase, sigure pe ele şi mai ce? Curioase, inteligente, acoperindu-şi gurile pline, ca să râdă Gable încercă o stratagemă, punând o întrebare indiscretă despre nivelurile de salarizare în meseria lor, pentru a vedea care dintre ele va răspunde, care se recunoştea subordonată celeilalte Ambele răspunseră simultan, râzând, plângându-se de leafa mică „Hm Acelaşi rang Sunt egale ” — V-aţi descurcat excelent în noaptea asta, le lăudă el Vă apreciez cu adevărat ajutorul Ulrike zâmbi, încântată Bărbatul le făcuse să râdă, povestind întâmplări din război — Îmi plac şi ţinutele de prostituate, rosti Gable privindu-le pe amândouă Perfecte ca s-aştepţi noaptea într-un minivan parcat — Care ţinute de prostituate? întrebă Ulrike — Vreau să vă cer o favoare, spuse Gable iute, ocolind răspunsul Ar trebui să ştim când va fi complet ambalată şi când va fi expediată podeaua seismică V-aţi putea ocupa de asta? — Bundeszollverwaltung ne va anunţa din timp, spuse Senta Jacheta ei din mătase thailandeză avea un decolteu adânc şi, din câte putea Gable să vadă, femeia nu purta absolut nimic pe dedesubt — Cine vă va anunţa? întrebă el — Serviciul federal al vămilor, preciză ea — Aflarea datei de expediţie nu va fi o problemă, continuă Ulrike Va fi în ziare şi la televiziune Acum trei ani, compania a expediat un container uriaş la un laborator din Istanbul Au utilizat un camion cu 120 de roţi ca să-l ducă în port Au fost necesare 13 ore, pentru că au mers foarte încet Va fi toată noaptea la televizor — Şi vor fi de asemenea reportaje de la încărcarea pe vapor, spuse Senta — O să-i anunţ pe ai mei, încuviinţă Gable Mersi Îşi terminară cafelele Gable refuză încă un coniac Se găseau la un moment de răscruce în conversaţie, când subiectul avea să se schimbe ori noaptea să ia sfârşit „Asta-i clipa când ar sosi primele adieri ale unei propuneri”, se gândi el, „dar nu se poate întâmpla, nu aici, nu cu fetele astea ” Ca şi cum i-ar fi citit gândurile, agentele SBE se ridicară, îşi neteziră rochiile mini şi-şi puseră pe umeri poşetele imense Ulrike îi făcu semn barmanului somnoros şi lăsă banii pe bar Afară cerul era mai luminos, norii având partea de jos înroşită de soarele ce răsărea dar care încă nu se ridicase deasupra orizontului Traficul din oraş nu se aglomerase încă Ulrike anunţă că trebuia să ducă minivanul înapoi la garaj înainte de ora şase – regulile erau stricte – dar Senta avea să-i cheme lui Gable un taxi şi să-l ducă în siguranţă la Cosmos Hotel Amuzat, bărbatul spuse că nici nu putea fi vorba despre aşa ceva, fusese o noapte lungă şi nu avea de gând să le deranjeze şi mai mult şi cu certitudine se putea întoarce şi singur la hotel, deoarece, la urma urmelor, Berlinul nu era Beirut sau Vientiane sau Khartoum, fără supărare, aşa că avea să le spună „noapte bună” şi să le mulţumească pentru că-i acoperiseră Ulrike îşi privi ceasul şi spuse că trebuia să plece, o sărută pe Senta pe ambii obraji, îi strânse mâna lui Gable şi se îndepărtă Senta opri un taxi, deschise portiera şi se urcă pe bancheta din spate Gable o urmă şi închise portiera, în timp ce femeia îi dădea indicaţii rapide şoferului După aceea se lăsă pe spate şi-l privi pe Gable, ca să vadă dacă era furios Vorbi repede, pe un ton de scuză — Martin, zise ea, ştiu că te poţi întoarce şi singur la hotel În seara anterioară nu-şi dezvăluiseră numele, totuşi era de aşteptat ca SBE să aibă acces la registrele hotelurilor la fel ca orice alt serviciu secret La indicaţia lui Benford şi pentru a dovedi deschidere faţă de gazdele lor, toţi membrii echipei călătoriseră la Berlin sub numele proprii — Tu înţelegi, urmă Senta, eşti un profesionist cu multă experienţă Şeful nostru, Herr Jung, este foarte stur, foarte încăpăţânat, şi ne-a dat instrucţiuni stricte să te conducem în siguranţă acasă Poate că vrea ca voi, americanii, să ne lăudaţi eficienţa în faţa preşedintelui nostru Sau poate că nu vrea ca un Kopfgeldjäger CIA să bântuie neînsoţit prin Berlin Sau poate că-i place pur şi simplu să dea ordine — Ce-i un Kopfgeldjäger? întrebă Gable, privind pe geam — Un vânător de capete, zise Senta zâmbind Gable îi răspunse la zâmbet Bănuia că fata cu ochi albaştri şi nas cârn avea în jur de 25 de ani Părul blond îi cădea liber pe umeri, încadrând un surâs deschis, cu dinţi egali „Nu-i o frumuseţe răpitoare ca DIVA”, se gândi el, „dar e sigură pe ea şi inteligentă şi nu se teme de un bivol CIA bătrân ca mine ” — Dar tu? o întrebă el, tachinând-o Nu ţi-e teamă să fii singură în prezenţa unui yankeu vânător de capete? — Nu mi-e teamă, râse ea Nici vorbă Am în poşetă un pistol să mă apăr În recepţia hotelului, strângerea ei de mână a fost corectă şi fermă, şi tocurile îi ţăcăniră când se îndepărtă, fluturând din braţ a rămas-bun „Are picioare frumoase”, îşi spuse Gable „Ia mai taci, eşti la fel de prost ca Nash Are totuşi un funduleţ apetisant; eşti obosit, du-te şi te culcă ” Mai avea două ore până când sosea maşina să-l ducă la ambasadă, îl aştepta o zi nenorocită, în care trebuia să scrie telegrame către Benford despre acţiunea din timpul nopţii, în care avea să-i asculte pe Bromley şi Westfall comandând prânzuri fără gluten Urcă în cameră şi-şi privi faţa ce părea obosită în oglinda aburită a băii Îşi trecu degetele prin părul tuns periuţă care arăta mai încărunţit decât ţinea minte Un clic sonor răsună în dormitor şi Gable îşi lăsă capul pe un umăr şi ascultă Cineva – poate – umbla prin cameră Cameristele bat întotdeauna la uşă Ce putea fi? La 7:30 dimineaţa, într-un hotel de patru stele din Berlin? Un hoţ? Un agent german? Ruşii? Răspunsul cel mai rău – aflaseră despre operaţiunea din fabrică? Despre LYRIC? Ruşii se comportau mereu cu îndrăzneală în Berlin, obiceiuri moştenite din zilele vechi Gable se îndreptă, îşi înfăşură un prosop în jurul taliei şi, cu ochi expert, inventarie în trei secunde camera de baie în căutare de arme Al naibii de puţine: mânerul periuţei de dinţi înfipt în scobitura de sub gât, cordonul uscătorului de păr pentru sugrumare dacă se putea apropia, apă de gură astringentă azvârlită în ochi Toate erau numai rahaturi dacă ameninţarea era reală, dacă în camera lui se afla un profesionist de top Luă din cuier un prosop mare de baie, îi înnodă un capăt şi-l ţinu apoi sub apa robinetului În Manila văzuse o frânghie udă şi înnodată utilizată ca armă la lungimea braţului, într-o bătaie scurtă şi urâtă dintr-o fundătură măturată de rafale de vânt în timpul unui diluviu tropical Agentul lui îi povestise despre Sayaw ng Kamatayan, arta marţială de pe insule care folosea arme şfichiuitoare Perfect, capătul înnodat al unui amărât de prosop de baie Gable deschise uşa băii şi păşi în dormitor, gata să rotească prosopul pe deasupra capului Senta Goldschmidt era întinsă pe patul lui, acoperită cu un cearşaf pe care şi-l trăsese până sub ochi Îşi arcui o sprânceană când îl văzu ţinând în mână prosopul din care picura apă El clătină din cap, îl aruncă în cadă şi se aşeză pe marginea patului Senta coborî cearşaful până sub bărbie — Te-am speriat? zâmbi ea — Ce faci aici? întrebă Gable încet, luându-i un deget cu blândeţe — Dacă şeful meu ar şti, aş fi concediată înainte s-apuc prânzul, răspunse ea Ochii ei albaştri îl cercetară — Deci? — Mă interesezi, spuse ea M-ai atras — Nu prea sunt de vârsta ta — Ştii multe, ai văzut multe — Şi eşti prea drăguţă pentru mine — Şi ai ochi empfindlich, sensibili, adăugă Senta — Ascultă, zise Gable, eu păzeam Coridorul Fulda înainte să te fi născut tu — Senta îl privi şi încreţi nasul cârn — Ce este un Coridor Fulda? întrebă ea Gable îi strânse mâna — Războiul Rece? Graniţa cu RDG-ul? Cele două văi prin care ruşii aveau să atace Vestul când urma să înceapă al Treilea Război Mondial? Îţi sună ceva cunoscut? Senta râse şi, încet, trase la o parte cearşaful Purta doar ciorapii din plasă şi cerceii ca nişte pendule — Aia-i istorie Ţuguie buzele şi mişcă uşor picioarele Există şi vreun Coridor Fulda modern? Obatzda – brânză tartinabilă bavareză La temperatura camerei, amestecaţi brânză Camembert cu cremă de brânză, unt moale, bere amber, ceapă tocată fin, boia, chimen, sare şi piper până obţineţi o pastă fină Serviţi cu ceapă roşie sau arpagic, pe pâine neagră sau cu covrigei 29 Dominika mai avea de petrecut două nopţi în Atena înainte de a reveni la Moscova Benford se întorsese la Washington cu o zi în urmă, ziua în care Dominika expediase Centrului recomandarea de a-l rechema pe LYRIC Nate se întâlnise cu generalul şi-l pusese să repete din nou instructajul de exfiltrare Atmosfera era încordată la maximum Casa conspirativă TULIP Întotdeauna exista o senzaţie de urgenţă în cursul ultimelor întâlniri cu o sursă care se întorcea în ţara ei Ofiţerii CIA o pregătiră susţinut ore la rând, ştiind că femeia putea face faţă, şi conştienţi, de asemenea, că era posibil ca Dominika să nu poată ieşi prea repede din Rusia Nu era exclus s-o revadă abia după câţiva ani — Când te-ntorci la ranch, zise Gable, termină-l pe broscoiul ăla de Ziuganov Trage-i preşul de sub picioare Asumă-ţi meritul pentru o victorie de contrainformaţii Tu ai rezolvat-o Deoarece nu înţelese decât jumătate din cuvintele lui, Dominika îi zâmbi În jurul capului bărbatului se rotea constant o aură purpurie bogată — Şi când preşedintele Vladimir te cheamă la Kremlin ca să-ţi tragă o palmă pe funduleţ, poartă ceva mişto, continuă Gable şi-i făcu cu ochiul Tocuri adevărate, înalte, ca să fii mult deasupra lui Dominika dădu ochii peste cap — Domi, interveni Forsyth, asumarea meritului şi îmbunătăţirea poziţiei tale faţă de Putin sunt însoţite de un risc Atâta timp cât eşti o subordonată favorită, te vei bucura de influentă Dar în acelaşi timp vei fi detestată de alţii, din interiorul şi din exteriorul Kremlinului Iar dacă nu vei mai fi în graţiile lui Putin, căderea poate fi lungă Haloul lui era albastru-strălucitor; era îngrijorat — Mai există un risc, adăugă Nate Dacă Benford îl prinde pe TRITON, Centrul va analiza cauzele prăbuşirii sursei lor Va trebui să te distanţezi Se gândea la Evgheni, care era o verigă ce putea fi găsită şi care, dacă ar fi fost interogat, ar fi putut-o pune pe Dominika într-un real pericol Nate ignoră imaginea din mintea lui despre un Evgheni fără chip în braţele Dominikăi Gable îi mai turnă femeii un deget de ouzo şi umplu restul paharului cu apă — O să ai două, poate trei întâlniri personale cu ofiţerul tău, spuse el Vreau să fii extrem de prudentă – dacă vezi ceva ce nu-ţi place, şterge-o imediat de acolo Dominika îl bătu uşor pe mână — Vrei să mai trecem în revistă situl de întâlnire de pe Colina Vrăbiilor? întrebă Nate Ea scutură din cap — Mi-aţi spus că ofiţerul ăsta cu care o să mă-ntâlnesc e foarte bun Vă cred pe toţi, dar voi decide când o s-o văd pe stradă Încă nu ştia dacă să-i poarte ranchiună sau nu acelei femei de 27 de ani — Decide rapid, zise Gable Întâlnirea trebuie să fie de maximum patru minute Fata noastră va avea pachetul cu trusa ta de urgenţă pentru exfiltrare Îşi trecu degetele prin părul tuns scurt Ulterior voi două o s-aveţi timp destul să faceţi cunoştinţă — Ea va avea tot ce-ţi trebuie, spuse Nate Va fi instruită — De ce-i spui „ea” şi nu-i spui „Hannah”? întrebă Dominika pe neaşteptate Forsyth şi Gable priviră nonşalant spre Nate Amândoi se pricepeau de minune să descifreze emoţiile umane şi, cu instinctele unor câini antrenaţi dintr-o ţară cu activitate seismică constantă, înţelegeau situaţia Gelozia, neîncrederea şi concurenţa nu aveau ce căuta într-o operaţiune dintr-o zonă interzisă, indiferent de sex, orgolii sau personalitate Forsyth îşi notă în minte să-i sugereze lui Benford ca alt ofiţer de caz din Moscova să fie trimis la întâlnirea cu Dominika, deşi se aştepta ca Benford să-l refuze Ştia că Hannah Archer era tânăra lui vedetă, pe care o alesese personal şi care avea rezultate excepţionale Mai prozaic şi mai cinic, Gable suspecta tot ce putea fi mai rău Se uită la Forsyth şi-i telegrafie că avea să-i facă o clismă lui Nash în dimineaţa următoare în Staţie, un termen eufemistic al serviciului pentru o săpuneală teribilă Aşezat în capătul canapelei, el însuşi expert în citirea semnalelor, Nate ştia că era la ananghie Şi era furios – atât pe femeie, cât şi pe el însuşi Dominika tăcea şi privea cum aurorele boreale ale halourilor lor se ciocneau şi se separau, gândindu-se că muzica lui Ceaikovski ar fi fost potrivită ca acompaniament, numai tunete şi talgere Bărbaţii din CIA erau prea iscusiţi ca să dea glas unor probleme interne în faţa ei, dar Dominika ştia că tocmai îl pusese pe Nate în bania, baia de aburi, şi că, judecând după expresia de pe faţa lui Gable şi după haloul lui purpuriu rotitor, avea să-l aştepte mâine pe Nate cu mănunchiul de nuiele de eucalipt Dominika nu ştia de ce făcuse ceea ce făcuse, dar se simţea nesigură, nervoasă „Mai întâi temperamentul tău, iar acum ai devenit o klikuşa cu ochi verzi, o diavoliţă isteric de geloasă”, se gândi ea „Idiotka, concentrează-te asupra muncii tale Concentrează-te pe eminenţele cenuşii din Kremlin, păstrează-ţi dispreţul pentru ei ” Se uită pe furiş la Nate în timp ce bărbaţii îşi strânseră hârtiile şi porniră spre uşă Dominika îl sărută de trei ori pe obraji pe Forsyth când plecă Îl îmbrăţişă pe Gable şi-i zâmbi privindu-l în ochi — Mă duci şi pe mine la hotel? i se adresă, fără a se uita la Nate În ea creştea o undă de răzvrătire şi-şi rezerva dreptul de a fi răutăcioasă faţă de această Hannah De aceea, avea să plece, n-avea să mai rămână în urmă cu Nate Făcea asta pentru el, lăsându-i pe Gable să vadă că ei doi n-aveau să fie împreună în noaptea asta Îi ducea dorul, tânjea să-l simtă înăuntrul ei, dar renunţa să facă dragoste în noaptea asta tocmai pentru că-l iubea atât de mult Când ieşi, întoarse capul spre el — Nu-ţi face griji, îi şopti Eu sunt bine Udranka era în colţul camerei şi privea întreaga dramă Fă ce vrei, zise ea, dar nu te aştepta să fiu de acord cu tine * Nate nu s-a mai ales cu o clismă în dimineaţa următoare La începerea programului, telefonul operaţiunilor din spatele biroului lui Margie sună, iar când femeia ridică receptorul auzi un fluierat slab şi tremurător, repetat de două ori Margie vârî capul prin uşa şefului ei, apoi prin uşa biroului alăturat Forsyth şi Gable străbătură împreună reţeaua interioară de încăperi spre biroul lui Nate aflat aproape de capătul şirului, unde concepea o telegramă pentru Cartierul General despre întâlnirea din casa conspirativă din seara trecută Gable îl privi pe Nate şi mimă scurt o fluierătură În afara camerei securizate, nu aveau să rostească cu glas tare criptonimul DIVEI şi nici să se refere la semnalul ei telefonic cu un fluierat de pasăre care solicita o întâlnire de urgenţă – Nate îşi privi ceasul – peste o oră Gable şi Nate ajunseră la casa conspirativă separat, la 15 minute unul după celălalt Pe măsuţa joasă din living era un pahar gol, rămas de aseară, cu o urmă vagă de ruj Ambii îl zăriră în acelaşi timp – erau măcinări de îngrijorare pentru femeie Controlară rapid apartamentul, apoi Gable reveni pe stradă pentru a se pregăti s-o vadă când sosea Nate auzi zăngănitul ascensorului care se opri la etajul lor, scârţâitul uşii cabinei, apoi cheia lui Gable în broască Dominika intră ca o furtună în livingul casei conspirative, cu o figură furibundă Purta un pulover subţire bej, fustă plisată bleumarin şi pantofi din piele neagră cu toc jos Părul îi era strâns într-un coc dezordonat şi nu era machiată, ceea ce Nate considerase dintotdeauna că i se potrivea trăsăturilor ei clasice Dar nu şi în dimineaţa vizigotă Nate îşi impuse să nu se holbeze la sfârcurile DIVEI care se vedeau sub pulover – păreau nu atât sexy, cât mai degrabă ameninţătoare Gable veni în urma ei şi ambii ofiţeri CIA aşteptară, catalogând scrumiere şi veioze ce se puteau transforma în proiectile Dominika rămase În mijlocul încăperii Glasul îi era sec, însă ochii îi erau ca ai unui animal, mişcându-se de la Nate la Gable şi înapoi — Telegrama de rechemare la Moscova a sosit aseară, rosti ea N-ar fi trebuit să fie nicio problemă Soloviov dispunea de o zi sau două ca să se pregătească de plecare Dar azi dimineaţă, idiotul bătrân a venit în biroul meu şi m-a anunţat plin de mândrie că serviciul lui i-a oferit postul de director al unui proiect strict secret E convins c-a fost reabilitat şi că se va-ntoarce pe o poziţie de influenţă şi prestigiu — Noi i-am spus de o sută de ori că-i bănuit, zise Gable Ne-a asigurat că-i gata s-o şteargă în clipa când sunăm clopoţelul — Ei bine, bratok, se pare că ţi-a uitat cuvintele, spuse Dominika Începu să meargă prin cameră, trei paşi înainte şi trei paşi înapoi, cu braţele încrucişate la piept E cu minţile duse – crede că îl vor înapoi! — A zis când pleacă? întrebă Nate A menţionat vreun zbor? Ea îl privi pieziş, fără să se oprească din mers — Am stat şi l-am ascultat – fără să clipesc – ştiind că se duce direct în celulă Ce i-aş fi putut spune? „Generale, poate-ţi aminteşti ce ţi-a zis ofiţerul tău de caz din CIA că eşti suspectat, că rechemarea asta-i o cursă şi că fuga ta în America este aranjată?” Am fost nevoită să stau locului şi să aprob din cap — Domi, a zis când pleacă? repetă Nate — Mi-a spus că zborul Aeroflot de la ora unu după-amiază era plin, aşa că o să caute ceva mai matinal Nate îşi privi ceasul Dominika se opri din mers şi se propti în faţa celor doi — E terminat, rosti ea Ofiţerul de securitate GRU îl va duce cu maşina la aeroport şi va rămâne cu el până se îmbarcă Aşa că-l puteţi da uitării E-n beciul din Butîrka şi nici măcar n-o ştie Se duse la canapea, se aşeză, încrucişă picioarele şi începu să-l legene pe cel de deasupra După aceea se ridică iarăşi, merse la fereastră şi trase draperia ca să privească scurt afară Gable se uită la Nate, făcu semn din cap, după care intră în bucătărie şi începu să deschidă uşi de dulapuri şi să clincăne pahare Nate rămase în mijlocul livingului — Dominika, vino şi stai jos, zise el arătându-i canapeaua Ea îl privi peste umăr — Sigur că da, răspunse după aceea Să ne uităm care-i următorul nume de pe listă pe care vreţi să-l elimin — Domi, vorbi Nate blând, vrei să stai jos sau vrei să-ţi trag un şut în fund şi să te aduc eu aici? Dominika întoarse brusc capul şi văzu cozi purpurii de dragon în spatele capului bărbatului Şi-l aminti fulgerător pe Nate murdar, trăgând-o prin smârcul Dunării şi peste podul din Viena Atunci avusese exact aceeaşi expresie ca acum Îşi înghiţi fierea din fundul gâtului, ocoli spătarul canapelei, se trânti în unicul fotoliu din cameră şi-l privi încruntată — Dacă tu crezi că-mi poţi trage — Nu mă pune la-ncercare, o întrerupse el Vrei să taci din gură şi să m-asculţi? Gable ieşi din bucătărie cu trei pahare de ouzo şi o caserolă cu mâncare cumpărată de la magazin, pe care o găsise în frigider Aşeză tava pe măsuţă în faţa canapelei — Poate c-ar fi bine să-l asculţi, mărgico, rosti el privind-o pe femeie E ceva nasol, chiar nasol LYRIC e agentul lui Aşa cum şi tu eşti agenta lui Gable o nimeri în plin, iar Dominika era furioasă — Mi-aţi spus că Soloviov va fi dus în Statele Unite, zise ea Toţi mi-aţi spus c-aţi stabilit împreună cu generalul planul de evadare Acum el e-n zbor spre Moscova şi va fi aşteptat la aeroport — Tu crezi că noi am vrut să se-ntâmple aşa? întrebă Nate — Indiferent dacă aţi vrut sau nu, o dată în plus, voi, nemernicilor, m-aţi făcut responsabilă pentru trimiterea la groapă a unui om bun! Dominika încrucişă picioarele şi începu din nou să-l legene pe cel aflat deasupra — Da, spuse Nate, mulţi oameni buni – bărbaţi şi femei – o păţesc în jocul ăsta Poate că ideea este că încercăm să-i protejăm pe mulţi alţii, pentru a echilibra situaţia — Ştiaţi că se va-ntâmpla aşa? întrebă Dominika Făcuse dragoste cu Nate pe canapeaua asta şi apoi din nou, în picioare, lângă chiuveta din bucătărie, iar el ştiuse tot timpul — Ascultă-mă, Dominika, zise Nate, ăsta nu-i un complot Noi nu ne-am folosit de tine ca să scăpăm de general El era agentul nostru — Aţi vrut ca eu să-l demasc pentru a-mi îmbunătăţi poziţia, rosti femeia N-ar fi trebuit să fi acceptat asta Nate clătină din cap — L-ai auzit pe Benford, spuse el Generalul – LYRIC – era deja demascat de cârtiţa aia blestemată din Washington LYRIC o ştia – i-am spus-o chiar eu – şi a primit vestea cu calm Era pregătit să se stabilească în Statele Unite A fost dintotdeauna încăpăţânat, un militar bătrân care-şi jelea copiii pierduţi, dar care rămăsese patriot în adâncul inimii El s-a autoconvins că poporul lui dorea să se întoarcă El dorea să se întoarcă Poate că o părticică din el ştie adevărul, însă ofiţerul rus dinlăuntrul lui vrea să creadă altceva — Scoate-ţi din minte ideea c-a fost cine ştie ce stratagemă a noastră, zise Gable Totul este o, porcărie Săptămâni întregi vom răspunde la întrebări de la Washington Forsyth şi cu mine, ca şef şi adjunct, dar mai ales amărâtul ăla de acolo, care a fost coordonatorul lui LYRIC Nimănui nu-i place să piardă un agent — Vei fi suspendat? întrebă Dominika, privindu-l pe Nate — Îl vor critica luni de zile, spuse Gable, dar vom continua să ne facem joburile La fel ca tine Dominika se gârbovi în fotoliu, cu braţele încrucişate Nu se gândise la implicaţii pentru Nate – şi acum se simţea de două ori mai responsabilă — Iar asta înseamnă – uită-te la mine – asta înseamnă că tu va trebui să continui să-ţi faci jobul tău, zise Nate Şi că trebuie să rămâi în siguranţă Iar o parte din asta înseamnă să rămâi puternică faţă de Ziuganov Şi dacă asta înseamnă că peste două zile va trebui să cobori în beciuri şi să-l pălmuieşti pe LYRIC, ei bine, să ştii c-aşa vei face! Dominika nu se gândise nici pe departe la posibilitatea ca Ziuganov s-o târască la şedinţe de interogatoriu în închisoare cu LYRIC O cârtiţă CIA avea s-o ancheteze pe alta, ştiind adevărul, cu piticul veninos studiindu-le feţele amândurora Dacă expresia chipului ei nu-i trădă îngrijorarea, o făcu însă cu certitudine fiorul ce-i străbătu tot corpul Bărbaţii din CIA îl văzură imediat — N-o voi face, rosti ea — Mai ţii minte ce v-am zis amândurora în Viena? întrebă Gable Că într-o bună zi va trebui să luaţi o decizie care vă va da peste cap, dar că nu aveţi alternativă, şi că veţi fi nevoiţi chiar să faceţi rău cuiva pe care-l respectaţi şi-n care aveţi încredere Ei bine, s-a întâmplat azi şi se va-ntâmpla din nou mâine, apoi în ziua următoare Gable îşi privi ceasul Este aproape ora unu Vă e foame? Dominika clătină din cap Gable desfăcu folia de pe caserola din aluminiu Înăuntru erau înşiruite trei vinete mici umplute cu roşii şi strălucind de ulei Gable se uită la Nate — Vrei una? Celălalt refuză Gable împinse caserola într-o parte Se sculă şi-şi îmbrăcă haina — Ce facem acum? întrebă el Tu te-ntorci la ambasada ta? Dominika aprobă din cap — Atunci te vedem diseară, ca de obicei? se asigură Gable Dominika încuviinţă iarăşi — Plec mâine cu Aeroflot — Ai nevoie de ceva? continuă Gable Femeia clătină din cap — Bine, zise Gable, aşteaptă zece minute ca să părăsesc strada Ne vedem diseară — La revedere, bratok, îl salută Dominika Nu auziră liftul – bărbatul coborâse pe scară Stăteau unul în faţa celuilalt, fără să spună nimic Haloul purpuriu al lui Nate era incandescent, pulsa de energie Dominika îşi dori să se aşeze lângă el şi să-l cuprindă în braţe, dar n-avea s-o facă; decizia dezastruoasă a lui LYRIC, resentimentele ei care continuau să dăinuie şi iminenta întoarcere în Rusia se aşternură peste ea ca o pătură grea Îl auzise pe bratok, iar acum ştia ce gust avea fierea când îţi umplea gura Îşi privi ceasul şi se ridică — Plec, anunţă ea — Ne vedem diseară, încuviinţă Nate Te iau cu maşina din acelaşi sit ca ieri? — Aceeaşi oră? zise femeia Se întrebă dacă seara avea să se sfârşească cu ei în pat Amândoi ar fi fost colosal de trişti dacă ar fi ştiut că nu vor fi în stare să-şi ia rămas-bun unul de la celălalt Imam Bayildi – vânătă umplută Crestaţi vinete mici şi decupaţi un buzunăraş, apoi coaceţi-le până se înmoaie Căliţi ceapă tăiată subţire, usturoi şi feliuţe subţiri de roşii, adăugaţi sare, zahăr, mărar şi pătrunjel Umpleţi buzunăraşele cu amestecul acesta şi stropiţi cu ulei de măsline Puneţi apă, zahăr şi zeamă de lămâie pe fundul unei cratiţe, acoperiţi şi gătiţi la foc mic, turnând din când în când sosul peste vinete, până se înmoaie vinetele şi sosul din cratiţă s-a îngroşat Răciţi şi serviţi la temperatura camerei 30 Dominika se întoarse pentru scurt timp la ambasadă pentru a vedea dacă mai putea afla ceva despre LYRIC, dar nu apăruse nicio noutate Bătrânul idiot plecase cu un zbor de dimineaţă Bănuia că va fi aşteptat pe aeroportul Domodedovo de un tânăr ofiţer de protocol, care avea să-l ducă la Sediul Central GRU cu un Mercedes negru În realitate însă ofiţerul curtenitor avea să-l însoţească în salonul pentru oaspeţi de lângă terminalul principal, unde cinci bărbaţi în costume aveau să-l prindă de încheieturile de la mâini şi de glezne, iar un braţ avea să-i fie trecut în jurul gâtului pentru a-l ţine nemişcat, după care aveau să-i descheie cămaşa şi să-i scoată pantofii, şi să-i salute revenirea în Radina Era pierdut Rămase ceva mai mult timp în ambasadă, înghiţi o felie de plăcintă cu legume rusească din cantină fără să-i simtă gustul, după care se întoarse la hotel, mergând pe jos Era amiază şi soarele îi dogorea în cap Situaţia cu LYRIC o amorţise şi anesteziase Fusese pusă din nou în aceeaşi situaţie sau, mai degrabă, se pusese singură Ştia că tipii din CIA erau teribil de îngrijoraţi: tocmai pierduseră un agent, parţial din ghinion, parţial din cauza încăpăţânării unui bătrân, parţial din neatenţie Dar acum revenise în groapa familiară cu smoală, în care se afundase până la şolduri „Bine ai venit în viaţa pe care ţi-ai ales-o singură ” În timp ce mergea cu fruntea plecată pe trotuarul prăfuit din Ambelokipi spre hotel, visă cu ochii deschişi la fuga ei Cum avea s-o prezinte, cum avea să-i spună lui Nate că dorea s-o ducă în America, chiar acum, şi să-i găsească o casă lângă un lac înconjurat de brazi, o casă cu şemineu, unde să facă dragoste pe îndelete dimineţile? „Eşti genială, micuţo”, se gândi ea „O adevărată idealistă Pe cine păcăleşti?” Existenţa asta în expectativă avea să continue până va muri, demascată de un trădător sau împuşcată de un lunetist sau măcelărită de un asasin maniac Marta mergea lângă ea, fumând şi uitându-se la bărbaţii tineri de pe trotuar Limpezeşte-ţi mintea, îi spuse, concentrează-te, iubeşte-ţi bărbatul şi nu te teme Iubeşte-ţi bărbatul Dominika îşi limpezi mintea când luă de la recepţie cheia camerei şi urcă scara îngustă, întunecoasă şi răcoroasă prin comparaţie cu dogoarea străzii Dorea să-şi schimbe puloverul şi rochia pentru recepţia de seară de la ambasadă, de la care avea să plece pe neobservate pentru a-i vedea pe Nate şi Gable într-o întâlnire la o oră târzie Decise că în seara asta le va spune ambilor că-i părea rău Din magazinul de lenjerie Wolford din Kolonaki îşi cumpărase un body negru, pe care avea să-l poarte sub o jachetă scurtă şi fustă – o ţinută neprotocolară, ci de curtezană profesionistă Puteai să vezi prin materialul vaporos şi ea (sau Nate) putea descheia cu o singură mână năsturaşii dintre picioare Nu-şi amintea să fi tras jaluzelele din micuţa cameră de zi şi ceva se repezi spre ea, mârâind, din dormitorul aflat în dreapta, ca o ceaţă, urmată de un şoc şi senzaţia unor braţe de oţel în jurul mijlocului ei, iar Dominika se răsuci spre stânga şi făcu în acelaşi timp un pas mare, dar braţele nu-i dădură drumul şi se simţi ridicată practic pe sus şi izbită de perete cu o forţă drăcească, iar atacatorul era o umbră neclară, însă nu era un bărbat, nu cu mirosul ăla, nu cu pernele alea pe piept, şi Dominika lovi capul blond cu cotul, coborî mult cealaltă mână şi izbi cu muchia palmei între picioarele agresoarei, auzind doar un pufăit în ciuda puterii cu care lovise, iar braţele i se desprinseră din jurul mijlocului, însă se încolăciră pe după gât şi femeia îşi puse un genunchi între omoplaţii ei şi încercă s-o doboare pe podea, dar Dominika bâjbâi spre o veioză mică din ceramică, una care avea pe abajur un model de scoici, o prinse şi o izbi în capul nenorocitei, iar braţele îi dădură drumul şi Dominika se întoarse s-o privească, se ţinea de obraz, într-un tricou şi o fustă de ţigancă, şi avea umeri mari, picioare mari, ochi mari, ochi de culoarea ardeziei, şi părul acela blond care-i era lipit de ţeastă şi, fără vreun avertisment, ţâşni spre Dominika şi o lovi cu umărul în stomac, purtându-le pe amândouă Înapoi, peste o măsuţă din sticlă pentru cafea, care se sparse, iar femeia continua să dea din picioare, peste cioburi şi lemnele rupte, ca să se proptească în ceva şi lovea spre capul Dominikăi, care-şi simţea coastele de parcă luaseră foc, vârî un deget mare în unul dintre ochii ca nişte pietre de râu, dar lighioana doar mârâi şi scutură din cap, şi Dominika înţelese că n-o putea înfrânge pe femeia asta bizuindu-se doar pe forţa brută şi se luptă cu un val de frică disperată, gândindu-se sălbatic să strige după ajutor, când chipul se apropie de al ei, dezvelindu-şi dinţii, şi Dominika simţi o bucată de sticlă sub mână şi repezi un ciob peste faţa femeii, pornind de deasupra sprâncenei ei stângi, coborând în diagonală peste nasul cărnos, spre partea inferioară a pometelui drept, o cicatrice de pirat, şi femeia se îndepărtă, ţinându-se cu palmele de faţă şi ştergând-o cu tricoul, sânii fără sutien fură vizibili când ridică poalele tricoului, cu mameloane mari cafeniu-întunecat, după care femeia se aruncă din nou înainte ca un bivol african rănit, cu sângele şiroindu-i pe faţă, iar Dominika era ghemuită, apăsându-se peste coaste şi străduind să respire, când strigoiul o lovi cu pumnul izbind-o deasupra urechii stângi şi o lumină albă îi explodă în cap, iar atunci furia adevărată ţâşni la suprafaţă şi Dominika îşi ignoră coastele şi expedie o directă, apoi alta, spre faţa femeii, dar fără efect, şi amândouă căzură pe spate pe sofa, cu picioarele întrepătrunse şi prinzându-se de părul şi de hainele celeilalte, fiecare străduindu-se să ajungă deasupra, iar sofaua se clătină puţin pe picioare de la zvârcolelile lor, şi bestia ajunse peste ea, o întoarse pe Dominika pe stomac, turtindu-i faţa în pernele sofalei, iar ea simţi sânge care-i picura pe obraz şi reuşi să strecoare o mână în sus, între propriul ei gât şi cablu înainte să fie strâns, dar tot şi-ar fi putut pierde cunoştinţa dacă se aplica suficientă presiune – slavă Domnului că nu era o coardă de pian – şi, cu un efort născut din disperare, Dominika se legănă violent de două ori, răsturnând sofaua cu un trosnet de lemn, expediindu-le pe amândouă în perete şi ştiu că dacă n-avea să se ridice prima în spaţiul acela limitat, era moartă, aşa că îşi puse ambele mâini sub bărbia femeii şi o talpă în stomacul ei şi împinse, apoi se rostogoli într-o parte şi se sculă în picioare, cu cablul tot atârnându-i în jurul gâtului, însă dihania îşi ştergea din nou chipul, sânii îi străluceau roz în lumina slabă din cameră şi păşi nepăsător peste sofaua răsturnată, iar Dominika se retrase, se încordă pentru altă şarjă de bivol şi dintr-o toană zise Suka ti zloebîceaia, javră afurisită, ca s-o enerveze, fiindcă îi mai rămăsese exact o ultimă mişcare, iar când blondina veni cu braţele întinse ca s-o prindă de gât, Dominika se aplecă şi îi prinse braţul stâng, îl duse peste umărul ei, făcu un sfert de rotaţie şi trase în jos, punând contră pe articulaţia cotului, separând humerusul distal de capul radiusului şi rupând olecranul, vârful cotului, cu un trosnet ca al unei coji de nucă sparte şi femeia lătră o dată de durere, însă se repezi din nou la ea, cu un geamăt surd din piept, un braţ legănându-se liber, un ochi clipind des ca să scape de sânge, iar Dominika abia reuşi să înalţe mâna, să tragă de tricoul îmbibat de sânge, s-o rotească pe femeie şi să ridice un picior pentru a o izbi îndărătul articulaţiei genunchiului, iar tricoul ud se rupse în faţă când femeia se nărui, nu izbuti să-şi amortizeze căderea cu braţul rupt şi inert şi lovi covorul cu obrazul, iar capul îi ricoşă o dată pe podea, şi Dominika se aplecă peste ea, o răsturnă pe burtă, îi trecu de trei ori în jurul gâtului cablul electric şi ieşi din raza de acţiune a braţului sănătos, trecând peste capul femeii, îşi puse tălpile pe umerii ei şi trase cu braţele de cablu, unicul fel în care putea sta departe de mâinile şi de dinţii aceia, unicul fel în care putea exercita suficientă presiune, cu ambele tălpi proptite, lăsându-se pe spate, cu capetele cablului trecute în jurul pumnilor, şi Dominika trase, întorcând capul ca să vomite puţin, icnind de efort, iar talazurile de durere din coaste se înrăutăţiseră şi faţa mânjită de sânge a femeii se răsuci uşor înapoi ca să se uite la Dominika şi sânii turtiţi tremurară, iar saliva şi sângele curgeau în sus pe chipul ei şi Dominika continuă să tragă, iar braţul sănătos al femeii bâjbâi după cablul înfăşurat de trei ori, care-i intra în carnea gâtului şi urletul ei de furie muribundă se auzi ca un horcăit răguşit şi începu să zbată din picioare, apoi se cabră de două ori, cu sânii legănându-se, dar Dominika trăgea în continuare şi aerul era plin de zumzete, şi Dominika continuă să tragă, iar vederea ei se îngusta, cu conturul negru şi înceţoşat, iar când îşi reveni, după cinci minute sau după douăzeci şi cinci de minute, nu putea spune, femeia continua să se holbeze la ea, şi Dominika îşi luă tălpile de pe umerii ei şi o ocoli mergând în patru labe, privind pieziş spre cadavru, pentru eventualitatea în care s-ar fi mişcat din nou, dar nu se vedea nicio ridicare sau coborâre a pieptului sau a diafragmei, fosta îi era udă de la talie până la tiv şi picioarele îi erau tăiate în cioburi, iar un cot era îndoit mult prea mult într-o poziţie nefirească Dominika abia putea să răsufle, dar bestia era moartă O omorâse În portofelul din piele al blondei se aflau câţiva euro, o cartelă telefonică şi fotografia pentru viză a unei brunete atrăgătoare, cu un surâs amuzat Nicio identificare, nicio naţionalitate Hainele şi pantofii nu-i spuneau nimic, iar ochelarii cu rame din metal erau neutri Cine era? Dominika îşi adună forţele, se aplecă peste ochii sticloşi, îi deschise larg gura şi văzu semnătura stomatologiei ruseşti proaste: o gură plină de plombe de metal oxidat, putregai cafeniu pe margini între smalţ şi mercur, şi pungi zbârcite pe gingii Aşadar era în mod aproape sigur o misiune din Moscova Nu avea nici cea mai mică îndoială din partea cui sosise, dar Ziuganov trebuia să fi avut un plan cu care să se acopere Dominika puse în poşeta ei fotografia Se aşeză pe sofa, tremurând din tot corpul, şi o privi pe femeia întinsă pe spate, care-şi arăta plombele Aşa cum stătea, ghemuită de durere, Dominika avu surprinzătoarea revelaţie că, în cele zece minute cât se luptase cu bestia asta, nu văzuse nicio culoare umană în jurul capului ei, nici chiar aripile de liliac negru ale răului pur Acum resimţea mai intens durerile, care-i radiau de jur-împrejur, până la spate Ştia că n-avea de ales decât să se întoarcă la ambasadă Avea nevoie de îngrijiri medicale discrete şi de ajutor pentru a părăsi imediat ţara Când personalul hotelului o va găsi pe gorgona asta strangulată în camera ei, poliţia o va căuta, o va aresta şi apoi va urma o publicitate dăunătoare cu repercusiuni nefaste la Moscova Dominika trebuia să dispară din Grecia Avea să susţină doar că fusese tâlhărită de o atacatoare necunoscută Numai ea şi Ziuganov ştiau adevărul şi avea să fie secretul lor comun şi letal, cuţitul scos din teacă şi aşezat pe masă între ei * Când Dominika nu apăru la casa conspirativă în seara aceea, Gable şi Nate închiseră locul şi CIA adoptă strategia prestabilită dacă un agent intern nu sosea la o întâlnire: păstrează discreţia, aşteaptă să fii recontactat Staţia din Atena trecu în revistă posibilele motive pentru absenţa femeii: un eveniment în ambasadă, ordine urgente de întoarcere la Moscova, probleme pe stradă Nate fusese zguduit de fiascoul LYRIC, iar acum celălalt agent al lui dispăruse — Dominika se poate descurca de una singură, spuse Gable în Staţie, neconvingător Noi ne-am terminat toate treburile, am verificat-o din nou pentru Ruta Roşie Doi şi transmiţător; ea ştie siturile pentru întâlniri şi reţeaua CARS din Moscova funcţionează Avem un ofiţer de caz capabil care să se întâlnească cu ea Întâlnirea de aseară urma să fie de consolidare a relaţiei şi câteva păhărele, dacă nu cumva, bineînţeles, Casanova ăsta avea alte idei Nate îl ignoră — O să trec pe lângă hotelul ei, pentru verificare Forsyth era suficient de îngrijorat ca să-şi dea acordul — Discret, spuse el Nate nu se mulţumi doar să treacă pe lângă hotel Găsi străduţa din spate, descuie cu uşurinţă încuietoarea banală a uşii de aprovizionare şi urcă pe scara din spate din Lovable Experience 4, până văzu banda galbenă a criminaliştilor de pe palierul nivelului trei, găsi uşa cu alte benzi galbene întinse de-a curmezişul canatului, întredeschise uşa şi văzu sângele, mobilierul rupt şi zgârieturile de pe pereţi Staţia obţinu o fotografie oribilă de autopsie de la un poliţai grec cooperant, aşa că cel puţin ştiau că în sertarul congelatorului morgii din centru nu se afla Dominika, însă toţi au fost de acord că piticul Ziuganov încercase un alt atentat asupra agentei lor cu un asasin care, judecând după fotografia din morgă, putea sau nu să fi fost femeie Discuţia prelungită prin telegrame secrete şi pe linii telefonice securizate dădu naştere multor sugestii: scoaterea DIVEI din Rusia (Nate); înmânarea unui mic flacon de venin de păianjen Katipo Roşu, pe care să-l picure în cana de ceai a lui Ziuganov (Gable); şi multiple variante de mesaje CARS de avertizare (Forsyth) În cele din urmă, Benford avu cuvântul final, insistând că Dominika ştia foarte bine pericolele, iar un torent de mesaje contradictorii ar fi distras-o Fata lui de legătură, Hannah, urma să fie informată asupra situaţiei, astfel încât să ştie problemele când cele două aveau să se întâlnească pe stradă Într-o ultimă discuţie telefonică cu Forsyth, Benford recunoscu că era îngrijorat: — La naiba, Tom, DIVA este pe punctul de a pătrunde în Kremlin şi a obţine un acces nou şi important, dar tăişul sabiei atârnă tot mai aproape Nu ştiu cât va mai supravieţui — Vrei să analizăm scoaterea ei? Asta recomandă Nash — Nu, zise Benford Ţineţi-o în viaţă cât puteţi de mult, dar va trebui să jucăm jocul indiferent de preţ — Asta-i un pic cam dur, chiar din partea ta, comentă Forsyth — Mda, şi tu ai fi dur ştiind că nenorocitul ăla de TRITON este undeva prin clădirea asta * Tot traficul DIVA se găsea într-un compartiment cu telegrame de acces restricţionat, cu o listă BIGOT care conţinea o duzină de persoane ce aveau autorizaţia necesară, păstrată ca document de răspundere a contrainformaţiilor Nici chiar directorul adjunct asociat pentru Afaceri Militare, Seb Angevine, nu avea acces la traficul operativ despre DIVA care se derula între Atena, Moscova şi Cartierul General El participa totuşi la şedinţele zilnice ale adjuncţilor din sala de conferinţe a directorului de la nivelul şapte şi o auzi pe purceaua Gloria Bevacqua, directorul adjunct pentru operaţiuni, şoptindu-i directorului în timpul clevetirilor de la sfârşitul tuturor şedinţelor că LYRIC ignorase avertismentele şi se întorsese la Moscova, că va fi arestat aproape sigur şi că ea nu fusese de acord cu planul de a-l da pe mâna ruşilor După ce reveni în biroul său, Angevine căzu pe gânduri Planul de a-l da pe LYRIC pe mâna ruşilor? Scrise o notiţă, apoi o fotografie, pentru că avea legătură cu Rusia şi o incluse în pachetul lui pentru cutia poştală oarbă de săptămâna aceea pentru rezidenta rusă Iulia Zarubina Rezidenta înaintă Centrului acest ultim raport trimis de TRITON, cu menţiunea „Strict secret pentru Direcţia KR”, care a fost citit de Ziuganov şi de adjunctul său, Evgheni Pletnev, cel dintâi cu o sclipire solară de suspiciune, al doilea cu un val de spaimă Unicul mod în care americanii puteau şti despre Soloviov era să mai aibă o cârtiţă Iar planul „de a-l da pe mâna ruşilor” să fi fost oare o distorsiune? Egorova revenise miraculos de la Atena şi solicitase imediat concediu medical, susţinând că fusese atacată pe stradă şi suferise răni uşoare Însănătoşire grabnică, spuseră ei: analiştii CI doreau să stea de vorbă cu ea, directorul dorea să stea de vorbă cu ea, Kremlinul o convocase Lui Ziuganov nu-i mirosea a bine Când auzi într-un final că Eva Buchina fusese găsită moartă în camera de hotel din Atena, Ziuganov a fost cu adevărat uluit că femeia a putut fi învinsă în luptă corp la corp Cum izbutise subţirica şi eleganta Egorova s-o înfrângă? Oare balerina slăbănoagă fusese însoţită de cineva care s-o protejeze? Nu se va mai vorbi niciodată despre asta; aşa trebuia să fie Indiferent ce s-ar fi întâmplat acolo, Eva dăduse greş, iar acum, deşi fusese utilă, dispariţia ei era salutară dintr-un punct de vedere Era incontrolabilă Ar fi fost ca un şarpe pe care îl ţii ca animal de companie, care creşte întruna în lungime şi în grosime până când, într-o bună zi, începe să te privească prin sticla terariului ca şi cum ai fi un şoricel Egorova avea să fie potopită de laude, iar Ziuganov avea să aştepte şi să privească El se baza pe TRITON să-i spună ceea ce dorea să audă Plăcintă rusească cu legume Căliţi în unt ceapă şi ciuperci tăiate cubuleţe, până se rumenesc uşor Adăugaţi varză rasă şi căliţi până se înmoaie Condimentaţi bine cu cimbru, tarhon, oregano, sare şi piper Întindeţi cremă de brânză pe fundul unei forme pentru plăcintă, acoperiţi cu un strat de felii de ouă fierte tare şi presăraţi mărar tocat Adăugaţi amestecul varză-ceapă-ciuperci şi acoperiţi etanş cu foaie de plăcintă Coaceţi în cuptor la foc tare, până când foaia devine aurie Lăsaţi să se răcească înainte de servire 31 Situl pentru o întâlnire scurtă TORRENT Poteca din pământ bătătorit cobora până se întâlnea cu o altă cărare, ce suia dinspre promenada de lângă râu Felinarul de la intersecţia în V a celor două poteci nu funcţiona – globul din sticlă era spart – şi zona era întunecată; singurele lumini ce răzbăteau oblic prin coronamentul arborilor proveneau de pe râu Pâlpâiau printre crengile pe care toamna le desfrunzise acum aproape complet Cu frunze sau fără, pădurea Vorobiovî Gorî, parcul Colina Vrăbiilor în formă de potcoavă de pe râul Moscova, era întunecată şi fantomatică Rezemată de trunchiul cu coajă netedă al unui frasin, Hannah Archer îşi mută greutatea de pe un picior obosit pe altul, consultă cadranul luminos al ceasului, apoi îl ascunse înapoi sub mâneca jachetei impermeabile, negre, cu glugă Sosise ora Hannah se ridică încet, fără sunet, şi scoase din buzunarul canadienei un Scout PS24, un instrument cu imagistică termică, având la un capăt un ocular cauciucat, iar în capătul opus un sistem de lentile Reglă lentila pe „alb-aprins” – o sursă de căldură (umană) avea să apară ca o imagine albă spectrală pe un fundal complet negru – şi baleie pe un sector circular de o sută de grade în faţa ei, în direcţia potecii care urca „Haide, DIVO”, îşi zise ea, „ce te-ntârzie, fato?” Chiar la baza cărării şerpuite, Hannah zări o fantomă care urca printre copaci Silueta părea ceva ce fotografiază vânătorii de fantome în podul unei ferme: plutitoare şi imaterială Hannah o urmări suind, dar se concentră asupra potecii din spatele stafiei N-o urmărea nimeni Hannah pivotă lin şi scană pădurea din ambele părţi în lumină infraroşie invizibilă Curat Fără să-şi mişte picioarele, îşi răsuci trunchiul şi verifică pădurea neagră de pe dealul din spatele ei Nimic Reluă focalizarea pe fantomă, observând clătinarea aproape imperceptibilă din pasul ei; nu tocmai un şchiopătat, însă detectabilă dacă o căutai DIVA Hannah puse la loc PS24 şi-şi ridică rucsacul pe umăr Ieşi din spatele copacului, pe cărare, tocmai când apăru Dominika Hannah era o umbră neagră, un druid al pădurii cu glugă pe cap, care întinse mâna — Doamna căpitan Egorova? vorbi ea încet Eu sunt Hannah Îşi lăsă gluga pe spate, lăsând să se reverse părul blond şi cârlionţat, ochii scânteiară de intensitate şi zâmbetul încrezător lumină pădurea Odată cu zâmbetul sosi floarea roşie-acadea a dedicării, dorinţei şi fermităţii „Şi pasiune?” Era la fel de înaltă ca Dominika, poate mai zveltă, în tot cazul în formă fizică; vibra de energie şi adrenalină operativă Hannah făcu din cap un gest scurt de scuză, apoi scoase scanerul termic şi baleie pădurea pe 360 de grade I I-ar fi dat şi Dominikăi să-l încerce, dar Regulile Moscovei includeau cerinţa ca ofiţerul de caz american să nu aibă contact fizic cu agentul străin, de teama de a nu „poleniza” sursa rusă cu metka, praful pentru detectat spioni, o pudră fină incoloră şi aderentă – un compus de nitrofenilpentadienal, numit pe scurt NPPD – pe care FSB-ul o pulveriza discret peste tot: pe clanţele uşilor americanilor, pe clanţele portierelor de maşini, pe covoare, volane şi în buzunarele pardesielor În urma unei strângeri de mână sau a despachetării unui obiect, un agent rus poluat (dacă era suspectat) ar fi luminat ca o reclamă stradală de neon pentru Samsung deasupra străzii Tverskaia — Bineînţeles că trebuie să fii precaută, şopti Hannah coborând scanerul Infraroşiile sunt vizibile pentru nişte simpli ochelari pentru vedere pe timp de noapte, aşa că trebuie să te uiţi scurt „Şi zâmbetul ăla ar fi vizibil pentru dispozitivele pentru vedere pe timp de noapte”, se gândi Dominika — Hai să mergem, continuă Hannah şi porniră pe cărarea lungă ce suia dealul, afundându-se în umbră unde era mai puţină lumină ambientală Stabiliră repede data şi ora următoarei întâlniri, întotdeauna primul subiect, în cazul unei întreruperi bruşte şi a unei întâlniri ratate Dominika era impresionată Hannah era rapidă, perfecţionistă şi ordonată — Ei vor să-ţi spun că ştiu de ce n-ai venit în seara aceea la Atena, spuse Hannah Ştiu de blondă, de asasină Tu eşti bine? — Coaste învineţite, pumni jupuiţi, gât inflamat Am spus Centrului că am fost tâlhărită Deocamdată nu-i nicio problemă, zise Dominika Şeful meu se uită la mine ca la o vrăjitoare — Ei vor să ştie dacă eşti în pericol din cauza şefului tău M-au instruit să-ţi spun că te vor scoate dacă o ceri Dominika o privi pe Hannah, cu chip inocent şi roşul pasiunii rotindu-se în jurul capului — Te rog să le mulţumeşti, îi răspunse Nu sunt în pericol şi fac progrese „Pari bătrână şi searbădă pe lângă copila asta a naturii”, se gândi ea „Mă-ntreb dacă şi Nate gândeşte la fel ” — Grozav, spuse Hannah Mi-am dat seama că Nate era îngrijorat „I-auzi!” Dominika nu comentă Hannah îşi continuă lista de verificări — Asta-i trusa cu echipamentul pentru planul de exfiltrare, rosti ea şi scoase o geantă mică, aflată în altă geantă, mai mare, din plastic O deschise pentru ca Dominika s-o poată scoate Este verificată şi complet curată Ştii deja ce conţine, fiindcă ai exersat cu aceeaşi trusă Dacă ai întrebări, îţi pot răspunde la ele prin intermediul CARS În regulă? Eficientă, sigură pe ea; ştia ce face Oare câţi ani o avea? Nate spusese 27? Boje, Dumnezeule! — Îmi amintesc planul, zise Dominika simţindu-se ca un agent străin care este informat de ofiţerul său de caz – adică exact ce era ea Am câteva chestii Te rog să le spui că am aflat unde-i LYRIC Este încă viu Bătrânul morj n-a dezvăluit nimic L-am văzut în celula lui, însă el nu m-a văzut Ziuganov e disperat că nu va obţine o mărturisire; interogatoriul a durat prea mult Acum îşi fac griji din cauza inimii lui LYRIC este în arest la domiciliu, în apartamentul lui din Moscova, aşteptând runda a doua de interogatorii Nu va trece de Nivelul Doi Hannah o privi cu o încruntătură serioasă — Ai reţinut totul? întrebă Dominika — Da, zise Hannah şi bătu uşor cu palma pe rucsac Înregistrez totul Nu vreau să scap nimic Dar ce-i un morj? Dominika nu ştia cuvântul englezesc şi încercă să explice ce era o morsă, ba chiar oferi un pufăit pentru ilustrare Hannah îşi duse mâna la gură şi Dominika începu şi ea să râdă Erau în toiul nopţii în pădure, două spioane, cu urechile ciulite după trosnetul fatal al unei crenguţe, şi râdeau ca două surori — Să fii atentă cu înregistrarea aia – cu vocea mea – da, Hannah? îi atrase atenţia Dominika, rezistând impulsului de a întreba dacă Nate avea s-o audă „Bineînţeles că da ” — N-o să las să i se întâmple nimic, zise Hannah redevenind serioasă De altfel, dacă cineva încearcă s-o asculte fără să apese succesiunea corectă de butoane, va şterge tot fişierul digital în două virgulă trei secunde — Se pare că ai tot echipamentul potrivit, comentă Dominika — Da, spuse Hannah, avem multe jucării, însă cel mai important lucru este securitatea ta Ea este singurul meu job Dominika putea auzi până şi ritmul cuvintelor lui Nate când Hannah repetă declaraţia „S-au instruit împreună, ce frumos! Iar acum eu stau în pădure cu această micuţă gladiatoare, care-mi spune c-o să aibă grijă de mine ” Dominikăi îi trecu prin cap un gând nu tocmai frumos — Deja mă simt mai în siguranţă cu tine, rosti ea, vorbind cu recorderul, vorbind cu Nate Hannah o privi o clipă „E şi sensibilă”, îşi zise Dominika „Îţi ajunge cât de javră ai fost?” — Mai e ceva, rosti ea cu glas tare Spune-le că Evgheni continuă să coopereze şi-mi va spune tot ce vreau să ştiu „Ai auzit, Neit?” Tocmai mi-a spus că Zarubina a solicitat sprijin imagistic prin satelit pentru a examina un sit propus pentru întâlnire în Washington Evgheni pregătea o notă informativă oficială către Directoratul Informaţiilor Spaţiale de la Vatutinki Mi-a arătat-o în schimbul unei sărutări „Încetează, ajunge!” Am copiat coordonatele Îi întinse lui Hannah un petic de hârtie — Presupun că Zarubina vrea să-l folosească pentru TRITON Hannah privi biletul, citi coordonatele cu glas tare pentru recorder, apoi rupse hârtia în bucăţele mici şi le îndesă într-o sticluţă cu un lichid transparent, pe care o agită energic Acetonă pentru a distruge biletul scris de mână, explică ea, zâmbind „Drăguţ zâmbet”, îşi zise Dominika „Isteaţă fată ” Marta stătea pe un trunchi căzut la pământ şi clătina din cap Zău, acum, nu te lăsa dominată de gelozie — Căpitan Egorova, şopti Hannah, asta-i foarte important Nathaniel va-nnebuni Asta ne-ar putea duce la TRITON Chipul tineresc îi radia „Acum e Nathaniel”, se gândi Dominika privindu-i faţa „În tot corpul ei nu există nici măcar un oscior fals Halo roşu ca bomboanele, pudră şi căpşuni, şi cârlionţii ăştia romani ” Hannah ridică mâneca şi-şi privi ceasul — Am depăşit limita de timp, o anunţă ea Mai este altceva? Ai nevoie de ceva? Echipamentul tău CARS e-n regulă? Dominika aprobă tăcut Îşi înfrână imboldul de a o întreba despre ea şi Nate; nu dorea să pară nekulturnîi Hannah baleie din nou pădurea din jur şi clătină din cap – negativ, nu văd nicio mişcare — O să ne revedem în situl SKLAD – asta înseamnă „depozit” în engleză O să ţii minte? Dominika încuviinţă din cap Hannah coborî privirea, apoi o ridică şi-i ţintui ochii — A fost grozav să te-ntâlnesc, îi zise Eşti o persoană extraordinară, care face un lucru extraordinar Dominika îi cercetă chipul în căutarea notei de sarcasm sau servilism Haloul ei era constant — Şi eu mă bucur că te-am cunoscut, îi spuse Vom colabora bine Te rog să transmiţi salutările mele lui Nathaniel şi celorlalţi Tu faci acum acelaşi job pe care el l-a făcut înainte — Am citit tot dosarul, o informă Hannah Nate e un ofiţer de caz fantastic El m-a ajutat să mă pregătesc pentru misiunea asta M-a ajutat foarte mult Dominika zări emoţia şi mai zări cât de repede şi-o stăvilise cealaltă femeie Îi era imposibil s-o antipatizeze — Face tot posibilul pentru a te sprijini, continuă brusc Hannah Totul Toţi facem Mesajul chimic sosit pe Canalul Feromoni era lipsit de ambiguitate: Indiferent ce s-a întâmplat, din indiferent ce motive, el te iubeşte Nu contează ce simt eu, el este al tău Hannah aproape că o prinse pe Dominika de mână ca să i-o strângă, aproape că se întinse impulsiv ca s-o îmbrăţişeze scurt, dar se stăpâni Se răsuci, ridică gluga canadienei şi porni în sus pe deal, înghiţită de umbre, lăsând-o pe DIVA nemişcată pentru o secundă, până se întoarse şi porni la vale, spre râu Udranka merse alături de ea Kak tebe ne stîdno, şopti ea, să-ţi fie ruşine! * Evgheni îşi lăsă coapsa păroasă peste pulpele Dominikăi şi gâfâi, recăpătându-şi răsuflarea Ea se întorsese pe burtă, pe de o parte pentru a-şi şterge pe furiş faţa, dar în primul rând ca să nu fie nevoită să-i vadă pădurea din urechi şi din nări, unghiile încreţite de la picioare şi cuticulele roase Boje moi, Dumnezeule, până şi hui îi era acoperită de fire de păr moi, ca un urs brun din Kamceatka Vrăbiile foloseau seducţia pentru a atinge obiectivele strategice ale patriei – sexspionajul era combinaţia celor mai vechi meserii din lume – însă Dominika făcea sex cu Evgheni cel păros şi ţepos ca să rămână în viaţă El era unica ei sursă de informaţii despre progresul cazului TRITON Ea revenise de o săptămână în Direcţia KR Ziuganov era la fel: nori negri învolburaţi de invidie şi viclenie Consiliul de contrainformaţii interservicii fusese surescitat de performanţa incredibilă a Dominikăi de a detecta ceva dubios la generalul Soloviov şi a recomanda rechemarea lui din Atena, o dovadă strălucită de intuiţie profesională Devorat de gelozie şi invidie, Ziuganov se străduia acum din răsputeri să smulgă o mărturisire de la bătrânul militar, deocamdată fără rezultate Evgheni susţinea că acesta era motivul pentru care generalul fusese trimis în arest la domiciliu în micul lui apartament din suburbia Himki din nord-vestul Moscovei Un gardian stătea permanent cu bătrânul celibatar; de fapt, unde ar fi putut pleca fără paşaport? Aveau să-l lase o lună să-şi revină, înainte de a reîncepe Evgheni îi dusese dorul Dominikăi cât timp fusese plecată Veni după serviciu şi stătură în livingul apartamentului femeii, mâncând kotletî Pojarskie, chiftele din carne de pui prăjite până se rumeneau, însoţite de sos ajvar picant În timp ce mâncau, Dominika manevra cu degete delicate sforile bărbatului, pentru a-l determina să vorbească Erau multe, însă Evgheni putea să vorbească şi să mănânce în acelaşi timp Zarubina îl coordona acum pe TRITON prin întâlniri personale Îl măgulise, îl complimentase, îi sugerase, îl linguşise şi îl îndrumase pe acesta să culeagă informaţii tot mai spectaculoase chiar din inima CIA Evgheni o numea un geniu, o artistă În vârful listei: Zarubina fusese instruită să-l însărcineze pe TRITON să afle dacă în interiorul Centrului mai exista o altă cârtiţă americană, care să fi umplut golul lăsat de eliminarea trădătorului Korcinoi Luminăţia Sa cu Ochi Albaştri de la Kremlin ordonase tuturor serviciilor lui secrete să descopere cârtiţa Toţi notaseră cu îngrijorare demascarea informatorului racolat din Caracas Iar rechemarea generalului GRU din Atena stârnise furori Americanii erau din nou foarte activi, îşi spuneau, şi ei ştiau, pur şi simplu ştiau, că în libertate existau inamici încă şi mai periculoşi „Mă caută pe mine”, îşi spuse Dominika Ar mai fi fost şi alte amănunte, însă lui Evgheni i se aprinsese becul de semnalizare, aşa că Dominika îl conduse cu gesturi cochete în baia ei micuţă, unde-i spălă din cap până în picioare, ca pe un cal, cu duşul ţinut în mână, jucându-se sexy cu săpunul, apoi îl frecă şi-l uscă bine, după care îl duse în dormitor, îşi decuplă mintea şi-i zgârie spatele cu unghiile, îşi înfipse călcâiele în fesele lui îmblănite, închise ochii şi-i simţi sudoarea picurându-i pe frunte şi pe buze Aproape că începu să plângă, gândindu-se la Nate, la felul cum se certaseră şi la cât de prost se terminase povestea cu LYRIC, şi ceva se înfiripă în mintea ei, un gând vag pe care încă nu-l putea defini, aşa că-l lăsă deoparte şi-şi sincroniză falsul orgasm cu finişul de grajd al lui Evgheni – îşi răsuci brusc capul într-o parte şi-n alta şi scoase un geamăt uriaş – după care individul se prăbuşi pe pat, cu un picior gros şi hirsut, atârnat în continuare peste ea Când respiraţia i se domoli, Dominika începu din nou să tragă sforile — Zarubina n-a putut să nu observe c-ai fost chemată din nou la Kremlin ca să fii felicitată, rosti Evgheni încă suflând greu Ştii, Zarubina va fi şefa într-o bună zi şi acum e cu ochii pe tine Eşti aranjată, spuse el şi o bătu cu palma pe fese Ai grijă să nu-ţi uiţi prietenii Udranka stătea cocoţată indecent pe servanta din colţul dormitorului, legănându-şi picioarele E prea de tot, este? Dar nu trebuie să-ţi placă, spuse ea, ci trebuie doar s-o faci * Convocarea de la secretariatul preşedintelui sosi la două zile după întoarcerea ei, dar automobilul care fusese trimis după ea trecu pe lângă poarta Boroviţkaia a Kremlinului şi continuă încă un kilometru în elegantul District Tverskoi, pe lângă vitrinele magazinelor de pe Tverskaia pline cu modelele de pantofi, haine şi obiecte din piele ce nu există în Maica Rusie în afara şoselei de centură MKAD, şi intră pe o alee largă şi imaculată cu indicatorul ŞVEDSKII TUPIK, Fundătura Suedeză La numărul 3 se găsea un bloc modern din cărămidă şi sticlă, nelalocul lui în mijlocul clădirilor în stil baroc sovietic din cartier şi în mod evident ceva special judecând după ghereta de securitate a Serviciului Federal de Pază şi Protecţie de lângă intrarea principală Un aghiotant o aştepta pe Dominika şi o conduse cu un ascensor silenţios în a cărui cabină nu existau butoane Uşile cabinei se deschiseră direct într-un living luxos, cu parchet şi muluri elaborate pe pereţi şi pe tavan În capătul îndepărtat al încăperii, preşedintele Putin stătea lângă o servantă şi vorbea la telefon Purta o cămaşă sport kaki, sub o vestă din piele, cu buzunare şi fermoare Alte trei persoane – doi bărbaţi şi o femeie – se găseau în apropiere, pe scaune şi canapele tapiţate în brocart, toţi înconjuraţi de un nor galben fetid Dominika traversă livingul şi tocurile ei ţăcăniră pe parchet Îşi amintise ce-i spusese Gable: să poarte tocuri cât mai înalte la următoarea întrevedere cu preşedintele Avea un taior bleumarin-închis şi ciorapi negri Ca de obicei, părul îi era strâns în vârful capului, în coc, potrivit stilului regulamentar din serviciu Oamenii tăcură brusc şi o priviră străbătând camera, sculpturală şi cu pas lin de balerină Învăluit în obişnuitul lui albastru arctic, preşedintele Putin lăsă telefonul, îi strânse mâna Dominikăi, după care o prinse de braţ şi o conduse, îndepărtând-o de ceilalţi, revenind la aghiotantul care aştepta şi uşile încă deschise ale liftului Pe tocurile ei, Dominika era mai înaltă cu un cap — Căpitane, îţi mulţumesc că ai venit, rosti Putin Te felicit pentru altă acţiune excelentă Gura lui cu buze foarte arcuite se încreţi puţin, poate indicând plăcere sau chiar bucurie Se pare că Atena îţi poartă noroc Ochii săi o fixară şi Dominika se întrebă din nou dacă-i putea citi gândurile — Vă mulţumesc, domnul preşedinte, zise ea, singurul răspuns posibil în momentul acela nebunesc — Regret că trebuie să plec în scurt timp, altfel ţi-aş fi oferit ceva şi te-aş fi prezentat unor persoane, se scuză Putin şi indică din cap spre grupul de pe scaune şi canapele În următoarele zece zile voi găzdui o conferinţă la complexul de stat din Streina Cunoşti Palatul Constantin? — L-am vizitat în copilărie cu familia din St Petersburg, zise Dominika amintindu-şi magnificul palat baroc şi grădinile neoclasice oficiale care se întindeau până la mare Palatele Peterhof şi Oranienbaum, încă şi mai măreţe, se aflau pe aceeaşi fâşie de coastă, la sud de St Petersburg — Desigur, încuviinţă Putin Familia ta era de acolo „Da”, se gândi Dominika, „bunica mea s-a ascuns într-un puţ când bolşevicii au ars casa ” — Ei bine, urmă el, ar fi trebuit de mult să mai faci o vizită pe acolo O invita Dar cu siguranţă nu ca musafir unic? „Ce să fac, Forsyth? Benford?” — Una dintre căsuţe este pregătită pentru o reuniune privată, oameni pe care ar trebui să-i cunoşti, spuse Putin şi-i făcu semn aghiotantului s-o conducă înapoi la recepţie Pe Govormarenko îl ştii deja „Bineînţeles, porcul magnat al energiei care te ajută să sifonezi profiturile din afacerea cu Iranul”, se gândi Dominika „Să dea Dumnezeu să nu fie niciun jacuzzi la sala de fitness ” — Sunteţi foarte amabil, domnule preşedinte S-ar putea să profit de ocazie şi să-mi vizitez câteva rude din oraş Îi strânse mâna lui Putin – uscată şi fermă – şi păşi în lift — Ai grijă ca numele doamnei căpitan să fie la poartă, se adresă Putin aghiotantului Uşile cabinei se închiseră, dar Dominika încă îi putea simţi privirea străpungătoare Kotletî Pojarskie – chiftele de pui Înmuiaţi pâine în lapte şi amestecaţi cu carne de pui tocată, unt, sare şi piper, pentru a obţine o pastă omogenă Formaţi chiftele mici, tăvăliţi-le prin ou şi pesmet Prăjiţi la foc mic în unt, până se rumenesc Serviţi cu cartofi piure şi sos ajvar 32 Benford întârzie la şedinţa pe care o convocase chiar el Fusese la un briefing în PROD privind înaintarea podelei de izolare seismică fabricată de W Petrs în odiseea sa clandestină pe apă, prin Rusia continentală până în Iran SBE german alertase Staţia Berlin că utilajul masiv plecase din fabrică Agenţia Naţională de Informaţii Geospaţiale, în colaborare cu CIA, îl urmărise prin intermediul unui satelit de imagistică optică INDIGO EYE de generaţia a treia, care, de pe orbita lui polară eliptică aflată la altitudinea de peste 300 de kilometri, putea citi perfect numele de pe prova boantă a şlepului care traversă lacurile din nordul oraşului St Petersburg, îndreptându-se spre sud-est, în jos pe Volga, în drumul către delta fluviului, la Astrahan, şi apoi spre Marea Caspică Într-o cameră întunecată, Benford urmări proiecţiile unor fotografii ale uriaşei încărcături învelite strâns în vinil alb, acoperită apoi cu o prelată cafenie-deschis şi asigurată în stilul Gulliver cu zeci de chingi împletite Un insuportabil analist de imagistică de la NGA, cu ochi holbaţi de broscoi, explică faptul că deriva orbitală cunoscută ca „precesie” – privirea încruntată a lui Benford îl opri să explice legea a treia a lui Kepler – însemna că acel coridor de observare al satelitului era împins spre vest cu fiecare orbită următoare Iar asta însemna, continuă analistul plin de el, că INDIGO EYE, aflat pe o orbită terestră joasă, avea să piardă şlepul din vedere odată ce intra în Marea Caspică Benford continuă să-l fixeze pe individul acela neplăcut, care adăugă rapid că de aceea acoperirea va fi asigurată de o dronă stealth de supraveghere SOLAR FIST, lansată din baza US Air Force de la Incirlik, Turcia, care putea tranzita nedetectată cei 500 de kilometri ai spaţiului aerian azer şi iranian, după care să rămână cinci zile deasupra fetidei Mări Caspice, descriind opturi leneşe la altitudinea de 20 de kilometri La sfârşitul şedinţei, prezentatorul exoftalmic – „Pare normal ca un ofiţer de imagistică să aibă ochii bulbucaţi”, se gândi Benford – sugeră mândru de sine că peste cinci ani dronele îi vor înlocui pe ofiţerii operativi Benford se încordă Ofiţerii PROD din cameră amuţiră — Mulţumesc pentru comentariul nesolicitat, îi replică Benford Fără doar şi poate că dronele tale se pot uita de la mare înălţime în chiloţii cuiva Însă dronele tale nu pot ghici ce intenţionează el să facă cu mădularul lui, cu cine şi când Plecă şi se grăbi spre grota de alchimist pe care o numea cabinetul său Pe scaune în jurul biroului ticsit cu hârtii stăteau expertele lui de încredere din DCI, Margery Salvatore şi Janice Callahan Benford se aşeză şi făcu o grimasă Ele ştiau foarte bine că nu era cazul să vorbească Benford era un om posedat, ştiind că în CIA exista o cârtiţă care le raporta ruşilor — Scuzaţi-mi limbajul, rosti el, dar – mama mă-sii! De când am aflat de cârtiţa din CIA, am oprit operaţiunea agentului dublu BIS, pentru a-l împiedica pe acest TRITON să aibă canal de legătură cu ruşii Procedând astfel, am intenţionat să-l scoatem din ascunzătoare pe TRITON şi să aibă contacte personale cu rezidenta SVR Zarubina Din rapoartele DIVEI, ştim că asta s-a întâmplat, dar, vai!, filajul de rahat al Zarubinei de către FBI n-a dezvăluit nimic Tipa este precaută pe stradă, abandonează când nu-i place atmosfera şi este imprevizibilă Este al naibii de greu să fie filată discret — Haide s-o împotmolim prin acoperire masivă pe stradă, propuse Janice S-o împingem să comită o greşeală — Ar putea merge, încuviinţă Margery Însă dacă Centrul va vedea prea multă presiune, este foarte probabil să-l îngheţe pe TRITON până îl vor aduce pe agentul ilegal în Statele Unite ca să înceapă să-l coordoneze — Moment în care cazul se scufundă şi TRITON va acţiona netulburat vreme de 30 de ani, zise Janice În Europa de Est comunistă, ea coordonase agenţi a căror speranţă de viaţă ca spioni era de 18 luni — Janice este deprimant de corectă, recunoscu Benford Dispunem de o fereastră tot mai îngustă în care TRITON se întâlneşte în continuare cu un ofiţer de informaţii rus pe care-l putem fila Zarubina utilizează un contrafilaj agresiv, în mod regulat le întinde capcane copoilor din FBI — În toţi anii, rosti Margery, în toate cazurile a existat mereu un element minuscul şi imprevizibil care a schimbat cursul unei operaţiuni, a întrerupt vânătoarea unei cârtiţe, a consolidat o racolare Avem nevoie de aşa ceva acum — Ia aici un bănuţ, zise Benford şi împinse o monedă de un penny prin talmeş-balmeşul de pe biroul său Aruncă-l în fântâna din faţă şi pune-ţi dorinţa asta — Margery, păstrează banul ăla, spuse şeful DOR Dante Helton intrând în biroul lui Benford Luă un teanc de dosare de pe un scaun, pe care-l trase după aceea lângă Margery Simon, uită-te la Moscova 2584; tocmai a sosit Benford suspină — Dante, să ştii că apreciez că ţi-ai făcut timp să participi la şedinţa asta, care a început acum vreo 20 de minute Dante îi indică monitorul — Uită-te la ea chiar acum Benford găsi telegrama respectivă, îşi coborî din creştetul capului ochelarii cu lentile semicirculare şi se apropie de monitor ca să citească — Hannah Archer a avut prima întâlnire personală cu DIVA în Moscova, în situl Colina Vrăbiilor, anunţă el întorcându-se spre ceilalţi trei Janice, protejata ta s-a comportat din nou splendid Reluă lectura În plus, DIVA a oferit să-mi bag picioarele! Ridică un deget şi-l puse pe monitor, citind lent: — Treizeci şi opt de grade, nouăzeci şi două de minute nord, şaptezeci şi şapte de grade, trei minute vest Se întoarse din nou şi-i privi pe cei trei, pe rând Deşi loială fără rezerve lui Benford, Margery prezisese de mult căderea lui bruscă într-o senilitate excentrică; se părea că momentul acela sosise Margery se gândi să-l expună pe senilul Benford contra unei taxe în biblioteca de la parter, ca modalitate de a strânge fonduri pentru Ziua Familiei în CIA — Nu te mai gândi aiurea, Margery, o întrerupse Benford DIVA a obţinut coordonatele astea de la Pletnev, adjunctul lui Ziuganov Cred că-i face chestiile alea de Vrabie Tipa asta are sânge-n instalaţie Scoase apoi un atlas cu hărţi ale Washingtonului de sub un teanc de ziare, declanşând o mică avalanşă pe podea Nimeni nu se clinti să le ridice — Zarubina a cerut imagistică din satelit pentru coordonatele astea, rosti el răsfoind atlasul Ruşii cercetează anterior siturile, la fel ca noi Centrul Washingtonului, parcul Meridian Hill, în cartierul Columbia Heights, între Fifteenth şi Sixteenth Street Găsi pagina respectivă şi o privi — Margery, eşti o profetesă, o sibilă, un haruspiciu Zarubina tocmai ne-a dat situl unde se va întâlni data viitoare cu TRITON * Seb Angevine se întâlnise cu Zarubina de cinci ori de când reluase contactul cu ruşii şi în niciun caz nu-i plăcea să fie pe stradă cu ea Prea multă expunere El nu se pricepea deloc la trucurile meseriei de spion, totuşi trebuia să admită că femeia alegea locuri foarte bune, izolate – străduţe pietonale, alei, curţi – despre care nici n-avusese habar că există Îl îngrozeau totuşi riscurile de a se întâlni în loc deschis cu bine cunoscuta rezidentă SVR şi era extrem de nervos în tot acest timp, obişnuind să aştepte şi să privească dintr-o poziţie camuflată, verificând dacă sosea singură, gata s-o şteargă dacă i se părea că existau probleme Zarubina îi ştia angoasele, iar o dată se comportase ca o bunicuţă faţă de el, aşa cum obişnuia, îl strânsese în braţe şi-i spusese că era un scump fiindcă îşi făcea griji pentru ea „Hai sictir”, îşi zise bărbatul, „eu îmi fac griji pentru viaţa mea ” Banii erau cei care-l făceau să revină Ruşii plăteau serios acum, teancuri grele de bancnote într-un rucsac, plus depozite frumoase pe identităţi false în bănci străine Zarubina îl anunţase că depăşiseră pragul de două milioane de dolari Angevine ştia că ei îi hrăneau orgoliul şi lăcomia, însă erau bine-veniţi să-l manipuleze cât voiau până la ghişeul casierului Zarubina nu abandona; era neobosită Şi după cinci întâlniri, în ciuda înfăţişării de bunicuţă, imaginativul Angevine văzu străvechiul venin sovietic al proceselor mascaradă şi al gulagului, al Biroului Politic şi al gropilor comune din păduri de mesteceni Slavă cerului, lucrurile cu Vikki mergeau grozav Ea refuzase sugestia lui de a abandona striptease-ul, dar avuseseră nişte vacanţe frumoase împreună, iar el îi plătea chiria şi cheltuielile Şi sexul era grozav, atletic şi flexibil Crezând că acumulase ceva capital, Angevine i-a sugerat o dată sfios să-şi invite una dintre prietenele de la Good Guys pentru o partidă în trei, dar ea a făcut o criză de nervi şi nu a mai vrut să-l vadă o săptămână „Ce-i aşa mare lucru?” s-a întrebat bărbatul I-a cumpărat o pereche de cercei din aur de la Market Street Diamonds de pe M Street şi au făcut sex, dar fetei tot nu i-a trecut supărarea Seb îşi folosea poziţia de „senior” în CIA pentru a citi trafic operativ la care altfel n-ar fi avut acces Mult trafic Nu descărca niciodată nimic, nu copia niciodată nimic; existau prea multe verificări informatice ale computerelor şi materialelor imprimate Zarubina fusese impresionată că fotografia telegrame de pe monitorul intern şi-i dăduse un aparat foto miniaturizat – Chobi Cam, din Japonia – care avea mărimea unei radiere şi cântărea 15 grame Avea rezoluţia mai bună decât iphone-ul lui (care era oricum interzis în Cartierul General) — Bineînţeles că Direcţia T are camere foto mai bune, pufnise Zarubina, dar asta a fost disponibilă imediat Ceea ce însemna că minicamera japoneză nu putea fi asociată în niciun fel SVR-ului dacă Angevine ar fi fost prins vreodată — Pune-o pe modul video, scumpule, îl învăţă Zarubina, şi apoi derulează ecranul cât poţi de repede Noi putem recupera ulterior imaginile Cu degetul mare pe tasta „Page Down”, Angevine fotografia acum o cascadă înceţoşată care se derula pe monitorul lui, cu atâtea telegrame, note informative şi briefinguri, încât nici măcar nu ştia ce trecea pe acolo Lucrau cu trei camere – poreclite Alfa, Beta şi Gama – pe care le schimbau prin rotaţie la fiecare întâlnire Goleau tezaurul La ultima întâlnire, Zarubina îi reamintise suav că doreau să caute cârtiţa coordonată de CIA în Moscova Pentru a treia oară, Angevine îi explicase că exista un mic procentaj de cazuri atât de restricţionate, încât dosarele lor puteau fi citite numai de trei persoane Informaţiile produse de cazurile acelea erau amănunţit editate din motive de protejare a sursei, astfel că numele, sexul şi naţionalitatea nu puteau fi ştiute Mieroasă, Zarubina îl rugase să continue să încerce La altă şedinţă săptămânală a adjuncţilor cu detestata Gloria Bevacqua, Angevine descoperi cum putea ocoli firewall-urile de compartimentare a identităţii surselor restricţionate În toiul uneia dintre peroraţiile ei inutile, scroafa se plânsese tangenţial de formalităţile administrative din departamentul de finanţe, care, spusese ea, avea o listă de nume reale utilizate pentru efectuarea de depozite în conturile bancare sub identităţi false ale agenţilor, o cerinţă birocratică pentru banii federali alocaţi surselor de informaţii Era o hibă neintenţionată a sistemului Nimeni nu băgase în seamă comentariul ei, cu excepţia lui Angevine Ca director adjunct al Afacerilor Militare, Angevine descoperi că el se califica pentru a obţine acces la baza aceea de date financiare top secret – nu trebuia decât să facă referire la un raport de caz militar, pentru a-şi acoperi solicitarea adresată bazei de date Era periculos – avea să lase o urmă, dar se putea face O dată Aşteptă până la sfârşitul întâlnirii nocturne cu Zarubina, înainte de a-i prezenta ideea, pentru a-i amplifica spectaculozitatea — Este ceva ce se poate face o singură dată, îi spuse Şi va costa un milion Zarubina îi luă aparatul Beta şi îi dădu unul Gama, cel care la următoarea întâlnire avea să conţină numele reale ale celor mai delicaţi agenţi străini ai CIA, inclusiv ale celor ruşi Operaţiunile de infiltrare ale CIA în Moscova aveau să ia sfârşit Zarubina îl bătu pe Angevine pe umăr, îl numi „o minunăţie” şi îi spuse fără ezitare că dolarii, sau euro, sau krugerrand sau diamante de sânge, orice ar fi vrut el, vor fi depuşi imediat după primirea camerei Gama la următoarea întâlnire Angevine îşi linse literalmente buzele — Ne vedem la RUSALCA, situl Sirena, peste două săptămâni, spuse Zarubina bătându-l pe braţ Ai grijă, TRITON Se întoarse la rezidentura ca să redacteze telegrama bombă ce avea să electrizeze tot Centrul Se şi imagină stând la biroul directorului SVR din Iasenevo, având lângă ea telefonul Vei-Che direct cu Kremlinul * Boje, altă seară care-i întindea nervii la maximum, în care îi simţea transpiraţia curgând pe faţa ei şi părul de pe piept intrându-i în gură După plecarea lui Evgheni, Dominika rămase nemişcată în pat şi-şi ascultă bătăile inimii Şocul produs de cea mai recentă informaţie scursă din Direcţia KR aproape că o făcuse să vomite Peste două săptămâni, TRITON avea să-i livreze Zarubinei o listă cu nume de agenţi, în care cu certitudine avea să fie inclus şi al ei Benford n-o putea proteja Lupii se apropiau În mod ciudat, Dominika nu simţea frică, ci pur şi simplu hotărârea tot mai mare de a supravieţui, pentru unicul motiv de a distruge lumea Lor coruptă Mai avea două săptămâni de viaţă Acest gând şi invitaţia elegantă a lui Putin în vila de pe malul mării, din golful Finic, fuseseră în cele din urmă declanşatorul ideii febrile care se metamorfozase într-un plan – imposibil, sinucigaş – pe care ştia că-l va duce la împlinire: Să distrugă piiavki, lipitorile care se prinseseră de pântecul ţării ca s-o sugă Avea s-o facă Chiar dacă va fi ultima ei acţiune Putea simţi urgenţa în adâncul pieptului Redactă două mesaje CARS şi plecă apoi cu maşina ca să le transmită în unul dintre senzori, gândindu-se la blonda Hannah „Trimite vestea, sestrenka, surioara mea mai mică ” MESAJUL 35 URGENT ZARUBINA A RAPORTAT CĂ TRITON VA LIVRA NUMELE CÂRTIŢEI RUSEŞTI, CU GRAD MARE DE CERTITUDINE, LA ÎNTÂLNIREA DE PESTE 2 SĂPTĂMÂNI LA SITUL RUSALCA NICI UN ALT DETALIU Olga MESAJUL 36 INVITAŢIE LA STRELNA DE LA PREŞ PESTE 10 ZILE FOLOSESC CĂLĂTORIA CA SĂ-L LIVREZ PE LYRIC LA SITUL DE EXFILTRARE ÎN ZORII DE 12 INIŢIAŢI RUTA ROŞIE DOI Olga Cele două mesaje CARS de la DIVA au izbit Staţiile din Moscova şi din Atena şi Langley cu o forţă incredibilă, „ca un surd care trage clopotul unei biserici”, a comentat Gable Benford a intrat imediat pe legătura telefonică securizată cu ambele Staţii, dând instrucţiuni ca un posedat, aşa cum era A cerut ajutorul lui Forsyth pentru a-l aduce pe Nate înapoi la Washington Avea nevoie de un operator pe stradă care să gestioneze planul pe care-l concepuse de a-l împiedica – cu orice preţ – pe TRITON să ajungă la întâlnirea cu Zarubina şi să-i transmită numele acela A întocmit personal răspunsurile la mesajele CARS ale DIVEI şi i-a ordonat lui Hannah să le încarce în sistemul de senzori MESAJUL 35 RĂSPUNS PRESUPUNEM CĂ RUSALCA ESTE LA COORD TRIMISE ANTERIOR POŢI CONFIRMA LOCUL ŞI DATA EXACTĂ? MESAJUL 36 RĂSPUNS ABSOLUT ÎN NICIUN CAZ, NU ÎNCERCA SĂ EXFILTREZI SUBIECTUL ESTE IMPERATIV SĂ PĂSTREZI RUTA ROŞIE DOI EXCLUSIV PENTRU TINE SOLICIT ÎNTÂLNIRE DE URGENŢĂ LA SITUL SKLAD MÂINE CONFIRMĂ Înflăcărat de urgenţa crizei, SSt din Moscova Throckmorton îi telefonă lui Benford că se va întâlni personal cu DIVA ca să-i spună să-şi abandoneze planul — Asta necesită seriozitate, o mână cu experienţă, îi spuse — Vern, n-o să faci absolut nimic de felul ăsta! urlă Benford ştiind că babuinul ăla cu fund roşu va conduce jumătate din FSB la întâlnire O laşi pe Archer s-o facă De aceea a fost trimisă acolo Am vorbit clar? Căpătă un răspuns afirmativ mormăit Mesajele CARS erau schimbate rapid acum SASt Schindler trebui să renunţe la ginul cu gheaţă de după-amiază ca să treacă cu maşina pe lângă senzorul trei şi să descarce răspunsul iritat al DIVEI – faimosul mesaj 37: MESAJUL 37 CONFIRM ÎNTÂLNIRE MÂINE LA SKLAD NU-L VOI ABANDONA PE LYRIC NU VOI ABANDONA EXFILTRAREA AMÂNDOI VOM FI PE PLAJA DE EXFILTRARE ÎN DIMINEAŢA DE 12 ATENŢIE, EL NU POATE UMBLA PE APĂ Olga * Hannah stătea la biroul ei din Staţia Moscova, mestecând sandviciul cu păstramă de la cantina ambasadei Bucătarii ruşi de la cantină izbutiseră să distrugă majoritatea specialităţilor americane de pe meniu, adăugând tot felul de ingrediente inexplicabile – murături în lasagna sau nuci blanşate în macaroanele cu brânză – totuşi, dintr-un motiv necunoscut, produceau un sandvici cu păstramă delicios Poate că idila slavilor cu salamuri, cârnaţi, carne sărată, şuncă afumată şi slănină de porc cu piper şi sare îi îndemna să trateze păstrama aşa cum trebuia Sandviciul abunda în brânză, ceapă verde şi varză în oţet Era însoţit de o ceaşcă din plastic cu hrenovina murat şi piperat, portocaliu – bucătarii din spatele tejghelei cantinei numeau sosul virviglaz, smulge ochii – însă Hannah nici măcar nu deschidea vreodată recipientul acela Ultimul lucru de care avea nevoie era să înceapă să simtă efectele de vulcan ale hrenovina în a patra oră a TDF-ului din seara asta Era o întâlnire vitală, decisivă, după cum îi explicase Benford cu glas foarte încordat pe linia telefonică securizată — Hannah, trebuie s-o scoţi din nebunia mesianică în care a căzut, şuieră el la telefon Pentru Dumnezeu, n-o să se expună pericolului în felul ăsta! Nu-mi pasă cum procedezi, minte-o, spune-i că activele maritime nu sunt disponibile, spune-i că situl este compromis – la naiba, spune-i că am avut un infarct şi sunt la terapie intensivă Chestia asta de la sfârşit s-ar putea chiar să fie valabilă în următoarele 12 ore — Eu aş zice mai puţin, rosti Hannah încercând să obţină o combinaţie de nepăsare sigură pe sine şi familiarism liniştitor „N-ar fi trebuit să fi spus asta ” — Hannah Emmeline Archer, rosti Benford după o tăcere cu efect de extrasistolă „De unde-mi ştie al doilea prenume şi de ce-i foloseşte aşa cum făcea doar tata?” — Ţi-am apreciat dintotdeauna entuziasmul tineresc Te felicit pentru reuşitele din Moscova Dar începând din clipa asta, să nu mai încerci să faci o glumă decât dacă eu indic în mod specific că este permis, spunând „fii nostimă” „Exact ca tata”, se gândi Hannah Sandviciul ei era pe jumătate mâncat şi avea să rămână aşa — Simon, zise ea, tu m-ai ales pentru misiunea asta Să ştii că n-ai greşit O să vorbesc cu ea — Mulţumesc, Hannah Binecuvântarea potrivită este cea pe care ofiţerii de caz din serviciul nostru şi-o spun unul altuia de peste 60 de ani Vânătoare bună! Urmă o pauză Şi Dumnezeu să te aibă-n pază, încheie Benford, agnosticul mizantrop care se ruga în faţa propriului său triptic de minciună, amăgire şi hoţie Legătura se întrerupse şi se auzi doar zgomotul găunos, de apă curgătoare, al liniei securizate Se apropia timpul să plece Prevăzuse opt ore pentru TDF – întâlnirea era la ora 23:00 – şi trebuia să-l execute impecabil Să fie „curată”, să rămână „curată” şi să nu comită greşeli În seara asta nu putea fi vorba despre abandonarea întâlnirii Hannah reveni la biroul ei, mai citi o dată raportul despre situl SKLAD, se uită la fotografii, examină ruta TDF pe care o plănuise cu luni în urmă şi care fusese aprobată întâi de SSt (deşi el nu executa TDF-uri), apoi de Cartierul General Putea s-o parcurgă şi în somn Era îmbrăcată în pantaloni negri şi un pulover împletit, iar acum îşi schimbă pantofii fără toc cu ciorapi din lână şi ghete scurte cu talpă de cauciuc Îşi curăţă buzunarele, lăsând telefonul, cheile de la casă şi portofelul în dulăpiorul de deasupra biroului Luă doar broşura de identificare diplomatică emisă de Ministerul de Externe rus şi cheile de la maşină Vremea era prea friguroasă pentru a merge doar cu canadiana ei subţire – după apusul soarelui se făcea de-a dreptul ger – aşa că Hannah îmbrăcă o pufoaică rusească neagră şi groasă, căptuşită cu lână, cu guler şi manşete din lână neagră şi cu nasturi mari în faţă După ce avea să iasă din ambasadă şi să înceapă TDF-ul, avea să-şi lege o eşarfa neagră pe cap, în stilul babuşka, pentru a schimba profilul şi a-şi ascunde părul blond Într-un buzunar interior al pufoaicei, strecură dispozitivul pentru imagistică termică, de forma unui cârnat O ultimă verificare şi era gata de plecare „Dominika, trebuie să m-asculţi”, se gândi Hannah „Jobul meu este să te păstrez în viaţă ” Trecu pe lângă două birouri modulare şi ciocăni la uşa glisantă din plastic de la biroul SSt, ca să schimbe două cuvinte înainte de plecare Potrivit instrucţiunilor lui Benford, fusese întotdeauna respectuoasă faţă de pomposul Vern Throckmorton, în ciuda dovezilor tot mai numeroase ale incompetenţei sale şi ale eşecului său cronic de a realiza ce cretin era Înţelegea că Hannah se afla în Staţia lui în urma ordinelor directe ale lui Benford şi la început nu comentă nimic despre planurile ei operative Dar începuse tot mai mult să combine succesele lui Hannah cu felul cum conducea el Staţia şi devenise dificil Femeia îi făcuse faţă cu răbdare şi nu i se plânsese lui Benford, scutindu-l astfel pe SSt de echivalentul birocratic al unei colonoscopii cu un endoscop triunghiular „S-ar putea totuşi ajunge la asta”, îşi zise ea „Urgenţa asta cu DIVA îi dă o erecţie SSt-ului – vrea să fie un erou ” — A plecat, rosti un glas din celălalt capăt al trailerului SASt Irene Schindler stătea în biroul ei şi deschisese uşa Hannah se întoarse şi străbătu toată lungimea trailerului spre ea — Irene, vrei să-i spui tu că a trebuit să plec înainte să se întoarcă el? Când ajung acasă, o să las cutia cu şerveţele în luneta maşinii din parcare, ca să vă anunţ că s-a terminat cu bine Schindler se rezemă de canatul uşii şi clipi din ochi „E pe jumătate beată”, se gândi Hannah — A plecat să se-ntâlnească cu DIVA, zise Schindler — Cum adică a plecat să se-ntâlnească cu DIVA? repetă Hannah Un fior ca o undă de şoc îi străbătu spinarea, îi trecu peste creştetul capului şi-i coborî prin braţe — A spus că DIVEI trebuie să i se vorbească simplu Era — Irene, taci naibii! Cum voia să ajungă la sit? Nu ştie nici măcar unde este Ce maşină conduce? Ce traseu urmează? Schindler ridică o mână — A citit raportul despre sit Are propriul lui traseu Face chestia asta de ani de zile — Trebuie să plec imediat, zise Hannah cuprinsă de panică Ascultă-mă Trebuie să-i telefonezi lui Benford pe linia securizată Numărul lui e pe biroul meu Ascultă-mă! Spune-i ce s-a-ntâmplat Spune-i c-o să-ncerc s-ajung înaintea SSt-ului la sit, ca s-o avertizez pe DIVA să plece M-asculţi? Schindler încuviinţă din cap Hannah o privi, apoi făcu doi paşi spre ea, îi pătrunse în bula cu aerosoli de gin şi o prinse de umeri Putea simţi sub degete oasele ca nişte vreascuri de balsa Se strădui din răsputeri să se controleze, se împotrivi impulsului de a o scutura până-i zbura capul de pe umeri — Irene, şuieră ea, trebuie să faci asta imediat! Trebuie s-o protejăm pe DIVA, tu şi cu mine, da? Cândva făceai bine chestiile astea Fato, adună-ţi ce ţi-a mai rămas şi-ajută-mă O privi în ochi Trebuie să plec Îşi mai ţinu mâinile pe umerii lui Schindler preţ de o secundă — Ia-ţi labele de pe mine, rosti Schindler Am de dat un telefon Sandviciul cu păstramă la grill din ambasadă Puneţi felii de păstramă slabă într-o tigaie încinsă şi agitaţi-o puţin, până când marginile feliilor devin uşor crocante Acoperiţi cu brânză asiago şi ceapă verde perpelită la grătar, şi puneţi capacul până se topeşte brânza Aranjaţi păstrama pe pâine de ţară prăjită, pe care aţi întins în prealabil muştar, şi acoperiţi cu salată de varză şi vinegretă Stropiţi deasupra cu sos hrenovina (sos gros din roşii, hrean, usturoi, sare, piper, boia, ardei gras, oţet şi zahăr) 33 Hannah încălcă vreo duzină de reguli pentru un TDF corect, forţând mica ei Skodă şi executând succesiv mişcări provocatoare, pentru a scăpa de filaj Nu văzu nimic şi trebuia să spere că nu figura pe listă în seara asta, că era „curată” Merse spre est prin traficul dens al serii, apoi coti spre sud şi intră în Liuberţi, un cartier pustiu, cu antrepozite şi parcări pentru camioane Se folosi de oglinzile retrovizoare pentru a marca automobilele ce coteau odată cu ea, scăpând de posibilii copoi, unul câte unul, până rămase singură Aşteptă 15 minute fără să facă nicio mişcare, apoi lăsă maşina într-un şantier de construcţii părăsit şi plecă de acolo pe jos Poate că avea să regăsească automobilul când se întorcea – existau 50 la sută şanse Trebuia să mai meargă pe jos încă 40 de minute Situl SKLAD se găsea în lungul unei alei mărginite de garduri, care ocolea un antrepozit cufundat în întuneric În partea opusă, aleea se termina la o scară din fier ruginit şi nituit, care ducea la o pasarelă ce trecea peste firele unui tren elektricika de navetă În beznă se întindeau o mulţime de depozite cavernoase, iar reţeaua de alei pătate de petrol dintre ele crea un labirint noroios, iluminat de puţinele becuri cu vapori de mercur care nu se arseseră Locul era bântuit de câini care urlară la auzul unui ţignal ascuţit de locomotivă, făcând să vibreze acoperişurile din tablă ale depozitelor Era o Gomora noroioasă, ruginită, decrepită, şubredă, de pe care se cojea vopseaua, înconjurată de sârmă ghimpată – cu alte cuvinte, suburbiile Moscovei Aerul era nemişcat şi muşcător de geros când Hannah trecu ca o stafie pe lângă clădiri întunecate ce miroseau a vaselină de utilaje şi şpan Se opri la colţul uneia dintre ele şi-şi folosi scanerul termic ca să verifice drumul, apoi zona din spatele ei, apoi cele două alei laterale Pustiu Niciun zgomot de motor, niciun iz acrişor de fum de ţigară; scanerul înregistra doar vaga înflorire termică a becurilor de pe pereţii laterali ai antrepozitelor Înaintă până la colţul următor şi verifică din nou cele patru puncte cardinale Nici ţipenie de om Se uită la ceas şi se întrebă dacă SSt-ul venea cu o hoardă de urmăritori pe urmele lui Cu puţin noroc, se rătăcise şi-i purta pe copoi în cercuri pe şoseaua de centură Hannah ajunse la scară şi urcă silenţios treptele până la pasarela ce trecea peste calea ferată Un alt tren verde-închis hurui pe dedesubt, iar firele de curent de deasupra ţiuiră formând arcuri electrice Pasarela din oţel se legănă la trecerea trenului şi Hannah se ghemui pe vine, ţinându-se de balustrada ruginită De aici de sus, putea să vadă până departe peste cele patru alei în cruce dintre antrepozite Luna era acoperită de nori şi începuse să plouă încet, iar picăturile încreţeau băltoacele uleioase de pe sol Totul se petrecu foarte rapid, cortina se ridică şi dezvălui o scenă de coşmar pe care Hannah o privi fără să-i vină să-şi creadă ochilor O siluetă înainta greoi pe aleea laterală aflată drept în faţa ei, un mers cu degetele picioarelor întoarse înăuntru pe care-l recunoscu ca aparţinându-i lui Throckmorton El studiase raportul despre sit şi venea direct la locul menţionat Era înfofolit în palton şi purta pe cap o enormă căciulă moscovită din blană, mare cât un tort de fructe Avea capul plecat, tras între umeri, şi mâinile vârâte în buzunare, şi ocolea cu grijă băltoacele de noroi „Perfect vizibil ” În spatele lui, departe, capota unui automobil cu farurile stinse se ivi de după colţul unui depozit „Nenică, i-ai adus aici ” Hannah se uită spre aleea din dreapta şi văzu un alt automobil cu farurile stinse care încetini şi se opri, iar din el coborâră două siluete întunecate, care rămaseră în umbră În spatele unui antrepozit şi mai îndepărtat, o altă formă neagră se lipise de peretele clădirii pentru a trage cu ochiul după colţ Silueta aceea începu să înainteze, încet; celelalte îşi păstrară poziţiile „O echipă mare ” Hannah îşi simţea pulsaţiile inimii în maxilar Coşmarul se înrăutăţi Cu instinctul unui ofiţer de operaţiuni interne, femeia ştiu unde să privească după aceea Cu trei clădiri mai departe, în stânga, zări o altă siluetă – mai subţire, cu capul drept – care mergea încet spre intersecţie „Iisuse! Asta trebuie să fie DIVA ” Hannah privi, încremenită, cum cele trei siluete – Throckmorton, DIVA şi copoiul care mergea pe jos – se îndreptau spre acelaşi punct Aveau să ajungă simultan în intersecţie Şi mai multe siluete negre apărură în flancuri Capota altui automobil se furişă după primul colţ, iar alţi doi inşi – nedesluşiţi, cu pălării – se aflau în urma lui, privind Chiar pe când cobora silenţios scara spre intersecţia înnoroiată, Hannah se gândi la tatăl ei – nu la Benford, sau la DIVA, sau la Nate, se minună ea în mod conştient – şi apăru în capătul aleii, cu o eşarfă pe cap, cu gulerul de blană ridicat Gâfâia surescitată, dar în acelaşi timp era cuprinsă de un calm glacial, ştiind ce trebuia să facă Aşteptă o secundă, până când Throckmorton o văzu şi tresări surprins În clipa următoare se trezi atacat de doi bărbaţi, care se repeziră din spate şi-l placară, doborându-l cu faţa în noroi, cu genunchii pe ceafa lui, răsucindu-i braţele la spate SSt Moscova începu să ţipe ascuţit şi dădu din picioare, până ce un alt bărbat se aşeză pe ele Totul dură două secunde, iar în secunda a treia, Hannah se întoarse şi sprintă spre dreapta ei, pe drumul noroios, în direcţia opusă celei din care sosea DIVA Bărbatul care venea din dreapta răcni ceva şi încercă s-o oprească, însă Hannah trecu pe lângă el, iar individul alunecă şi căzu în noroi În jurul ei răsunară alte răcnete – erau urlete de furie, de vânătoare – zgomote de motoare ambalate şi şuieratul cauciucurilor acoperite de noroi Throckmorton continua să ţipe ca un porc înjunghiat „Aşa, băieţi”, se gândi Hannah, „faceţi cât mai multă gălăgie ” Sunetele paşilor răsunau în urma ei, totuşi nu se apropiau „Exact, să creadă că l-au găsit pe agentul rus, haideţi, curcanilor, nu pierdeţi iepuraşul ” Se gândi că ar putea chiar să scape, să sară un gard şi să traverseze nişte şine, să-i dea cu nasul în rahat Scanerul termic o lovea în piept pe sub pufoaică; cu cât pierdeau mai mult timp în urmărirea ei, cu atât ar fi câştigat mai mult timp pentru DIVA Maşina de filaj – un Volvo C30 murdar de noroi, cu ştergătoarele de parbriz funcţionând la viteză maximă – apăru prea repede de pe o alee laterală, printre două antrepozite şi o lovi pe Hannah cu bara din faţă stânga în şoldul drept, azvârlind-o şase metri prin aer, după care se izbi de peretele din tablă ondulată al unui depozit de pe partea opusă a aleii Maşina derapă şi se opri în noroi, iar pasagerul din dreapta coborî şi veni spre femeie Şoferul rămase locului, cu portiera deschisă în dreptul său, parcă temându-se să se apropie Ştergătoarele de parbriz fâşâiau înainte şi înapoi O altă maşină apăru pe scenă, iar patru bărbaţi alergau pe jos Ploaia se oprise Hannah simţise doar o lovitură teribilă în partea laterală a corpului şi un fulger, dar se trezi pe spate, privind în sus la un cerc de feţe asudate – sprâncene, pomeţi slavi, aluniţe, căciuli tricotate Simţea apăsarea pământului sub corp, dar nu-şi putea simţi picioarele Încercă să-şi găsească mâinile şi i se păru că mişcă unele degete, însă nu le putea vedea Încercă să respire, dar era ca şi cum ar fi tras aer printr-un pai spart Nu respiratul era problema cea mai gravă – simţea că ceva se rupsese în interiorul ei şi se desprinsese de la locul său Chipurile tăcute şi grave o priveau, iar ea le întoarse privirea N-avea să-i lase s-o vadă plângând „Tată, am salvat-o, am reuşit Ai fi mândru de mine, tată N-o să le îngădui să mă vadă plângând, dar vino şi du-mă acasă ” Şeful echipei de filaj se aplecă şi slăbi eşarfa de sub bărbia lui Hannah, apoi o trase uşor – capul îi căzu într-o parte Cârlionţii blonzi îi acoperiră parţial faţa senină * Dominika aşteptă o oră în antrepozitul abandonat, uitându-se printr-o fereastră spartă spre aleea înnoroită Afară erau două grupuri de oameni, ambele luminate de farurile a cel puţin patru maşini ce apăruseră ca din senin Primul grup ţinea un bărbat care răcnea ceva neinteligibil, în timp ce era împins pe bancheta din spate a unui automobil Al doilea grup, de zece-doisprezece indivizi, se afla mai departe pe alee şi stătea în cerc în jurul unei forme întinse pe pământ Era prea departe ca să vadă ceva, dar când unul dintre bărbaţi se aplecă să desfacă o eşarfa, Dominikăi i se păru că distinge părul unei femei Se aflase la două antrepozite depărtare de actualul sit de întâlnire – cel mult o sută de metri – şi se lipise de perete când auzise strigătele şi zgomotele de motoare Văzuse siluete ce alergau şi se îndepărtau de ea, însă numărul zgomotelor de maşini din jur o şocase şi se strecurase printr-o gaură în gardul din plasă de sârmă, apoi se târâse în bena ruginită a unui excavator cu aburi care fusese utilizat ultima oară probabil la săparea Canalului Moscova în 1932 Bărbaţi şi vehicule trecuseră înainte şi înapoi vreo 15 minute, iar Dominika stătuse ghemuită într-o baltă de noroi, apă de ploaie şi aşchii de rugină Lucrurile se domoliră şi femeia reuşi să tragă cu ochiul peste marginea benei Un timp n-avea să se mişte de aici: FSB-ul avea să lase în zonă un automobil cu doi supraveghetori silenţioşi, pentru a vedea dacă apărea ceva după plecarea tuturor Marta şi Udranka stăteau pe lăzi, lângă uşă Ai tratat-o un pic cam dur pe puştoaica aia americană, zise Marta, în timp ce Udranka legăna din picior Vezi cum te iubesc toţi? Dominika se cutremură în benă şi închise ochii Nu ştia ce se întâmplase, dar Hannah ar fi trebuit să fie aici şi Dominika avea intuiţia teribilă că forma aceea de pe pământ era chiar ea FSB-ul n-ar fi rănit cu bună ştiinţă un diplomat, însă tipii ăştia din filaj erau vânători în haită feroce când simţeau în nări izul sângelui – copoii erau capabili de orice Şi pentru că tot amintise de copoi De după colţul antrepozitului, Dominika văzu doi ochi roşii care o priveau Ochii se apropiară şi văzu botul negru şi spinarea gârbovită a unui câine uriaş – jumătate câine, jumătate lup – care, fără îndoială, evadase din lesă de undeva din iad Câinele o privi pe Dominika şi răsuflarea îi era clar vizibilă, plutindu-i în jurul capului în văzduhul geros Un lătrat, un mârâit, ca să nu mai zică de un atac, i-ar fi adus aici fulgerător pe cei din FSB, dar animalul stătea nemişcat acum şi o privea cu capul lăsat Dominika îşi aminti copilăria ei şi cum o învăţase tata să procedeze cu Gustave, micul lor Teckel Întinse mâna Câinele masiv şovăi, apoi înaintă, tot mai mult, şi adulmecă „Care-i viaţa ta, diavole?” se gândi Dominika, ţinând braţul nemişcat Glasuri de bărbaţi reverberau dintre zidurile antrepozitelor „Ei te bat şi te înfometează? Îi urăşti la fel de mult ca mine? Se tem de tine?” Câinele o privi în ochi, se întoarse şi dispăru în beznă, uitându-se încă o dată înapoi, parcă pentru a-i spune S volkami jit, povolci vît, ca să trăieşti printre lupi, trebuie să urli ca un lup Dominika îi mulţumi în gând câinelui Satanei Diavolul tocmai îi spusese ce trebuia să facă * Benford nu putea să se mişte, nu putea să gândească, nu putea să vorbească Delirase 12 ore după ce primise telefonul de la SASt Schindler, care-l alertase că SSt ieşise pe stradă pentru a se întâlni cu DIVA, iar Hannah plecase după el Nate sosi în Washington de la Atena în seara aceea, în toiul crizei Acum stătea pe sofaua din cabinetul lui Benford, neras şi obosit din cauza diferenţei de fus orar Janice Callahan apăru cu cafele şi ceaiuri, iar Margery Salvatore aduse containere cu soupe au pistou de casă – supă săţioasă de legume cu piure de busuioc – care avea să le ţină de foame până se deschidea cantina de la parter Bârlogul lui Benford se umplu de aromele mâncării bune provensale, dar nimeni nu se simţea în largul lui, nimeni nu putea să mănânce Aşteptau relatarea dezastrului, vestea triumfătoare difuzată de VGTRK, Compania Rusă de Stat de Televiziune şi Radio, că organele de contrainformaţii ale serviciilor secrete ale Federaţiei demascaseră o altă trădătoare, o criminală plătită de Principalul Inamic pentru a-şi vinde ţara – Tovarăşi, să reînviem etichetele corecte ale Războiului Rece, pentru că asta sunt americanii: Principalul Inamic al Rusiei – care fusese arestată şi aştepta acum încheierea anchetei şi începerea procesului Benford vorbise de câteva ori cu SASt din Moscova, al cărei glas tremura evident, cerând actualizări, dar nu exista nimic Nici SSt, nici Hannah nu se întorseseră la ambasadă; ambii întârziau suspect de mult Nicio ştire despre DIVA Schindler insistase pe lângă consulul general să se intereseze la Ministerul de Externe rus despre diplomaţii dispăruţi, însă nu primise niciun răspuns Ultima perioadă fusese dură pentru Nate Nash, care răsfoia în minte paginile unui enorm album foto, pe coperta căruia scria cu litere stanţate: „Asta-i viaţa ta complet dată peste cap” Îl pierduse pe LYRIC (chiar dacă nu a fost din vina lui, tot se cheamă că pierduse un agent), relaţia lui bifurcată cu Dominika – amantă/agentă – era iraţională, se culcase cu Hannah Archer, colega ofiţer de caz care dispăruse acum în Moscova, DIVA îşi anunţase intenţia suicidală de a-l exfiltra pe LYRIC de pe coasta baltică a Rusiei, deşi acesta se afla sub arest la domiciliu, fiind suspectat de spionaj, fusese desemnat de Benford să preia conducerea unei operaţiuni încă nespecificate pentru a împiedica o cârtiţă neidentificată din CIA să transmită identitatea DIVEI rezidentei SVR din Washington, o vrăjitoare cu aspect de bunicuţă care părea să fie imbatabilă pe stradă, iar SASt-ul lui din Atena, Marty Gable, îi ceruse să-şi rezerve timp pentru o şedinţă prelungită de consiliere când se va întoarce în Staţie, pentru a discuta despre lipsa lui de profesionalism, despre ignorarea instrucţiunilor şi, citându-l pe Gable, despre faptul că era un „ambasador din Republica Idioţilor” * La 8000 de kilometri spre est, Alexei Ziuganov fumega şi el în biroul său din Direcţia KR din Iasenevo Azi-noapte dobitocii din FSB stricaseră totul în ultima clipă – doar o secundă în plus de răbdare şi ar fi prins sconcsul rus pe care americanii intenţionau să-l întâlnească în jalnicul district de antrepozite Era sigur de asta Şi existau şanse importante să fi fost chiar cârtiţa, peştele mare pe care-l căutau toţi În schimb se aleseseră cu un incident diplomatic: moartea accidentală a americancei avea să însemne pierderea jobului nu doar pentru unul dintre urmăritori, iar el personal va avea grijă să ajungă şi la închisoare Americanca blondă nu însemna nimic pentru el, era lipsită de importanţă Dar după ce fusese informat, se grăbise la morga poliţiei din Liublino în okrugul din sud-est ca să-i examineze bunurile; găsise doar cardul diplomatic de identitate şi scanerul termic comercial O brăţară albastră, ţesută din bumbac, îi fusese tăiată de pe încheietură Nicio notiţă legată de întâlnire, nimic prin buzunare care să poată oferi un indiciu despre persoana cu care se întâlnea Îi verificase tivurile şi cusăturile hainelor Îi tăiase tocurile ghetuţelor şi smulsese branţurile Nimic Ridicaseră cearşaful ca să-i arate partea dreaptă a corpului ei, învineţită şi deformată spre interior, dar Ziuganov se uitase la faţa ei şi avusese o microsecundă de îndoială a aripilor de liliac: o femeie tânără ca asta opera în capitală, le fora secretele, racola ruşi Câte altele ca ea mai existau? Ce fel de inamic era ăsta? Ziuganov îşi privi ceasul Ministerul de Externe avea să informeze ambasada americană despre Blondă peste o oră, după ce terminau să urle şi să pălmuiască faţa de grăsan a şefului CIA care fusese ţinut aproape şase ore într-un birou FSB, acoperit cu noroi uscat şi cu nasu-i ca o trompă curgând Atitudinea lui speriată, plângăreaţă, fusese filmată, inclusiv momentul când făcuse o băltoacă sub scaun Avea să dea bine într-un viitor documentar TV Spre meritul lui, nu recunoscuse însă nimic anchetatorilor şi în niciun caz nu confirmase ceea ce ei ştiau deja: că tânăra de la morgă era ofiţer CIA Toată noaptea fusese o pierdere de timp Mizerie, supărător, incompetenţă Cu toate acestea, Ziuganov ştia în mod instinctiv că incidentul nu avea să zbârlească penele preşedintelui De fapt, va insista să fie prezentat în presă Orice dovadă a perfidiei CIA care viola suveranitatea Rusiei juca un rol în povestea internă a lui Putin Rusia trebuia să rămână puternică în faţa atacurilor Occidentului Războiul Rece nu se terminase niciodată Reconstruirea fostei puteri şi măreţii a Rusiei Lui Putin însuşi îi plăcea să spună bancul următor: Se descoperă că Stalin este viu şi trăieşte într-o cabană în Siberia O delegaţie este trimisă să-l convingă să revină la Moscova, să preia puterea şi să readucă Rusia la măreţie După multe şovăieli, Stalin acceptă să se întoarcă „Bine”, zice el, „dar de acum s-a terminat cu Băiatul Bun ” De fapt, Ziuganov era bucuros, în sinea sa, că FSB-ul nu avusese succes cu capcana pe care o întinsese El dorea să prindă personal cârtiţa, bazându-se pe numele pe care TRITON avea să-l ofere peste cinci zile Zarubinei Îşi dorea mai puţin să-l târască pe trădător în lanţuri în faţa lui Putin şi mai mult să-l lege pe porc de o masă, să-i asculte şuieratul şi să simtă mirosul aerului degajat în timp ce-i perfora cavitatea toracică cu un trocar chirurgical În plus, îl preocupa o ipoteză care îi venise în minte despre cârtiţă O idee vagă, dar insistentă, delicios de contemplat, imposibil de abandonat Continua s-o dezvolte Avea să fie ca un karakurt împestriţat, veninosul păianjen de stepă, care se deplasează întruna pe pânza sa, aşternând încă un fir mătăsos, cu vârfurile picioruşelor pe firul de semnalizare, aşteptând o vibraţie Căpitanul Dominika Egorova, cea cu pas elegant şi ochi de gheaţă albastră Avea un trecut operativ spectaculos – despre ea s-ar fi putut spune că transcende norocul Supravieţuise – greu de presupus – atacurilor unui asasin Speţnaz, mecanicilor din Departamentul 5 şi Evei Buchina Făcuse rost în mod miraculos de informaţia necesară prinderii lui Korcinoi Absolut remarcabil Rezultatele ei în afacerea cu Iranul – propunerea rutei pe apă prin Rusia îl încântase pe Putin – îi sugerau minţit obsedate a lui Ziuganov un soi de îndrumare din exterior Cine cunoştea atâta geografie? Iar intuiţia ei remarcabilă privind rechemarea lui Soloviov din Atena era improbabilă Chiar aşa? Pe baza unei singure discuţii? Mai recent apăruseră şi alte vibraţii infime ale plasei de păianjen Rezidentul din Atena transmisese felicitări Direcţiei KR pentru investigaţia de succes a Egorovei Un rezident lingău îi scrisese lui Ziuganov că regreta că nu avusese ocazia de a se împrieteni cu doamna căpitan, dar înţelegea preferinţele unei inspectoare de la contrainformaţii Intrigat, Ziuganov telefonase la Atena pe linia securizată şi aflase că Egorova optase să nu stea în complexul ambasadei, ci la un hotel necunoscut din oraş Cu excepţia câtorva recepţii de seară în ambasada rusă, Egorova dispăruse în toate serile vreme de două săptămâni Nu era, desigur, o infracţiune, totuşi era neobişnuit Cum ar putea să explice cineva toţi aceşti factori suspecţi? Ce făcuse în fiecare seară fosta balerină pieptoasă? Ar fi trebuit oare s-o întrebe? Nu, mai bine să nu-şi facă cunoscut interesul TRITON şi Zarubina aveau să ofere răspunsul cât de curând Mai exista şi altă pietricică ce-l rodea în pantof Ziuganov prinsese o interacţiune trecătoare între Egorova şi adjunctul său, Evgheni, pe coridorul din faţa biroului său Egorova ieşea din sala de conferinţe şi Evgheni îi făcuse loc la uşă, aplecându-se uşor din mijloc în stilul unui majordom de operetă Asta nu însemna mare lucru – Evgheni era un clovn hirsut în faţa femeilor – dar lui Ziuganov i se păruse interesat, foarte interesat, s-o vadă pe Egorova fulgerându-i un zâmbet Ziuganov nu ştia nimic despre flirturi, sau curte, sau seducţie, dar se declanşaseră alte sinapse, gânduri negre ca tuşul, că subordonata celebră şi pieptoasă îl manipula pe Evgheni, că el era încolţit, că ea îl ameninţa Statutul Egorovei de principală favorită în ochii lui Putin era ultrajul cel mai strigător la cer Ziuganov scrâşnea din dinţi când îşi amintea El prinsese spioni El se ocupase de iranieni Ba chiar contribuise la fel de mult ca oricare altul la încheierea contractului cu Iranul O declarase până şi Govormarenko, care îi amintise acest lucru lui Putin Atunci de ce era favorizată femeia? Când va deveni adjunctul Zarubinei în SVR, va cere să i se arate mai mult respect „Şi până voi deveni adjunct”, se gândi el, „Putin va fi renunţat la Egorova, iar atunci eu voi fi cel care-i va decide viitorul: consilier SVR al Flotei Nordului în Severomorsk, sau responsabilă de culegerea informaţiilor în Groznîi, Cecenia, sau adjunctă la Institutul Kon, înapoi în Şcoala de Vrăbii Să-şi petreacă restul carierei arătându-le studentelor ţărănci din toate republicile cum se face felaţia ” Apoi îşi aminti: „Dacă se va dovedi că nu este ea cârtiţa” Ziuganov ar fi făcut apoplexie dacă ar fi ştiut că Putin o invitase pe Dominika să petreacă un weekend în preajma puterii, lângă St Petersburg Ar fi fost şi mai scandalizat dacă ar fi ştiut că Dominika îl convinsese pe Evgheni – în stilul Vrăbiilor – să semneze un permis care să-i îngăduie să şofeze pe M10 cei 600 de kilometri până la Streina Evgheni se lămurea tot mai mult cum stăteau lucrurile: alierea lui cu Dominika era pariul inteligent, aşa că-şi asumă riscul de a nu-i spune nimic lui Ziuganov * Veştile sosiră la Benford şi grupul său simultan de la Centrul Operativ şi Departamentul de Stat, într-un triplu asalt de lovituri nemiloase Ministerul de Externe îl informase pe consulul general al ambasadei SUA de la Moscova că primul secretar Vernon Throckmorton fusese reţinut de Serviciul Federal de Securitate sub suspiciunea de spionaj, dar invocase imunitatea diplomatică Throckmorton era liber să se întoarcă la ambasadă, dar ministerul emitea ordin de expulzare PNG, desemnându-l pe domnul Throckmorton persona non grata Avea la dispoziţie 48 de ore ca să părăsească Rusia A doua ştire rea era de fapt absenţa veştilor: DIVA nu răspunsese la trei mesaje CARS separate, ce fuseseră încărcate de o dispeptică SASt Schindler, care cereau un semn de viaţă urgent Poate că ea era acasă şi dormea, revenindu-şi după noaptea de coşmar a unei întâlniri devoalate – Janice, Dante şi Nate o trăiseră, ştiau frigul îngheţat care-ţi cuprindea picioarele, simţiseră transpiraţia prelingându-se pe sub straturi de îmbrăcăminte, îşi aminteau sunetele oamenilor şi vehiculelor ce se apropiau din spate, din părţi şi de jur-împrejur Sau DIVA putea să fie într-un scaun dintr-un birou supraîncălzit, cu jaluzelele murdare de la geamuri înclinate neglijent, cu cătuşe şi purtând doar lenjerie de corp, în timp ce, prin rotaţie, o echipă de ofiţeri FSB – bărbaţi mici şi vicleni, ori bătăuşi brutali, ori matroane cu buze umede – o „frăgezeau” înaintea călătoriei ameţitoare în partea din spate a unei dube spre Lefortovo sau Butîrka, unde să-şi înceapă treaba adevăraţii profesionişti Aceştia ar fi inclus fraternitatea de anchetatori, chimişti, medici şi psihologi ce utilizau clipsuri crocodil legate la baterii auto, o colecţie Matrioşka de torţionari, aidoma păpuşilor de lemn ascunse una într-alta, fiecare monstru ieşind din monstrul anterior, fiecare oroare mai teribilă decât cea precedentă, până la oroarea finală Care, Benford o ştia, avea să fie Ziuganov A treia ştire rea a fost cea mai rea Dante a fost chemat la Centrul Operativ după miezul nopţii pentru a prelua un anunţ de pe telegraf – impersonal, indiferent, cu nota familiară a ironiei sovietice – de la departamentul de protocol al Ministerului de Externe rus: Secretarul de gradul III Hannah Archer de la ambasada SUA a decedat într-un accident rutier în seara zilei de 10 Din cauza propriei neatenţii, a fost lovită de un vehicul în condiţii de ploaie Ambasada SUA este rugată să informeze Ministerul cu privire la soarta cadavrului Dante stătea cu capul în mâini Margery şi Janice tăceau, cu ochii înroşiţi, smiorcăind Benford suspină: — A fost o tânără excepţională, spuse el încet Îl privi pe Nate Ce eşti pregătit să faci? îl întrebă Toţi din cameră se întoarseră către el — O să am grijă de Zarubina, răspunse Nate Ea nu va căpăta numele lui Domi Benford îl privi tăcut şi Nate îi susţinu privirea fără să clipească — Simon, continuă Nate, pregăteşte Ruta Roşie Doi DIVA vine şi n-o va opri nimeni Soupe au pistou Puneţi ulei de măsline într-un ceaun de fontă şi căliţi ceapă, praz şi ţelină tăiate mărunt Adăugaţi varză tocată, fasole albă fiartă şi acoperiţi cu zeamă de pui, aduceţi la fierbere, apoi adăugaţi roşii şi cartofi tăiaţi mărunt, paste de dimensiuni mici (anellini sau ditalini), dovlecei tăiaţi mărunt şi bucăţi de cotoare de varză Fierbeţi înăbuşit până când toate ingredientele s-au înmuiat Condimentaţi Când serviţi, turnaţi în supă pistou (sos gros din usturoi, sare, frunze de busuioc, roşii tocate, ulei de măsline şi brânză Gruyère sau parmezan rase) 34 La şedinţa de dimineaţă cu personalul, Evgheni o informă pe Dominika despre tânăra – Hannah Archer, suspectată a fi ofiţer CIA – care fusese lovită şi omorâtă de o maşină de filaj în districtul Liuberţi în noaptea trecută Deocamdată FSB-ul nu anunţa accidentul Mintea Dominikăi se decuplă în timp ce-şi strânse dosarele, se auzi rostind nonşalant ceva de genul „Sper să-l ardă pe idiotul care-a făcut-o”, se întoarse în biroul ei, se aşeză la masă, îşi stăpâni lacrimile şi se strădui să respire Udranka îi vorbi din colţul camerei Toate suntem sirenele Kremlinului, duşka, toate suntem alături de tine Şi Hannah intră pe uşă şi-i zâmbi Ea fusese mereu capabilă să-şi controleze emoţiile exterioare, chiar în vreme ce-şi clădea, rafina şi lustruia furia clocotitoare ce devenise parte din ea Moartea lui Hannah o zgudui la fel de mult pe cât o făcuse asasinarea Udrankăi, însă cu durerea suplimentară de a şti că micuţa fată a naturii plină de spirit, devotată şi curajoasă, îi salvase viaţa în noaptea trecută Închise ochii şi-i ceru lui Nate s-o ajute, întrebând de ce ea, Dominika, aducea moarte Iar un militar bătrân aştepta în apartamentul lui reînceperea interogatoriilor, un proces care, în mod aproape cert, avea să se termine cu vîsşaia mera, pedeapsa capitală Ea îl trimisese în beciuri şi tot ea avea să-l scoată – în seara asta Când Dominika plecă de la muncă, o imagine nouă îi apăru în minte, blândă şi frumoasă, dar în acelaşi timp teribilă şi letală Se gândi la poveştile bunicii ei despre Rusalce, legendarele duhuri ruse ale apelor, sirenele-demoni fermecătoare, cu plete lungi, care erau spiritele unor tinere ce muriseră înainte de vreme Ele stăteau lângă mal şi cântau, îi ademeneau pe bărbaţi să se apropie, după care îi trăgeau la fundul apei şi-i înecau Dominika ştia că va avea alături spiritele lui Hannah, Marta şi Udranka „Vom sta pe mal, surorilor, şi vom cânta, iar după aceea voi vă veţi putea găsi odihna ” Iar apoi îşi spuse: „Grăbeşte-te, începi să-ţi pierzi judecata” Iar nimfele dulci din ochiul minţii ei se transformară în creaturi cu ochi roşii canini, care trăiau în bezna îngheţată a unui antrepozit Poţi să vii şi tu; o să mergem toate, împreună Indiferent ce s-ar fi întâmplat în creierul acela supraîncins şi în pieptul răscolit, Evgheni i-o citi pe chip şi nu spuse „noapte bună”, cu atât mai puţin să sugereze o partidă de pălmuţe şi gâdilături înaintea plecării ei Ziuganov o văzu, de asemenea, trecând prin faţa uşii biroului său şi receptorii lui schizoizi înregistrară că femeia părea diferită – inundată de ceva – o altă anomalie ispititoare pentru teoria lui despre cârtiţa Egorova, o altă firimitură de informaţie pe care gândacul de gunoi s-o rostogolească înapoi în vizuina lui ca s-o ronţăie * Ora 21:00 Mâinile îi tremurau când spălă farfurioara şi ceaşca pentru ceai pe care erau pictate vrăbii Nu-şi putea aminti cu exactitate când şi cum împachetase valijoara de călătorie, dar cumva intrară pantofii cu toc şi rochia cu decolteu adânc Verifică trusa pentru Ruta Roşie Doi şi ledurile de testare clipiră verde; privi apoi în jurul apartamentului, întrebându-se dacă se va mai întoarce vreodată, şi-şi văzu patul, făcut cu grijă – ura ce făcuse în el – dar avea să termine totul şi să-i trimită pe toţi la naiba Lada Priora albastră-închis din garajul Serviciului avea un schimbător de viteze înalt şi mirosea a fistic crud; Dominika exersă cu schimbătorul de viteze până se obişnui cu el Kutuzovski Prospekt era aglomerat, însă MKAD era o masă curgătoare a traficului de seară, învăluită în gaze de eşapament Dominika nu putea coborî geamul ca să respire – nu-şi putea aminti că respirase – însă ieşi de pe M10 şi trecu pe Iubileinîi, apoi coti la dreapta pe Lavocinka, strada lui LYRIC, şi găsi clădirea exact vizavi de parcul Dubki şi de cupolele aurite ale Bisericii Bobotezei din Himski, cu pereţii albi precum colţii de morsă; blocul de apartamente era roz decolorat şi avea intrarea protejată de o copertină din beton Dominika urcă scările, trecu pe lângă uşile apartamentelor, auzi televizoare şi prunci plângând, inima îi bubuia, maxilarul îi zvâcnea şi vederea îi era un con cenuşiu când se deschise uşa Poliţistul plictisit care-l păzea pe bătrân avea chipul turtit, urât, păr lăţos murdar şi purta trening LYRIC stătea în living în spatele său, cu papuci vechi de pâslă, aşezat pe o canapea, cu ziare împrăştiate pe jos Braţul Dominikăi se mişcă înainte ca ea să-i fi comandat, ţintind scobitura de sub gâtul cărnos, şi poliţistul se împletici un pas îndărăt, se prinse cu mâinile de traheea strivită, apoi se nărui Dominika păşi peste faţa lui care devenise vineţie, iar generalul Soloviov, zbârcit parcă, îmbrăcă o pereche de pantaloni, pantofi şi pardesiu – fără discuţii – iar vocea ei aparţinea altcuiva şi-l zgâlţâi pe bătrân, apoi îl trase în jos pe scări, ignorând ochii sticloşi de pe podea Fixă centura de siguranţă peste pieptul generalului, îi simţi mirosul acru al fricii şi trebui să se întoarcă, apoi să intre pe M10, uneori cu patru benzi, de obicei cu două, camioanele aveau trailere cu cauciucuri roase, nenorociţii nu trăgeau pe dreapta ca s-o lase să treacă, aşa că privea rapid, după care călca acceleraţia până la podea, ambalând motorul din nou şi din nou şi din nou Generalul tăcea, nu întreba, privea drept înainte, era responsabilitatea ei acum, se făcuse ora 23 şi orăşelele noroioase Zelenograd, Solnecinogorsk, Klin, Novozavidovski, Tver, şi Dominika îl întrebă cât timp; probabil că mai dispuneau de o oră înainte ca poliţistul de schimb să descopere cadavrul Generalul începu să bată câmpii, onoare şi Armata Roşie şi Rusia, şi se numi pe sine un prost, o ştia acum, un jopa bătrân, un dobitoc bătrân, şi întrebă cine era ea, şi plânse amintindu-şi de copiii lui, şi-i mulţumi din nou şi din nou, iar cuvintele lui panicate şi verzi umplură întunericul din maşină, cu banda centrală a şoselei trasată nu tocmai drept, iar farurile ce veneau din faţă îi umpleau globii oculari, dar oglinda retrovizoare era curată şi întunecată, iar localităţile dispărură; acum venea vastitatea Rodinei, trunchiuri de pini şi molizi în lumina farurilor, un metronom care pâlpâia constant; era miezul nopţii şi terenul se vedea plat până la orizont, podeaua cerului, stele ca praful, şi ochii Dominikăi începură să se împăienjenească Scutură din cap şi dulăul sări pe drum în faţa ei, privind-o cu ochi roşii, şi o auzi pe Udranka râzând undeva pe câmpurile negre, iar ochii roşii ai câinelui deveniră luminile roşii pâlpâitoare ale unui echipaj de miliţie rutieră GAI pe acostament, şasiul unui camion era vizibil în şanţ, un poliţai le făcu semn să treacă, încă nu se dăduse nicio alertă radio Drumul continua să se întindă în imensitatea întunecată din faţă; ea se uită la general, dar acolo stătea Hannah, cu mâinile în poală şi părul în vânt, şi Dominika redresă înainte să intre în lizieră Generalul o ajută să stea trează, cu aerul rece al nopţii şi cântece patriotice sovietice, „Katiuşa” şi „Sviaşennaia Voina (Războiul Sfânt)”, pe care le cânta cu bas răsunător, apoi sughiţă deoarece cântase atât de energic, după aceea râse, doi spioni care goneau prin noapte cu obrajii umezi şi câinele Stăpânului Iadului în faruri, şerpuind neobosiţi ca fantomele prin Veliki Novgorod, la ora unu, mai având de străbătut 200 de kilometri Apoi cântatul şi amintirile au fost prea mult, el dorea să se întoarcă, se smiorcăi, după care tăcu şi apăru lumina citadină din St Petersburg, unde aveau să fie filtrele poliţiei Ora două şi Dominika ieşi de pe M10 şi trecu pe KAD, ca să evite intrarea în oraş; drumul de centură era pustiu noaptea Acum trebuia să fie atentă la oglinzile retrovizoare; pe aici avea să se întâmple, jeepuri de-a curmezişul şoselei, şi amândoi ar fi fost terminaţi Ora trei şi maşinuţa albastră gonea pe Petergofskoie, A121, de-a lungul coastei cu complexul de palate ale ţarului; din când în când se întrezărea golful Finic şi se simţea izul sărat al mării, trecură de porţile luminate ale Palatului Constantin – preşedintele era înăuntru – apoi Palatul Peterhof întunecat, alb şi masiv în depărtare, apoi cupolele Palatului Oranienbaum – nimic în oglinzile retrovizoare – acum sub digul KAD Dominika se uită la kilometri – exact la doi virgulă patru, spusese Benford – şi coasta mlăştinoasă se deschise în dreapta, cu apa netedă ca sticla argintată, şi ea coti în dreptul unui panou publicitar şi pătrunse pe drumul de plajă negru precum catranul, cu geamurile coborâte şi farurile săltând peste pietroaie desprinse şi plaja pietroasă şi iarba de mare Stinse farurile şi trase frâna de mână, oprindu-se cu un scârţâit; era aproape ora patru Acolo unde apa era limpede până la plajă, vizavi de bolovanul cu două dungi verticale trase cu vopsea roşie, începea Ruta Roşie Doi * Generalul Soloviov – ca şi interogarea şi condamnarea lui pentru spionaj – era responsabilitatea lui Ziuganov Poliţistul de schimb telefonase la miezul nopţii şi raportase că apartamentul lui Soloviov era gol, cu excepţia cadavrului lui starşina Bogdanov: traheea sergentului fusese strivită Ziuganov a fost anunţat după o oră şi era cât pe ce să-şi piardă minţile În mai puţin de o jumătate de oră ajunse la birou, unde urlă în telefon despre echipe CIA care operau în libertate prin Moscova Zbieră din toţi rărunchii la ofiţerul de serviciu din centrul de pază SVR să trimită buletine informative care să-l descrie pe Soloviov la unităţile de poliţie şi de miliţie din toată Moscova Nebărbierit şi somnoros, Evgheni primi ordinul să ia legătura cu Biroul Principal pentru Transport Intern şi Transporturi Speciale al Poliţiei Moscova şi să ordone imediat supravegherea totală la aeroporturile internaţionale Domodedovo, Şeremetievo şi Vnukovo, ca şi la aeroportul regional Bîkovo Ziuganov îl trezi pe directorul SFV, Serviciul Federal al Vămilor, şi ceru ca Departamentul de Control pentru Contrabandă din aeroporturi să examineze cu raze X, fără excepţie, toate servietele diplomatice mari ce părăseau ţara şi proveneau de la ambasadele americană, britanică, canadiană, australiană şi neozeelandeză (alianţa Five Eyes se raliase împotriva Rusiei încă de la Revoluţia din Octombrie din 1917) Când directorul SFV – el însuşi fost membru KGB şi favorit al preşedintelui – îi spuse că servietele diplomatice erau inviolabile, Ziuganov îl ameninţă în mod nechibzuit să-i zdrobească testiculele într-o carte de telefoane a Moscovei, iar directorul îi zise Idi na hui, du-te-n mă-ta, şi închise telefonul Aidoma unui elefant, Ziuganov spărgea porţelanuri în tot oraşul, dând ordine şi proferând ameninţări; telefonul fără fir siloviki, reţeaua cumetriilor, chiar la ora aceasta din noapte începu să vocifereze despre paşi greşiţi, despre eşecul potenţial colosal al omuleţului din SVR pe care oricum nu-l plăcea nimeni şi în care nu aveau încredere Cariere – şi nu doar cariere – erau în pericol real când asemenea bârfe circulau şi ajungeau într-un final la Kremlin, ca un cheag de sânge ce duce la embolie cerebrală Ziuganov ştia că se dădea în spectacol, totuşi nu-l putea lăsa pe Soloviov să evadeze Era deja epuizat, dar furtuna de nisip din mintea lui se potoli pentru o clipă şi îşi puse gândurile în ordine Nu fusese Staţia CIA locală; ei îşi pierduseră unul dintre oameni şi erau fără conducător acum Nu, CIA ar fi trimis unul dintre agenţii săi locali să-l scoată pe Soloviov din Rusia Dar oare şi-ar fi riscat agentul cel mai bun – Cârtiţa – ca să-l salveze pe bătrânul ăla? Era posibil: în trecut, americanii recurseseră la acţiuni importante şi costisitoare pentru a recupera agenţi pierduţi, ceva ce propriul lui Serviciu nu se obosise niciodată să facă Şi ce fel de persoană ar fi putut aplica o asemenea lovitură devastatoare unui poliţist antrenat – Bogdanov fusese campion la aruncarea greutăţii în campionatul Poliţiei – ucigându-i fără luptă? Egorova, instruită şi antrenată în Sistema; Egorova, care omorâse operativi Speţnaz şi pe imbatabila Buchina; Egorova, balerina care-l hipnotiza pe preşedinte; Egorova, duşmanul lui personal Zbieră după Evgheni, îi ordonă să-i telefoneze Egorovei acasă şi să-i spună să se prezinte imediat la Centru, dar adjunctul lui păros evită să-l privească în ochi Se-ntâmpla ceva Ziuganov şi-o aminti pe Egorova zâmbind spre Evgheni – oare o acoperea? În timp ce Evgheni asuda într-un scaun în biroul lui Ziuganov, un asistent sună la apartamentul Egorovei – niciun răspuns la ora 2:30 noaptea Zece minute de întrebări răcnite spre Evgheni care era îngrozit nu aduseră niciun rezultat, totuşi anchetatorul din Ziuganov simţea că erau multe de aflat Instinctele piticului, deja stârnite, se ridicară acum pe picioarele din spate şi urlară spre lună Ziuganov scoase un baston telescopic din oţel dintr-un sertar de jos al biroului şi se repezi spre Evgheni Panicată, secretara din anticameră îşi părăsi discret biroul şi o luă la fugă pe hol – nu dorea să audă ce va urma Ziuganov simţea doar nerăbdarea iritată de a afla ce se-ntâmpla – era conştient de ceasul care ticăia, de criminalii care evadau Izbi cu mânerul bastonului în braţul scaunului şi rupse instantaneu patru dintre cele cinci oase metacarpiene lungi din mâna stângă a lui Evgheni Babuinul păros urlă ca un ei bine, ca un babuin păros, îşi prinse cu mâna cealaltă mâna distrusă şi se încovoie de durere Ziuganov îl îndreptă şi lovi cu bastonul negru din oţel peste coapsa lui stângă, fisurându-i femurul imediat deasupra genunchiului Evgheni mugi ca un animal şi căzu pe podea Aidoma unei insecte ce poate ridica o greutate de zece ori mai mare decât a propriului ei corp, Ziuganov îl trase înapoi în scaun, unde protejatul său rămase cu capul atârnându-i inert, saliva curgându-i pe bărbie Ziuganov îşi apropie faţa de a sa, inhală aromele familiare şi delicioase şi şopti: Pora spat, polnoci; skoro zapoiut petuhi, e ora de culcare; e miezul nopţii şi cocoşii vor cânta-n curând Era cântecul de leagăn din Lubianka Printre bale, lacrimi şi muci, Evgheni vorbi: — Am avut relaţii intime, recunoscu el Ziuganov îl prinse de păr şi-i zgâlţâi capul — Porcule! Cu cine ai avut relaţii intime? — Cu căpitanul Egorova Cu Dominika, murmură Evgheni „Bineînţeles”, se gândi Ziuganov — Ce i-ai spus? — Chestii de la birou La urma urmelor, era din Direcţia KR Ziuganov folosi coada bastonului ca să-i ridice bărbia — Mudilo, nenorocitule, ce chestii de la birou? Evgheni îl privi fără să vorbească, cutezând să i se împotrivească şi bastonul îi izbi obrazul, cu un sfert din forţa maximă, doar atât cât să-i umple ochii de lacrimi şi să-i ţiuie urechile — Ce chestii de la birou? repetă Ziuganov — Zarubina icni Evgheni, TRITON arestul la domiciliu al lui Soloviov Începu să spună tot Autorizase o maşină cu care Dominika să meargă la St Petersburg, ca să-şi viziteze familia Temându-se de alte lovituri diabolice, Evgheni nu menţionă invitaţia preşedintelui Ziuganov se îndreptă de spinare, triumfător Pentru el asta era confirmarea perfectă că Egorova era cârtiţa, că Soloviov o însoţea, că probabil intenţiona să-l predea ofiţerilor CIA din St Petersburg: spre Finlanda şi statele baltice existau nave de croazieră, feriboturi, trenuri şi nenumărate curse aeriene Îl lăsă pe Evgheni gemând în scaun, ridică telefonul şi apelă dispecerul SVR În câteva secunde află ce maşină primise Egorova din garaj Ziuganov dădu ordine pentru activarea transponderului din vehicul prin intermediul telefoanelor codificate; toate maşinile pentru personal aveau instalate transmiţătoare pentru a preveni utilizarea lor neautorizată în scopuri private (dacă nu cumva, bineînţeles, palma dispecerului fusese unsă) Ziuganov telefonă după aceea la Casa Mare – oficiul SVR regional St Petersburg – şi-l sili pe ofiţerul de serviciu să-l trezească pe şef Era ora trei noaptea, însă Ziuganov nu-şi ceru scuze Mai mult, îşi asuma un risc birocratic imens, solicitând mobilizarea tuturor resurselor pentru urmărirea în regim de urgenţă a vehiculului Egorovei Era aproape sigur că femeia mergea la St Petersburg Şeful, un alt amic al lui Putin, acceptă fără tragere de inimă – nu te jucai cu un caz de spionaj, aşa că avea să se conformeze – totuşi decise să raporteze comportamentul dezechilibrat al lui Ziuganov directorului din Moscova şi, dacă i se ivea ocazia, preşedintelui în timpul recepţiei de mic dejun de la Streina, din cursul dimineţii Până atunci, unităţile mobile de poliţie şi de miliţie aveau să fie alertate prin radio, numărul de înmatriculare şi descrierile pasagerilor aveau să fie difuzate la toate nivelurile Echipe suplimentare urmau să pornească în clipa în care şoferii se prezentau la muncă şi, cel mai important, două elicoptere de miliţie Kamov Ka226 butucănoase, cu două rotoare coaxiale, aveau să decoleze în următoarele 30 de minute Aparatele albastre-închis erau echipate cu receptoare standard, care urmau să detecteze semnalul transmiţătorului din vehiculul Egorovei de la o distanţă de trei kilometri şi o altitudine de 300 de metri Scanarea spaţiului aerian al oraşului, acoperirea întinderii urbane de pe golful Neva în formă de potcoavă avea să dureze, dar, după ce detectau semnalul transmiţătorului, indiferent dacă era în mişcare sau staţionar, unităţile de sol dirijate din văzduh puteau ajunge acolo în câteva minute Ziuganov închise ochii, imaginându-şi lumini albastre împrejurul maşinii, iar pe Egorova şi Soloviov cu faţa în jos pe asfalt, cu mâinile încătuşate la spate Ziuganov îi ceru şefului să-l ţină la curent Declară că această razie era apogeul unei prelungite şi strict secrete vânători de cârtiţe, care avea să se finalizeze prin arestarea a doi trădători periculoşi Iar St Petersburg avea să împartă meritul, inamicii străini aveau să fie dejucaţi, şi Federaţia avea să rămână puternică şi inviolabilă, sub conducerea inspirată a preşedintelui Şeful din St Petersburg toarse ceva în telefon, un schimb de vranio între ei – minciuni birocratice ruseşti – şeful ştia că Ziuganov minţea şi Ziuganov ştia că el ştia, şi niciunul dintre ei nici măcar nu clipea Ziuganov închise telefonul, puţin mai liniştit Era posibil să aibă totul sub control Evgheni stătea frânt în scaun, cu capul plecat; un firicel de salivă îi curgea din gură pe podea Lipsa lui de loialitate faţă de Serviciu şi faţă de patrie era monstruoasă, dar faptul că l-a trădat pe Ziuganov personal îi stârnea acestuia toate problemele toxice, mizantropice, de adult cu pamperşi pe care mama lui – Ekaterina Ziuganova, notabila conducătoare din SVR, acum consilier politic la rezidentura din Paris – i le alinase la început de carieră, strecurându-l în postul din Lubianka Acum însă el era şef, era şeful Direcţiei KR, şi, pe cont propriu, responsabil de capturarea iminentă a doi agenţi CIA în Rusia Era partener cu geniala Zarubina în derularea cazului TRITON, extrem de productiv Se întrebă dacă Egorova raportase la Washington despre acel caz Era lipsit de importanţă; odată ce ofiţerul ilegal începea să-l coordoneze pe TRITON, americanii nu-l mai puteau găsi niciodată Iar el avea să conducă SVR-ul cu Zarubina, şi Serviciul avea să se extindă şi să prospere, iar Principalul Inamic avea să se zbată inutil împotriva lor, şi alţi inamici aveau să se sperie, şi foste republici care se desprinseseră urmau să revină la sânul Rusiei, şi o nouă hegemonie rusească avea să se nască cu Vladimir Putin la conducere, mai puternică decât înainte, iar trădătorii – privi din nou ceafa lânoasă a lui Evgheni, pe când adjunctul lui îndoit din mijloc vomita încetişor pe mochetă – „trădători ca ăsta”, se gândi Ziuganov, auzindu-şi propria voce piţigăiată când coborî bastonul într-un arc violent peste ceafa aceea, „porci mizerabili ca ăsta vor fi eliminaţi” Mâncară sub lumina lunii pe capota maşinii corăbioare pirahi moi, umplute cu sfeclă delicioasă roşie ca sângele „Nathaniel ar face o glumă pe seama sfeclei”, se gândi ea În clipa aceea Dominika îşi dădu seama că aceasta urma să fie ultima masă autentic rusească pe care avea s-o mănânce LYRIC vreodată şi avea, de asemenea, să fie ultima ei masă rusească în afara închisorii dacă marina Statelor Unite nu apărea în aproximativ 12 minute La exact şapte minute după ora patru, Dominika scoase aparatul de radio din rucsac şi sui pe bolovanul de deasupra apei, o sirenă rusalcă statuară (în ciuda jeanşilor, a puloverului şi adidaşilor, toate de culoare neagră), pregătită pentru o serenadă către lună Marea pustie părea o lespede de ardezie netedă, iar orizontul din golf era o linie argintie Degetele elegante ale Dominikăi, cu unghiile tăiate pătrat – aceleaşi mâini care acum şase ore rupseseră osul hioid din beregata unui poliţist moscovit – ţinură radioul şi apăsară butonul de transmisie al aparatului AN/PRC-90, negru şi de mărimea unui pachet de ţigări, modificat de CIA, expediind un cod trinumeric codificat pe frecvenţă foarte joasă (VLF) către satelitul Skynet 5 al Ministerului Apărării britanic aflat pe orbită terestră geosincronă pe meridianul 53 grade est, la 35 000 de kilometri deasupra arhipelagului Ţara Franz Josef din Marea Barents DIVA nu ştia nimic din toate astea Când planurile operative pentru exfiltrare botezate Rutele Roşii Doi, Trei şi Patru fuseseră întocmite cu trei ani în urmă, Simon Benford acceptase fără chef un parteneriat cu Ministerul Apărării britanic şi Serviciul Secret de Informaţii (MI6), pentru a profita de amprenta sateliţilor britanici peste latitudinile nordice şi arctice ale Rusiei La urma urmelor, şi britanicii exfiltrau agenţi; aliaţii puteau face schimb de înzestrări Însă negocierile stagnaseră în Londra când Benford nu ceruse decât transmisiuni instantanee de mesaje de la sateliţii Marii Britanii, observând sec că performanţele MI6 în decursul anterioarelor operaţiuni de criză aminteau „o sosire umăr la umăr într-o cursă de dirijabile” Asta îl determinase pe patricianul absolvent de Oxford care se ocupa de operaţiuni la MI6 să-l numească pe Benford „mangosit”, dar deoarece Benford nu ştia că era considerat neghiob, schimbul de replici fusese dat uitării şi negocierile se încheiaseră cu succes Microprocesoarele lui Skynet 5 primiră codul trinumeric al DIVEI, îl citiră, îl recriptară şi transmiseră un cod trinumeric diferit în numai 1,6 secunde Transmisiunea VLF de la satelit sosi simultan la „Gogoaşa” – Cartierul General pentru Comunicaţii al Guvernului (GEHQ) din Cheltenham –, unde echipamente automate expediară imediat codul „executare” către Cartierul General MI6 din Londra, în Vauxhall Cross, şi către Cartierul General CIA din Langley, statul Virginia, apoi către antena flotabilă de 35 de metri care era remorcată de submarinul de luptă pentru ape puţin adânci (SLAPA) al marinei americane, lung de 12 metri şi aflat în mod stealth la zece metri adâncime şi o mie de metri depărtare de locul unde Dominika şi LYRIC stăteau pe plajă În două minute, parcă pentru a spori drama, minisubmarinul ieşi lin la suprafaţă direct în cărarea lunii ce tremura pe apă Era nemişcat pe marea extrem de calmă SLAPA semăna cu spinarea lucioasă şi strălucitoare a unui pui de balenă care dormea; doar o jumătate de metru de bord liber se zărea deasupra apei Dominika scotoci în rucsac şi scoase un obiect pătrat din plastic de mărimea unei cutii de chibrituri, deplasă un comutator mic şi-l aşeză pe piatră Cubul Pegasus începu să proiecteze lumină infraroşie strălucitoare, invizibilă cu ochiul liber, în pâlpâiri verzui intermitente Dominika privi printr-un teleobiectiv IR mic şi zări pâlpâiri verzi-strălucitor similare dinspre submarin Întinse teleobiectivul lui LYRIC, care se uită la submersibil şi mormăi impresionat O pată întunecată mai mică se desprinse de SLAPA şi porni silenţios spre ei; prova bărcuţei pneumatice împingea un val alb şi curbat, care clipocea sub chilă, singurul zgomot pe care-l făcea alături de zumzetul imperceptibil al motoraşului său electric exterior La pupa ambarcaţiunii se întrezărea o singură siluetă gârbovită Avea nevoie de câteva minute pentru a ajunge la plajă, aşa că Dominika intră în acţiune: băgă transmiţătorul şi teleobiectivul IR în rucsac, alături de baliza cu lumină infraroşie; toate echipamentele acestea urmau să-l însoţească pe LYRIC în submarin N-avea să mai rămână nici urmă de generalul Soloviov; rusalcele aveau să-l ducă de-a pururi în adâncul mării Bărcuţa mai avea încă destul de parcurs şi Dominika încerca sentimentul oribil că dura prea mult Fiecare minut economisit ar fi fost esenţial – ea trebuia să se îmbrace pentru garden party-ul preşedintelui – aşa că reveni la portbagajul maşinii, îl descuie, îşi deschise valiza, scoase pantofii şi şosetele, după aceea puloverul şi jeanşii Rămasă doar în sutien şi chiloţi, tremura în aerul nopţii Apoi auzi zgomotul unui elicopter undeva spre sud-est Pirahi – corăbioare umplute cu sfeclă Încălziţi până la fierbere lapte, margarină şi unt, apoi răciţi Amestecaţi zahăr şi drojdie în apă şi lăsaţi să crească Bateţi ouă, sare şi zahăr şi încorporaţi cu laptele răcit şi drojdia, apoi adăugaţi făină pentru a forma un aluat moale Turtiţi aluatul în forme rotunde, umpleţi centrul cu lingura (sfeclă rasă călită în unt cu zahăr şi sare), împăturiţi cele patru colţuri ale aluatului şi presaţi-le, dar lăsaţi o despicătură mică deasupra Coaceţi la foc mediu spre tare, până se rumenesc, şi serviţi cu unt topit, smântână sau iaurt 35 Ziuganov stătea în biroul lui cu trei ofiţeri din direcţiile administrativă şi securitate ale SVR Corpul lui Evgheni, acoperit cu un cearşaf, fusese dus pe o targă din pânză cu o jumătate de oră în urmă, iar Ziuganov făcuse spume la gură în timp ce le descrisese bărbaţilor cum Evgheni fusese mână în mână cu cârtiţa din CIA, pe care el, Ziuganov, avea s-o prindă în câteva minute Fără doar şi poate Evgheni fusese un subagent care transmitea informaţii inamicului şi, când Ziuganov îl luase la întrebări, intrase în panică şi încercase să-şi atace şeful — Să vă atace? repetă unul dintre cei de la securitate Cu ce? Nici chiar reputaţia lui Ziuganov de călău, moştenitor al măreţiei împestriţate a lui Vojd, monstrul cu multe braţe, care avea să-şi împrumute numele uncheşului Iosif Stalin, nu-i putea conferi imunitate în cazul unei crime nejustificate comise între pereţii Centrului Bineînţeles, justificarea putea fi obţinută după un apel telefonic de 15 secunde de la Kremlin sau în microsecunda de după arestarea triumfătoare a cârtiţei CIA din mijlocul lor, se gândi Ziuganov — Cu instrumentul ăsta, răspunse el şi ridică un ac chirurgical curb, lung de un centimetru A încercat să mă spintece — Dar cum de aveţi un asemenea obiect în biroul dumneavoastră, domnule? întrebă altcineva — Ce mai contează în momentul ăsta? se răsti Ziuganov şi lovi cu pumnul în tăblia biroului Telefonul lui alb piui exact în clipa aceea – era linia securizată Vei-Che de înaltă frecvenţă Şeful SVR din St Petersburg suna ca să-l anunţe că unul dintre elicopterele miliţiei raportase un semnal în sud-estul oraşului, pe un vector practic paralel cu M10 de la Moscova Ziuganov îşi privi ceasul: 4:30 Probabil că era Egorova care sosea de la Moscova; într-o oră aveau să pună mâna pe ea Dădu ordinul ca vehicule de poliţie şi miliţie să fie direcţionate spre M10 şi să blocheze toate ieşirile spre A120, drumul de centură imediat după localitatea Tosno Închise telefonul şi se uită la cei trei zadniţi, aceşti trei găozari de la administrativ, ştiind că auziseră fiecare cuvinţel, şi le spuse să iasă din biroul lui Aceştia şovăiră, apoi se ridicară să plece, dar un securist mormăi ceva despre continuarea discuţiei altă dată „Da, vom continua discuţia cu ocazia destituirii tale, când voi fi director adjunct”, se gândi Ziuganov cu creierul vibrând de exaltare Până acum nu se gândise că în calitate de director adjunct al SVR-ului avea să poată întocmi şi menţine o listă a persoanelor care nu-i plăceau, îl înfuriau sau îl iritau în alt mod Putea cere să primească în birou transmisii video din celulele din Lefortovo şi Butîrka Avea să fie duş cu maşina la Kremlin, ca să bea ceai cu preşedintele Se cutremură încântat când îşi reaminti sunetul de pepene scăpat pe beton şi rezistenţa elastică a osului când îl lovise pe Evgheni cu bastonul din oţel Se gândi la imaginile şi sunetele ce aveau să însoţească apropiatele interogatorii ale lui Soloviov şi Egorova Apoi telefonul ţârâi din nou — Urmărire ratată, anunţă şeful din St Petersburg Elicopterul a coborât deasupra ţintei când intensitatea semnalului a crescut şi aproape c-a fost absorbit de unda de presiune a trenului Sapsan de mare viteză de la Moscova Afurisitul goneşte cu 250 de kilometri pe oră Ziuganov înjură — Şi semnalul? zise el — Pe şosea nu sunt maşini, răspunse şeful L-am sculat din somn pe ministrul Căilor Ferate; locomotiva are un transponder în bot, pentru evidenţa trenurilor Elicopterul s-a orientat după el Noroc că n-a căzut peste — Ce naiba caută trenul acolo la patru dimineaţa? zbieră Ziuganov Trebuia s-ajungă în St Petersburg la miezul nopţii — Am pus şi eu aceeaşi întrebare, spuse şeful A plecat din Moscova cu întârziere de cinci ore Era ceva pe şine, undeva la mama naibii în pustiu Ghinion Elicopterul se-ntoarce la bază ca să verifice avariile Îţi pot spune că pilotul a fost serios zdruncinat — Dă-l naibii de pilot! urlă Ziuganov Vreau să-şi continue căutarea Găsiţi maşina! Ştiu că este pe-acolo Trânti receptorul cu putere Sapsan, un şoim călător care urmăreşte o Vrabie; pur şi simplu un dezastru * Când Dominika auzi elicopterul ţăcănind pe cerul nopţii undeva spre sud, aruncă totul, ocoli în fugă maşina şi înghesui ultimele echipamente în geanta trusei Îl apucă de cot pe generalul docil şi-l ajută să treacă peste pietroaie spre plaja mică cu nisip, rugându-se în gând ca barca pneumatică să înainteze mai repede, sperând ca bătrânul să scape, nădăjduind ca elicopterul să nu se apropie Potrivit instructajului de exfiltrare, îl ajută pe general să-şi scoată pardesiul, pe care-l îndesă tot în geanta trusei În Atena discutaseră dacă să lase pantofii şi haina lui LYRIC pe plajă, pentru a fi găsite cândva şi a sugera că fugarul disperat se sinucisese intrând în mare, însă Dominika îl convinsese pe Benford că aşa ceva ar fi fost inostranîi, prea străin, prea ne-rus Mai bine ca el să dispară fără urmă Barca pneumatică hârşâi pe plajă, bărbatul dinăuntru păşi peste bordul ei şi Gary Cooper veni spre ei; cel puţin aşa îi păru Dominikăi individul înalt de doi metri din unităţile SEAL ale marinei Maistrul militar clasa a II-a Luke Proulx din echipa 2 SEAL era îmbrăcat în combinezon negru din Nomex şi purta peste piept un pistol-mitralieră MP7 butucănos, negru-mat Când se apropie de Dominika şi de general, îşi scoase de pe cap fesul din lână „Bineînţeles că are părul blond”, îşi zise Dominika Şi un halo roşu, care căpătă sub razele lunii culoarea vinului rosé frapat „Normal ” — Bună dimineaţa, domnule general, doamnă, rosti Proulx în rusă lipsită de accent „Rusă perfectă şi, desigur, are şi ochi albaştri”, se gândi Dominika, dându-şi abia atunci seama că era în lenjeria de corp – Simone Perele de la Paris, totuşi Puşcaşul marin nu lăsă niciun minut să se înţeleagă că i-ar fi observat goliciunea — Acum un minut am auzit un elicopter, zise ea, decisă să nu se simtă stânjenită Trebuie să plecaţi imediat Maistrul militar Proulx încuviinţă din cap, îşi puse fesul înapoi şi luă geanta cu trusa de la Dominika — Gata, domnule? întrebă el, aranjându-şi arma şi pornind spre barcă Fără pardesiu, generalul Soloviov tremura în aerul geros al nopţii Se întoarse către Dominika, luă poziţie de drepţi şi salută Rosti, fără să se audă, Spasiba, mulţumesc, apoi se răsuci şi se urcă în barca pe care Proulx o împinsese de pe nisip şi o ţinea nemişcată în apa puţin adâncă Puşcaşul marin SEAL se uită către Dominika, zâmbi şi şopti Udacea, mult noroc Sări în barcă, porni motorul silenţios şi se îndreptă către forma de buştean negru a submarinului aflat pe cărarea lunii Dominika începu să tremure şi ea acum, privind valul argintiu de la prova, care se lăţea într-un V peste marea ca o lespede Era surprinsă să descopere un „Hei, aşteptaţi-mă şi pe mine” apărut în spatele buzelor ei, dar ştia că n-ar fi putut pleca niciodată — Stupai s Bogom, murmură ea Mergeţi cu Domnul Se întoarse iute, trecu peste bolovani şi începu să scotocească în valiza ei din portbagajul deschis al maşinii Trase peste cap rochia de cocteil cenuşie tip tunică drapată, îşi încălţă pantofii Fendi cu vârf ascuţit şi toc-cui – trebui să-şi şteargă nisipul de pe tălpi – şi puse un şirag de mărgele din onix la gât Trânti apoi portbagajul şi-l închise, sui în maşină, îşi netezi părul zbârlit şi aplică puţin ruj Dorea să sosească la reşedinţa Streina ca şi cum ar fi condus toată noaptea, îmbrăcată cumva nepotrivit pentru un mic dejun, sau cine ştie ce alt divertisment animalic de felul „Căderii Romei” aveau în minte aceşti kabani, aceşti mistreţi care-i conduceau tara, care huzureau şi mâncau şi beau şi furau bogăţia Rusiei de la gura poporului – cu condiţia, desigur, ca ţarul să aprobe Se uită apoi peste marea pustie; apa argintie era perfect netedă Submarinul coborâse sub valuri; sirenele rusalce îşi înhăţaseră bărbatul Poate că acum spiritele Udrankăi, Martei şi al lui Hannah se puteau odihni – ce s-ar mai fi bucurat Hannah de această operaţiune în zori pe o plajă cu pietriş Dominika strânse în palme volanul şi se luptă cu oboseala, emoţia, dorul Îi ducea dorul lui Nate, să-l vadă şi să vorbească cu el, s-o ia în braţe şi s-o ţină aşa – cel puţin pentru o vreme înainte de a cădea în pat În depărtare se auzea sunetul elicelor elicopterului, sporea în intensitate, şi Dominika porni repede pe drumul de plajă – cu farurile stinse, „Nu te izbi de vreun bolovan mare, sper că-i prea întuneric ca să se vadă praful din spate” – şi intră scârţâind din roţi pe A121, înapoi spre St Petersburg, pe lângă palatele întunecate La ora cinci dimineaţa nu exista trafic şi în oglinzile retrovizoare nu se vedea nimic Zgomotul elicelor se auzea mai tare când opri în faţa intrării în Palatul Constantin şi complexul pentru conferinţe din Streina Soldatul de la poartă se uită la cer, în timp ce se apropia de maşina ei, apoi îi băgă raza lanternei în faţă — Ia-mi lumina aia din ochi! se răsti Dominika Sunt căpitan Egorova din Slujba Vneşnei Razvedki, SVR Sunt aşteptată * În SLAPA te simţeai ca o piesă fragilă şi cumva insignifiantă dintr-un cilindru din otel ticsit de conducte, ţevi, mănunchiuri de cabluri şi display-uri digitale Maistrul militar Proulx îl ajutase pe LYRIC să se strecoare prin trapa de pe suprafaţa dorsală a submarinului şi-l instalase într-un scaun făcut din plasă de nailon, îi prinsese un harnaşament peste umeri şi peste abdomen, după care eliberase un clichet şi glisase scaunul pe şine, spre spate, până clicăi şi se blocă în opritoarele din poziţia a treia După ce deschisese ventilele bărcii – odată umflată, aceasta nu mai putea să intre în submarin – şi urmărise cum se scufunda, trasă de prova mai grea, Proulx se strecurase prin trapă şi se instalase pe al doilea scaun, punând siguranţa la MP7 şi depozitând-o după aceea în tocul de sub scaun Îndesă geanta cu echipamentele de exfiltrare într-un dulăpior lateral, apoi acţionă un comutator pentru închiderea trapei pe care, în cele din urmă, o blocă manual cu o manivelă Urechile li se înfundară când trapa se închise etanş, şi cabina era presurizată Proulx se răsuci în scaun – deloc uşor în spaţiul înghesuit – luă o pereche de căşti de pe un cârlig şi le întinse generalului După aceea îşi puse propriile căşti şi reglă microfonul al cărui braţ îi traversa obrazul — Vă simţiţi bine, domnule? întrebă el Generalul aprobă din cap şi şopti „Da” în microfonul său Proulx îi întinse o sticlă de plastic compresibilă pe care o luă dintr-un buzunar de pe marginea scaunului său — Beţi asta, domnule În curând interiorul va deveni destul de cald şi uscat Apa cu gust uşor floral avea o doză mică de benzodiazepină, care să reducă anxietatea, să relaxeze muşchii şi să faciliteze somnul „Cocteilul benzo” făcea parte din trusa standard pentru operaţiuni de exfiltrare maritime — Mult mai bune decât nenorocitele alea de troace de porci pe care le pilotam înainte, se auzi în cască maistrul militar principal Mike Gore, care stătea în faţa lui Proulx, chiar în botul submarinului Masivul şi dispepticul Gore era pilotul Hai să ne roim d-aici, zise el, mă ia cu fiori în apele puţin adânci Bărbaţii stăteau ca echipajul unui bob de trei persoane, în şir, cu picioarele uşor îndoite, cu genunchii lipiţi de spătarele scaunelor din faţă Fură învăluiţi într-un sunet ca un gâlgâit de apă, apoi urmă o senzaţie vagă de scufundare Unica lumină spectrală din compartimentul strâmt venea de la display-urile cu leduri — Generale, întrebă Proulx, doriţi să ascultaţi puţină muzică? Nişte Ceaikovski? Benford sugerase să aibă la îndemână muzică clasică rusească, ce putea fi, desigur, oprită dacă sonarul submarinului detecta oriunde în apropiere unităţi la suprafaţă SLAPA începu să înainteze perceptibil şi un zumzet slab răzbătu dinspre compartimentul motoarelor, separat printr-un batardou de locurile lor, apoi, brusc, întregul submarin se înclină pe o parte ca un avion şi coborî sub un unghi care crea vertij După 15 minute, Proulx privi într-o bucată mică de metal lustruit ataşată deasupra ca o oglindă retrovizoare şi văzu că LYRIC îşi rezemase capul de spătar şi închisese ochii Proulx îi decuplă casca şi se aplecă înainte, bătându-l pe Gore pe umăr — Deci, fii atent, zona de debarcare era curată, iar pe plajă era un înger doar în chiloţi şi sutien cu moşul ăsta – şi când zic înger, mă refer la o combinaţie între Ingrid Bergman şi Jane Russell Deci nu-mi venea să-mi cred ochilor; păi ce naiba, eu mă aşteptam să fie pe-acolo Speţnaz după fiecare smoc de iarbă Gore mormăi în microfon — Proulx, la următoarea misiune, tu stai în larg şi eu mă duc cu barca Ai naibii ăştia din CIA, coordonează vedete porno în Rusia Ar trebui să-mi iau un job la ei Cei doi membri SEAL rămaseră tăcuţi câteva minute — Moşul e bine? întrebă Gore Proulx aprobă din cap — Da, a adormit — E bine Gata cu Piotr Ilici, bagă-mi nişte ZZ Top După cinci ore, SLAPA SEAL ajunse la pupa navei amfibii de debarcare LPD-24 a marinei americane, USS Arlington, care participa la un exerciţiu de război antisubmarin al Flotei VI SUA, alături de forţele maritime estoniană şi letonă Arlington urma fără grabă un curs la vest de insula Suursaari în golful Finic, la 120 de kilometri de plaja de exfiltrare SLAPA ieşi la suprafaţă în docul inundat al lui Arlington în timpul unei furtuni prelungite care redusese vizibilitatea la zero LYRIC ieşise şi se afla în siguranţă * Dominika urmă jeepul de gardă cu girofar galben pe un drum de acces foarte lat – palatul se întrevedea în stânga – apoi descrise o curbă largă pe lângă clădiri administrative şi hotelul cu multe etaje care-i găzduia pe participanţii la conferinţă, printr-un parc cu arbori şi peluze perfect îngrijite, o fântână arteziană, o căsuţă în stil baroc ce părea făcută din turtă dulce cu un medalion cu vulturul bicefal sub vârful acoperişului, apoi prin altă poartă cu bariera roşu-albă deja ridicată Trecură pe lângă vile moderne, paralelipipedice, cu un etaj, cu acoperişuri mansardate verzi-deschis, înşiruite una după alta Dominika numără 10 sau 12, dar erau şi altele în spatele lor, toate întunecate, într-un parc lipsit de arbori şi străbătut de o reţea de alei din beton Acestea erau căsuţele VIP, rezervate pentru şefii de state în timpul reuniunilor internaţionale din Complexul de stat „Palatul Congreselor”, aflat chiar pe ţărm Golful Finic era vizibil în lumina care sporea şi Dominika se întrebă ce ar fi spus preşedintele Putin dacă ar fi ştiut că acolo, imediat sub suprafaţa apei, se afla un minisubmarin al marinei americane, care transporta un ofiţer al armatei ruse spre siguranţă, în Vest, un general cu două stele care fusese o sursă ce raporta pentru CIA Oare şi-ar fi rupt un canin pătat de sânge, scrâşnind din dinţi? Opriră pe aleea de acces circulară şi puternic luminată a ultimei căsuţe Într-o mică parcare adiacentă se aflau o duzină de alte maşini Dintre cele 18 vile, era cea mai apropiată de mare Un majordom în haină albă apăru şi luă valiza jalnică a Dominikăi Altul aştepta să parcheze maşina Abia acum Dominika îşi dădu seama că pe pantofii cu talpă ondulată din geanta ei de voiaj era lipit cu certitudine nisip de pe plajă, ca şi pe covoraşele din maşină Nu mai putea face nimic în privinţa asta Când urcară treptele joase ale vilei, un elicopter albastru, butucănos, vui pe deasupra, cu luminile de poziţie ventrale pâlpâind, apoi se înclină mult, coti peste apă şi reveni bâzâind deasupra vilei Holul vast de la intrare era din marmură, cu garnituri aurite şi plafoane cu fresce Ruşii din aşezările mici şi amărâte aflate între locul acesta şi Moscova dormeau cu toţii într-o singură cameră, cu pământ pe jos, dar praviteli, stăpânii ţării, se lăfăiau în splendoare rococo Tocurile Dominikăi ţăcăniră pe travertin, reverberând în spaţiul acela, producând un tic-tac de mecanism de maşinărie infernală O uşă laterală se deschise şi se apropie un majordom O întâmpinare servilă şi sugestia că poate doamna căpitan dorea să se învioreze cu o mică gustare după un drum atât de lung „Habar n-ai tu, Tolstoi”, se gândi Dominika Se simţea terminată Majordomul o conduse prin uşi de sticlă înalte ce se deschideau pe o terasă cu panorama superbă a mării Radiatoarele discrete alungau răcoarea dimineţii Pe un perete lateral se întindea o masă care gemea de recipiente chafing dish, carafe din cristal şi vaze din argint cu flori Dominika luă un pahar cu suc Se apropie de balustradă şi privi în jos la terasa de la nivelul inferior, cu o piscină enormă, luminată de spoturi subacvatice colorate acvamarin, strălucitoare chiar şi în lumina tot mai intensă a dimineţii Aburul se înălţa din apa încălzită Doi bărbaţi în costume negre – cu nori cafenii în jurul capetelor – stăteau în marginea piscinei şi-l priveau pe preşedintele Federaţiei Ruse înotând Putin înota în dificilul stil fluture, ieşind mult deasupra apei şi lovind apa cu pumnii strânşi Nu se vedea nimic din unduirea mătăsoasă de delfin a înotătorilor experţi în fluture; Dominika îl văzuse pe Nate înotând în stilul acesta aproape fără să clipocească De fiecare dată când Putin ieşea la suprafaţă ca să respire, apa îi curgea pe obraji, iar el sufla ca o balenă, ridicând în faţă un nor de stropi fini, cu nuanţe acvamarin fie de la luminile piscinei, fie de la aura din jurul capului şi umerilor săi După o lungime de bazin, nu dădu niciun semn de oboseală, şi Dominika se întoarse cu spatele În capătul opus al terasei era un grup de scaune şi acolo stătea un bărbat, dar nu cu faţa spre ea Se răsuci când îi auzi paşii ce se apropiau Era Govormarenko de la Iskra-Energetika, prietenul beţivan al lui Putin care negociase contractul podelei seismice cu iranienii Ea îşi amintea virgula neagră a sprâncenelor deasupra nasului coroiat, părul alb şi ondulat al acestui depravat Când o văzu pe Dominika apropiindu-se, Govormarenko se ridică, ştergându-se pe gură cu un şervet de olandă Pe măsuţa joasă din faţa lui se găsea o farfurie plină cu mâncare şi o halbă de bere pe jumătate goală Era îmbrăcat neprotocolar, în pantaloni negri, pulover de culoarea piersicii şi mocasini Gucci albi, din piele — Bun sosit, doamnă căpitan Egorova, rosti el şi zâmbi În ciuda şervetului, avea firimituri în colţurile gurii „Mi-a reţinut numele”, îşi spuse Dominika „Fie că sunt pe agendă, fie vrea să facem împreună baie în jacuzzi ” — Bună ziua, gospodin Govormarenko, zise ea şi înclină din cap — O sosire foarte matinală, comentă bărbatul, dar mă bucur să te revăd Indică din mână spre un scaun — Am condus toată noaptea de la Moscova, spuse Dominika şi se aşeză Repetarea poveştii ei de acoperire pentru evenimentele din cursul nopţii nu putea strica Intenţionez să-mi vizitez nişte rude din St Petersburg Privi către mare Soarele care răsărea colora în trandafiriu micile coame înspumate şi cerul făgăduia să fie perfect senin Terasa era tăcută şi confortabilă, deşi dădea spre coasta deschisă: în jurul balustradei erau amplasate panouri din sticlă imaculate, care blocau vântul — Dumnezeule, dar nimeni nu şofează de la Moscova! Ai mare noroc că n-ai păţit ceva, spuse Govormarenko flirtând Trebuia să-mi fi spus şi ţi-aş fi trimis avionul meu să te aducă „Să-mi aducă un bazin pentru vomitat”, se gândi Dominika Era convinsă că avionul particular al lui Govormarenko ar fi avut canapele cu pete ale unor acte sexuale consumate acolo, ca şi urme de degete pe geamuri — Poate data viitoare, zise ea cu glas tare şi încercă să schimbe vorba Dar te-ai trezit devreme, gospodin Govormarenko Ar fi bănuit mai degrabă că bărbatul era dintre cei care se trezeau fără mare încântare, preferând să trândăvească în patul lui de grăsan, cald şi cu iz acru Govormarenko se întinse către un platou cu draniki aurii, împături în două una dintre plăcinţelele din cartofi – printr-un capăt al ei se prelinse un sos gros de ciuperci – şi o îndesă în gură — Doamnă căpitan, vorbi el cu gura plină, insist să-mi spui Vasili Îşi privi ceasul Breitling masiv, cu cadranul de culoarea caramelelor Preşedintele se trezeşte devreme ca să înoate Vrea să discutăm evoluţia afacerii cu Iranul Ai auzit noutăţile? — Bănuiesc că sunt bune, răspunse Dominika, străduindu-se să nu se uite la pata de sos de ciuperci de pe puloverul bărbatului — Chiar excelente, zise el Şlepul care transportă containerul a ieşit din canalul deltei Volgăi la Astrahan Traversarea Mării Caspice până la Bandar-e Anzali ar trebui să dureze patru zile, dacă o permite vremea Teheranul a depus deja 450 de milioane de euro în Banca Centrală şi restul va fi achitat la livrare, după cinci zile Nabiullina soseşte azi ca să raporteze despre transferuri Dominika nu era deloc dornică s-o revadă pe preşedinta Băncii Centrale, favorita suspicioasă a lui Putin care o întrebase cum îi venise ideea rutei de transport pe apă prin Rusia Suka, javră Govormarenko împături o altă plăcinţică şi o înghiţi cu totul — Treizeci şi şapte de miliarde de ruble, zise el Doamnă căpitan, nu va mai trebui niciodată să şofezi până la St Petersburg Se lăsă pe spate în scaun şi o privi — Nu sunt sigură că te-am înţeles, Vasili, spuse Dominika — Eu sunt sigur că ştii exact ce am vrut să spun Câştigul tău ar putea fi în jur de opt-nouă milioane de ruble Dacă vrei să cumperi din New York, asta ar însemna un sfert de milion de dolari „Câştiguri”, îşi spuse Dominika „Poate să calculeze ca o maşină şi să convertească mental valuta La câţi se vor împărţi banii iranienilor? Cât de mare va fi partea preşedintelui? Ar fi interesant de aflat unde-şi ţin banii în străinătate ” — Afacerea cu Iranul a fost un exemplu excelent de activitate din umbră a serviciilor de informaţii, care a susţinut un contract comercial ce a ajutat Rusia, spuse Govormarenko Ridică halba cu bere şi o goli Am sprijinit un stat-client important, ne-am extins influenţa într-o regiune importantă strategic şi am sporit prestigiul Rodinei în lume Din nou asta: Vranio, Minciuna Rusească — A ajutat Rusia? repetă Dominika Govormarenko ignoră ironia cu un gest din mână — Tu eşti membră a consorţiului de parteneri creativi care a făcut-o posibilă Ar trebui să profiţi de pe urma participării tale – şi vei profita Vor mai fi şi alte afaceri comerciale Avem nevoie în echipa noastră de cineva din Serviciu — Şi ce va spune directorul despre aranjamentul ăsta? întrebă Dominika Govormarenko înălţă din umeri — Se va retrage în curând Iar Zarubina fie ni se va alătura, fie se va ţine deoparte Este o femeie sclipitoare, dar de şcoală veche Opţiunea îi aparţine Se întinse şi o bătu cu palma pe Dominika pe genunchi E suficient să ştim că avem o protejată excepţională în Centru „Porcul ăsta mistreţ mă recrutează ca agenta oligarhilor în Serviciu”, se gândi Dominika „În mod cert, cu binecuvântarea lui Putin, ce părere ai de asta, Benford? Şi tocmai mi-a confirmat că Zarubina va deveni noul director după revenirea de la Washington ” — Şi colonelul Ziuganov? întrebă ea El a lucrat foarte strâns cu tine pentru realizarea acestor minuni Şi el face parte din echipă? — Treburile stau niţel altfel cu Ziuganov, rosti Govormarenko pe un ton confidenţial Colonelului i-ar prinde bine o şcoală de maniere elegante „Nu poate fi mai clar de atât”, se gândi Dominika „Ziuganov nu face parte din cabală; a fost exclus El nu va dura veşnic O imagine foarte utilă din interiorul grotei – Nate şi Benford ar aprecia informaţia asta ” În clipa următoare, se petrecură simultan trei lucruri: majordomul apăru în fugă pe terasă, se aplecă spre Govormarenko şi-i şopti ceva la ureche; patru bărbaţi în uniforme de miliţieni intrară prin uşile de sticlă şi veniră spre masă; şi preşedintele Putin, urmat de cei doi buldogi ai lui, sui o scară de la piscină purtând doar costumul de baie Pe umeri îi era aruncat un prosop Se uită la miliţieni, apoi la Govormarenko, după care ridică puţin dintr-un colţ al gurii – indicând o încântare trecătoare sau, poate, cel dintâi semn al unei furii nimicitoare – şi o salută din cap pe Dominika „E în costum de baie ud, iar eu port o rochie de cocteil”, se gândi ea obosită „Şi azi-dimineaţă un ofiţer SEAL din marina americană mi-a spus «doamnă» când eram în sutien şi chiloţi ” Soarele era sus de acum şi marea se schimbase din cenuşie în albastră, asortată la inelul albastru ce pulsa în jurul capului preşedintelui — Ce-nseamnă asta? se interesă Govormarenko, vorbind în numele preşedintelui Ofiţerul de miliţie care-i conducea pe ceilalţi luă poziţie de drepţi — Ordin de la Sediul Central, domnule Govormarenko îndesă în gură o altă plăcinţică — Ce ordin? — S-a emis un buletin general de căutare a unui automobil plecat din Moscova, domnule O unitate aeropurtată a poliţiei l-a descoperit aici — A cui este maşina? întrebă Govormarenko — Probabil a mea, zise Dominika, sorbind suc din pahar Este din garajul maşinilor din Iasenevo Ofiţerul de miliţie trase cu ochiul spre camarazii lui „La naiba, ea e din SVR şi preşedintele stă la un metru depărtare ” — De ce a fost emis buletinul? continuă Govormarenko Miliţianul strânse din umeri — Nu ştiu, domnule Sediul Central a spus doar că ordinul sosea de la Moscova Într-un final, glasul ascuţit, concis şi tăios — Nu contează de ce, rosti Putin, cine l-a emis? Miliţianul transpira de acum — Nu ştiu, domnule preşedinte Putin o privi pe Dominika Femeia încerca să stea tolănită nepăsător în scaunul ei, dar îşi dădu seama că el ştia deja totul — Eu nu cred că doamna căpitan Egorova este o fugară, zise Putin încet Sunteţi liberi, se adresă el miliţienilor Seb Angevine îşi sui picioarele pe birou şi-şi admiră pantofii Oxford Crockett & Jones de la Londra, 350 de lire, adică 600 de dolari, cusuţi manual de un Bob Cratchit, special pentru el Sacoul îi atârna pe un umeraş în spatele uşii închise a biroului, lână gri-cărbune uşoară de la Brioni, 4500 de lire sau 6000 de dolari, pusă în valoare admirabil de cravata lui din mătase în şapte falduri, de la Marinella din Napoli, 200 de dolari Seb îşi omora timpul înainte ca secretara să plece acasă la terminarea programului, pentru ca să-şi scoată minicamera Chobi – aceasta era Gama – şi să deruleze pe repede înainte telegrame pe monitorul computerului de pe birou, în timp ce camera înregistra cu înaltă rezoluţie Seara asta avea să fie specială: urma să fotografieze o listă de plăţi de la compartimentul financiar cu numele reale ale celor mai sensibili agenţi CIA Lui Angevine nu-i păsa cine erau aceştia; toţi ar fi trebuit să ştie că meseria de spion implica riscuri, şi le asumaseră conştienţi Ce naiba, el însuşi îşi asuma un risc spionând pentru ruşi Dar singurul nume cu adevărat important, cel pentru care Zarubina avea să-i plătească un milion de dolari, era cel rusesc de pe listă După ce Muriel strecură capul pe uşă ca să-i zică „bună seara”, Seb scoase mini-trepiedul segmentat şi flexibil, înşurubă camera pe soclu, verifică orientarea corectă şi activă funcţia de înregistrare video Derulă rapid 50 de telegrame, apoi se opri Instinctiv, împinse trepiedul şi minicamera într-un sertar deschis al biroului, exact când se auzi o ciocănitură în uşă, după care apăru faţa elefantină a Gloriei Bevacqua, directoarea Serviciului Clandestin — Te întrerup de la ceva? întrebă ea şi intră în birou Părul blond-murdar, tuns bob scurt, avea rădăcini negre şi era zbârlit la spate Purta un costum cu pantalon portocaliu din fibre sintetice, cu mâneci murdare, iar pe umărul stâng se zărea o pată uscată, de parcă ţinuse acolo un prunc ca să-l ajute să eructeze şi o stropise cu lapte „Da, tocmai copiam sute de telegrame secrete din sistemul securizat al Agenţiei, ca să le livrez mâine seară Moscovei, în schimbul unui milion de dolari, care va avea drept urmare, sper, distrugerea capacităţii tale de a mai conduce Serviciul Clandestin ” — Nu, Gloria, rosti el cu glas tare Cu ce te pot ajuta? Bevacqua plecă peste câteva minute, iritată că Angevine refuzase să facă parte dintr-o comisie administrativă nou-înfiinţată pe care o organiza Avea nevoie de ofiţeri superiori în comisia aceea şi crezuse că, dacă îl va ruga pe Angevine direct, l-ar putea convinge să accepte „N-ai tu bafta asta, şleampăto”, se gândi bărbatul „Allez au charbon, întoarce-te-n în cocina ta ” Angevine reinstală camera şi începu să deruleze Lăsă la sfârşit lista de la financiar, ca s-o deruleze cu viteză normală şi s-o poată citi şi el, cu atenţie Acolo era – lovitura lui de un milion de dolari Verifică de două ori; era singurul nume ce putea fi recunoscut ca fiind rusesc „Hm”, îşi spuse, „o femeie Oare o fi corect?” Dominika Vasilievna Egorova Angevine memoră numele „Mă-ntreb dacă o fi vreo bunăciune În tot cazul, nu va mai fi aşa după ce Zarubina va primi numele ” Draniki – plăcinţele de cartofi cu sos de ciuperci Dăţi prin râzătoare ceapă şi cartofi curăţaţi de coajă, după care adăugaţi ou crud, sare şi făină, ca să obţineţi un aluat gros Luaţi o lingură din aluatul acela şi puneţi la prăjit în ulei încins, până se rumenesc plăcintele pe ambele părţi Serviţi cu sos de ciuperci, făcut în blender din ceapă tăiată cubuleţe, ciuperci călite şi smântână Gătiţi sosul acesta la foc mic (fără să ajungă la fierbere), adăugând smântână, şi garnisiţi cu pătrunjel tocat 36 Nate şi Benford stăteau singuri în sala de conferinţe securizată din noua sucursală a FBI-ului din nordul Washingtonului Benford se plânsese că a trebuit să conducă până la Swampoodle, numele de mult uitat al aşezării irlandeze înjghebate în secolul al XIX-lea din apropiere, care fusese complet demolată pentru a construi Union Station Benford mai comentase că relocarea sucursalei din zona urbană dură Buzzard Point de pe Potomac fusese o cerinţă pentru ca toţi cowboy-ii din FBI să fie mai aproape de Oficiul Guvernamental de Conturi (GAO), care se găsea de cealaltă parte a G Street, în diagonală faţă de noua sucursală Benford lucrase îndeaproape cu FBI şi în general FEBEII nu-i plăceau, totuşi avea printre ei câţiva prieteni buni, ca şeful Diviziei Contrainformaţii Străine, Charles Montgomery, cu care urmau să se întâlnească Pe când aşteptau, un agent special mustăcios şi enervant, pe care Benford îl ştia, băgă capul în cameră — Ne-au invadat spionii! ţipă el, ducându-şi ambele palme la gură Benford îl privi cu o expresie vizibilă de neplăcere Tipul avea păr stufos şi o mustaţă ce semăna cu o bidinea — Megaffin, rosti Benford, de ce nu eşti în misiune pe teren? S-a terminat cu spărgătorii de bănci din capitală? — E sub control, răspunse agentul Voi ce faceţi pe-aici? Benford îl privi cu subînţeles pe Nate — Am primit informaţii noi de la Moscova că Centrul are o cârtiţă în FBI şi am venit să cerem curţii FISA examinarea profilului tău personal de navigare pe internet Eu personal mă aştept ca materialele respective să fie puerile şi libidinoase Megaffin clătină din cap — Vorbeşte în engleză, rosti el şi se retrase Benford îl privi din nou cu subînţeles pe Nate — Şi poate că acum înţelegi reţinerile mele de a veni aici pentru un parteneriat cu indivizii ăştia care o freacă prin birouri, zise el Nate scutură din cap — Vom beneficia de o singură ocazie s-o prindem în flagrant pe Zarubina şi să-l identificăm pe TRITON, spuse el Dacă tipii ăştia au vreo idee, ar trebui să-i ascultăm Agentul special Montgomery intră în cameră, ocoli masa şi strânse mâinile lui Benford şi Nate Avea 50 de ani, era zvelt, cu păr albit prematur, ochelari cu jumătăţi de ramă cocoţaţi pe vârful nasului şi ochi cenuşii de poliţist, cărora nu le scăpa nimic — Îmi cer scuze pentru întârziere, rosti el şi se aşeză pe latura opusă a mesei de conferinţe Încă nu mi-am revenit complet după schimbarea de fus orar Conferinţa aia din Londra a fost interminabilă Îşi frecă faţa cu palmele — Măcar te-ai delectat cu bucătăria britanică, zise Benford — Da, încuviinţă Montgomery Până acum nu mai auzisem niciodată de haggis Şi e un preparat scoţian, nu britanic Am înfulecat o farfurie întreagă, înainte ca gazdele din MI5 să-mi spună că erau măruntaie învelite în stomac de oaie Când o să vină ei aici, o să-i servesc cu stridii din Munţii Stâncoşi — Eu crezusem dintotdeauna că testiculele – de bovine, dar şi de alte animale – erau felul favorit din meniul cantinei FBI, comentă Benford — Simon, răspunse Montgomery sec în timp ce deschidea un dosar, britanicii ţi-ar spune „bobleaţă”, ceea ce să ştii că însemnă nătărău — Putem începe? întrebă Benford Montgomery aprobă din cap; se număra printre cei câţiva ofiţeri FBI care ştiau de cazul TRITON — Am discutat, zise el, şi Zarubina se va întâlni cu băiatul vostru în decursul următoarelor şapte zile La cererea ta, ne-am ţinut departe de ea, ca să nu vadă filajul şi să abandoneze întâlnirea Montgomery susţinuse că echipa FBI de filaj – poreclită G-ii – o putea supraveghea pe Zarubina fără să fie văzută şi s-o sperie — Eu tot cred c-o putem prinde, încheie el Nate clătină din cap — Charles, nu ne putem asuma riscul ăsta Oamenii tăi sunt buni, dar dacă Zarubina vede ceva pe stradă o să abandoneze întâlnirea şi ruşii vor schimba coordonatorul cu un ofiţer ilegal şi anonim pe care n-o să-l putem identifica niciodată Montgomery îşi frecă iarăşi faţa — Bun, exact asta-i chestia despre care voiam să vorbesc cu voi Avem un atu Arătă o foaie de hârtie Ştim că situl de întâlnire al ruşilor este în parcul Meridian Hill — Un atu fragil, rosti Nate SVR-ul va cerceta cu multă atenţie parcul cu câteva zile înainte, mai ales în orele dinaintea întâlnirii, şi va vedea pe acolo o echipă mare, indiferent cât de buni ţi-ar fi oamenii Un pârâit de radio sau cineva cu un binoclu de gât – e inevitabil — Da, accept asta, încuviinţă Montgomery, însă m-am gândit şi la o soluţie Avem doi tipi destul de umblaţi — Ce vrei să zici prin „umblaţi”? se încruntă Benford — Au avut fel de fel de joburi — De ce? insistă Benford — Probleme cu respectarea autorităţii, răspunse Montgomery şi-şi încrucişă mâinile pe masă — Adică? spuse Benford — Adică n-o iau cu ocolişuri, ci-ţi spun deschis ce gândesc ei — Cum ar fi ? — Cum ar fi să le spună şefilor s-o şteargă din faţa lor, zise Montgomery — Şi de ce oare ai vrea tu să ni-i pui în cârcă pe aceşti doi Gemeni instabili într-o operaţiune vitală, care ar putea costa viaţa unui agent? întrebă Benford — Fiindcă îi consider cei mai buni operatori de stradă pe care i-am văzut în 25 de ani, răspunse Montgomery Dacă Zarubina este o clarvăzătoare pe stradă, Fileppo şi Proctor sunt vrăjitori Benjamin se uită spre Nate, care încuviinţă uşor din cap — Noi trei în parc, nimeni altcineva, fără radiouri, zise el Îl înhăţăm pe TRITON înainte să poată vorbi cu Zarubina — La asta mă gândisem şi eu, aprobă Montgomery Vă înfăşurăm câte o pânză în jurul şoldurilor şi vă dăm sarbacane Am putea avea succes Benford se foi în scaun, gândindu-se — Când ne putem întâlni cu vrăjitorii tăi? întrebă el — Aşteaptă afară, răspunse Montgomery şi se duse la uşa sălii Fileppo şi Proctor intrară şi se aşezară de o parte şi de alta a lui Montgomery Amândoi erau îmbrăcaţi neprotocolar, în blugi şi ghete Clarks scurte Cel din stânga purta o bluză de trening neagră, simplă, iar celălalt un pulover de lână cu fermoar la gât — Donnie Fileppo şi Lew Proctor, îi prezentă Montgomery Nate se întinse peste masă şi dădu mâna cu ei Ambii aveau o strânsoare serioasă Donnie Fileppo părea un tânăr de 25 de ani, avea păr şaten tuns scurt, frunte înaltă şi ochi ce treceau de la un chip la altul Lew Proctor nu era cu mult mai în vârstă, avea riduri în colţurile ochilor şi era tuns periuţă Amândoi stăteau relaxaţi în scaune şi-i priveau pe bărbaţii din CIA cu un dezinteres simulat — Aşadar, Donnie şi Lew? spuse Benford — Mda, numele lui întreg este Donatello, rosti Proctor şi se aplecă puţin înainte ca să privească pe lângă Montgomery spre Fileppo Îşi păstra chipul perfect serios, dar ochii îi râdeau În Italia, este un nume care se dă mai ales fetelor Fileppo nu-i întoarse privirea — Aţi mai filat vreodată singuri? întrebă Nate Avem o problemă mare şi ne trebuie doi oameni pe jos care să m-ajute să acopăr un parc din centru — Care parc? întrebă Fileppo — Pe cine trebuie să filăm? întrebă Proctor — Nu trebuie să ştiţi informaţiile astea până nu vă consimţim participarea, îi răspunse Benford Nate nu-l privi, dar recunoscu tonul: Benford clasic, comportament dezagreabil pentru a-şi testa interlocutorii Fileppo strânse din umeri — Nu vă putem ajuta cu marea şi înfricoşătoarea voastră problemă, zise Proctor, dacă nu ştim cine e afurisita asta de ţintă şi despre ce parc e vorba Montgomery se foi în scaun — Agentul special Montgomery a spus că voi doi sunteţi destul de buni pe stradă, spuse Nate — Bunicei, zise Fileppo Tu pe ce stradă ai crescut? — Moscova, răspunse Nate Proctor încuviinţă din cap — De aceea este atât de important, urmă Nate Trebuie să meargă strună, fiindcă altfel va muri cineva la Moscova — Ca să nu mai zic că un ticălos de trădător american care lucrează pentru ticăloasa Moscova o să scape pentru naiba ştie cât timp, interveni Benford — În niciun caz nu putem lăsa să se-ntâmple aşa o ticăloşie, nu, Donatello? zise Proctor * Nate ieşi pe stradă cu Fileppo şi Proctor Montgomery nu exagerase: erau calmi, rapizi, în formă fizică, foloseau semnale abia vizibile din mâini şi-şi puteau schimba profilul printr-o ridicare de glugă sau întoarcerea pe dos a unei jachete În plus, Fileppo practica parkour, alergarea urbană liberă: putea să sprinteze cu viteză maximă spre un zid înalt de patru metri, să facă doi-trei paşi pe el, ca şi cum ar fi mers pe o suprafaţă orizontală, pentru ca apoi să sară până în vârf Pauzele de masă erau, de asemenea, utile: niciunul dintre ei nu consuma alcool în timpul misiunii Berile de după program erau limitate la două Limbajul era gălăgios şi indecent, însă Nate recunoscu toate semnele unor agenţi profesionişti de top care conlucrau bine: îşi terminau frazele reciproc, priveau unul peste umărul celuilalt şi semnalau ceva interesant prin mişcări imperceptibile din bărbie Fiecare dintre ei ştia ce va face celălalt înainte ca respectivul să acţioneze Nate îi verifică pe Connecticut Avenue – practic pe terenul lor de joacă – şi avu impresia că priveşte doi câini sălbatici africani operând în tandem Urmăreau de aproape iepurii – civili nebănuitori – pentru practică, apoi rămâneau mult în urmă, anticipau cotituri şi le-o luau înainte sau îi filau de pe trotuarul de vizavi Se completau perfect între ei Fileppo îşi folosea chipul copilăros pentru a trece de portari Proctor putea să interpreteze rolul de curier din centru şi să colinde neîntrebat prin clădiri de birouri Ambii puteau citi scrisori cu fontul 11 întoarse invers de pe birourile recepţionerilor Erau pungaşi, piraţi, vizigoţi După două zile, Nate îl informă pe Benford că era în regulă: cei trei aveau să acopere parcul Meridian Hill în următoarele cinci seri consecutive Parcul era o colină împădurită, cu suprafaţa de şase hectare, din cartierul Columbia Heights, la patru kilometri nord de Casa Albă Aflat pe o pantă abruptă, parcul avea alei întortocheate, statui şi scări elegante din ciment Piesa de rezistenţă era o fântână-cascadă în stil italian, lungă de 60 de metri, cu 13 bazine succesive – fiecare mai mare decât cel anterior, de la un metru şi jumătate, până la trei metri şi jumătate lăţime Înălţimea pe verticală a cascadei era de 15 metri Pe ambele ei laturi se găseau scări late din beton, care se întâlneau la bazinul şi terasa cu coloane din vârf Nate, Fileppo şi Proctor se despărţiră şi acoperiră nivelul superior al parcului – o promenadă ierboasă mărginită de tei – apoi se rotiră pentru a examina nivelul inferior, inclusiv cascada Nu puteau şti dacă ruşii trimiteau periodic oameni acolo, ca să cerceteze securitatea sitului, aşa încât conveniră să iasă separat din parc şi să meargă două intersecţii pe lângă şirurile maiestuoase de case de pe W Street, până la localul Fast Gourmet, specializat în sandviciuri În timp ce merse, Nate se uită după Fileppo şi Proctor, dar nu-i zări nicăieri Se jucau cu tipul din CIA, expertul în Moscova, ca să-i arate de ce erau capabili Fast Gourmet era un local modest, cu vitrină, tejghea şi două mese în spatele casei de marcat, într-o benzinărie de pe colţul dintre W Street şi Fourteenth Street Fileppo era deja înăuntru şi comandase trei sandviciuri Chivito pe chifle moi Proctor apăru după alte două minute Nimeni nu vorbi în timp ce aşteptau sosirea mâncării Nate nu devenise tocmai amic cu cei doi agenţi FBI, dar toţi îşi purtau un respect colegial nerostit şi reciproc – recunoşteau abilităţile şi apreciau camarazii profesionişti de vârf — Va fi terasa din vârful cascadei, rosti Proctor în cele din urmă, când se aşeză la o măsuţă Are două intrări pe partea de vest a străzii Sixteenth şi mai este încă destulă vegetaţie — Clar, zise Fileppo şi-şi trase un scaun E singurul loc logic Putem ignora promenada de sus Peretele ascunde terasa de ochii celor de sus şi poţi să vezi în jos totul până la W Street Nimic nu poate urca neobservat pe scările alea Nate se uita încruntat la sandviciul lui, Chivito, înalt şi plin cu carne friptă, brânză, ouă fierte şi ceapă marinată, din care se prelingea un sos neidentificat — Escabeche, spuse Fileppo, urmărindu-i privirea Ceapa e marinată în oţet — Din Uruguay, completă Proctor Cel mai bun din Washington Nate muşcă şi trebui să admită că era magnific Se şterse la gură cu un şerveţel — Bun, zise după aceea Să presupunem că voi aţi fi Zarubina Cum aţi intra? Unde v-aţi plasa CF-ul, contrafilajul? Din ce direcţie vine TRITON? — Ruşilor le place să controleze siturile de întâlniri, spuse Proctor E modul lor de operare Ea va urca pe terasa superioară pe una dintre scările laterale şi-l va privi pe băiatul nostru suind tot pe una din scările alea — Dacă ea aduce CF, o să fie plasaţi printre arbori şi în parcul de deasupra cascadei, opină Fileppo O să supravegheze zona exterioară, o să fie cu ochii-n patru după o echipă mare, după automobile şi radiouri Va fi acolo ca să anunţe o eventuală abandonare a întâlnirii şi ca să-şi protejeze bătrânica — Se zice despre ea că-i incredibilă pe stradă, spuse Nate Fileppo şi Proctor schimbară priviri — Noi suntem incredibili, zise Fileppo, şi Proctor aprobă din cap Îşi lăsară sandviciurile şi ciocniră pumnii — Iisuse, rosti Nate, înainte ca voi doi să vă mutaţi în aceeaşi garsonieră, spuneţi-mi cum să ne ocupăm de situl ăsta Se alese cu două priviri lipsite de expresie din partea agenţilor FBI, care au durat trei secunde notabile — Uite ce credem noi – spune-ne ce părere ai tu, începu Proctor Donnie şi cu mine vom sta la baza cascadei O să ne mişcăm separat, camuflându-ne în spatele reflexiilor bazinului, balustradelor, gardurilor vii şi zidurilor Dacă e înainte de ora zece, prin parc vor fi oameni Dacă e după zece, ruşii vor avea probleme cu poliţia parcului dacă vor să se asigure că locul este pustiu — Şi dacă cârtiţa ta urcă deja scara, o s-o înhăţăm înainte s-ajungă la jumătate, spuse Fileppo — Şi cum veţi şti dacă un ins oarecare de pe scară e tocmai cârtiţa? întrebă Nate, privindu-i pe cei doi cum definitivau detaliile — Pun pariu că Zarubina va utiliza un semnal de siguranţă simplu: să aprindă o brichetă, să scoată o eşarfa, să pună o pungă de hârtie albă pe balustradă, explică Proctor Un semnal pozitiv, ceva ce cârtiţa să poată vedea chiar pe întuneric Zarubina ne va anunţa venirea cârtitei — Şi-atunci o înhăţăm, completă Fileppo Va fi imposibil să poată schimba vreun cuvânt între ei, cu atât mai puţin vreun obiect — Donnie devine cam agitat în timpul capturărilor Da’ o să m-aştepţi, nu-i aşa? se adresă Proctor lui Donnie — Nu devin deloc „agitat”, replică Fileppo De unde scoţi toate prostiile astea? — Aşa faci mereu, răspunse Proctor „Iisuse”, se gândi Nate, concentrându-se asupra sandviciului său, „parcă-s o pereche căsătorită de foarte mulţi ani ” — Bun, rosti el cu glas tare, deci voi doi veţi fi jos, iar eu vreau să fiu foarte, foarte aproape de Zarubina Aveţi ceva idei? Se simţea în largul lui să ceară opinia acestor experţi: Nate era specialist în detectarea şi dejucarea filajului inamic; tipii ăştia făceau filaj şi merita să-i asculte — Există un singur loc bun, zise Fileppo Zidul terasei superioare din spatele bazinului de sus are trei nişe adânci în care sunt mini fântâni arteziene înalte de vreun metru Trebuie să stai în apă până la glezne, noaptea, dar cu haine negre, ghemuit în spatele jetului şi, cu zgomotul produs de toată apa aia – fântâni arteziene, cascade, bazine – eşti practic invizibil După aia e suficient să traversezi prin apă bazinul de sus şi ajungi imediat în spatele ei — Poate c-ar fi bine să porţi cizme de cauciuc, sugeră Proctor — O s-o sperii de-o să facă pe ea, apărând din beznă, vorbindu-i politicos în rusă şi oprind-o să plece, spuse Nate Voi îi puneţi cătuşele idiotului ăluia, apoi daţi alarma şi-i chemaţi pe toţi, da? Benford şi Montgomery aranjaseră ca o duzină de echipaje ale poliţiei metropolitane, trei vehicule ale FBI-ului, o dubă şi o ambulanţă să aştepte pe circumferinţa unui cerc la patru intersecţii depărtare de parc La recepţionarea unui semnal electronic emis de unitatea de mesaje SHRAPNEL a lui Proctor – în esenţă un pager codificat construit de CIA – aveau să ţâşnească în Columbia Heights Nu vor fi utilizate alte radiouri, telefoane mobile sau orice aparate electronice; ruşii nu se mulţumeau să privească, ci şi ascultau TRITON avea să fie arestat, iar Zarubina, care beneficia de imunitate diplomatică, avea să fie reţinută în mod politicos până la eliberarea ei de către consulul de la ambasada rusă Potrivit binecunoscutului instructaj din timpul Războiului Rece, consulul avea să susţină senin că Zarubina se plimbase prin parc pentru a respira aerul nopţii După care, fără doar şi poate, avea să bată câmpii despre procedurile fasciste ale poliţiei americane Avea să urmeze o expulzare PNG – persona nan grata – şi Zarubina avea să se întoarcă în sânul Radinei, pentru a răspunde întrebărilor puse de o gură ţuguiată nemulţumită, sub o pereche de ochi albaştri „Iar Dominika va scăpa din nou de beciuri”, se gândi Nate „Va fi în siguranţă ” Sandvici Chivito uruguayan Între jumătăţile unei chifle moi, suprapuneţi feliuţe subţiri de friptură la grătar, caramelizate, topiţi mozzarella peste carne, apoi adăugaţi felii subţiri de jambon, pancetta prăjită, măsline verzi feliate, ouă fierte tari şi feliate, ceapă marinată în oţet şi zahăr, feliată subţire, salată, roşii şi sos aioli Tăiaţi sandviciul în diagonală şi serviţi 37 Nate se uită la ceas: 22:19 Dacă avea să se întâmple ceva, putea să fie acum: CIA şi SVR, deopotrivă, nu stabileau niciodată întâlnirile clandestine „la fix” sau la „şi jumătate”, fiindcă era prea previzibil În ciuda serii reci, bărbatul transpira sub ponchoul cu glugă din plastic negru, ghemuit în întunericul absolut al nişei fântânii din spatele bazinului superior Fundul nişei era lunecos din cauza algelor, iar apa înaltă până la jumătatea tibiilor degaja un iz metalic, toxic Uitându-se prin coloana de apă bolborositoare a fântânii arteziene şi pe lângă ea, Nate abia putea zări terasa pustie şi bazinele argintii ale cascadei de jos Dincolo de cascadă, parcul era întunecat, iluminat vag de strălucirea portocalie a oraşului Blestematele de jeturi arteziene erau probabil murdare, deoarece miroseau urât, iar coloana de apă pulsa neregulat, înaltă, apoi joasă, stropind ponchoul, care nu-l ferea complet de umezeală Nate era îngrijorat că se va auzi cum cade apa pe plastic, însă existau multe alte zgomote care acopereau totul: apa provenită de la cele trei fântâni arteziene din nişe, ce reverberau şi stropeau, curgea în bazinul superior, cu valurile revărsându-se în arpegiu în cascada de bazine de dedesubt Două seri de aşteptare în acest tărâm de basm al apei puturoase îl făcuseră să regrete că nu-i repartizase pe Fileppo sau pe Proctor în nişa fântânii – să-l lase pe unul dintre ei să stea ghemuit ore în şir într-o ribollita recirculată, cu gust rânced de ţevi de cupru, cu chestii verzi plutind în jurul cizmelor sale aidoma unei supe de zarzavaturi italiană În acelaşi timp însă ştia că el trebuia să fie aici, sus de tot: el trebuia s-o reţină pe Zarubina, iar personalul FBI trebuia să pună mâinile pe un cetăţean american, arestat din motive legale „Hai, TRITON, nenorocitule, vino!” Un reziduu de instinct paleolitic îi dădu fiori lui Nate – cineva se afla direct deasupra nişei sale, pe nivelul promenadei ierboase Nu exista nici lumina lunii şi nici umbre; nu se auzeau glasuri Totul era tăcut, dar el putea să simtă, era senzaţia aceea a apropierii cuiva care-ţi furnică pielea capului După un minut, privind prin blestemata de apă care clipocea, zări o siluetă scundă care lunecă silenţios în faţa lui, intrând pe terasă din dreapta Îşi ţinu respiraţia şi speră că era invizibil în bezna umedă Era Zarubina – Nate o recunoscu din sutele de fotografii ale dosarului FBI-ului Purta palton din păr de cămilă şi o eşarfă înnodată neglijent la gât Părul blond ca mierea îi era ridicat şi strâns în coc, iar picioarele voinice de sub poalele paltonului lung se terminau cu pantofi cu toc potrivit, butucănoşi Zarubina se opri tăcută lângă balustrada de deasupra primului bazin şi privi în stânga, apoi se întoarse spre dreapta Cerceta fără grabă întinderea parcului pustiu de sub ea „Ar fi bine ca voi, apaşi urbani, să fiţi atât de buni pe cât spuneţi că sunteţi”, se gândi Nate, telegrafiindu-le mental lui Fileppo şi Proctor care se găseau undeva în întuneric Zarubina îşi termină inspecţia şi rămase perfect nemişcată, cu capul plecat, o imagine cu adevărat tulburătoare, o preoteasă antică pe altarul înalt, invocând divinităţile cu aripi de liliac „Tipa ascultă”, se gândi Nate, „simte vibe-ul Poate să perceapă oare electronii ce-mi ies prin buricele degetelor? Iisuse, bunicuţa asta o poate ucide pe DIVA în seara asta Nu, n-o va face; nu se va-ntâmpla asta ” Zarubina se întoarse ca să se uite spre vârful zidului de la nivelul promenadei – ochii negri lucitori, cu pleoape grele, trecură peste nişa lui Nate – şi încuviinţă o singură dată din cap Echipa ei avea să-şi relaxeze cumva veghea – ea tocmai semnalizase că totul era în regulă Se apropie de balustrada terasei, puse ambele palme pe ciment şi se aplecă în faţă, ca un dictator ce ţine un discurs maselor de dedesubt Ridică o mână, îşi dezlegă eşarfa de la gât şi o puse peste balustradă, astfel încât un colţ atârna discret în jos Semnalul de siguranţă „Aşteptaţi, aşteptaţi, aşteptaţi”, telegrafie mental Nate bărbaţilor de jos Nate nu se clinti timp de două minute – 120 de secunde, dar parcă trecură două ore – apoi zări capul şi umerii unei siluete înalte şi slabe ce apăru pe scara dinspre W Street Mergea fără grabă şi începu să urce scara din stânga, pe lângă cascadă „Tu eşti TRITON?” Bărbatul ţinea capul plecat şi mâinile afundate în buzunare Nate se strădui să-i distingă chipul, să-l identifice de pe coridoarele Cartierului General „Haide ” După ce urcase cam o treime din scara lată, bărbatul se opri şi ridică ochii pentru a se uita la terasa superioară şi la Zarubina Îi văzu silueta întunecată şi scoase o mână din jachetă, ridicând-o scurt „Aşa, bravo, salut-o ” Zarubina nu răspunse, însă bărbatul continuă să urce încet Ajunse la jumătatea scării De la baza casei scării, umbra unui duh, un căpcăun înaripat, apăru din gardul viu gros, puse palmele pe zidul din cărămidă de jos, sări pe prima treaptă şi începu să alerge în sus pe scară Fileppo În aceeaşi clipă – cum îşi sincronizaseră acţiunile atât de perfect? — Proctor se materializă din interiorul altui gard viu din lungul scării opuse, traversă treptele şi merse, cu braţele depărtate de corp pentru a-şi asigura echilibrul, pe ghizdul unui bazin inferior, pentru a trece în cealaltă parte a cascadei Părea că mergea pe apă Totul dură cel mult patru secunde Zarubina răcni ca un bărbat, când cele două siluete converseră asupra lui TRITON care, cu rapiditate uimitoare, sui două trepte, apoi coti direct printr-un gard viu, ce-l înghiţi cu trosnete şi pocnituri de crengi Proctor şi Fileppo se repeziră amândoi la dreapta – unul prin deschiderea făcută de TRITON, celălalt printr-o întrerupere a gardului viu care exista cu două trepte mai jos Câinii sălbatici africani porniseră după antilopă În a cincea secundă de la declanşarea acţiunii, o lanternă începu să strălucească pe partea inferioară a scării, se auzi un strigăt, după care lumina porni să urce Nate zări forma unei pălării turtite – „storcătoarele de lămâi” purtate de rangerii parcurilor americane În mod evident, rangerul acesta auzise trosnetele ramurilor rupte şi trâmbiţa de bivol a unui ofiţer rus de informaţii şi apăruse pentru a alunga ceea ce el credea că erau nişte copii Nu era timp pentru aşa ceva Nate ieşi din nişă, trecu în bazin, călcă pe căptuşeala ponchoului şi căzu în patru labe în apa care-i ajungea până la coate Se ridică, tropăi până la margine şi-şi trecu picioarele peste ea; cizmele îi erau pline cu apă Le goli şi privi în jur după bătrână Zarubina dispăruse, terasa era pustie Ea nu o luase nici la stânga, nici la dreapta Apoi auzi plescăiturile Prinsă între Nate care se poticnea ca un idiot în urma ei şi rangerul parcului care suia spre ea, femeia sărise peste balustradă şi cobora acum cascada, trecând dintr-un bazin în altul, pentru a fugi Era imposibil s-o vadă în beznă, dar zgomotele pe care le făcea prin apă erau perfect clare Nate sări la rândul lui peste balustradă şi porni în urmărire „Cât de repede poate coborî o femeie de 55 de ani?” Fundul bazinului superior era alunecos şi Nate derapă, apoi izbuti să ajungă la margine fără să cadă Îşi trecu picioarele peste ea şi coborî în bazinul următor, ceva mai mare, de la un metru înălţime „Încă unsprezece ” Abia dacă putea distinge cascada în lumina slabă ce răzbătea dinspre oraş, dar putea auzi plescăiturile de dedesubt – Zarubina era acolo, jos Se întrebă ce făceau Fileppo şi Proctor şi şi-i imagină călare peste TRITON, apăsându-i cu faţa în pământ Îşi putea închipui scârţâitul ca de greier al cătuşelor din plastic când îi imobilizau încheieturile Nate se lăsă să alunece peste marginea bazinului – „încă zece” – şi se întrebă unde erau ei „Unde-s sirenele?” Trebuia să-l înhaţe pe TRITON El ştia numele adevărat al Dominikăi * Noaptea era rece şi tăcută, chiar paşnică Angevine parcase maşina lui Vikki – un Kia Rio, cu o culoare roz-bombon ridicolă, de a cărei oglindă retrovizoare atârna un talisman Navajo cu pene – la o intersecţie depărtare de parc, lângă un gard din fier forjat, pe Ecuador Alley, o străduţă lăturalnică tipică pentru Washington, folosită de maşinile de gunoi şi aflată între spatele blocurilor de apartamente şi garajele şirurilor de case lipite între ele Putea trece neobservat prin curţile din spate, să ajungă pe Fifteenth Street şi să intre în parc, aşa cum îl instruiseră ruşii, din capătul W Street Vikki îl întrebase de ce voia să-i împrumute maşina când el avea un BMW în stare perfectă – un model M3 nou şi superb, gri metalizat, preţ de listă de 72 de miare, pe care-l cumpărase când se plictisise de Audi S7 – dar i-ar fi fost greu să explice că nu parca un BMW pe o alee din Washington când se ducea să se întâlnească cu ruşii Abia aştepta s-o vadă pe Zarubina în seara asta Repetase un mic discurs dramatic despre imensa valoare a numelui pe care avea să-l ofere şi despre faptul că banii pentru informaţie trebuiau să fie pe măsură Se gândise chiar la ideea de a se târgui înainte de a preda cu adevărat Gama Totuşi târguiala n-ar fi servit la nimic; ruşii îl plătiseră deja frumuşel şi aveau să continue s-o facă Era importantă menţinerea unei relaţii bune, mai ales că Zarubina îi spusese că preşedintele Putin îi trimitea salutări respectuoase lui TRITON Angevine se imagină primit de Putin într-o casă de vacanţă luxoasă, ascunsă prin zăpezi, în cursul unei vizite clandestine la Moscova Un foc trosnind în şemineu, votcă rece ca gheaţa şi o frumuseţe din Ucraina, cu picioare lungi, tolănită pe o blană de urs Aveau să fie o mulţime de ucrainence – îi plăceau lui Putin Dar nu, avea să dea aparatul Gama şi să viseze cu ochii deschişi mai târziu Repetă în minte numele memorat şi exersă rostirea lui Dominika Vasilievna Egorova Se părea că idioţii din Operaţiuni racolau acum numai femei Avea să rostească personal numele, pentru a amplifica drama, iar expresia suavă de bunicuţă gospodină a Zarubinei avea să se topească în trăsăturile de vultur ale unui prădător sovietic care anticipează înhăţarea prăzii Angevine văzuse deja faţa aceea Abia mai putea să aştepte Toţi banii din lume, plus răzbunarea pe măgarii din Agenţie care nu găsiseră de cuviinţă să-i respecte valoarea Traversă parcul şi începu să urce treptele Ea era acolo, o pată întunecată în spatele balustradei, cu colţul unei eşarfe abia vizibil pe fundalul pietrei Îndărătul său se auzi un foşnet, urmat aproape instantaneu de trosnete în gardul viu lateral Se întoarse şi văzu un maimuţoi dezlănţuit gonind în sus pe trepte şi un alt coşmar fără chip apropiindu-se din stânga sa Un urlet dinspre Zarubina îi trimise fiori electrici prin şira spinării şi Angevine acţionă instinctiv Urcă două trepte, după care se năpusti prin gardul viu din dreapta sa, simţind crenguţele cum îi biciuie braţele întinse şi faţa Ieşi în trombă de cealaltă parte a gardului viu şi fugi printre copaci, auzind paşi şi gâfâitul cuiva care alerga în urma lui Plămânii îi erau gata să explodeze şi se aştepta dintr-o clipă în alta să simtă în jurul picioarelor o pereche de braţe care să-l placheze şi să-l doboare Alergând cu disperarea unui evadat, Angevine băgă mâna în buzunar şi scoase un tub lung de opt centimetri, CYCLOPS, un spray conceput de CIA pentru al Doilea Război al Golfului, care conţinea o pulbere fină, roz, un compus de cloroacetofenonă şi propilenglicol-metil-eter – o alternativă la spray-ul cu piper – care, dacă era pulverizat în membranele mucoase ale ochilor, provoca dureri intense şi pierderea temporară a vederii Angevine şterpelise două tuburi CYCLOPS după o demonstraţie de laborator la care participase ca director asociat CIA pentru Afaceri Militare Când ceaţa trandafirie pufai din tubuleţ, pe Fileppo îl salvară în ultima clipă reflexele lui excepţionale: plecă instinctiv capul şi doar câteva grăunţe de pudră îi atinseră faţa, însă durerea era intensă şi ochiul stâng i se închise ca lentila defocalizată a unui telescop Gemu şi căzu, ţinându-se de ochi Angevine îndesă spray-ul în buzunar şi fugi în trombă Era urmărit ca un hoţ de buzunare ordinar Icnind, sări peste zidul scund de cărămidă, pe trotuarul de pe Fifteenth Street, sprintă de-a curmezişul străzii şi coti după o clădire Simţind flegma care i se ridicase în gât, se ghemui în spatele unui container pentru deşeuri de pe străduţă şi ascultă Nu auzea zgomot de paşi Scăpase oare de urmăritori? În mod normal, ar fi aşteptat, însă trebuia s-o şteargă de aici Mâinile şi faţa îi erau zgâriate şi învineţite Traversă străduţa, trecu peste o portiţă scundă din plasă de sârmă, ocoli o clădire şi ieşi în locul unde parcase maşina lui Vikki Cu degete tremurătoare, descuie portiera, porni motorul şi merse pe străduţă fără să aprindă farurile Se sili să înainteze încet La o cotitură a străduţei, aprinse farurile şi zări un chip, stacojiu în lumina stopurilor sale, crescând în oglinda retrovizoare Cineva alerga mai repede decât şofa el – şi se apropia Angevine călcă acceleraţia până la podea, ieşi pe Fourteenth Street în scârţâit de roţi şi goni ca din tun pe stradă, cotind la dreapta, apoi la stânga şi iar la dreapta Necunoscutul fusese îndeajuns de aproape ca să vadă numărul de înmatriculare al lui Vikki Zarubina văzu mişcare şi înţelese într-o străfulgerare de claritate profesională ce se întâmpla Urletul ei era de mânie, de imposibilitatea ca voinţa ei să fie zădărnicită În clipa când îl văzu pe TRITON pătrunzând prin gardul viu, auzi, de asemenea, plescăituri îndărătul ei, apoi zări raza unei lanterne ce urca pe scara îndepărtată Iulia Zarubina, Şveia, Croitoreasa, nu şovăi Îşi trecu picioarele cu greu peste balustradă şi sări în bazinul cel mai de sus Avea să coboare pe cascadă şi să se strecoare printre ei În timp ce înaintă, îşi dezbrăcă paltonul deja îmbibat de apă, care se afundă şi rămase apoi plutind imediat sub suprafaţă Îşi trecu picioarele peste margine şi coborî în bazinul următor, dar scăpă priza şi căzu în şezut cu un plescăit masiv Se ridică greoi şi înaintă Simţea o durere pulsatilă – ca un spin de trandafir care-i cresta interiorul încheieturii mâinii – şi mâna în sine îi părea amorţită Zgomotul unui plescăit deasupra o făcu să se mişte mai repede, spre marginea bazinului, apoi peste ea, în următorul, şi apoi peste marginea lui Îşi pierduse pantofii, iar rochia de matroană, cu nasturi în faţă, era udă leoarcă şi i se lipise de pieptul generos şi în jurul picioarelor butucănoase Răsufla gâfâit şi-şi simţea pieptul ca şi cum ar fi fost strâns de o menghină Continua să audă plescăituri în urmă, volume tot mai mari de apă cădeau în cascadă în faţa ei şi alunecă peste marginea altui bazin, înaintând prin apă Intrase deja în ritm: se aşeza, îşi răsucea brusc picioarele şi se lăsa în bazinul următor Lanterna trecuse de ea şi continuă în sus pe trepte; scăpase de un urmăritor, însă plescăiturile de deasupra păreau să se apropie Aşezare, răsucire, lunecare în jos „Încearcă să respiri ” Încă două bazine, după care ar fi ajuns la cel mai de jos, de unde să iasă din parc prin dreapta, de unde avea s-o preia echipa ei de filaj, deja alertată de zgomote Zarubina mergea împleticit prin apă – bazinele erau tot mai mari, cu cât cobora –, când simţi o durere ca o lovitură de ciocan în braţul stâng Îşi vârî mâna la subsuoară ca să atenueze durerea, care îi urca prin ceafă spre maxilar Se simţea ameţită când se aşeză şi răsuci picioarele, ca să coboare în penultimul bazin Mergea clătinat şi respira întretăiat Parcul, arborii şi fântâna, şi toată apa asta nenorocită, totul tremura, iar strălucirea portocalie a cerului de deasupra oraşului pulsa Zarubina se aşeză greoi pe ghizdul ultimului bazin şi-şi trecu picioarele dincolo, dar nu avu puterea să lunece în el Rămase locului, cu picioarele bălăngănindu-se, luptându-se cu durerea ce sosea în valuri, ca pânza de apă care-i luneca pe sub coapse şi în jurul picioarelor Simţea în gură gustul durerii Braţul stâng îi atârna inert pe lângă corp Auzi un vuiet teribil în urechi şi se uită din nou la cerut nopţii, acum presărat de puncte de lumină, şi un nou val de durere îi explodă în piept Capul Zarubinei se lăsă pe spate, cu ochii privind în gol şi gura deschisă, apoi se înclină lent înainte şi căzu cu faţa în jos în bazinul cel mai de jos al cascadei Pluti pe burtă, cu braţele sub ea, iar cascada lină îi legăna picioarele încălţate doar cu ciorapi Părul ei, care se desfăcuse din coc, se deschise ca un evantai în apa întunecată, o Ofelia a sovietelor care, din păcate, n-avea să fie jelită de prinţul ei cu ochi albaştri din Kremlin * Nate se lăsă să lunece în ultimul bazin Femeia dispăruse Imposibil – fusese la câteva secunde în urma ei Apoi o văzu plutind în bazinul cel mai de jos Sări peste ghizd, înaintă spre ea şi-i scoase capul din apă Ea îl privi cu ochi mici, negri Gura îi era moale şi un fir de alge verzi i se lipise de-a curmezişul feţei Nate se strădui să-i susţină corpul şi s-o tragă la marginea bazinului, s-o scoată şi s-o aducă pe asfaltul uscat Auzi paşi care alergau şi Fileppo se ivi din beznă, cu o palmă peste un ochi Îl ajută pe Nate s-o tragă afară pe Zarubina şi încercară s-o reanimeze Nate îşi încleştă mâinile şi începu să-i apese pieptul – ritmul de metronom al bitului pop „Stayin’ Alive” avea cele 103 bătăi pe minut necesare Ah, ha, ha, ha, stayin’ alive — Bagă-i aer, zise Nate apăsând Un jet de apă murdară ţâşni din gura Zarubinei Fileppo îl privi fix — Gagiule, vorbeşti în rusă, zise el — Donnie, nu conjugăm verbe aici – suflă-i în gură Când Donnie se aplecă, Nate îi văzu ochiul umflat şi roşu de jur-împrejur Continuă să pompeze pieptul femeii — Ce-ai păţit la ochi? Vreau s-aud c-aţi pus mâna pe TRITON, spuse Nate Donnie întrerupse respiraţia gură la gură — Javra m-a pulverizat c-un fel de agent de orbire, zise el, apoi se aplecă iarăşi peste gura Zarubinei Nate apăsa în continuare Zarubina îi privea cu ochi goi — Vreau s-aud c-aţi pus mâna pe TRITON, repetă Nate Fileppo întoarse capul ca să vorbească — Lew l-a urmărit pe o alee — De ce n-aţi chemat trupele? Ar fi trebuit să roiască deja pe-aici Cu buze vinete, Zarubina le asculta conversaţia în timp ce privea cerut, iar capul i se clătina încetişor în ritmul în care Nate îi apăsa pieptul — Nu ştiu, răspunse Donnie pe un ton jalnic SHRAPNEL era la Proctor Se aplecă din nou, suflă în gura Zarubinei şi obrajii femeii se umflară Pe neaşteptate, locul se umplu de lume Proctor apăru pe intrarea dinspre W Street, ud leoarcă de transpiraţie şi gâfâind Cu lanterna în mână, rangerul parcului coborî cu răsuflarea întretăiată de cealaltă parte a cascadei Era o fată, slăbuţă, cu plete negre, într-o canadiană Park Service, cu pălăria reglementară legată sub bărbie Aţinti raza lanternei pe chipul vânăt al Zarubinei — Ce se-ntâmplă? întrebă ea, privindu-i — Resuscitare gură la gură, ranger, zise Fileppo cu ochiul roşu, ridicându-se ca să inspire — Suntem G-i, spuse Proctor Încercăm s-o reanimăm pe această femeie Paznicul parcului se holbă la el — Ai un radio? o întrebă Proctor Rangerul clătină din plete — Sună poliţia metropolitană, adu o ambulanţă! Fata se mişcă destul de iute şi începu să vorbească în radioul ei masiv ca o cărămidă, cu antena scurtă vibrând odată cu mâinile care-i tremurau vizibil Proctor se uită la Nate, care nu-şi oprea manevrele de resuscitare, şi expresia feţei sale spunea totul Ca şi Nate, tipii ăştia experţi în operaţiunile de stradă ştiau că nu existau scuze, nici chiar atunci când ghinionul şi destinul ţi se împotriveau — Am pierdut aparatul când am trecut prin gardul viu, spuse el pe un ton amar După aia Donnie a-ncasat-o şi eu am fugit după ticălos pe Fifteenth, urmând zgomotele pubelelor răsturnate şi ale lătrăturilor Apoi l-am pierdut, dar mai e ceva Sirenele începură să sune, la început încet, după care umplură văzduhul ca un talaz discordant, iar clădirile din jur, fântânile din parc, vârfurile copacilor şi feţele statuilor pâlpâiră în albastru-roşu-galben când sirenele se stinseră în mârâituri şi începură să se trântească înfundat portiere de maşini, iar scârţâiturile rotilelor tărgilor crescură în intensitate Nate şi Donnie se dădură la o parte, iar paramedicii deschiseră nasturii de la rochia Zarubinei şi fixară electrozii pe ea; femeia tresări de două ori, însă nu-şi mai reveni În cele din urmă, sosiră şi Montgomery şi Benford, cu feţe de înmormântare Proctor făcu un pas înainte, îl prinse pe Montgomery de cot şi-l trase într-o parte Benford, Nate şi Fileppo îi urmară, îndepărtându-se de mulţimea strânsă în jurul Zarubinei, ale cărei tălpi ieşeau printre picioarele lor Benford ridică privirea spre cer şi închise ochii — Aţi pierdut aparatul de semnalizare? întrebă el Proctor încuviinţă — Şi v-a dat cu spray în ochi Fileppo încuviinţă — L-aţi putea identifica printre posibili suspecţi? întrebă Montgomery Amândoi clătinară din capete — Deci, a scăpat? întrebă Benford TRITON, insul infiltrat de Centru în CIA, omul care ştie numele principalei noastre surse din Rusia, este în libertate? — Simon, rosti Nate, ruşii au o zicală Eto eşcio ţvetociki a iagodki vperedi Înseamnă „Nu sunt decât flori, fructele vor apărea în curând ” Benford îl privi crunt — Nathaniel, dacă acesta este modul prin care vrei să-ţi anunţi demisia din serviciul federal pentru a urma o carieră de predare a limbii ruse la Universitatea Walden On-line, este acceptată imediat, spuse el, după care se întoarse către Fileppo şi Proctor Şi fără doar şi poate, colegii tăi vor putea să-şi găsească de lucru în calitate de coregrafi la spectacolele de patinaj artistic — Domnule Benford, cu tot respectul, rosti Fileppo, hai sictir! — Haideţi să ne păstrăm calmul, toţi, exclamă Montgomery — Ceea ce doream să spun prin flori şi fructe, reluă Nate, este că-i posibil ca lucrurile bune de abia acum să-nceapă Zi-le, Proctor — Am văzut numărul de înmatriculare al unei maşini care a plecat de pe străduţă, rosti Proctor Tipul a zbughit-o când m-a văzut Montgomery apelă un agent special FBI şi Proctor îi spuse numărul maşinii, ca să-l caute de urgenţă — Putea să fi fost un civil oarecare, spuse Proctor — Atunci de ce-a fugit? replică Montgomery — Când vezi o faţă ca asta care se apropie de tine pe o străduţă întunecoasă? Oricine ar fugi, comentă Benford Proctor deschise gura, însă Montgomery ridică o mână În spatele lor, Zarubina era închisă cu fermoarul într-un sac de plastic al legiştilor metropolitani, ridicată şi lăsată cu un bufnet pe targa cu rotile Agentul special reveni după ce verificase numărul Montgomery citi de pe un blocnotes — Maşina îi aparţine lui Vikki Mayfield, anunţă el, domiciliată în Glover Park, pe Benton Street — Asta-i la câteva intersecţii de ambasada rusă de pe Wisconsin, observă Fileppo Benford se strâmbă către toţi — Flori înainte de fructe, rosti el şi clătină din cap Charles, îţi pot sugera să faci o verificare completă a acestei femei? Montgomery aprobă din cap — Acum este timpul pentru G-i, urmă Benford Un filaj direct Se răsuci spre Proctor — Înainte de a pleca să vă culcaţi, aţi fi atât de amabili să scotociţi prin tufişurile acelea şi să vedeţi dacă ar fi posibil să recuperaţi aparatul SHRAPNEL? Este probabil echivalentul a trei ani de salarii de-ale voastre — Da, domnule Benford, spuse Proctor Şi unde să-l bag când îl găsesc? Ribollita – supă toscană În ulei de măsline şi pastă de tomate, căliţi ceapă tăiată cubuleţe până devine sticloasă, apoi adăugaţi morcovi, ţelină, dovlecei, praz şi cartofi tăiate cubuleţe şi gătiţi până se înmoaie Acoperiţi legumele cu supă de pui, adăugaţi varză tocată şi daţi în fiert Adăugaţi fasole cannellini, sare şi piper şi fierbeţi înăbuşit Puneţi în supă crutoane de pâine toscană uscată şi amestecaţi bine Când serviţi, stropiţi cu ulei şi/sau oţet balsamic şi presăraţi parmezan ras 38 Pe mochetă rămăsese o pată ruginie, o urmă lăsată de capul zdrobit al lui Evgheni Ziuganov stătea la biroul său şi privea pata, dar n-o vedea Sub palmele lui, pe mapa biroului, se aflau telegramele din Washington ce raportau în detaliu evenimentele dezastruoase din seara precedentă Echipa CF a Zarubinei descria o ambuscadă la sit – sursa dispăruse în noapte, urmărită de doi indivizi, dar nu se ştiau rezultatele urmăririi O altă telegramă relata scena de la baza cascadei, unde paramedicii se ocupaseră de o persoană A treia telegramă era raportul consulului despre moartea rezidentei Iulia Zarubina şi vizita lui pentru identificare la morga Districtului Columbia din sud-vestul Washingtonului Corpul urma să fie predat ambasadei ruse abia după 24 de ore, dar consulul a luat obiectele personale ale decedatei – ceasul, paltonul, un pantof, mărunţişuri din buzunare – pentru a se asigura că nu exista nimic de valoare operaţională În plus, consulul aflase de la doctorul morgii că faţa pătată şi buzele vinete ale Zarubinei sugerau un infarct miocardic masiv Ziuganov era profund zguduit Planul lui fusese să urce cu liftul Zarubina până la nivelul patru, cel directorial, din Iasenevo, însă acea zastupnicestvo, protecţie, dispăruse Instinctul lui de amfibiu cu solzi ştia că, în ciuda eforturilor sale onctuoase, nu intrase în graţiile lui Putin, abia dacă era tolerat A patra telegramă de la Washington era o perspectivă operaţională: până la verificarea statutului lui TRITON, rezidentura nu avea să iniţieze tentative de recontactare După un asemenea eşec operativ, exista o probabilitate însemnată ca o sursă posibil arestată să fie utilizată împotriva foştilor ei coordonatori Cazul era suspendat până când, şi dacă, TRITON începea să transmită informaţii „incompatibile” – adică dintre cele pe care americanii nu le-ar fi divulgat niciodată Ziuganov înjură Asta îi sporea problemele: nu putea dovedi că Egorova era cârtiţa, generalul Soloviov dispăruse şi probabil se afla în mâinile americanilor, iar acţiunea de mare spectaculozitate a lui Ziuganov de a urmări maşina luată de Egorova din garajul SVR-ului până în St Petersburg dusese poliţia la o casă de oaspeţi prezidenţială, unde ea fusese invitată de Putin personal În mod îngrijorător, Ziuganov nu primise niciun telefon despre aceste evenimente neplăcute nici de la preşedinte, nici de la director; pe vremea lui Stalin, încetarea bruscă şi completă a comunicaţiilor de la vârf însemna un singur lucru: sărută-ţi nevasta şi copiii de rămas-bun Iar unicul telefon pe care îl primise totuşi însemnase o dublă alertă Govormarenko îl sunase pe linia securizată – „De când un civil utiliza o linie de comunicaţii guvernamentale codificată? De când Putin îi dăduse receptorul, evident” – ca să-l anunţe scurt că nu va mai fi necesară continuarea participării lui în cazul cargoului aflat acum în drum spre Iran Govormarenko îl anunţase că afacerea fusese încheiată, ultima tranşă de bani fusese plătită şi intervenţia Serviciului putea să înceteze Ziuganov ştia foarte bine ce însemna asta Nu avea să existe niciun fel de vîplata, nicio bucăţică de zahăr, nicio plată, pentru munca pe care o depusese pentru managementul operaţiunii Însemna, de asemenea, că legăturile lui cu siloviki din jurul lui Putin fuseseră, de asemenea, retezate, ca parâmele de amarare ale unui vapor ce pleacă şi care cad una după alta de pe ponton în apă Egorova Ziuganov închise ochii şi o văzu întinsă pe masa din oţel inoxidabil din celula închisorii Butîrka, în timp ce el se ocupa cu o bară din oţel de corpul ei, suind încetişor – labele picioarelor, tibiile, genunchii, pelvisul, stomacul, coastele, încheieturile mâinilor, braţele, claviculele, gâtul Pentru ochi avea să folosească o lingură îndoită Iar ea va trosni din toate încheieturile ca un sac din piele plin cu cioburi Anchetatorii doreau în continuare să discute despre Evgheni Ziuganov nu simţise nici măcar o secundă vreo remuşcare pentru că fărâmase craniul adjunctului său idiot; Evgheni spusese tot ce ştia, dar nimic ce ar fi putut-o acuza pe Egorova Opţiunile lui Ziuganov se îngustau, poziţia în carieră i se clătina, viitorul era sumbru Cariera lui: Bog ne vîdast, svinia ne siest, Domnul n-o dă, porcii n-o mănâncă Mama Ea supravieţuise patru decenii în malaxorul sovietic, ocupând succesiv funcţii administrative înalte în NKVD, KGB şi SVR, sub Hruşciov, Brejnev, Andropov, Cernenko şi Gorbaciov, traversând dizolvarea Uniunii Sovietice, perioada tumultuoasă cu beţivul Elţîn, până la peisajul lunar protosovietic al lui Putin Se pensionase cu onoruri şi acum era zampolit, ofiţer politic la ambasada rusă din Paris, o poziţie onorifică, o răsplată pentru o viaţă de loialitate pentru Radina Ea îl adusese în Serviciu, sub protecţia ei Poate că-l putea ajuta acum Ridică receptorul telefonului Vei-Che securizat şi ordonă centralistei să stabilească legătura cu Parisul Avea să-i spună ei toate detaliile Mamulia, Mami, avea să ştie ce trebuia făcut * Dominika stătuse trei zile în casa de oaspeţi din Strelna Nu avea de unde să ştie ce se întâmplase la întâlnirea cu TRITON şi se aştepta la o demascare bruscă, anticipând păşii apăsaţi care veneau s-o ridice, privirea îngheţată a ochilor albaştri în timp ce era scoasă din şarada de azil de nebuni a acestui weekend la vârful puterii Era deja sătulă de sosurile greţoase cu smântână, nesfârşitele şiruri de sticle de votcă frapată, cearşafurile parfumate cu trandafiri, panorama nesfârşită a mării metalice, cântecele patriotice difuzate prin sistemul audio – favoritul lui Putin era „Unde începe Patria” – la micul dejun, prânz şi cină Fusese un şuvoi continuu de invitaţi – oligarhi cu pântece bombate, miniştri cu degete murdare de nicotină, manechine cu ochi negri şi actriţe vicioase – care socializaseră în grupuri în saloane, sufragerii şi pe terase, după care se separaseră şi se reuniseră în grupuri diferite, în nori de un galben-lacom, verde-temător sau, uneori, albastru-intelectual În mijlocul unei pâcle de un galben-întunecat, Govormarenko se ocupase încă de la început s-o prezinte pe Dominika eminenţelor ce soseau, transmiţând, prin braţul cu care o ţinea după mijloc, mesajul „ea este cu noi”, iar ochii se mijeau şi capetele se plecau, femeile îi evaluau fesele bombate de dansatoare, iar bărbaţii se holbau la pieptul ei, şi mâna lui Govormarenko îi şerpuia după talie pentru a o conduce spre altă prezentare Iniţial, Dominika plănuise să rupă degetul mic de la mâna aceea, îndoindu-l brusc pe spate, spre încheietură, dar evaluase rapid şirul acesta de evenimente şi oportunitatea pe care o reprezentau Nu-i putea expedia un mesaj CARS lui Hannah – „Of, Doamne, Hannah nu mai este” – însă ştia ce ar fi spus Nate şi putea auzi glasul lui Benford, aşa că zâmbea şi glumea cu bărbaţii, strecura aluzii sumbre despre activitatea ei în Serviciu şi le măgulea pe femeile cu urme de fard pe gulere şi pete de sare la subsuorile bluzelor Radarul magnific al Dominikăi înregistră absenţa oricăror abordări sexuale din partea bărbaţilor la refugiul acesta de weekend Sigur că da, existau priviri necamuflate şi căutături furişe, dar era ca şi cum în jurul gâtului i-ar fi fost atârnată o invizibilă literă Z, zapovednîi, rezervată, interzisă, jos labele Dar „rezervată” pentru cine? După un flirt iniţial şi lipsit de entuziasm al lui Govormarenko – interesele lui principale erau mâncarea şi băutura – el nu mai făcuse nimic altceva decât s-o prindă pe după mijloc şi din când în când să-i atingă un sân cu umărul Era clar că unicul mascul alfa din vilă îşi marcase teritoriul şi masculii omega inferiori puteau descifra perfect acei feromoni Spiritul Udrankăi, stând lângă mal şi cântând cântecul dulce al rusalcei, dădu capul pe spate şi râse Eşti pisicuţa lui Putin Haraşo, foarte bine Dominika decise să fie agenta CIA infiltrată nu numai în SVR, ci şi în cercul de prădători al lui Putin din afaceri, politică şi guvern Preşedintele i se adresa ori de câte ori o vedea, un amănunt notat de o actriţă care, judecând după expresia uluită, fusese în mod clar una dintre jucăriile întoarse cu cheiţa ale lui Vladimir În tot cazul, preşedintele era un dandy, îmbrăcat în cămăşi descheiate la gât şi sacouri mulate pe trup Mergea cu pas legănat de marinar şi era însoţit de obicei de o frumuseţe statuară, despre care se şoptea că fusese campioană naţională şi olimpică la gimnastică ritmică Zvonul a fost confirmat a doua zi, în sala de fitness de la subsol, mare şi cu pereţii acoperiţi de oglinzi, aparate şi haltere, când blonda, în echipament din Spandex, demonstră câteva exerciţii, printre care poziţia aşezată pe abdomen, cu picioarele arcuite înapoi pe spate, astfel încât vârfurile lor atingeau podeaua de o parte şi de cealaltă a capului Preşedintele, purtând un judogi greu, ţesut, legat la mijloc cu centură neagră, radie, privind-o Apoi, demonstraţia de judo Spre încântarea invitărilor eleganţi, înşiruiri de-a lungul pereţilor enormei săli de fitness, Putin începu să lupte cu un bărbat solid de douăzeci şi ceva de ani, trântindu-i cu forţă de fiecare dată când se prindeau reciproc de revere Preşedintele nu a fost niciodată trântit – tânărul ştia cum să cadă şi să se rostogolească După un şoc extrem de violent – Putin folosi hane goshi, aruncare peste şold – o femeie ţipă speriată şi cei din jur o apostrofară cu sâsâituri, de parcă ar fi întrerupt un pianist în mijlocul concertului După zece minute, Putin se îndreptă, îşi şterse faţa cu un prosop şi se apropie de grupul de sicofanţi, care se strânseră imediat şi aplaudară politicos Putin înclină din cap, primind aplauzele cu modestie olimpiană Ochii lui o zăriră pe Dominika în spatele mulţimii — Doamnă căpitan, ştii judo? o întrebă el Mulţi îşi răsuciră fetele către femeie — Nu, domnule preşedinte, răspunse Dominika — Şi ce crezi? zise Putin Feţele se întorceau când spre unul, când spre celălalt — Foarte impresionant, răspunse ea — Am înţeles că eşti antrenată în Sistema, continuă Putin Feţele se întoarseră din nou, aşteptând — Da, domnule preşedinte, zise Dominika Spera că nu vorbise ca ultima viţică — Cum ai compara judo cu Sistema? întrebă Putin, punându-şi prosopul pe gât — Ar fi dificil de comparat, domnule preşedinte De exemplu, am putut identifica doar patru moduri prin care să vă ucid în acest meci de antrenament Femeia cea sensibilă icni din nou şi toţi priviră chipul lui Putin, căutându-i reacţia Haloul albastru al preşedintelui pulsă şi colţurile gurii îi zvâcniră — Faimoasa reţinere a serviciului extern, comentă el către mulţime Traversă sala spre scara largă ce urca în sufragerie, mulţumit să-i lase pe invitaţii ce şuşoteau să-i urmeze aura albastră, ca un stol de gâşte Femeia, cu nasul în vânt, trecu pe lângă Dominika, iar un industriaş transpirat îşi tamponă faţa cu o batistă şi clătină din cap spre ea, însă Dominika ştia că marcase puncte pozitive cu Putin El era unidimensional, primar, naţionalist, instinctiv, afectat de o lentilă prin care vedea lumea doar în alb şi negru În acelaşi timp însă era un conspirator înnăscut, pe care-l interesa doar un lucru – sila – puterea, forţa, tăria Absolut totul provenea din deţinerea şi păstrarea acestei sila: bogăţia personală, renaşterea rusă, teritoriile, petrolul, respectul global, teama, femeile De aceea, îi respecta pe alţii Dominika spera doar să nu fi exagerat În seara aceea, după cină, Dominika discută pe terasă cu un bărbat cu chip de nevăstuică de la Gazprom, care prezicea că, prin controlarea exportului de gaze naturale, Rusia va recupera statele baltice ca republici integrale în 36 de luni Dominika îşi imagină chipul lui Benford când avea să citească asta Un servitor în livrea albă se apropie, luă poziţie de drepţi şi anunţă că doamna căpitan Egorova era aşteptată în cabinetul preşedintelui Primul lucru pe care-l văzu când intră a fost că în lungul pereţilor nu existau bărbaţi înarmaţi care s-o ia pe sus Putin stătea în spatele unui birou ornat, acoperit de pâslă verde sub un cristal gros Purta o cămaşă descheiată la gât sub un smoching absurd din catifea; ideea lui despre ce ar purta un centelman după cină Îi făcu semn spre un scaun şi o privi în tăcere zece secunde Dominika se sili să nu-şi ferească ochii Dacă TRITON le spusese numele ei? Oare uşa avea să zboare în lături şi mardeiaşii de la securitate aveau să umple încăperea? Haloul lui Putin era constant; la exterior, nu părea agitat Continua s-o privească, ţinând palmele pe cristalul biroului Sceneta aceasta de tip Svengali era teribil de obositoare; Dominika ar fi vrut să-i tragă o palmă care să-i dea peste cap ochii aceia albaştri — Rezidenta Zarubina este moartă, rosti Putin A murit noaptea trecută în cursul unei întâlniri în Washington Ce era asta, o cursă? Ea n-ar fi trebuit să ştie nimic despre TRITON „Prefă-te că nu ştii nimic ” Dominika rămase inexpresivă — Oh, Doamne, zise ea Cum a murit? „Satisfăcător Însă ei îmi cunosc oare numele?” — Infarct, spuse Putin, în timp ce încerca să scape dintr-o ambuscadă „Păcat, baba Iaga Mătura nu te-a putut duce în zbor spre siguranţă”, se gândi Dominika — Ambuscadă? Cum a fost posibil? Zarubina era excepţională pe stradă, rosti ea cu glas tare, clătinând din cap Şi sursa? „Îmi ştii numele?” — Statut necunoscut, zise Putin fără să-şi desprindă ochii de la ea „Oare joacă un joc? Mai ştie şi altceva?” — Domnule preşedinte, acesta este un dezastru Dar în activitatea mea, când vorbim despre ambuscade, vorbim despre cunoaşterea din timp a unor informaţii, despre pregătirea capcanei În afară de Zarubina şi de echipa ei, singurii oameni din Direcţia KR care ştiu locurile siturilor de întâlniri din Washington, D C , sunt colonelul Ziuganov şi maiorul Pletnev Doamna Zarubina păstra un control foarte strict al detaliilor operaţionale — Şi Pletnev e mort, zise Putin De data asta, Dominika nu mai trebui să simuleze surprinderea „Sărmanul Evgheni cel păros, dar cel puţin acum nu mai reprezintă un pericol ” Mintea îi gonea, calcula, evalua riscul a ceea ce urma să facă — Mort? repetă ea Colonelul Ziuganov l-a omorât? Putin se aplecă înainte peste birou — Asta este o întrebare interesantă, observă el De ce ai crede aşa ceva? Putin adulmeca intrigile aşa cum un crocodil simte mirosul unui cadavru în râu Şi, precum crocodilul Stalin, Vladimir Putin ştia cât de important era să-şi menţină subalternii suspicioşi şi agresivi unul faţă de celălalt Dominika înregistră interesul lui animat, inspiră adânc şi-i povesti despre boicotul de informaţii al lui Ziuganov în Direcţia KR, despre Evgheni care era îngrozit de el, despre obsesia lui Ziuganov de a descoperi cârtiţa — Este un ins dezechilibrat şi perturbat, spuse ea cât mai sec L-a tratat pe Evgheni ca pe un animal din grajd Pletnev mi-a povestit unele dintre necazurile lui şi, recunosc, mi-a cerut sfatul în probleme operaţionale „Acum Evgheni nu mai poate păţi nimic dacă îl pârăsc ” — Şi aţi văzut cum colonelul Ziuganov mi-a urmărit maşina şi a crezut că am fost implicată în dispariţia lui Soloviov – tocmai eu, care l-am identificat pe general ca fiind suspect Dominika făcu o pauză de efect Colonelul se găseşte sub un stres imens A devenit imprevizibil Menţionarea numelui lui Soloviov nu era periculoasă; Govormarenko bârfise despre dispariţia generalului — Am remarcat asta, spuse Putin Şi care este părerea ta? „Încetişor, indirect”, îşi spuse Dominika — Domnule preşedinte, bazându-mă pe puţinele informaţii pe care mi le-a destăinuit maiorul Pletnev, toate acestea au atins apogeul cu două zile înainte ca Zarubina să anunţe că va obţine numele unei cârtiţe CIA După aceea a urmat o perioadă haotică Ziuganov a trimis poliţia să mă aresteze aici, iar acum m-aţi anunţat că l-a ucis pe Pletnev şi că imbatabila Zarubina a căzut într-o ambuscadă — Ce vrei să spui, doamnă căpitan? Sosise momentul pentru dezinformaţiia, inducerea în eroare — Toate evenimentele acestea nefericite nu înseamnă decât că Ziuganov încearcă să se protejeze, cu ajutorul americanilor Cine caută cel mai intens şi cel mai gălăgios cârtiţa? Cârtiţa însăşi, domnule preşedinte Ochii albaştri ai lui Putin nu-i părăsiră nicio clipă faţa, dar haloul lui azuriu pulsă şi Dominika ştiu că o credea * În noaptea aceea, în dormitorul ei din vilă, Dominika nu reuşi să adoarmă Cinele medievale şi grele continuară: în seara asta fusese friptură de vită la cuptor, medalioane de viţel, bujenina, jambon la cuptor, friptură de raţă şi paticiki, frigărui ucrainene, servite cu sos moldovenesc adjika foarte ardeiat Recipientele pentru sosuri pe bază de smântână şi unt se înşiruiau ca o escadră de corăbioare între sfeşnice de argint Platouri cu heringi, somoni şi păstrăvi în sos de smântână cu mărar şi kulebiaka, somon în foitaj Găluşte pelmeni şi varemki erau scoase din supiere ca nişte pui de broaşte ţestoase ce se revărsau dintr-o fermă piscicolă Recipiente calde cu legume gătite în unt, terine de porc, somon şi mistreţ, şi caserole de ciuperci, ticsite de trufe, care abureau când erau luate cu lingura, acopereau masa Govormarenko glumise cu voce tare, spunându-i lui Putin că delicatesele din Ucraina, Georgia şi Moldova erau cu atât mai savuroase, în râsetele apreciative ale invitaţilor cu gurile pline O pâclă galbenă învăluia masa Dominika era întinsă într-un pat cu baldachin, sub o pilotă cu puf de gâscă de un roz spectaculos şi asculta ticăitul ceasului aurit vechi, în stil Empire, de pe placa şemineului, care concura cu murmurul slab al mării de dincolo de fereastră Mai avea încă o zi de petrecut în weekendul acesta prelungit şi ardea cu adevărat de nerăbdare să se întoarcă la Moscova, să-şi pornească echipamentul CARS şi să expedieze o suită de mesaje în care să raporteze tot ce se întâmplase Şi era sigură că Nate şi Benford îi scriseseră deja mesaje CARS ce fuseseră încărcate şi aşteptau salutul electronic al aparatului ei Era nerăbdătoare să afle statutul lui TRITON, circumstanţele decesului Zarubinei, dacă LYRIC era în siguranţă, ca şi detaliul mărunt al propriei ei siguranţe Ştia că spiritul lui Hannah o va însoţi pe drumul spre Moscova şi va fi alături de ea când va recupera mesajele CARS, uitându-se în oglinzile retrovizoare, cu ochi mari şi râzând Îi ducea dorul lui Nate Stresul din ultimele zile – şofatul până la St Petersburg, aşteptarea exfiltrării pe plajă, imaginea, mirosurile şi gusturile dezgustătoarei menajerii a lui Putin – o epuizase Tânjea după atingerea lui Nate, după buzele lui Dumnezeule, îl dorea pur şi simplu! Dominika rămase nemişcată sub pilotă şi-şi mişcă mâna între picioare Peria de păr a bunicii – talismanul lung din baga care o ajutase să-şi descifreze primele porniri adolescentine – se găsea în sala de baie luxoasă aflată de cealaltă parte a dormitorului prea departe Nu conta Închise ochii şi-l văzu pe Nate Udranka râse de dincolo de fereastră când capul Dominikăi se apăsă tot mai tare în pernă şi răsuflă sacadat printre buzele abia întredeschise, iar globii oculari se mişcară repede pe sub pleoapele închise şi simţi cum furnicăturile corpului îi cuprindeau picioarele, până la degetele care i se contractau După câteva secunde de delir, îşi încetini respiraţia şi deschise ochii, clipi iute şi se întrebă pentru un moment unde era Coapsele îi tremurau de şocuri mărunte şi-şi şterse transpiraţia de pe buza superioară Apoi se petrecu imposibilul Clanţa zăngăni foarte slab şi uşa începu să se deschidă Dominika se ridică pe jumătate în capul oaselor De după uşă apăru încet marginea unui halo albastru-strălucitor „Boje moi, Dumnezeule!”, îşi zise Dominika „Nu se poate aşa ceva!” Marta, voluptuoasă, sexy – cu o coamă de păr revărsată peste faţă – stătea în cealaltă parte a camerei, pe o sofa, cu picioarele încrucişate şi o ţigară atârnându-i între buze Sora moartă şi colega Vrabie a Dominikăi suflă un fuior de fum drept în sus, privi către uşa care se deschidea, apoi se uită la Dominika Ce eşti pregătită să faci? şopti ea Preşedintele intră în dormitorul Dominikăi – probabil că ciocănitul la uşă nu era o opţiune când Vlad intenţiona ceva Înaintă fără grabă, trecând prin raza de lumină proiectată de lună prin fereastra dinspre mare, care-i schimbă albastrul haloului în turcoaz Când ocoli colţul patului cu baldachin, Dominika se strădui iute să se aranjeze pe sub pilotă; se gândise la Nate şi cămaşa de noapte îi era ridicată mult deasupra mijlocului Oare apariţia bruscă a preşedintelui în camera ei se datora transmisiei video din dormitor? Oare preşedintele privise imaginile cu purici ale foirilor nocturne ale mâinii ei tremurătoare sub pilotă? Dacă aşa fusese, atunci bărbatul se mişcase cu adevărat iute Preşedintele purta o pijama – cămaşă şi pantaloni – simplă, din mătase bleumarin Pe jumătate amuzată, Dominika observă că pe pieptul cămăşii nu existau însemne heraldice, nici vulturul bicefal al Romanovilor, nici secera şi ciocanul, nici steaua roşie Putin îşi trase un scaun delicat şi antic şi se aşeză lângă pat, aproape de ea, ca şi cum ar fi fost un medic de ţară care venise să ia temperatura unui pacient Femeia se ridică în şezut şi era cât pe ce să-şi tragă sfioasă pilota până sub bărbie, dar apoi o lăsă să-i cadă în poale – Ce conta, la urma urmelor, ea era Vrabia lui Putin – şi se întinse să aprindă veioza cu abajur corai de pe noptieră Văzu că ochii preşedintelui se plimbau peste decolteul cămăşii ei de noapte fără mâneci şi peste proeminenţele sânilor de sub dantelă De cealaltă parte a încăperii, pe sofaua în stil Récamier, cele două – Marta şi, acum, Udranka – o priveau, Vrăbiile ei moarte sosite acolo ca să-i dea putere Spectrul lui Hannah nu avea să fie aici, ea nu, nu pentru aşa ceva — Bună seara, domnule preşedinte, rosti Dominika degajată, ca şi cum vizitele neanunţate ale Suveranului întregii Rusii, înveşmântat în mătase, în dormitoarele femeilor invitate în această casă de oaspeţi din Streina după miezul nopţii erau perfect normale – ceea ce, conchise ea, probabil că era adevărat — Doamnă căpitan Egorova, zise Putin fără să-şi ceară nici pe departe scuze pentru sosirea lui intempestivă şi continuând să-i fixeze decolteul cu privirea, am primit un flux continuu de comunicări despre subiectul pe care l-am discutat Tocmai a sosit telegrama cea mai recentă — La care subiect vă referiţi, domnule preşedinte? Udranka îi făcu semn că ar trebui să recurgă la discreta Ridicare din Umeri a Vrăbiilor, astfel ca o bretea a cămăşii de noapte să-i cadă de pe un umăr „Devcionka, stricato, taci din gură”, îşi zise Dominika — Despre sursa Zarubinei, TRITON, şi despre cârtiţa americană din Centru, răspunse Putin fără să dea vreun semn de nervozitate În seara asta am primit o telegramă de la rezidentura din Paris TRITON a încercat să contacteze ambasada de acolo, dar idioţii au crezut că era o farsă şi, din greşeală, a fost respins A lăsat un număr de telefon local „Dumnezeule”, îşi spuse Dominika, bărbatul care-i putea aduce moartea umbla liber prin Paris şi putea fi contactat cu un simplu apel telefonic — Aşadar, rosti ea, este probabil ca el să fi scăpat Rezidentura va încerca să-l găsească? Trebuia să le trimită lui Nate, Gable şi Benford o mulţime de mesaje CARS Ei trebuiau neapărat să-l găsească pe TRITON Putin nu răspunse — Colonelul Ziuganov a fost informat despre apariţia lui TRITON printr-un apel neautorizat primit de la mama lui pe linia telefonică securizată de la Paris Dominika înţelese – asta însemna că legăturile telefonice ale lui Ziuganov fuseseră monitorizate Aparent, sugestia ei că el era cârtiţa făcuse impresie Un alt amănunt important Putin se lăsă pe spate în scaun Haloul albastru îi pulsa Se simţea bine; poate că se imagina strecurându-se lângă ea sub pilotă — Colonelul Ziuganov a fost înregistrat pe aeroportul Vnukovo în seara asta, îmbarcându-se spre Paris N-a contactat ambasada noastră de acolo Nu se ştie unde se află în Paris Mama lui, Ekaterina, a fost găsită ucisă în apartamentul ei — Credeţi că a fugit, e posibil să fi dezertat în Occident? întrebă Dominika — Poate că da, spuse Putin Eu însă cred că s-a dus la Paris dintr-un motiv disperat Cred că va suna la numărul de telefon local pe care l-a lăsat TRITON şi va propune o întâlnire Putin examina toate aspectele în mod de-a dreptul primejdios Poate că avea îndoieli faţă de vinovăţia lui Ziuganov Dumnezeule, Dominika trebuia să transmită urgent mesaje CARS, să dea suficiente informaţii pentru CIA ca să-l prindă pe TRITON! Dacă Ziuganov apuca să stea de vorbă cu TRITON, fie şi numai pentru două minute, era terminată — Este posibil, domnule preşedinte, zise ea cu glas tare, dar ce poate spera să realizeze? — Nu ţi-e clar? Ziuganov intenţionează să-l elimine pe TRITON, sursa care-l poate identifica drept cârtiţa americanilor — Domnule preşedinte! exclamă Dominika, simulând şocul, dar fericită că bărbatul formulase o ipoteză greşită Haloul albastru al lui Putin strălucea realmente Rusul din el era încântat de jocul de şah; fostul ofiţer KGB savura labirintul de contradicţii; despotul era mulţumit de haosul creat Altceva din el se trezea la viaţă: se uită din nou la sânii Dominikăi, la sugestia sfârcurilor mai întunecate sub mătasea dantelată Udranka, din colţul întunecat al dormitorului, chicoti Putin se aplecă, apropiindu-se de Dominika şi punându-şi mâna pe mâna ei — Vreau să faci ceva, rosti el şi-i mângâie încheietura Dominika îl aşteptă să vorbească, evaluând mental posibilităţile babiloniene „Da, sau nu, Benford? Nathaniel, o să-nţelegi?” — Vreau să pleci chiar în dimineaţa asta la Paris Vorbeşti fluent franceza, aşa-i? Mâna preşedintelui sui pe abdomenul ei şi trecu uşor peste sânul ei stâng Dominika se sili – îşi impuse – să rămână nemişcată Era conştientă că pupilele i se lărgiră inconştient Ochii albaştri cu raze X ai lui Putin îi cercetară faţa — Vei aranja o întâlnire cu TRITON înainte ca Ziuganov s-ajungă la el Vârfurile degetelor lui părăsiră dantela şi trasară o linie pe pielea ei, între sâni Dominika era stană de piatră Oare el îi putea simţi bătăile inimii? Oare putea să diferenţieze între pulsaţiile pasionale normale şi bubuiturile de repulsie din timpane? Dumnezeule, mângâierea asta era preludiul seducţiei sau era mai degrabă ceea ce părea: respectiv, atingerea drăgăstoasă a unui vas antic de către un colecţionar lacom, afirmarea proprietăţii sale asupra obiectului? Haloul lui Putin o învălui Apa lui de colonie – oribilă, infuzată cu trandafiri şi chimion, din vreun loc ca Soci – îi pătrunse în nări ca un ţânţar Preşedintele îi privi chipul, în timp ce degetul lui lunecă sub cămaşa de noapte şi descrise lent un cerc în jurul sfârcului ei stâng Dominika, instruită şi antrenată clinic ca Vrabie, ştia că reflexul pilomotor involuntar declanşat de eliberarea de oxitocină îi contracta pielea sfârcurilor, dar Vlăduţ ştia doar că ea se excita — După ce-ţi va spune că Ziuganov este cârtiţa, zise preşedintele, vreau să scapi de TRITON El este oricum demascat, fugar, stânjenitor pentru noi „Ce încântător”, se gândi ea „Stă cu mâinile pe ţâţele mele şi-mi ordonă să comit o crimă de stat; să ucid pentru Maica Rusia ” Putin nu se mulţumea să sugă sângele ţării sale, o mai şi defăima – o dată în plus Dominika îi privi ochii ce nu clipeau Buzele lui erau ţuguiate, ca şi cum ar fi avut nuga în gură Stătea foarte aproape de pat, în aşteptare, şi Dominika, fulgerată de o intuiţie şocantă, împărtăşită probabil acum două mii de ani de Mesalina când îşi strecurase o mână parfumată pe sub toga lui Claudiu, se întinse şi-şi puse mâna în poala preşedintelui — Să-l omor? şopti ea Deci asta însemna să faci parte din club Nările preşedintelui se dilatară când Dominika pipăi uşor prin mătase după laska, nevăstuica adormită din pijamaua lui — După care doresc să limpezeşti orice neînţelegeri au mai rămas cu colonelul Ziuganov, continuă Putin Degetele Dominikăi detectară ceva – poate că era exact ceea ce căutase Tot adormită — Ce vre Preşedintele îi strânse uşor sânul – degetele lui aveau bătături – cerându-i să tacă Dominika se gândi că ar fi fost potrivită o strângere similară din partea ei Nimic nu se clinti în pădurea de mătase — El nu trebuie să se mai întoarcă în Rusia, zise Putin Îşi luă mâna de pe sânul ei Să facă şi ea la fel? Nu încă — În Departamentul Cinci avem oameni care se ocupă de aşa ceva, spuse ea mişcându-şi în sus şi în jos buricul degetului mare Domnule preşedinte, eu nu sunt nici pe departe candidatul cel mai bun Nicio reacţie între picioarele lui Oare îşi pierdea abilităţile de Vrabie? Fusese printre cele mai bune din clasă în ceea ce instructoarele matroane din Şcoala de Vrăbii numiseră „maimuţica” În colţul dormitorului, Marta şi Udranka se priviră una pe cealaltă şi clătinară din capetele lor spectrale — Vreau ca tu să te ocupi de asta, zise Putin Deoarece vei fi promovată la conducerea Direcţiei KR după ce te vei întoarce de la Paris, este corect să te ocupi de această acţiune personală Acţiune personală – eufemismul venerabil al lui Stalin pentru ştergerea unui om de pe faţa pământului Era o capcană de urşi tipică: promovare, favorurile Kremlinului, împărţirea profitului Şi după aceea, Dominika avea să le aparţină, acestor reptile cu boturi negre care se încolăceau în jurul pieptului ei ca s-o aducă mai aproape Nu avea sens, de ce să fie ea trimisă în mod specific ca să-i omoare pe cei doi, însă nici nu trebuia să aibă sens Îi era silă de ordinele mieroase date de acest potentat suav la suprafaţă Ştia că, dacă le va îndeplini, va fi de-a pururi la mâna lui Era totuşi ironic că Putin fusese în ultimele cinci minute la mâna ei fără niciun rezultat apreciabil Şefa Direcţiei KR Avea să se ocupe de contrainformaţii pentru tot Serviciul Ar fi însemnat acces fără egal Nathaniel şi Gable şi Forsyth şi Benford n-aveau s-o creadă la început Iar binefăcătorul ei cu ochi albaştri şi cap ca un pepene tocmai îi oferise oportunitatea să călătorească, să se întâlnească cu ei şi să le spună Dar, Dumnezeule, trebuia să ajungă imediat la Paris şi să-l împiedice pe Ziuganov să se întâlnească cu TRITON Dominika ştia că Nate se va grăbi spre Paris când ea va suna la numărul SENTRY şi împreună aveau să găsească o soluţie Împreună Dorul brusc pentru Nate îi reaminti că avea mâna tot în poala preşedintelui Faţa lui era impasibilă, dar se simţea ceva, ba chiar destul de mult, ca şi cum Putin ar fi putut face nevăstuica să iasă la comandă din pădure Pe baza experienţei proprii, estima dimensiuni mai mici decât media, totuşi fermitatea era clară Mâna lui se întinse şi-i atinse din nou sânul, uşor, doar trecerea vârfurilor degetelor peste piele Dominika ar fi vrut să ţipe, dar îşi coborî ochii şi-i zâmbi Bărbatul o privi fără agitaţie sau emoţie — Eşti dispusă să faci asta? întrebă el, şi nevăstuica trezită era acum vizibilă sub pijama Dominika îşi dădu seama că ordinul pe care-l dăduse pentru asasinate fusese stimulul, factorul excitant Puse în balanţă pe de o parte torentul de informaţii pentru CIA, vreme de decenii, şi pe de altă parte existenţa abjectă şi ticăloasă ca membră a acestei cete de şobolani, a cărei primă scenă o juca acum, stârnind nevăstuica preşedintelui — Domnule preşedinte, voi face orice pentru a vă ajuta pe dumneavoastră şi ţara mea, rosti ea cu o privire care ar fi putut de asemenea sugera Nu sunt proprietatea ta Putin îi întoarse privirea cu un surâs rar, scurt, care anunţa Ba da, eşti, şi, parcă pentru a-şi demonstra voinţa inflexibilă, se ridică, o mai privi o dată, o salută din cap şi părăsi dormitorul în tăcere Cu mâna încă furnicând-o, Dominika nu mai putea decât să privească după uşa care se închidea încet Epuizată de ultimele şapte minute, se lăsă să cadă pe pernă, în vreme ce Marta şi Udranka aplaudau din umbră Însă acum în cameră apăruse şi Hannah; Fato, pregăteşte-te, avem multe de făcut Şi Dominika era mulţumită că avea spiritele lor cu ea – şi că în curând urma să-l vadă pe Nate Ceasul de pe poliţa şemineului, care sunase din oră în oră pentru Marele Duce Constantin acum două sute de ani, sună acum pentru Dominika, parcă anunţând începutul cursei spre Paris Paticiki – frigărui Înfigeţi în ţepuşe cuburi de carne marinată în oţet şi îndesaţi-le strâns, pentru a forma un soi de kebab neregulat Amestecaţi pesmet, curry, sare şi piper şi tăvăliţi frigăruia prin amestec Treceţi-o apoi prin ou bătut, apoi din nou prin pesmet, apăsând ca să adere şi ca să compactaţi carnea Prăjiţi frigăruile în ulei până se rumenesc, apoi aşezaţi-le pe un pat de unt şi felii de ceapă şi daţi-le la cuptor la foc mic, până se pătrunde carnea Serviţi cu salată şi sos adjika 39 Seb Angevine trebui să-şi treacă degetele prin păr şi să se adune înainte de a deschide uşa apartamentului lui Vikki Plecase panicat cu maşina de lângă parc, apoi se silise să conducă încet, tremurând şi privind întruna în oglinda retrovizoare, aşteptându-se să vadă girofaruri roşii pâlpâitoare Mersese pe Columbia Road spre sud, după care intrase pe liniştita Twenty-second Street, peste podul Buffalo, prin pustiul Georgetown, apoi spre nord pe Thirty-seventh Street, în Glover Park În timp ce conducea, şterse fişierele digitale stocate în Gama şi, cu degete tremurânde, scoase cardul de memorie Camera foto zbură peste pod în Rock Creek, iar cardul de memorie cu 22 GB de telegrame interne CIA strict secrete – inclusiv numele reale ale surselor CIA – dispăru într-o gură de canal de pe Q Street Era lipsit de importanţă: el memorase numele Dominika Egorova După zece minute, Angevine parcă maşina lui Vikki aproape de uşa din spate a blocului cu apartamente, parţial camuflată vederii de pe stradă de un container mare pentru deşeuri Îşi supse zgârietura sângerândă de pe un deget şi încercă să gândească Putain de bordel, blestemaţii, era un dezastru, o catastrofa, era exact motivul pentru care-şi spusese că nu va trata personal cu ruşii BMW-ul lui nou era parcat după altă maşină şi i se păru că botul ca de rechin al automobilului se clătina spre el într-o dezaprobare condescendentă Nu ştia exact cum va primi Vikki vestea că el era un oficial CIA superior, nesatisfăcut şi invidios, care trădase şi transmisese informaţii americane secrete de importanţă naţională către serviciul de spionaj al Federaţiei Ruse în schimbul unor sume indecente şi scăpase ca prin urechile acului să fie prins în seara asta într-un parc din centru de către oficiali neidentificaţi din instituţiile de aplicare a legii – probabil FBI – care, mai mult ca sigur, se îndreptau chiar acum spre apartamentul lui Vikki pentru a-l aresta Spera ca ea să poată accepta totul, pe loc — Idiotule! spuse Vikki — N-am transmis decât generalităţi, minţi Angevine — Eu te-am ajutat să transmiţi biletul ăla rusului grăsan din club Vikki nu dansa în seara asta şi lenevise pe canapea în lenjerie de corp, uitându-se le televizor şi cosându-şi un costum nou Acum era proţăpită drept în faţa lui, cu mâinile în şolduri Angevine nu putea să nu observe ce corp frumos avea şi-i fulgeră prin minte gândul că poate ar trebui s-o includă în planul lui întocmit în grabă „Nu”, îşi spuse, „refugiul ăsta e doar pentru unul Îmi pare rău ” — Nimeni n-a păţit nimic, zise cu glas tare Nimeni Uitase de ataşatul militar rechemat din Caracas şi de cele 39 de zile de interogatorii de contrainformaţii îndurate de generalul Soloviov — Sunt complice, ticălosule, m-ar putea acuza că te-am ajutat, zise Vikki Implanturile ei Memorygel High Profile tresăltau de emoţie şi mâinile i se încleştaseră acum în pumni — Informaţiile mele n-au făcut decât să asigure Moscova că putem fi parteneri internaţionali mai buni, spuse Angevine cu superioritate, utilizând argumentele din apărarea lui Aldrich Ames, deşi i se părea chiar lui că suna mai degrabă ca un delegat ONU cu fes oriental care discuta despre iniţiative globale la o tocană de creveţi pe Bayou Bartholomew — Auzi, ce minunat! pufni Vikki Parteneri mai buni! — Am nevoie de ajutorul tău, zise Angevine Pentru ultima oară — Te-ajut, cum să nu! Te-ajut să-ţi strângi hainele şi să te cari naibii de-aici — O să plec dacă asta doreşti, dar vreau doar să mă duci tu cu maşina, doar puţin – numai atât Ştia că aceasta va fi partea dificilă, dar n-o putea face fără ea Citise despre metodă pe când mai era încă în SNIC şi n-o uitase niciodată Acum însă trebuia s-o convingă pe Vikki Ridică cheile BMW-ului său — Îţi fac cadou maşina mea Voisem să-ţi fac o surpriză la cină, zise el După expresia de pe chipul femeii, era clar că nu-l credea deloc — Uite cum stă treaba, urmă Angevine N-o să te mint Am făcut o pasiune pentru tine Rău de tot Am nevoie de ajutorul tău să plec din ţară, s-ajung în Franţa După ce dispar, ne vom întâlni acolo sub Turnul Eiffel, adăugă el pentru sporirea efectului Vikki îşi încrucişă braţele peste piept – defensivă, şovăind un pic – şi clătină din cap — Trebuie să ne grăbim niţel, scumpo, o îndemnă Angevine Se duse la fereastra care dădea spre parcarea din spate şi privi printre jaluzele Nimic Deocamdată Reveni la Vikki şi o cuprinse în braţe, ridicându-şi şi coborându-şi palmele pe spatele ei — Noi doi am trecut prin multe, susură el, dar acum ne-aşteaptă momentele cele mai bune — Ce vrei să fac? întrebă Vikki încet Era surprinsă că-i părea rău pentru el, deşi era un şnapan Şi-i dădea ei BMW-ul Şi nu fusese niciodată la Paris — Unde-i Agatha? întrebă Angevine, zâmbind şi ţinând-o de braţe — În debara Ce vrei cu ea? — O să vezi * Ziuganov închise telefonul după ce-şi ascultase 40 de minute mama spunându-i cât de odurelîi, cât de colosal de prost fusese Femeia îşi pierdea minţile Îl beştelea în timp ce mesteca într-o Soupe à l’ail, supă-cremă de usturoi, pe care o pregătea pentru prânz „Lasă lingura jos şi ascultă”, îşi zise bărbatul Ea îi spusese să nu facă nimic pripit, să înceteze să mai dea ordine şi să păstreze un profil discret Nu atrage atenţia asupra ta, îl sfătuise Nebîlo u babî hlopot tak kupila porosia, îi spusese Ekaterina Ziuganova fiului ei, o femeie n-avea necazuri, aşa că şi-a cumpărat un purcel; ai căutat-o cu lumânarea Avea ea să dea câteva telefoane, să reînvie nişte contacte vechi, apoi urma să-l sune Îi spusese că prima lui îndatorire era faţă de Stat, că Statul va avea grijă de el, că cea dintâi şi cea din urmă loialitate ale lui le datora Rusiei În sinea lui, Ziuganov îşi spusese că maică-sa era o bolşevică retrogradă; uitase cât de înapoiată era Ekaterina Ziuganova o cunoscuse pe Zarubina şi fusese şocată să audă că suferise un infarct; vestea morţii ei circulase ca fulgerul prin Centru şi rezidenturile din toată lumea Îi spusese fiului ei că bănuia că soarta lui TRITON – şi aşadar a cârtiţei din Centru – nu va fi cunoscută pentru o vreme, dar că, potrivit experienţei ei din anii lui Stalin, până la urmă toţi trădătorii erau demascaţi — Până la urmă s-ar putea să nu fie suficient de rapid pentru mine, îi spusese Ziuganov Anchetatorii care se ocupau de „cearta” ce dusese la decesul lui Evgheni Pletnev îi ceruseră colonelului Ziuganov să-şi predea paşaportul de serviciu – ar fi fost preferabil să nu se gândească la călătorii în străinătate în viitorul imediat Clocotind de furie, Ziuganov trebui, de asemenea, să accepte un audit al secţiei sale; în trecut, Direcţia KR fusese imună faţă de asemenea controale interne Au fost stabilite discuţii cu toţi angajaţii din Direcţia KR Ziuganov cunoştea semnele Practic vorbind, fusese trecut într-un arest aproximativ la domiciliu; în scurt timp avea să i se ia conducerea Direcţiei KR, iar de acolo până la arestare, judecare şi închisoare avea să fie un pas foarte scurt Iar Egorova – el ştia cu certitudine că femeia era cârtiţa CIA – cina în lux pe ţărmul golfului Finic, cu preşedintele şi cu oaspeţii lui * Cinci vehicule din G-i – echipa de filaj de contrainformaţii a FBI-ului – ocupară poziţii caracteristice pentru acest tip special de supraveghere: aveau s-o monitorizeze pe Vikki Mayfield cu intenţia de a vedea cu cine era Filajul nu trebuia să fie discret; obiectivul era identificarea bărbatului care scăpase din parc Fileppo şi Proctor îl descriseră atât cât au putut, contrazicându-se iritaţi Ei se aflau într-o maşină Nate era cu un alt G pe nume Vannoy, un ins flegmatic în vârstă de 26 de ani, cu profil de idol al marilor ecrane şi antebraţe ca ale lui Popeye La sosirea echipei, un vehicul G fără plăcuţe de înmatriculare trecea prin parcarea din spatele clădirii lui Vikki, iar un agent anunţa prin radio numerele de înmatriculare ale automobilelor de acolo Acestea aveau să fie căutate instantaneu de FBI în bazele de date federale, metropolitane şi naţionale Echipa se dispersă în poziţii „provă şi pupă”, cu patru maşini acoperind toate direcţiile posibile ce radiau din blocul lui Mayfield Maşina lui Nate era vehiculul coordonator Se pregătiră apoi să aştepte — Întotdeauna eu sunt cel urmărit, zise Nate Nu mi-am dat seama niciodată cât de grea e aşteptarea Vannoy îl privi — O să te obişnuieşti, îi răspunse Ai fost în Moscova, da? Nate aprobă din cap — Sunt buni ăia? În lumina felinarului stradal, arăta ca un star de cinema din epoca filmului mut — Ruşii acţionează în forţă, răspunse Nate Dispun de resurse nelimitate şi nu trebuie să dea socoteală nimănui pentru ceea ce fac Privi pe geam pentru o secundă, apoi continuă: — Acum câteva săptămâni, am pierdut un ofiţer în Moscova Au lovit-o cu maşina Cred c-a fost un accident Vannoy miji ochii — Era o femeie? — Da Hannah Archer – era mai curajoasă decât noi doi la un loc, spuse Nate Rămaseră tăcuţi un minut Acum are o stea pe peretele din Cartierul General — Am văzut şi eu peretele ăla Are multe stele — Şi eu am văzut Sala voastră de Onoare Tăcură şi ascultară sunetele nopţii din cartierul întunecat Frunze uscate din rigolă foşneau în briza uşoară Acum, după miezul nopţii, era mai frig Radioul, cu volumul dat la minimum, pârâi o dată — Cât timp durează până identifică numerele alea de înmatriculare? întrebă Nate — Noaptea durează de obicei mai mult — Sunt sigur că Fileppo şi Proctor vor să pună mâna pe individul ăla, indiferent cine o fi el Ticălosul l-a-mproşcat binişor pe Fileppo — Proctor o să-l ajute să-i treacă, îl asigură Vannoy Se simţea ceva în glasul lui? — Amândoi sunt uluitori pe stradă, continuă Nate Serios, n-am mai văzut niciodată doi tipi conlucrând atât de bine Vannoy se foi în scaun — Sunt buni, zise el, poate cei mai buni din toată echipa Îi irită pe toţi, dar obţin rezultate — Parcă şi-ar şti gândurile dinainte — Păi, ar trebui, spuse Vannoy, sunt de suficient timp împreună — Adică locuiesc împreună? întrebă Nate Vannoy îi aruncă o privire, ca să vadă dacă îl lua peste picior, şi înţelese că nu era cazul — Da, zise el, locuiesc împreună Nate deschise gura să spună ceva, dar radioul emise trei şuierături scurte – cineva se mişca – şi Vannoy porni maşina Kia roz-bombon a lui Vikki Mayfield ieşi pe Benton Street La volan era o femeie cu hanorac şi glugă Pe scaunul de alături era un pasager înalt cu pălărie cu boruri largi Privind prin binoclu, Nate îl putea vedea clar – un bărbat cu nas proeminent, care se întinse ca să atingă şoferiţa pe umăr Vannoy lăsă să se intercaleze două maşini în urma automobilului Kia, după care intră în trafic Nu erau necesare tactici speciale, cum ar fi succedarea urmăritorilor sau depăşirea iepurelui Doar să urmărească Kia – atât! Vannoy raportă prin radio când echipa se puse în mişcare După două minute sună telefonul lui Nate Era Benford Iritat Foarte iritat — Nash, spuse el, pune-mă pe speaker, fiindcă şeful echipei tale trebuie să audă şi el Agentul special Montgomery şi cu mine ne aflăm în Centrul Operativ din sucursala Washington, înconjuraţi de o cireadă de fiare sălbatice din Biroul Consilierului General al FBI O cireadă similară de antilope stă în Cartierul General CIA Videoconferim, scuză-mi invenţia lingvistică, în timp real — Te aud perfect, şefu’, zise Nate şi-i făcu cu ochiul lui Vannoy, care-şi stăpâni un chicot Urmă o ezitare scurtă Agitaţia lui Benford era palpabilă — Convingerea noastră este că bărbatul din parc şi pasagerul din vehiculul pe care-l urmăreşti este Sebastian Angevine, director adjunct asociat CIA pentru Afaceri Militare Numărul de înmatriculare al maşinii lui a fost găsit în parcarea de la blocul lui Mayfield Chiar în timp ce vorbim, este examinat profilul lui de acces pe computerul intern Mâine dimineaţă va începe auditul finanţelor şi conturilor lui Mayfield lucrează ca dansatoare exotică în Washington şi este, probabil, concubina lui Nate era pe punctul de a face o remarcă spirituală despre „concubină”, dar decise în mod înţelept că nu era momentul potrivit — Consilierii juridici ai FBI şi CIA m-au anunţat că în momentul acesta nu există nicio dovadă că Angevine se face vinovat de spionaj, aşa cum este definit acesta în 18 USC 794 (a) sau (b) şi în 17 USC 794 (c) Situaţia aceasta se poate schimba dacă şi când vor apărea dovezi concludente De aceea, Nash – şi ascultă cu atenţie – nu ai nicio autoritate de a-i opri sau reţine pe Angevine sau pe Mayfield Te rog să ai grijă ca echipa să înţeleagă asta Agentul special Montgomery îmi spune că „este un ordin”, ceea ce în cultura FBI trebuie să însemne că este imperativ — Am înţeles, şefu’, spuse Nate, ne vom asigura ca echipa să ştie asta Ieşim din Glover Park şi mergem spre nord pe Wisconsin Femeia conduce moderat prin trafic degajat Poate că-l duce acasă Bănuiesc că el locuieşte în Virginia Vocea înfundată a lui Benford întrebă pe cineva din încăpere — Corect, răspunse el după aceea Locuieşte în Vienna, statul Virginia, lângă Beulah Road Nathaniel, faptul că aceştia doi se deplasează prin oraş după miezul nopţii în aceeaşi seară în care a fost dejucată o întâlnire clandestină cu rezidenta rusă în prezent defunctă este pentru noi, „nejuridicii” înzestraţi cu raţiune, o dovadă importantă de vinovăţie Nu putem şti cum îşi evaluează Angevine situaţia, mai ales în contextul dovezilor Poate să fie încrezător în sine sau panicat Ca atare, unica ta sarcină este să stai aproape şi să nu-l scapi din vedere Dacă se duc într-un bar la ora asta târzie din noapte, intri şi te aşezi la o masă lângă ei Dacă el se duce la toaletă, foloseşti pisoarul de alături Dacă merg la el acasă, te instalezi afară şi te asiguri că n-o poate şterge prin spate Telefonează şi vom avea grijă ca poliţia din Vienna să nu tragă în voi Am fost clar? * Vikki mormăia în barbă în timp ce urma indicaţiile lui Angevine despre traseul pe care trebuia să-l urmeze Wisconsin Avenue era aproape pustiu Seb stătea pe scaunul de alături, ţinând-o pe Agatha – un bust de croitorie trei sferturi – între picioare, pe podea Vikki îl folosea pentru a concepe şi croi ţinute pentru striptease şi peruci pentru numerele ei Agatha avea cap din plastic alb, complet neted, fără trăsături Pe bust fusese încheiată cu nasturi o haină, iar o pungă de plastic bej întinsă peste cap fusese apoi legată cu bandă adezivă în jurul gâtului Când Angevine răsucise şi smulsese suportul metalic din baza lui, Vikki protestase, însă bărbatul îi spusese că nu va mai croi niciodată ţinute; de Crăciun, va purta Chanel în Paris, la care ea răspunsese „prostii”, totuşi spera în secret că aşa va fi În mod vădit, el ştia unde dorea să meargă – pregătise ruta asta din timp Animat, Angevine îi spuse să meargă prin Tenley Circle, apoi pe Albermarle în American University Park, un cartier de străzi dispuse într-un caroiaj strâns, cu alei paralele ce treceau prin spatele caselor Vikki văzu că trei perechi de faruri o urmau de la o distanţă decentă, viraj după viraj Angevine îi spuse că nu-şi facă griji în privinţa lor şi-i ceru să repete exact ce trebuia să facă după ce ieşea din maşină Asta era Îi ceru să cotească la dreapta, apoi repede la stânga pe Murdock Mill Road, o stradă scurtă cu sens unic pe care intrară pe sens interzis Când farurile maşinilor de filaj dispărură pentru o secundă în spatele colţului dublu, Angevine o atinse pe Vikki pe braţ şi ea trase frâna de mână pentru a încetini maşina Angevine deschise portiera cu umărul, sări afară şi fugi în umbrele unei alei, alunecând şi oprindu-se în spatele unui şir de pubele Se ghemui şi-şi ţinu răsuflarea Pentru o amatoare îngrozită, aflată la prima ei acţiune, Vikki se descurcă perfect Dădu drumul frânei şi continuă drumul cu aceeaşi viteză, păstrând traseul rectiliniu în timp ce se întinse, trase portiera şi o închise, o apucă pe Agatha de pe podea, o ridică pe scaunul de alături şi-i puse pe cap pălăria lăsată de Angevine „Cine-i marioneta?” se întrebă cu amărăciune, rămasă acum singură şi scăldată din nou de lumina farurilor din spate Continuă spre est pe Butterworth, în jurul lui Westmoreland Circle spre Dalecarlia, care avea s-o ducă via Canal Road şi Chain Bridge în suburbiile Virginiei Potrivit instrucţiunilor primite, trebuia să ajungă la casa din oraş a lui Angevine şi să intre direct în garajul ataşat Vikki urma să-şi petreacă noaptea în casă cu toate draperiile trase Avea s-o dezbrace pe Agatha şi s-o ascundă într-o debara pentru vechituri din beci Dimineaţa putea să se întoarcă la ea acasă, lăsând FBI-ul să se întrebe cum şi când anume, exact, se volatilizase Angevine Cu trei automobile în urmă, instinctele lui Nate vibrau ameninţător Ruta prin AU Park era o aiureală, era ilogică Pungaşul ăla plănuia ceva şi Nate îi ceru lui Vannoy să avertizeze maşina cea mai apropiată să fie foarte atentă pentru o evadare din automobil Nu ştia dacă Angevine avea măcar habar cum să evadeze dintr-un vehicul aflat în mişcare filat, totuşi cei din frunte trebuiau să verifice regulat dacă în maşină se găseau două persoane Nate vorbea la telefon cu Benford, transmiţând actualizări, Fileppo şi Proctor erau în al doilea vehicul şi împroşcau cu rahat restul echipei, iar Vannoy le spuse să tacă naibii din gură şi să se uite în maşină Ei raportară imediat că în automobil erau două persoane – femeia şi bărbatul înalt cu pălărie Angevine văzuse patru-cinci maşini trecând pe lângă aleea sa şi niciuna nu încetini, nimeni nu privi afară – nu-i văzuseră evadarea Acum avea nevoie de timp Rămânea pe umerii lui Vikki (şi ai Agathei) să termine cu brio acţiunea Îşi privi ceasul Era aproape două noaptea Trebuia să iasă pe jos din cartier, dar metroul funcţiona de la ora cinci Avea să ajungă la Union State şi să ia MARC până la Baltimore/Washington Internaţional; dacă se descoperea că dispăruse, aveau să închidă mai întâi aeroporturile Dulles şi National şi abia mai târziu să se gândească la BWI Până atunci el avea să fie la bordul primului zbor internaţional spre orice destinaţie – Ciudad de Mexico, Costa Rica, Toronto; avea să cumpere bilete la prima escală cu cardul de credit şi cu paşaportul pe numele reale, să lase o urmă, apoi să dispară după un al doilea zbor în Uniunea Europeană Putea să ajungă la Paris fără să lase urme Paris era locul vizat: vorbea limba, cunoştea oraşul şi avea rude acolo Avea asupra lui bani-gheaţă şi putea eventual să-şi cumpere un document de identitate francez fals de pe piaţa neagră Iar ambasada rusă, o fortăreaţă modernă din beton şi sticlă de lângă Bois de Boulogne, pe Boulevard Lannes în arondismentul 16, avea să-l primească cu braţele deschise, mai ales dacă sosea cu numele sursei CIA din interiorul Serviciului rus Era ştanţat în memoria lui lacomă după bani: Dominika Vasilievna Egorova Angevine nu intenţiona să se retragă în exil într-un apartament încins de dezertor din Moscova, ca Ed Howard, sau Kim Philby, sau Edward Snowden, păzit de buldogi duri din FSB, cu mâncarea gătită de o harpie încăpăţânată şi regulând la fiecare zece zile prostituate de mâna a treia cu acnee între sâni şi papiloame pe gât Nu, mulţumesc! Nu le cerea ruşilor decât o sumă pentru retragere şi acces la contul lui din străinătate, care, potrivit estimărilor lui conservatoare, conţinea în jur de cinci milioane de dolari După ce avea banii în mână, urma să dispară: o căsuţă cu o terasă umbrită de iederă cu flori pe una dintre Insulele Eoliene, poate un apartament pe Avenida Atlantica în lungul plajei Copacabana, sau poate o vilă din piatră pe un deal din Toscana, în mijlocul propriei sale podgorii O prietenă sau două – braziliencele alea era incredibil de fierbinţi –, totuşi n-o putea vedea pe Vikki încadrându-se în planul acela Se întrebă dacă ea îşi dăduse seama că, atunci când îl bătuse pe braţ, pentru a-l anunţa să iasă, îl atinsese pentru ultima oară Ei bine, rămânea cu BMW-ul Mergând pe alei, menţinându-se în umbră şi gândindu-se la fetele din viitorul său, Angevine îşi aminti brusc, şi cu totul aleatoriu, felul cum Gloria Bevacqua, scroafa care-i furase postul de director al operaţiunilor, îşi bătuse joc de el în dimineaţa anunţului Gagicile te plac, Seb, rânjise femeia, după care, în furia lui, el se lansase în călătoria asta, complet dementă, complet distructivă, alături de ruşi, iar acum mergea în noapte, durându-l picioarele şi măcinat de griji, un fugar Scăpase ca prin urechile acului de zombii aceia care galopaseră după el în parc, dar nu exista nicio garanţie că va ajunge măcar până la aeroport Nu regreta ceea ce făcuse, dar îi părea rău pentru propria sa persoană Un suspin i se opri în gât şi plânse în tăcere, în timp ce mergea Gagicile te plac, Seb, reverberă în mintea lui, a marelui spion, a marelui bărbat Se întrebă ce raporta Zarubina la Moscova – probabil că fusese prins şi arestat Aveau să fie uluiţi văzându-l că reapare la Paris Se învioră, gândindu-se cum va spune cu nepăsare recepţionerei ruse să sune la etaj, la biroul adecvat, pentru a-i informa că TRITON se afla la recepţie Şi Vikki plânsese, strângând în palme volanul maşinuţei ei şi întrebându-se dacă va fi condamnată la închisoare pentru că atrăsese cinci maşini FBI ameninţătoare într-o prelungită vânătoare de cai verzi pe pereţi prin vastele întinderi ale Virginiei suburbane, pentru a-i asigura lui Seb timpul necesar să scape Ar fi putut pleda ignoranta – el o minţise, o indusese în eroare, ea nu avea absolut nicio legătură cu nimic – însă prezenţa rigidă a bustului de croitorie cu pălăria pe cap, proptită pe scaunul de alături, avea să fie dovada complicităţii ei Vikki se gândi să oprească în parcarea celui mai apropiat mall, să coboare, să se ducă la urmăritori şi să le spună tot ce ştia, care nici nu era mare lucru Ea nu era vinovată Cu instinctele unei stripteuze profesioniste, ştia cumva că Seb nu o va chema niciodată la Paris Şi totuşi, nu-i putea face vreun rău În tot cazul, în mod neaşteptat, decizia proveni din exterior Un şofer beat care ieşea dintr-un fast-food drive-thru non-stop traversă două benzi din Route 123 în Vienna şi era cât pe ce să lovească maşina lui Vikki, care scăpă datorită virajului ei brusc şi frânei violente În spate, Fileppo şi Proctor frânară, de asemenea, în scârţâit asurzitor, încordându-se amândoi pentru bufnetul de metal provocat de ciocnirea dintre două maşini Se opriră la nici cinci centimetri de bara din spate a lui Vikki, dar bubuitura de timpane sosi când maşina G aflată în poziţia a doua se izbi de spatele maşinii lui Fileppo, pe care o împinse puternic în Kia Unda de şoc a reacţiei în lanţ se propagă prin bara amortizoare şi şasiu, catapultând-o pe Agatha, uşoară ca o pană, în parbriz şi înapoi în scaun şi tetieră, rupându-i capul din plastic, rămas acum fără pălărie, care ricoşă şi ateriză pe raftul de sub lunetă, unde se legănă înainte şi înapoi, ca o figurină bobblehead comemorativă a Războiului Rece Vikki îşi cuprinse faţa în palme „Ăsta a fost tot timpul pe care ţi l-am câştigat, Seb”, îşi spuse ea Proctor şi Fileppo coborâră şi veniră spre Kia Fileppo se aplecă spre fereastră, o întrebă dacă păţise ceva, apoi îi spuse să oprească motorul Ea îşi coborî fruntea pe volan şi închise ochii Auzi un glas care vorbea la telefon — Simon, spunea glasul, tipul a folosit un manechin, o nenorocită de improvizaţie artificială, şi a scăpat Bănuiala mea este pe la AU Park – nu exista niciun motiv pentru care să meargă pe acolo, decât ca să evadeze Probabil acum 40 de minute Două maşini s-au întors să caute prin zonă, dar dacă s-a urcat într-un taxi sau metrou, a dispărut Vikki ridică fruntea de pe volan şi văzu un tânăr cu păr negru, care ţinea telefonul la ureche El asculta cu atenţie Închise apoi telefonul şi se întoarse către ceilalţi doi bărbaţi; toţi trei erau mai tineri decât s-ar fi aşteptat, dar cu chipuri dure Primul spuse: — Rămânem pe loc până ajunge aici un agent special Niciunul dintre noi nu are autorizare de arestare Nate se aplecă spre fereastra lui Vikki — Eşti bine? o întrebă el, zâmbind Femeia încuviinţă din cap — În mod neoficial, ai vreo idee unde vrea s-ajungă prietenul tău? Nate tocmai încălcase drepturile lui Vikki — Uşurel, frăţioare, zise Fileppo Proctor aprobă din cap Ei ştiau despre prostiile astea legale — Până acum, am dat-o în bară cu chestia asta de câteva ori, nenică, îl avertiză Proctor Nu proceda aşa Nate îi ignoră şi o privi pe Vikki — N-am habar ce ştii tu sau ce ţi-a spus el sau ce crezi tu, îi zise, dar dacă el scapă, o femeie cam de vârsta ta va fi ucisă, fiind băgată de vie, cu picioarele înainte, într-un cuptor de crematoriu Fileppo se uită surprins la Nate — Haide, domnişoară, rosti apoi, uitând de sine Nu poţi lăsa să se-ntâmple aşa ceva — Nu şi tu! exclamă Proctor Tăceţi naibii, amândoi! Vikki îi privi pe toţi trei — A spus că se duce la Paris Asta-i tot ce ştiu, zise ea şi se gândi pentru prima dată în cariera ei la ironia numelui ei de scenă din Good Guys Club – Felony, „Infractoarea” Supă franceză de usturoi (soupe à l’ail) Lăsaţi să dea în clocot supă de pui Căliţi în grăsime de raţă (sau ulei de măsline) mult usturoi tocat şi adăugaţi-l în supă, alături de un buchet de verdeţuri, apoi fierbeţi înăbuşit Scoateţi buchetul şi adăugaţi în supă albuş de ou bătut, lăsaţi să se închege şi luaţi de pe foc Bateţi gălbenuşurile, apoi adăugaţi-le în supă şi condimentaţi cu sare şi piper Puneţi o felie de pâine de ţară veche de o zi într-un castron, presăraţi parmezan, apoi turnaţi deasupra supa Albuşurile de ou pot fi tăiate în bucăţi mai mici 40 În dimineaţa următoare fugii sale, Angevine stătea pe trotuarul din faţa ambasadei ruse din Paris Pe Boulevard Lannes, traficul era de o demenţă galică În pointe du matin – ora de vârf a dimineţii – două benzi ale bulevardului larg şi în mod normal elegant deveneau o masă dezordonată, pe patru benzi, de gaze albastre de eşapament, claxoane răguşite şi parizieni surescitaţi Fuga lui din ţară se desfăşurase fără incidente: nicio alertă nu sosise la aeroportul Baltimore/Washington Internaţional În mod compulsiv, bărbatul se hotărâse să rişte un zbor direct de la BWI la Amsterdam, apoi mersese imediat la Gara Centrală şi luase trenul de mare viteză Thalys spre Paris Nord În Uniunea Europeană fără frontiere – graţie acordului Schengen din 1995 – nu existau controale interne de paşapoarte Unica urmă a călătoriei lui avea să fie numele de pe lista pasagerilor avionului din Baltimore, însă după sosirea în Amsterdam avea să dispară definitiv Şi, bazându-se pe evadările altor dezertori de-a lungul deceniilor, CIA avea să presupună că se afla deja la Moscova După ce sosi în Paris, Angevine se duse direct la apartamentul mansardat al mătuşii sale din clădirea de la nr 11, de pe Quai de Bourbon, pe Île Saint-Louis, insula rombică de pe Sena, aflată în amonte de mai marea Île de la Cité, de care era legată Mătuşa văduvă era sora răposatului lui tată, surdă şi cu minţile duse, dar avea, detaliul cel mai important, alt nume de familie Nu aveau să existe fişe de înregistrare în hoteluri şi nici alte moduri prin care să fie depistată prezenţa lui aici Apartamentul era aglomerat, dar confortabil, cu rafturile gemând sub hârtii şi statuete din ceramică Mirosea a pisici şi a varză Prin geamurile murdare ale celui de-al doilea dormitor, putea să vadă malul drept al Senei şi, imediat deasupra copacilor, să zărească turlele Primăriei, Hotel de Ville Angevine ascultă clopotele de la Catedrala Notre-Dame, care băteau ora exactă Era din nou acasă – cel puţin aşa simţea – şi putea să opereze aici Şi n-ar fi fost surprins dacă mâine ruşii uluiţi i-ar fi schimbat criptonimul din TRITON în LAZĂR Asta gândea înainte Acum se afla pe trotuar, îşi freca bicepsul învineţit şi privea înăuntru prin poarta din bare de oţel la un bodyguard mătăhălos, fără gât, care-l scosese pe sus din secţia consulară, pe lângă francezi amuzaţi ce aşteptau să primească viză, şi-l îmbrâncise afară Lui Angevine îi veni să urle la gorila aia – habar n-aveau ce greşeală comiteau – dar oamenii care aşteptau la coadă în faţa porţii se holbau la el şi nu dorea să atragă atenţia Se răstise şi la recepţionera speriată dinăuntru, repetându-şi numele de cod, silabisindu-l, cerând să vadă pe cineva cu autoritate, susţinând că avea o legătură profesională cu doamna Zarubina din Washington Toate astea nu însemnau absolut nimic pentru tânăra recepţioneră – era soţia unui viceconsul – care era obişnuită cu genul de bezumţî, nebunii care apăreau adesea la biroul pentru vize, atraşi de alura unei ambasade străine şi convinşi că erau angajaţi în misiuni nedefinite, dar importante, ce implicau de obicei fie zborul în spaţiul cosmic, fie spionajul Recepţionera apăsase butonul de sub tăblia mesei, în timp ce luase numărul de telefon al bărbatului pentru a-l linişti, până când bodyguardul apăruse printr-o uşă laterală şi-l dăduse afară Recepţionera îi povesti soţului ei despre cel mai recent ţăcănit în timpul prânzului cu blanquette de veau, o tocană de viţel, mătăsoasă şi albă ca laptele, la apropiata Brasserie Alaux de pe Rue de la Faisanderie Soţul mai auzise numele Zarubina, deşi nu-şi putea aminti contextul, atâta doar că avea de-a face cu cei de sus Când aveai de-a face cu ei, era întotdeauna bine să fii precaut După prânz, viceconsulul recuperă din carnetul soţiei sale numele şi numărul de telefon al nebunului şi sui la uşa protejată cu grilaj a rezidenturii, unde apăsă butonul soneriei Timp de jumătate de minut, pe coridor nu se mişcă nimic, apoi se auziră paşi Solida matroană Ziuganova – prin ambasadă se şoptea că fusese o favorită a lui Andropov, care o adusese cu el din KGB când devenise secretar general al partidului – rămase tăcută şi-l privi prin grilaj „O adevărată bolşevică”, se gândi tânărul viceconsul, „n-au mai rămas mulţi din ăştia ” Explică pe scurt de ce venise acolo şi-i băgă bucata de hârtie prin fanta pentru corespondenţă — Pentru eventualitatea în care este ceva important, încheie el, aplecându-se uşor din mijloc — Mulţumesc, tovarăşe, rosti Ziuganova, cu chip complet inexpresiv „Cui îi spune ea tovarăş?” se întrebă viceconsulul îndreptându-se spre scară Ziuganova copie numărul într-un blocnotes, apoi duse biletul original la rezident De obicei, acestuia nu-i plăcea să discute chestiuni operative cu ea, un aparatcic de fontă rămas din epoca sovietelor – Centrul o împovărase cu ea ca zampolit, consilier politic – dar ascultă când îi spuse că vizitatorul nebun o menţionase pe Zarubina Auziseră despre moartea acesteia în Washington – bârfele circulau mai repede decât rapoartele informative – aşa că era probabil ceva important Ekaterina Ziuganova îşi netezi părul, coafat în chip complicat, la modă pe vremea lui Hruşciov, şi susţinu că era absolut necesar să acţioneze rapid Rezidentura din Paris trebuia să încerce să-l contacteze pe americanul acela şi să se întâlnească cu el cât mai curând posibil Ea nu menţionă că ştia totul despre TRITON şi despre vânarea cârtiţei după ce vorbise cu fiul ei şi nici nu aminti cât de important ar fi fost pentru Alexei, care ar fi fost reabilitat, exonerat şi restabilit în funcţie dacă era identificată cârtiţa americanilor Rezidentului din Paris nu-i plăcu nimic din ce auzi El se gândea la propriile câştiguri şi era nemulţumit de presiunea contrainformaţiilor pe care o simţise în ultima vreme pe stradă din partea DST, serviciul intern francez Vedea semnale de ameninţare peste tot Nimeni nu ştia ce se petrecuse în Washington, dacă fusese un eşec şi o arestare, dar când murea cineva ca Zarubina, probabil că nu erau veşti bune Iar acum, un presupus nebun apăruse în Paris, cerând să fie pus în legătură cu SVR-ul El nu înghiţea momeala asta; probabil că era o cursă – americanii erau agresivi, posibil mână în mână cu francezii Îi mirosea a ambuscadă, provocare, trimiterea unui agent dublu Ziuganova recunoscu semnele carierismului timid în rezidentul care transpira în spatele biroului său, dar era decisă să impulsioneze Iasenevo să ia măsuri Dacă rezidentul din Paris nu acţiona, ei puteau cel puţin să expedieze o telegramă la Moscova, cu detaliile apariţiei nebunului, pentru a-i lăsa pe cei de acolo să decidă Ca o concesie făcută vârstei ei şi vechii ei influenţe pe care o exercitase cândva în Iasenevo, redactară împreună o telegramă urgentă spre Centru Până răspundea Moscova, putea să treacă şi o zi întreagă Ziuganova aşteptă o oră, apoi îşi sună fiul pe linia Vei-Che şi-i povesti totul — Vin la Paris, zise Ziuganov Dori apoi numărul lui TRITON din Paris — Nici vorbă! se răsti Ziuganova Ai primit ordinul să rămâi la muncă Nu ai voie să călătoreşti Ştia poziţia periculoasă în care se găsea fiul ei şi importanţa – necesitatea – ascultării ordinelor pentru a scăpa întreg din afacerea asta Supravieţuirea în SVR nu era uşoară: Ekaterina ştia că ciudovişce, monstrul, care dormea sub suprafaţă, putea să apară cu o viteză terifiantă şi să-i devoreze pe ticăloşi În cei 40 de ani petrecuţi în Serviciu, urmase toate regulile şi perorase în jargonul clasic, depăşindu-l mult pe Irod din poziţiile pe care le ocupase în Colegiul KGB-ului, în stafful Comitetului Central şi în cabinetul secretarului general al partidului De aceea, Ziuganova îşi primi fiul cu un amestec de alarmă şi furie când acesta apăru a doua zi în apartamentul ei din luxoasa suburbie pariziană Neuilly Arăta jalnic, nebărbierit şi cu pardesiul şi pantalonii necălcaţi În ochii lui recunoscu acea sticlire care indica una dintre stările lui de tip Lubianka: imprevizibilitate şi ferocitate Centrul trimisese deja un anunţ rezidenturii că Ziuganov se îndrepta spre Paris după ce decolase de pe aeroportul Vnukovo cu paşaportul civil, încălcând restricţiile anchetei în curs de derulare care-i fuseseră impuse de inspectorii SVR Centrul instruise rezidentura din Paris să-l escorteze pe Ziuganov – dacă îşi făcea apariţia la ambasadă – imediat la aeroport şi să-l îmbarce în primul avion spre Moscova Oficial nu era un fugar, dar dacă nu se întorcea imediat, Ziuganova o ştia, avea să fie distrus, indiferent de rezultatul cu TRITON Ea decise să-şi salveze fiul, predându-i De acum Ziuganov nu mai gândea limpede, cu atât mai puţin raţional Era conştient doar de nevoia animalică de a descoperi numele cârtiţei, iar dacă părăsirea ţării în ciuda ordinelor primite şi intrarea periculoasă într-o posibilă ambuscadă a serviciilor secrete americane era unicul fel în care o putea face, atunci aşa avea să procedeze Mama lui stătea în mijlocul apartamentului decorat cu gust şi-i vorbea cu tonul acela de Comitet Central care, în funcţie de mesajul pe care dorea să-l comunice şi de intensitatea emoţiilor ei, varia de la monoton şi oţelit, la răgete din toţi rărunchii Iar acum răgea la băiatul ei, furioasă pe prostia lui, furioasă că fiul trecut de 40 de ani n-o ascultase pe ea şi nu ascultase Statul Govniuk! Rahat, nu creier Ekaterina merse la măsuţa laterală din living şi ridică receptorul telefonului Securitatea din ambasada aflată în apropiere, de cealaltă parte de Bois, avea să sosească aici în două minute ca să-i escorteze fiul înapoi acasă, îndesat dacă era nevoie într-un coş din răchită pentru rufe Se identifică centralistei şi ceru legătura cu rezidentul Acela a fost ultimul lucru pe care şi l-a reamintit clar Ziuganov se apropie de ea din spate, roti braţul şi o lovi cu pumnul în partea laterală a gâtului Ekaterina icni, scăpă telefonul şi căzu pe parchet Scuturând din cap, ridică ochii şi văzu ceea ce văzuseră nenumăraţi prizonieri din celule – privirea îngheţată a unui măcelar în toiul nopţii – dar ceea ce nicio mamă nu doreşte să vadă reflectat în chipul malcik-ului, copilaşului, ei Ziuganov smulse telefonul din perete Ekaterina se ridică cu greu în picioare şi se împletici în dormitor, apăsându-şi mâna pe gât; pe noptiera de acolo mai era un telefon Ziuganov se afla în spatele ei şi o împinse violent pe pat Ekaterina ţipă la el, îi răcni numele, încercă să străpungă dincolo de demenţa care-i strălucea în ochi Fiul ei sări pe ea, degetele lui atinseră o haină ambalată în plastic, abia ridicată de la teinturier, curăţătorie, şi trase folia de plastic în jurul capului femeii, o dată, de două ori, şi i-o strânse din răsputeri sub bărbie La câţiva centimetri de chipul mamei sale, Ziuganov îşi dezvelise dinţii într-o grimasă, privind cum se dilată ochii femeii, cum gura ei deschisă aspiră zadarnic plasticul, iar capul i se leagănă într-o parte şi-n alta, căutând cu disperare oxigen O apăsă cu putere şi continuă să strângă, până când încetă să se mai zbată, să mai lovească din picioare şi simţi acel tremur familiar – bine cunoscut lui Ziuganov – care-i străbătu tot corpul Acum îl privea fix prin linţoliul acela Se rostogoli într-o parte de pe ea, apoi îi scotoci buzunarele Nimic mai simplu: avea numărul de telefon al lui TRITON Ştia că trebuia să părăsească imediat apartamentul Pe când se îndrepta grăbit spre ieşire, răvăşi câteva sertare Abia ieşise din clădire când văzu oprind lângă trotuar un Peugeot de la ambasada rusă; plăcuţele diplomatice de pe maşină şi ţestele masive şi rase ale ocupanţilor nu puteau fi confundate Aveau să-i găsească mama, dar le-ar fi fost imposibil să-l asocieze în mod cert cu crima aceea Poliţia franceză poate c-ar fi vrut să-l chestioneze Dar asta era lipsit de importanţă, gândi el în mod iraţional Avea să revină triumfător la Moscova, cu dovada că Egorova era pe statul de plată al CIA, şi avea să fie absolvit de orice vinovăţii, felicitat şi promovat Prin minte i se roteau gânduri nebuneşti, să se întoarcă împreună cu TRITON – un cadou pentru peretele cu trofee al lui Putin Ziuganov trecu repede pe lângă magazinele şi clădirile cu apartamente de pe Rue de Longehamp, spre staţia de metrou Pont de Neuilly, şi părăsi zona În timp ce era purtat, legănat, spre centrul Parisului – plănuia să-l sune pe TRITON de la un telefon public cu cartelă din Galeries Lafayette de pe Boulevard Haussmann – mintea lui distrasă patină peste discul de vinil al memoriei Evenimentele se succedaseră în goană: trădătorul Soloviov dispăruse, Egorova fusese invitată de Putin, întâlnirea din Washington cu TRITON făcuse implozie, Zarubina murise, TRITON apăruse în Paris şi solicitase contact, mama lui îi telefonase, el sosise la Paris şi rezolvase probleme importante pe care le avea cu ea Diseară avea să stea de vorbă cu TRITON şi putea să revină triumfător la Moscova Neînţelegerile cu Putin aveau să se evapore şi incriminările ce-l implicau pe Evgheni aveau să se topească El nu ştia însă că preşedintele Federaţiei Ruse avea propriul său calendar Blanquette de veau Fierbeţi în apă şi unt ceapă perlată descojită şi ciuperci feliate, până se înmoaie şi devin lucioase Acoperiţi cu apă cubuleţe din carne de viţel, ceapă tăiată mare, morcovi, ţelină şi un buchet de verdeţuri, lăsaţi să dea în clocot, apoi fierbeţi la foc înăbuşit până se frăgezeşte carnea Strecuraţi, păstraţi lichidul şi aruncaţi legumele şi verdeţurile Preparaţi un sos roux, încorporaţi supa şi fierbeţi până se îngroaşă sosul Adăugaţi ceapa perlată, ciupercile, smântână, sare, piper şi carnea şi continuaţi să fierbeţi înăbuşit Bateţi gălbenuşuri şi amestecaţi-le în tocană, dar nu fierbeţi Adăugaţi zeamă de lămâie şi serviţi cu piure de cartofi sau cu orez alb 41 Dominika scăpase de Curtea cu gulere murdare a oligarhilor din Streina, scăpase de sugerile de dinţi, de femeile cu părul ţeapăn de fixativ care îşi curăţau dinţii cu scobitori din argint, scăpase de dezmierdările nocturne ale preşedintelui ei îmbrăcat în pijama Ateriză pe aeroportul internaţional Charles de Gaulle, sosind cu prima cursă de dimineaţă din St Petersburg, şi sună la numărul SENTRY de la CIA, repetându-şi criptonimul şi anunţând centralista că se afla în Paris, numele hotelului şi numărul telefonului mobil pe care tocmai îl cumpărase De obicei, Nate avea nevoie de 48 de ore ca să ajungă acolo Ultima dată când stătuse la Hotel Jeanne d’Arc în Marais, Dominika fusese târâtă pe caldarâm şi lovită cu piciorul de un voyou cu păr lung, un mardeiaş în jachetă de piele, care fusese trimis de Ziuganov ca s-o bage în spital Ea îşi reamintea clicul sec al rujului-pistol când trimisese un glonţ cu expandate în pieptul celui de-al doilea atacator cu jachetă de piele Acum Dominika avea în poşetă două asemenea pistoale electrice de unică folosinţă – singurele arme cu care călătorise în plecarea aceasta precipitată –, în interiorul cărora se afla gloss real pentru buze Unul roşu-rusesc, celălalt roz de culoarea pielii Unul pentru TRITON, celălalt pentru Ziuganov „Şi astfel Dominika Vrabia devine Dominika asasina, târfa ucigaşă a lui Vladimir Cu totul imoral”, se gândi ea uitându-se la tubuleţele letale de pe patul de hotel, instrumentele infernale ale Serviciului Mai ucisese şi înainte, pentru a-i salva pe Nate şi pe Gable, dar acum era cu totul altceva Oare Ziuganov avea să fie înarmat, ţinând seama de faptul că plecase ca un fugar? Oricât de mult îl dispreţuia, oricât de mult ar fi dorit el s-o distrugă pe ea, oare ar fi fost Dominika în stare să-i lipească tubul rujului de tâmplă şi să apese butonul? Ar fi fost oare ea capabilă să treacă pe lângă TRITON pe stradă, să-l lase să o depăşească, după care să se răsucească şi să-l împuşte în ceafă? Considera că răspunsul ar fi fost „da”, avea să ucidă pentru a se proteja pe sine ori pe Nate Avea să distrugă tot ceea ce ura Dar cu ce preţ? Furia împotriva silovikilor, a şefilor, împotriva Serviciului şi împotriva judocanului cu ochi albaştri şi mers legănat o susţinea Oare sufletul ei merita accesul spectaculos pe care avea să-l câştige pentru prietenii ei din CIA? Oare Nate – spiritualul, inteligentul, pasionalul Nate – i-ar spune că nu merită pentru nimic în lume să-ţi pierzi sufletul, nici pentru toate secretele din lume? Ar face-o el, oare? Udranka era în colţul camerei şi se uita pe fereastră De ce nu-l întrebi chiar tu? îi spuse La uşă se auzi un ciocănit discret Dominika se duse la uşă, trase lanţul şi o întredeschise, ţinând permanent un ruj în mână În prag era Nathaniel, cu un pardesiu subţire, cu gulerul ridicat, mâinile în buzunare Haloul lui purpuriu umplea coridorul, apoi năvăli în camera ei, învăluind-o Îi zâmbi, apoi zări rujul — Să fie oare ce cred eu că este? Camerista nu ţi-a adus destule prosoape? şopti el în rusă Dominika clătină din cap — Parşivii, tâmpitule, exact la tine mă gândeam, zise ea Îl trase în cameră, închise uşa şi aruncă rujul pe pat Îl cuprinse cu braţele pe după gât şi se sărutară; o apucă ameţeala, simţindu-i buzele, simţindu-i braţele ce o înconjuraseră Se despărţiră şi se priviră în tăcere, apoi Nate îşi puse mâinile în părul ei şi gurile li se apropiară iarăşi Dominika se trase înapoi — Stai o clipă Vreau să-ţi spun că Hannah mi-a salvat viaţa în noaptea când a murit, spuse ea şi clipi iute ca să-şi stăvilească lacrimile ce o podidiră — Cred că ştiu, zise Nate — I-a atras pe copoi, îndepărtându-i de mine – mă aflam la o sută de metri depărtare Ei s-au enervat şi au lovit-o cu o maşină, probabil accidental — Am fost la înmormântare în New Hampshire, spuse Nate Familia era devastată Ochii lui sclipeau, de asemenea, umezi Se priviră unul pe celălalt şi Dominika îi expedie mesajul „Ştiu despre ea”, iar mesajul lui a fost „îmi pare rău”, şi nu mai vorbiră nimic despre asta, pentru binele lui Hannah — Cum ai ajuns aşa de repede aici? îl întrebă Dominika — Ştiam că Angevine vine încoace, din noaptea în care ne-a scăpat printre degete Gable şi cu mine suntem de două zile în Paris Benford a sosit aseară Am răscolit oraşul Ţi-am expediat non-stop mesaje CARS — După ce l-am dus pe general pe plajă, am rămas blocată în Streina El e bine? — E enervant, dar e bine, zise Nate Benford a fost extrem de îngrijorat pentru că ai ignorat instrucţiunile de a nu utiliza planul de exfiltrare Acum nu mai ai niciun plan de urgenţă Dominika ridică din umeri — Cine-i Angevine? întrebă ea — Pentru tine, TRITON — Am numărul lui de telefon local, cel pe care l-a dat ambasadei, spuse Dominika iute, amintindu-şi Mi l-au dat înainte să plec din Streina Nate îl sună imediat pe Gable, care căuta deja prin telefoane şi nume în ambasada americană — O să telefonez la numărul ăsta, urmă femeia, şi o să pretind că sunt o rusoaică de la Centru, ca să-ncerc să-l determin să se-ntâlnească cu mine Bărbatul îi îndepărtă o şuviţă de păr de pe faţă — Şi ce-o să faci? o întrebă el, zâmbind O să-l arestezi? Dominika îl aşteptă să termine să se joace cu părul ei — Nu O să-l ucid Nate se opri brusc — Iar apoi o să-l ucid pe Ziuganov A sosit aici aseară El îi prinse mâinile între palmele lui — Este un plan destul de ambiţios, nu crezi? — Aşa crezi tu? răspunse ea şi-şi retrase mâinile Astea-s ordinele lui Putin Îi explică totul pe scurt, inclusiv vizita nocturnă a preşedintelui în dormitorul ei, instrucţiunile pe care i le dăduse şi promisiunea de a o promova Haloul bărbatului îşi spori brusc intensitatea şi Dominika îşi stăpâni un surâs — Şi-a băgat mâna sub cămaşa ta de noapte? zise Nate — Să nu-mi zici că eşti revnivîi, spuse ea Îşi puse o mână pe braţul lui Duşka, eşti atrăgător când eşti gelos * La o oră după sosirea lor la Paris, Nate şi Gable stăteau în biroul lui Gordon Gondorf, şeful Staţiei Adjunctul lui Gondorf, un ofiţer senior de caz care suferea de mult, pe nume Ebersole, era în colţul camerei, rezemat de perete Îl ştia pe Gable din timpul unui turneu asiatic Nate îl văzu pe Gable strângându-i mâna şi bătându-l pe spate, felul lui de a anunţa că-l plăcea şi-l aproba Planeta lui Gable avea doi sateliţi: fie te aproba, fie te considera un ignorant Lucrurile stăteau cu totul diferit cu şeful Nate nu-l mai văzuse pe Gordon Gondorf după episodul din Moscova, când fusese monstruos, incorect şi brusc expediat acasă de către şeful lui răzbunător, înainte de încheierea detaşării Gondorf (poreclit de toţi Gondork) se găsea într-o stare permanentă de trepidaţie profesională isterică Pentru el, toţi – superiori, subordonaţi, şefi de staţii omologi, ofiţeri de legătură cu ţara-gazdă – reprezentau tot atâtea griji, potenţiali rivali despre care ştia, ştia pur şi simplu, că mai devreme sau mai târziu vor deraia locomotiva carierei sale Era scund, cu chip de ogar şi păr rar, pe care-l pieptăna cu multă grijă Îşi rodea pieliţele de la unghii, avea ochii ca nişte drajeuri M&M, aşezaţi prea aproape între ei, şi picioare mici Obişnuia să se încalţe cu pantofi ciudaţi, cu părţile laterale foarte înalte, pe care ofiţerii din Staţia lui îi numeau „încălţări de pelerin”, în mod tipic, Gondorf habar n-avea ce gândeau, spuneau sau făceau ofiţerii săi Mai reprezentativ pentru virtuozitatea lui ca SSt, era un poster mare de pe un perete al biroului său care înfăţişa un pisoi ce atârna cu labele din faţă de o ramură, deasupra căreia scria cu litere de o şchioapă: „Ţine-te bine, motănel!” Revăzându-l acum, Nate îşi aminti că auzise cum Gondorf distrusese întreaga Divizie America de Sud printr-un management incompetent, erori de judecată şi neglijenţă Era notoriu în cadrul diviziei pentru că emisese decrete ridicole – Cele Douăsprezece Reguli ale lui Gondorf – ce reglementau comportamentul staţiilor şi al şefilor lor, pentru a se asigura că nu vor exista probleme, eşecuri sau scandaluri şi, extrapolând, din păcate, nici succese operaţionale După acel tur de forţă prin divizie, Gondorf trebuia să fi fost legat la stâlpul infamiei şi expus în Memorial Garden, în faţa clădirii Cartierului General, aşa cum ar fi meritat În schimb, în stilul inimitabil de repartizare a ofiţerilor superiori cu vechime din Biroul Personal, a fost trimis ca şef al prestigioasei Staţii Paris, ca să fie îndepărtat din Washington (şi, totodată, să fie băgat pe gâtul francezilor mofturoşi şi indisciplinaţi) Informarea lui Gondorf asupra operaţiunilor urgente şi periculoase era întotdeauna delicată, ca şi cum te-ai furişa în preajma unei căprioare care paşte: dacă erai prea rapid şi prea direct, se retrăgea imediat din faţa oricărei primejdii percepute Nate îi povesti despre fuga lui TRITON la Paris, despre riscul pe care-l reprezenta pentru un agent important, însă omise menţionarea specifică a Dominikăi Gondorf s-ar fi scăpat în pantaloni Nate se opri după zece minute Gondorf stătea în spatele biroului şi-şi freca degetele între ele, iar Nate se gândi că probabil ar fi frecat bile de rulmenţi în palmă dacă ar fi putut Trase cu ochiul la SASt Ebersole, al cărui chip era inexpresiv – desprins direct din Insula Paştelui – un comportament însuşit fără îndoială pentru a supravieţui în mediul de buncăr subteran al Staţiei lui Gondorf — Prin urmare, i se adresă Gable lui Gondorf, ne trebuie urmărire unilaterală a numărului de mobil american al lui Angevine Nu vrem să ne adresăm francezilor şi să riscăm să ne expunem sursa Şi vrem să-l căutăm noi înşine pe individul ăsta, fără poliţie Şi trebuie s-o facem repede — Ce vreţi voi şi ce se va întâmpla sunt două chestii diferite, răspunse Gondorf Glasul îi tremura, ca al unui porcuşor de Guineea, dacă porcuşorul ar fi putut vorbi Eu nu risc să-i irit pe francezi doar pentru vânătoarea cârtiţei voastre N-ar fi trebuit s-o fi scăpat Ochii lui trecură pe rând peste feţele din birou, calculându-le împotrivirea Nu-l calculase însă pe Gable — Şefii’, zise Gable, a sosit timpul s-asculţi cu atenţie E-n joc viaţa unui agent Nu „poate”, nu „mai târziu” Imediat! Se ridică în picioare şi se aplecă peste birou Dacă nu-ţi scuturi cimentul din dos, eu mă duc cu Ebersole la etaj şi-o să urmărim numărul ăla de telefon ca să-ncercăm să-l geolocalizăm pe nenorocit Dacă l-am descoperit, eu şi Nash o să luăm două Browninguri din arsenalul tău, o să ieşim pe stradă şi-o să plecăm după el Dacă va trebui să-mpuşc pe cineva – înăuntru sau în afara ambasadei ăsteia – ca să-l salvez pe agent, atunci exact asta o să fac Capul tuns periuţă al lui Gable îl domina de sus pe Gondorf, care evită să-l privească Gondorf înşirui în gând jumătatea de duzină de infracţiuni birocratice serioase tocmai comise de bădăranul ăsta din Cartierul General, dintre care nu cea din urmă era o ameninţare vag deghizată de vătămare corporală — Vă ordon, rosti el după aceea, ca voi doi, idioţilor, să încetaţi imediat Iar în secunda următoare vreau să dispăreţi din Staţia mea şi din ţară Era tot ce putea face mai bine cu Rottweilerul ăsta care i se băloşea peste birou Nate se sculă — Hai de-aici, i se adresă lui Gable — Simon Benford soseşte diseară, i se adresă Gable lui Gondorf Spune-i lui ce putem şi ce nu putem face Se întoarse către SASt Ne poţi conduce sus, să-ncepem treaba? În ultimele cinci minute, Ebersole calculase şi el în tăcere mişcările plăcilor tectonice Ştia ce era bine, ce era necesar, ce era corect Dacă avea să fie trimis acasă de un Gondorf răzbunător, ar fi fost o binecuvântare — Nu mai avem Browninguri în inventar, rosti el cu glas tare, dar am pentru voi două H&K P2000 de nouă milimetri — Ce toc? întrebă Gable, prelungind schimbul de replici ca să-l irite pe Gondorf — Bianchi de nailon, pentru şold, zise Ebersole Cel mai bun — Haide, încuviinţă Gable Pe când ieşeau din birou, Gondorf arătă cu degetul clocotind după Nate — Nash, tu ai fost mereu o belea! Nate înţelese brusc că absenta imediată a oricărui sentiment apropiat măcar pe departe cu ura sau ranchiuna însemna că depăşise momentul Gondorf, depăşise anxietatea începutului propriei lui cariere Acum era implicat în operaţiuni dintr-o ligă mult superioară, dintre cele pe care Gondorf n-avea să le înţeleagă niciodată Se opri în uşă — Gordon, rosti el, eu unul regret că relaţia noastră n-a evoluat de la ultima colaborare Îmi amintesc că pe atunci erai îngrozit de stradă Nu s-a schimbat nimic Când ieşi, bătu uşor cu palma în posterul ridicol de pe perete — Ţine-te bine, motănel, îi zise * Încercaseră fără succes să urmărească telefonul american, dar în ziua următoare, când făcură acelaşi lucru cu numărul local al telefonului francez cu cartelă al lui Angevine pe care-l primiseră de la Dominika, găsiră o corespondenţă după 14 minute Staţia geolocaliză aparatul lui Angevine bazându-se pe intensitatea semnalului pe legătura descendentă în reţea Telefonul lui se află fizic, pe mai tot parcursul zilei, undeva pe Île Saint-Louis Nu puteau restrânge şi mai mult căutarea, deoarece pe insula de 100 000 de metri pătraţi nu existau turnuri-relee pentru telefonie mobilă şi, în plus, se afla pe linia de demarcaţie dintre arondismentele 4 şi 5 Pe ambele insule ale Senei exista o zonă celulară „soft”, totuşi era o pistă suficientă pentru a şti că TRITON se afla acolo Verificarea registrului de căutare inversă a numerelor de telefon nu descoperise niciun Angevine în vecinătate Île Saint-Louis Ticălosul se găsea undeva în preajmă, într-o zonă de mărimea a patru punţi de portavioane Insula avea lăţimea a trei străzi, care erau legate de cele două maluri ale Senei prin cinci poduri, o enclavă discretă şi exclusivistă în centrul Parisului, cu reşedinţe baroce graţioase din secolul al XVII-lea, cu acoperişuri de ardezie, ridicându-se din solul medieval fertil pe care în secolul al XV-lea se aflau imaşuri pentru vite, turbării şi şoimării regale Gable şi Nate parcurseră de două ori străzile înguste cu sens unic, pe lângă obloane din lemn şi uşi din stejar ornate, cu inele din bronz pentru ciocănit în formă de capete de lei, strecurându-se pe sub copertine dungate pe care vânzătorii din magazine le întindeau împotriva soarelui după-amiezii Îşi calculau cât au înaintat numărând vitrinele excentrice ticsite cu brânzeturi, sau pâini, sau sticle de vin, ocolindu-i pe cumpărătorii timpurii ai serii, cu rucsăcele şi baghete îndesate sub braţ Chipul lui Angevine le era întipărit în minte şi în acelaşi timp se uitau după trăsăturile plate ca o tigaie ale lui Ziuganov, înalt de 1,57 m – la insistenţele lui Benford, analiştii ruşi descoperiseră o fotografie Benford veni spre ei, purtând, greu de crezut, un fulgarin, ochelari de soare şi o beretă pe care o cumpărase de pe Île de la Cité, din una dintre zecile de dughene cu suvenire de pe latura nordică a Catedralei Notre-Dame Gable îi spuse că arată ca proprietarul unei librării pornografice, un comentariu pe care Benford optă să-l ignore Era prost dispus după un schimb de cuvinte încins cu SSt Gondorf, pe care Benford îl caracteriză ca o salamandră care-şi leapădă coada şi se strecoară sub o frunză — Intenţionez să recomand retragerea lui înainte de terminarea detaşării pentru binele cauzei, spuse el N-are decât să-şi petreacă restul carierei cu Vern Throckmorton ca dansator de nautch la Bollywood Stăteau aşezaţi la o masă din răchită într-un bar de vinuri, Benford cu spatele la fereastră — Unde-i DIVA? întrebă el — Abia a sosit, răspunse Nate E-n hotelul ei, pe celălalt mal în Marais La 15 minute de mers pe jos Le povesti despre Ziuganov, Putin şi ordinele primite de Dominika de la preşedinte Benford rămase tăcut aproape un minut — Absolut fără precedent, zise el, am putea avea un acces de care n-ai parte decât o dată în viaţă Dar suntem la un pas de a pierde totul dacă o pierdem pe ea Dacă nu putem opri întâlnirea lui Angevine cu Ziuganov, s-a terminat Eu nu-mi asum riscul s-o trimit înapoi cu neruşinare — Ştii bine că ea n-o să fugă, spuse Nate Absolut niciodată — Nimic nu-i absolut, interveni Gable — Asta este, insistă Nate O cunosc bine În ciuda furiei voastre colective dezlănţuite asupra mea, poate că am învăţat ce anume o motivează N-o va face — Ştiu că n-o va face, nu din propria ei voinţă, încuviinţă Benford O femeie remarcabilă Se lăsă pe spate în scaun Apropo, am auzit că un anumit transport a sosit după un lung voiaj maritim, că a fost recepţionat de cumpărători, că a urmat o călătorie anevoioasă pe uscat şi că este instalat chiar acum I-ai putea transmite asta; graţie ei, s-a-ntâmplat totul — Tot nu va fugi, repetă Nate Benford flutură din mână, trimiţându-l parcă la plimbare — Nathaniel, închiriază o cameră pe insulă Ea n-ar trebui să iasă pe stradă, dar vreau ca unul dintre voi s-o însoţească permanent Comandară beri şi aşteptară în tăcere în timp ce chelnerul le turnă în pahare Benford îşi scoase ochelarii de soare — Avem la dispoziţie seara asta, şi poate ziua de mâine, ca să-l oprim pe Angevine Dacă n-o vom face, voi presupune că numele ei a ajuns la Moscova de pe buzele trădătorului Dacă aşa va fi, atunci unul dintre voi o va lua cu forţa şi o va duce frumuşel la ambasada americană, apoi o vom expedia cu avionul în siguranţă Gable îşi goli berea — Şi dacă, de pildă, întrebă el, îi vedem în seara asta pe Angevine şi pe Ziuganov împreună? Benford îşi puse ochelarii de soare şi se sculă ca să plece — Atunci executaţi voi ordinul lui Putin pentru DIVA * Nate închirie o cameră pe insulă, la Hotel du Jeu de Paume – mic, elegant, cu grinzi aparente din lemn lustruit, clădit iniţial ca sală pentru acel strămoş al tenisului care fusese jeu de paume în timpul lui Ludovic al XIII-lea Dominika privi semnificativ patul cu baldachin, dar Gable îşi scosese pantofii şi stătea întins pe canapea — O să mai dau o tură pe insulă, zise Nate privindu-şi ceasul N-am verificat debarcaderele şi părculeţul din capătul de est Gable flutură din braţ — Când te-ntorci, o să ies eu Ţi-ai luat telefonul? Dominika îşi îmbrăca jacheta şi Gable o privi — Unde te duci? o întrebă — Cu el Gable clătină din cap — Mai bine stai aici cu mine Nu vrem ca rusnacii să te vadă cu americani pe stradă Indică spre Nate Mai ales cu ăia ambigui sexual Nate îi arătă degetul mijlociu Dominika se răsuci fără grabă spre el „Hopa”, îşi spuse Nate — Bratok, tu-mi spui mie că nu pot să ies? — Dap, zise Gable care în general nu cunoştea ieşirile înfocate ale Dominikăi şi, în tot cazul, era imun la ele Până nu se termină toată afacerea asta, va trebui să stăm lipiţi ca lenjeria de corp în toiul verii Dominika înclină uşor capul, ca un căţeluş care a auzit un fluier cu ultrasunete, şi se întoarse către Nate — Şi tu-mi spui la fel? îl întrebă — Putem ieşi după ce se-ntunecă, sugeră Nate Nu vrem, pur şi simplu, ca Ziuganov să te vadă cu mine Ştii bine că el mă cunoaşte de la Moscova Femeia încrucişă braţele — N-o lua în nume personal, mărgica mea, spuse Gable Şi Benford se ţine deoparte, fiindcă TRITON îl ştie pe el Uite care-i treaba, noi suntem aici ca să-i oprim pe tipii ăştia, să-ţi păstrăm acoperirea — Ca să-mi păstrez krişa, acoperirea, trebuie să fiu lăsată să-l găsesc pe Ziuganov şi să-l termin Pe TRITON puteţi să-l arestaţi şi să faceţi cu el orice doriţi — Pentru ca el să-ţi repete numele în timpul procesului? zise Gable Aşa ceva n-o să se-ntâmple — Şi ce-o să faceţi? întrebă Dominika Nate trase culisorul pistolului H&K P2000 cu un sunet uşor muzical de clichet, puse siguranţa şi băgă pistolul la loc în tocul de la centură de pe şoldul drept — Mă-ntorc într-o oră, anunţă el * Nate reveni obosit, înfrigurat şi flămând Făcuse trei circuite, căutând silueta înaltă şi unghiulară, nasul galic, părul spectaculos Sau chipul slav plat şi urechile ca două toarte de urcior ale psihopatului rus Coborâse rampele pavate spre pontoanele pentru bărci de la nivelul apei, pietre grosolane, inundate periodic când Sena clocotea în jurul insulei şi prin canalul ce o separa de Île de la Cité, care era mai întinsă Adulmecase şi în jurul părculeţului – Le Square Barye – din extremitatea estică a insulei, cedri libanezi şi sălcii neîngrijite iarna, şi verificase treptele late ce coborau la terasa curbă din piatră, sub care apele albastre-gri ale fluviului se despărţeau într-o parte şi-n alta ca în faţa unei prove de vapor Gable era tot întins pe canapea şi citea o revistă Dominika stătea pe partea ei de pat, cu ochii închişi Fusese furioasă pentru că era ţinută în cameră, pentru că era tratată ca un simplu obiect, o proprietate – ceea ce ştia că şi era, dintr-un punct de vedere Discutase situaţia cu Marta, Udranka şi Hannah, care stătuseră toate pe pat lângă ea, o petrecere în pijamale a rusalcelor Ei ştiu ce fac, spusese Hannah, operatorul de teren Ai răbdare, spusese Marta, înţeleapta Gura, spusese Udranka, pasionala, eşti norocoasă că ai pe cine să iubeşti şi care te iubeşte Când Nate intră în cameră, telefonul lui Gable ciripi, trezind-o pe Dominika Ea se ridică în capul oaselor, clipind Avea părut răvăşit şi-şi trase în jos fusta din lână Gable se ridică şi începu să se încalţe — Era Benford, de la ambasadă N-a vrut să zică prin telefon, dar a sosit ceva de la Cartierul General, ceva ce trebuie să aflăm — Poate SIGINT nou despre Putin, zise Nate — SIGINT? făcu Gable Pe naiba, în niciun caz după fuga lui Snowden Ratatul ăla le-a dat ruşilor toate cheile Moscova a schimbat toate canalele Nu mai culegem nimic, de la Marea Barents, până la Bosfor Îşi încheie pardesiul Trebuie să mă duc pân-acolo; nu ştiu cât o să lipsesc Plecă — Ai văzut ceva? îl întrebă Dominika Se ridică de pe pat şi-şi trecu mâinile pe după gâtul bărbatului Nate clătină din cap Dominika îşi apropie faţa de a lui, atingându-i buzele cu săratul ei — Oare tiuremşcik – cum zici asta? – al meu mă va lăsa să ies, poate mă va invita chiar la cină? Sunt moartă de foame Îşi mişcă palmele în jos pe spatele lui Nate — Nu sunt temnicerul tău, spuse el Şi ia-ţi mâinile de pe pistolul meu Ea se retrase un pas şi zâmbi — Eşti foarte inteligent, domnule Neit, cu toate că eşti ambiguu sexual Acum o să mă duci la masă? Nate şi Dominika se instalară într-un separeu discret din Brasserie de l’Île Saint-Louis, pentru cină Nu aveau de unde şti că Angevine se afla în apartamentul mătuşii sale la 200 de metri de ei, privind un ceas mural din salon Comandară salade frisée, caserolă de legume şi Camembert la cuptor cu ceapă caramelizată şi, în timp ce mâncau, discutară în şoaptă despre ideea ca Dominika să se întoarcă cu el, direct, pentru a se stabili în Statele Unite Ea îl privi pe Nate peste marginea paharului cu vin — Şi ce voi face eu în Statele Unite cu o condamnare la moarte decretată de Moscova atârnându-mi deasupra capului? Cu mecanicii cistilşciki din Departamentul Cinci porniţi pe urmele mele? zise Dominika — Nu te mai poţi întoarce la Moscova În niciun caz, dacă unul dintre ei sau amândoi trăiesc şi pot acţiona oricând — Ziuganov este pe lista celor căutaţi de SVR, la fel ca TRITON Voi avea timp să-mi consolidez poziţia — Eşti ilogică, o contrazise Nate O prinse de mână şi haloul lui purpuriu pulsă Şi aşa este destul de greu Dacă vei continua să lucrezi, sigur, vei fi poate cel mai bun agent din istoria operaţiunilor ruseşti Dar dacă vei fi descoperită şi te vor omorî, atunci totul a fost în zadar Nu, Domi, dacă trebuie s-o ştergi, limpezeşte-ţi mintea şi ieşi — Nu-i chiar aşa de uşor – „să ies”, zise femeia — Pe mine mă-ngrijorează doar felul cum se dezvoltă situaţia Aura din jurul capului său îi spuse Dominikăi că era îngrijorat — Te rog, achită nota, rosti ea Discuţia în contradictoriu avea să vină ulterior; în clipa de faţă doar plutea între ei Merseră pe singura stradă principală, pe lângă magazine şi galerii cu luminile stinse Nate continua să privească feţele puţinilor pietoni care se grăbeau spre casă în noaptea friguroasă Intrară în cameră şi nu apucară să-şi scoată hainele când Gable le telefonă, părând scos din fire Avea să ajungă în două ore; continuaţi să apăraţi fortul „Cu ce ştiri?” se întrebă Nate S-o scoată pe Dominika din ţară? S-o lase să reintre în Rusia? Îşi putea imagina dezbaterea Nu perturbaţi fluxul de informaţii de la DIVA Lăsaţi-o să acţioneze cât poate de mult Nu tulburaţi cazul Lăsaţi avocaţii şi împuterniciţii politici să-i decidă soarta Cei doi se priviră Nate ştia că adaptarea la o viaţă nouă era un coşmar pentru dezertori, asaltul cumulat şi constant al unei culturi străine asupra psihicului, chiar şi pentru un spion experimentat care lucrase peste hotare: muzica din lift răsunând din difuzoare nevăzute, îmbulzeala la ieşirile dintr-un mall supraaglomerat, gustul diferit al apei de la robinet, multitudinea de culori din raionul cu cereale al supermarketurilor Ecranele mari, iPhone-urile şi tabletele piuind, clipind şi ciripind În plus, frumoasa lui rusoaică trebuia să se adapteze la o viaţă nouă într-un loc îndepărtat şi discret Nate şi-o imagină mergând pe Central Avenue din Whitefish, statul Montana, uitându-se zadarnic după solianka, piroşti sau pelmeni Se uită la ea şi recunoscu semnele: ochii de cobalt sclipitor şi obrajii îmbujoraţi Ridică mâinile, pentru a-i lua jacheta de pe umeri, dar ea se apropie mai iute şi-l împinse cu blândeţe în singurul fotoliu pluşat, apoi îşi trecu piciorul pe deasupra şi i se aşeză în poală — Acum o să-ţi explic cum stă treaba, zise Dominika — Ba nu, răspunse el O să-ţi asculţi ofiţerul coordonator şi o să urmezi instrucţiunile Femeia îşi puse mâinile pe umerii lui — Care instrucţiuni? Nate o trase de reverele hainei, pentru a-şi lipi gura de a ei — Nu te mişca, zise Dominika Îşi strecură mâna sub propria jachetă, apoi sub fustă, scotocind prin straturile de haine ale ei şi ale lui, deplasând şi rearanjând, trăgând şi descheind, îndesând şi trăgând fermoare, până când imposibilul se întâmplă şi-l simţi între picioarele ei Erau complet îmbrăcaţi şi încălţaţi, dar conectaţi inextricabil, la câteva straturi mai jos, iar Dominika îl privi pe Nate cu ochi mari, în timp ce-şi freca lent bazinul de al lui O ignoră pe Udranka din colţ Pulsaţiile familiare îi sporiră în vintre, radiindu-i în sus spre piept, îngreuindu-i respiraţia Tot ce putea face era să se îndoaie din mijloc spre el, cu faţa la nici trei centimetri de a lui, păstrându-şi locul, până când buzele începură să-i tremure şi închise ochii, şi-şi rezemă fruntea de a lui şi şopti, Davai, davai, fă-o, fă-o, şi amândoi începură să vibreze şi încercară să nu cadă de pe planetă — Care instrucţiuni? spuse ea cu glas tremurat Camembert la cuptor cu ceapă caramelizată Luaţi din cutie o rotiţă de camembert şi faceţi o tăietură puţin adâncă în X prin coaja de pe faţa superioară Introduceţi usturoi feliat şi crenguţe de cimbru Puneţi rotiţa înapoi în cutia din lemn, stropiţi cu ulei de măsline (sau vin alb ori vermut), aşezaţi pe o foaie de copt şi coaceţi în cuptor la foc mediu, până când brânza începe să se topească în profunzime Serviţi cu felii de ceapă caramelizată în unt şi oţet balsamic 42 Se mişcară din nou după câteva minute Amândoi erau încinşi după ce făcuseră dragoste complet îmbrăcaţi de iarnă, inclusiv cu pulovere şi jachete, într-o cameră caldă de hotel, într-o clădire ce fusese folosită ca baie de aburi ultima oară în 1634 Când Nate propuse un duş, Dominika sugeră să iasă din nou în aerul rece al nopţii şi să se plimbe în jurul insuliţei romantice, poate chiar să traverseze pe un pod în é, ca să găsească pe malul stâng al Senei un bistrou cu orar prelungit, unde să bea un pahar de vin Nate văzu că era încordată – nu era doar obişnuita plimbare după actul sexual – şi că întoarcerea pe stradă însemna pentru ea un tonic subconştient Gândul nerostit era că viaţa de spionaj putea lua sfârşit foarte brusc pentru ea şi Dominika era pregătită să lupte în privinţa asta Femeia îl prinse de braţ şi părăsiră hotelul, verificând, ca de obicei, în ambele direcţii strada principală pustie Cotiră la dreapta, spre Île de la Cité; catedrala avea să fie iluminată şi puteau traversa podul „Lovelock” de balustradele căruia atârnau sute de lacăte ale perechilor de îndrăgostiţi Erau singuri pe stradă când se apropiară de piaţeta din extremitatea vestică a insulei Toate bistrourile şi braseriile erau întunecate, mesele şi scaunele de pe trotuare fuseseră stivuite şi legate laolaltă cu lanţuri Era aproape miezul nopţii şi se făcuse frig O barjă fluvială trecu în aval pe canalul din stânga, blocând luminile felinarelor grand siècle din lungul promenadei, cu motoarele diesel duduind Brusc, Dominika îl luă pe Nate de un braţ, îl întoarse spre ea, îi prinse capul între palme şi-l sărută Nate îi răspunse la sărutare, dar apoi dădu să se desprindă ca să facă o glumă, însă femeia nu-l lăsă şi-i trase chipul din nou spre al ei Avea ochii larg deschişi şi clătină uşor din cap, fără să-şi ia palmele de pe obrajii lui Nate nu se clinti, dar o cuprinse în braţe Vedea că Dominika privea ceva cu coada ochiului Înţelese că trecea cineva pe lângă ei, dar nu reuşi să vadă mai mult din cauza palmelor ei Mâinile Dominikăi tresăriră, iar ea clătină iarăşi din cap În cele din urmă se îndepărtă de el Ochii îi erau larg deschişi — Ziuganov, murmură ea, ăla era Ziuganov Se întoarse şi porni în direcţia în care dispăruse silueta măruntă, pe Quai d’Orléans, pe latura sudică a insulei Nate se întinse şi o apucă de mână — Stai, îi zise O să-l urmăresc eu şi o să chem întăriri Gable va fi aici în 15 minute Dominika scutură din cap şi-şi smulse mâna — Dacă scapă, sunt terminată, spuse ea — Nu şi dacă te-ntorci la hotel, zise Nate — Zabud pro eto, nici vorbă El încearcă să mă omoare, iar eu n-o să fug pe uşa din spate Nici măcar nu te gândi să-ncerci să mă opreşti Nu mai avem timp Ziuganov s-a pus în mişcare TRITON e pe insula asta Ei pot intra împreună într-o clădire şi n-o să-i mai găsim niciodată Porni, apoi se întoarse şi se uită la bărbat — Haide! şuieră ea Merseră cât mai aproape de pereţii clădirilor, oprindu-se în intrândurile uşilor pentru a-i îngădui lui Ziuganov să-şi menţină distanţa Silueta lui se vedea spectral pe trotuarul de vizavi Nu se grăbea – din când în când, privea peste apă – şi în tot cazul nu-şi verifica spatele pentru filaj „Iisuse”, se gândi Nate, „nu ne putem bate joc de ocazia asta ” Capul şi umerii lui Ziuganov apăreau, apoi dispăreau, şi iar apăreau, după cum trecea prin lumina reflectată de Sena Când bărbatul ajunse la jumătatea străzii, încetini şi coti, pentru a coborî pe una dintre rampele late ce duceau la debarcaderul de la nivelul fluviului, şi capul îi pieri treptat Nate şi Dominika traversară silenţios strada şi traseră cu ochiul peste zid Ziuganov stătea la baza rampei, rezemat de stâlpul unui felinar stradal Sena se învolbura întunecată pe lângă el — Îl aşteptăm pe TRITON să apară sau ne ducem acum? întrebă Dominika Nate o prinse de mânecă şi o trase înapoi, în umbra proiectată de un copac ce creştea pe trotuar — Ziuganov n-o să plece nicăieri de pe debarcaderul ăla Iar TRITON va trebui să treacă pe lângă noi pentru a ajunge la el Îi vrem pe amândoi Dominika încuviinţă din cap şi scoase două rujuri „Hristoase”, se gândi Nate, „din nou pistolul-ruj Ruşii ăştia ” Tăceau şi priveau doar vârful rampei Începuse să li se facă frig aşteptând – două minute, apoi trei, cinci Pe neaşteptate, auziră glasuri dinspre platforma de lângă apă Traseră din nou cu ochiul peste zid şi văzură creştetele capetelor lui Ziuganov şi Angevine Nate se îndreptă de spate „Ticălosul a venit pe cealaltă parte, pe promenada joasă de la nivelul Senei”, îşi spuse el Dominika îl smuci de mânecă Cei doi bărbaţi se certau şi glasurile lor sporeau în intensitate Angevine întinse mâna şi-l prinse pe Ziuganov de rever Piticul se smulse furios, se întoarse şi dădu să urce rampa Angevine îl urmă, strigând la el când îl ajunse Nate auzi cuvântul „euro” repetat de două ori Ziuganov îl ignoră şi sui mai departe — TRITON tocmai i-a spus lui Ziuganov numele meu, rosti Dominika şi înaintă câţiva paşi „Iar Ziuganov tocmai i-a spus că el n-are bani”, se gândi Nate urmând-o îndeaproape „Poate că se vor ucide unul pe celălalt ” Ajuns în vârful rampei, Angevine întinse braţul, îl prinse pe Ziuganov de umăr şi-l răsuci spre el – americanul era mult mai înalt decât rusul – apoi ambii încremeniră când zăriră în faţa lor siluetele lui Nate şi Dominika Se găseau la vreun metru şi jumătate depărtare şi se priveau ochi în ochi, înlemniţi Angevine îşi trecu degetele prin păr Chipul lui Ziuganov era contorsionat, iar pieptul i se ridica şi cobora greoi — Sucika, jigodie! şuieră Ziuganov privind-o pe femeie Am ştiut că tu eşti, continuă el într-o rusă guturală Eşti pregătită să vii acasă, să mori? — Mă interesează mai mult să aflu dacă ştii că nu vei mai călca niciodată în Radina, răspunse Dominika Cimitirul săracilor din Paris se numeşte Thiais, jopa, nemernicule Ascultându-i pe ruşi schimbând replici reci şi ameninţătoare, Nate îşi reaminti că singurii oameni pe care ruşii îi urau mai mult decât pe străini erau ei înşişi După care totul se preschimbă în haos Sirena unei barje de pe fluviu răsună ca pistolul unui starter, Angevine se răsuci şi coborî în fugă rampa, lunecând pe caldarâmul neregulat, şi, simultan, Ziuganov ţâşni în dreapta, pe lângă Dominika Impulsionaţi poate de instinctele lor, Nate şi Dominika reacţionară simultan Nate se repezi în jos pe rampă, pentru a-l urmări pe Angevine în lungul debarcaderului Dominika păşi spre Ziuganov şi încercă o măturare cu piciorul, dar piticul veninos sări cu agilitate şi sprintă în întunericul de pe Quai d’Orléans Dominika alergă după el pe centrul străzii pustii acum, la miezul nopţii Îşi aminti că pe colţurile estice ale insulei existau două sectoare din Pont de Sully, de pe care se putea ajunge fără greutate într-o parte sau cealaltă a oraşului Nu-l putea lăsa să scape Ziuganov ştia că ea era cârtita Piticul era surprinzător de rapid şi Dominika nu reuşea să reducă distanţa, deşi mai sărea peste capota vreunei maşini parcate pentru a încerca să se apropie Ziuganov simţi că-şi pierduse totuşi din distanţa iniţială şi se îndepărtă pe neaşteptate de pod, apoi sări gardul înalt până la brâu al părculeţului Barye, se năpusti printre ramurile mult atârnate ale sălciilor plângătoare şi coborî aproape orbeşte pe treptele late către platforma fluvială De undeva din umbră se auzi strigătul răguşit al unui paznic Aceasta era extremitatea estică a Île Saint-Louis, iar Sena lovea întruna, desfăcându-se după aceea în două braţe, în digul de forma unei prove de vapor Ziuganov se opri şi se întoarse Dominika era în capul scărilor, gâfâind Purta o fustă plisată din lână neagră, cu colanţi, un pulover pe sub jacheta impermeabilă şi pantofi de jogging Părul i se desfăcuse pe jumătate în urma alergării şi-l trase cu un gest absent după ureche în timp ce cobora încet scara spre el Îl putea încă simţi pe Nate pe interiorul coapselor ei Era incredibil de obosită Ocolind colţul debarcaderului, Nate alunecă pe un bolovan noroios din caldarâm şi căzu violent în fund, ceea ce-l salvă de ţeava de trei metri – una dintre cele câteva componente ale unei schele abandonate ce fuseseră stivuite lângă zid – pe care Angevine o roti spre capul lui, dar care răsună acum ca un clopot, inofensiv, din piatră Angevine lovi din nou, de data asta ca un tăietor de lemne, de sus, de deasupra capului său, în jos, direct spre capul lui Nate Aflat pe spate, Nate se răsuci disperat pentru a scăpa de ranga care i-ar fi sfărâmat craniul şi se rostogoli în Sena rece ca gheaţa, fiind înconjurat imediat de mirosul dulceag-greţos al gunoaielor şi gustul amar Simţi viteza apei, care clocotea pe lângă el, şi izbuti să-şi vâre degetele şi vârful unui pantof într-o îmbinare din zid, înainte de a fi desprins de curent şi târât în aval – în trei minute, ar fi trecut de cotul Orsay şi de Turnul Eiffel Asta, desigur, dacă n-ar fi fost absorbit în vreun vârtej sau împins sub un doc, unde s-ar fi înecat Încercă să-şi scoată pistolul de la brâu, însă aproape că-şi pierdu priza şi trebui să renunţe la idee şi să se ţină strâns în vreme ce fluviul îl trăgea înapoi Angevine stătea exact deasupra lui, cu picioarele uşor depărtate, gâfâind din greu, dar pregătind o lovitură finală, care să-i zdrobească fata ori mâinile lui Nate — Troglodiţilor, şuieră el, voi subestimaţi cu cine-aveţi de-a face Ţinea ţeava pe umăr, ca un jucător de baseball, care se relaxează înainte de a intra cu bastonul său pe teren — Da, ai dreptate, răspunse Nate, eşti un trădător mai mare decât şi-a imaginat oricare dintre noi Angevine clocoti la auzul insultei, schimbă priza pe ţeavă pentru mai multă precizie şi făcu un pas mai aproape Riscând să fie târât de curent, Nate desprinse o mână, o repezi înainte, îi prinse pantalonul şi smuci Dezechilibrat de ţeava grea pe care o ridicase deasupra capului, Angevine alunecă pe caldarâmul noroios şi căzu în apă, iar ţeava ricoşă pe bolovani şi ateriză în Sena Bărbatul ieşi la suprafaţă, scuipând apă, ceva mai departe de Nate, şi se întinse ca să se agaţe de mal, de care îl mai despărţeau 30 de centimetri, dar curenţii îl traseră înapoi şi îl îndepărtară, în vreme ce se răsucea şi bătea din braţe cu disperare pentru a-şi păstra stabilitatea În trei secunde ajunsese în mijlocul canalului O ambarcaţiune Bateaux-Mouches de noapte – lungă, lată, vesel iluminată şi cu acoperiş din sticlă – care duduia în aval sună sirena când un punct, care era capul lui Angevine, se ridică peste cresta valului creat de provă, apoi coborî în scobitura valului, legănându-se în lungul copastiei, până se ridică din nou peste siajul pupei şi, cu un urlet, se zbătu, absorbit în vârtejul elicei Corpul îi dispăru sub apă, apoi azvârlit înapoi de una dintre palele elicei, urmat de capul său retezat Sirena disperată a ambarcaţiunii continuă să răsune în note de bas, în timp ce turiştii japonezi de pe puntea superioară transformară noaptea în zi cu bliţurile telefoanelor Trupul lui Angevine pluti în aval în licărul luminilor de pe mal, după care dispăru dincolo de Île de la Cité Cu un efort considerabil, Nate sui înapoi pe debarcader, tremurând, cu hainele şiroind de apă Porni repede pe stradă, cu gândurile gonindu-i Angevine dispăruse Ticălosul nu-şi mai căpătase ultima plată pentru trădarea ţării sale şi acum era mort Gable avea să tragă un şut capului lui Angevine pescuit din Sena, trimiţându-l înapoi în apă şi avea să spună: „Durerea noastră nu-l poate aduce înapoi” Apoi Nate şi-o aminti pe Zarubina, plutind cu faţa în jos în bazinul unei fântâni Dominika! Sprintă pe Quai d’Orléans, cu răsuflarea întretăiată şi pantofii clipocind, simţind încă în nări duhoarea fluviului Departe în celălalt capăt al insulei se vedeau lumini şi se auzeau sirene * Când coborî treptele spre Ziuganov, Dominika ştiu că avea să-l ucidă Readucerea lui în lanţuri la Moscova ar fi fost o opţiune atrăgătoare – Putin ar fi fost impresionat – dar nu şi acum, nu după ce el îi auzise numele de pe buzele lui TRITON Îşi pipăi rujul din buzunar, căutând capătul cu pistonul-trăgaci Avea să se apropie la o lungime de braţ de el şi să ţintească centrul de masă Întrucât glonţul era exploziv, chiar dacă l-ar fi lovit doar în mână, ar fi vaporizat-o până la încheietură şi ar fi provocat o hemoragie masivă Dacă îl lovea în trunchi, şocul hidrostatic ce ar fi urmat i-ar fi transformat cavitatea toracică într-un sac cu măruntaie sfârtecate Ziuganov stătea pe loc şi se uita la ea, aruncând priviri rapide în stânga şi-n dreapta – nu existau niciun fel de scări sau alte moduri de a scăpa de pe platformă Sena? Nu era un înotător bun şi nu credea că ar fi supravieţuit căderii în apă Egorova avea o reputaţie, ucisese bărbaţi, fusese instruită în Sistema corp la corp, dar era oare atât de bună? Aşteptând-o să se apropie, piticania de Ziuganov se simţi cuprins de vechea şi familiara senzaţie care-l furnica, a nerăbdării asasinului de a înfige obiecte ascuţite în locuri moi Instinctele îi spuseră să aştepte ca femeia să ajungă mai aproape, s-o orbească sau s-o schilodească şi apoi s-o omoare Ziuganov voia să vadă faţa Egorovei când murea Aripi negre de liliac se înălţară în spatele capului său – niciun gargui de pe cornişele apropiatei Catedrale Notre-Dame nu putea fi pe măsura lor – când Dominika se apropie, scoţând încet din buzunar mâna cu rujul Marta şi Udranka erau pe malul fluviului, ca două sirene rusalce, cântând Dincolo de bătăile propriei ei inimi, o auzi pe Hannah în spatele ei Dominika ridică tubul rujului, cu braţul drept şi încordat, îndreptat spre pieptul lui Ziuganov şi apăsă pistonul Bărbatul tresări şi se aplecă Apoi lumea încetini, stelele îngheţară pe orbitele lor, Sena încetă să mai curgă Din ruj ieşi doar un piuit muzical, slab, de parcă un arc s-ar fi rupt într-un ceasornic de buzunar Rateu Declanşator electric defect Componentă stricată Nu mai avea timp să caute al doilea tub Cu o singură mişcare circulară, Dominika aruncă rujul mort în apă, păşi spre stânga lui Ziuganov şi-l prinse de mânecă El se smuci înapoi şi femeia se apropie, legănându-i braţul în direcţia în care dorea el să se ducă, şi apoi, brusc, înapoi, într-un arc spre ea, ridicându-şi în acelaşi timp celălalt braţ de-a curmezişul spre gâtul lui Înainte ca Dominika să poată lovi, Ziuganov izbuti să-i blocheze cumva braţul şi se îndepărtă de ea Se mişcă iute şi cu iscusinţă Rămaseră privindu-se în ochi – o ceaţă neagră ieşea din privirea şi din gura lui, şi bărbatul mârâi Dominika avea să-i imobilizeze un braţ, după care să-i aplice o lovitură în cap, apoi să scoată al doilea ruj-pistol Ziuganov veni spre ea cu un straniu ţopăit legănat şi femeia înaintă pentru a-i folosi momentul de inerţie, însă Ziuganov îşi duse un braţ după gâtul ei şi-şi dezgoli dinţii Ce intenţiona piticul canibal, s-o muşte? Dominika îşi retrase capul şi-l lovi de două ori, extrem de rapid, sub nas, ţintind un punct aflat la cinci centimetri în interiorul craniului Capul bărbatului zvâcni înapoi şi ochii i se înceţoşară, dar continuă să-şi ţină gheara în jurul gâtului ei şi o smuci către el, strivindu-i sânii de pieptul său Mirosea a oţet şi excremente Mâna lui liberă ridică cuţitul Sabatier de filetat lung de 20 de centimetri pe care-l luase din bucătăria mamei sale şi-l înfipse în flancul Dominikăi, jos, imediat deasupra osului şoldului Lama curbată era subţire şi letal de ascuţită, dar se flexionă – aşa cum sunt predispuse să facă astfel de cuţite – când sfâşie învelişul impermeabil dur al jachetei femeii, astfel că doar şapte-opt centimetri de lamă pătrunseră în carne Dominika simţi un fulger de foc, care radie în jurul taliei şi în sus prin stomac Îşi băgă unghiile degetelor mari în ochii lui Ziuganov – rată unul – iar el scutură din cap de durere Ziuganov ştia senzaţia cărnii şi trase cuţitul afară, apoi îl împlântă iarăşi, încercând să treacă prin jachetă, şi acum simţi lâna puloverului atingându-i încheieturile degetelor, dar mâna Dominikăi se încleştă pe încheietura mâinii lui şi nu reuşi să înfigă lama mai mult de doi-trei centimetri Smulse cuţitul şi înjunghie din nou, apoi din nou, întinzând braţul pe după ea, spre şale, încercând să atingă rinichii sau lobul inferior al ficatului Îi privi chipul cu un singur ochi – celălalt era înceţoşat şi lăcrima – şi văzu că gura jigodiei era deschisă şi că gâfâia, ochii albaştri îi clipeau repede, iar corpul îi tremură uşor şi începu să lunece în jos în faţa lui; îi dădu drumul gâtului şi ea se aşeză cu un bufnet pe bolovani, aplecându-se niţel şi apăsându-se cu palma pe o parte Dominika simţea doar o centură de durere intensă în jurul taliei, după aceea atingerea caldarâmului, când se întinse pe partea nelovită, apoi praful umed sub obraz Ziuganov era aproape, învăluit în negru, şi o rostogoli pe spate – mişcarea aceea a fost o agonie pentru ea, fiindcă ceva din interior i se desprinsese şi era fierbinte şi lichid Auzi un glas de bărbat – „Nathaniel, ajută-mă”, se gândi ea – dar Ziuganov urlă şi flutură cuţitul, iar glasul – era al unui paznic de noapte, nu al lui Nathaniel – dispăru Ziuganov se aşeză călare peste ea, lăsându-se cu toată greutatea şi provocându-i şi mai multă durere Regreta teribil că nu putea petrece câteva ore cu Egorova, dar trebuia să se mulţumească doar cu atât Paznicul ăla băgăcios avea să cheme poliţia, aşa că mai dispunea doar de un minut sau două Strălucirea nocturnă din Oraşul Luminii acoperea vederea Dominikăi Durerea din măruntaie i se înălţa în talazuri spre maxilar, iar palma cu care apăsase prima rană era lipicioasă Deschise ochii şi-l văzu pe Ziuganov aplecându-se în faţă, cu silueta conturată pe fundalul luminos al Parisului, cu aripile de liliac extinse Simţi un aer rece pe abdomen şi pe sâni şi înţelese că îi ridicase puloverul până sub bărbie „Nu-i stă în caracter ploşniţei ăsteia asexuate ” Simţi după aceea degete reci, cercetătoare, mişcându-se peste cutia ei toracică, degete ca nişte gândaci reci, pipăind şi căutând spaţiul dintre coastele a patra şi a cincea, acolo unde putea strecura cuţitul, pentru a-i spinteca inima şi plămânii Nu era un flirt Degetele i se opriră – găsise adâncitura dintre coastele ei, exact acolo unde putea înfige vârful lamei Ziuganov se aplecă peste Dominika – unul dintre ochi îi era umflat şi închis – şi-i răsuflă în faţă Apoi îşi strecură o mână sub ceafa ei şi-i ridică uşor capul, de parcă s-ar fi pregătit să hrănească cu lingura o rudă bolnavă Vorbi răguşit în rusă: — Nimeni nu poate şti vreodată exact când şi unde va muri, dar tu poţi să ştii acum, Egorova: miezul nopţii, în Paris, pe un mal împuţit, cu gust de sânge-n gură şi cu miros de sânge-n nas O să-ţi tai hainele şi-o să te-arunc în Sena, pentru ca prietenii tăi americani să te poată găsi în jos pe râu, umflată şi cu pielea crăpată, şi va fi sfârşitul pentru tine Pleoapele Dominikăi fluturară şi vorbi încet Ziuganov se încruntă şi-şi apropie urechea de buzele ei Se dădea în vânt după ultimele cuvinte ale oamenilor care mureau în chinuri, mai ales când el personal le provocase acele chinuri — Da’ tu ştii când o să mori, svinia, porcule? susură femeia Ziuganov se uită în ochii ei albaştri – erau abia deschişi şi ceţoşi din cauza şocului Surâse, apoi clătină încet din cap dintr-o parte în cealaltă, mustrător, şi şopti: — Vrăbiuţo, tu n-o să Dominika puse tubul rujului sub bărbia lui Ziuganov şi apăsă trăgaciul Clicul distinctiv abia se auzi, urmat de un zgomot plescăit, precum acela scos de un pepene scăpat pe beton Ochiul sănătos al lui Ziuganov era deschis când bărbatul căzu pe o parte şi capul lui lovi sec caldarâmul Un picior îi era întins peste stomacul Dominikăi, iar faţa îi era întoarsă de la ea Ceafa lui – în jurul capului nu mai exista nicio aură – era o gaură ce semăna cu o bombonieră, atâta doar că era goală până la măsele Briza nopţii clinti câteva şuviţe de păr ale bărbatului în jurul marginii neregulate din ţeasta sa Cu o mişcare tremurătoare de backhand, Dominika aruncă tubul rujului peste el, în Sena Gestul îi provocă o durere uriaşă în abdomen şi se strădui să împingă piciorul bărbatului de pe ea Braţele nu-i funcţionau prea bine, iar mâinile îi erau amorţite Efortul acela aduse un val nou de durere în piept şi un vuiet în urechi, care acoperi uruitul apei, aşa că n-auzi paşii care alergau spre ea şi se miră să vadă chipul unui tânăr în jachetă portocalie, aplecându-se peste ea Îi simţea mirosul aftershave-ului Era foarte chipeş, nu la fel ca Nate, dar el îi zâmbi şi zise Ne bouge pas, nu te mişca, apoi auzi cuvântul „plasmă” şi-l simţi ridicându-i puloverul şi aplicând presiune peste rănile înjunghiate şi se întrebă dacă îi vor arunca trupul în râu, fiindcă acolo ar fi putut să înoate şi să cânte cu Marta şi cu Udranka, apoi simţi un iz de alcool şi o înţepătură în braţ şi o prinse pe Hannah de mână, când ei o ridicară pe targa cu rotile şi o urcară pe trepte, departe de fluviu, strălucirea nopţii destrămându-se în ochii ei * Lumini se reflectau din faţadele clădirilor În jur se strânsese un grup de gură-cască, cei treji la ora aceasta din noapte, şi Nate îşi croi drum printre ei Alergă spre un poliţist cu cască şi cizme, care se întoarse cu braţele desfăcute pentru a-l opri Nate nu ştia ce altceva să spună în franceză în acele momente decât ma femme, soţia mea, şi ironia acelor cuvinte aproape că-i făcu să se înece de emoţie Poliţistul încuviinţă din cap şi Nate merse un metru, apoi se opri în capul scării Terasa cu caldarâm părea o plajă după invazie: ambalaje medicale împrăştiate şi două ghemotoace mari de feşe înroşite se vedeau între două bălţi substanţiale de melasă întunecată – sub razele felinarului, sângele părea strălucitor şi negru – şi Nate zări pe jos un cuţit, cu lama acoperită de dungi dantelate sângerii Dominika nu avusese cuţit Era probabil al lui Ziuganov Iar sângele închegat de pe tăiş trebuia să fie al ei Un alt poliţist stătea lângă un corp întins pe caldarâm, acoperit cu o folie de cauciuc; sub el se vedea şi mai mult sânge Echipa unei ambulanţe desfăcea fermoarul unui sac pentru cadavre Un al doilea poliţist în combinezon şi cu chipiu scria pe un clipboard Poliţistul făcu semn echipei medicale, care aşeză sacul lângă corp şi trase la o parte folia de cauciuc Nate îşi ţinu răsuflarea Era Ziuganov, care nu mai avea jumătate din cap „Rujul-pistol”, se gândi imediat Nate Unde era Dominika? Fusese înjunghiată? „Dumnezeule, Sena!” Şi-o imagină pe Dominika, după ce-i zburase creierii piticului, apăsându-se cu palmele peste răni şi târând după ea intestine, împleticindu-se orbeşte şi căzând în apă Targa rulantă cu sacul în care se găsea corpul lui Ziuganov sui scara, urmată de doi poliţişti „Incineraţi-l pe piticul nemernic”, se gândi Nate, „altfel se va târî afară din criptă când va fi lună plină ” Primul poliţist îi făcu semn lui Nate că trebuia să plece El încercă să-i pună o întrebare, dar creierul îi era blocat în rusă Tot ce a putut a fost să repete Ma femme?, iar poliţistul strânse din umeri şi zise de câteva ori Hôpital, apoi Elle était mourante, iar Nate înţelese suficient şi simţi cum faţa i se goleşte de sânge şi se bâlbâi Mort?, moartă?, însă poliţistul repetă nervos Elle était mourante, ceea ce Nate bănui că însemna nu „moartă”, ci „pe moarte” Poliţistul îl privea cu interes Nate se aşeză pe o bancă ferită şi închise ochii, cu mâinile tremurând, cu hainele încă picurând Să telefoneze „Telefonul mobil este codificat, totuşi fii atent ” Gable răspunse după primul ţârâit — Ce-i? spuse el — I-am văzut pe insulă Eu am plecat după TRITON — L-ai prins? se interesă Gable Spune-mi că l-ai prins Se auzi un bâzâit şi un bufnet — Nash? rosti Benford Eşti pe speaker Ce s-a-ntâmplat? — Simon, ascultă-mă, cârtiţa ta e moartă; a căzut în Sena când ne-am luptat şi a intrat în elicea unui vaporaş L-a decapitat, am văzut cu ochii mei De acum cadavrul e pe la digurile de inundaţii de lângă Île aux Cygnes, în aval de Turnul Eiffel — Unde-i mărgica? întrebă Gable — A fugit după şeful ei şi l-a urmărit până-n capătul insulei — Ce naiba căutări voi afară din hotel? întrebă Gable — Am ieşit să cinăm şi ne-ntorceam Mă poţi concedia mai târziu — Lasă asta, interveni Benford Ce s-a-ntâmplat? Unde-i piticul? — Nu mai are jumătate din cap Ea l-a ucis, dar, Iisuse, Simon, se pare că el a-njunghiat-o; este foarte mult sânge pe-aici şi medicii au luat-o înainte să fi ajuns eu Cred că poliţaiul a spus că era pe moarte — Poate că era sângele lui, zise Benford — Pe jos era un cuţit plin de sânge Poliţaiul a tot repetat „spital” — A zis la ce spital? întrebă Benford — Nu ştiu spitalul, dar o să aflu şi mă duc acolo — Negativ, Nash, zise Benford Stai pe loc — Cum adică să stau pe loc? E pe moarte, nu-nţelegi? — Nash, avea paşaportul asupra ei? întrebă Benford — Da, răspunse Nate ţinându-se de cap — Autorităţile de la spital îi vor anunţa ambasada Când îi vor afla numele, în 30 de minute în rezerva ei vor fi un diplomat, un ofiţer consular şi doi securişti — Nu ştim asta — Alo, dobitocule, vorbi Gable Chiar nu-nţelegi cum stă treaba? Vrei s-o vizitezi c-un buchet de margarete şi să dai nas în nas cu jumătate din ambasada rusă? — N-o putem abandona, rosti Nate legănându-se înainte şi înapoi — Nu mai vorbi şi gândeşte, se răsti Gable la el Ea a făcut ceea ce trebuia să facă – şi-a executat misiunea Este o eroină dată naibii — Poate că-i o eroină moartă, zise Nate — Poate că da, poate că nu, îl calmă Gable Mai gândeşte-te — Deci ne retragem şi-o lăsăm pe ea să continue singură? — Şi sperăm la tot ce poate fi mai bine şi aşteptăm până când ne va da un semn dinăuntrul Rusiei, zise Benford — Cum adică să sperăm la tot ce poate fi mai bine? Şi dacă moare? Atunci n-o să mai aibă cine să răspundă la mesaje — Dacă scapă cu bine după evenimentul ăsta, credibilitatea ei va fi impecabilă, îi explică Benford Au dispărut toţi cei care-i puteau face vreun rău Este perfect — Simon, tu te auzi ce spui? exclamă Nate Ea e ferfeniţă şi tu vorbeşti despre acoperirea ei — Sunt la fel de preocupat ca şi tine de soarta ei, îl linişti Benford, dar ea a excelat în slujirea statului Va fi intangibilă — Dacă n-o să moară în una dintre clinicile lor de rahat — Nash, interveni Gable, ne vedem în 20 de minute la hotel O să te-ajut să strângem şi plecăm imediat de-acolo — Sigur că da, bratok, zise Nate Halal frate mai mare! — Exact, spuse Gable Voi face orice, indiferent cât ar fi de dificil, ca s-o ţin în siguranţă — Abandonarea ei este felul în care o ţii tu în siguranţă? rosti Nate, strângând puternic telefonul „Probabil că-i mai bine că nu suntem faţă în faţă”, îşi spuse el — Exact aşa o vom ţine în siguranţă, încuviinţă Gable Ziua aceea, cea mai neagră, despre care v-am povestit, tocmai a sosit Nate închise ochii şi o văzu pe Dominika întinsă, cu un tub în gură, cu indicatorii vitali oscilând pe un ecran verzui, cu un braţ conectat la senzori şi perfuzie, iar cu celălalt întins pe lângă trup; pe acela l-ar fi ridicat el ca să-l lipească de obraz, ca s-o anunţe că era alături Ochii îl înţepau şi nu vorbi — Nash, mai eşti acolo? întrebă Gable Nu-i răspunse, ci privi Sena şi clipi în faţa luminilor înceţoşate — Nathaniel, rosti Benford Vorbeşte cu ea acum Ce ţi-ar spune? — Nu ştiu — Ba da, ştii Ascult-o Îl străbătu un fior când auzi glasul Dominikăi, sobru şi în acelaşi timp dulce, cu accentul legănat, care-l înnebunea, şi numele lui, Neit, şi ea zicând duşka, lasă-mă să plec, o să fac treaba asta şi-o să te văd data viitoare, iar el o întrebă când, şi ea răspunse data viitoare, şi lui Nate i se păru că putea să audă sirenele Dominikăi din Kremlin cântând pe malul Senei Suspină prelung şi tremurător — Ne vedem la hotel, rosti apoi brusc şi închise telefonul * Era miezul nopţii, 18 luni mai târziu, la 300 de kilometri sud-est de Teheran O notă muzicală – precum clopoţelul unui telex – începu să sune în camera de comandă subterană dedicată exclusiv Sălii C de centrifuge din uzina de îmbogăţire a uraniului de la Natanz Doi tehnicieni din tura de noapte tresăriră şi schimbară priviri peste consolele de comandă şi control Puteau simţi podeaua mişcându-se, iar scaunele lor cu rotile se legănară uşor Pe perete, o fotografie înrămată a ayatollahului Khamenei se strâmbă în cârligul ei şi un pahar de ceai în care se afla o linguriţă se deplasă, zăngănind, pe suprafaţa mesei ca o jucărie întoarsă cu cheia Clopoţelul continuă să sune Cutremur Impasibil, un tehnician îşi deplasă scaunul până la seismometrul triaxial de bandă largă CMT40T în formă de butoiaş din colţul încăperii şi se asigură că înregistra şi expedia valorile scării Mercalli modificate la desktopurile lor Observă că înregistrările iniţiale ale intensităţii seismice erau în domeniul 4–4,5 Mari, totuşi nu periculoase Cel puţin nu acum, când aveau sub utilaje podeaua de izolare seismică Ambii tehnicieni verificară în mod reflex cadrane analoge şi digitale, pentru a vedea fluxul de alimentare cu materie primă al cascadei, statutul rotoarelor şi temperaturile lagărelor Totul era normal Cascada din Sala C opera perfect; fusese absolut perfectă de când fusese instalată şi testată cu un an în urmă O mie şapte sute de centrifuge de gaz funcţionau cu o mie cinci sute de rotaţii pe secundă, adică peste Mach 2 După şase luni, producţia măsurată cu grijă – şi ţinută secret de inspectorii AIEA – creştea şi apropia procesul de îmbogăţire de procentaje de nivel nuclear Era opera celui mai recent martir, profesorul Jamshidi, probabil o victimă a asasinilor sionişti „E moştenirea lui magnifică”, se gândi tehnicianul Clopoţelul seismic continua să sune, dar valorile trepidaţiilor solului se diminuau Puteau să urmeze replici seismice, însă cutremurul se terminase Cei doi tehnicieni aruncară priviri scurte spre transmisia video în circuit închis a sălii cascadei, discret iluminată, climatizată şi tăcută, o pădure de tuburi şi grupuri de conducte ce se ridicau deasupra lor, al cărui unic zgomot era zumzetul constant şi liniştitor al rotoarelor centrifugelor Totul era normal, totul funcţiona lin şi perfect „Deşi a avut loc un cutremur cu intensitatea mai mare de patru”, se gândi tehnicianul Acesta era meritul podelei seismice, o adevărată minunăţie a ingineriei germane Tehnicienii ştiau că echipamentul era german – toate etichetele o anunţau – dar instalarea fusese asistată de tehnicieni ruşi „Cine poate şti motivul? Mai bine să nu pui întrebări ” Noul display de pe consola lor era hipnotizant şi-l puteai privi ore în şir: planul schematic al podelei seismice – totul era controlat prin computere – cu sute – ba nu, cu mii – de leduri ce reprezentau pivoţii de sub podea, axele verticale şi articulaţiile Ledurile albastre-închis clipeau şi pâlpâiau, uneori izolat, alteori în blocuri sau şiruri sau coloane, iar alteori în valuri ameţitoare, indicând ajustările constante, infime pe care le efectua mecanismul de sub podeaua din aluminiu, cu aspectul şi culoarea cenuşie a pietrei sparte „Ca firmele pâlpâitoare ale cazinourilor şi hotelurilor din Las Vegas, destule lumini ca să transforme noaptea în zi”, se gândi tehnicianul „Mi-ar plăcea să le văd pe toate, preferabil înainte să bombardăm New Yorkul ” Display-ul ledurilor era activ, cu luminiţele clipind întâi într-o parte, apoi în cealaltă, arătându-le tehnicienilor că podeaua reacţiona şi amortiza vibraţii pe care ei înşişi nu le mai puteau percepe prin pardoseala din incinta de comandă şi control Uluitor Apoi o singură lumină roşie de avertizare apăru pe display-ul principal, o lumină pe care ei nu se aşteptaseră niciodată s-o vadă: Foc Tehnicienii se uitară la cadrane, apoi schimbară priviri Scurtcircuit? Negativ Defect mecanic? Nimic de felul acela nu era indicat Stelajele utilajelor? Filtrele de aer? Curentul alternativ? Nimic Display-ul podelei învie brusc când toate ledurile se aprinseră, clipiră o dată, apoi se stinseră complet Ambii tehnicieni priviră simultan monitorul video şi observară o pată de lumină orbitor de albă ce ardea sub podea, acum vizibilă printre rotoare, devenind mai albă decât arcul de sudură, proiectând pe pereţii îndepărtaţi umbre ale tuburilor centrifugelor ca desprinse din filmul Portocala mecanică Un tehnician se repezi şi apăsă butonul roşu pentru oprirea de urgenţă a centrifugelor, dar un punct topit al podelei crease un dezechilibru infim al utilajului numărul trei din al doilea rând al primei cascade Acesta se smulse din rulmenţii inferiori şi, cu vidarea întreruptă, rotorul interior fisură mai întâi carcasa, apoi o sparse, trimiţând şrapnel ce ţiui şi zăngăni, izbindu-se în utilajele vecine, cauzând astfel o avarie profundă, a cărei furie spori, până ce rând după rând de centrifuge-dervişi au fost smulse de pe rotoarele lor Vacarmul distrugerii era acoperit doar de cacofonia alarmelor de incendiu ce urlau în săli Un tehnician apăsase deja alarma de urgenţă pentru radiaţii şi sirena începu să zbiere în afara camerei de comandă Celălalt tehnician smulse telefonul şi-l sună pe generalul CGRI Reza Bhakti, din Corpul Gărzii Revoluţionare Islamice, comandantul uzinei Urlând în telefon şi înjurând feroce, Bhakti le ordonă celor doi să rămână pe loc până ajungea şi el acolo Îşi puse chipiul cu frunza de aur pe cozoroc şi sări în jeepul său către galeria de acces supraterană spre tunelul către Sala C Ambii tehnicieni cunoşteau procedura şi rămaseră calmi: aveau să stea în camera de control etanşă şi fără ferestre, până la încheierea crizei imediate, după care să iasă de acolo, îmbrăcaţi în costumele de protecţie radiologică din dulap Procedura de urgenţă nu ţinea însă seama de accidentul nuclear accelerat, alimentat de incendiul cauzat de fosforul alb şi întreţinut de aluminiu, care se topea rapid şi nu avea să se oprească probabil decât în centrul planetei Tehnicienii priviră monitorul, a cărui imagine deveni pe rând albă, de la supraîncărcarea pixelilor, apoi maronie, când lentilele se topiră, şi în cele din urmă neagră când videocamera însăşi se lichefie precum ceara de pe suportul ei mural Dacă ar mai fi funcţionat, tehnicienii ar fi văzut cum puţinele tuburi-centrifuge încă rămase verticale se topeau ca nişte castele de nisip sub acţiunea fluxului Deoarece materia primă gazoasă era eliberată în aerul supraîncălzit, incendiul devastator deveni radioactiv La momentul acela, fosforul alb înghiţise toată podeaua de aluminiu şi acum mistuia pereţii din beton şi grinzile de ranforsare din oţel ale plafonului, creând un inel rotitor supersonic de foc, care aspira cu atâta violenţă aerul, încât uşile blindate ale Sălii C se curbară spre interior Coridorul de acces, înclinat şi lung de 400 de metri, a fost transformat într-un tunel aerodinamic, aspirând în furnal echipamente, cărucioare şi materiale de construcţie neancorate cu peste 150 km/h Conductele de ventilaţie ale Sălii C se transformară în mod similar în motoare de reacţie, un fenomen pe care generalul CGRI Bhakti îl simţi pe propria sa piele, când îşi opri jeepul lângă o priză de aer aflată deasupra solului şi se trezi smuls de pe locul său, târât prin grilajul protector şi absorbit în conducta supraîncălzită, luând foc cam pe la jumătatea ei ca fitilul unui lămpi cu kerosen În mod bizar, chipiul lui cu cozoroc rămase pe podeaua jeepului Aerul se încinsese în camera de control şi telefonul nu mai funcţiona Cadranele erau moarte, display-urile digitale erau negre şi aerul urla prin tunel, zgâlţâind uşa Tehnicienii se rotiră în scaunele lor când auziră un şuierat O pată de foc se aprinse într-un colţ inferior al incintei şi se întinse repede, urcând pe colţul dintre pereţi spre plafon Camera de comandă şi control era construită din beton, care n-ar fi trebuit să ardă Tehnicienii se grăbiră să-şi îmbrace costumele protectoare, în timp ce focul se lăţea pe îmbinările plafonului Peretele îndepărtat îşi schimba culoarea, pe măsură ce magma din sala cascadei de centrifuge începu să ardă prin el Tehnicienii costumaţi şovăiră lângă uşă, neştiind dacă să iasă în tunelul de acces care mugea Fotografia strâmbă a ayatollahului Khamenei căzu pe podea şi luă foc instantaneu După o săptămână, Ali Larijani, preşedintele Parlamentului iranian, a fost instruit de Liderul Suprem Khamenei să sune la cabinetul preşedintelui Federaţiei Ruse Graţie poziţiilor sale anterioare, de secretar al Consiliului Suprem de Securitate Naţională şi principal reprezentant al comunităţii nucleare, Larijani cunoştea detaliile programului nuclear al Iranului În plus, rangul îi conferea suficientă prestanţă pentru a vorbi deschis cu idolatrul din nord, informând Kremlinul de suspendarea relaţiilor diplomatice între Republica Islamică şi Rusia şi de intenţia Teheranului de a restabili legături de cooperare unilaterale cu grupări islamice din Caucaz Larijani îşi încheie convorbirea, transmiţând preşedintelui un mesaj personal din partea Liderului Suprem Eeshala tah akhareh ohmret geryeh bakoney Sper că vei jeli tot restul vieţii 43 Preşedintele Putin stătea la biroul din cabinetul prezidenţial lambrisat în lemn de mesteacăn din Clădirea Senatului de la Kremlin Purta un costum bleumarin, cămaşă bleu şi cravată albastră-argintie Răpăi cu degetele sale scurte pe tăblia biroului, în timp ce citi raportul SVR cu dungă albastră, urgent şi strict secret, despre incendiul şi catastrofa centrifugelor care se petrecuseră cu două zile în urmă în uzina de uraniu din Natanz În dosar erau incluse imagini provenite de la satelitul YOBAR al Ministerului Apărării rus Fotografiile în infraroşu arătau un nor de fum supraîncălzit, lung de kilometri, care suia în văzduh şi era purtat spre sud-est Era un nor toxic, care avea să-i ucidă pe toţi cei peste care trecea – iranieni, afgani şi palestinieni deopotrivă Radarul cu apertură sintetică al satelitului pătrunsese prin norul de fum şi dezvăluise un crater (radioactiv) acolo unde se topise şi se prăbuşise acoperişul Sălii C O notă tehnică finală echivala intensitatea efectului termic din Natanz cu cel al erupţiei din 2014 a vulcanului Kelud din Java de Est „Kakaia razniţa, cui îi pasă?”, se gândi Putin, apoi închise dosarul şi-l aruncă în mapa „ieşiri”, o tavă din marmură albă de Koelga Nu-i păsa absolut deloc; dezechilibrul global, confuzia şi haosul le conveneau perfect lui şi Rusiei Poate că incendiul acesta era opera americanilor sau israelienilor sau poate că babuinii ăia iranieni nu ştiau cum să lucreze cu uraniul Ei bine, el primise de mult banii de la Teheran pentru livrare şi se făcuseră „depozite ale investitorilor”; Govormarenko împărţise deja sumele în euro Nu conta: când iranienii aveau să fie pregătiţi să reconstruiască, Rusia avea să apară cu echipamente şi experţi care să-i consilieze Cu preţuri à la carte Şi n-aveau decât să-ncerce să-i asmută pe caucazieni; n-aveau nicio şansă, fiindcă el îşi controla bine supuşii Nouăzeci şi şase la sută dintre ruşi fuseseră de acord cu recentele lui iniţiative militare din Ucraina; nouăzeci şi cinci la sută dintre ei credeau că Statele Unite aţâţau Kievul capricios să-i persecute pe etnicii ruşi în Ucraina Nouăzeci şi doi la sută credeau – ba nu, ştiau – că aceeaşi situaţie exista în enclave ruseşti din Caucaz, Moldova, Estonia, Lituania şi Letonia Oportunităţi aveau să apară Ele apăreau întotdeauna Putin avea să fie cu ochii pe oligarhi, care mormăiau despre problemele lor băneşti cauzate de sancţiunile bancare occidentale Nimic ce să nu poată fi domolit de câteva procese şi condamnări la închisoare pentru corupţie În scurt timp, contracte importante pentru livrări de gaze naturale şi petrol către China, India şi Japonia aveau să diminueze efectul sancţiunilor Iar el avea să continue să defăimeze şi să tensioneze coaliţia NATO, sora mai slabă Condiţiile erau perfecte pentru distrugerea pentru totdeauna a alianţei euroatlantice, care ar fi compensat dizolvarea URSS-ului În absenţa NATO, propunerea scutului antirachetă ceho-polonez n-avea să mai reprezinte o problemă contemplându-şi suzeranitatea, preşedintele Putin simţi cum i se înaripează sufletul slav El îşi considera opiniile ca fiind o revelaţie El singur îi ţinea la depărtare pe barbarii de la porţi Rusia avea să fie temută din nou; Rusia avea să fie respectată din nou Nu-şi pierdea mult timp gândindu-se la măsurile severe ce erau necesare pentru a-şi atinge obiectivele; orfani ucraineni arseseră pe străzi şi înainte şi, dacă era necesar, aveau să ardă din nou Asta era a lui; îi aparţinea lui Spiritul său căpătă aripi şi pluti peste crenelurile zidurilor Kremlinului, pe lângă piaţa Bolotnaia, unde mii de oameni protestaseră în van, apoi îşi plecă aripile de vultur şi zbură în lungul râului şi peste acoperişul cenuşiu în formă de „V” al închisorii Lefortovo, unde erau trimişi să moară trădătorii ruşi Prinse un curent ascendent şi se ridică peste Lubianka, protejându-i pe toţi cu sabia şi cu pavăza, după care viră, aplecându-se într-o parte şi trecu peste acoperişul lui Tolstoi din Hamovniki şi peste faţada dorică a Conservatorului de Stat, unde Sofroniţki, pianistul Domnului, îi uluise pe muritori, dar nu primise niciodată permisiunea de a cânta în afara Radinei Un alt curent ascendent purtă spiritul lui Putin peste pădurea Mednoie, unde Vasili Blohin executase 7000 de oameni în 28 de zile, apoi peste pinii din Iasenevo spre turnul din metal şi sticlă dintre arbori – Sediul Central al SVR –, rotindu-se mai iute în jurul copacilor, apoi domolindu-se, plutind în sus şi pătrunzând printr-o fereastră cu jaluzelele trase împotriva soarelui după-amiezii, ca să umple biroul cu răsuflarea aripilor secerătoare Spiritul lui Putin venise în vizită Fără a fi conştientă de prezenţa vizitatorului spectral, noua şefa a Direcţiei KR îşi aranjă o şuviţă de păr după ureche şi aruncă raportul despre incendiul de la Natanz în mapa „ieşiri” de pe colţul mesei ei Mulţumiri Scrierea unui roman este o muncă solitară Cei care m-au ajutat să trec prin această perioadă de singurătate au fost toţi cei care m-au sfătuit, m-au susţinut, au revizuit, au oferit sugestii, au corectat şi au contribuit la produsul final Îi mulţumesc agentului meu literar, excelentul Sloan Harris de la Internaţional Creative Management, un barometru infailibil al gustului, clasei şi rafinamentului în ce priveşte toate aspectele manuscrisului Sfaturile şi recomandările lui au fost de nepreţuit Josie Freedman din Los Angeles traduce tăbliţele cu cuneiforme din Babilonul Hollywoodului, iar Heather Bushong îmblânzeşte hoardele Îi mulţumesc lui Heather Karpas pentru sprijinul ei permanent Editorul meu de la Scribner este Colin Harrison, şi este cel mai bun din galaxie El m-a însoţit prin subsolul jilav al manuscrisului original, ghidându-mă, oferindu-mi sugestii şi încurajându-mă, într-un proces care a însemnat mult mai mult decât o editare, mult mai mult decât o corectură Citind şi recitind cartea, ochiul lui plin de discernământ n-a ratat nimic, examinând în mod egal arcul istoric al Rusiei moderne sau ştiinţa îmbogăţirii uraniului, şi în acelaşi timp a atras atenţia asupra deosebirii tautologice dintre „noroi” şi „mâl” Fără el, cartea n-ar fi fost finalizată Mulţumesc, de asemenea, marii familii de la Scribner şi de la Simon & Schuster, care îi include pe Carolyn Reidy, Susan Moldow, Nan Graham, Roz Lippel, Brian Belfiglio, Katie Monaghan, Kyle Radler, Rita Madrigal şi Benjamin Holmes Mulţumiri speciale vizionarei Katrina Diaz, pentru orele nesfârşite de asistenţă Am apreciat enorm sprijinul pe care l-au acordat toţi în cursul extinsului proces de coordonare Trebuie să le mulţumesc colegilor din CIA Publication Review Board, pentru ajutorul oferit în obţinerea aprobărilor finale pentru manuscris Fratele şi cumnata mea, William şi Sharon Matthews, au citit ciorna manuscrisului şi au sugerat modificări şi îmbunătăţiri William vinde spaţii comerciale, ţine conferinţe despre economie la o universitate şi, cumva, cunoaşte diferenţele dintre orbita joasă şi cea geosincronă a sateliţilor de supraveghere În mod inexplicabil, cunoaşte, de asemenea, efectele scandiului pentru îmbunătăţirea caracteristicilor aluminiului El a inventat podeaua seismică din roman El l-a încurajat pe autor şi a discutat cu mine aspecte strategice mari şi mici Cartea îi este dedicată şi CAJW va fi mândră Îi mulţumesc din inimă unui fost coleg din timpul Războiului Rece, BB, care a revizuit şi a corectat cu atenţie cuvintele şi expresiile ruseşti utilizate în manuscris El este un ofiţer de operaţiuni excepţional, erudit şi un lingvist legendar, care a contribuit, de asemenea, cu comentarii culturale critice despre comportamentul ruşilor Îi apreciez ajutorul şi-l salut Fiicele mele Alexandra şi Sophia continuă Să-l sfătuiască pe autor, amuzate, în chestiuni de muzică, vestimentaţie şi filme la modă, cu răbdare şi umor În ciuda acestui aport, mă grăbesc să adaug că orice erori de date, limbaj sau ştiinţifice îmi aparţin În sfârşit, dar nu în cele din urmă, îi mulţumesc soţiei mele, Suzanne, pentru că a citit ciorna cărţii, de două ori, ceea ce înseamnă mai mult decât trebuia s-o fi făcut cineva, şi pentru discernământul şi echilibrul ei, temperate de propria ei carieră de trei decenii în CIA De-a lungul anilor, noi am înfăptuit împreună câteva dintre acţiunile descrise în carte, iar ea ştie ce este realitate şi ce este ficţiune Îi mulţumesc pentru entuziasm şi pentru răbdare în timp ce eu scriu 